
Blizu četrnaest je vijekah, kak.o se ova zemlja 
zvala Bosna, njezini stanovnici 
Bošnjaci , a njihov jezik bosanski. 

(Fra Antun Knežević) 

Nit smo Hrvati, ni Srbi, 
jesmo i ostajemo Bošnjaci. 

(Bošnjak, broj 35, 1892. god.) 


Vmjesto predgovora 


UMJESTO PREDGOVORA 


Postoji više razloga zbog kojih sam se odlučio na objavljivanje 
knjige Bošnjačka nacija. Tematiku o kojoj se govori u ovoj knjizi smatram, 
ne samo akademski izazovnom, več izuzetno relevantnom, te, nadasve, 
aktualnom za bosanskohercegovačko društvo i državu. 

Prvo, više od stotinu godina traje bezobzirno kriptoiziranje 
povijesti Bosne i Bošnjaka, s jedne strane, te kontinuirano, nekad posve 
otvoreno, krajnje brutalno, u drugim situacijama, opet, perfidno, manje 
vidljivo, minimiziranje njihovog autohtonog, bosanski prepoznatljivog, 
supstancijaliteta, s druge strane. S vremena na vrijeme, izvanbosanski 
identiteti (ideološki, politički, vojni, znanstveni...) pokušavaju uništiti 
duhovno-kulturne sadržajnosti, odnosno multilateralnost bosanskoherce- 
govačkog povijesno-društvenog prostora, a sve u funkciji ostvarivanja 
monstruoznih velikodržavnih (srpskog i hrvatskog) projekata. 

Drugo, na bazi predrasuda i raznovrsnih stereotipa o povijesnom 
biču Bosne, koje uporno i, nažalost, očigledno “uspješno” agregiraju u 
svijetu močni provelikosrpski i provelikohrvatski lobiji, velike sile su 
(danas se to radije nominira - predstavnici međunarodne zajednice), 
u više navrata, donosile, po Bosnu i njeno društvo u cjelini, višestruko 
šte-tne odluke, počevši od Berlinskog kongresa, pa do najnovijeg 
Dejtonskog mirovnog ugovora, nakon kojih su, svaki put, morale da 
prođu decenije mukotrpnog saniranja svakovrsnih šteta, koje su iz njih 
proizlazile. 

Konačno, Bosna i Hercegovina, sa cjelinom svoga biča, danas 
prolazi kroz dramatično tešku fazu oporavka i konsolidiranja nakon 
brutalne agresije, koju je doživjela od svojih velikoaspirativnih susjeda. 
Također, nakon Holokausta, ovdje je izvršen največi genocid u 20. stolječu 
na tlu Evrope - genocid nad Bošnjacima, kojima se, i pored njihove 
največe brojnosti, htjelo oduzeti pravo na domovinu i nacionalnu 
opstojnost. 

Doista, rijetki su živi narodi na planeti koji s 
“osporavani» u nacionalnom smislu, dezavuirani, 
povijest i sl., kao što je to slučaj sa Bošnjacima. Ova 
tom problematikom. Nadam se da će ona doprinijeti de^j^tčii&uranju, 
odnosno reafirmiranju znanstvenih činjenica o povijesnđmj.^ultut-nom, 


u dulje i bezobamije 
knjiga ^b'-CPi upravo 



Bošnjačka nacija 


duhovno-idejnom, nacionalnom, društvenom i političkom identitetu 
Bošnjaka - kvintesenciji bosanskohercegovačkog društva i države. 

Knjiga Bošnjačka nacija je neznatno modificirani tekst doktorske 
disertacije, branjene 2002. godine na Fakultetu političkih nauka 
Univerziteta u Sarajevu, pod naslovom Bošnjaci u svjetlu savremenih 
teorija o naciji i nacionalnom pitanju, u koju je uvršten i set tematski 
korespodentnih dokumentarnih priloga, koji su, i pored svoje povijesno- 
zna-čenjske relevantnosti, nažalost, do sada bili manje poznati i, opčenito 
uzevši, nedovoljno dostupni javnosti. 

Na kraju se zahvaljujemo svima koji su na bilo koji način doprinijeli 
da se ova knjiga učini dostupnom javnosti, radi koje je i napisana. 
Dakako, sve dobronamjerne sugestije i kritike će dobro doći za dalja 
istraživanja u ovoj oblasti. 

Posebno se želimo zahvaliti prof. dr. Nijazu Durakoviću i prof. dr. 
Jusufu Žigi na stručnoj pomoći i podršci tokom izrade doktorske 
disertacije na dragocjenim sugestijama u pripremi teksta za objavljivanje, 
te izdavaču Bosanskom kulturnom centru u Sarajevu, koji je ocijenio da 
ovu knjigu treba učiniti dostupnom čitaocima. 


Maj 2003. god. 


Autor 

Uvodni dio 


UVODNIDIO 

Nacija kao đruštveni fenomen 19- i 20. stoljeća predmet je 
interesiranja znanstvenika od svog nastanka do današnjih dana. Ovo 
interesiranje rezultat je, prije svega, praktičnih i znanstvenih potreba: 
da se svestranije i znanstveno relevantnije razumije složeni društveno- 
povijesni, političko-ekonomski, kulturni i đuhovno-idejni entitet, koji 
označavamo pojmom nacija. Taj pojam označava cjelovitu i složenu 
strukturu, u kojoj se izražava i realizira bitna ljudska odrednica življenja 
- prirođenost zajedništvu, to jest društvenost, čije se trajanje održava u 
transgeneracijskom hodu. 

Nacija, kao vrsta zajedništva, uvijek se realizira kao konkretna 
društvena stvarnost i neposredno se tiče čovjeka kao individuuma, ali i 
čovjeka kao bića zajednice. Ima mnogo pitanja, ali, isto tako, i mogućnost 
ra-znovrsnih odgovora, koji vode ka razumijevanju složene strukture 
društvenosti, izražene i imenovane pojmom nacija. 

Nije upitno da li nacije postoje i razvijaju se u povijesti, ali je 
znanstveno neophodno odgovoriti na pitanje, pomoću socio-historijske 
anaiize, koji su to činioci koji omogućavaju nastajanje, postojanje i trajanje 
nacija u konkretnom društveno-historijskom prostoru i vremenu. U sa- 
vremenom svijetu, dinamika globalnih socijalnih odnosa sve jasnije se 
izražava kao odnos nacija. Taj odnos odvija se unutar jedne, dviju ili više 
država. Karakter tih odnosa je raznovrstan i različit i realizira se kroz razno- 
vrsnu mrežu bilateralnih i multilateralnih susretanja, u rasponu od najpri- 
snijih oblika saradnje i suživota do surovih neprijateljskih konflikata. Nije 
upitno da li može postojati nacionalni problem, ali je upitno da li su se 
mnogi socijalni konflikti dogodili kao nacionalni konflikti. Nije upima ni 
težnja za svestranom homogenizacijom odnosa među nacijama i državama, 
ali je opravdano dati dogovore, ili bar tragati za odgovorima na pitanja: 

Da li se socijalni odnosi na nivou velikih društvenih grupa uvijek 
i nužno odvijaju kao nacionalni odnosi? 

Kako izbjeći nacionalne konflikte i zamijeniti ih nacionalnom 
saradnjom i tolerancijom? 

U kakvom su međuodnosu nacija, religija i država i da li unutar 
ovih oblika izražavanja društvenosti postoje suprotnosti koje u pojedinim 

društveno-historijskim okolnostima postaju nepomirljive, te da, neadek- 
vatnim rješenjem tih nepomirljivosti, prerastaju u konflikt? 

Je li mogude razumijevanje određene nacije, njezinog nastanka, 
razvoja, odnosa prema drugim nacijama i prema sebi samoj bez 
razumijevanja konkretnih historijskih, socijalnih, kulturnih, etničkih i 
duhovno-idejnih činilaca u kojima ona nastaje, razvija se, traje i anticipira 
uslove svoga opstanka? 

Ova pitanja na teorijskom planu, ali i u praktičnoj primjeni, ne 
samo da nisu izgubila na značaju nego se, i u novim društveno-povijesnim 
uslovima, iznova aktualiziraju, i zahtijevaju svestrano znanstveno 
preispitivanje i rekapituliranje dosadašnjih saznanja. Jedno od takvih, 
vrlo relevantnih, pitanja za ukupnu svjetsku i evropsku povijesnu zbilju, 
koje se tiče pitanja nacije i njezinog sveopćeg situiranja i samorealizacije 
u društveno-povijesnoj zbiljnosti, jeste svestrano teorijsko objašnjenje i 
razumijevanje bošnjaštva, kao nacionalnog individualiteta u svjetskoj 
zajednici naroda i nacija. 

Pitanje Bošnjaka i njihove situiranosti u Bosni i Hercegovini 
izazivalo je pažnju od svog pojavljivanja do danas. Ono je uvijek bilo 
aktualno, kako u kontinuitetu svoje afirmacije, priznavanja i 
samopotvrđivanja, tako i u kontekstu prepoznatljivih političkih pogleđa 
i, nazovi teorijskih, gledišta koji negiraju Bošnjake kao naciju i Bosnu i 
Hercegovinu kao državu. Značaj i aktualnost znanstvenog sagledavanja 
bošnjačkog nacionalnog pitanja još više dobija na intenzitetu ako se zna, 
a danas je to nedvosmisleno jasno, i u najskorijoj prošlosti potvrđeno, 
da se nosioci idejnih i političkih negiranja Bošnjaka i Bosne i Hercegovine 
nisu zaustavili na prostom negiranju i asimilatorskim težnjama, već, 
naprotiv, teže ka brutalnom i potpunom potiranju nacionalne egzistencije 
Bošnjacima, te poricanju njihovog neotuđivog prava na samostalnu 
organizaciju vlastitog kolektivnog života, što uključuje i državno-pravni 
subjektivitet Bosne i Hercegovine. 

Jedan od aspekata postavljene teme leži i u neraskidivoj 
povezanosti i dijalektičkoj neodvojivosti ideje i prakse bošnjaštva, kao 
nacionaliteta, i ideje i prakse Bosne i Hercegovine, kao geografsko- 
prostornog i državno-političkog okvira njegove biološke egzistencije. 
Filozofijski kazano, hiljadugodišnji neprekinuti tok trajanja Bosne, u svom 
ontologijsko-povijesnom operacionaliziranju sebe samog kao samosvijesti, 
u ravni društvenih odnosa i društveno-historijske stvarnosti, profilirao 
je bošnjačku naciju kao prepoznatljivu vlastitu zbiljnost. Druga strana 
dijalektičkog jedinstva Bošnjaka i Bosne jeste multietnička sadržina Bosne 
i Hercegovine od početka postojanja do danas. Značaj multietničkog 
karaktera Bosne jeste u tome što on, niti jeste svojim postojanjem, niti 
se treba razumjeti, kao prosti zbir višenacionalnih entiteta. Neraskidivo 
jedinstvo bosanskohercegovačke multietničnosti, bez obzira na oblike, 

ponekad surovih, konflikata, sadržano je upravo u fenomenu bošnjačke 
nacije, i jednoj od njezinih osnovnih karakteristika - otvorenosti za drugo 
i drugačije, uz istovremeno očuvanje vlastitosti. 

Značajno je, također, pokazati da otvorenost Bošnjaka ima izvorište 
u samom društveno-historijskom biču ove nacije, konkretnije, u duhovno-ide- 
jnoj dimenziji njihovog nacionalnog biča. Ta dimenzija nacionalnog biča 
Bošnjaka mnogo je značajnija za razumijevanje bošnjačke bitnosti nego 
što se to do sada akcentiralo u radovima koji su se bavili ovom 
problematikom. I ne samo da je značajnija, več i složenija, te zahtijeva 
precizniju analizu predislamskih i islamskih činilaca u duhovno-kulturnom 
biću Bošnjaka. “Izdvojeno religijom i posebnim opštim položajem u odnosu 
na ostalo stanovništvo Bosne i Hercegovine pod Turcima, muslimansko 
se stanovništvo u cjelini, pored nekad znatnih etničkih i klasnih razlika, 
formiralo u zasebnu i pretežno ujednačenu etničku grupu. Ova 
južnoslovenska etnička grupa očuvala je do danas mnoge bitne 
osobenosti koje su proizašle iz njenog specifičnog razvitka ...” 1 (istakao 
A. Đ.). Upravo ove “mnoge bitne osobenosti” Bošnjaka rezultat su uzročno- 
posljedičnih društveno-historijskih zbiljnosti i duhovno-idejnih uticaja na 
tu naciju. Koji su to duhovno-idejni uticaji urasli u društveno-nacionalno 
biče Bošnjaka? Akcentiranje tih uticaja, kroz suodnos nacije i religije, dovest 
će nas do razotkrivanja i razumijevanja bošnjačke nacionalne supstance 
slavensko-“bogumilsko”-islamskog sinkretizma. 2 

Neosporna je činjenica da su Bošnjaci na putu samorealizacije 
dostigli stepen međunarodnog legitimiteta međunarodnim priznanjem 
i prijemom u Ujedinjene nacije države Bosne i Hercegovine, ali je isto 
tako neosporna činjenica da u njihovom najbližem susjedstvu, istočno i 
zapadno, postoje izražene političke i idejne snage koje osporavaju 
njihovu vlastitost i pokušavaju izvršiti “srbizaciju”, odnosno “hrvatizaciju” 
ovog naroda. Međunarodno afirmiranje bošnjačke nacije, pak, otvorilo 
je i nova pitanja daljeg razvoja, kao što su ideološke i političke suprotsta- 
vljenosti i raznovrsne rascijepljenosti na nivou kolektivnog aktivizma. 

Bošnjaci su danas suočeni sa nekoliko ključnih pitanja, bitnih za 
dalji razvoj. 

Kako državno-politički prostor Bosne i Hercegovine uključiti u 
standardizirane lbrme evropskih državno-pravnih sistema? Kako osigurati 
pravo na slobodan život i imovinu i, na taj način, reintegrirati životni 
prostor na cijelom području Bosne i Hercegovine? Kako revitalizirati 
privredu u skladu sa tehničko-tehnološkim dostignućima postindustrijske 


1 Špiro Kulišić, Razmatranje o porijeklu Muslimana u BiH, Glasnik Zemaljskog 
muzeja u Sarajevu, sv. VIII, Sarajevo, 1953, str. 145. 

2 Opširnije o slavensko-"bogumilsko”-iskimskom sinkretizmu kod Bošnjaka vidi u: 
Islam i Muslimani u BiH, El-Kalem, Sarajevo, 1991, 81-89 

civilLzacije, a ne doći u zavisan položaj od međunarodnih centara moći? 
Kako prevladati vlastite idejne, religijske, ideološke, političke, regionalne, 
kulturne i ine podjele i suprotstavljenosti? 

Ova i mnoga druga pitanja ukazuju na to da je tema kojom se 
bavimo u ovoj knjizi značajna, aktualna i, moglo bi se reći, neophodna ne 
samo u rasvjetljavanju mnogih bitnih pitanja bošnjačke društveno-po- 
vijesne i kulturno-idejne individualnosti, već i kao doprinos rasvjetlja- 
vanju bošnjačke zbilje danas. To nam daje pravo da pitanje, koje je 
postavio prije nešto više od 30 godina Atif Purivatra, ponovo aktualiziramo 
i, koristeči se ukupnim đostignućima dosadašnjih istraživanja u ovoj 
oblasti, damo vlastiti doprinos viševjekovnom neprekinutom trajanju 
Bošnjaka. Postavljeno pitanje glasi: “Neophodno je, naime, utvrditi šta 
društveno-istorijski bosanskohercegovački Muslimani (Bošnjaci o.p. A.Đ.) 
jesu i kako se danas osjećaju, tj. koji je kod njih preovlađujući oblik 
društveno-grupne svijesti?” 3 

U razmišljanju o tome kako ući u problem proučavanja sioženog i 
nedovoljno znanstveno objašnjenog lenomena bošnjaštva kao nacionaliteta, 
moguće rješenje je biio to da se poslužimo jednom ili dvjema, do sada 
teorijski iskristaliziranim, formulama, definicijama nacije i da pomoću njihovih 
instrumenata istražimo i iskažemo sva svojstva nacionalnog fenomena 
bošnjaštva. Odmah, poslije ovako izrečenog opredjeljenja, nameće se novo 
vrlo značajno pitanje, je li moguće jedno složeno društveno pitanje, 
društvenu pojavu, društvenu datost, društveni kolektivitet koga imenujemo 
nacijom, u našem slučaju bošnjačkom, pravilno razumjeti i znanstveno 
objasniti, promišljajući ga jednodiinenzionalno, iz jednog teorijskog ugla. 
Zaključili smo da bi takvo metodološko polazište dalo određene, ali samo 
djelimične odgovore na postavljeno pitanje. 

Naš je zadatak, dakle, misaono naporniji i sastoji se u tome da, 
sagledavanjem bošnjaštva, kao samoniklog nacionalnog fenomena, 
analizom raznovrsnih, često i suprotstavljenih, teorijskih pravaca, 
pokušamo dati što relevantnije odgovore na pitanje šta Bošnjaci jesu 
danas, i to ne kao datost od danas ili od jučer, već kao povijesni, društveni 
i civilizacijsko-kulturni identitet sa vlastitim višestoljetnim kontinuitetom? 

Znanstvena ocjena Nijaza Durakovića, 4 iako izrečena u vezi s 
ukorijenjenošću muslimanske etnogeneze u “bogumilstvu”, može se uzeti 

3 Atif Purivatra, Nacionalni i politički razvitak Muslimana, Svjetlost, Sarajevo, 
1970, str. 10. 

4 “Kad se istražuje muslimanska etnogeneza, po pravilu se dođe do bogumilstva. U 
našoj nauci koja je već stoljećima politizirana, itekako ideološki obojena 
pristrasna, vješlo instrumentalizirana za ovaj ili onaj velikonacionalni koncept 
(istakao A. Đ.) od prvih istraživača ove problematike osjeća se ili nedovoljno 
poznavanje te 'bosanske hereze’ ili češće namjerno zataškavanje nekih nepobitnih 
istorijskih činjenica." (N Duraković, Prokletstvo Muslimana, Oslobođenje, Sarajevo, 
1993, str. 15.) 

kao metođološko polazište za ukupno mišljenje o bošnjačkom nacional- 
nom biću. Zašto? Zato što se i danas u koncepcijama srpskog i hrvatskog 
velikodržavlja Bošnjaci ili potpuno negiraju ili smatraju “bosanskom 
herezom”, baš kao što su u srednjem vijeku smatrani dobri Bošnjani, 
autohtoni narod tadašnje Bosne i neprekinuto žilište bošnjačkog naciona- 
lnog stabla do danas. 

Pred nama je cilj da, posredstvom sociološke analize, znanstveno 
odgovorimo na pitanje bošnjačkog nacionalnog fenomena. Da bismo to 
postigli, moramo izbjeći skolastička nastojanja da prethodno odredimo 
“dominantnu” teorijsku definiciju nacije 5 , kako bismo njome odredili i 
bošnjački nacionalni identitet. Raznovrsna povijesna imenovanja Boš- 
njaka, “Muslimani”, “muslimanski narod”, “islamski element”, Srbi islam- 
ske vjeroispovijesti, Hrvati islamske vjeroispovijesti, “Neopredijeljeni”, 
Jugoslaveni i dr. ne smijemo i nećemo dogmatski razumijevati izvan 
konkretnih povijesnih situacija nužnosti, u kojirna se razvijalo bošnjaštvo, 
kao socijalno-duhovna sadržina, izrasla na konkretnoj povijesnoj i druš- 
tveno-političkoj podlozi. 

“Osobenost bosanske zbilje bila je takva da je izmicala svim 
racionalističkim modelima i šematizmima, koji su se na brojnim drugim 
primjerima pokazivali i dokazivali kao uspješni” 6 . Upravo ova “osobenost 
bosanske zbilje” nameće nužnu potrebu da se fenomen bošnjačke nacije 
sagleda ne samo iz “vanjske” perspektive, kao rezultat djelovanja 
društvenih pretpostavki u oblikovanju nacionalnih zajednica, već i iznutra, 
iz samog esencijalnog bića Bošnjaka kao takvih. Da bismo nacionalni 
fenomen razumjeli i “iznutra”, neophodno je načiniti i teorijsko- 
metodološki iskorak u pravcu u kojem konkretnu naciju nećemo 
razumijevati samo pomoću unaprijed postavljene teorijske formule, koja 
definira čvrsto postavljene pretpostavke konstituiranja nacije, već, 
naprotiv, uvažavajuči sve te pretpostavke (teritorijalnu povezanost, jezik, 
blisku etničku i kulturnu srodnost, društvenu podjelu rada, ekonomsku 
povezanost života, zajedničku sudbinu), iskazati i pokazati diferencirajuće 
činioce sadržane u biču jedne nacije, u našem slučaju bošnjačke, a da 
oni nemaju podjednak značaj ili da uopće nisu sadržani u biću druge 
nacije istog teritorijalnog prostora i ekonomske povezanosti života. 

Smatramo značajnim istači baš te diferencirajuće činioce u 
formiranju nacija na južnoslavenskom i bosanskohercegovačkom 
prostoru. Neosporna je činjenica da je jezik, pored ostalih, diferencirajući 


5 “Nije moguće postaviti jednu opću šemu formiranja nacija i društvenih uvjeta pod 
kojima do toga dolazi, iako je sama nacija fenomen tek naše epohe. Ona nije samo 
etnička zajednica, već i složena društveno-politička zajednica. Nije moguće odrediti 
ni uniformne oblike nacije koje bi se mogle primjenjivati na sve.” (S. Šuvar, Socijalizam 
i nacija, Globus, Zagreb, 1988, knjiga I, str. 89 ) 

6 S. Filandra, Bošnjačka politika u XX stoljeću, Sejtaria, Sarajevo, 1998, str. 17. 

faktor u formiranju makedonske i slovenačke nacije, država kad je u 
pitanju crnogorska nacija, a religija “igra” diferencirajuću ulogu u 
formiranju bošnjačke nacije, srpske nacije i hrvatske nacije. Ovi primjeri 
nas nedvosmisleno upućuju na metodološki put razumijevanja nacije iz 
sebe same i pomoću same sebe. Skloni smo mišljenju da se determinante 
nacionalnog identiteta nalaze duboko u njegovoj prirodi, kao “po sebi 
bivstvujuće jedinstvo” 7 , koje se da razumjeti samo iz “unutrašnjeg” 
povijesnog, socijalnog, i duhovnog bića svake nacije pojedinačno. 
Neophodno bi bilo jasnije precizirati i ulogu pojedinačnih društvenih 
subjekata unutar jednog nacionalnog individualiteta, koji iskazuju, 
odnosno realiziraju nacionalno biće. Kod marksističkih teoretičara, to 
su proleterijat, odnosno radnička klasa 8 , a kod tzv. građanskih teoretičara 
to su “gornji slojevi društva”, intelektualne elite i sveštenstvo 9 . 

Naše je stanovište da su sve društvene grupe dale svoj doprinos u 
profiliranju povijesnog izrastanja i samorealiziranja Bošnjaka kao 
moderne nacije. U različitim historijskim situacijama i u zavisnosti od 
vlastitih interesa, pojedine izdiferencirane društvene grupe su se i različito 
ponašale, te brže ili slabije dinamizirale bošnjački nacionalni identitet. 
Težnja ka afirmaciji privrednih, političkih i kulturnih interesa pojedinačnih 
društvenih grupa istovremeno je značila afirmaciju tih interesa kao 
zajedničkih bošnjačkih. Istina, pojedine društvene grupe u realizaciji 
vlastitih interesa dolazile su u sukob s drugim grupama, ali ti sukobi nikada 
nisu zanemarivali bošnjački nacionalni okvir, niti su za cilj imali ukidanje 
ili negiranje bošnjačke individualnosti 10 . 

Postojeće generalizacije i mišljenja o naciji razumijevale su naciju 
društveno-historijskim proizvodom, na čije formiranje su bitno uticali 
teritorija, kultura, jezik, država, običaji, tradicija, religija i drugi manje 
značajni elementi. To jeste tako, ako naciju posmatramo “spolja”, kao 
objektivnu datost povijesnog procesa, no mi želimo vidjeti kako ona 
izgleda i sa svoje “unutrašnje strane”. Ona, ustvari, i jeste subjekat 


К. Marks, Temelji slobode, (Grundrisse), Naprijed, Zagreb, 1974, 194. 

8 Marks, Engels, Lenjin, Nacionalnopitanje, Svjetlost, Sarajevo, 1973. 

9 J. J. Witar, Osnovniproblemi teorije i nacije, Ideje, Beograd 6/1972. 

E. Ćimić, Nacija u svjellu sociološke analize, Sociologija, Beograd, 3/7969. 

F. Ćulinović, Šta je nacija, SANU, Odjeljenje društvenih znanosti, Beograd. 1964. 

10 Poznate su pobune seljaka Bošnjaka u doba Osmanske države protiv upravljačkog 
sloja bosanskog društva vezira, spahija, kadija, kapetana i sudskih funkcionera. 
Opširnije vidi u: A.Sućeska, Seljačke bune u Bosni u XVII i XVIII stoljeću, GDI 
BiH, XVII, Sarajevo, 1969, 163-207. 

Ove akcije imale su, prije svega, socijalni karakter i značile su socijalnu i političku 
zrelost i snagu svih slojeva bosanskog društva da se bore za pravedniju organizaciju 
vlastitog društva, odnosno, za pravedniju raspodjelu nacionalnog društvenog 
dohotka, a ne ukidanje bosanske samobitnosti (bune hrišćanske raje pored 
socijalnih imali su i elemente borbi za nacionalno identificiranje). 

povijesno-društvenog zbivanja. U tom slučaju, teritorija, kultura, tradicija, 
država, jezik, običaji, religija i cjelokupna duhovna stvarnost javljaju se i 
kao proizvodi društvene zajednosti (zajednice), koju nazivamo nacijom. 
Nacija svojom djelatnošću izgrađuje pojedinačne sadržaje zajednice kao 
takve i time osigurava prepoznatljivost i vlastitost egzistencije, istovre- 
meno izgrađujući identitet prema drugim zajednicama. 

Ako smo se odlučiii da napustimo šematizirano i dogmatsko 
poimanje nacije, onda, u našem slučaju, u objašnjenju bošnjaštva, kao 
nacionalnog konkretuma, neophodno je dosadašnjim teorijskim aspekti- 
ma proučavanja nacije (filozofijskom, historiografskom, etnološkom, 
politološkom i sociološkom) priključiti i islamsko razumijevanje 
društvenih zajednica. Zašto? Zbog razloga što je diferencirajući faktor 
bosanskohercegovačkih nacija bila, prije svega, religija: za Srbe 
pravoslavlje, za Hrvate katoličanstvo, aza Bošnjake islam. Bošnjačka nacija 
je konkretan historijski, društveni, kulturni i duhovni specifikum, auten- 
tičan, neponovljiv, autohton na prostoru Bosne i Hercegovine, u čijem 
je realiziranju, pored ostalih činilaca, učestvovao i islam. Zato je bošnja- 
štvo, uvažavajući sve teorijske aspekte nacionaliteta i metodološka mo- 
trišta, neophodno razumijevati i sa pozicije islamskog učenja. Nijedno 
pojedinačno biće, da i ne govorimo o složenoj socijalnoj i duhovnoj 
strukturi nacije, nije moguće parcijalno razumjeti bez razumijevanja svih 
onih činilaca koji ga sadržajno tvore. Kako se naša zadata tema tiče 
razumijevanja bošnjačke nacije, kao konkretne društvene stvarnosti u 
svjetlu savremenih teorijskih pravaca, to se i razumijevanje bošnjaštva iz 
perspektive islama nameće kao neophodnost. Pri tom, islam ne shvatamo 
kao apstraktno teološko mišljenje, već kao univerzalnu konkretizaciju 
znanstvene istine u društveno-đuhovnoj praksi. 

Oslanjajući se, prije svega, na sociološku 11 dimenziju Kur’ana, 
usvajajući neraskidivo jedinstvo znanstvene i duhovno-iđejne istine 
islama, omogućit ćemo shvatanje bošnjaštva kao forme društveno-po- 


11 Među bitna učenja Kur’ana ubrajaju se filozofska, etička, ekonomska i politička. 
Opširnije vidi u: M. M. Sharif: Historija islamske filozofije, knjiga I, Bitna učenja 
Kur’ana, str. 159-215. Ovdje želimo istači da je i sociološko učenje jedno od bitnih 
učenja Kur’ana. To se nedvosmisleno može vidjeti na više mjesta u Kur’anu, na 
kojima se govori o čovjekovom odnosu prema sebi, drugom čovjeku i zajednici u 
kojoj živi, te organizaciji države, kao nužne forme političkog organiziranja naroda. 
Evo dva primjera: “Roditeljima dobročinstvo činite i rođacima i siročadi, i 
siromasima i komšijama, bližnjim i komšijama daljnjim i drugovima i putnicima 
namjernicima i onima koji su u vašem posjedu...” (Kur’an, IV:36). Drugi primjer 
je: “Svim gradanima države, bili oni muslimani ili nemuslimani, moraju biti 
zajamčena sljedeča bitna prava, a država se obavezuje da če ih čuvati i braniti od 
svih oblika narušavanja: a) lična sigurnost (XVII:23), b) sigurnost vlasništva 
(11:188, IV:29), c) zaštita časti (XLIX:11-12), d) pravo na privatni život (XXIV:27, 
XLIX:12).” 

vijesnog i autentičnog duhovno-kulturnog sadržaja 12 , manje ili više 
iskazanog u različitim formama imenovanja tog sadržaja i u zavisnosti od 
konkretnih društveno-historijskih i razvojnih pretpostavki. Na eventualni 
prigovor da je islamsko motrište društvene stvarnosti u suprotnosti sa 
znanstvenim, želimo ovdje najkraće pokazati istovjetnost islamskog i 
znanstvenog stajališta, odnosno islamskog kao znanstvenog, kroz prikaz 
ispoljavanja čovjekovih spoznajnih mogućnosti 13 . 

Ovo istraživanje je zasnovano na sljedećem polazištu: 

Bošnjačka nacija je jedna od društveno-povijesnih datosti, na nacije 
izdiferenciranog, čovječanstva, koju određuju i karakteriziraju isti oni 
činioci koji su odredili i ostale nacije svijeta. Promatrana u svjetlu 
savremenih teorija o naciji i nacionalnom pitanju, bošnjačka nacija, kao 
dio zajednice nacija svijeta, određena je, prije svega, autentičnim 
bosanskim činiocima: 

a) Geografsko-prostornim: Bosnom i Hercegovinom; 

b) Duhovno-kulturnim: simbiozom islama i duhovnosti 
bosanskog srednjovjekovlja; 

c) Bosanskom tradicijom; 

d) Bosanskim jezikom; 

e) Zajedništvom povijesne sudbine. 

Prateći genezu razvoja bošnjačkog nacionalnog bića, savremene 
teorije o naciji, ne dovodeći u pitanje bošnjački nacionalni identitet, nisu 
uvijek i podjednako interpretirale i imenovale ukupnost bošnjačkog povi- 
jesno-društvenog sadržaja. Niz specifičnosti međuodnosa pojedinih kons- 
titutivnih činilaca bošnjačke nacije ponekad su različito objašnjavane i 
imenovane. Odgovori na pitanje sadržaja bošnjačkog nacionalnog identi- 
teta nalaze se unutar složenog sklopa geografsko-prostornih, društveno- 
ekonomskih, državno-političkih, etničkih, kulturnih, historijskih, jezičkih, 
tradicijskih, običajnih i duhovno-idejnih međuodnosa, koji su, u zavisnosti 
od različitih teorijskih promišljanja, znanstveno, različito interpretirani. 

Zašto se nekada jedinstven i relativno malobrojan bosanski narod, 
živeći na relativno malom geografskom prostoru i dijeleći istu sudbinu, 


12 M. Cerić, Islam u Bosni, El-Kalem, Sarajevo, 1994. 

13 Čovjekova spoznajna mogućnost ispoljava se na tri osnovna načina. Pokažimo to 
kur’anskim primjerima: 

1) Zaključivanjem - na osnovu utvrdenih pretpostavki: “Ne valja tako, nek znate 
pouzdano” (01:5); 

2) percepcijom ili opažanjem - “Još jednom, doistaćete ga vidjeti očigledno” (CII:7); 

3) ličnim iskustvom ili intuicijom - “A on je, doista, sama istina” (LXIX:51). 
Navodimo ove komparacije znanstvenog i islamskog, odnosno islamskog kao 
znanstvenog saznavanja istine, kako bismo ukazali na potrebu uključivanja i 
islamskog motrišta u razumijevanju bošnjačke nacije, jer su, očito, dosadašnja 
teorijska gleđišta bila opterećena ideološkim, političkim, historijskim, religijskim 
i drugim činiocima i općim nivoom znanja povijesne prakse, u kojoj su nastajala. 

podijelio u tri samostalne nacionalne zajednice? Je li bosansko društvo 
imalo zajedničku sudbinu ili sudbinu zajedničkog diferenciranja i 
izrastanja u tri samostalne i samobitne vlastitosti? Jedna od te tri bosanske 
zasebnosti jesu Bošnjaci. Šta je njihova esencijalna specifika i kako se 
ona, na putu vlastite egzistencije, povijesno, društveno, politički, etnički, 
kulturno i duhovno iskazivala? Šta je uzrokovalo da su se Bošnjaci, u 
svom povijesno neprekinutom toku, imenovali sa više različitih etničkih 
imena? Je li u pitanju zaborav ili utihnuće ili je i ovaj fcnomcn jedna od 
bitnosti bošnjačke društveno-povijesne egzistencije? Je li različito 
imenovanje bošnjačkog nacionalnog individualiteta (dobri Bošnjani, Srbin 
islamske vjeroispovijesti, Hrvat islamske vjeroispovijesti, Neopredijeljen, 
Jugoslaven, Musliman, Bošnjak) značilo odsustvo bošnjačke identifikacije? 

Čovjek, kao biće zajednice, nema potrebe da se opredjeljuje za 
ono što jeste po svorn društvenom sađržaju. Nije li jedna od zakonitosti 
razvoja bošnjačkog nacionalnog bića izrasla iz vlastite nužnosti? 
Konkretno, da li su primjeri prosrpske i prohrvatske usmjerenosti u 
bošnjačkom nacionalnom korpusu etničke ili političke prirode? Jesu li 
opredjeljenja Bošnjaka u pojedinim vremenskim periodima za, recimo, 
“jugoslavenstvo” ili “neopredijeljenost” ideološko-politička “mudrost”, 
jedini mogući izbor, koja su označavala branu agresivnom asimilatorskom 
srpstvu i hrvatstvu ili zbiljska nacionalna opredjeljenja? Bošnjaci su u 
svom povijesno-društvenom hodu, kulturnom i duhovnom sazrijevanju 
svoju ukupnu vlastitost često imenovali jednim od svojih parcijalnih 
atributa. Mnogo puta su bili primorani, formalnim prihvatanjem imena 
imperijalnih gospodara, čuvati vlastiti biološki opstanak. 

Ako sa stajališta savremenih teorija o naciji sagledamo kontroverze 
oko nacionalnog imena Bošnjaka, vidjet ćemo da one nisu izražavale 
promjenu suštine povijesno-društvenog sadržaja te nacije. Naprotiv, one 
su bile izraz nametnute društvene nužde, da se promjenom imena, kao 
forme, sačuva suština vlastite egzistencije. Zbog tih razloga, neophodno 
je odrediti šta čini sadržinu nacionalnog bića Bošnjaka. 

Ako su u pojedinim historijskim periodima morali da odstupe 
od svog nacionalnog imena, ako ga nisu mogli da odbrane, namece se 
pitanje, koji je to onda sadržajni činilac za koji su sc ncprestano držali i 
što im ni najljući neprijatelji nisu mogli osporiti? Je li to srednjovjekovna 
đuhovnost, vjera bosanska ili islamska osnova njihovog duhovno-idejnog 
sadržaja, ili su ta dva bliska duhovna identiteta u historijskom toku, u 
složenom procesu simbioze, izgradili autohton i autonoman bošnjački 
identitet? 

Koje je nove i drugačije elemente islam unio u kulturu i civilizaciju, 
odnosno ukupan socijalni život onih stanovnika Bosne i Hercegovine 
koji su ga prihvatili? U kojoj je mjeri islam, i kao religija i kao univerzalni 
sistem organizacije života, pored jezika, bosanske tradicije, običaja, 

duhovno-kulturne nadgradnje, činio osnovu nacionalnog diferenciranja 
od bosanskih Srba i bosanskih Hrvata? Značajno je pitanje, u kojoj mjeri, 
danas religijski sadržaj musliman, ustupa mjesto nacionalnom sadržaju 
Bošnjak, kao i odgovor na pitanje u kakvom su odnosu bošnjaštvo i 
muslimanstvo, s jedne strane, i bošnjaštvo i Bosna, kao država, s druge 
strane? 

OSVRT NA TEORIJSKO NASLIJEĐE 
O NACIJI 






Nacija je nešto što se formiralo, barem u mnogim zemljama, 
dugim povijesnim procesima, procesima koje bi bilo glupo, a i 

drsko prezirati 


(Hugb Seton~Watson) 












Osvrt na teorijsko naslijeđe o naciji 


I.l. Pojmovno određenje nacije 

Pojam i stvarnost nacije sigurno spadaju u red najznačajnijih 
pitanja koja pred sebe postavlja znanstvena misao o društvu. I danas, kao i 
prije stotinu godina, ona ništa nisu izgubila od svog značenja i aktualnosti. 
Krucijalno je pitanje, šta je nacija? Čovječanstvo, strukturirano po raznim 
osnovama, nezaobilazno se ispoljava i kao skup međusobno povezanih i 
uslovljenih plemena, naroda i nacija. Nacionalna struktura svijeta nadilazi 
i u sebe uključuje sve druge strukturiranosti: rasnu, lingvističnu, 
religioznu, ekonomsku, političku i druge. Prema S. Šuvaru, “danas u 
svijetu postoji oko 2.000 etničkih zajednica - od malih plemena do velikih 
nacija.” Isti autor navodi da “samo 217 etničkih zajednica ima više od 
milijun pripadnika i njima je obuhvaćeno oko 95% čovječanstva i da samo 
10 velikih etničkih zajednica ima više od 50 miiijuna stanovnika.” 14 Dosta 
podataka o shvatanju svijeta čovječanstva, kao skupa nacija i država, dao 
je Hugh Seton-Watson. 15 Kako je nacija višedimenzionalna socijalna 
realnost, to su i pristupi njezinom izučavanju i objašnjavanju raznovrsni 
i raznoznačni. Raznovrsnost i mnogobrojnost teorijskih stajališta o naciji 
ukazuje na složenost i značaj samog njenog fenomena. 

Većina autora koji su se ozbiljnije bavili izučavanjem nacionaliteta 
formirali su vlastita teorijska stajališta. Stoga se opravdano može postaviti 
pitanje, da li je ispravnije govoriti o pojedinim teorijskim pravcima u 
znanosti o naciji ili o teorijskim stajalištima pojedinih autora. 16 Posebno 
je pitanje može li se govoriti o začetku konstituiranja posebne znanosti 
o naciji, koja bi u sebe uključivala, kako istraživanje samog fenomena 
nacionaliteta, kao oblika ljudske društvenosti i egzistencije, isto tako i 
kritički osvrt na dosadašnje teorijsko naslijeđe o naciji, te fundiranje 

14 S. Šuvar, Socijalizam i nacije , Globus, Zagreb, 1980, str. 16. 

15 Seton-Watson H., Nacije i države, Globus, Zagreb, 1980. 

16 Mnogobrojni su autori i djela posvećena objašnjenju samog pojma nacije kao jednog 

od oblika zajednice ljudi. Ovdje ćemo istaknuti samo neke: 

Z. Lerotić, Nacija, Globus, Zagreb, 1984. 

E. Kardelj, Nacija i međunacionalni odnosi, Komunist, Beograd, 1979. 

I. Bakić, Nacija i religija, Bosna Public, Sarajevo, 1994. 

Dž. Sokolović, Nacijaprotiv naroda, SYPRESSGORLANG, Oslo, 1997. 

Seton-Watson H., Nacije i države, Globus, Zagreb, 1980. 

B. Anderson, Nacija: Zamiš'ljena zajednica, ПЛАТО, Beograd, 1998. 

zasebnog “interdisciplinarnog pristupa” nacionalnom fenomenu, jer se 
on, kao višeslojan, i ne može jednodimenzionalno objasniti. Ne postoje 
samo teškoce u definiranju nacije, već su i mnogobrojna pitanja me- 
đusobnih odnosa konstitutivnih elemenata nacije: 17 odnosa nacije i religije, 
nacije i države, nacije i naroda, nacije i kulture, nacije i jezika... Na njih 
nije moguće dati odgovore jednom za svagda, već je neophodno iznova 
preispitati društveno-historijsku praksu, iz perspektive sadašnjeg razvojnog 
momenta nacije i njezinog odnosa sa drugim socijalnim realitetima. 
Neophodno je da, i pored svih teškoća i ograničenja u definiranju slože- 
nih društveno-historijskih fenomena, kakav je nacija, ovdje u najkraćim 
crtama pojmovno odredimo fenomene naroda i nacije. Zašto i naroda? 
Zbog toga što se vrlo često, ne samo u običnom, več i u znanstvenom govoru, 
ova dva različita oblika ljudske zajednosti, upotrebljavaju kao sinonimi. 

Pleme, narod i nacija su tri različite društveno-povijesne kategorije, 
u kojima se u različitim vremenskim periodima i na različitim geografskim 
prostorima dijalektički isprepliču etnička, vjerska, ekonomska, politička, 
kulturna i jezička dimenzija života čovjeka, kao bića zajednice. Pojedini 
autori dovode u sumnju samu mogućnost znanstvenog definiranja pojma 
nacije. 18 H. Seton-Watson iznosi sljedeći zaključak: “Tako sam prisiljen 
zaključiti kako nije moguće postaviti ’znanstvenu definiciju’ pojma nacije, 
a fenomen, ipak, postoji i postojat će. Jedino što bih ovdje mogao reči 
jeste da nacija postoji kad znatan broj ljudi u nekoj zajednici smatra da 
je tvori, ili se ponaša tako kao da je tvori.” 19 

Pojam narod u bosanskom jeziku ima više značenja. U najširem, 
podrazumijeva određenu ljudsku populaciju, koja nastanjuje određenu 

17 “U dosadašnjoj teoretskoj literaturi o naciji, i marksističkoj i nemarksističkoj, kao 
njezini konstituensi navode se: 

- teritorij, pri čemu se on kvalificira kao ’kompaktan’, ’jedinstven’ ili ’povezan’; 

- jezik, pri čemu se specificira da se radi o književnom ili povijesnom jeziku koji 
razumiju i koriste svi pripadnici nacije; 

- ekonomsko zajedništvo, pri čcmu se i ono različito definira; 

- zajedništvo kulture, ’nacionalna kultura’; 

- zajcdništvo povijesne sudbine, nacija kao sudbinska zajednica, vezana tlom i krvlju; 

- zajedničko porijeklo, zajednički preci kao jezgro etnogeneze; 

- nacionalna psihička konstitucija; 

- nacionalni karakter; 

- nacionalna svijest; 

- politička konstituiranost (nacionalni pokret); 

- država, državnost. 

Nijedan od ovih elemenata ne da se precizno definirati i svaki se može dovesti u 
pitanje. Nacije postoje i kad nemaju neke od ovih elemenata koji se navode kao 
konstituensi.” (S. Suvar, Socijalizam i nacije, Globus, Zagreb, 1988, 22. i 23 ) 

18 “Svi pojmovi u kojima se semantički sažima jedan cjelokupni proces ne daju se 
definirati, definirati se može samo ono što nema povijesti” (F. Nietzche, navedeno 
prema S. Fočo, Sociologija, Svjetlost, Sarajevo, 1998, str. 71.) 

19 Seton-Watson H., Nacije i države, Globus, Zagreb, 1980, str. 29. 

teritoriju: narod Podrinja, narod Bosanske Krajine, narod Turske i sl. 
Drugo značenje ovog pojma podrazumijeva bliže određenje. Njime se 
izražava socijalno-statusna pripadnost ljudi, naprimjer, “narod iz grada”, 
“narod sa sela”, “vrijedni narod”, “muslimanski narod”, “jevrejski narod”... 
Treće značenje termina “narod” označava pojam naroda na određenom 
stupnju etnogeneze. 20 To je grupa ljudi određene teritorije, iste kulture 
i jezika, s vlastitim osjećajem zajedničkom pripadanju. Svaki narod ima 
vlastitu vjeru i običaje. 

Dakle, pojam “naroda” u našem jeziku ima različita značenja. Ćesto 
se miješa sa pojmom nacija. Smatramo da to nisu sinonimi, ni po smislu, 
niti po terminološkom značenju. Narod 21 je nacija u nastajanju, čiji je sa- 
držaj dominantno etničke prirode. Nacija 22 je evropskog porijekla, ali nije 
samo evropska pojava. “Nacija je osobena visoko razvijena socijalno-kul- 
turna i ekonomska forma ljudske zajednice (društva) nastala na onom 
stepenu svrsishodne podjele rada koja omogućuje šire povezivanje individua 
i društvenih grupa istog ili sličnog etnosa, sldopa svijesti, mentaliteta, jezika, 
psihonarativnog i religijskog opredjeljenja, čiji je cilj i težnja otjelovljenje 
u državi.” 23 Ovim se pojmom označavaju formirane društvene zajednice, 
čija je svijest o zajedničkom pripadanju razvijena u svim dimenzijama ispolja- 
vanjaživota kao društvene kategorije. Te dimenzije su: etnička, ekonomska, 
kultuma, vjerska i politička. U običnom govoru, pojmovi “narod” i “nacija” se 
često identificiraju. 24 To se dešava i zbog nedovoljne semantičke eksplicira- 
nosti termina. Ova se sinonimnost javlja usljed uprošćavanja pojmova “narod” 
i “nacija” i njihovog svođenja na samo etničke elemente zajednice. “Narod” 
i “nacija” ne predstavljaju dva istoznačna pojma, iako u suštini označavaju 
genezu zajednosti određene dmštvene zajednice u njezinom razvojnom 
toku ka konačnom dmštvenom modelu organiziranosti ljudskog života. 

Za sociologiju nacije značajan je i termin «nacionalnost”, odnosno 
“nacionalna manjina.” 25 Pod ovim pojmom podrazumijevat ćemo dio već 

20 Etnogeneza je, najkraće rečeno, proces nastanka, razvoja i postojanja svakog naroda 
i nacije. 

21 “Posebna društvena zajednica koja čini prijelaz iz rodovsko-plemenske u nacionalnu 
zajednicu”. (A. Fiamengo, Osnove opće sociologije, Narodne novine, Zagreb, 1997, 
str. 224.) 

22 Lat. natio, označava rod, srodstvo, pleme, skup naroda, historijski formiranu, 
stabilnu zajednicu ljudi. 

23 I. Bakić, Nacija i religija, Bosna Public, Sarajevo, 1994, str. 11. 

24 Vidi: Filozofski rječnik, M.H. Zagreb, 1965. god., str. 271, Leksikon, JLZ, Zagreb, 
1974, str. 656. i 662. 

25 “Pod nacionalnom manjinom podrazumijeva se grupa stanovništva koja ne pripada 
narodu s kojim živi u zajedničkoj državi, već etnički čini sastavni dio drugog naroda 
u drugoj državi, a koncentrisan je u pojedinim naseljima ili područjima u dovoljnom broju 
tako da se može koristiti priznatim posebnim pravima na upotrebu maternjeg jezika 
u javnom saobraćanju i na izražavanje svojih nacionalnih specifičnosti” (R. Tubić, 
Enciklopedijski rječnik marksističkib pojmova, V Masleša, Sarajevo, 1974, str. 284.) 

formirane nacije, koji, spletom historijske sudbine, živi na prostorima 
na kojima stanovništvo druge nacije predstavlja vecinu, organiziranu 
politički u državnu zajednicu. 

Kako vidimo, nacija je jedan od najsloženijih kolektivnih identiteta, 
čiji nastanak i razvoj čine najznačajnija pitanja razvoja savremenih 
društvenih odnosa i procesa, kao što su odnos društvenih grupa unutar 
nacije, te odnos nacije prema drugim nacijama. 


1.2. Osvrt na teorijske generalizacije o naciji 

Nacija je kompleksna, slojevita, višedimenzionalna i dinamična 
društvena pojava, čije izučavanje zahtijeva upoznavanje sa svim 
relevantnim učenjima o njoj. Da bismo svestranije sagledali svu složenost 
nacionalnog fenomena, neophodno je, pored pojmovnog određenja 
nacije, osvrnuti se i na dominantne generalizacije - učenja o naciji - i 
tako dublje i potpunije upoznati složenost cjeline nacionalnog identiteta. 
Teškoće oko tipologije teorijskih pravaca u objašnjenju nacionalnog 
fenomena su mnogobrojne. 26 Ključno je pitanje, koje činioce uključiti 
kao određujuće u klasifikaciji određenih teorijskih pravaca? Možda je 
najispravniji put svakog autora, koji se ozbiljnije bavio pitanjem nacije, 
analizirati posebno, uvažavajući konkretne realnosti vremena u kome se 
određeno učenje javlja. Umjesto pojedinačnog predstavljanja autora, 
izvršit ćemo klasifikaciju pojedinih teorijskih učenja, sistematizirajući ih 
prema dominantnim činiocima objašnjenja nacije: 27 

a) subjektivno-idealističke teorije nacije, 

b) funkcionalističke teorije o naciji, 

c) etatističke teorije o naciji, 

d) kibernetsko-komunikacijske teorije o naciji, 

e) materijalističko-pozitivističke teorije o naciji, 

f) islamska misao o naciji 28 . 


26 Poljski sociolog.)crzyj Witarbavio se probiematikom tipologije učenja o naciji. Vidi: 
Fragment rada o sociologiji nacije, prijevod, Ideje, broj 6/72, Beograd, 
23-47. 

27 Ne smatramo ovu klasifikaciju i sistcmatizaciju ni konačnom niti jedino mogučom, 
več prije svega kao jedan od načina prezentiranja teorija o naciji, kako bismo lakše 
razumjeli postavljeni zadatak. I ponudeni redoslijed je uslovan, te bi mogao izgledati 
i drukčije, što znači da prije navedena teorija ne označava prioritet u značenju i 
kvalitetu znanstvene spoznaje. 

28 Smatramo da se u okvir ovih teorijskih pravaca može svrstati većina učenja o 
naciji Istina, svjesni smo da svaka klasifikacija nosi u sebi određene nedostatke i 
da sadrži opasnost od šematizma, ali, isto tako, svako mišljenje moguće je 
klasificirati, kako po oblicima svoga izražavanja, tako i po sadržaju činilaca koji 
mu claju obilježje i karakter. 

I.2.a. Subjektivno-idealističke teorije nacije 

U ovu grupu teorija o naciji ubrajamo sva ona učenja koja naciju 
određuju kao duhovno-idejnu kategoriju. Značajniji predstavnik ovog 
teorijskog pravca je G. W Hegel 29 . Apsolutni duh se u svom samokretanju 
i samoreali/iranju, po Hegelu, na određenom historijskom stupnju 
pojavljuje kao nacija. Nacionalni duh kao suština nacije se materijalizira 
u državi i bez nje ne može da postoji. Hegel o tome piše: “U egzistenciji 
jednog naroda jeste supstancijalna svrha da bude država i da se kao takva 
održi; narod bez državne tvorevine (nacija kao takva) zapravo nema 
povijesti, kao što su narodi prije stvaranja svoje države kao što drugi još 
i sada egzistiraju kao divlje nacije.” 30 Hegel naciju ostvaruje u državi i, u 
zavisnosti od toga da li se ona realizira u državi ili ne, on nacije dijeli na 
historijske i nehistorijske. Nacije koje imaju svoju državu imaju i svoju 
historiju. One koje nemaju države nemaju ni svoje historije. Bez obzira 
na to što se nacija, po Hegelu, pojavljuje u sferi objektivnoga duha, 
zajedno sa prirodom, društvom kao totalitetom i državom, ona je, u 
suštini, u svojoj istinskoj subjektivnoj egzistenciji, samo određen stupanj 
u razvitku apsolutne ideje, dakle, duhovna kategorija. Nacija je, za Hegela, 
forma društvenog života, jedna razvojna faza u samorazvitku apsolutne 
ideje. 

Nalazeći u Hegelovoj filozofskoj misli svoje teorijsko izvorište, 
mnogi autori će kasnije odrediti naciju kao duhovnu i kulturnu zajednicu. 
I Žorž Gurvič objašnjava naciju iz “čistog uma”, određujući je kao duhovnu 
i kulturnu zajednicu. Među autore koji naciju određuju subjektivno-idea- 
lističkim elementima, kao što su svijest, mišljenje i osjećaj pripadanja 
zajednici, svakako su i Мах Weber i Ernest Renan. Iako idejno pripadaju 
austrijskom socijaldemokratskom pokretu, Otto Bauer i Karl Rener 
fenomen nacionaliteta objašnjavaju kulturom kao izrazom kolektivno- 
psihološkog obilježja nacije. Zanimljivo određenje nacije dao je Otto 
Bauer 31 . Osobenost njegove teorije izvire iz stava da nacija, kao društveni 
fenomen, postoji u različitim oblicima od prvih početaka ljudskog društva 
do danas. Različiti su, po Baueru, oblici nacionalnog ispoljavanja u historiji. 
Iz prizme svog socijaldemokratskog idejnog opredjeljenja, on tvrdi da u 
klasnim društvima naciju čini samo vladajuća klasa, te da će je tek u 
socijalističkom društvu činiti svi njegovi pripadnici. Bauer pokušava da 
izbjegne pozitivističko nabrajanje elemenata koji čine naciju, već ideju 


29 G.W F. Hegel, Filozofijapovijesti, Naprijed, Zagreb, 1966. 

Enciklopedija filozofijskib znanosti, V Masleša, Sarajevo, 1965. 

30 G.W F. Hegel, Enciklopedija filozofskih znanosti, V Masleša, Sarajevo, 1965., 
str. 52. 

31 “Nacija je narodna cjelina, ujedinjena zajedničkom sudbinom, koja posjeduje 
zajednički karakter." Navedeno prema: Z. Lerotić, navedeno djelo, str. 182. 

nacije traži u relaciji vječite Ijudske potrebe za pripadanjem. Za Bauera, 
nacija ima univerzalno ljudsko značenje. “Tako mi postavljamo, najprije, 
namjesto običnog nabrajanja elemenata nacije, sistem - zajedničku 
historiju kao djelatni uzrok, zajedničku kulturu i zajedničko porijeklo 
sredstava njene djelotvornosti, zajednički jezik, opet kao posrednika 
zajedničke kulture, koji je u isti mah njen proizvod i proizvodi je.” 32 
Ono što jednu naciju razlikuje od druge nacije jeste njen vlastiti 
nacionalni karakter, koga Bauer definira kao “zbroj obilježja po kojima 
se Ijudi jedne nacionalnosti razlikuju od druge nacionalnosti.” 33 

Odgovarajuči na pitanja šta je nacija, francuski mislilac Ernest 
Renan, dajući joj veliko značenje u savremenoj povijesti čovječanstva, 
određuje je isključivo kao subjektivno-psihološku činjenicu. “Ništa 
materijalno nije tu dostatno. Nacija je duhovni princip, proizašao iz 
dubokih historijskih zapleta, duhovna obitelj, ne grupa određena 
konfiguracijom tla.” 34 

Nacija kao “moralna svijest”, za Renana, “rezultat je duge prošlosti 
napora, žrtava i odanosti. Kult predaka je od svih najelegantniji; preci su 
nas učinili time što jesmo. Herojska prošlost velikih ljudi, slave (mislim, 
istinske) društveni je kapital na kome se zasniva nacionalna ideja. Imati 
zajedničku slavu u prošlosti, zajedničku volju u sadašnjosti; učinjene 
velike stvari zajedno, htjeti ih još činiti, eto bitnih uvjeta da bi bio narod.” 35 


I.2.b. Funkcionalističke teorije nacije 

Analizirajući nastanak i razvoj američke nacije na prostoru SAD, 
mnogi autori uočavaju sasvim drukčije elemente koji utiču na formiranje 
nacije, nego što su to uslovi nastanka nacija u Evropi. Američki sociolog 
Talkontt Parsons 36 formiranje američke nacije objašnjava političkom i 
ekonomskom uslovljenošću, u čijoj osnovi, kao integrirajući faktor, stoji 
zajednički sistem vrijednosti. Funkciju stvaranja osjećaja i svijesti o 
pripadnosti nacionalnoj zajednici preuzima normativni poredak, 
zasnovan na vrijednosnom sistemu slobode, jednakosti i ravnopravnosti 
gradana. Tako se, po Parsonsu, nacija javlja kao asocijacija gradana - 
socijetalna zajednica. Kako Parsons smatra da je država cjelovit sistem, 


32 Navcdcno prema: P. Vranicki, Historija marksizma , Naprijed, Zagreb, 1961, 
str. 263. 

33 Otto Bauer, Pojam nacije, Politička misao, Zagreb, 1/1983, str. 99- 

34 E. Renan, Šta je nacija, Kulturni radnik, broj 6/1981, Prosvjetni sabor Hrvatske, 
Zagreb, str. 104. 

35 E. Renan, navedeno djelo, str. 104. 

36 O Parsonsovom shvatanju nacije opširnije vidi: Теопја nacije Talkonta Parsonsa, 
u: F. Saltaga, Sociologija, Pravni fakultet, Sarajevo, 1999, 83-91 

koji u sebe uključuje vrijednosni sustav i normativni poredak, te koja 
omogućuje izgradnju nacije, ideja nacije se “u Parsonsa ne poklapa sa 
državom niti sa skupinom državljana - citojjena, već se gradi na zbiljskoj 
egzistenciji građana i na cjelokupnosti njihovih materijalnih interesa, 
društvenih veza i duhovnih vrijednosti. Ako im nedostaje osjećaj 
zajednosti u obliku vjere u isto etničko porijeklo u procesu stvaranja 
nacije taj će se momenat nužno izgraditi. Dakle, ono etničko, što neke 
nacije posjeduju na početku, nacije koje počinju kao političke zajednice 
postižu na kraju svoga razvitka.”- 7 Bitne odrednice Parsonsove zajednice, 
shvaćene kao nacije, jesu jednakost i dobrovoljnost. Uviđamo nedostatke 
Parsonsovog funkcionalističkog teorijskog pristupa određenju pojma 
nacije, gdje se asocijacija građana, umjesto kao zajednica, može shvatiti 
i kao ugovor slobodnih i u pravima međusobno izjednačenih pojedinaca. 

Osnovna slabost Parsonsovog odrectenja nacionalne zajednice 
ogleda se u pojednostavljivanju strukture nacije i njezinog svođenja na 
vrijednosni sistcm društva, koji, izražen u normativnom poretku, čini 
integralnu funkciju nacije. 

Opravdano se postavlja pitanje, šta će se desiti sa nacijom, ako se 
promijeni vrijednosni sistem i normativni poredak. Posebno je pitanje 
da li zajedničke vrijednosti jednog društva mogu u sebi obuhvatiti cjelinu 
nacionalnog individualiteta. lako sistem zajedničkih vrijednosti ima ulogu 
u stvaranju nacionalnog zajedništva, on, sam po sebi, ne može biti 
odlučujući i jedini faktor nastanka nacije. 

Svaka nacija svoju egzistencijalnu osnovu temelji u cjelokupnoj 
višeslojnoj strukturi društvenog bića, koje utiče ne samo na izrastanje 
nacionalnog individualiteta, već i na izgradnju vrijednosnog sistema same 
društvene zajednice. 

Stejin Rokan nastoji naciju definirati ne samo kao asocijaciju 
gradana, već i kao kulturnu zajednicu. “Ono što odlikuje sve nacije 
zapadne, srednje i istočne Evrope, za razliku od prekookeanskih ili nacija 
koje se izvode iz države, jesu odlike zasebnog kulturnog života, postoja- 
nje snažne vjere u zajedničko etničko porijeklo, iz čega su rođene svijest 
i volja za samostalnošću”. 38 Evropske nacije, prema S. Rokanu, nastaju 
uzrokovane teritorijalno-kulturnim uslovima, koji se konkretno ispolja- 
vaju kao odnos centra i periferije. Nacionalna zajednica, po Rokanovom 
shvatanju, prevazilazi okvire asocijacije gradana, povezanih zajedničkim 
vrijednostima, i u sebe uključuje etničke, jezičke i druge kulturne 
osobenosti, koje tek tada asocijaciju građana transformiraju u naciju. 


37 Z. Leroiić, navedeno djelo, str. 67. 

38 Z. Lerotić, navedeno djelo, str. 83. 

I.2.c. Etatističke teorije o naciji 

Međuzavisnost nacionalnog i državnog fenomena uslovila je 
nastanak različitih etatističkih učenja o nastanku i razvoju nacija. Ovim 
učenjima zajedničko je to što državi daju odlučujuću ulogu u razvoju 
nacija . 39 Teoretičari etatističkog puta konstituiranja nacije državljanstvo 
proglašavaju nacionalnošću. Nazivi pojedinih međunarodnih 
organizacija, kao što su United Nations (Ujedinjeni narodi), izražavaju 
identifikaciju države i nacije, jer su članovi Organizacije ujedinjenih nacija 
države, a ne nacije svijeta. Kod elaboriranja etatističkih učenja o naciji, 
smatramo značajnim istaći razliku između učenja anglosaksonskog 
porijelda 10 i etatističkih učenja materijalističke idejne orijentacije. 

Zajedničko je i jednom i drugom pravcu što nastoje da izbrišu 
granice između nacije i države, tako što države, odnosno građane - 
državljane jedne države, raznim metodama transformiraju u nacije. 
Najizrazitije proglašavanje države nacijom ostvareno je u tzv. teorijama 
“socijalističke nacije” 41 . Utemeljivač ove teorije je J. V Staljin. “Teorija 
’socijalističke nacije’ kao teorija ’nacije novog tipa’, polazi od toga da naciju 
u kapitalizmu stvara buržoazija, jer su u njenim rukama sredstva za 
proizvodnju, a u socijalizmu država, jer je ona opunomocenik društva, tj. 
radničke klase, da upravlja sredstvima za proizvodnju .” 42 Staljinistička 
interpretacija nacije proističe iz političko-ideološke namjere Staljina da se 
pod formom stvaranja “sovjetskog naroda” ostvari dominacija ruske nacije 
nad ostalim malobrojnim nacijama novostvorene sovjetske države. To je 
oblik državnog nacionalizma koji putem centralizovanog državnog aparata 
provodi najmnogobrojnija nacija jedne države, vršeći asimilaciju i 
ugnjetavanje životne snage i duhovnog života drugih malobrojnih nacija. 
Sličan takav proces odvijao se i na prostorima obiju prethodnih Jugoslavija, 
kada se zagovaranjem državnog jugoslavenstva odvijao proces negiranja 
bošnjačke i makedonske nacije. “Stoga je državna nacija rezultat zahtjeva 
moći jedne zbiljske neposredne i osjetilne zajednice, koja centralizirajući 
državni aparat ostale zajednice nastoji aneksijom ili stapanjem lišiti njihove 
snage i životnosti i učiniti sastavnim dijelom svojega osjetilnoga 
materijalnoga i duhovnog života. Jedna nacija tako ubija druge nacije .” 43 


39 O međuzavisnosti odnosa nacije i države vidi u: D. Janjić, Država i nacija, Informator, 
Zagreb, 1987. 

40 Izvrstan rad o meduzavisnosti nacionalnog i državnog razvoja u svjetskim razmjerama 
dao je Hugh Seton Watson u knjizi Nacije i države - ispitivanje porijekla nacija i 
politike nacionalizma, Globus, Zagreb, 1997. 

41 O teoriji “socijalističke nacije" opširnije vidi u: Muhamed Kešetović, Nacija u soci- 
jalizmu , Press Kliping, Beograd, 1978, 69-94. 

42 M. Kešetović, navedeno djelo, str. 71. 

43 Z. Lerotić, navedeno djelo, 56. i 57. 

Kada sa današnje vremenske distance posmatramo pokušaje izgra- 
dnje nadnacionalnih tvorevina kao što su “sovjetska nacija”, jugoslave- 
nstvo i sl., pod pritiskom birokratskog aparata države, jasno vidimo 
uzaludnost i nemogućnost vještačkog uobličavanja nacija. Država, iako 
u pojedinim konkretnim društveno-historijskim primjerima ima značajnu 
ulogu u formiranju nacija, ne mora uvijek biti njihov konstituens . 44 No, 
istina je da međuzavisnost nacionalnog i državnog postoji, te je neopho- 
dno precizirati te međuodnose. Nacija je ta koja na svom razvojnom putu, 
zbog svojih potreba, izgrađuje državu, kao oblik vlastite političke egzi- 
stencije, kao izraz vlastite političke samosvijesti. Nacija je visoko organi- 
zirana društvena grupa, čija bi egzistencija bila dovedena u pitanje kada 
ne bi bila organizirana i kao politička organizacija - država. Svaka država 
je u biti nacionalna država, jedne ili više nacija ne samo po imenu nacije 
koja se organizirala za svoje potrebe, več i po karakteru ekonomskih, 
kulturnih, duhovno-idejnih i drugih odnosa koji u njoj vladaju. Država 
je na svim nivoima nosilac i zaštitnik raznovrsnih nacionalnih interesa. 
Nacija izgraduje državu da bi preko njezine organizacije racionalno 
izrazila, ostvarila i zaštitila svoje interese. Zaštita nacionalnih interesa 
istinski je moguća samo ako se ostvaruje na racionalno organiziran način. 
Državna struktura, sa mnogobrojnim strukturnim podsistemima, pruža 
svestranu mogućnost razvoja nacije u svim dimenzijama svog ozbiljenja. 

Uloga države u nacionalnom razvoju postaje sve značajnija sa 
porastom nivoa tehničko-tehnološkog razvoja društva. U novim uslovima 
država postaje odiučujući i usmjeravajući faktor društvenog razvoja. 
Razrješenje mnogih nacionalnih problema odvija se u okviru državnih 
institucija. Uslove i pretpostavke nacionalne integracije obezbjeđuje i 
država. Ona je instrument i uslov da se od spoljnih uticaja zaštiti nesmetan 
razvoj nacije kao socijalnog sadržaja države. 

Koliko je država određujući faktor u samom konstituiranju nacije 
u nauci vladaju podijeljena mišljenja. Pojedini autori smatraju da je država 
ta koja isključivo utiče na izgradnju nacija kao vlastitog socijalnog 
supstrata . 45 “U uslovima duboko poremećene tradicionalne društvene 
ravnoteže autarkičnog seosko-plemenskog ili polufeudalnog društvenog 

44 “Država nije konstitutivni element nacije. Nacija kao politička zajednica ne mora 
steći državnu formu da bi egzistirala i prosperirala. Kao što mnoge nacije nemaju 
svoje države, tako imamo nacije koje imaju više država...” (S. Šuvar, Odnosi u 
višenacionalnim zajednicama u savremenom svijetu, Komunist, Beograd, 1981, 
str. 16.) 

45 Ističemo sljedeće autore kao izrazite primjere ovakvog mišljenja: 

a) N. Poulantzas, Država, vlast, socijalizam, Globus, Zagreb, 1981. 

b) H. Gumplovič takođeregzistenciju nacije vezuje za egzistenciju države, 

c) M. Weber, Privreda i društvo, I, Prosveta, Beograd, 1976. 

O različitim oblicima uticaja država na formiranje nacije u svijetu opširnije piše: 
Seton-Watson H , Nacije i države, Globus, Zagreb, 1980. 

uređenja - nije moguće bez savremene države, a takva država je u prin- 
cipu nacionalna država, ili - možda tačnije za date uslove država koja 
formira naciju” 46 . 

Kada je u pitanju uloga određene države, u našem slučaju Bosne i 
Hercegovine, “historijski gledano, nema nikalcvog naučnog osnova da se 
Bošnjaci, Srbi i Hrvati proglase konstitutivnim nacijama. Historijska je istina 
da te tri nacije nisu konstituisale Bosnu i Hercegovinu kao državu, već da je 
Bosna kao hiljađugodišnji prostor, na kome je nekoliko stoljeća egzistirala 
i istoimena međunarodno priznata država, konstituisala te tri danas 
postojeće nacije ” 47 (istakao A. Đ.). I Enver Redžić, raspravljajući o 
dokumentima ZAVNOBIH-a, tvrdi: “Da postojeće etno-konfresionalne 
zajednice u Bosni i Hercegovini - Srbi, Bošnjaci i Hrvati nisu stvorile Bosnu, 
jer je Bosna od njih starija, što znači da Srbi, Bošnjaci i Hrvati nisu konstituirali 
Bosnu, već da su u Bosni oni nastali i formirali se kao posebni etnosi .” 48 

Naciju, kao višeslojnu, društveno-historijsku egzistenciju, dijalektički 
integriranu na materijalnom, kultumom i idejnom nivou, neophodno je 
staviti u širi kontekst društveno-historijskog posmatranja. Odnos države i 
nacije nije jednosmjeran, niti se proces njihova susretanja odvija samo u 
jednom smjeru. Nacije i države, kao “žive” socijalne egzistencije, dvije velike 
i dinamične društvene grupe, posmatrane kao dmštveni odnos, međusobno 
se uslovljavaju, to jest njihov interakcijski odnos je uvijek uzročno-posljedičan 
u oba smjera. Nacija izgraduje državu, kao svoj neophodni instmment, 
pomoću koga organizirano, na najvišem političkom nivou, ostvaruje 
neophodne funkcije samozaštite, proizvodnje, kulturnog i idejnog razvoja. 
Formirana država, u zavisnosti od konkretnih dmštveno-historijskih uslova, 
utiče na tok formiranja i razvoja nacije. U odnosu nacija-država, nacija je 
živi, aktivni subjekat, a država opunomoćeni, organizirani politički instmment 
nacije. Dovršeni proces formiranja nacije ogleda se u njenom organiziranju 
kao države. Država je izraz nacionalne samosvijesti, moćni čuvar nacionalne 
slobode i svili nacionalnih interesa. Iako se ne mogu poistovijetiti svi historijski 
slučajevi u svakom vremenu i u svakom prostom društveno-historijske zako- 
nitosti razvoja nacija, jasno se vidi da sve nacije, i mnogobrojne i malobro- 
jne 4y , jesu rezultat, između ostalog, interakcijskog odnosa nacije i države. 

46 Najdan Pašić, Nacionalno pitanje u savremenoj epohi, Radnička štampa, Beograd, 
1973, str. 31- 

47 Omer Ibrahimagić, Bosna i Bošnjaci, država i narod koji su trebali nestati, 
Svjetlost, Sarajevo, 1995, str. 71. 

48 E. Redžić, Pogledi iz antiistorije, Krug 99, Sarajevo, 2001, str. 198. 

49 U dosadašnjoj terminologiji, često se upotrebljavao termin velike i male nacije, da 
bi se izrazila statistička vrijednost određenc nacije. Smatramo to neadekvatnim 
izrazima, te čemo zato upotrebljavati izraze mnogobrojne i malobrojne nacije. 
Veličina i snaga jedne nacije ne mjeri se isključivo brojem njenih pripadnika, nego 
ona izvire iz ukupne nacionalne kulture i snage ideja, koje nacija usvaja kao vlastitu 
unulrašnju sadržinu. 

AJko bismo prihvatili jednostranost u posmatranju ođnosa države 
i nacije, te državi dali značaj dominantnog nacionalnog konstituensa, 
kako onda objasniti nestanak sa historijske scene moćnih višenacionalnih 
država, kao što su Austro-Ugarska, SSSR, SFRJ, Čehoslovačka? Svjedoci 
smo da su sve one nestale i da se nisu mogle održati i pored moćnog 
aparata državne prisile. Zašto se to desilo? Bivši Sovjetski savez nije mogao 
formirati “sovjetski narod”, a ni obje bivše Jugoslavije nisu mogle formirati 
jugoslavensku naciju. 

Kada je u pitanju Bosna i Hercegovina kao državna tvorevina, ona 
je u svim vremenima, do današnjeg dana, bila država bosanskih naroda u 
onolikoj mjeri koliko su oni u pojedinim historijskim periodima bili u 
stanju da je izgrađuju kao svoju. U onim periodima svog postojanja, kada 
su bili, zbog vanjskih faktora, onemogućeni da je izgrađuju, borili su se 
za uspostavu nacionalnih institucija, kako bi izrazili vlastitost postojanja 
u Bosni i Hercegovini. 

Države nemaju povijest izvan povijesti egzistencije društvenih 
grupa, koje ih tvore, medu kojima etno-konfesionalne i nacionalne 
društvene grupe imaju izuzetno značajnu ulogu. Istina, nacionalne države 
djeluju kao moćni instrumenti ubrzavanja procesa integracije elemenata 
zajedničkog života u jedinstveno nacionalno biće. Država pomaže 
ostvarenju nacionalnih ciljeva, između kojih je jedan od najvažnijih onaj 
da se nacija organizira i kao država. Dakle, nacije formiraju vlastite države 
u određenim društveno-povijesnim prilikama, dok u drugim prilikama 
države konstituiraju nacije . 50 Primjere kakvi su američka i švicarska nacija 
smatramo još nedovršenim procesima i usvajamo stav da “je u američkom 
narodu anglo-saksonska zajednica svojstva svoje narodne zajednice 
učinila svojstvima američke nacije .” 51 


I.2.d. Komunikacijsko-kibernetičke teorije o naciji 

Od pojave teorijskog promišljanja o faktorima koji utiču na 
nastanak i razvoj nacija, sređstvima komuniciranja se pridaje veliki značaj. 
Sa napretkom znanstveno-tehnološke revolucije dolazi do promjena u 
međuzavisnosti pojedinih činilaca u cjelokupnoj društvenoj strukturi. 
Različiti sistemi društvenih zajednica dobijaju ne samo drukčiji značaj u 


50 “Za naciju je država najviša forma njene političke organiziranosti i najjači instru- 
ment zaštite njenih interesa, prema drugim spoljnim interesima. Za državu je nacija 
glavni mogući izvor unutrašnje društvene kohezije iz koga ona nastoji da crpe svoju 
snagu i nosilac opšteg interesa čiji je ona formalni i zvanični predstavnik.” (N. 
Pašić, Nacionalno pitanje u savremenoj epobi, Radnička štampa, Beograd, 1973, 
str. 70.) 

51 Z. Lerotić: navedeno djelo, str. 57. 

sklopu cjeline sistema, nego i novu ulogu u uticaju na nastanak i razvoj 
nacije. Poznata je činjenica da je jezik osnovno sredstvo komuniciranja 
među ljudima, ali istovremeno i integrirajući faktor određene društvene 
grupe. No, sa razvojem ljudskih zajednica, razvijaii su se i usavršavali i 
različiti oblici komuniciranja među ljudima Rezultat takvog razvoja jeste, 
pored jezika, razvoj i drugih oblika komuniciranja. 52 Kibemetička 53 i druge 
teorije, koje se bave izučavanjem komunikacijskih sistema, znatno su 
doprinijele objašnjenju uticaja jezika na formiranje nacija. Razmatrajuči 
teorijski značaj djela Karla Deutscha, Zvonko Lerotič ga definira kao 
kibernetsko-komunikacijski model 54 i smješta u tzv. sistemske teorije o 
naciji. Mi smatramo da se ovdje ne radi ni o kakvom zasebnom modelu, 
već o cjelovitom teorijskom mišljenju koga smještamo u grupu onih 
učenja o naciji koja komunikacijskim sredstvima daju odlučujuću ulogu 
u nastanku nacija. Ne možemo prihvatiti ni imenovanja pojedinih teorija 
“sistemskim”, bez obzira na to što one veliki značaj daju sistemu kao 
takvom. Svaka sociološka teorija je sistemska u manjoj ili većoj mjeri. 
Nijedna teorija ne tvrdi da, naprimjer, grad, preduzeće, partija, država, 
narod ili nacija nisu određeni sistemi, sastavljeni od različitih podsistema. 
I sam jezik, kao sredstvo komuniciranja među ljudima, predstavlja sistem 
glasovnih znakova, koji su, opet, rezultat raznovrsnih sistemskih rješenja 
cjelokupne egzistencije čovjeka i njegove društvene zajednice. 

Karl Deutsch naciju određuje kao zajednicu, u čijoj se osnovi 
nalazi, kao određujuća, kulturno-komunikacijska komponenta. Za 
osnovu svog promišljanja on uzima stav Noberta Wienera koji kaže: 
“Komunikacija je cement koji stvara organizaciju. Komunikacija sama 
osposobljava grupu da ima zajedničko mišljenje, da zajednički promatra 
i da zajedno djeluje. Sva sociologija zahtijeva razumijevanje 
komunikacija” 55 . Deutsch, u objašnjavanju nastanka nacija, ističe značaj 
društvenog centra koji svojom društvenom, ekonomskom, kulturnom, 
informacionom i drugom koncentriranom moći utiče na okupljanje oko 
sebe stanovništva periferije. On imenuje pet “građevnih blokova”, 
pomoću kojih se izgrađuje samostalnost nacije i ostvaruje nacionalni 
identitet. To su: “1. institucije, klase i kaste, 2. kulturni centri i civilizacije, 


52 O sociološkom aspektu izučavanja, razvoja, uloge i značaja sredstava masovnog 
komuniciranja vidi u: A. Todorović, Sociologija masovnih komunikacija, Gradina, 
Niš, 1974. god. U istoj knjizi Todorović kaže: “Zakon komunikacije obuhvata 
elementarne oblike razmjene materija kroz asimilaciju i disimilaciju, zatim preko jezika 
meduljudsku komunikaciju, tj. sve oblike materijalne, duševne i duhovne potrošnje i 
razmjene.” (str. 18.) 

53 O ulozi i značaju kibernetike kao sistematske znanosti vidi: Nobert Wiener, 
Kibernetika ili upravljanje i komunikacija kod živih bića i ma 'sina , ICS, Beograd, 
1972. 

54 Z. Lerotić, navedeno djelo, str. 116. 

55 Navedeno prema: Z. Lerotić, navedcno djelo, str. 118. 

3. struktura naselja i populacije, 4. jezične zajednice, standardni jezici i 
dijalekti, 5. tržište, pokretljivost, monopolistička konkurencija, bogatstvo 
i institucije.” 56 Svi ovi elementi rezultat su cjeline nacionalnog života 
nacije, a ne samo uslovi njezinog nastanka. Analizom ovih elemenata, 
njihovih sadržaja i načina djelovanja, možemo otkriti karakter jedne 
zajednice (nacije), spoljašnju manifestaciju unutrašnje socijalne 
egzistencije, određene duhovnom snagom nacije, a ne posmatrati ih 
samo kao uslove nastanka nacije. Nacija je, kako je shvata komunikacijsko- 
kibernetska teorija Karla Deutscha, ni “vrijednosno pozitivna, ni 
vrijednosno negativna, ona je, jednostavno, sistem informacija i 
komunikacija i sistem upravljanja, koji sam sebe izgrađuje, u skladu sa 
zahtjevima modernizacije savremenog društva, i koja svoju funkciju izvodi 
iz sve večeg značaja sis-tema komuniciranja i kontrole...” 57 

Jeziku kao sredstvu komunikacije, ali i kao izrazu cjeline 
društvenog biča nacije, mnogi autori 58 davali su značajnu ulogu u 
formiranju i razvoju nacija. Nasuprot ovakvom mišljenju, ima autora 59 
koji smatraju da sam jezik nije, niti može biti konstituens nacije. Problem 
čemo lakše razumjeti, ako u najkraćim crtama odredimo značenje jezika, 
kao komunikacijskog sredstva, ali i kao ukupnosti socijalnog, historijskog 
i kulturnog izraza jedne društvene zajednice. No, prije toga, pogledajmo 
kako autori objašnjavaju ulogu jezika u formiranju nacija. 

U dosadašnjem teorijskom naslijeđu o naciji, smatra se da je veoma 
značajnu ulogu u njenom formiranju na zapadnoevropskom prostoru 
upravo imao jezik. Nacija se defmira kao “zajednica jezika”. jezik pripada 
naciji, a ne nacija jeziku. Jezik nema samostalnu egzistenciju, niti može 
da postoji izvan okvira plemena, naroda i nacije. Suština jezika nije u 
njegovoj govornoj strukturi, več izvire iz vlastitosti i konkretnosti 
egzistencije nacionalne zajednice kojoj pripada. Jezik je uvijek nacionalna 
svojina jedne ili više nacija. Tek kao formirana tvorevina, poslije svog 
imenovanja imenom nacije kojoj pripada, i čiji je izraz, postaje opče 
dobro, kojim se, ali samo kao komunikacijskim sredstvom, mogu koristiti 
i ljudi drugih nacija.”Nacija i jezik postali su neraskidivo isprepleteni. 
Svaka nacija koja drži do sebe mora imati jezik, ne samo kao sredstvo 
komuniciranja, ’narodni govor’ ili ’dijalekt’ nego sasvim razvijen jezik. 
Sve što je manje od toga označava naciju kao nedovoljno razvijenu.” 60 I 
nacija i jezik su konkretne tvorevine. 

Odnos nacije i jezika sličan je odnosu nacije i države. Nacija je 
subjekat, proizvođač jezika. Nacija svojim govornim izrazom, u datim 

56 Z. Lerotić, navedeno djelo, str. 117. 

57 Z. Lerotić, navedeno djelo, str. 119. 

58 Izmedu ostalih, pomenimo Otto Bauera, Karla Kautskya, Ajnera Haugena, Staljiina. 

59 Мах Weber, Jerzy Wiatr, Zvonko Lerotić, Edvard Kardelj. 

60 Ajner Haugen, Dijalekt, jezik, nacija, Kultura, br. 25, Beograd, 1974, str. 81. 

historijskim okolnostima, izražava karakter i ukupnost svoga življenja. 
Sa promjenom unutrašnjih egzistencijalnih (socijalnih, ekonomskih, 
kulturnih, religijskih) uslova života nacije, mijenja se i izražajna suština 
jezika. Jezikom se izražava cjelina društvenog bica zajednice. U 
bosanskom jeziku ima niz primjera kojima se može na konkretan način 
pokazati uslovljenost jezika, ne kao vanjskog obilježja nacije, već kao 
autentičnog izraza, razumijevajuće suštine konkretnih uslova i načina 
života u određenim društveno-historijskim okolnostima. Jezik 61 uvijek 
prati historijski tok razvoja nacije i autentično izražava sadržaj cjeline 
nacionalnog bića, koji u potpunosti razumije samo vlastita nacija. Bez 
obzira na to koliko jezika ima na svijetu, 62 egzistencija svakog je vezana 
za egzistenciju vlastite nacije. Sasvim suprotno stanovište zastupa Skender 
Kulenović, koji kaže: “U našem poimanju jezici su postali samostalne 
egzistencije, mi svaki jezik participiramo u prvom redu kao taj i taj, a ne 
kao toga i toga naroda jezik, nacionalna pripadnost jezika otišla je pri 
tome u zasjenjak: kad kažemo francuski jezik, onda mislimo u prvom 
redu na takav i takav, na taj jezik pa tek onda na jezik Francuza, Belgijanaca 
i Švajcaraca; engleski jezik isto tako vidimo u prvom redu kao određenu 
jezičku strukturu, pa tek potom kao jezik Engleza i Amerikanaca (jezička 
pripadnost ne podudara se uvijek sa nacionalnom), pa ova činjenica sa 
svoje strane baca svjetlo na jezik kao samostalnu egzistenciju.” 63 

Posebno pitanje predstavlja negiranje postojanja bosanskog jezika 
u društvenoj misli bivše Jugoslavije. To je rezultat negiranja postojanja 
bošnjačke nacije. Bosanski jezik mnogo se više razlikuje od srpskog i 
hrvatskog jezika nego što se ta dva jezika (srpski i hrvatski) međusobno 
razlikuju. To je zbog razloga što pojedini specifični oblici izražavanja 
sadržine bošnjačke nacionalne bitnosti upotrebljavaju izraze, koji su teško 
prevodljivi na srpski, hrvatski ili koji drugi jezički izraz. Navedimo samo 
neke: džemat, mahala, merhamet, sevdah, dženaza, sinija, dimije, zar, 
nanule, jelek, dugum, džezva, šiljte, serdžada, saz, bestilj, gurabije, hošaf, 
halva, sutlija, berićet, sedžda, halal, haram itd. Ova leksika izražava dijelove 
sadržaja života bošnjačke nacije, utemeljene i izrasle iz slavensko-islamske 
simbioze, kao jedne od osnovnih karakteristika bošnjačke nacije, i nema 
adekvatne jezičke izraze u srpskom i hrvatskom jeziku, jer u tim kulturama 
i životnim sadržajima ne postoje takve egzistencijalne sadržajnosti. 

61 O značaju odnosa jezika i nacije opširnije vidi u: 

- E. Halilovič, Jezik kao fundament ideološko-političkog i kulturnog konstilu- 
isanja nacije, 

- R. Bugarski: Jezik i nacija, (Sveske, br. 5-6/1984, Institut za proučavanje 
međunacionalnih odnosa MSC CK-a SKBiH, Sarajevo, 1984.) 

62 “Živa je istina da na to pitanje nema odgovora, ili bar nema ni jednog koji bi 
izrazio jednu temeljnu provjeru.» (Ajner Haugen, navedeno djelo, str. 74)” 

63 S. Kulenović, Ime jezika, izabrani eseji IV, V. Masleša, Sarajevo, 1971, 
303-304. 

I.2.e. Materijalističko-pozitivističke teorije o naciji 

Iako je većina marksističkih teoretičara nacije u određivanju i 
definiranju nacionalnog fenomena polazila od društvene podjele rada, 
kao osnove na kojoj se nacija temelji, postoje značajne razlike u tome i 
među njima. Marksističko-materijalističko poimanje nacije izvire iz 
njegovog osnovnog teorijskog polazišta u poimanju čovjeka i Ijudske 
historije. 6 '* Cjelokupna Marksova teorijska analiza ostaje na nivou analize 
materijalnih uslova proizvodnje čovjeka i društva, te iz toga stava izvire i 
njegovo poimanje nacije kao zajednice rada. Analiza građanskog društva 
XIX stoljeća zapadne Evrope, tačnije Engleske, predmet je Marksove 
analize. On društvo uvijek posmatra kao klasno, podijeljeno na dvije 
suprotstavljene klase: klasu vlasnika kapitala (buržoazija) i ldasu vlasnika 
radne snage (radnička klasa). 

Za Marksa je primaran oclnos klasa-nacija, a ne individua-nacija, 
jer cjelokupnu historiju Ijudskog društva shvata kao historiju klasnih 
borbi. U svakoj naciji, po Marksu, postoje dvije nacije, jer dvije različite 
klase izražavaju dva različita klasno-nacionalna interesa. Do ovakvog se 
zaključka i može doći, ako se u analizi društva ostane samo na nivou ana- 
lize ekonomske strukture društva. Svaka društvena grupa, i sama nacija, 
mnogo je složenija pojava od svoje ekonomske strukture i ne može se 
samo njome objasniti. Nacija je povijesna samobitnost, nužni izraz 
čovjekovog bića da živi u zajednici. Ako se nacionalnost svede na klasnost, 
a ljudska historija na liistoriju klasnih borbi, što ćine Marks i marksisti, 
onda se neminovno i čovjek, kao univerzalno biće prirode i historije, 
svođi na materijalizirano biće rada, a ne na slobodno biće, čija je sloboda 
određena i uslovljena samom prirodom postojanja, kome su rad i odnos 
sa drugim ljudima put i način izražavanja života kao takvog. 

Istina, ima autora 65 koji smatraju da je u Marksovoj analizi političke 
ekonomije sadržana opća osnovaza cjelovito teorijsko objašnjenje nacije. 
Ovo mišljenje dolazi upravo od marksističkih mislilaca, koji smatraju da 
je primjenjivost Marksove kritike političke ekonomije moguća kao 
univerzalna metoda za one društvene fenomene za kojc Marks nije dao 
gotov instrumentarij i rješenja za praktičnu upotrebu. Ma koliko Marks 
konkretno izvršio analizu ekonomskih osnova engleskog društva XIX 
vijeka, njegova društvena teorija u mnogome je utopistička, jer razvoj 


64 Detaljnije o Marksovom shvatanju čovjeka i historije vidi u: V Korač, Marks i 
savremena sociologija, BIGZ, Beograd, 1976, 191-213. 

65 D. Stripić, Marksovo рогтапје nacije, Naše teme, Zagreb, br. 7-8/1986, 1008-1013 

ljudskog đruštva posmatra iz iluzorno osmišljene zajedtiice, koja tek treba 
da se ostvari. Ta zajednica je buduće komunističko društvo. Zato su za 
njega i postojeće društvo, i nacija, i država samo surogati u odnosu na 
iluzornu buduću komunističku zajednicu ljuđi. “U dosadašnjim 
surogatima zajednice, u državi itd. postojala je lična sloboda samo za 
individuume, koji su se razvijali u odnosima vladajuće klase, i samo 
ukoliko su bili individuumi vladajuće klase. Prividna zajednica u kojoj su 
se individuumi dosad ujedinjavali stalno se nasuprot njima osamosta- 
Ijivala, jer je bila ujedinjenje jedne klase nasuprot druge.” 6fi 

Za Marksa je nacija spoljašnja manifestacija građanskog društva 
kao globalnog društva 67 , a država se javlja kao unutrašnja struktura tog 
istog društva. 68 Tačno je da nisu sinonimi pojmovi društvo, nacija i država, 
te da predstavljaju tri zasebna, međusobno uslovljena i povezana sadržaja, 
ali se njihovi odnosi bitno razlikuju od načina na koji ih interpretiraju 
Marks i Engels. Nacija nije spoljna manifestacija nikakvog društva. Ona je 
subjekat koji egzistira u društvenom sadržaju zajednice kao takve, dok 
je država organizirani politički supstrat nacije, pomoću koga se nacija 
izražava kao samosvojna društveno-politička zajednica. 

Shvatanje nacionalnog kao klasnog odredenja usvojili su nastavljači 
Marksovog učenja: Engels, Lenjin, Staljin, Kautski i Kardelj. 69 Razlika 
izmedu njih se ogleda u tome kome ili kojoj grupi materijalno- 
pozitivističkih elemenata daju prednost pri objašnjenju nacionalnog 
fenomena. Dok Marks naciju shvata kao nužan oblik - spoljnu formu 
postojanja klasnog industrijskog društva, dotle Engels pokušava da je 
što više pozitivistički definira. 

Pozitivizam Engelsa u definiranju nacije najbolje se ogleda u 
definiranju uslova nacionalne egzistencije. Za Engelsa je nacija određena 
kompaktnom teritorijom, brojem pripadnika nacije, jezikom i naciona- 
lnim osjećajem, koga on definira kao simpatiju među pripadnicima 
nacionalne zajednice. Kompaktnost teritorije i broj pripadnika za Engelsa 
su uslovi nacionalne egzistencije 70 . Ono što je neophodno istaći, kada 
se govori o Engelsovom određenju nacije i poimanju rješavanja naciona- 


66 K. Marks, F. Engcls. Rani radovi, Naprijed, Zagreb, 1961, str. 398. 

67 Globalno društvo uvijek je skup određenih konkretnih društvenih cjelina u kome 
parcijalne društvene cjeline ispoljavaju svoju zajednost. 

68 ‘Gradansko društvo obuhvaća cjelokupno materijalno saobraćanje individuuma 
unutar određcnog stupnja razvitka proizvodnih snaga. Ono obuhvaća čitav trgovački 
i industrijski život jednog stupnja i utoliko prelazi državu i naciju, iako ono, s druge 
strane, spolja mora isticati nacionalnost, a iznutra se mora organizirati kao država.” 
(K. Marks, F. Hngels, navedeno djelo, str. 358.) 

69 Navodimo sarno ona imena koje smatramo najznačajnijim marksističkim teoretičarima 
nacije. 

70 F Engels, Njemački seljački rat, Revolucija i konlrarevolucija uNjemačkoj, Naprijed, 
Zora, Zagreb, 1973, str. 191. 

Inih odnosa, jeste stav o velikim i malim nacijama. Prema Engelsu, velike 
nacije su sposobne za život, dok male nisu. 71 U ovim Engelsovim stavo- 
vima па1аж se i osnove kasnijih staljinističko-hegemonističkih metoda u 
rješavanju nacionalnih pitanja u bivšoj imperijalističkoj socijalističkoj 
tvorevini ruskog naroda, imenovanoj kao SSSR. Staljinovo učenje o naciji, 
i teorijski i praktično, zloupotrebljava instrumentarij države da bi ostvario 
svoj koncept stvaranja socijalističke nacije - sovjetskog naroda, in- 
korporirajući u tu ideju preimenovan koncept velikoruskog hege- 
monizma. 

Djelujući u sasvim drugim uslovima i u drugom vremenu, Lenjin 
se mnogo više bavio nacionalnim pitanjem nego njegovi idejni učitelji 
Marks i Engels. Vrlo malo se zadržavao na pitanju definicije nacije, a mno- 
go više pažnje je posvećivao pitanjima konkretnih društveno-historijskih 
i ekonomskih uslova nacionalnih pokreta. On uočava značaj nacionalnog 
pitanja u savremenoj epohi i pokušava iznaći rješenje ravnopravnosti 
među nacijama. 72 Nacija i nacionalno pitanje, za Lenjina, nisu izdvojena 
pitanja iz cjeline pitanja preobražaja društva njegovog vremena. Rješenje 
nacionalnog pitanja vidi u rješenju potpune ravnopravnosti nacija, a to 
je ujedno i put preobražaja cijelog društva u zajednicu slobodnih ijudi. 
Da bi se to postiglo, Lenjin definira teoriju o pravu nacije na samoopre- 
djeljenje, čije rješenje traži u konkretnijim društveno-historijskim situaci- 
jama. Najveći doprinos njegovog učenja o naciji sastoji se upravo u stavu 
o pravu nacije na samoopredjeljenje. Polemišući sa Buharinom, Lenjin 
kaže: “Naš program ne smije govoriti o samoodredenju ttaidbenika, jer 
je to netačno... Izbaciti samoodređenje nacija i staviti samoodređenje 
trudbenika sasvim je nepravilno, jer takvo stanje ne vodi računa s kakvim 
teškoćama, kakvim vijugavim putem ide diferenciranje unutar na- 
cija...Svaka nacijamora dobiti pravo na samoodređenje... akorekosmo 
da ne priznajemo nikakvu finsku naciju, nego sarno radne mase - to je 
najveća budalaština. Ne priznati ono što jeste - nije moguće: ono će 
svojim postojanjem natjerati na priznavanje. (istakao A. Đ.)” 73 

Lenjinov stav o pravu nacije na samoopredjeljenje i danas je 
aktuelan, prije svega u ostvarivanju slobodnog razvoja malobrojnih nacija i 

71 “Sve promjene (na karti Evrope) koje trebaju potrajati općenito bi moralc bili 
utemeljene u naporu da velike i za život sposobne evropske nacije dobiju sve više 
istinske nacionalne granice koje se određuju jezikom i simpatijama ljudi, dok u 
isto vrijeme ruine od naroda, koje se nalaze tu i tamo i koje su nesposobne za 
nacionalni život trebaju biti apsorbirane od velikih nacija tako da postanu njihov 
dio ili da održe sebe kao etnografske spomenike bez političkog značaja.” (navedeno 
prema Z. Lerotić, navedeno djelo, str. 30.) 

72 Opširnije. Nijaz Duraković, Aktuelnost Lenjinove misli o nacionalnom pitanju, 
Oslobođenje, Sarajevo, 1983. 

73 Lenjin, VI., O nacionalnom i kolonijalnom pitanju, (Zbornik), Naprijed, Zagreb, 
1958, 361-363. 

nacionalnih manjina. Analizirajući konkretnu društvenu stvarnost Rusije 
početkom 20. stoljeća, Lenjin ispravno uočava velikorusku hegemoniju 
u odnosu na neruske narode, te uočava i zaključuje da u takvim međuna- 
cionalnim odnosima nijedna nacija nije u mogučnosti da se slobodno 
razvija. “Može li biti slobodan narod koji tlači druge narode? Ne. Interesi 
slobode velikoruskog stanovništva zahtjevaju borbu protiv takvog tla- 
čenja...” 74 Posmatrana iz pozicije bošnjačke nacije i njezinog daljeg 
razvoja, posebno je aktuelna Lenjinova misao o jačanju imperijalnih 
tenđencija velikih prema malim nacijama, te njegova beskompromisna 
borba za pravo svake nacije na slobodan i miran razvoj. “Da bi razne 
nacije slobodno i mirno živjele zajedno iii se razilazile (kad im je to 
zgodnije), stvarajući razne države, zato je potreban potpuni demokra- 
tizam za koji se zalaže raclnička klasa. Ni jednom privilegija, ni za jednu 
naciju, ni za jedan jezik, ni najmanjeg tlačenja, ni najmanje 
nepravednosti prema nacionalnoj manjini! (istakao A. Đ.)” 75 

Kako još uvijek nisu otklonjene velikodržavne pretenzije bošnja- 
čkih susjeda prema državi Bosni i Hercegovini, kao jedinom životnom 
prostoru Bošnjaka, koje u sebi sadrže potpuno negiranje bošnjačke nacio- 
nalne samobitnosti, to je Lenjinova misao o pravu svake nacije na samosta- 
lan, slobodan i miran razvoj neprevaziđena formula međunacionalnog 
komuniciranja. 

Jedan od mislilaca koji je temeljito izučio marksističku filozofsku 
i socijalnu misao, te joj istovremeno dao značajan doprinos, ali i najjaču 
kritiku sa pozicija antimarksizma, jeste poljski filozof Lešek Koktkovski. 
Uviđajući nedostatke u marksističkom poimanju povijesti, društva, 
društvene strukture i načina društvenog preobražaja, Kolakovski, neka, 
prije svega Marksova, videnja društvenih fenomena naziva utopističkim, 76 
te upućuje na analogiju marksizma i religije, odnosno filozofije i religijskih 
doktrina. Kolakovski želi da pokaže kako je u marksizmu, kao i u drugim 
savremenim nereligioznim mišljenjima, prisutno teološko naslijeđe. 77 


74 V I. Lenjin, O pravu nacije na opredjeljenje, iz knjige Socijalizam i nacionalno 
pitanje, školska knjiga, Zagreb, 1997, str. 96. 

75 Marks-Engels-Lenjin, Nacionalnopitai%je. Svjetlost, Sarajevo, 1975, str. 54. 

76 “Ali i glavne osobine komunističkog društva također su preuzete iz romantičarskog 
naslijeđa. Osnovna osobma Marksove utopije je vjera da će u budućem društvu 
svako posredovanje između jedinke i društva biti ukinuto. Svi mehanizmi - racionalni 
i iracionalni - uspostavljeni izmedu jeclinki nestaju; država i pravo, kao i narodi, 
također nestaju; jedinka se dobrovoljno poistovjećuje sa zajednicom, prinuda postaje 
izlišna, izvori konflikta se gase.” (L. Kolakovski, Tokovi marksizma, tom I, BIGZ, 
Beograd, 1980, str 491.) 

77 “Tražeci analogiju između hrišćanske i marksističke dogmatike, Kolakovskom je 
više stalo da otkrije uzroke, načine i forme deformacija izvornih doktrina, nego da 
pokaže bliskost njihove originalnosti.” (Risto Tubic, Između klasičnog marksizma 
i njegovib funkcija kao poliiičke ideologije, navedeno djelo, str. 508.) 

Najdalje u pozitivističkoj interpretaciji nacije među marksističkim 
misliocima otišao je Edvard Kardelj. Kardeljev pozitivizam ogleda se u 
preciznom nabrajanju elemenata koji odreduju naciju, a to su 
kompaktna teritorija, jezik i bliska etnička i kulturna srodnost uopće. 
Svim ovim elementima osnovu čini “društvena podjela rada epohe 
kapitalizma.” 

“Pojava nacije je specifična manifestacija društvenog života na 
temelju i u okviru odredene kulturno-jezičke zajednice, tj. istorijski 
uslovljena sinteza određenih socijalno-ekonomskih faktora i etničke 
strukture. Nacija je, dakle, specifična narodna zajednica nastala na osnovi 
društvene podjele rada epohe kapitalizma, na kompaktnoj teritoriji i u 
okvim zajedničkog jezika i bliske etničke i kulturne srodnosti uopšte.” 78 
Kardelj ne uspijeva da dopre do same srži nacije, već je poima i određuje 
kao kolektivni empirijski indiviđuum. Društvenu podjelu rada realizira i 
odreduje čovjek, prema svojim ljudskim potrebama u odnosu prema 
prirodi i socijalnom okmženju. Istina, društvena podjela rada čini čovjeka 
zavisnim u proizvodnom smislu od drugog čovjeka, upućenog jednog 
prema drugom, ali bez obzira na nacionalnu pripadnost. Kada bi 
društvena podjela rada bila faktor koji isključivo čini osnovu nacije, u 
visoko razvijenom industrijskom društvu, sa visokim stepenom dmštvene 
podijeljenosti rada, do sada bi nestalo pojedinih, bar malobrojnih, nacija 
ili bi uveliko već bila u toku faza fbrmiranja jeđinstvene nacije, medu, od 
društvene podjele rada zavisnim, društvenim grupama. Kompaktnost 
teritorije, takoder je relativan pojam i određen je stepenom 
komunikacijske veze u svim aspektima u datom vremenu. Prostor 
Zapadne Evrope već duže vremena je teritorijalno kompaktan i sa aspekta 
dmštvene podjele rada i sa aspekta komunikacija. No, ni jedna se nacija 
ne odriče svog nacionaliteta. Cak i u Svicarskoj, jedinstvenom 
ekonomskom, državnom i teritorijalnom prostoru ne dolazi do nestajanja 
pojedinih nacija. 

Nije li onda nacija egzistirajuće, bivstvujuće, samosvojno i 
samosvjesno zajedništvo po sebi i za sebe, 79 čije se karakteristike - obilježja 
mijenjaju u zavisnosti od samorealizacije nacionalnog bića u prostom i 
vremenu u kome ona egzistira. 


78 E. Kardelj, Razvoj slovenačkog nacionalnog pitanja, Komunist, Beograd, 1973, 
str. 35. 

79 Raspravljajući o izvorima nacije, Đ. Sokolović iznosi vrlo zanimljivo mišljenje: “Mi 
smo skloni tvrdnji da najdublji izvori nacionalnog identiteta ne mogu biti ni u 
kakvom socijalnom obliku, nego se nalaze negdje duboko u ljudskoj prirodi. Nacija 
je, po svemu sudeći, pojava sui generis i, kao takva, i pored sličnosti sa drugim 
socijalnim pojavama, niti je nastala razvojem drugih socijalnih entiteta, niti se 
pojmovno sa njima može porediti.” (Đ. Sokolović ,Nacijaprotiv naroda, SypressforIang, 
Oslo. 1997, str. 167.) 

1 . 2.1 Islamska misao o naciji 

U razumijevanju i objašnjavanju složenih društvenih pojava i 
tvorevina kao što su narodi i nacije, neophodno je, na današnjem stepenu 
razvoja znanstvene misli, konsultirati i islamsku misao. Prije nego što 
ukažemo na odnos islamske misli prema naciji, neophodno je istaći da 
je i kršćanstvo, i iz njega izrasla kršćanska misao, prije svega u 
zapadnoevropskom civilizacijskom prostoru, bilo faktor uobličavanja 
nacionalnih zajednica, ali dalo i doprinos u teorijskom rasvjetljavanju 
njihovog nastanka i razvoja. Već je Sveti Augustin kršćansko društvo 
odredio kao dualističko, zasnovano na dvije vrste ljubavi, koje se na 
političkoj ravni realiziraju kao zemaljska i kršćanska država. Toma 
Akvinski, jedan od značajnih kršćanskih mislilaca, nastavljajući 
aristotelovsku misao o čovjeku kao političkom biču, ističe da, pored 
društvenih i političkih elemenata, i kršćanske vrline (vjera, ljubav, nada) 
odlučujuće utiču na oblikovanje društvenih zajednica, odnosno utiču 
na karakter i društvenih sadržaja i na oblike društvenih formi. Jedna od 
osobenosti razvoja zapadnog društva jeste razvoj nacionalnih država. Taj 
razvoj u dobroj mjeri poinogla je i kršćanska crkva. Tako “je papa 
Inocencije 111 u svojoj znamenitoj (kasnije tako često spominjanoj) buli 
izrekao maksimu гех imperetaor in regno suo (1202); on je unaprijed 
blagoslovio suverenitet nacionalnih država koje su se tek rađale.” 80 

O dualističkom karakteru zapadnog društva, koji se ogleda u 
pomoći crkvene vlasti svjetovnoj legitimaciji nacionalnih država i, s druge 
strane, nastojanju formiranih nacionalnih država za odvajanjem od 
vrhovne vjerske vlasti, možda se najjasnije izražava Jeno Szues, stavom o 
paradoksima koji pripadaju evropskoj dinamici razvoja. 81 

Istina, u bosanskohercegovačkoj sociološkoj misli, koja se 
mtenzivnije razvija posljednjih pedeset godina, islamska misao malo je 
korištena u objašnjavanju društvenih pojava, procesa i tvorevina. Ovom 
prilikom mi se nećemo zadržavati na pojedinačnim mišljenjima o naciji 
koja dolaze od islamskih mislilaca, 82 već ćemo pokušati da u najosnovnijim 


80 Bibo-Huszar -Szucs, Regije evropskepovijesli, Naprijed, Zagreb, 1995, str. 168. 

81 "Na paradoksalan je način Kristov namjesnik dodjeljivao kraljevima punoću vlasti’ 
(plenitudo potestatis), koja se u ovoj poslanici barem načelno krila, dok je s druge 
strane još načelno svaku svjetovnu vlast smatrao papinskim vazalom: duhovna vrhovna 
vlast upućivala je svjetovne vlasti na potpuno laičku legitimaciju; univerzalna vrhovna 
moć blagoslovila je nacionalne države - koje su ubrzo zatim razorile univerzalizam, 
dok je među njima najjača, francuska, poslije jednog stoljeća srušila i samo duhovno 
vihovništvo u osobi Bonifacija VIII. Ovi plodni paradoksi opet pripadaju samo evropskoj 
dinamici."' (Bibo-Huszar-Szucs, navedeno djelo, 168-169 ) 

82 U bosanskohercegovačkoj sociološkoj misli ne postoji ni jedno sistematsko 
znanstveno djelo koje fenomen nacionaliteta objašnjava koristeći se islamskom 
mišlju kao teorijskim polazištem. 

crtama izložimo stav islama 83 prema problemu nacionaliteta, koristeći se 
kur’anskim mišljenjem. 

Islam se prvenstveno obraća čovjeku kao ličnosti i bez razumi- 
jevanja suštine čovjeka, njegovog porijekla i društvene uloge nemoguće 
je shvatiti bilo koji oblik društvene zajednosti, kao forme i načina 
čovjekovog ispoljavanja individualnosti, ali i kolektivnog individualiteta 
- nacionalne određenosti. “Razvijajući kod Ijudi osjećaj ličnosti, islam 
isto tako zahtijeva da se oni osjećaju kao članovi zajednice kojoj pripadaju. 
To se vidi u svim njegovim propisima, i vjerskim i svjetovnim, odnosno 
vjerskim kao svjetovnim. Vršenje salata je uglavnom kolektivno. 
Hodočašće je još očitiji primjer, jer se vjernici koji putuju sa svih strana 
svijeta, susreću na jednom istom mjestu. Kolektivni aspekt posta se očituje 
u činjenici da se on održava istovremeno za vjernike čitavog svijeta... u 
koiektivnoj solidarnosti postoji jedna sila koju ti isti Ijuđi pojeđinačno 
nemaju” 84 . (istakao A.Đ.) Covjek je stvorenje jedinstvene supstancijalne 
vrijednosti, različitih rasa, jezičkih izraza kao i različitih oblika kolektivnih 
karakteristika i obiiježja. 85 Određivanje čovjeka kao stvorenja, čija je unu- 
tarnja priroda jasno defmirana i ođređena, ne znači da islam poriče histo- 
ričnost u razvoju ljudskog društva. Postupnost u razvoju čovjeka i oblika 
njegove društvenosti eksplicitno je naglašena na više mjesta u Kur’anu 86 . 

Bitno za poimanje nacionaliteta u islamu, kao historijskog oblika 
ljudske društvene zajednosti, jeste izvorno jedinstvo postojanja svega 
postojećeg. Bez obzira na sveukupnu raznolikost oblika postojanja života, 
sva stvorenja imaju jedinstveni izvor u svom Stvoritelju. “Osnovna odrednica 
islama koja dominira odnosom čovjeka prema sebi i prerna dmgim Ijudima 
jeste tewhiđ. Ovaj temeljni islamski koncept omogućava takav odnos prema 
jednom Bogu koji isključuje sličan odnos prema bilo kome ili bilo čemu 
dmgom. Kako je tewhid širok pojam, ovdje podvlačim njegovo značenje 
slobode u smislu emancipacije od podčinjavanja drugim. Čovjek je 
slobodan, jer ne duguje nikom osim Stvoritelju, nezavisan je od svega 
drugog, a zavisan samo od Njega. (istakao A. Đ.) U toj slobodi su svi ljudi 
jednaki, bez obzira na rasu, spol i vrijeme u kojem žive. Tewhid znači 
emancipaciju čovjeka od stanja nedostojnih njemu, kao što su pasivnost, 
podražavanje ili svođenje životnih aktivnosti na puku biološku egzistenciju”. 87 

83 Uz uvažavanje pojma islama kao univerzalne i sveobuhvatne istine bez ostatka, 
cjelovite u teorijsko-praktičnom smislu, ovdje ga uslovno ograničavamo na pojam 
teorijsko-znanstvene misli u najširem značenju tog pojma. 

84 Muhamed Hamidullah, Uvod u islam, Međunarodna organizacija za pomoć 
muslimanima BiH, Zagreb 1993, str. 48. 

85 “I jedan od dokaza Njegovih je stvaranje nebesa i zemlje i raznovrsnost jezika vaših 
i boja vaših: to su zaista pouke za sve koji znaju” (XXX:22) 

86 XXXII:4, 111:157, V1I:54 

87 Haris Silajdžić, Islam i bumanizacija savremenog drušiva, u zborniku Etika u 
islamu, Islamska zajednica, Zagreb, 1990, str. 49. 

Za ispravno razumijevanje čovjekovog svijeta i njegove društve- 
nosti neophodno je razumjeti islamsko poimanje jedinstva egzistencije, 
izražene u različitostima konkretne realizacije. “O ljudi, Mi vas od jednog 
čovjeka i jedne žene stvaramo i na narode i plemena vas dijelimo da 
biste se upoznali (istakao A.Đ.). Najugledniji kod Allaha je onaj koji ga 
se najviše boji, Allah uistinu sve zna i nije Mu ništa skriveno.” 88 Covjeku, 
kao jedinstvenoj vrsti života na zemlji, upućivana je u kontinuitetu jedna 
istina, duhovnost i idejnost, sadržana u kontinuitetu objava. Sveobu- 
hvatnost islama nije apstraktna, već konkretna i ispoljava se kao historijska 
konkretnost plemena, naroda, nacija, religija, kultura, država i drugih, 
čovjeku imanentnih, društvenih sadržaja i oblika. 89 Islam se na društ- 
venom planu kao jedinstvenost, cjelovitost i sveobuhvatnost uvijek 
ispoljavao u elementima islamske civilizacije, čiji su nosioci plemena, 
narodi i nacije, u zavisnosti od vremena i prostora, na kojem se, pod 
uticajem islama, oblikovala njihova kolektivna identifikacija i, unutar nje, 
vlastita duhovna egzistencija, kao osnovna suština. 

Postoji jedan Stvoritelj, jedinstven proces stvaranja jedinstvenog 
čovjeka kao vrste, shvaćene kao ljudski rod, podijeljene na plemena, 
narode i nacije, jedinstvene duhovno-idejne suštine, kao duhovnog 
izvorišta. 

Pojavni svijet se na nivou čovjekove društvenosti pojavljuje kao 
konkretna historija, društveno-historijska praksa, konkretnih plemena 
naroda i nacija. Kur’an o tome govori nedvosmisleno na više mjesta. 
Pomenimo samo neke narode koje pominje Kur’an: Bizantinci 90 , Sabejci 91 , 
narodi Sabe 92 , narodi Mađana 93 , Ada 94 , Semuda 95 , Luta 96 , Izraelci 97 i drugi. 
Pojam društvene zajednice, onako kako se ona susreće u islamu, bitno 
se razlikuje od zajednice shvaćene zapadnoevropskim pojmovnim 
izrazom nacija. 

Koncept Umme - islamske zajednice, nije prost društveni kolektiv 
koji se udružuje da bi ostvario neki praktični cilj. Nju ne karakterizira ni 
zajednički teritorij, ni jedinstven jezik, ni nacionalna država. Islamska 
zajednica Umma je zajednica pojedinaca - ljudi, koje veže zajednička 
vjera, bez obzira na to kojoj rasi i državi pripadali i bez obzira na to kojim 
jezikom govorili, Umma je i “vanvremenska” zajednica. Svi sljedbenici 

88 XLIX: 13 

89 XX1:22, VII: 168 

90 XXX: 2 

91 11:62 

92 XXVI1:22, XXXIV: 15-21 

93 VII:85-93 

94 VIL65-72 

95 VIL73-79 

96 VIL80-84 

97 IL40-86, 93, 100, 122, 246-251 

ideje islama, kao načina i prakse života i vjerovanja, pripadnici su islamske 
zajednice. Umma, dakle, nije nadnacionalna zajednica, ona to ne može 
ni biti, jer principi jedinstva Umme i nacionalne zajednice nisu isti. Umma 
se temelji na izvornom učenju islama i javlja se prvenstveno kao moralna 
kategorija, 98 dok je evropski koncept nacije definiran prvenstveno kao 
ekonomska, politička i jezička zajednica. Svaka zajednica teži ost\ ? arenju 
ideje na kojoj je utemeljena. Zajednica definirana kao Umma ostvaruje 
kur’anske principe jednakosti među ljudima, bez obzira na rasu, jezik, 
porijeklo i državnu pripadnost. “Povijesna je činjenica da duhovno 
zajedništvo Arapa počiva na konceptu Umme, zajednice islama, pa tek 
onda na zajedništvu jezika i kulture. Čak i iranska revolucija, i pored 
izražene nacionalne iranske svijesti o posebnosti i povijesno utemeljene 
iranske duhovnosti, sebe naziva islamskom revolucijom, za razliku od 
pahlevijanskog koncepta iranizma, koji nikada nije postao zbiljska 
politička odrednica.” w 

Šta je sa poimanjem nacije u islamu? 

Islam je jedinstven, integralan i nedjeljiv duhovni, socijalni, 
ekonomski, kulturni, moralni i politički subjekat. Sa tog stanovišta 
promatrano, svi pripadnici islama čine jedinstvenu društvenu zajednicu. 
To je tako, ako pojmimo islam kroz prizmu pojmovnog kategorijalnog 
aparata zapadnoevropskog znanstvenog načina mišljenja. Ako islam i 
naciju pojmimo s pozicije islamskog motrišta, kao slobodu čovjekovog 
izbora načina života u zajednici u konkretnim periodima i prostorima 
historijskog hoda, onda pojam nacije, shvaćen kao oblik čovjekove 
društvenosti i povijesnosti, nije suprotan islamu. Iskustvo historije i 
savremena stvarnost jasno nam govore da su stvorem i čovjek i narodi. 
Istina, nacija nije isto što i Umma kao islamska zajednica, ali nije ni 
društvena tvorevina suprotstavijena islamskom poimanju čovjekove 
društveno-povijesne prakse. Islam su prihvatali različiti narodi u različito 
vrijeme i pod različitim društvenim okolnostima. Zbog tih razloga, u 
prošlosti, ali i danas se univerzalna islamska zajednica ispoljava kroz svoje 
društveno-historijske dijelove - konkretnosti, kao, naprimjer, albanska, 
bošnjačka, egipatska, iranska, turska i dr. 

Možemo slobodno reći, islam kao duhovnost se materijalizirao u 
određenim narodima - nacijama u prostoru i vremenu. To je konkretni 
historijski tok islama. Ni jedna od nacija ne živi vlastiti islam, već islam 
kao univerzalnu idejnost, različito i pojedinačno realiziranu u konkretnoj 
društveno-povijesnoj praksi. Nema nacionalnih formi islama: alžirskih, 
bosanskih, turskih..., ali zato ima, na usvojenim vrijednostima i normama 

98 “A roditeljima dobročinstv'o činite, i rođacima, i siročadi, i siromasima, i komšijama 
bližnjim, i komšijama, daljnim. i drugovima, i putnicima-namjernicima, i onima 
koji su u vašem posjedu." (IX:36) 

99 H. Silajdžič, navedeno djelo, str. 54. 

islama, različitih naroda, nacija i plemena, koji se međusobno razlikuju 
kao društveno-historijske grupe, sa značajnim razlikama i specifičnostima 
realizacije vlastitog života u različitim klimatskim, jezičkim, tradicijskim, 
običajnim, kulturnim i zavičajnim osobenostima. Lokalne kulture, kao 
izraz konkretnih uslova života, uticale su na to da ne postoji monolitni 
islamski identitet izražen u jedinstvenom nacionalitetu, več se 
univerzalnost islama u društveno-povijesnoj praksi realizira kao različitost 
naroda i nacije. Ta različitost plemena, naroda i nacija ne znači da islamski 
identitet, kao jedinstvo i princip vjere, ne izražavaju svi islamski narodi - 
nacije, pojedinačno i parcijalno, u zavisnosti od konkretnih društvenih i 
povijesnih uslova. 


1.3. Odnos nacije i religije 

Jeđno od ključnih pitanja objašnjenja nacije, kao sadržaja i 
fenomena savremenog društvenog života, jeste razjašnjenje složenog 
ođnosa nacije i religije. Problem jeste upravo u tome kako se taj složeni 
društveni odnos manifestira u konkretnim društvenim sredinama. Za 
razumijevanje odnosa nacije i religije smatramo značajnim istači mišljenje 
Ištvana Biboa (1911-1979), mađarskog politološkog mislioca, o nastanku 
i razvoju evropskih nacija i modernom nacionalizmu. On u svom djelu 
Bijeda istočnoevropskih malih država m) iznosi nekoliko originalnih i 
značajnih stavova o postanku evropskih nacija. Bibo, s pravom, konstatira 
da, pored toga što je nacija karakteristična zajednica Evrope, proces 
njenoga nastanka jedan je od najvažnijih političkih procesa u Evropi. 
On ne dijeli mišljenje vecine teoretičara da je nacija tvorevina tek 19- i 
20. stoljeća. 101 Bibo početak nastanka evropskih nacija vezuje za raspad 
Rimskog carstva, čije naslijeđe izmedu sebe dijele pojedine ugledne 
dinastije. 102 Francuska revolucija, smatra Bibo, nije uzrokovala nastanak 
nacija u Evropi, već su njezini glavni rezultati “demokratizacija kolektivnih 
osjećanja” i “radanje modernog patriotizma.” Kako su nacije, kao oblik 
zajedništva, nastale stoljećima prije Francuske revolucije, a subjektivni nosioci 
nacionalnog zajedništva u početku bili kraljevi i ugledne dinastije, kasnije 

100 I. Bibo, Bijeda istočnoevropskih malih država, u: Bibo-Huszar -Szucs; Religije 
evropske povijesti, Naprijed, Zagreb, 1995. 

101 “Nije tačno da su se nacija i nacionalizam rodili s Francuskom revolucijom i da su 
nacije općenito nastajale pod okriljem gradanskih revolucija. Zbilo se, naime, 
samo to da su se politički procesi vezani uz naciju pretvorili u masovne pokrete, a 
osjećaji vezani za naciju u masovne osjećaje.” (Bibo-Huszar-Sziics, navedeno djelo, 
str. 13) 

102 “Proces oblikovanja evropskih nacija počinje u 5. i 6. stoljeću n e. iz onih germanskih 
kraljevina koje su. predvođene pojedinim uglednim dinastijama, među sobom 
podijelile naslijeđe Rimskog carstva.” (Bibo-Huszar-Szucs, navedeno đjelo, str. 14.) 

plemstvo, ono što se s Francuskom revolucijom mijenja jeste “snažan prodor 
intelektualnog i građanskog sloja, trećeg staleža, u nacionalne okvire (koji 
traju neprekidno do kraja srednjeg vijeka) poprimio je u doba Francuske 
revolucije preko noći oblik pobjedonosnoga stupnja u posjed, i taj nadasve 
upečatljiv doživljaj rađa moderan nacionalni osjećaj.” 103 

Za razliku od Zapadne i Sjeverne Evrope, Bibo konstatuje da je u 
Srednjoj i Istočnoj Evropi bila sasvim druga situacija u oblikovanju nacija. 
Na drukčiji tok nacionalnog razvoja u ovim dijelovima Evrope uticali su 
prodor Osmanlija, koji su razbili postojeće nacionalne okvire, i carstvo 
Habzburgovaca, odnosno Austrougarska država, tvorevina koja je, kako 
kaže Bibo, “u Srednjoj i Istočnoj Evropi definitivno pomrsila puteve 
oblikovanja država i nacija.” llM Bez obzira na to što su imale različita 
povijesna iskustva nastanka u odnosu na zapadnoevropske nacije, 
srednjoevropske i istočnoevropske nacije, smatra Bibo, uobličila su dva 
odlučujuća činioca: država kao politički pojam 105 i povijest, 106 a nikako 
jezik, 107 kako to misle neki teoretičari. 

Uz uvažavanje značajnog Bibovog doprinosa rasvjetljavanju nastanka 
i razvoja nacija u Evropi, posebno njegov doprinos objašnjenju razvoja 
mađarske, poljske i češke nacije, ne možemo, a da ne istakncmo njegovo 
neuočavanje, moglo bi se reči, neprepoznavanje nastanka i razvoja bošnjačke 
nacije, kao jedne od evropskih nacija. Kad nabraja srednje i istočnoevropske 
nacije 108 Bibo nigdje ne spominje bošnjačku naciju, niti bosansku državu, 
iako za nju, služeći se njegovom metodologijom, neospomo postoje pođaci, 
kao i za srpsku, hrvatsku, bugarsku, litvansku i dmge nacije i države koje 
nabraja. Možda se odgovor na Bibovo nepominjanje Bošnjaka, kao nacije, i 
države Bosne, ođnosno Bosanskog kraljevstva, krije u činjenici njegove 
interpretacije “evropskog krščanskog vazaliteta (feudalizma).” 100 Kako se 

103 Bibo-Huszar-Sziics, navedeno djelo, 16. i 17. 

104 Bibo-Huszar-Szucs, navedeno djelo, str. 18. 

105 “Moderna ideja nacije jest par excellence politički pojam: njezina polazna točka je 
državni okvir koji narod, energijom demokratiziranih nacionalnih masovnih 
osjećaja, želi zaposjesti i smatrati ga svojim.” (Bibo-Huszar-Sziics, navedeno djelo, 
21 - 22 .) 

106 “Ono što odlučno uobličava jednu naciju jest upravo takav niz povijesnih doživljaja. 
Točna je, dakle, često isticana tvrdnja sljedbcnika ideje o srednjoistočnoevropskim 
povijesnim zajednicama da jeziknije, sam po sebi, činilac koji stvara naciju -več daje 
to jedino povijest.” (Bibo-Huszar-Szucs, navedeno djelo, 22-23.) 

107 “Onih nekoliko nacija (Slovaci, Letonci, Estonci, Albanci) za koje nam se na prvi 
pogled može učiniti da su rodene na čisto jezičnoj osnovi, takode nisu nastale 
’okupljanjem’ ljuđi istog jezika, već posredstvom povijesnih doživljaja i procesa.” 
(Bibo-Huszar-Sziics, navedeno djelo, str. 22.) 

108 “Većina ovdašnjih nacija: poljska, mađarska, češka, grčka, rumunska, bugarska, 
hrvatska, srpska, litvanska, imale su tijekom dugih stoljeća povijesti svoje državne 
ili poludržavne organizacije i vlastitu političku svijest.” (Bibo-Huszar-Szucs, 
navedeno djelo, str. 22.) 

109 Bibo-Huszar-Sziics, navedeno djelo, 101. 

dominantna bosanska srednjovjekovna duhovnost - učenje Crkve 
bosanske - smatralo u katoličkoj Evropi “herezom”, i kako kod dobrih 
Bošnjana nije biio klasičnog sveštenstva i redovništva, to je najvjerovatnije 
dalo povoda Ištvanu Bibou da zaključi da, ako nije bilo sveštenstva i 
redovništva u Bosni onakvog kako je bilo u drugim društvima i državama, 
nije bilo ni organizirajućeg subjekta nacionalne zajednice. Prihvatanje 
islama od većine pripadnika učenja Crkve bosanske, sa dolaskom 
Osmanskog carstva, umnogome je promijenilo povijesnu praksu i 
povijesno iskustvo Bošnjaka, ali i bosanskog društva kao multireligijskog 
i multietničkog prostora u kome se uobličavala bošnjačka nacija. U odnosu 
na susjedne kršćanske narode, to je bila sasvim nova povijesna situacija i 
najvjerovatnije predstavlja drugi činilac koji je onemogućio Ištvanu Bibou 
da uoči samosvojni put nastanka i razvoja bošnjačke nacije. 

Odnos između nacije i religije nije “pravolinijski”, niti je uvijek na 
istom horizontalnom nivou, već je taj odnos mnogostruko interakcijski 
isprepleten na različitim nivoima i različitim stepenima intenziteta, u 
zavisnosti od stepena razvijenosti svake od navedenih pojava. 110 Posebno 
značajno pitanje u razrješavanju odnosa između nacije i religije jeste 
određenje karaktera ove dvije pojave. Da li je moguće govoriti o dvije pojave 
koje se nalaze u istoj društvenoj ravni, ili je, pak, riječ o dvije pojave koje, 
iako su konkretizirane u društvu, ne nose isti nivo društvenosti? Kada 
govorimo o naciji, onda s pravom govorimo o društveno-historijskoj pojavi, 
koja je, kao oblik ljudske zajednosti, imala svoje prepoznatljive razvojne 
stepene. S dmge strane, kada govorimo o religiji, 111 uvijek trebamo irnati na 
umu da ona, kao društvena pojava, u sebi uvijek sadrži i svoje metadmštveno 

110 Opširnijevidiu: 

N. Duraković, Kontroverze o nacionalnom i nacionalističkom, Centar za društvene 
aktivnosti RK SSO BiH, Sarajevo, 1987. 

S.Vrcan, Dileme socijalističkog pristupa odnosu religije i nacije, Kulturni radnik, 
Zagreb, br. 1/1984, 29-39. 

D. Janjić, Za kritičko poimanje religije i nacije, Kulturni radnik, Zagreb, br. 1/ 
1984, 51-60. 

111 Religija (lat. religio) vjera, vjeroispovjest, religijski vjeroispovjedni, religiozan, predan 
vjeri, pobožan, bogomoljački, bogobojazan (B. Klajić, Rječnik stranih riječi, Zora, 
Zagreb, 1958. god., str.1075) “Religija je 1) učenje (o nastanku sveta, mestu čoveka, 
društva i prirode u njemu itd.) ili kognitivna doktrina; 2) ima kompenzatorsku 
funkciju (pruža sredstva nadoknade za stvarne prilagodenosti, uteha u duhu); 3) 
ima komunikativnu funkciju (omogućava opštenje vernika sa Bogom i među sobom); 
4) ima regulativnu funkciju (reguliše ponašanje sistemom vrijednosti, normi i pravila 
ponašanja); 5) ima integrativnu ulogu (simbolička povezanost članova verske 
zajednice); 6) ona zadovoljava emocionalne potrebe (za sigurnošću, duševnim 
mirom...); 7) ona ima profetsku funkciju (pruža etičke ideale i izaziva kritiku društva 
sa stanovišta tih ideala, a onda i mogućnost nemira); 8) ona ima legitimacijsku funk- 
ciju (opravdava društveni poredak i određena ponašanja); 9)ona daje lični identitet 
i identifikaciju sa grupom (uz naciju najjača grupa i grupna svest) (Đ. Šušnjić, 
Jednostrano tačne teorije, Sociologija, Beograd, 1988, br. 2-3, str. 233.) 

značenje, odnosno ima svoj metafizički sadržaj. Nemogude je govoriti na 
istovjetan način o razvojnim stepenima religije i nacije. Religija je, u suštini, 
od društva neovisno objavljena duhovnost čovjeku, koja se društveno 
realizira kao konkretni religijski sadržaj u društvenom životu ljudi. Dakle, 
kada govorimo o odnosu nacije i religije, uvijek trebamo imati na umu da 
govorimo o dva autentična društveno-idejna fenomena i sadržaja, koji bismo 
mogli odrediti kao odnos društveno-historijskog (nacije) i društveno- 
duhovnog (religije). Sada možemo postaviti konkretnije pitanje. Da Ii se 
ova dva značajna fenomena savremenog egzistiranja čovječanstva, dodiruju 

111 povezuju, da li uzajamno dopunjuju ili zamjenjuju? Prije odgovora na 
ovo pitanje, neophodno je preciznije izraziti stav da je nacija, prije svega, 
društveno-historijski produkt, nastao u određenom vremenu, kao oblik 
ispoljavanja ljudske zajednosti i kao Ijudska potreba i neophodnost življenja 
u kolektivnom identitetu. Da ne bude zabune, ističemo da, iako je religija 
dar transcedentnih sila, ona se uvijek društveno realizira, u aktivnosti 
vjerskih zajednica, i stoga se sa znanstveno-sociološkog stanovišta i može 
posmatrati kao društvena kategorija. Iz tih razloga opravdano je postaviti 
pitanje: gdje se nacija i religija dodiruju, gdje dopunjuju, a gdje povezuju? 
Svaka religija struktum svog sadržaja ispoljava kao: dogmu (učenje), obred 
(ritual), vrijednosti, norme, religijske institucije, vjerske službenike i vlastito 
iskustvo. Svi ovi sadržaji međusobno su povezani sa višestmko različitih 
interakcijskih odnosa. Da li neki od ovih strukturnih elemenata religije 
čine istovremeno i stmkturni sadržaj nacije? Neosporno je da nacijaumjesto 
dogme ima vlastitu nacionalnu ideju, vlastite vrijednosti i norme, običaje, 
nacionalne institucije i nacionalne junake, umjesto vjerskih ličnosti. 
Uviđamo sličnost između nacionalne i religijske stmkture, a u kolikoj je 
mjeri pojedini sadržaj jednog od ovih socijalnih realiteta sadržan u dmgom, 
i obrnuto, zavisi od konkretnih dmštveno-historijskih uslova u kojima su 
se susretali nacionalni i religijski razvoj. 

Religija je u povijesti, a i danas, davala i daje mnoge sadržaje 
dmštvenog života koji su istovremeno i nacionalni sadržaji. Istina, ona 
ih ne daje isključivo kao nacionalne, več, prije svega, kao socijalno- 
religijske, koji se u ukupnoj identifikaciji etnosa pojavljuju i kao etnički 
sadržaj. S druge strane, nacija realizira ekonomske, kulturne, političke i 
socijalne okvire i sadržaje u kojima religija konkretno ispoljava vlastite 
univerzalne vrijednosti, kao karakteristike konkretne nacionalne 
zajednice. Dakle, odnos nacije i religije nije jednosmjeran, već uvijek 
međusobno i uzajamno uslovljen i određen. 112 

112 "Taj odnos uvijek je bio interakcijskog karaktera. S jedne strane, uticaj religije (religija) 
na nastanak i profiliranje različitih kolektivnih i socijalnih entiteta koji su se kasnije 
razvili u posebne etnicitete, narode i nacije, a s druge strane i uticaj nacije (nacija) na 
religiju, animirajući u njoj sve ove kulturne i socijalne sadržaje koji su bili vododjelnica 
u formiranju nacija i ’davali profil oblicima zajednica ljudi, koji su prethodili naciji’.” 
(I. Bakić: Nacija i religija, Bosna Public, Sarajevo, 1994, str. 23 ) 

Ako je nesporan interakcijski odnos između nacije i religije, 
opravdano je postaviti pitanje da li je taj odnos istog intenziteta na svim 
stupnjevima povijesnog razvoja nacije i na svim geopolitičkim 
prostorima? Svaka se nacija prvo formira kao zasebna etnička grupa, zatim 
kao narodna zajednica i tek na kraju kao zaokružena društveno-politička, 
socijalno-kulturna i duhovno-idejna zajednica. Većina teoretičara nacije 
slaže se u mišljenju da je uticaj religije na naciju mnogo veći na nivou 
etničkog konstituiranja i diferenciranja nacija, nego što je to na nivou 
već konstituiranih nacija. 113 U već konstituiranih nacija nacionalno postaje 
samostalnije u odnosu na religijsko, samostalnije u smislu obogaćivanja 
nacionalnih sadržaja sekularnim elementima. 114 Dakle, neosporna je 
činjenica da je religija konstitutivni element nacije, te da je njezin uticaj 
na nacionalni razvoj po intenzitetu različit u zavisnosti od stepena 
razvijenosti nacije kao društveno-historijske pojave. U fazi stvaranja 
nacionalnog jedinstva, uticaj religije na naciju je najintenzivniji, a 
najintenzivniji uticaj nacije na religijske sadržaje je u doba potpuno 
konstituirane nacije. To je, dakie, nesporno teorijski prihvaćeno, ali pitanja 
koja još nisu dovoljno rasvjetljena, a na koja treba dati odgovore, kako 
bi suodnos nacije i religije bio znanstveno eksplicitniji, jesu: 

- kako religija egzistira u naciji, 

kako i u kolikoj mjeri religija utiče na kolektivni iđentitet nacije, 

- koliko je religijska svijest inkorporirana u nacionalnu svijest, 

- u kolikoj mjeri u već formiranim nacijama religija utiče na dalji 
tok nacionalnog razvoja, 

- kako je i koliko religija na bosanskohercegovačkom prostoru 
uticala na konstituiranje i razvoj nacija, 

- u kojoj mjeri već formirani nacionalni identiteti utiču na 
sekularizaciju religijskih sadržaja? 

Razumijevanjem suodnosa naznačenih elemenata nacionalnog i 
religijskog dobit ćemo odgovor i o prisutnosti nacionalnih elemenata u 
religijskim sadržajima. “Odnos nacije i religije niti je jednoznačan niti je 
pravolinijski već, naprotiv, veoma složen i protivriječan i to onoliko koliko 
je bio protivriječan i sam proces nastanka i razvoja i religija i nacija.” 115 

Kako svoj položaj i ulogu u društvu i svoj odnos prema društvu i 
prirodi čovjek đoživljava preko vlastitih socijalnih i psiholoških mehani- 


113 Opširnije o odnosu religijskog i nacionalnog na tri nivoa razvoja nacijc vidi u: 
I. Bakić, O suodnosu nacionalnog i religijskog, Sveske br. 22-23, 1988., Institut za 
proučavanje nacionalnih odnosa, Sarajevo, 1988, 67-68. 

114 Sekularizacija je društveni proces koji se odvija pod uticajem različitih društveno 
povijesnih faktora, što za rezultat ima smanjenje uticaja religije na društvenu 
stvarnost, a povećanje uticaja sekularnih institucija, koje same po sebi ne moraju 
biti antireligijske niti ateističke. 

115 I. Bakić, navedeno djelo, str. 23. 

zama, to se i religija za čovjeka pojavljuje i ostvaruje ne kao iluzorna 
idejnost, več kao duhovno-kulturna činjenica. Čovjek je u svojoj datosti, 
istovremeno, i individualno i društveno biče - biće zajednice, on svoju 
duhovnu individualnost ostvaruje istovremeno i kao vlastitu društvenost, 
izraženu unutar i kroz različite oblike društvenih grupa. Šta se zbiva sa 
religijom, da li se ona na jedan način realizira kao individualni doživljaj 
čovjeka, a na drugi kao društvena činjenica - kao društveni zakon? Čovjek 
kao individualno biće - ličnost zbir je mnogobrojnih društvenih 
sadržajnosti i ličnih osjećanja, utemeljenih u moralnosti. Nacija kao 
prostor realizacije čovjekove društvenosti, putem složenog procesa 
socijalizacije, omogućava da se temelji moralnosti ne unište, već, naprotiv, 
da se održe i obnavljaju. Kakva je uloga religije u ovim i ovakvim 
individualno-društvenim procesima? Individualni doživljaj religije jeste 
psihički doživljaj, 116 koji uvijek teži da se realizira u socijalnoj sredini kao 
uspostavljeni društveni odnos (brak, proces rada, pravo, nacija i sl.). 
Realiziranje individualnog doživljaja religije u socijalnoj sredini uvijek 
utiče na karakter potonje preko karaktera društvenih veza unutar 
socijalne zajednice. 117 Dakle, religija za čovjeka ne postoji neovisno od 
ljudskog društva, i iz tih razloga ona se javlja kao društvena pojava sa 
svojom strukturom, formom, funkcijom, značenjem i posljedicama. 

U odnosu nacije i religije važnu ulogu “igraju” religijski obredi. 11K 
Društveni karakter obreda naročito je značajan kao društvena činjenica 
kada se obavlja u skupu. Potreba skupnog obreda uticala je na izgradnju 
vjerskih objekata, koji predstavljaju bitan materijalni element religijske 
kao društvene kulture. Obredne djelatnosti, kao bitan element religijske 
prakse, predstavljaju istovremeno i socijalnu i duhovno-kulturnu 
djelatnost. Uz obrede su često vezani i religijski običaji, koji, takoder, 
imaju širi društveni značaj. Širi društveni značaj religijskih običaja oglecla 
se, prije svega, u društvenoj praksi vezanoj za rađanje, smrt, vjenčanje i 


116 “U pojrnu rcligijc je da ona nije puka nauka o Bogu, Njegovim osobinama, o našem 
odnosu i odnosu svijeta prema Njemu, niti o daljem životu naše duše... Ona nije 
neko puko istorijsko ili razumom stečeno znanje, već je u tom pojmu da religija 
interesuje srce, da ona utiče na na.ša osjećanja i na određenje naše volje - pri čemu, 
dijelimično, naše dužnosti i zakoni dobijaju veću snagu time što narn se. predstavljaju 
kao zakoni Božiji.” (Hegel, Rani spisi, V Masleša, Sarajevo, 1982, 8. i 9 ) 

117 Kad raspravlja o ovom pitanju, tj. o načinu realizacije religije u čovjeku i društvu, 
Hegel govori o subjektivnoj i objektivnoj religiji. "Subjektivna religija jc nešto 
individualno, objektivna je apstrakcija, prva je živa knjiga prirode, biljaka, insekata, 
ptica i životinja, onako kako one međusobno jedna s drugom žive, kako svaka od 
njih živi.. druga jc kabinet prirodnjaka.” (Hegel, navedeno djelo, str. 7.) 

118 “Obredi . su simboličke radnje koje se vrše po prihvaćenim pravilima kroz koje se 
izražavaju religijske ideje, predodžbe, osjećaji i pomoću njih se želi uticati na 
nadnaravno." (I. Cvitković, Savez komunista i religija, Oslobođenje, Sarajevo, 
1985, str. 32.) 

obilježavanje određenih datuma. Religijski običaji mogu biti šireg i užeg 
(lokalnog) društvenog značaja. Posebno bitan element vezan za religijske 
običaje jeste da oni prerastaju u narodne običaje. Onog momenta kada 
postanu narodni, religijski običaji u sebe poprimaju elemente tradicij- 
skog i kao takvi sve više postaju narodni. a manje religijski običaji. 

Da bi religija svoje metafizičko i metadruštveno značenje izrazila 
kao društveni i ljudski sadržaj, ona se služi i simbolima. Religijski simboli 
u sebi sadrže asocijativnu i sugestivnu komponentu, koja izravno utiče 
na karakter društvenih odnosa u zajednici. Preko religijskih simbola, 
religija uspostavlja specifične društvene veze u religijskoj zajednici. Preko 
simboličke predstave apsolutnog, religija ljude dovodi u posredni 
praktični kontakt sa transcedentnim, ali i između sebe samih. Praktična 
dimenzija svetog izražava se preko religijskih simbola, i tako dovodi 
članove religije, kako u odnos prema svetom, isto tako i u međuodnose 
unutar zajednice. Kako egzistenciju transcendentnog nije moguće iskust- 
veno doživjeti, to se njegova egzistencija posredno doživljava preko sim- 
bola kao dijelova čovjekove ukupne duhovne stvarnosti. Religijski simboli 
su istovremeno i dio kulture religijske zajednice, a kako je religijska zajed- 
nica uvijek dio cjeline društvene zajednice, to se religijski simboli uvijek 
javljaju i kao kulturni simboli društva. Kao takvi, bitno su i društvene ka- 
tegorije. Uticaj religijskih simbola na kulturni život društva ogleda se u 
tome da se u kulturnom stvaralaštvu clruštva realiziraju kulturno-religijski 
sadržaji, koji nisu čisto religijske naravi. 119 Tako se preko religijskih simbola 
subjektivni oblik duhovnosti ljudi javlja kao opredmećeni, materijalizirani, 
objektivizirani oblik društvenosti. 

Posebno značajno u okviru pitanja uticaja religije na naciju i nacije 
na religiju jeste u kakvom su interakcijskom odnosu religijska svijest i 
kolektivna svijest nacije. Odnosno, da li pojedinac, prihvatajući religijsku 
svijest, ispoljava je i kao svijest nacionalne zajednice? Koliko religijsko 
ponašanje pojedinaca utiče na ukupno društveno ponašanje, odnosno 
na kolektivno ponašanje nacionalne zajednice? Pojedinac se sa grupom 
i zajednicom veže između ostalog i putem unutrašnje duhovne 
solidarnosti i privlačnosti. Religijska zajednica na pojedinca ne vrši nikakav 
pritisak, a pojedinac religijsku zajednicu prihvata kao nešto prirodno, 
nešto čemu on pripada, čiji je dio, nešto bez čega ne bi mogao da egzistira, 
niti da zadovolji svoje elementarne, materijalne i duhovne potrebe. 
Učešće u religijskoj praksi ne mora uvijek biti izraz istinske religioznosti 
pojedinca, već i izraz socijalnog i tradicijsko-običajnog načina ponašanja 
pojedinca u zajednici. Ova činjenica nam ukazuje na to da religioznost, 
bez obzira na to što se izražava i kao društvena praksa, dakle i nacionalna, 

119 Opširnije vidi u: 

V Pavičević, Sociologija religije, Beograd, 1970, 10-15. 

1. Cvitković, navedeno djelo, str. 34. 

nije uvijek podudarna sa njom. Naprotiv, nacionalnost izražena 
nacionalnom sviješću je sveobuhvatniji pojam od religijske prakse. No, 
bez obzira na unutrašnju duhovno-psihološku osnovu religijske svijesti i 
religijske prakse, ona kao društvena činjenica u funkciji je integracije ili 
dezintegracije društveno-nacionalne zajednice. Naprimjer, učešće većine 
članova kršćanske zajednice na bogosluženju jača integrativnu dimenziju 
društvene zajednice. Zajedničko klanjanje dnevnih namaza, džume, bajram- 
namaza, teravih-namaza, te učestvovanje na tevhidima i mevludima, kao 
oblicima islamske vjerske prakse, istovremeno znače jaču integrativnu 
vezu islamske zajednice, ne samo kao vjerske već i kao društvene. 
Unošenjem narodnih običaja u religijske, mijenja se karakter religije. To 
je posebno izraženo u pravoslavlju. Tako promijenjena religijska 
duhovnost utiče na promjene modela ponašanja svojih sljedbenika. U 
religiji se unose i dodaju narodni propisi o životu, te tradicijska učenja o 
dobru i zlu, o pravdi i nepravdi. Tako je u pravoslavnu tradiciju unesen 
mit o “zlim i nepravednim Turcima.” 

Religija, dakle, putem svoje integrirajuće uloge, kroz institucije, 
simbole i obrede, religijskom sviješću, djeluje i kao bitan integrirajući 
činilac nacionalne zajednice, dok nacija, istovremeno, putem tradicije, 
običaja i sekularnih elemenata kulture i nacionalne svijesti, sekularizira 
religijska ponašanja. 

Razumijevanje odnosa religije i nacije jeste pitanje odnosa religije 
i kulture. Nisu li religija i kultura međusobno uslovljene duhovno-dru- 
štvene pojave, koje se u društvenoj zajednici realiziraju kao dvije strane 
jedinstvenog društveno-historijskog procesa? Nije li religija sadržaj 
kulture, a kultura oblik vlastitog religijskog sadržaja? Bez obzira na to što 
se realizira u društvu, u kulturi jedne nacije, religija se ne može 
promatrati samo kao dio kulture, več i kao, od kulture neovisna, duhovna 
činjenica, čija je materijalna egzistencija moguća kao kulturna činjenica. 
Neosporna je činjenica da je religija odigrala vrlo značajnu ulogu u 
razvoju nacionalne kulture. Vrlo bi teško bilo povući oštru granicu 
razdvajanja između religijskog, kulturnog i historijskog toka jedne nacije. 
Također bi bilo vrlo teško utvrditi i razdvojiti početak razvoja religije i 
početak razvoja nacionalne kulture jednog naroda. Uglavnom, religija i 
kultura počinjale su i razvijale se zajedno, međusobno se uslovljavajući i 
nadopunjujući, istina, ne uvijek istovjetno, već u različitim dimenzijama 
i različitim intenzitetom, sve u zavisnosti od mjesta i vremena vlastitog 
razvoja. Moguće je govoriti o religiji kao kuituri, ali i o kulturi kao 
čovjekovom djelu nastalom pod uticajem religije. Ima autora koji smatraju 
da je religijanajbitniji izraz kulture, 12 ” ali isto tako ionih koji kažu: “Religija 
je samo dio čovjekove kulture. Ona je povezana sa više aspekata kulture 


120 J. Hrvat, Kultura Hrvala kroz 1000godina, I, Zagreb, 1939. 

i ne možemo govoriti o religiji i kulturi, već o religiji kao kulturi, odnosno 
kao dijelu kulture na određenom stupnju njenog razvoja.” 121 Oba ova 
mišljenja u sebi kriju dijelove složenog odnosa religije i kulture. Prihva- 
timo činjenicu da su religija i kultura u jednoj svojoj dimenziji specifični 
izrazi ljudskog načina življenja, te da su opredmećena suština aktivnog 
života čovjeka kao bića zajednice. S druge strane, nije moguća ljudska 
praktična djelatnost, a time i religijska i kuiturna, a da u krajnjoj instanci 
ne predstavljaju objektivizaciju cluhovno-idejnih principa u dmštvenoj 
strukturi. I religija i kultura, kao sastavni dijelovi jedinstvenog duhovno-ma- 
terijalnog i razvojnog procesa čovjeka i društva, dodiruju se i međusobno 
prožimaju, ne na jednom nivou nego na više nivoa, kao raznovrsne 
aktivnosti Ijudi u raznovrsnim oblicima dmštvenog ispoljavanja života u 
zajednici. 


1.4. Religijski faktor i uobličavanje nacija u BiH 

Historija mnogih naroda i nacija, pokazuje da je religija imala i 
ima vrlo značajnu ulogu u njihovom nastanku i profiliranju, na način da 
je uticala na formiranje sadržaja i forme cjelokupnog života narodnih i 
nacionalnih zajednica. 122 Međureligijski i međuetnički odnosi u Bosni i 
Hercegovini ne čine jedinstvenu specifiku Bosne i Hercegovine samo 
danas, već su to oni bili u čitavom povijesnom toku razvoja bosanskog 
dmštva. 123 U promatranju uticaja religijskog faktora na uobličavanje nacija 
u Bosni i Hercegovini, bitno je uočiti i ukazati na one činioce interakcijskih 
odnosa religije i nacije, koji su za rezultat imali razvoj i profiliranje 
socijalnog sadržaja kolektivnih identiteta Bošnjaka, Srba i Hrvata. 124 Kada 
je u pitanju Bosna i Hercegovina, onda ne možemo govoriti o uticaju 
religije, već o uticaju religija na profiliranje bosanskih nacija. U Bosni i 
Hercegovini su se susrele tri svjetske religije, islam, pravoslavlje i 
katolicizam, istovremeno i kao tri socijalna, kulturna i idejna realiteta i 
svaka na svoj način, ili u međusobnom interakcijskom odnosu, uslovile 
nastanak triju samosvojnih bosanskih nacionalnih identiteta: Bošnjaka, 
Srba i Hrvata. 125 

121 I. Cvitkovi ć, Savez komunista i religija, Oslobođenje, Sarajevo, 1984, str. 57. 

122 Opširnije: Filipc, Fernandez -Armesto, Narodi Evrope, Naklada ZADRO, Zagreb, 
1997. 

123 Džaja M. Srećko, Konfesionalnost i nacionalnost Bosne i Hercegovine, Svjetlost, 
Sarajevo, 1992. 

124 M. Hadžijahić, Vjerski faktor u nacionalnoj idenlifikaciji, u "Od tradicije do 
identiteta”, 64-83. 

125 “Pripadnost trimaglavnim religijskimzajednicama bila je presudno važnaza kulturni 
i politički sadržaj nacionalnosti” (I. Banac, Nacionalnopitarije uJugoslaviji, Globus, 
Zagreb, 1988, str. 67.) 

Kada govorimo o značaju religijskog faktora u profiliranju nacija 
u Bosni i Hercegovini, to ni u kom slučaju ne znači zanemarivanje 
tradicije, običaja, jezika i etničkog porijekla, činilaca koji su u jednom 
višedimenzionalnom interakcijskom odnosu, u dugom društveno- 
historijskom hodu, konstituirali današnju stvarnost Bosne i Hercegovine, 
kao višekonfesionalne i višenacionalne zajednice. I pored dugovjekovnog 
suživota religija i nacionaliteta, u Bosni i Hercegovini nije došlo do 
potpune identifikacije nacije i religije, ali u složenom spletu socijalnog 
života one se stalno susreču i međusobno uslovljavaju . 126 

Jedna od specifika današnje bosanske multinacionalnosti jeste da 
ona potiče iz srednjovjekovnog jednonarodnog žilišta. Neosporna je 
činjenica da je u srednjem vijeku u Bosni i Hercegovini postojao jedan 
jedinstveni bosanski narod , 127 po dobru poznati dobri Bošnjani, koji su, 
istina, ispovijedali tri vjere (vjeru bosansku, pravoslavnu i katoličku). Bitna 
karakteristika bosanske multireligioznosti, kao pravila življenja, jeste ta 
da je srednjovjekovna bosanska vlastela istovremeno ispovijedala po dvije 
i tri vjere . 128 Slijedeči tu logiku, za očekivati je da je ta pojava bila raširena 
i medu običnim Ijudima (građanstvom) srednjovijekovne Bosne. 

Opravdano je postaviti pitanje, od kada, kako i zašto iz jedins- 
tvenog bosanskog naroda izrastaju tri samosvojna nacionalna identiteta: 
Bošnjaci, Srbi i Hrvati. 

Kršćanstvo, odnosno hriščanstvo je u Bosnu i Hercegovinu ulazilo 
i sa istoka i sa zapada, i, što je sasvim normalno, težilo da se što više 
ukorijeni u narodu. Poznato je da kršćanstvo u Bosnu nije ulazilo kao 
jedinstvena religija, već kao katoličanstvo i pravoslavlje, te je perma- 
nentno medu njima vladala, ako ne borba, ono nekada jače, a nekada 
slabije, rivalstvo. U tom sučeljavanju katoličanstva i pravoslavlja dobar 
dio autohtonog domaćeg stanovništva na vlastiti i dosta originalan način 
ispoljavao je izvorno kršćanstvo, imenujući ga vjerom bosanskom. “Bra- 
neći svoju državnu samostalnost i svoju vjeru, oni su svoju crkvu nazivali 
’narodnom’ - ’bosanskom’, a sebe same pravim ili ’dobrim Bošnja- 
nima ’.” 129 

Svojim postojanjem Crkva bosanska je onemogućila katoličku i 
pravoslavnu crkvu da izvrše diferenciranje ljudi bosanskohercegovačkog 

126 “Da se religija kod Hrvata najčešće primarno shvata kao nacionalna podloga, kod 
Muslimana kao faktor razvoja i održanja, a kod Srba kao faktor zaštite i jačanja nacio- 
nalne identifikacije, posebno u kulturno-etničkoj dimenziji.” (I. Bakić, Nacija i religija, 
str. 35.) 

127 E. Imamović, Korijeni Bosne i bosanstva, Međunarodni centar za mir, Sarajevo, 
1995, str. 119. 

128 Upečatljivi primjeri su Stjepan Vukčić Kosača i Sandalj Hranić. “Sandalj Hranić, zet 
kneza Lazara, bio je pravoslavni koliko i pataren.” (V Ćorović, Historija Bosne, 
Glas srpski, Banja Luka, Ars Libri, Beograd, 1999, str. 186.) 

129 V Ćorovič, navedeno djelo, str. 185. 

prostora u dvije religijske grupe. Pripadanje određenoj vjeri u to vrijeme 
značilo je istovremeno i pripadanje određenom društveno-etničkom 
identitetu. Dakle, več u srednjovjekovlju u Bosni i Hercegovini postoje 
izdiferencirana tri samostalna vjerska identiteta, među kojima Crkva 
bosanska predstavlja identitet koga priznaju i strani crkveni i državni 
faktori. Tako Dubrovčani 1405. godine djeda, starješinu Crkve bosanske, 
nazivaju “gospodinom i duhovnim ocem Vaše crkve bosanske”. 130 

I pored nepobitnih dokaza o postojanju autentične Crkve bosa- 
nske, kao vjerske organizacije dobrih Bošnjana, naroda srednjovjekovne 
bosanske države, brojni su primjeri njezinog negiranja i osporavanja, 131 
a sve u cilju da se na taj način negira duhovno-idejno i etničko uteme- 
ljenje i društveno-historijski kontinuitet bošnjačke nacije, čije je žilište 
duboko ukorijenjeno u bosanskohercegovačkom srednjovijekovlju. Za 
pravilno razumijevanje prirode učenja Crkve bosanske, neophodno je 
njezino postojanje promatrati i iz nje same, a ne samo iz izvora i određenja 
izvan nje. АЈш je tako pogledamo, vidjet černo da ona pređstavlja samo- 
stalnu i pravovjernu crkvu 132 , ni pravoslavnu ni katoličku, već autentičnu 
bosansku duhovnu pojavu, koja institucionalizirano kršćanstvo pokušava 
vratiti izvornom učenju u kontekstu vlastitog razumijevanja i duhovne 
orijentacije vremena u kome je nastala. Bez obzira na progone, nasilje, 
pritiske i razne vrste osporavanja, Crkva bosanska se održala u narodu, 
ne kao krivovjerje i “bosanska hereza”, već kao vjera većine srednjo- 
vjekovnog bosanskog naroda. Ona je to mogla biti iz razloga što je u 
najvećoj mjeri zadovoljavala duhovne potrebe naroda, a zauzvrat nije 
tražila materijalne nadoknade, jer je to bilo suprotno njezinom učenju. 
“Bez obzira na to što se bogumilstvo, globalno posmatrano, može tretirati 
kao hrišćanska sekta, ono je po svojoj zastupljenosti bilo dominantna 
religija jedne države, Bosne, bilo je, dakle, državna religija, i to ga u 
političkom smislu sasvim diferencira od brojnih heretičkih sekti medije- 
valne Evrope.” 133 

Sa nestankom srednjovjekovne bosanske države i uspostavom 
osmanske državne vlasti na prostorima današnje Bosne i Hercegovine, 
dolazi i do etničko-konfesionalnih promjena u pravcu jačeg diferenciranja 
bosanskohercegovačkog stanovništva na konfesionalnoj osnovi. Najzna- 


130 Anto Babić, Iz istorije srednjovjekovne Bosne, Svjetlost, Sarajevo, T972, str. 262. 

131 Među autorima koji negiraju postojanje Crkve bosanske, odričuci joj bilo kakvu 
samostalnost i posebnost ističu se Božidar Petranović i Vlado Glušac. 

Vidi: B. Petranović, Bogumili, Crkva bosanska, i Krstjani, Zadar, 1867. 

V Glušac, Srednjovjekovna bosanska crkva, GDI, Sarajevo, 1953. 

132 Jaroslav Šidak, Studije o “crkvi bosanskoj” i bogumilstvu, Sveučilišna naklada, 
Zagreb, 1975. 

133 E. Halilović, Prihvat islama a ne islamizacija, Zmaj od Bosne, od 25.08.1994, 

str. 15. 

čajniji društveno-povijesni proces, koji se desio sa dolaskom Osmanske 
države, jeste proces prihvata islama. i34 

Prihvatanje islama od strane određenog dijela bosanskoherce- 
govačkog stanovništva nije značilo samo religijsku promjenu, u smislu 
prihvatanja islamskog učenja i rituala, več mnogo širu socijalnu, kulturnu 
i političku promjenu. Prihvatanje islama kao religijskog sistema isto- 
vremeno je uslovilo promjene karaktera odnosa u cjelokupnom socija- 
lnom i kulturnom sistemu življenja njegovih pripadnika. Kod muslimana 
se islam nikada nije razvijao samo kao religijski sistem. Sa njegovim 
prihvatanjem, odnosi među ljudima poprimaju novi karakter, sa jačim 
osječajem solidarnosti i pripadnosti zajednici, formiraju se nove dru- 
štvene strukture, novi kulturni sklopovi, a samim time i začeci novog 
narodnog kolektiviteta. Prihvatajuči islam, nije dolazilo samo do promjena 
u karakteru društvenih odnosa i socijalnih struktura, među novim slje- 
dbenicima islama, već je došlo i do promjene karaktera odnosa između 
izdiferenciranih hrišćanskih narodnih grupa i grupe naroda koja je primila 
islam.”Islam se time uključuje u procese religijskih i etničkih transfo- 
rmacija i konstituiranja formirajući, poput katoličanstva i pravoslavlja, 
posebnu muslimansku etničku grupaciju, koja će se vijekovima razvijati 
u suođnosu sa pravoslavljem i katoličanstvom, kao sinonimima za srpstvo 
i hrvatstvo. Na taj način islam stvara razlike muslimanske grupacije spram 
neislamskih naroda.” 135 

Prije nego što ukažemo na osnovne činioce intenzivnijih prijelaza 
na islam u Bosni i Hercegovini, važno je istaći da je taj proces bio 
dobrovoljan. Na to su uticala dva bitna činioca. Prvi je sadržan u samom 
islamskom stavu prema načinu prihvatanja vjere. “U vjeru nije dozvoljeno 
silom nagoniti...” 136 Drugi proističe iz bliskosti, odnosno sličnosti učenja 
Crkve bosanske i islama, te permanentnog progona pripadnika Crkve bosa- 
nske od strane katoličke i pravoslavne crkve. Dominikanac Nikola Barbuči 
papskom legatu 1459. god. piše: “Da mu je kralj odgovorio da će sve 
učiniti što mu papa i kardinal narede, ali da traži pomoć, jer se sam s 
Turcima ne može boriti zbog Mahineja, koji bi više voljeli Turke nego 
hrišćane (katolike), a umalo da nije veći dio stanovništva mahinejski.” 137 

134 Ovaj složeni iu znanostido danas neđovoljno objašnjeni fenomen kod većine istraživača 
pogrešno je nazivan ‘islamizacijom”. što asocira na nasilni prihvat islama, a većina 
historijskih izvora govori o dobrovoljnom prihvatu. Važno je napomenuti da svi srpski 
i hrvatski istraživači prihvat islama imenuju islamizacijom. 

Vidi: A. Solovjev, Neslanak bogumilstva i islamizacija Bosne, GID BiH, Sarajevo, 
1949. 

M. Handžić, Islamizacija Bosne i Hercegovine, i porijeklo bosansko-bercegovačkib 
Muslimana, Islamska dioničarska štamparija, Sarajevo, 1940. 

135 I. Bakić, navedeno djelo, str. 93. 

136 Kur’an, 11:256. 

137 Navedeno prema: A. Solovjev, Nestanak bogumilstva i islamizacija, str. 48. 

Historijski izvori ukazuju na to da na islam nije prelazila samo 
vlastela, kako bi sačuvala svoje posjede, već su to činili i svi socijalni slojevi 
bosanskog društva. 138 “Iz 873. (1469 ), dakle šest godina iza osvajanja 
Bosne, sačuvao nam se hudžet šeriatskog suda, u kome se spominje 
spor oko zemlje, između nekog Davud-bega i seljaka iz sela Dusine u 
kreševskoj nahiji. Šerijatski sud riješio je spor u korist seljaka, jer je 
zemlja njihova baština (istakao A.Đ.), koju su naslijedili od očeva i 
djedova. 139 Seljaci o kojima je govor jesu Husein, sin Pavlov, Muhamed, 
sin Pavlov i Hasan, sin Radivojev. Iz ovog se vidi da su ti seljaci odmah 
nakon fetha prešli na islam.” 140 Ovaj nam izvor praža i dva značajna dokaza 
o demokratskom odnosu islama i islamske države prema tradiciji i pravu 
domaćeg stanovništva. Sud je spor riješio u korist seljaka, iako su se 
suđili sa begom, predstavnikom vlastele, odnosno gornjim slojem draštva. 
I drago, jasno se vidi da je po pitanju nasljedstva i nasljeđivanja islam 
poštovao zatečeno tradicijsko i običajno pravo. 

Ovakvi primjeri govore o privlačnosti prihvatanja islama od strane 
svih slojeva stanovništva, što jeste jedna od osnovnih karakteristika 
formiranja zasebne i cjelovite narodnosne grupe. Islam se, dakle, ovdje 
ne pojavljuje samo kao religijsko ubjeđenje, već i kao povijesno izrasliji 
društveno-civilizacijski krug, koji postaje utočište za stanovnike Bosne, 
progonjene od katoličkih i pravoslavnih političkih snaga. Svi stanovnici 
Bosne, ne samo pripadnici Crkve bosanske, koji su se upoznali sa 
islamom, uvjerili su se da će njegovim prihvatanjem sačuvati svoje posjede, 
ali i steći mogućnost da se politički iskažu u Osmanskoj državi. Slanjem 
svoje djece u janičarsku službu (adžami oglane) i onih koji su prihvatili 
islam i onih koji to još nisu, sticane su mogućnosti da se dođe do visoke 
službe na dvora, dakle, u administrativno-političkom арагаШ države. Svi 
ovi činioci ukazuju na to da je islam već u Osmanskoj državi snažno, 
preko svih segmenata praktikovanja i organizacije života u Bosni i 
Hercegovini, uticao na konstituiranje, razvoj i uobličavanje muslimanskog 
etnosa, kao osnove bošnjačke nacije. 

Nasuprot univerzalističkom karakteru katoličanstva i islama, 
pravoslavlje je prvenstveno djelovalo na razini i u okvira različitih narod- 
nih zajednica. Ta religijska specifika pravoslavlja odrazila se i na bosan- 
skohercegovačkom prostoru. Pravoslavlje, kao religija, i pravoslavna crkva, 
kao njegova institucionalizirana forma među pripadnicima pravoslavne 


138 “1851. god. pisao je fra Ivan Jukić: ’ispočetka po svoj prilici samo su se gospoda 
turčila za uzdržavati svoje imanje, al kasnije cijela sela i obćine predoše na turski 
zakon’, navedeno prema: A. Solovjev, ibid, 42. 

139 “i ljudima prava njihova ne umanjujte i zlo po Zentlji, nered praveći, ne činite”. 
(Kur’an, XXVI: 185) 

140 Mehmed Handžić, Islamska misao H. Mebmeda Handžića, izbor radova, El-Hidaje, 
Rijaset Islamske zajednice u BiH, Sarajevo, 1994, str. 191 

vjere u Bosni i Hercegovini, bili su mnogo snažniji faktor u nacionalnoj 
identifikaciji nego, naprimjer, jezik, teritorij i drugi elementi . 141 Ne ulazeći 
dublje u samu “prirodu pravoslavlja”, odnosno njegove ukorijenjenosti, 
njegove izraslosti iz narodne tradicije, običaja i mita, a samim time i 
njegove neposrednije povezanosti sa narodnim (etničkim), ovdje želimo 
istaći, po našem mišljenju, jedan vrlo bitan činilac koji je uputio i učvrstio 
pravoslavlje ka neposrednom odnosu sa narodnom zajednicom kojoj je 
pripadalo. 

Sa zamjenom srednjovjekovne Bosanske države Ostnanskom 
državom, dešavaju se bitne promjene u organiziranju lokalne samouprave. 
Nju kod nemuslimanskog stanovništva 142 , svuda, pa i u Bosni i Hercegovini, 
Osmanska država povjerava njihovim vjerskim organizacijama. Ta država 
je dala obnoviti Pećku patrijaršiju 143 isključivo kao vjersku instituciju, i preko 
nje, odnosno preko lokalnih vjerskih vođa, upravljati nemuslimanskim 
podanicima. Podjela podanika po religijskim zajednicama u vrijeme 
osmanske vlasti bila je općeprihvaćen metod razlikovanja naroda. Izrazom 
millet 144 označavana je i vjerska i narodna pripadnost. Nemuslimanski 
podanici Osmanske države svoj kontakt sa državom ostvarivali su preko 
svojih crkvenih institucija. Iz tih razloga pravoslavni lokalni poglavari, pored 
vjersko-duhovne vlasti, za svoje vjemike prihvataju i onaj dio vlasti koji je 
prije pripadao srednjovjekovnoj državi. Pravoslavlje se u vrijeme 
Osmanske države u Bosnu i Hercegovinu (Bosanski sandžak) širilo iz 
Srbije, noseći sa sobom sve one osobenosti vjerskog i narodnog života 
koje su se kristalizirale u svom povijesnom iskustvu pod osmanskom 
vlašću. Širenjem srpske dabarske eparhije, u tadašnjem bosanskom 

141 Analizirajući etničke, religijske i jezičke razlike između Srba i Albanaca, N. Malcolm 
s pravom ističe značajnu, odnosno, odlučujuću ulogu srpske pravoslavne crkve i 
pravoslavlja na nacionalno uobličavanje Srba. “Ono po čemu se Srbi i Albanci 
uistinu razlikuju je jezik. Medutim, srpski jezik, mada jasno odvaja Srbe od Albanaca, 
ne čini Srbe Srbima na tako izričit način: naprimjer, dijalekt i izgovor koji se 
koriste u Srbiji blijede u Bosni, kao i u Crnoj Gori. prelazeći u varijante onoga što je 
nekada nazivano srpsko-hrvatskim jezikom, koji su govorili i Hrvati i bosanski 
Muslimani. Neophodan je, stoga, još jedan faktor da bi se definiralo srpstvo; taj je 
faktor, povijesno najsnažniji u formiranju srpskog identiteta, srpska pravoslavna 
crkva. Ta crkva jc po prvi put stekla neovisan status unutar grčke pravoslavne crkve 
početkom trinaestog stoljeća, da bi postala potpuno neovisna 1936. god.; ta 
neovisnost se nakon tog vremena gubila, ali su upotreba slavenske liturgije i njena 
uloga u kulturnom životu Srbije ostale neprekinute. Kada se u devetnaestom stoljeću 
počelo sa propagiranjem nacije, pripadnost ovoj crkvi je obezbijedila već gotovu i 
pripremnu kategoriju srpstva.” (N. Malcolm, Kosovo kratkapovijest, Dani, Sarajevo, 
2000. str. 60.) 

142 Opširnije o organizaciji lokalne vlasti u BiH za vrijeme Osmanlija vidi u: A. Sućeska, 
Ajani, Naučno društvo SRBiH, Djela, knjigaXXII, Sarajevo, 1965. 

143 Pećka patrijaršija je obnovljena 1557. 

144 milet - turski (millet): 1. narod, nacija; 2. vjerska zajednica, vjera (B. Klajić, Rječnik 
stranih riječi, Zora, Zagreb, 1958, str. 819 

ambijentu uspostavlja se Dabarsko-bosanska eparhija, ne kao novo 
pravoslavno utemeljenje, vec, prije svega, kao jedna ispružena grana srpske 
pravoslavne crkve kao cjeline. O intenzivnijem širenju srpske pravoslavne 
crkve u Bosni i Hercegovini, tek za vrijeme osmanske državne vlasti na ovim 
prostorima najbolje svjedoče datumi podizanja pravoslavnih manastira . 145 

Pravoslavna crkvena misao istovremeao se javlja i kao socijalna i 
politička misao bosanskih pravoslavaca, što kod njih formira osjećaj zasebne 
etnokonfesionalne grupe u odnosu na druga dva (Bošnjake i Hrvate) 
bosanskohercegovačka etno-konfesionalna identiteta. Crkvena misao 
bosanskih pravoslavaca preferira, prije svega, preko svojih velikodostvo- 
janstvenika 116 , tlo, jezik, grobove, mitsku tradiciju (kosovski mit i mit vođe) 
i svetosavsku interpretaciju hrišćanstva. Svi ovi elementi uzrokuju pove- 
zivanje pojedinaca i socijalnih grupa pravoslavnog stanovništva u jednu 
širu i socijalno razvijeniju društveno-povijesnu, društveno-kulturnu i 
ekonomsku formu zajednice, što nacija, ustvari, i jeste. Oživljavanje uspo- 
mena na kosovski mit “srpski sveštenici s krstom, a srpski guslari s guslama 
u ruci ” 147 povezivali su vjersko i nacionalno tako da je “ono što je vjersko 
i nacionalno je, a što je narodnosno i vjersko je. Vjerski običaji postaju 
narodni, a narodni običaji postaju vjerski. Тако pravoslavna vjera, prožeta 
narodnim duhom, postaje narodnom vjerom, a pravoslavna crkva postaje 
narodnom srpskom crkvom .” 148 

Najbolji dokaz identifikacije pravoslavne crkve i srpskog narodnog 
uobličavanja, odnosno uobličavanja pravoslavno-nacionalne zajednice u 
osmanskom periodu, vidljiv je i po nazivu pravoslavnog stanovništva - 
srpski milet (“Sirf millet”), nakon obnove Pećke patrijaršije. Prije toga, 
pravoslavni stanovnici Bosne i Hercegovine i Srbije ubrajani su u “rumski 
milet”, što je bila oznaka za sve pripadnike grčke pravoslavne crkve . 1 ' 19 


145 U do sada poznatim izvorima vijesti o pravoslavnim manastirima u Bosni potiču 
od sredine XVI stoljeća: Lomnica 1578, Ozren 1587, Vozuća 1617 (vidi: A. Handžić, 
Titzla i njena okolina, Svjetlost, Sarajevo, 1975, 110-115. 

M. Filipović-Đ. Mazalić, Manastir Paprača u Bosni, u: SpomenikSAN 99, Odjeljenje 
društvenih nauka N.S. 1950, 93-114.) 

146 Opširnije o stavovima pravoslavnih velikodostojanstvenika i ulozi pravoslavne 
crkve vidi u: 

Gavrilović, Žarko, Na braniku vjere i nacije, autorsko izdanje, Beograd, 1986, 
Vasilije, episkop Žički, Uloga Srpske pravoslavne crkve u banjalučkom veleizda- 
jničkom procesu, Beograd, 1970. 

147 A. Purtvatra, Jugoslovenska muslimanska organizacija u Kra/jevini SHS 1918-1929, 
Svjetlost, Sarajevo, 1974, str. 539. 

148 Dr. Toma Popović, NarodnoJedinstvo, 130, 30. VI1920, navedeno prema A. Purivatra, 
navedeno djelo, str. 539- 

149 Opširnije: M. Mirković, Pravnipoložaj i karakter srpske crkvepod turskom vlašću, 
1459-1766, Zavod za izdavanje udžbenika SRS, Beograd, 1966. 

B. Nivelić: Srpska pravoslavna crkva u BiH do obnove Pećke patrijaršije, V 
Masleša, Sarajevo, 1990. 

Vjernike pravoslavne vjere pod osmanskom državnom vlašcu 
okuplja, povezuje i podsjeća na vlastitu tradiciju srednjovjekovne srpske 
države institucionalizirana pravoslavna crkva . 150 Kada je u pitanju 
bosanskohercegovački prostor, onda je tu još jače pravoslavlje uticalo 
na uobličavanje srpskog nacionalnog identiteta. Kao jedina nacionalna 
institucija pravoslavnih stanovnika Bosne i Hercegovine u osmanskom 
dobu, pravoslavna crkva, pored okupljanja svojih pripadnika na 
religioznoj osnovi, istovremeno se javlja i kao snažan kulturni činilac, 
prije svega u širenju pismenosti , 151 jačanju svijesti o vlastitoj zasebnosti, 
posredstvom širenja kosovskog mita i drugih pravoslavnih, kao narodnih, 
sadržaja i simbola. 

Slično, kao što je pravoslavlje uticalo na uobličavanje srpskog 
nacionalnog identiteta, a islam bošnjačkog, i katoličanstvo je uzrokovalo 
hrvatstvo, kao etnički identitet stanovnika Bosne i Hercegovine katoličke 
vjeroispovjesti. Prisutnost katoličanstva u Bosni i Hercegovini ima 
viševijekovnu tradiciju i, uz univerzalističku organizaciju katoličke crkve, 
čini suodnos katoličanstva i hrvatstva u Bosni i Hercegovini unekoliko 
različitim u odnosu na suodnos pravoslavlja i srpstva i islama i bošnjaštva. 
Dok su pravoslavci i muslimani imali potrebu da u prvim decenijama 
svog narodnosnog uobličavanja intenzivnije budu vezani i upućeni na 
pravoslavlje, odnosno islam, Hrvati nisu do u skorije vrijeme (postojanje 
kraljevine Jugoslavije) imali značajnije potrebe da naglašavaju katoličku 
tradiciju hrvatstva. 

Katoličanstvo je u srednjovjekovnoj Bosni imalo značajan uticaj. Taj 
uticaj se najprije ogledao u borbi katoličke crkve, potpomognute i inicirane 
od Rima, papske države, protiv pristalica Crkve bosanske i pravoslavlja. 

Več tada se jasno izdiferencirala zasebna vjersko-narodnosna 
zajednica prepoznatljiva po katoličkom identitetu. Rim je preko 
ugarskih i hrvatskih katoličkih velikaša vodio nekoliko krstaških ratova 
u Bosni i Humu protiv pristalica Crkve bosanske. Iako su dominikanci 152 
bili prvi misionari katoličanstva u srednjovjekovnoj Bosni, neosporna 
je činjenica da su franjevci ostavili glavni pečat, kako u širenju katoličke 
vjere, isto tako i u nacionalno-religijskom povezivanju katoličkog 

150 “Odnos između srpske crkve i države Nemanjića, mogao bi se usporediti, s osjetljivim 
odnosom - da upotrijebimo Pilarovu predodžbu - duše i tijela. Kad je tijelo palo 
pod Turke duša je čuvala sjećanje na nj. Srpska je crkva kanonizirala kraljevsku 
lozu Nemanjića (izuzevši Stefana Dušana) i nekoliko srpskih despota. Njihova se 
imena spominju u bogosluženju svakoga dana, tijekom stoljeća.. (J. Banac, navedeno 
djelo, 73. i 74.) 

151 Pravoslavna crkva u Bosni, Humu, Travuniji od XII do XV vijeka i njena uloga u 
razvitku i širenju pismenosti. (vidi u: V Bogičević, Pismenost u Bosni i Hercegovini , 
V Masleša, Sarajevo, 1975, 66-87.) 

152 S. Jaliman, Djelatnost dominikanaca u svednjovjekovnojBosni, IPP Hamidović, Tuzla, 
1999. 

stanovništva u Bosni i Hercegovini. O značaju i snazi franjevaca u Bosni 
i Hercegovini, pored ostalog, svjedoče i podignuti franjevački samo- 
stani . 153 

Bosanska franjevačka provincija ne samo da je bila gotovo jedini 
čuvar katoličke vjere, već je istovremeno svojim djelovanjem razvijala 
svijest kod katoličkog stanovništva Bosne i Hercegovine o zajedništvu i 
pripadnosti jednom posebnom kolektivitetu, različitom, ne samo u 
vjerskom, već i u kulturnom, tradicijskom i drugim osobenostima u 
odnosu na sljedbenike islama i pravoslavlja . 154 

O priznanju katoličanstva i njegovom uvažavanju, kao duhovno- 
historijskog realiteta, svjedoče i dvije ahdname 155 , koje je izdao sultan 
Mehmed II Fatih franjevcima, da mogu svoju vjeru slobodno ispovjedati. 
Intenzivnije isticanje katoličke dimenzije hrvatstva počinje za vrijeme 
kraljevine Jugoslavije, kad narastaju suprotnosti između hrvatskih i srps- 
kih nacionalnih interesa i ideologija. Utemeljenost bosanskih Hrvata u 
katoličanstvu ogleda se, prije svega, u nacionaliziranju socijalnih struktura 
i sadržaja katoličke crkve. Katolička crkva se javlja kao zaštitnik narodnih 
interesa Hrvata. “Hrvati su narod čiji se razvoj vezuje za nacionaliziranje 
katoličanstva i prisvajanje nekih temeljnih katoličkih principa i institucija 
koje su vremenom inkorporirane u narodni život i postale podloga za 
konstituiranje i razvoj nacionalnih institucija kao značajnog faktora u 
razvitku hrvatske nacionalne samobitnosti .” 156 

Katolička crkva i njezini velikodostojnici ostvarili su vezu između 
katoličanstva kao religije i stanovništva katoličke vjeroispovjesti kao 
etničke kategorije, ne samo u sferi duhovnosti, već i u sferi kulture i 
iđeologije i time svestrano i neposredno uticala na uobličavanje hrvatske 
nacionalne identifikacije u Bosni i Hercegovini. 


1 53 Još u predosmanskom periodu historijski izvori pommju 39 franjevačkih samostana 
na prostoru današnje Bosne i Hercegovine (S. Džaja , Konfesionalnost i nacionalnost 
u Bosni i Hercegovini, Svjetlost, Sarajevo, 1992, 134-136.) 

154 O djelovanju franjevaca vidi: M.VBatinić, Djelovanje franjevaca u Bosni i 
Hercegovini za prvih šest vijekova njihova boravka, I-IIl, Zagreb, 1881-1887) 

155 Prvu ahdnamu izdao je Mehmed II Fatih 1462. god. nakon zauzeća Srebrenice, a 
drugu 1463. god. na Milodraževu tadašnjem poglavaru bosanskih franjevaca fra. 
Anđelu Zvizdiću (grupa autora, Katoličanstvo u Bosni i Hercegovini, Napredak, 
Sarajevo, 1997, str. 59 ) 

156 I. Bakić, navedeno djelo, str. 98. 

Kad smo već kod imena, treba napomenuti da je ime Bošnjak 
istorijsko, hiljadugodišnje ime 


(prof. Ante Granic) 





Osobenosti profiliranja bošnjačke nacije 


II. 1. Predislamska komponenta u duhovno-kulturnom biću 

Bošnjaka 

Proces konstituiranja bošnjačke nacije, izuzetno složen, specifičan 
i autonoman, često nasilno usporavan, u osnovi neprekinut, predstavlja 
jedinstven tok, koji neprekidno traje, više od hiljadu godina i kao etnos 
i kao društvo i kao zajednica, neodvojivo povezano sa bosanskom 
državom . 157 U dosadašnjim znanstvenim istraživanjima fenomena bošnja- 
čke nacije, prije svega u historiografiji, se objašnjavao praćenjem razvoja 
i stanja bosanske države . 158 Istina, država i društvo su dva fenomena, 
uzajamno i uzročno-posljedično povezani, tako da praćenje razvoja 
etničkog iz perspektive političkog organiziranja države jeste potrebno, 
ali nije dovoljno. Jer, cjelina društvenog života nije, niti može biti sadržana 
samo u političko-pravnoj dimenziji življenja. 

Način proizvodnje društvenih odnosa i društvo shvaćeno kao tota- 
litet dijalektičko je jedinstvo teritorije, tradicije, običaja, jezika, duhovno-ku- 
lturnih sadržaja, konfesionalnog pluralizma i političke dimenzije života. 
Smatramo da je promatranje etničkog i njegovo vezivanje isključivo za 
državno, odnosno političko, navelo pojedine autore 159 na zaključak da u 
Bosni dolazi do prekida etničkog i državnog kontinuiteta u momentu smje- 
ne državne vlasti između Bosanskog kraljevstva i Osmanske države. Ovakve 
zaključke ne donose oni autori 160 koji tok etničkog razvoja u Bosni i Herce- 
govini i, unutar toga toka, proces profiliranja bošnjačke nacije prate kao 
razvoj društva i zajednice, čiji je proizvod ne samo etnos, već i sama dr- 
žava, koja mu usmjerava tok, nekada omogućava veću slobodu ispoljava- 
nja, a nekada sputava i zaprečava. Drugim riječima, bilo bi pogrešno pra- 
vno-politički diskontinuitet bosanskog društva, diskontinuitet njegove 
“fizionomije”, koji se dešavao tokom milenijskog povijesnog razvoja, bilo 

157 “Bosna pripada krugu rijetkih zemalja koja je u svojoj dugoj povijesti prošla sve 
faze, političkog organiziranja, od plemenskog saveza (u ilirsko doba) preko 
organizacije župa (u ranom srednjem vijeku) i kraljevine (u kasnom srednjem 
vijeku) do savremene države koja je 1992. god. nakon prekida od 529 godina 
(1463) nastavila tradiciju srednjovjekovne bosanske države.” (E. Imamović, 
Bosanska dinastija Kotromanića, u zborniku Srednjovijckovna bosanska država 
i suvremenost, FPN, Sarajevo 1996, str. 21.) 

158 S. Džaja, V Ćorović, E. Redžić, E. Imamović, V Klajić, N. Klajić. 

159 S. Džaja, V Ćorović, S. Ćirković, D. Mandić. 

160 N. Klajie, M. Imamović, M. Hadžijahić, A. Handžić, I. Banac, M. Filipović, J. Žiga. 

zbog stranih osvajanja, odluka međunarodne zajednice ili nekog drugog 
razloga, predstavljati kao nepostojanje kontinuirane historijske vertikale 
bosanskog društva, odnosno, njegovog biološkog i duhovno-kulturnog 
supstancijaliteta, konstante njegovog multilateralizma 161 . Zbog tih razloga, 
za razumijevanje predislamskih elemenata u društvenom biću Bošnjaka, 
neophodno je njegov razvoj posmatrati, prije svega, kao razvoj društva, 
sa cjelokupnom složenom strukturom . 162 “Društvo srednjovjekovne 
Bosne ima elemente i društva i zajednice, ali je po svom sadržaju, po 
svojim dmštvenim odnosima bliže zajednici u smislu F. Tenisa ” 163 Ukratko, 
za predislamski period raz\-'oja bošnjačkog etnosa možemo reći da je to 
period naroda u nastajanju, odnosno nacije u mogućnosti. To je duhovno 
i kulturno žilište, iz koga autonomno izrasta, uz neprekidni suodnos sa 
dmgima, bosanskim Srbima i bosanskim Hrvatima, bošnjačka nacija, kao 
samorealizirana društvena zajednica. 

Bez obzira na to što je bosansko srednjovjekovno društvo bilo 
izloženo različitim duhovnim, kulturnim, ideološkim i političkim utica- 
jima, ono posjeduje vlastiti identitet, prepoznatljiv u izraženoj multi- 
lateralnosti. Srednjovjekovno bosansko dmštvo je bilo složena dmštvena 
struktura. Ta složenost nije se ogledala samo u složenosti religijskih ele- 
menata života, već i u svojoj ukupnoj društveno-ekonomskoj i kulturnoj 
dimenziji. “U Bosni se kroz čitavo razdoblje srednjeg vijeka odvijao 
najprisniji odnos i saradnja između domaće vjere, naroda, vlastele i vlada- 
ra.” Uvi Šta se od tih društvenih karakteristika srednjovijekovnog bosanskog 
naroda zadržaio do danas u bošnjačkom nacionalnom biču, vidjet čemo 
tokom upoređivanja socio-ekonomskih, kulturnih i duhovnih dimenzija 
sadržaja bosanskog srednjovjekovnog dmštva i bitnih karakteristika bo- 
šnjačke nacionalne sadržajnosti. 

Za formiranje bosanskog etnosa i bošnjačke nacije izuzetno su 
bitna dva uporedna procesa, koja se uzajamno prožimaju i isprepliću. 
To su razvoj bosanske države i vjera bosanska , 165 i njezina đuhovno-idejna 
specifika. Bosanska država, kao politička organizacija bosanskog dmštva, 

161 Opširnijc vidi u: J. Žiga, Tradicija Bosne koju su izdali, VKBI, Sarajevo, 2001. 

162 Više o bosanskohercegovaćkom srednjovjekovnom društvu vidi u: 

A. Babić, Društvo srednjovjekovne bosanske države, u Prilozi za istoriju Bosne i 
Hercegovine, ANU BiH, Sarajevo, 1987. 

P Živković, Ekonomsko-socijalnepromjene u bosanskom društvu u XIV iXVstoljeću, 
Univerzal, Tuzla, 1965 

163 Š. Međedović; Drušlvo srednjovjekovne Bosne, u Zborniku: Bosanska srednjovje- 
kovna država i suvremenost, FPN, Sarajevo, 1996, str. 19. 

164 E. Imamović, navedeno djelo str. 185. 

165 Dubrovčani u svojim dokumentima, autohtonu srednjovjekovnu religiju bosanskog 
stanovništva nazivaju vjera bosanska, a njezinu institucionalnu organiziranost crkva 
Bosanska. Opširnije: V KlajiC, Povijesl Bosne, Fototip izdanja iz 1882. Svjetlost, 
Sarajevo, 1990, str. 280., O. Ibrahimagić, Politički sistem Magistrat, Sarajevo, 1990, 
str. 18., M. Imamovi ć, Historija Bošnjaka, Preporod, Sarajevo, 1998, str. 13. 

i vjera bosanska, kao duhovni izraz bosanskog društva, dva su pola ukupne 
strukture tog društva i mnogo bolje demo ih razumjeti ako ih razumi- 
jevamo kao međusobno uslovljene i povezane procese. Ta međusobna 
uslovljenost i isprepletenost političke i duhovne dimenzije života odvijala 
se i u ekonomsko-socijalnoj ravni. Njihovu usiovljenost najbolje ćemo 
uočiti praćenjem privrednog i kulturnog života srednjovjekovne Bo- 
sne , 166 uređenja bosanskog dvora, te političkih i privrednih akata koje je 
taj dvor sklapao. Zatim, preko djelatnosti zanatlija i trgovaca, njihovih 
proizvoda i trgovine . 167 Društveno-ekonomske i duhovno-kulturne karak- 
teristike srednjovjekovnog bosanskog društva nisu samonikle, več izras- 
taju iz svoje društveno-historijske prošlosti - ilirskih korijena . 168 

Na prostorima nekadašnje rimske provincije Dalmacije početkom 
srednjeg vijeka započinje proces oblikovanja bosanskog društva . 169 Taj 
proces je izraz intenzivnijeg i naprednijeg privrednog života i nastojanja 
katoličke i pravoslavne crkvene organizacije da svojim religijskim učenjem 
ujedine razjedinjena plemena. Glavna karakteristika privrede srednjovje- 
kovnog bosanskog društva jeste jačanje ekonomske i političke moći 
pojedinaca, banova, župana, vlastele i drugih. Zemlja je osnovno bogat- 
stvo, te se stoga javlja jak osjecaj pripadnosti njoj i velika borba za nju. 
Vlastela je zavisna od bana, u onoj mjeri u kojoj on odgovara njihovim 
interesima. Interesi bana i vlastele često su se sukobljavali. Vlastela je iz 
svojih redova davala dvorske dostojanstvenike, vojne zapovjednike i 
župane. Osnovni cilj vlastele bio je stavljanje što više zemlje u svoj posjed. 
Time se njihova vlast osamostaljivala, te jačali politički uticaj i moć. 

Zavisno seljaštvo činilo je najveći dio stanovništva i bilo je nepo- 
sredno pod vlašću svojih gospodara, vlasnika zemlje. Intenzivniji razvoj 

166 “Smještena na razmeđu različitih civilizacija, religija pa i ideologija, Bosna je odvajkada 
u fokusu nečijih interesovanja. Ovo je područje na kome su se susrele dvije velike 
kulture, istočna i zapadna, tri svjetske religije, ukrštali interesi raznih carstava, od 
rimskog i bizantijskog, preko turskog do austrougarskog. Sve je to izravno uticalo na 
specifični multietnički povijesni razvoj Bosne i Hercegovine.” (|. Žiga, Uvod u sociologiju 
kulture, Bosanski kulturni centar, Sarajevo, 1995, 27 i 28.) 

167 Obimnu građu o privrednim prilikama u srednjovjekovnoj Bosni, iz koje se mogu 
razumjeti i upoznati drušrveno-ekonomske i duhovno-kulturne dimenzije tadašnjeg 
vremena pogledati u: 

D. Kovačević, Trgovina u srednjovijekovnoj Bosni, Naučno društvo Bosne i 
Hercegovine, Sarajevo 1961. 

D. Kovačević-Kojić, Gradska naselja srednjovjekovne bosanske države, V Masleša, 
Sarajevo, 1978. 

R Živković, navedeno djelo, 

M. Dinić. 7a istoriju rudarstva u srednjovjekovnoj Srbiji i Bosni I, SAN, posebna 
izdanja, knj. 240, Odjeljenje društvenih nauka, Beograd, 1955. 

168 “Predslavensko dobaovdje je stvaralački vrlo plodno; susreću se kultovi istoka, rimski 
panteon i mlado kršćanstvo.” (I. Lovrenović M. Imamović; Bosna i njezin narod, 
SDA, Sarajevo, 1997, str. 19) 

169 S. Međedović, navedeno djelo, str. 16-20. 

ruđarstva uslovio je snažniji razvoj trgovine, što je značajnije uticalo na 
izmjenu karaktera ukupnih društvenih odnosa u društvu srednjovje- 
kovne Bosne. “S razvojem rudarstva u prvoj polovini XIV stoljeća u osnovi 
se mijenja i struktura bosanskog stanovništva. Pojavio se novi sloj 
domaćih trgovaca koji će vremenom prerasti u građansku klasu i nešto 
manje u novo plemstvo. Među najtraženijim bosanskim trgovačkim artik- 
lima bili su rudarski proizvodi: srebro, olovo i, donekle, bakar i željezo. 
Srebro je kao najtraženiji plemeniti metal jedna od skupljih roba .” 170 

Razvoj rudarstva i sve intenzivnija trgovinska saradnja Bosne sa 
Dubrovnikom i ostalim primorskim gradovima, uslovljavaju krupnije 
promjene u ukupnoj strukturi bosanskog društva. Razvoj rudarstva uslo- 
vljava i razvoj zanatstva, a ovo opet novi strukturni sloj društva, zanatlije. 
Najintenzivniji razvoj zanatstva odvija se pored rudnika, tako da se tu 
formiraju naselja zanatlija, a uz njih i manji ili veći trgovački centri. Većina 
ovih naselja nastajala je u podnožju utvrđenih gradova. Pored rudarske 
proizvodnje, kao glavnog (aktora privrede, razvoj zanatskih i trgovačkih 
naselja uslovio je nastanak gradova u Bosni i Hercegovini 171 . Sa razvojem 
gradova javlja se raslojavanje bosanskog društva na tri društvena sloja: 
sam vrh dtaištva, koji sačinjavaju ban i krupna vlastela, sa dvorskim ljudima; 
drugu grupu čine zanatlije, rudarski radnici i sitni trgovci. Treću grupu, 
proizvođačku, čini većina naroda, koji se pretežno bavio zemljoradnjom. 
Krupnijom trgovinom bavili su se vladari i krupniji feudalci i uglavnom 
su trgovali plemenitim metalima . 172 Sagledavanjem strukture roba koje 
se izvoze iz Bosne, te roba koje su uvožene u Bosnu, možemo steći prili- 
ćno jasnu sliku ukupnog đruštveno-ekonomskog stanja srednjovjekovnog 
bosanskog društva. Svi izvori govore da najznačajnije mjesto u izvozu 
zauzimaju rudarski proizvodi. Pored njih, iz Bosne se izvoze drvo, koža, 
konji i žitarice, a uvoze so i tkanine . 173 

Vrlo značajan podatak za razumijevanje karaktera društvenih 
odnosa srednjovjekovne Bosne i njenog odnosa sa državama s kojima je 
održavala trgovinske odnose jeste trgovina robljem . 174 Ova praksa je 
najvjerovatnije naslijeđena iz ranijeg perioda, ali govori i to da je nivo 
humaniziranosti međuljudskih odnosa još uvijek bio na niskom nivou. 
Sa razvojem trgovine širio se krug domaćih ljudi koji su se njome bavili. 

170 E Živković, navedeno djelo, str. 12 i 13. 

171 D. Kovačević, Gradska naselja srednjovjekovne bosanske države, V Masleša, 
Sarajevo, 1978. 

172 D. Kovačević, Trgovina u srednjovjekovnoj Bosni, Naučno društvo NR Bosne i 
Hercegovine, knjigaXIII, Odjeljenje istorijsko-filoloških nauka, knjiga 13., Sarajevo, 
1961, str. 36, 102 i 105. 

173 P. Živković, navedeno djelo, str. 16. 

174 A. Solovjev, Trgovina bosanskim robljem do godine 1661, GZM, nova serija I, 
1946. str. 139-146, usp V Vinarer, Trgovina bosanskim robljem tokom XIV veka u 
Dubrovniku, Anali historijskog instituta JAZU II, Dubrovnik, 1953. 

Ona poprima i nove oblike. lako je i dalje u praksi zamjena robe za robu, 
sve više maha uzimaju kreditno-trgovinski odnosi, što, svakako, utiče na 
dalje promjene u strukturi bosanskog društva. Stjepan II Kotromanič 
kuje i “prvi bosanski novac”, 175 što upučuje na zaključak da je već tada 
bosansko društvo imalo, za to vrijeme, razvijenu robno-novčanu privredu, 
a to dalje ukazuje, savremenim rječnikom kazano, na zaokruženost i 
cjelovitost društv'eno-ekonomskog sistema. Ako se ovome doda i povelja 
Kulina bana, koju je izdao Dubrovniku 1189- god, kao državno-politički i 
međunarodni akt o uslovima privredne i trgovinske saradnje, 
nedvosmisleno se pokazuje da je bosansko društvo tada bilo 
izdiferencirano i raslojeno ne samo po religijskoj, već i po socijalnoj 
osnovi, te da na političkoj ravni djeluje kao formirana državna 
organizacija. Pismo povelje je narodno, jezik narodni, što također 
potvrđuje visok kulturni nivo društva. Jačanjem privredne proizvodnje i 
unapređivanjem robno-novčanih odnosa, sve više je dolazilo do 
raslojavanja bosanskog društva i do medusobne uslovljenosti i zavisnosti 
jednog dijela društva od drugog. Kućna radinost, kao dominantan oblik 
rano-feuđalnog načina proizvođnje, sve više ustupa mjesto zanatskoj 
proizvodnji. Značajnije promjene u strukturu bosanskog društva unosile 
su strane zanatlije, prije svih oni iz Dubrovnika. Oni su u nmogim 
bosanskim rudarskim centrima i na razvijenim trgovima formirali svoje 
kolonije. 176 Domaći ljudi sve više izučavaju razne zanate i uključuju se u 
zanatsku proizvodnju. To daje novi dinamizam daljem raslojavanju 
bosanskog društva i određuje njegovu fizionomiju. 

Na osnovu pronađenih primjera raznih predmeta koji su 
proizvođeni, kao što su potkovice, baglame, haike, čavli, kvake, ključevi, 
katanci i dmgo, može se utvrditi postojanje pojedinih zanata, kao što su 
zidanje, drvodeljstvo, rezbarenje, grnčarenje, sedlarstvo, zlatarstvo, 
kovanje, proizvodnja grubog sukna (koje je najviše upotrebljavalo 
domaće stanovništvo u odijevanju), klesarstvo i druge vrste zanatskih 
zanimanja. 17 ” Pored uticaja zanatstva na karakter društvenih odnosa 
bosanskog srednjovjekovnog društva, ono utiče i na nazive pojedinih 
mjesta, te prezimena pojedinih familija koje su se bavile određenim 
zanatima. Prezimena pojedinih porodica ukazuju na vrstu zanata kojim 
su se bavile u dužem vremenskom periodu. Navedimo samo neka: Kovač, 
Štitarić, Saračević, Drljača, Motika, Vodeničarević i druga. Da se zaključiti 
da je srednjovjekovno bosansko društvo, neposredno prije susreta sa 
osmanskom državnom vlašću i masovnijim prihvatom islama, već bilo 

175 D. Kovačevic, navedeno djelo, str. 21. 

176 D. Kovačević, Dubrovčani zanatlije u srednjovjekovnoj Srebrenici, Godišnjak 
Društva historičara, godina ХУ Sarajevo, 1966, 25-46. 

177 P. Anđelić, Bobovac i Kraljeva Sutjeska slolna mjesta bosanskih kraljeva, V 
Masleša, Sarajevo, 1973, 111-113. 

formirano, socijalno izdiferencirano 178 i politički organizirano, kao 
narodna zajednica, čiji su dijelovi, društvene grupe i socijalni slojevi, bili 
međusobno ekonomski i socijalno povezani. 

Za potpunije razumijevanje bosanskog srednjovjekovnog 
društvenog biča, kao žilišta bošnjačke nacije, potrebno je, pored 
upoznavanja ekonomsko-socijalnih struktura društvenog života, 
razumjeti i njegova duhovno-idejna kretanja i događanja. To je potrebno 
iz razloga što su se tadašnji oblici izražavanja narodnosnog kolektiviteta 
ispoljavali u dvije zavisne dimenzije. S jedne strane, ekonomsko-socijalni 
procesi, izraženi kao struktura društva, uzrokuju uobličavanje kon- 
fesionalnih grupa, kao zasebnih zajednica, a, s druge strane, konfe- 
sionalne grupe, kao individualni kolektiviteti, putem vlastitih duhovno- 
kulturnih ostvarenja usmjeravaju dalji tok vlastitog društveno-ekonom- 
skog razvoja. 

Izrastanje bosanskog naroda unutar srednjovjekovnog bosanskog 
društva pratilo je susretanje i sučeljavanje duhovnih tekovina Crkve bosa- 
nske, katoličanstva i pravoslavlja. Jedna od bitnih specifičnosti bosanskog 
društva jeste susretanje sa različitim duhovnim i kulturnim sadržajima 
čovječanstva. I pored toga “je Bosna od samog obzorja srednjeg vijeka 
bila zasebna etnička, kulturna i politička cjelina, da je irnala vlastiti kultu- 
rno-politički razvoj, koji je rezultirao stvaranje niza autentičnih speci- 
fičnosti, kako u sferi duhovnosti (domača - vjera bosanska) tako i u kulturi 
(stećci, vlastito pismo bosančica i dr.), politici (domaća vladarska dinastija 
banova i kraljeva, razvijena i jaka država) (istakao A. Đ.), te niz drugih 
tipičnih bosanskih karakteristika koje su poznate diljem svijeta.” 179 

“Povijest bošnjačke nacije neodvojivo je i neraskidivo vezana i 
uslovljena, od svojih najranijih početaka, Bosnom kao balkanskom 
zemljom, specifične geografske i kulturne sadržine. Tu se još u predhisto- 
rijsko doba razvila jedna osebujna visoka kultura, kakvu ne susrećemo u 
susjednim zemljama. Tu kulturu predstavljaju naclaleko čuveni Butmir i 
Glasinac, kulturna središta ilirskog porijekla prije, otprilike 4000. 
godina.” 18 " Dakle, autohtone bosanske elemente koji odreduju bošnjačko 
nacionalno biće sadrzava i iskazuje bosanska historija cjelokupnim svojim 
sadržajem. Etničko-historijski elementi su konkretni, vidljivi i po sadržaju 
i po značenju predstavljaju autohtoni bosanski društveno-kulturni 

178 “Po načinu odijevanja i nošnji koja je bila u upotrebi srednjovjekovne Bosne odvajao 
se stalež od staleža. U pojedinim sredinama razlika je bila toliko naglašena da je 
išla do detalja. Plemstvo i trgovinski sloj nosio je skupocjene tkanine i to uvezene, 
dok su siromašni slojevi gradskog stanovništva iniali odijela napravljena od 
domaće raše. Ovo je još više dolazilo do izražaja kod seoskog stanovništva.” 
(P Živković, navedeno djelo, str. 197.) 

179 E. Imamović, navedeno đjelo str. 11. i 12. 

180 M. Hadžijahić, Posebnosl Bosne i Hercegovine i stradanje muslimana, Centar za 
bosanskomuslimanske studije, Sarajevo, 1991, str. 8. 


66 



Osobenosli profiliranja bošnjačke nacije 


sadržaj. Ovaj sađržaj prvenstveno se ispoljava u nekoliko značajnih 
društveno-kulturnih elemenata. 

- Ilirskoj komponenti predislamske bošnjačke kulture, čiji korijeni 
traju do današnjih dana. “Do dana današnjeg sačuvalo se u kulturi 
domačeg bosanskog pučanstva dosta starih ilirskih elemenata, što 
znači da je ilirski sloj bio od velike važnosti.” 181 

- Tragovima rimskih puteva koji su povezivali rudarska i trgovačka 
mjesta Bosne sa njezinim političkim središtem. Taj privredni život, 
sa svim svojim religijsko-kulturnim sadržajima, činio je bosansku 
teritorijalno-povijesnu i kulturnu posebnost u odnosu na susjede. 

- Srednjovjekovni nadgrobni spomenici - stećci, rasprostranjeni ši- 
rom Bosne i Hercegovine, svjedoče o postojanju posebnog srednjo- 
vjekovnog kulturno-civilizacijskog izraza. Elementi na stećcima 
nedvosmisleno pokazuju da kultura dobrih Bošnjana ne pripada ni 
bizantijsko-srpskom kulturnom krugu niti zapadnoevropskoj ro- 
mantici i gotici. “Stećci su, brojnim natpisima u uklesanim znakovima, 
svojevrsno kazivanje o bogumilima, njihovoj kulturi, koja je ostavila 
trag u povijesnom razvoju Bosne i Hercegovine. Oni su, zapravo, jedan 
od ’zaštitnih znakova’ ove države.” 182 

- Značajni neslavenski elementi u etničkom bicu Bošnjaka. Zbog svog 
specifičnog geografskog položaja, sklonjena u brda kao u vlastitu 
školjku, Bosna je uspjela da očuva svoju antropološku i duhovno-ku- 
lturnu autohtonost. 183 

- Crkva bosanska je ona predislamska cluhovno-idejna realnost, koja 
nije slijedila učenje ni rimskih kršćana, ni bizantskih hrišćana, niti 
učenje jevreja, već je predstavljala autentični duhovni izraz sveuku- 
pnog društvenog privrednog i kultumog života većine stanovništva 
zemlje Bosne. 

- Pismenost u Bosni, kao kultumi izraz bosanskog identiteta, između osta- 
lih bitno bosanskih autohtonih elemenata društvenog života, također 
predstavlja posebnost izraženu u bosanskom pismu bosančici. Ovo 
pismo često se u znanosti naziva bosanska ćirilica ili bosanska glagoljica, 184 


18 J J. Žiga, navedeno djelo, str. 15. 

182 J. Žiga, navedeno djelo, str. 39- 

183 E. Imamović, Korijeni Bosne i bosanstva, str. 26. 

184 “Staru glagoljsku tradiciju prigrlili su i bogumili. Taj faktor naročito se jasno ogleda 
u tome što bosanski bogumilski tekstovi, čak i u početku XV vijeka, pokazuju 
tragove glagoljskih originala i pridržavanje jezičkih i redakcijskih osobenosti 
arhaične ohridske škole. Apostolske knjige koje su upotrebljavali makedonski 
bogumili, koje je širila Klimentova škola, bile su prenesene i u Bosnu. Prirodno je 
da se te knjige zbog izolovanosti bogumila nisu mogle u većoj rnjeri podmlađivati 
onim što se nalazilo u knjigama koje je upotrebljavala pravoslavna crkva, nego su 
se po tradiciji predavale u bogumilsku sredinu u svom arhaičnom obliku.” (B. 
Koneski, Ohridska knjižeima škola, Slovo. broj 6-8, Zagreb, 1957. 59-60.) 

to ne umanjuje njegovu bosanskohercegovačku osobenost. Većina 
srednjovjekovnog bosanskog plemstva imala je svoje dobro orga- 
nizirane kancelarije, u kojima su pisana mnoga pisma i drugi akti 
bosanskim jezikom i bosanskim pismom bosančicom. Na razvoj 
državnosti, diplomatskog jezika na narodnom jeziku vlastitim 
pismom ukazuje postojanje bosanske državne kancelarije. 185 
Posebno značajna činjenica koja svjedoči, ne samo o pismenosti 
dobrih Bošnjana, o njihovom narodnom jeziku i pismu, jeste ta da 
su oni, razvijajući vlastitu pismenost, prije svega, preko Crkve 
bosanske, bili pismeniji od svojih susjeda. 186 Opravdano je na osnovai 
ovih činjenica pretpostaviti da je narod srednjovjekovne bosanske 
države bio na zavidnom kulturnom nivou. 

Nakon sagledavanja ovih “čisto” bosanskih elemenata 187 bošnjačke 
predislamske narodnosne samobitnosti, te usvojenog stava da svakoj 
materijainoj egzistenciji prethodi i u njoj je sadržana određena ideja, 
opravdano se postavlja pitanje koja je to ideja sadržana u predislamskom 
biću bošnjačke samobitnosti. To je ideja Bosne, kao teritorijalno-povijesni 
i duhovno-kulairni oblik veze među članovima zajednice koji je nasta- 
njuju. U ideji Bosne izražena je ideja tolerancije i jedinstva u različitosti. 
Ta ideja jedinstva u različitosti oglecia se u susretu tri sakralna predanja 
na bosanskohercegovačkom prostoru, U toj ideji realizirana je, opredme- 
ćena, materijalizirana, narodnosna, državotvorna i kulturna sadržina 
cjelokupne društvene egzistencije Bosne i bošnjaštva. Crkva bosanska, 
kao duhovno-religijska osnova i nosilac ideje bosanske autentičnosti, nije 
koristila ni pravoslavni ni katolički misaoni izvor. Ona je u svojoj biti bila 
suprotstavljena jevrejsko-kršćanskoj misaonoj tradiciji, dosljedno ostajući 
na tragu jedinstva sakralnih predanja. “Jevrejska tradicija, poslije Ezre i 
Nekemije, bila je obilježena rasnom teorijom o izabranom narodu. 
Kršćanska crkva smatrala je sebe nasljednicom te izabranosti (Prva 

185 P Anđelić, Doba srednjovijekovne bosanske države u: Kullurna historija Bosne i 
Hercegovine, V Masieša, Sarajevo, 1966, 513- i 514. 

186 F. Rački, navodeći latinske izvore, tvrdi da su oni “bili pismeni i to ne samo muškarci 
koji su se bavili zanatima, vršeći često dužnost učitelja, nego su i žene bile pismene, 
a bavile su se ručnim radom i odgajivanjem omiadine.” (F. Rački, Bogumili ipatareni, 
SAN, Beograd, 1931. god., str. 550.) V Klajić također smatra da su “uprkos bludanja 
i vjerskih predrasuda bili u kulturnom obziru, nešto napredniji, od ostalih kršćana 
i da je pojav patarenstva pokrenuo književnost, koja je prema kršćanskoj knjizi 
sljedbcnika kali zapadne, toli istočne crkve, imali razmjerno prostonarodni biljeg.” 
(V Klajić, Povijest Bosne. Svjetlost, Sarajevo, str. 352.). 

187 “Kao glavni domaći - bosanski - elementi u ovom društvu mogu se označiti: 
samostalna država - u politici, bosanska crkva - u religiji, bosanska ćirilica (i 
bosanska glagoljica) - u pismenosti, umjetnost stećaka, bosanska minijatura, 
narodno zlatarstvo itd. - u umjetnosti, bosanska nošnja - u načinu odijevanja itd.” 
(R Andelić, Doba srednjovjekovne bosanske države u-, Kulturna historija Bosne 
i Hercegovine, V Masleša, Sarajevo, 1966, str. 409.) 

poslanica Petra II, 9 ): ’Vi ste izabrana rasa... sveti narod', što će križarskim 
ratovima i kolonijalizmu dati najbolji duhovni alibi.” 188 Istrajavajući protiv 
ovakvih interpretacija svetih predanja, Crkva bosanska ideji Bosne daje 
specifičan povijesno-društveni i duhovno-kuiturni sadržaj, čija se 
sadržajnost izražava kroz jedinstvo različja. 

Nezaobilazno pitanje u rasvjetljavanju složenog procesa konstitui- 
ranja i razvoja bošnjačkog etnosa i njegovog izrastanja u modernu nacio- 
nalnu zajednicu jeste pitanje autohtone duhovnosti srednjovjekovnog 
bosanskog društva, imenovane sintagmom Crkva bosanska. 189 Da bi se, 
uopće, razumjela duhovna osnova učenja Crkve bosanske, neophodno 
je njezino sučeljavanje sa kršćanstvom, jer ona postoji, raste i razvija se 
uporedo sa kršćanstvom, odnosno hrišćanstvom. “Uslijed ugarskih 
ekspanzionističkih pohoda na Bosnu i krstaških ratova u cilju uništenja 
bosanskog patarenstva vjerski život u Bosni nosio je pečat nesređenosti 
i nestabilnosti.” 191 ’ 

Proces širenja kršćanst\ r a na prostorima srednjovjekovne Bosne 
imao je dugu tradiciju, jer se Bosna u vrijeme Rimske imperije nalazila u 
sastavu provincije Dalmacija. Sa sigurnošću se može tvrditi da su i 
katolička i pravoslavna crkva ulagale velike napore za dominaciju na 
bosanskim prostorima. Mnogi autori 191 govore o prisutnosti katoličkih i 
pravoslavnih crkava na ovom prostoru. Posebno je pitanje koliko je kristi- 
janizacija bila rasprosti'anjena u narodu ili je bila samo ograničena na uži 
krug crkvenih i državnih velikodostojnika. Kršćanstvo se u Bosnu ugla- 
vnom širilo iz primorskih gradova. Bizantija je također bila zainteresirana 
za kristijanizaciju naroda koji su bili u njezinom susjedstvu. Svi izvori 
govore da je širenje kršćanstva u Bosni išlo dosta sporo i da nikada u 
širim narodnim slojevima nije uhvatilo dubljih korijena. 192 Poslije velikog 
raskola koji se dogodio u kršćanskoj crkvi 1057. god, te podjele kršćanske 
crkve na istočnu (pravoslavnu) i zapadnu (katoličku) nastalo je među 


188 R. Garodi, Živi islam, El-Kalem, Sarajevo, 1990, 114. i 115. 

189 Postoje razni nazivi za Crkvu bosansku, jednu od vjera srednjovjekovnog bosanskog 
društva. Zapadni izvori je nazivaju patarenskom, srpsko-pravoslavni bogumilskom, 
grčki kudigerstvom, a ona je uistinu bila autonomna bosanska pojava, vjera 
bosanska. “Ipak je nešto postalo posve jasno, a to je da se sama Crkva bosanska u 
ono doba nikada ne naziva ’bogumilskom'. Ni bosanski ni katolički izvori nikada 
nc rabe taj izraz kad govore o Bosancima.” (N Malcolm, Povijest Bosne, Erasmus, 
Zagreb, Novi liber Zagreb, Dani, Sarajevo, 1995, str. 42.) 

190 E. Redžić, Stogodina muslimanskepolitike, ANU BiH, Sarajevo, 2000., str. 13. 

191 S. Cirković, Istorija srednjovjekovne bosanske države, Beograd, 1964. 

A. Babi ć, Iz istorije srednjovjekovne Bosne, Svjetlost, Sarajevo, 1972. 

B. Nivelić, Srpska pravoslavna crkva u BiH do obnove pećke patrijaršije, V 
Masleša, Sarajevo, 1990. 

192 “Hristijanizacija kod Srba nije uhvatila dubljeg korijena sve do velikih crkvenih 
reformi poslije 1219. godine” (B. Nivelić, navedeno djelo str. 16.) 


69 



Bošnjačka nacija 


njima permanentno trvenje i neprijateljstvo. Obje crkve sve više su se 
udaljavale u svom učenju od izvomog učenja kršćanstva, onako kako ga je 
prvobitno interpretirao Isa, a.s. (Isus), te su umjesto nosilaca duhovnosti, 
postajale krute i dogmatske institucije crkvene misli, podređene 
društveno-političkim interesima vladara i bogatih slojeva društva. Kao rea- 
kcija na ovakvo ponašanje i djelovanje i katoličke i pravoslavne crkve, jav- 
lja se “nova vjera”, Crkva bosanska. “Ovo trvenje (između katoličke i pravo- 
slavne crkve, o.p. A. Đ.) urodi žalosnim plodom, jer se je u to uvukla u Bos- 
nu nova vjera bogomilska, protivna vjeri kršćanskoj (istakao A. Đ.). Počet- 
nikom toj novoj vjeri bješe još u X stoljeću pop Jeremija, zvan i Bogomil, 
svećenik bugarski.” w Većina autora vjeru bosansku naziva Crkvom bosan- 
skom 1 '-" i ubraja je među srednjovjekovna heretička učenja. Ona to jeste samo 
u jednoj svojoj dimenziji, dok je u svojoj duhovnosti i egzistencijalnoj pojav- 
nosti predstavljala i oblik pravovjerja u odnosu na, tada sve veću, institu- 
cionalnu dogmatičnost katoličke i pravoslavne religije. 195 Istina, Crkva 
bosanska je imala crkvenu organizaciju i hijerarhiju, ali daleko jednostav- 
niju i Ileksibilniju nego što je to bilo kod katoličke i pravoslavne crkve. 
Crkva bosanska pripada srednjovjekovnom heretičkom pokretu, u onoj 
mjeri u kojoj taj duhovni i idejni pokret predstavlja kritiku aktualnog kršćan- 
sko-crkvenog učenja. “Heretička vjerska učenja su ponikla iz kritike hrišća- 
nske crkve, koja se pojavljuje, moglo bi se reči, onog momenta kada je, 
krajem IV vijeka, crkva postala zvanična vjerska ustanova u Rimskoj državi 
i kada se, izgradivši svoju crkvenu vlast i hijerarhiju, bila već znatno udaljila 
od prvobitne organizacije ranih hrišćanskih opčina.(...) Prvobitne hrišća- 
nske zajednice koje su nekada svoje vjernike okupljale na osnovi bratske 
solidamosti u uzajamnom pomaganju, ustupile su mjesto sve moćnijoj crkvenoj 
organizaciji, koja je vjernike pretvarala u podanike i više ih vezala propisima, 
obavezama i sredstvima vlasti nego osjećajima bratske uzajamnosti”. 196 

lako je, u osnovi, Crkva bosanska vršila kritiku učenja oficijelnog 
kršćanstva, kao što su to činile sve heretičke crkve i sekte od Perzije do 
zapadne Evrope, vjera bosanska ne može se u potpunosti poistovjetiti 
sa njima. Na osnovu čega ovo tvrdimo? Ne postoje pisani izvori koji bi 
potvrdili da su dobri Bošnjani, narod srednjovjekovnog bosanskog 
društva, u vjerskom pogledu sebe nazivali patarenima, bogumilima, mahi- 
nejcima, albigenizima, babunima itd. Oni su sebe, u vjerskom pogledu, 
nazivali krstjanima. 197 Različita imena davali su im drugi, prije svega, iz 

193 V Klajić, navedeno đjelo, str. 53. 

194 V Klajić, navedeno djelo, A. Babić, navedeno djelo, A. Solovjev, Svjedočanstva 
pravoslavnih izvora o bogumilstvu na Balkanu, GDI, Bili, god у Sarajevo, 1953, 

1-103. 

I 95 J. Šidak, Sludije o “crkvi bosanskoj” i bogumilstvo, I.iber, Zagreb, 1975. 

196 A. Babić, navedeno djelo, str. 179 

197 “Sami Bosanci nisu rabili izraz ’pataren' nego jednostavno ’kršćani': na Iatinskom 
christianus a u bosanskom govoru krstjanm.’’ (N. Malcolm, navedeno djelo, str. 44.). 

straha od njihovog “pravovjerja.” “Bogumili zvahu se sami kršćani ili dobri 
kršćani, smatrajući jedino sebe pravim kršćanima; inovjerci međutim u 
Bosni zvahu ih patareni, do čim ih je rimski dvor nazivao krivovjerci 
(heretici) za razliku od sljedbenika istočne crkve, koje je imenovao 
razkolnici (schizmatici).” 198 Do značajnijeg uticaja vjerskog učenja Crkve 
bosanske dolazi poslije drugog krstaškog rata 1147-1149. god. To govori 
da su se neki vojnici, a i vojskovođe krstaških pohoda na Istoku upoznali 
sa životom jevreja i muslimana, te da su ta shvatanja, onako kako su ih 
oni razumjeli, prenosili u svoje sredine, zapadnu Evropu i na Balkan. 
Značajnu ulogu u traganju za vjerskim učenjem koje bi ispraviio dogma- 
tiku kršćanske crkve imali su trgovci koji su putovali na istok. Oni su se 
na istoku upoznali sa ranijim vjerskim učenjima, koja su im se činila 
ispravnijim od oficijelnih učenja istočne i zapadne kršćanske crkve. 1 " 

“Heretička učenja”, u koja dosadašnja teorijska misao ubraja i 
Crkvu bosansku, u Bosnu dolaze preko Raške iz Bugarske. 200 Ovo učenje, 
koje je u Bugarskoj propovijedao pop Bogumil, i koje po njemu dobija 
naziv bogumilstvo, već u X stoljeću predstavljaio je veliku opasnost za 
pravoslavnu crkvu u Bugarskoj. Kako je u to vrijeme u Bugarskoj već 
bilo pripadnika islama, 201 postoji osnovana pretpostavka da su se u kritici 
krscanstva, putem “bogumiistva”, nalazili i elementi islamskog učenja, 
prilagođeni tadašnjem nivou vjerskog i idejnog mišljenja. 

Postoje neosporni i nepobitni materijalni dokazi da je i prije 
đolaska Osmanlija na prostorima Bosne bilo muslimana , 202 te da se 
stanovništvo srednjovjekovne Bosne moglo upoznati sa principima 
islama. Ovo upućuje na činjenicu da su se pored pripadnika učenja 
Crkve bosanske, te njezinog odlučnijeg uticaja, i muslimani uključili 
u formiranje identiteta srednjovjekovnog bosanskog naroda, kao 
posebnog historijskog i duhovno-kulturnog subjektiviteta. Bosanski 
subjektivitet već tada se ispoljavao kao zaokružena globalna društvena 
grupa - bosansko društvo, organizirano kao posebna teritorijalno-držav- 
na cjelovitost, čiju duhoAmu osnovu čini Crkva bosanska, kao organizirana 
religijska institucija, ali daleko više kao samosvojna autohtona vjera u 
odnosu na katoličanstvo i pravoslavlje. 

198 V Klajić, navcdeno djelo, str. 54. 

199 “Zatim su neki iz Slavonije, tj. iz zemlje koja se zove Bosna, išli u Carigrad radi 
trgovine; kad su se povratili u svoju zemlju, propovijedali su (naime mahinejsko 
učenje) i, kad su se namnožili, postavili su sebi episkopa koji se naziva episkopom 
Slavonije ili Bosne” (ovaj izvor navodi A. Babić, navedeno djelo, str. 237). 

200 D. Dragojlović, Bogumilsivo na Balkanu i u Maloj Aziji, Srpska ANU, Balkanološki 
institut, posebna izdanja, knjiga 2, Beograd, 1974. 

201 “Nadalje bilo je u sarnoj Bugarskoj, osirn kršćana i židova i moslema.” (V Klajić; 
navedeno djelo, str. 347.) 

202 M. Hadžijahić, Islam i muslimani u Bosni i Hercegovini, El-Kalem, Sarajevo, 
1991, 19-28. 

Za razumijevanje ne samo tadašnje socijalne i religijske strukture 
bosanskog društva, već i daljeg toka uobličavanja i konstituiranja 
bošnjačke nacije iz srednjovjekovnog žilišta, a, prije svega, za pravilno 
razumijevanje prihvata islama, kao jednog od bitnih faktora bošnjačke 
društveno-kulturne i duhovne specifike, neophodno je ukazati na 
specifičnosti učenja i prakticiranja Crkve bosanske u odnosu na učenja 
katoličke i pravosiavne crkve. “Bogosluženje biješe u patarena i bogumila 
veoma jednostavno. Patareni su zabacivali crkve, jer da se bog ne štuje 
rukorn ljuđskom. Ne treba bo zidanih zgrada za štovanje boga, koji se 
može svugdje častiti. Hulili su nadalje krst, nazivajući ga nadalje ’vješali’; 
jer kako se može krščanin di*vu križa klanjati, na kojem židovi razapeše 
sina božijega? Ako bi tko careva sina ubio drvom bili to drvo caru milo 
bilo? Zar da se štuje ubojica spasitelja? Zabacivali su nadalje kipove i 
rugali se kršćenom, što im se klanjaju; isto su tako osuđivali ures u crkvah, 
sjajne odjeće i posude crkvene. I svetu vodu rnrzili su kao otrov. Prema 
tomu bijahu njihovi hramovi obične kuće bez zvonika i zvona, koja su 
držali za demonske trublje, bez slika i kipova i bez umjetnih 
propovjednica” 2 " 3 (istakao A. Đ.). Na šta nas upućuju ovi pokazatelji? 
Bez obzira na to što sebe nazivaju pravim kršćanima, pripadnici Crkve 
bosanske dobrovoljno neće da budu kršćani u srnislu u kojem kršćanstvo 
podrazumijeva i istočna i zapadna crkva. Crkva bosanska svojim učenjem 
utiče na obiikovanje zasebne vjerske grupe, koja, autentičnim poimanjem 
i prakticiranjem vjere, izgrađuje vlastite društveno-ekonomske, kulturne, 
tradicijske, običajne i mnoge druge oblike društvenosti. Ovdje se, uistinu, 
radi o susretanju različitih interpretacija i prakticiranja izvornog učenja 
Kristovog, ili, islamskom terminologijom rečeno, izvornog učenja Isa, 
a.s., koje se tada svjetovno ispoljavalo u kršćanskoj crkvi, podijeljenoj na 
dvije nepomirljive suprotne organizacije. Kada za sebe govore da su pravi 
kršćani, pripadnici srednjovjekovnog bosanskog društva izražavaju svoju 
individualnost, različitu od pravoslavnih i katoličkih sljedbenika, te sebe 
smatraju pravovjernim, 204 a sljedbenike katoličanstva i pravoslavlja 
krivovjercima. Posmatrano sa islamskog teorijskog polazišta, ova se pojava 


203 V Klajić, navedeno djelo, str. 348. Objašnjavajući suštinu učenja Crkve bosanske, 
skoro istu argumentaciju navodi A. Babić i ističe: “Bogumili su odbacivali i i 2 vrgavali 
irreziru svc materijalne predmete hrišćanskog kulta kao što su krst, ikonc i svetačke 
rclikvije (mosti). Heretici’, kaže presvitar Kozma - 'cijepaju kistove i od njih prave 
orucla-, ne poštuju ikone i nazivaju ih idolima, .. .ismijavaju nas kad vide da pobožno 
klečimo i molimo se pred svetim relikvijama da bi nam bile na pomoći.’ Crkve su 
smatrali kućama licemjerja i stanovima sotone, te su pozivali svoje vjernike da se 
(shodno riječima Matejeva evanđelja), mole bogu iza zatvorenih vrata, skriveni od 
svijeta” (A. Babić, navedeno djelo, str. 230, usporedi, isto, str. 258). 

204 “Sami bogumili nisu se zvali posebnim imenom, već naprosto kršćani, dobri kršćani, 
dobri Ijndi (christiani, bos crestias, bonichristjani), smatrajući svoju vjeru pravom 
vjerom Kristovom (V Klajić, navedeno djelo, str. 347). 

ne može drukčije ni razumjeti. Uistinu se ovdje radilo o pokušaju što 
dosljednije primjene jedinstvenog toka objave, tada izražavanog u objavi 
koju je prenosio Isa, a.s. (Krist). Koliko je zaista učenje Crkve bosanske 
bilo izraz pravovjerja u odnosu na učenje katoličke i pravoslavne crkve, 
tema je za posebnu analizu, ali je nedvojbeno to da je vjera dobrih Bošnja- 
na bila izraz njihove duhovne diferencijacije u odnosu na pripadnike 
katoličanstva i pravoslavlja, ali istovremeno i bitan činilac i oblik društvene 
veze unutar društvene grupe koju su Činili. Ta grupa nije bila samo vjerska, 
nego i, prije svega, globalna društvena grupa, sa formiranom složenom 
strukturom, prepoznatljivom po svojoj duhovno-kulturnoj autonomnosti. 

Najbolji dokaz ovoj tvrdnji je dugovjekovno odolijevanje Crkve 
bosanske i njezinih pristalica pritiscima katoličke i pravoslavne crkve. I 
pored vođenih krstaških ratova, dobri Bošnjani su uspjeli na različite 
načine ne samo da prežive već i da održe svoju samobitnost i posebnost 
u svim segmentima života: vjerskom, kulturnom, narodnom i državotvo- 
rnom. Oni ni po koju cijenu nisu htjeli prihvatiti učenje “izopačenog 
hrišćanstva,” 205 jer se nisu litjeli odreći svoje samobitnosti. Islam su prihva- 
tili dobrovoljno, bez prisile, 206 jer su u islamskom učenju pronašli moguć- 
nost đaljnjeg opstanka i razvoja svog društ\ ? enog bića, već uobličenog u 
zasebnu vjersku grupu. Samobitnost Crkve bosanske ogledala se ne samo 
u vjerskom učenju već i u crkvenoj organizaciji, što, također, na institucio- 
nalnoj ravni utiče na uobličavanje zasebne društvene grupe. Bez obzira 
na to što ima sličnosti sa ostalim crkvama, koje kritikuju oficijelno kršča- 
nstvo, a koje su nazvane heretičkim, Crkva bosanska se od njih razlikuje 
i po načinu crkvene organizacije. “Kod zapadnih heretika postojala su 
četiri stepena ili ’reda’ u starješinstvu pojeclinih crkava i to: 1. episkop, 
2. stariji sin (filijus maior), 3- mlađi sin (filijus minor) i 4. đakon. U crkvi 
bosanskoj poznata su tri stepena: 1. episkop ili djed, 2. gost i 3- starac.” 207 
Sagledavajući ukupnu problematiku predislamskog bosanskog društva, 
u njegovoj socijalnoj, historijskoj, etničkoj, vjerskoj, kulturnoj i pravno- 
političkoj dimenziji, opravdano se postavlja pitanje na kom je nivou, 
kog oblika i sa kojim sadržajem bila organizirana društvena zajednost, 
kao osnova formiranja bosanskih etnija? 

Vidjeli smo da je pod uticajem sve snažnijeg razvoja rudarstva, 
zanatstva i trgovine došlo do bitnih promjena u strukturi srednjovje- 
kovnog bosanskog društva. Socijalno raslojavanje i diferenciranje 
stanovništva je intenzivirano. Društvena podjela rada, razvoj putne mreže 


205 “Sebe su smatrali jedinim pravim hrišćanima dok su u obje ortodoksne crkve, u 
rimskoj i carigradskoj, gledali ustanove izopačenog hrišćanstva.” (A. Babić, navedeno 
djelo, str. 216). 

206 M. Handžić, Islamizacija Bosne i Hercegovine, Islamska dioničarska štamparija, 
Sarajevo, 1940. god.: A. Solovjev, navedeno djelo. 

207 A. Babić, navedeno cljelo, str. 261. 

između rudarskih centara, novonastalih gradova, trgovačkih i zanatskih 
naselja uslovili su uzajamnu zavisnost i uslovljenost određenih slojeva 
stanovnišn r a i krajeva. Razvoj državne organizacije podrazumijevao je 
formiranje dvorske službe, kako zbog odnosa bosanske države sa drugim 
đržavama, ZIIK tako i zbog uređenja unutrašnjih državnih poslova. Potrebe 
državne službe i trgovine uslovili su razvoj pismenosti koja se širila i u 
okviru Crkve bosanske. Prepisivačka djelatnost crkvenih knjiga više nije 
usamljeni oblik književno-jezičkog stvaralaštva. Pouzdano se zna da je u 
upotrebi bio narodni jezik i narodno pismo bosančica. 2 ' 19 

U Bosni se vrlo malo ili nikako ne upotrebljava jezik italijanskog 
ili latinskog porijekla, niti latinsko pismo. 210 O upotrebi narodnog jezika 
u međudržavnim odnosima svjedoči i poznata Povelja Kulina bana iz 1189- 
godine, upučena Dubrovačkoj republici, kao diplomatski dokument, koji 
istovremeno znači i potvrdu o trgovini i prijateljstvu. Istovremeno, 
izražava i odslikava karakter narodnog jezika i narodnog pisma. Ona je i 
pokazatelj oblika dostignutog demokratizma u tadašnjem bosanskom 
društvu. Prisustvo djedova na dvorovima bosanskih banova i kraljeva, 211 
i to onih koji nisu religijski pripadali Crkvi bosanskoj, upućuje na zaključak 
da su oni tu bili vladaru na usluzi kod naroda. Zbog čega bi vladar držao 
djeda bosanske crkve kao sveštenika na svom dvoru, kao što je to činio 
Trvtko I, a on sam je bio katolik, ako ne zbog naroda države kojoj je bio na 
čelu? Ova činjenica upućuje i na zaključak da je većina srednjovjekovnog 
bosanskog naroda pripadala Crkvi bosanskoj. 212 “U prvoj polovici XV sto- 
ljeća bijaše naime patarenska vjera tako maha preotela da je postala up- 
ravo državna vjera bosanska uz koju pristajahu kraljevi, vlastela i puk. 
Kralj Ostoja i svi sinovi njegovi bijahu patareni, patarenstvu prijahu 
vojvode i knezovi od plemena Hrvatinića, Jablanovića i Kosače, u pataren- 
stvu bijaše ugresnuo sav puk bosanski.” 213 Uz kontinuitet teritorija, koji se, 
istina, u određenim vremenskim periodima nasilno mijenjao, traje i konti- 
nuitet bosanskog društva, koje je već formirano i uobličeno, sa narodnim 
jezikom, pismom, narodnom kulturom i vlastitom državnom organizacijom. 

Na tom teritoriju formira se karakteristična privredna struktura, 
zasnovana na rudarstvu, zanatstvu, stočarstvu i poljoprivrednoj proizvo- 
dnji. Kontinuitet rudarstva, kao osnovne privredne grane i žile kucavice 

208 A. Babić, Diplomalska služba u srednjovjekovnoj Bosni, Medunarodni centar za 
mir, Sarajevo, 1995. 

209 V Bogičević, Pismenost u Bosni i Hercegovini, V Masleša, Sarajevo, str. 61-63- 

210 D. Kovačević-Kojić, Gradska naselja srednjovjekovne bosanske države, V Masleša, 
Sarajevo, 1978, 337. 

211 V A. Fine, Uloga bosanske crkve u javnom živolu srednjovjekovne Bosne, GDI 
BiH, 1970-71. Sarajevo, 1973, 25. 

212 Ovakvo mišljenje zastupaju: A. Babić, A. Solovjev, A. Handžić, M. Handžić, M. Imamović 
i E. Imamović. 

213 V Klajić, navedeno djelo, str. 287. 

privrednog života, traje još iz rimskog perioda. Uz sve ove faktore, vjera 
bosanska, organizirana kroz Crkvu bosansku, značila je potvrdu duho- 
vnog identiteta srednjovjekovnog bosanskog društva. 

Iz svega do sada rečenog, nameće se opravdan zaključak da je 
krajem XTV i početkom XV stoljeća u Bosni već bio poodmakao proces 
konstituiranja bosanskog društva , 214 kao autohtonog identiteta sa tri etno- 
-konfesionalna konstitucionalna izraza, sa svim karakteristikama naroda 
u nastajanju. Potvrđuju to privredni, kulturni, vjerski, državno-pravni- 
jezički i drugi, već formirani, dijelovi jedinstvene i samosvojne narodne 
cjeline. Uzajamnost i povezanost različitih sadržaja, kao što su vjerska 
organizacija - Crkva bosanska, pravno-politička organizacija - država bosan- 
ska, te jedinstvenost i uslovljenost svih tih sadržaja (etničkih, privrednih, 
kulturnih, vjerskih i jezičkih) bosanskim teritorijem, rezultirala je društ- 
veno-historijski identitet, samosvojan i autonoman narod bosanski - 
dobre Bošnjane. Kao izraz neprekinutosti jedinstvenog toka bosanskohe- 
rcegovačkog draštva i njegove povijesne vezanosti za Bosnu, najbolje se 
iskazuje prisustvom elemenata materijalne i duhovne kulture iz predi- 
slam-skog perioda, u načinu ispoljavanja društvenog života Bošnjaka i 
nakon prihvata islama. Prihvatanjem islama Bošnjaci se nisu odrekli svojih 
narodnih običaja, svog narodnog bosanskog jezika, svoje tradicije i svih 
onih elemenata koji su činili izraz njihovog posebnog draštvenog i etni- 
čkog supstrata. “Gotovo listom prigrliše vjera Muhamedovu, ali ne promi- 
jeniše narodno osjećanje, ni stare običaje; stare svoje običaje oni tek 
prilagodiše zahtjevima nove vjere (istakao A. Đ.) i donekle popuniše 
unesenim novim običajima .” 215 

Mnogobrojni su primjeri sinkretičkog izražavanja predislamskih i 
islamskih komponenti u ukupnom bošnjačkom društveno-povijesnom i 
kulturnom biću. Navest ćemo samo neke, po našem mišljenju, najupečat- 
ljivije, koji nedvosmisleno ukazuju na neprekinuti kontinuitet trajanja 
bosanskog društva, kao zbira etnosa, duhovnosti i kultura. Na cijelom 
području Bosne i Hercegovine, uz većinu srednjovjekovnih nekropola 
sa stećcima, nalazi se i muslimansko mezarje. Bošnjaci napuštaju stari 
način nadgrobnih obilježavanja u vidu stećaka, ali su zato na prvim podig- 

214 “U čemu je bila snaga srednjovjekovne Bosne kao dmštva, a slabost kao države, te je 
kao društvo opstala, a kao država dovedena u pitanje? U svim sađržajima svoga 
društvenog bića-jezik, običaji, tradicija, kultura, multikultura, konfesionalni pluralizam 
i tolerancija, koji nisu izgubljeni ni nakon potpadanja pod imperijalne vlasti (Osmansko 
i Austrougarsko carstvo i Kraljevina Jugoslavija), snaga njezine državnosti, nije se 
mogla suprotstaviti imperijalnim silama, koje su rušile i porobljavale rnnogo jače 
države i društva od srednjovjekovne Bosne Ali ni u uslovima podređenosti nikad se 
nije gubila ideja o vlastitoj dižavnosti, a nikad se nije u potpunosti ni ukidala određena 
nit njene državne egzistencije” (S. Mededović, navedeno djelo, str. 19). 

215 K. Hormann, Narodne pjesme mubamedanaca u Bosni i Hercegovini , Svjetlost, 
Sarajevo, 1990, str. LVI. 

nutim nišanima ostavljeni stari znaci, pa čak se na pojedinim nišanima 
zajedno susreću i polumjesec i križ. 216 Za pojedine ugledne vjerske i 
političke velikodostojnike iz osmanskog i kasnijih perioda nad mezarima 
su podizana turbeta, koja u bošnjačko-islamskoj tradiciji imaju veliki 
značaj. Nije isključeno da ova tradicija, pored islamske, na bosanskom 
području ima uporište u srednjovjekovnoj tradiciji podizanja grobljan- 
skih kapela: “Gost Radin ostavlja ’za hranu i za grev gdje mi kosti budu i 
legu 140 dukat’. Prema tome, ovaj je dostojanstvenik Crkve bosanske 
oporučio i odredio da mu se više groba izgradi hram odnosno kapela.” 217 
Poznata je činjenica da su se pristalice Crkve bosanske molili na grobovima 
svojih predaka, a kako su se mnoga muslimanska groblja situirala neposred- 
no do “bogumilskih” to ukazuje na činjenicu da kiŠne dove uobičajene 
kod Bošnjaka imaju i predislamsku tradiciju. Mnoga srednjovjekovna 
“bogumilska” molitvišta poslužila su i kao kišna dovišta Bošnjaka. 218 

Još očitiji primjer povezanosti duhovnosti bosanskog predis- 
lamskog društva i islamske duhovnosti Bošnjaka vidi se u primjeru 
pretvaranja pojedinih grobnih objekata “bogumila” u tekije (prostore) 
sufija (islamskih mistika). “Ovdje prvenstveno dolazi u obzir ćelija u žutoj 
stijeni blizu Ćengića kule u Rataju i tzv. katakombe u Jajcu, takođe u živoj 
stijeni. U ćeliji Jusufa Asarije ili žutog Jusufa u Rataju pronađen je natpis 
u bosančici iz 1492. godine (Radoja ili Radonja), a u tursko doba služila 
je kao tekija, na koju se nadovezala i džamija.” 219 Praznovanje Aliđuna 
(Ilin-dana) i Jurjeva (đurđevdana) također je jedan od sinkretičkih eleme- 
nata u bošnjačkoj običajnoj tradiciji i pokazatelj predislamskih ostataka 
koje su praznovali njihovi krščanski preci. Kult planinskih vrhova, te njiho- 
vo kasnije imenovanje islamskim pojmovima, pokazuje ukorijenjenost 
bošnjačke tradicije, ne samo u heretičkom srednjovjekovlju, već i mnogo 
ranije do staroslovenskih paganskih kultova i vjerovanja. Mala i Velika 
ćaba, Cabenske stijene, poznata su imena vrhova Treskavice, 220 gdje su 
nekada bila srednjovjekovna molitvišta. Džamija se naziva i vrh planine 
Visočice. 221 


216 Š. Bešlagir, Stecci cenlralne Bosne (Srednjovjekovni nadgrobni spomenici BiH 
IX), Sarajevo, 1966, str. 65, 87-88. 

217 M. Hadžijahic, Islam u muslimana u Bosni i Hercegovini, El-Kalem, Sarajevo, 
1991, str. 84. 

218 O obavljanju kišnih dova i njihovoj vezanosti sa bosanskim srednjovjekovnim ne- 
kropolama vidi: V Palavestra - M. Petrič, Srednjovjekovni nadgrobni spomenici 
u Žepi (Radovi Naučnog društva BiH, knj. XXIV Odjeljenje istorijsko-filoloških 
nauka, knj. VIII), Sarajevo 1964, 176-177. 

219 M. Hadžijahić, navedeno djelo, str. 85. 

220 O kultu vrhova vidi: I. Pilar, O dualizmu u vjeri starih Slovjena, JANU, Zagreb, 
1931. 

221 Opširnije o slavensko-bogumilsko-islamskom sinkretizmu vidi u: “Slavensko-bo- 
gumilsko-islamski sinkrelizam", M. Hadžijahić, navedeno djelo, 81-89. 

II.2. Bošnjačko etničko biće 

Kao i oko mnogih drugih pitanja, tako i oko pitanja bošnjačkog 
etničkog bića u znanosti vladaju različita mišljenja i tvrdnje. Večina teorija 
koje se bave problematikom etnogeneze u Bosni i Hercegovini, prije 
svih srpska i hrvatska historiografija, željele su pokazati kako bošnjačko 
etničko biče ne postoji, već da pripada srpskom odnosno hrvatskom 
etnikumu. 222 Možda je to i navelo N. Malcolma da ustvrdi kako “više puta 
u posljednjih dva stolječa u nacionalnim politikama balkanskih zemalja 
prevladaie su izmišljene teorije o rasno-etničkom identitetu.” 223 Postoji mo- 
gućnost da se do pogrešnih zaključaka dolazi ne samo zbog ideološko-po- 
litičkih polazišta, već i zbog samog pristupa pojmu i praksi etničnosti. 22i * 
Neophodno je uložiti značajan napor da se izdiferencirani sadržaj etnič- 
nosti, 225 identiteta, nacionalnosti, etnije i nacije razumiju i kao izdifere- 
ncirani sadržaji, ali istovremeno i kao jedinstveni i cjeloviti povijesni tok 
društvenosti, kao jedne od bitnosti nacionalne zajednosti. Etničnost 
nećemo promatrati samo kao biološko-antropološku i genetsku, krvno- 
srodničku dimenziju, već i kao zajednost kulturnih obilježja (jezika, tra- 
dicije, religije) situiranih na teritoriji Bosne i Hercegovine, kao jedinst- 
venom društvenom prostoru bošnjačkog etničkog porijekla. Upravo iz 
bosanske povijesne prakse realizira se bošnjački etnički subjektivitet, koji 
je rezultat, kako subjektivnih, tako i objektivnih činilaca. Suočayajući se 
sa složenim pitanjem porijekla i pripadnosti stanovništva Bosne i 


222 Pomenutćemo Jovana Cvijića, srpskogetnologa, koji bošnjačko etničko biće svrstava 
u srpski korpus i Dominika Mandića, koji tvrdi da su stanovnici Bosne i Hercegovine 
od davnina bili Hrvati. Vidi: J. Cvijić, Balkansko poluostrvo i južno-slovenske 
zemlje, V Karadžić, Beograd, 1966. god., D. Mandić, Etnička povijest Bosne i 
Hercegovine, Hrvatski povijesni institut, Rim, 1967. 

223 N. Malcolm, Povijest Bosne, str. 3. 

224 “Važno je znati šta znači pribjegavanje odredenoj identifikaciji, a ne izricanje suda 
o autentičnosti identiteta. Prihvatimo li da je identitet društvena konstitucija, jedino 
umjesno pitanje postaje: kako je i zašto u tom trenutku i u tom kontekstu proizveden, 
održan i odbačen neki određeni identitet i tko je to učinio. Ukoliko se složimo s 
time da kultura, etničnost i identitet žive i da se mijenjaju, da njihov kontinuitet ne 
znači okovanu istost, već da on znači dinamički transformiranu osebujnost - 
raspravu o njima treba smjestiti unutar specifičnih povijesnih prontjena i dogaclaja, 
koji na njih utiskuju svoje tragove.” (J. Čačić-Kumpes, Kultura, etničnost, identitet, 
Institut za migracije i narodnosti, Naklada Jesenski i Turk, Hrvatsko sociološko 
društvo, Zagreb, 1999, 10. 

225 “Etničnost” (engl. ethnicity, njem. etlmizitet, tal. etnicita, ft.ethmale, rus. 
зтниеносппт, polj. etnicznosć). 

“Etničnost, etnija (eBvoc;), narod i nacija (natio, natus) složeni su entiteti koji sadrže 
više ključnih i djelatnih sastavnica: podrfietlo, prostor, povijest, tradiciju, kulturu 
(jczik. religija), društvene, političke i gospodarske interese.” (N. Skadler, Etničnost 
i kuflura , u Kultura, etničnost, identitet, Inslitut za migracije i narodnosti, 
Naklada Jesenski i Turk, Hrvatsko sociološko društvo, Zagreb, 1999, 41. 

Hercegovine, kao bitnog elementa etničnosti, E. Imamović, s pravom, 
konstatira: “Da bi se ušlo u problematiku etnogeneze bosanskoherce- 
govačkog stanovništva, neophodno je dotični problem sagledati u daleko 
dubljem i širem vremenskom kontekstu, nego što je to većina istraživača 
činila. Ne može se, naime, raspravljati o porijeklu stanovništvabez sagleda- 
vanja arheološko-povijesne problematike i dogadaja koji su se odvijali na 
ovim prostorima u kontinuitetu dva posljednja milenijuma.” 226 Ovakav pristup 
etnosu omogućit će nam da pokažemo, jer na to nedvosmisle.no ukazuju 
društveno-historijske činjenice, da bošnjačko etničko biće traje u historiji 
kao neprekinuti tok, više od hiljadu godina, te da su se u povijesnom 
trajanju mijenjala samo njegova parcijalna obilježja. 

Većina istraživača bosanskohercegovačke prošlosti i društveno-et- 
ničke povijesti bosanskog društva smatra da su Iliri najstarije poznato 
domorodačko stanovništvo današnjeg prostora Bosne i Hercegovine. 227 
Treba ukazati na činjenicu da je prostor Bosne i Hercegovine, zbog njezi- 
nih povoljnih klimatskih uslova, ploclnih dolina i brda, pašnjaka i šuma, 
područje gdje se sreću tragovi čovjeka još iz epohe starijeg kamenog 
doba. 228 Đuro Basler tvrdi cla se tragovi prvih ljudi u Bosni i Hercegovini 
mogu pratiti u vremenu od 120.000 do 60.000 godina prije nove ere. E. 
Imamović govori o homo bosniaciusu (bosanskom pračovjeku), te da se 
pojava razumnog ljuclskog bića na bosanskohercegovačkom tlu može 
utvrditi prije 35.000 godina. U pećini Badanj kod Stoca nađene ogrlice, 
zubi divljači, crteži konja u stijeni i drugi dokazi ukazuju na prisustvo 
razumnog čovjeka (homo sapiensa) prije 12.000 do 14.000 godina. 229 
Obradom zemlje, izradom posucla i drugih predmeta od zemlje i uzgojem 
domaćih životinja ljudi u Bosni se počinju baviti prije 5.000-6.000 godina 
p.n.e. 23 " Svi ovi pokazatelji nedvosmisleno ukazuju na prisutnost autohto- 
nog “bosanskog čovjeka” na bosanskohercegovačkom tlu, od najstarijih 
vremena. On se tu rađa, umire, ratuje, obrađuje zemlju, ali nikuda ne 
odlazi, već dočekuje druga plemena, a u periodima mira sa njima sarađuje 
i usavršava svoj društveni razvoj. Malo je dokaza o duhovnom i kulturnom 
životu stanovnika Bosne i Hercegovine u predsrednjovjekovnom 
periodu, osim činjenice da su gajili kult predaka. Svoje umrle zakopavali 

226 П. I.mamović, Porijeklo i pripadnost stanovništva Bosne i Hercegovine, Edicija 
bosanski korijcni, Sarajcvo, 1998, str. 6. 

227 “Tokom seobc Bosna i Hercegovina je dobila nove stanovnike. Bili sn to Hiri. Značajni 
su i po tome što su to prvi bosansko-hercegovački stanovnici čije nam je irne poznato. 
Oni su Bosni dali trajno kulturno, etničko i političko obilježje. Njihovu kompaktnost 
razbili su tek Slaveni 2000 godina kasnije, tokom VII stoljeća nove ere.” (E. 
lmamović, navedeno djelo, str. 20). 

228 Đ. Basler , Praislorija jugoslovenskih zemalja, I, Sarajevo, 1979. 

229 Đ. Basler, Paleolitsko prebiva/ište Badanj kod Sloca, Glasnik Zemaljskog muzeja 
u Sarajevu, XXXIX, Sarajevo, 1974, 5-18. 

230 E. Imamović, navedeno djelo, str. 14. 

su neposređno uz ognjište ili ispod poda vlastitih nastambi, kako bi ih 
čuvali od zlih duhova. Takoder je bio rasprostranjen kult žrtvovanja djece, 
što svjedoče izmiješane kosti djece i životinja pronadene u Obrima kod 
Kaknja i u Zelenoj pećini na lokalitetu Bune kod Blagaja. 2 - 31 

Sve do pojave ilirskih plemena u razdoblju željeznog doba od X do 
I stoljeća p.n.e., teško je govoriti o bilo kakvim etničkim karakteristikama 
stanovnika koji su naseljavali Bosnu i Hercegovinu. Tek sa pojavom llira 
moguće je govoriti o organizaciji etničkih skupina kao kolektiviteta. Zna- 
čaj ilirskog etno-historijskog kontinuiteta u etnogenezi bosanskoherce- 
govačkog društva posebno ističu E. Imamović 232 i Enver НаШоут. 21 ’ Značaj 
isticanja Ilira, kao najstarijih stanovnika Bosne i Hercegovine i ilirskog 
etno-historijskog kontinuiteta 23 ' sastoji se u tome da je na taj način postao 
upitan slavenski etnički element bez ostatka, u etničkom bošnjačkom 
biću, kako to tvrde pojedini autori. 235 “Ć. Truhelka je posebno skrenuo 
pažnju na izrazito slavenske karakteristike bosanskih Muslimana.” 236 
Slavenski etnički momenat u etničkom biću Srba i Hrvata nije upitan ali, 
kada je bošnjačko etničko biće u pitanju, treba sagledati i učešće stano- 
vnika koje su Slaveni zatekli kada su naseljavali područje Balkana.’Trema 
tome, za njih (Ilire, dodao A. Đ.) se pouzdano zna da su prvo domoro- 
dačko stanovništvo, tj. prva etnička skupina koja je živjcla na ovim našim 
širim prostorima, ali se ne zna niti da su nekada bilo gdje otišli, bilo kao 
osvajači bilo kao poraženi i prisiljeni na odseljenje, niti da su nekuda 
bilo od kuda ovamo došli.” 257 

I pored velike provale Rimljana i Kelta na prostore gclje su živjeli 
Iliri nije bilo moguće njihovo potpuno zatiranje. Kako nema tačnih 
historijskih pokazatelja o međuodnosima Rimljana i Ilira, pretpostaviti 
je da su oni bili sukobljeni oko mnogih pitanja, teritorije, prirodnih 
bogatstava i vjere. Ono što je za nas bitno to je da je oblik “narodnosti” 


231 A. Benac, Sludije o kamenom i bakarnom dobu, u krijizi Praislorija jugo- 
slovenskih zernalja, Sarajevo, 1979. 

232 E. Imamović, Korijeni Bosne i bosansiva, Međunarodni centar za mir, Sarajevo, 
1995. 

233 E. Halilovic, Bošnjaci i vrijeme , Filozofski fakultet Tuzla, 1995. 

234 “Najstariji poznati žitelji Bosne nisu Bessi, nego Iliri” (V Klajić, PovijestBosne, str. 27). 

235 M. Maleolm, lako tvrdi da “današnje se pučanstvo u Bosni može mirne duše smatrati 
slavenskim” (“Jedino razborito što bi se moglo kazati o etničkom identitetu Bosanaca 
jeste ovo: Oni su bili Slaveni koji su prebivali и Bosni.” navedeno djeio, str. 16 ), 
ipak N. Malcolm upozorava i dovodi u pitanje vlastito polazište: “Stoga je dolazak 
Slavena na Balkan, prirodno polazište za svaku historiju Bosne. Ipak, u povijesti 
čovječanstva nema apsolutnih polazišta, treba znati ponešto i o stanovnicima Bosne 
koje su Slaveni zatekli kad su došli i koji su se poshje asimilirali s njima.” (N Malcolm, 
navedeno djelo, 3-4.) 

236 M. Hadžijahić, navedeno djelo, str. 16. 

237 E. Halilović. navedeno djelo, str 20. 

tada bio plemenski, a da su se ilirska plemena 23B bavila naturalnom 
proizvodnjom, te da su se udruživali u savez plemena radi lakše odbrane 
od neprijatelja, ali i radi bliske etničke srodnosti. “Svako pleme illyrsko 
dijelilo se je na više rodova (gentes), a svaki rod (gens) na više centu- 
rija.” 239 V Klajič nabraja slijedeča ilirska plemena koja su živjela u Bosni: 
Delmatae, Sardeates, Deurii, Maezeii, Ditiones, Ceraunii, Dindarii i Daesi- 
tiates. U Hercegovini su živjeli Ardiaejci, Daorsi, Naresii i Deramestae. 
Pojedina od tih plemena, kao Deimatae, imaliu u davno doba 20 gradova, 
za najvet ; e moči svoje 60 gradova. 2 ' 5 " Svojim teritorijalnim širenjem, Rim- 
ljani su vršili krstjanizaciju domorodačkog stanovništva. Tu se sigurno desila 
jedna ilirsko-rimljanska simbioza u kulturnom i duhovnom životu. Prova- 
lom Slavena i Avara u rimsko-ilirska područja Balkana, i pored njihovog 
pustošenja i razaranja, nije rnoglo doći do potpunog uništenja Ilira, jer su 
se mogli skloniti u nepristupačne predjele, prije svega, Bosne i Hercego- 
vine. Pored toga, Iliri su od Slavena bili na višem nivou društvenog i kultu- 
rnog razvoja. Sve ove činjenice govore da etnička struktura srednjovjekov- 
nog bosanskohercegovačkog društva nije, niti ima osnova da bude čisto i 
samo slavenska. Pretpostaviti je da su Iliri, kao etnos na višem društvenom 
i kulturnom nivou razvoja, u susretu sa Slavenima unijeli u slavensko etni- 
čko biće vlastiti elnički kontinuitet, kroz običaje, religiju, administrativnu 
organizaciju, nošnju i drugo. To se posebno može pratiti u religiji Ilira i 
Slavena. Glavna religijska odlika i kod Ilira i kod Slavena toga doba jeste 
obožavanje prirodnih sila. Božanstvo u liku polučovjeka i poluživotinje 
Iliri su nazivali Silvan. Njegov ženski par bila je Dijana. U slavenskoj religiji 
njima odgovaraju božanstva nazvana “Did”, “Cir” i “Domavaj”. 241 

Međuodnos, ili susret između starosjedilaca Ilira i doseljenih 
Slavena u Bosnu i Hercegovinu formirao je specifičnu etničku posebnost, 
izraženu u krvnom miješanju, specifičnom odnosu prema vjeri, vlastitom 
mentalitetu i cjelokupnom načinu društvenog života. 242 Ova tvrdnja se 

238 O životu i kulturi Ilira, starosjedilaca u Bosni i Hercegovini u antičko doba, opširnije 
u: Simpozijum ollirima u antičko doba, ANU BiH, posebna izdanja, KnjigaX Centar 
za balkanološka ispitivanja, Knjiga II, Sarajevo, 1967, 

239 V Klajić, navedeno djelo, str. 33. 

240 V Klajić, navedeno djelo, 27-41. 

241 E. Halilović, navedeno djelo, 36-48. 

242 "... jednaod posljedica uzajamnihodnosa koji su bili uspostavljeni izmedu doseljenih 
Slavena i zatečenih Шга. Ook su tokom burnih događaja do kojih je došlo tokom 
seobe naroda, starosjedioci bili u najvećoj mjeri po svuda istrijebljeni, na bosansko-he- 
rcegovačkom poclručju su se, zaštićeni brdskim i planinskim gudurama, sačuvali 
kao u nekoj oazi, u smirenoj situaciji koja je kasnije uslijedila ovdje je kao malo 
gdje došlo do kulturnog i etničkog miješanja doseljenika sa starosjediocima što je 
imalo dalekosežne posljedice u sveukupnom životu kasnijih bosansko-hercegovačkih 
stanovnika, Knmo miješanje se odrazilo i na antropološki izgled starosjedilaca, što 
je srednjovjekovne Bošnjane ne malo činilo posebnim u odnosu na okoine narode, a 
njihovu Bosnu neobičnom zemljom” (E. Imamović, Korifeni Bosne i bosanstva, 26.). 

ne odnosi na susjedne narode BaLkanskog poluostrva. “Neosporna je, isto 
tako, istorijska činjenica da su Rimljani u administrativnoj podjeli ovih 
(bosanskohercegovačkih, dodao A. Đ.) područja nakon okupacije držali 
se uglavnom starih ilirskih podjela po plemenskim opštinama. 1 kasnije 
slavenske župe su bile nastavak starih rimskih ekonomskih i administra- 
tivnih jedinica. Prema tome, administrativna podjela slavenskih župa po- 
navlja i dalje zadržava starinsku podjelu prihvaćenu i zadržanu od strane 
Rimljana. Sve su to neposredni i nepobitni pokazatelji kulturnog, ekono- 
mskog, administrativnog, etničkog, odnosno kulturno-historijskog konti- 
nuiteta Ilira.” 243 Ako pokušamo iz današnjeg ugla razumjeti tadašnje vrije- 
me (period predsrednjovjekovne bosanske historije), vidimo ogroman 
uticaj i djelovanje spoijnih faktora na političke i cluhovne dimenzije na 
prostore današnje Bosne i Hercegovine. Kontinuitet života starosjedi- 
lačkih plemena se nije prekidao, ali su na njih djelovali snažni vanjski 
faktori. Sasvim je normalno očekivati da kao rezultat uslova, prvobitnog 
stvaranja državnih organizacija, uiicaja različitih ideološko-kulturnih i 
religijskih činilaca, etničke i jezičke izmiješanosti, već tada dođe do radanja 
autohtonog i autonomnog društveno-historijskog bosanskog društva, 
na svim nivoima ispoljavanja Ijudskog života kao kolektiviteta. Na takvim 
osnovama temelji se i razvija srednjovjekovna bosanska država, vjera 
srednjovjekovnog bosanskog stanovništva i cjelokupna društveno-eko- 
nomska struktura srednjovjekovnog bosanskog društva. 

Istraživači etničke povijesti Bosne i Hercegovine, prije svega srpske 
i hrvatske nacionalnosti, tvrde da je bosansko etničko biće isključivo 
slavensko. Oni tvrde da se sa dolaskom slavenskih plemena na ova područja 
prekida Ш, bolje reći, nestaje raniji (predslavenski) etnički subjektivitet. 211 
Razlika je u tome što hrvatski historičari i etnolozi tvrde da su Bosnu 
naselila hrvatska plemena, 245 a srpski da su Bosnu naselila srpska 
plemena. 246 Oni nigdje ne govore šta se desilo sa starosjediocima. Kuda su 
oni otišli? Takvi zaključci su se mogli clonijeti, ako se etnička povijest Bosne 
posmatra od doseljavanja slavenskih plemena, a ne obraća pažnja na 
dotadašnji predslavenski postojan i organiziran život na području Bosne i 


243 E. Halilović, navedeno djelo, str. 16. 

244 "Od VI do VIII vijeka naše ere nasclili su se delinitivno u ove krajeve srpska i 
hrvatska plemena (...) kad su Slaveni došli u ove krajcve zatekli su ih opustošenc 
i skoro bezljudne.” (Đ. Pejanović, Stanovništvo Bosne i Hercegovine, Srpska 
akademija nauka, Posebna izdanja, Knjiga ССХХ1Х. Odjeljenje društvenih nauka, 
Knj. 12. Beograd, 1955, str. 3. 

245 D, Madić, Etnička povijesl Bosne i Hercegovine, Prvi dio, Čikago-Kim, Hrvatski 
povijesni institut, Rim, 1967. god. V Klajić, Povijest Bosne, fototip izdanja iz 
1882. godine, Svjetlost, Sarajevo, 1990. god. P Živković, Etnička i vjerska povijest 
Bosne, Slavonije i Srema do konca XVII sloljeca, Sarajevo-Mostar, 1996. 

246 V Corović, Historija Bosne, reprint izdanje, Glas srpski, Вапја Luka, Ars Libri, Beograd, 
1999. god. S. Cirković, Istorija srednjovjekovne Bosne, Beograd, 1964. 

Hercegovine. Drugi razlog je svjesno zanemarivanje činjenica bosanske 
etničke povijesti, kako bi se na osnovu hrvatske, odnosno srpske etničke 
osnove stanovništva Bosne i Hercegovine politički i kulturno pripojilo 
Bosnu Hrvatskoj, odnosno Srbiji. Medutim, svestrana analiza etničkih 
kretanja, koja u sebe uključuje obimnu arheološku građu, koju je istražio 
E. Imamović, dala je relevantan znanstveni rezultat, a to je da etnički i 
kulturni kontinuitet u Bosni i Hercegovini neprekidno traje od antičkog 
doba do danas. “Zato se može reći da su korijeni Bošnjana (Bošnjaka ili 
Bosanaca) koliko slavenski toliko i ilirski, što ih čini onim i onakvim kakvi 
jesu.” 2 * 7 “Bosanski starosjedioci su se u srednjem vijeku toliko slavenizirali, 
da je, u srednjem vijeku, Bosna, po svom izgledu, tipična slavenska zemlja 
iako u suštini to nije bila.” 248 

O narodnim običajima i narodnom ispoljavanju pojedinih važnih 
životnih radnji, te o njihovom prastarom, arhajskom karakteru, govori i 
brak na bosanski način (“matrimonium ad modus bosnensis”). U 
srednjovjekovnom bosanskom društvu Bošnjani su se vjenčavali po svom 
bosanskom običaju, na taj način što je mladoženja pitao mladu: “Hoćeš 
li mi biti dobra i vjerna?” 249 Brak bi bio sklopljen nakon što bi djevojka 
potvrdno odgovorila. Bio je to jedini primjer građanskog braka u 
cjelokupnoj srednjovjekovnoj Evropi izvan crkvenih pravila i normi. U 
to vrijeme u susjedstvu i u cijeloj Evropi na snazi je bio crkveni brak. 

Za svestrano istraživanje bošnjačkog etničkog bića neophodno je 
konsultirati i rezultate antropoloških istraživanja, dobijene pregledom 
posmrtnih ostataka iz srednjovjekovnih grobnica. Posmrtni ostaci srednjo- 
vjekovnih bosanskih vladara su sačuvani i znanstveno obrađeni. “Skoro 
kocl svih pokojnika zapažena je naglašena robusnost. Da su članovi ove 
dinastije zaista bili krupnog stasa to potvrđuju i pronađeni prsteni uz skelete. 
Neki od njih imaju otvor skoro 3 cm. Turski Ijetopisac i učesnik sultanovog 
pohoda na Bosnu, Dursun-beg, za kralja Stjepana Tomaševića doslovno kaže 
da je bio ogromnog stasa, ’kao Hazber’ (mitski div).” 250 Može se izvuči opći 
zaključak da su i ostali, bosanski narod, kraljevi podanici, imali visok i krupan 
stas, jer je kraljevska porodica starosjedilačka. Isto tako D. Ferlati piše o 
Bosancima koji su iz Bosne došli u Dalmaciju, kada je Bosna pala pod osman- 
sku državnu vlast, da se likom i izgledom razlikuju od stanovnika Dalmacije. 251 

247 E. Imamović, Korijeni Hosne i bosanstva, str. 26. 

248 E. Imamović, Porijeklo ipripadnosl stanovništva Bosne. i Hercegovine, str. 29- 

249 “Običaj zemlje (“mospatarac”) srednjovjekovnc Bosne da se uzima žena u brak 
'dok bude dobra i vjerna' bio je karakteristika i vladarske, kraljevske bosanske 
kuće. Postoje pouzdani historijski izvori koji ukazuju na to da je bosanski kralj 
Stjepan Tomaš uzeo za ženu Vojaču po starom običaju zemlje Bosne, da mu bude 
dobra i vjerna i da mu čini dobro o čemu mu je i pisao i papa Eugen IV” (S. Jaliman, 
Studija o bosanskim bogumilima , Opština Kalesija, 1996, str. 164.) 

250 E. Imamović, Korijeni Bosne i bosanstva, str. 51. 

251 D. Ferlati, ШуНсит saracum, Venetiis, 1751, str. 397. 

I dubrovački benediktanac Ludvig Crijević 1500. god. piše: “Ne slažem se 
s onim koji misle da su Bosanci i Slaveni istog porijekla i poređ sličnosti 
u jeziku.” 252 

Bošnjačko etničko biće, pored izraženih specifičnosti u fizičko-an- 
tropološkom pogledu, karakterizira i niz etičkih vrlina, po kojima ih 
upoznaju i prepoznaju strani putopisci. Opča ocjena tih putopisaca za 
Bošnjake jeste pravičnost, dobrota i poštenje. Te vrijednosti kod njih je 
razvila, prije svega, njihova vjera. D. Ferlati govori da su svima bili “ugodni 
i mili”. 255 Kontinuitet etničkih i moralnih karakteristika dobrih Bošnja- 
na, kako ih putopisci s razlogom nazivaju, ne prekida se, već nastavlja 
da traje i u osmanskom periodu, što svjedoči i putopisac iz XVII sto- 
ljeća Evlija Celebija. Govoreći o Bošnjacima, on kaže: “Kao što je čist 
njihov jezik, tako su zaista i oni sami bistri ljudi, koji sve ispravno pro- 
suđuju.” 254 

Za razliku od onih istraživača koji su, istražujući etnogenezu Boš- 
njaka, utvrđivali ono što ih je činilo posebnim etničkim identitetom u 
odnosu na susjedne narode, bilo je i pokušaja da se i rasističkim metodama 
pokaže kako Bošnjaci, navodno, ne pripadaju ovom tlu već da su po po- 
rijekiu Azijati. To se pokušalo neuvjerljivo pokazati preko zastupljenosti 
krvnih grupa kod Crnogoraca, Albanaca i Muslimana. Istraživanje je izvršio 
dr. Vukman Gligorović na uzorku krvi od 6000 Crnogoraca, Albanaca i 
Muslimana, a objavila ga je ‘i@orbalil2. XII 1968. god. 255 Kada bismo, po 
logici rasprostranjenosti krvnih grupa, odredivali etničku pripadnost 
jeclnog naroda, mnogi bi Srbi iz Beograda i Šumaclije, također Hrvati i 
Makedonci bili Azijati prije nego li stanovnici Bosne i Hercegovine, jer, 
prema podacima o rasprostranjenosti krvnili grupa po republikama bivše 
SFRJ, B krvna grupa mnogo je više rasprostranjena u Makedoniji (18,64), 
Hrvatskoj (17,60), Srbiji (16,73), Sloveniji (15,70), nego u BiH (14,34). 256 


252 Navedeno prema: E. Imarnovic, Porijeklo bosanskohercegovačkogstancnmištva, str. 45. 

253 D. Ferlati, navedeno đjelo, str. 397. 

254 E. Čelebija, Putopis, Sarajevo Publishing, Sarajevo, 1996, str. 121. 

255 “...distribucija krvnih grupa po pojedinim naaonalnostima bila je sljedeća: 
CRNOGORCI: A grupa 45 posto, 0 grupa 40 posto, B grupa 10 i AB grupa 5 posto; 
ALBANCI: A gnipa 42 posto, 0 grupa 48, B grupa 7 i AB grupa 3 posto; 

MUSLIMANI: Agrupa 40 posto, 0 grupa 37 posto, B grupa 20 posto i AB grupa 3 posto. 
Svakako je za nas najinteresantniji zaključak izveden na osnovu ovih pokazatelja 
S obzirom na to da je u Crnoj Gori najviše zastupljena A krvna grupa u izvještaju se daje 
komentar da je ta grupa “karakteristična za evropske narode”, pa se onda dodaje: 
“Može se zapaziti da u etničkoj grupi Muslimana ima više B krvne grupe, koja je 
rasprostranjena u azijatskim zemljama. Poruka je sasvim jasna: za razliku od 
Crnogoraca, koji su po sastavu krvi Evropejci, Muslimani su Azijati.” Navedeno prema: 
M. Hadžijahić, Porijeklo bosanskih muslimana , Bosna, Sarajevo, 1990, 31 i 32. 

256 O rasprostranjenosti kivnih grupa u BiH pisao je Sreten Bošković: Radovi Naućnog 
društva BiH, knj. XXVII, Odjeljenje medicinskih nauka, knj 11, Sarajevo, 1965, 
str. 196. 

Izneseni pokazatelji za srednjovjekovno bosansko društvo, u 
etničkom smislu, upucuju na zaključak da ono svoju etničku zasebnost 
temelji još u ilirskom dobu, kada se na bosanskohercegovačkom prostoru 
formirala zasebna etnička, kulturna i politička zajednica, sa svojim 
autentičnim i autonomnim osobinama. Te osobenosti čine osnovu, rodnu 
podlogu starosjedilačkom stanovništvu, sve do polovine XV stoljeća, 
odnosno do dolaska osmanske državne vlasti u Bosnu. Šta se desilo u 
daljem toku etničkog razvoja? Da li su negdje dobri Bošnjani otišli? Je li 
ih Osmanska država osmanizirala ili fizički uništila, ili pak nastavljaju dalje 
razvijati svoje etničko biće u promijenjenim političkim, duhovnim i 
kulturnim prilikama? Sa nestankom srednjovjekovne bosanske državne 
organizacije, da li je nestalo bosansko društvo? Da li se promijenila etnička 
struktura u Bosni ili su se samo promijenili uslovi njezinog izražavanja? 

Da bismo odgovorili na ova značajna pitanja, neophodno je 
upoznati strukturu stanovništva Bosne na prijelazu iz srednjovjekovnog 
u osmanski period. O stanovništvu srednjovjekovne Bosne 257 nema 
pouzdanih i tačnih podataka, a ista je situacija i sa podacima o 
konfesionalnoj pripadnosti tog stanovništva. Historijski izvori ne pružaju 
jasnu sliku kakvu vjersku strukturu bosanskog društva zatiče Osmanska 
država. Ono što se pouzdano zna jeste to da je jedinstveni bosanski narod 
u vjerskom pogledu pripadao trima konfesijama, Crkvi bosanskoj, 258 
pravoslavlju i katohčanstvu. Isto je tako neosporno da većina istraživača 
bosanske srednjovjekovne duhovnosti ukazuje na činjenicu da su u toku 
cjelokupne bosanske srednjovjekovne samostalnosti većinu njezinog 
stanovništva, u vjerskom pogledu, činili pripadnici Crkve bosanske. 
F. Rački, baveći se ovim pitanjem, spominje papskog izaslanika u Bosni, 
koji je 1232. god. javio Rimu “da su stanovnici ove zemlje velikim dijelom 
okruženi krivovjerskom opačinom.” 259 Tridesetak godina prije ovog 
javljanja mlađi sin Stjepana Nemanje, knez Vukan, 1199- god. piše papi 
lnocentiju III i moli ga da mu pomogne u uređenju crkve i države, slanjem 
svojih poslanika, jer krivovjerje u Bosni uzima velikog maha. On navodi 
primjer bana Kulina, koji je sa svojom ženom, sestrom i mnogom 


257 “. može se reći da je u Bosni i Hercegovini za vrijeme kraljevstva i pred kraj 
državne samostalnosti bilo oko 1.500.000 duša. To znači da je naseljenost tada 
bila osrednja i slična prosječnoj naseljenosti u zemljama srednje i zapadne Evrope.” 
(Đ. Pejanović, Stanotmišlvo Bosne i Hercegovine, SANU, Beograd, 1955, str. 6.) 

258 U historijskim izvorima se pripađnici Crkt'e bosanske najčešće nazivaju bogumilima 
i patarenima. Oni sami sebe nikada nisu tako nazivali. Dakle, dobri Bošnjani u 
religijskom smislu nisu bili bogumili, naprotiv, bili su pripadnici vjere bosanske, 
institucionalno organizirani u Crkvi bosanskoj Naziv bogumili daje im, prije svega, 
srpska historiografija, kao što će ih kasnije, nakon prihvatanja islama, nazivati Turcima, 
Muslimanima.muhamedancima ili. pogrdno, balijama. Usporedi sabilješkom 165. 

259 F. Rački, Bogumili i patareni, posebno izdanje Srpske kraljevske akademije, 
knjiga LXXXVII, Beograd, 1931, str. 402. 


84 



Osobenosti profilircmja bosnjačke nacije 


familijom i 10.000 stanovnika prešao u krivovjerstvo. 260 I Bela 1Л( ugarski 
kralj, 1244. god. ističe da je “u Bosni opačina krivovjerstva tako silnog 
maha preotela, da imade u ovih strana veoma malo ravnatelja i štovanja 
prave vjere.” 261 O mnoštvu sljedbenika “krivovjerstva”, o njihovom 
duhovnom stanju, te vjerskom odnosu prema hrišćanima, odnosno 
katolicima, prije svega prema katoličkim vladarima, najbolje svjedoči 
izvještaj koji u Rim šalje maja 1459. gocl. dominikanac Nikola Barbuči. 262 
Iz ovog izvještaja da se zaključiti da je polovina stanovništva (“umalo da 
nije veći deo stanovništva mahinejski”) u vjerskom pogledu pripadala 
Crkvi bosanskoj, a da su drugu polovinu činili katolici i pravoslavci. Ne 
navodeći kojoj je vjeri pripadalo, i V Ćorović tvrdi da “bosansko plemstvo 
bilo je očevidno u ogromnoj većini nekatoličko.” 263 

Razvoj bošnjačkog etničkog bića u Bosni i Hercegovini za vrijeme 
osmanske vladavine neposredno je uslovljen i vezan za proces prihvata 
islama, ali i za očuvanje vlastitih predislamskih narodnih osobina. To su 
dva uporedna procesa, koja su doprinijela očuvanju bošnjačkog etničkog 
bića u procesu afirmacije islama ne samo kao religije, već i kao kulture, 
tradicije i stila življenja. Brojni su autori koji su se bavili pitanjem prihvata 
islama. 264 Ne postoji jedinstven stav o ovom procesu, naprotiv, daju se 
primijetili kontroverzna tumačenja ovog složenog društveno-historijskog 
fenomena. Nezaobilazno pitanje kod svih autora u tumačenju prihvata 
islama jeste pitanje odnosa Crkve bosanske i islama. Upravo oko tuma- 
čenja karaktera toga odnosa javljaju se mnogobrojne kontroverze. 

Pripadnost katoličanstvu, pravoslavlju ili vjeri bosanskoj u sre- 
dnjovjekovlju nije uticalo na etnički identitet. Da li je promjena vjere u 
procesu prihvatanja islama uslovila i promjenu identiteta? Vjerskog da, 
etničkog ne. Ne akcentirajući dovoljno razliku između religijskog i etni- 
čkog identiteta, kao dijelova cjelovitog društvenog identiteta, Srećko M. 
Džaja veli da je kontinuitet “između bosanskog bogumilstva i islama 
historijski vrlo dvojbena, nesigurna stvar. (...) Drugim riječima, treba 
pokazati da se u bosanskom slučaju mora više računati s diskontinuitetom, 


260 F. Kački, navedeno djelo, str 38 J. 

261 F. Rački, navedeno djelo, str. 410. 

262 On papskom legatu piše “da mu je kralj (Tomaš o.p. A. Đ.) odgovorio da če sve 
učiniti što mu papa i kardinali narede, ali da traži pomoć, jer se sam s Turcima ne 
može boriti, zbog mahineja koji bi više volili Turke nego hrišćane (katolike) umalo 
da nije veći dio stanovništva mahinejski.” (navedeno prema: A. Solovjev, navedeno 
djelo, str. 48.) 

263 V Corović, navedeno djelo, str. 477. 

264 Proces prihvatanja islama većina autora naziva islamizacijom. Ovdje ističemo, po 
našem mišljenju, najznačajnije: Muhamed Hadžtjahić, Mehmed Handžić, Špiro 
Kulišić, Ciro Truhelka, Hazim Šabanović, Nedim Filipović, Adem Handžić, Aleksan- 
dar Solovjev, Taib Okić, Enver Redžić, Srećko M. Džaja, Milan Vasic, Jefto Dedijer i dr. 

nego s kontinuitetom između srednjeg vijeka i osmanske epohe.” 265 
S. Džaja takoder tvrdi da su “u ovo vrijeme s povijesne scene iščezle tri 
bosanske srednjovjekovne institucije: Bosansko kraljevstvo, bosanska 
crkva i bosansko srednjovjekovno plemstvo.” 266 Do ovakvih zaključaka 
može se doci ako se problem posmatra isključivo iz ugla institucionalnog 
organiziranja društva i objašnjenja društvenog života samo iz njegove 
političke dimenzije, odnosno, ako se društvo i društveni razvoj posmatra 
iz pozicije nekritičkog historizma. Ovdje treba naglasiti još jedan vrlo bi- 
tan momenat. Bosna se u vrijeme širenja Osmanskog carstva na Balkan- 
skom poluostrvu, ne može posmatrati izdvojeno od drugih balkanskih 
država. Jer, ako se govori o diskontinuitetu historijskog razvoja bosanskih 
institucija, naprimjer, države - bosanskog kraljevstva, može se steči utisak 
kao da druge srednjovjekovne države, susjedi Bosne, nisu zamijenjene 
osmanskom državnom organizacijom. Nema razloga da se to posebno 
naglašava, kada je u pitanju samo Bosna, pošto se isto desilo Bugarskoj, 
Srbiji, Crnoj Gori i Hrvatskoj. Ista sudbina zadesila je sve balkanske narode 
i njihove političko-institucionalne organizacije. Nestale su, ili, preciznije 
rečeno, zamijenjene su dotadasnje državne organizacije jednom močni- 
jom i organiziranijom državnom organizacijom - Osmanskim carstvom. 

Srednjovjekovna bosanska država, kao institucionalna politička 
organizacija, nije se mogla održati pred organizovanijom Osmanskom 
državom, ali srednjovjekovna Bosna kao društvo, kao društvena zajed- 
nica, čiju snagu čine sadržaji njezinog društvenog biča, tradicija, običaji, 
jezik i kultura, nastavlja da živi unutar osmanske državne organizacije i 
pod uticajem orijentalno-islamskih duhovno-idejnih sadržaja. Tu zapo- 
činje, uslovno, novi proces, na temeljima “starog” srednjovjekovnog 
bosanskog društva, čiji su pripadnici bili vjere bosanske. Na temeljima 
bosanskog društva, umjesto srednjovjekovne organizacije države kao 
Bosanskog kraljevstva, uzdiže se “zgrada” državne organizacije Osman- 
skog carstva, koje je “predstavljalo naprednu i administrativno dobro 
organiziranu državu.” 267 Ta nova državna organizacija, prema svim histo- 
rijskim pokazateljima, nenasilno organizira društveni život, uvažavajući 
običaje, tradiciju i kulturu starosjedilačkog stanovništva. “S obzirom 
da je Turska carevina predstavljala kozmopolitsku zajednicu u kojoj nije 
bilo vjerskih ni nacionalnih predrasuda, taj princip je bio primijenjen i 
u Bosni.” 268 Ovaj princip je omogućio nastavljanje kontinuireta života, 
kao socijalne kategorije, koji Džaja osporava. Osvrćući se na Džajino 


265 S. Džaja, navedeno djelo, str. 17. 

266 S. Džaja, navedeno djelo, str. 23. 

267 E. Imamović, Porijeklo bosansko-hercegovačkog stanovništva, str. 54. 

268 E. Imamović, isto, str. 54. 

problematiziranje bosanskog kontinuiteta, E. Redžic, s pravom, 
primjećuje: “Problematično je zaključivanje koje konfesionalnoj pri- 
padnosti daje prednost nad djelovanjem faktora u području kulture, 
jer je interpretiranje konfesionalnosti u izmijenjenim okolnostima zami- 
jenjeno interpretiranjem nacionalnosti, koja je evoluirala iz konfesio- 
nalnosti.” 26i; 

Doista, u pravu je Muhamed Filipović, kada ističe da “Bosna nikad 
nije bila podijeljena, razbijena i uništena kao cjelina, kao teritorij, kao 
tradicija, kao mentalitet i kao duh”. 270 Zamjenom srednjovjekovne 
bosanske državne organizacije - bosanskog kraljevstva, kao institucije 
javne vlasti (statuspublicus), ili, hegelovski kazano, javne političke vlasti, 
državnom organizacijom Osmanskog carstva, nije nestalo bosansko 
društvo kao multilateralna zajednica. Naprotiv, bosansko društvo nastavlja 
vlastitu egzistenciju u promijenjenoj državnoj organizaciji, koja, mora 
se priznati, nijednom od bosanskih etno-konfesionalnih, kulturnih i 
duhovnih identiteta ne osporava socijalni razvoj u duhu vlastite tradicije, 
običajnosti i konfesionalnosti. Intenzivniji susret bosanskog društva s 
islamom, koji se događa s uspostavom osmanske državne organizacije 
u Bosni, nije značio prekid bosanske tradicije, naprotiv, značio je 
kvalitativno obogaćivanje sadržaja bosanske multilateralnosti, kao 
materijaliziranog supstancijaliteta bosanskog duha iz čijeg bitka 
izrasta biće bosanskog društva. 

Smatramo bitnim za bošnjačko etničko biće istaći ulogu i značaj 
Osmanske države. Dosadašnja historiografija ju je isključivo posmatrala 
kao osvajačku i rušilačku. “Osmanlije su bile ratnički narod, a Osmansko 
carstvo ratnička država,” 271 konstatuje E. Redžić, kao da druga carstva 
nisu ratovala. Posebno u srednjovjekovlju, sva su carstva ratovala. Poznata 
je činjenica da je i Bosansko kraljevstvo ratom širilo svoje posjede; 
bosanski prvi susjedi, također. Mnogo je, za razumijevanje cjeline 
društvenog života, bitnije ukazati na činjenice koje društvenoj zajednici 
i etnosu kao grupi daje država, kao organizacija javne vlasti, i omogućava 
da svestrano razvija sva svoja obilježja. Društveni život se ne može 
sagledati samo u uslovima i iz perspektive rata. Uspostatu novih državnih 
organizacija, svih, a ne samo jedne, prate rat i razaranja, manja ili veća. 
No, šta se dešava u periodima mira, u periodima kada država funkcionira, 
neugrožavana od strane druge države? Kakav je njezin odnos prema 
državljanima - gradanima? 

Osmanska država u periodima mira nije vršila nasilje nad stanov- 
ništvom, naprotiv, omogućavala je slobodan vjerski život. Poznata je 


269 E. Redžić, Sto godina muslimanskepolitike, ANU BiH, Sarajevo, 2000, str. 40. 

270 M. Filipović, Bosanski duh u književnosti - staje to, Život, Sarajevo, 1967, str. 5. 

271 E. Redžić, navedeno djeio, str. 19 

pismena ahdnama koju je sultan Mehmed II Fatih odmah po dolasku u 
Bosnu darovao Anđelu Zvizdiću, lideru bosanskih franjevaca, kao pisme- 
nu garanciju da franjevci mogu slobodno u Osmanskoj državi ispovijedati 
svoju vjeru. Osmanska država nije samo bosanskim franjevcima dala takvu 
slobodu. Poznato je da je status pravoslavne i jevrejske vjerske organi- 
zacije sultan Fatih regulirao odmah po zauzeću Konstantinopolisa 1453. 
god. Jermenskoj crkvi je 1461. god. također omogućio slobodno djelo- 
vanje. Opravdano je i logično postaviti pitanje, zašto bi neriješenim ostalo 
samo pitanje statusa Crkve bosanske. Zašto nema osmanskog dokumenta 
o slobodi djelovanja Crkve bosansker 1 Odgovor je logičan. Nije bilo 
potrebe. Oni su većinom prešli na islam. Kao što su franjevci izašli pred 
sultana i tražili dozvolu za slobodno ispovijedanje svoje vjere, logično je 
i da su pristalice vjere bosanske, proganjani od katolika, među kojima su 
prednjačili dominikanci i franjevci, zatražili masovan prihvat islama. 272 
Historijska znanost takav primjer ne bilježi, kada je u pitanju predisla- 
msko srednjovjekovlje. Historijske činjenice govore da su i vladari 
Bosanskog kraljevstva onog momenta kada bi prihvatili katoličku ili 
pravoslavnu vjeru, vršili nasilje i progone pripadnika Crkve bosanske. I 
ne samo da je Osmanska država omogućavala vjersku slobodu i izgradnju, 
kako džamija, tako i crkava, već je na polju ekonomske organizacije života 
davala veće olakšice. Placana je manja feudalna renta od proizvođaća u 
Mletačkoj republici i ostalim susjednim državama. 273 

Mišljenje da je osmanski feudalni sistem bio podnošljiviji od 
zapadnoevropskog bilo je rasprostranjeno i u narodu. O tome svjedoči 
Adam Tadija Blagojević, koji je u vezi sa putovanjem Josipa II kroz 
Slavoniju 1768. god. napisao u stihovima knjižicu “Pjesnik putnik” (Beč, 
1771. god.) i u njoj, zalažući se za refbrme Josipa II, izrekao protiv domaćih 
vlastelina nepovoljnu osudu. 274 


272 Po zauzeću Jajca, prerna nekim podacima, pred sultanom Fatihom je 36.000 
pripadnika vjere bosanske dobrovoljno prihvatilo islam. (M. Handžić, Islamizacija 
u Bosni i Hercegovini, Islamska dioničarska štamparija, Sarajevo, 1940, str. 20.) 
(S. Bašagič, BoŠnjaci i Hercegovci u islamskoj književftbsti, str. 14.) 

273 Gligor Stanojević, Dalmacija u doba mletačkog rata 1684-1698, Vojno delo, 
Beograd, 1962, str. 8. 

274 “Volio sam k Turkom uskočiti 
nego da me panduri povlače 
jer kad Turkom ja arača dadem 
nit im kopat niti orat idem 

za nikakvu teškoću ne znadem 
već trudan divaniti sednem 
jer su Turci srca milostiva 
znadu oni šta je njima drago 
običaja vrlo dobrostiva 

pak ne muče podložnika mnogo." (Navedeno prema: M. Hadžijahić, Porijeklo 
bosanskib muslimana, str. 100. nap. 92) 

Još jedan vrlo upečatljiv primjer tolerancije Osmanske države i 
njezinih funkcionera prema pripadnicima neislamske religije jeste primjer 
Osman-paše Bošnjaka, koji je u selu Kazanci sagradio i džamiju i crkvu. I 
dok su osmanski velikodostojnici gradili i dozvoljavali graditi sve vjerske 
objekte, dotle je Bajo Pivljanin, vojskovoda i komandant primorskih 
mletačkih uskoka, kada je zauzeo selo Kazance srušio samo džamiju. 275 

Šta se dešava sa Crkvom bosanskom prilikom susreta s Osmanskom 
državom, često je postavljano pitanje? Nje kao institucije više nema. Davani 
su raznovrsni odgovori, a najčešce da se prekida duhovni kontinuitet 
dobrih Bošnjana. Za razumijevanje etničkog biča Bošnjaka nije posebno 
značajno pitanje šta se dešava sa institucijom Crkve bosanske, pitanje 
treba postaviti sasvim drukčije: šta se dešava s onim dijelom bosanskog 
stanovništva, prilikom dolaska osmanske državne vlasti, koji je ispovijedao 
vjeru bosansku, organiziranu u instituciji Crkve bosanske? Proganjani i 
od katolika i od pravoslavaca, od ugarskih, hrvatskih, srpskih, a ponekad 
i svojih vladara, “bosanski heretici” prihvatili su islam kao svoju novu 
duhovnost, osmansku državu kao zaštitu, a instituciju Crkve bosanske 
su zamijenili islamskom organizacijcjm vjerskog života. 

Ko je prihvatao islam i šta je sa bosanskog srednjovjekovnog 
plemstva? Župa Vrhbosna, odnosno Bosansko krajište, u čijem je sastavu 
bilo i Sarajevo, među prvima je došla pod osmansku upravu. Na primjeru 
Sarajeva možemo pratiti početke prihvata islama i utvrditi jesu li islam 
prihvatili domači ljudi i bosanska vlastela ili su Sarajevo i druge prostore 
naselili Osmanlije iz Anadolije? “Sarajevo je odmah na početku bilo 
mješovita varoš, i po porijeklu svoga stanovništva i po vjeri njegovoj. 
Muslimani su, daleko, bili u večini, po porijeklu su oni bili domači ljudi i 
došljaci iz različitih, vrlo često dalekih, krajeva turske države. Od domačih 
ljudi se spominje Balaban sin Bogčinov, dakle čovjek čiji je otac bio 
hriščanin.” 276 Za bošnjačko etničko biče vrlo je bitan podatak, koji iznosi 
Behija Zlatar, 277 analizirajuči osmanske deftere, a koji ukazuje na to da je 
vrlo mali broj muslimana Sarajeva bio sa strane, a da je ogromna večina 
onih koji su prihvatili islam domačeg porijekla. To je sasvim razumijivo 
kada se zna da Osmanlija nije moglo biti toliko da nasele sve zauzete 
gradove. Mnogo je istraživača etničke prošlosti bosanskog društva koji 
tvrde da su islam prihvatili uglavnom domaći ljudi, većinom pripadnici 


275 M. Hadžijahić, navedcno djelo, napomena 28. 

276 V Skarić, Sarajevo i njegova okolina od najstarijib vremena do Austrougarske 
okupacije, Sarajevo, 1937, str. 40. 

277 “Sto se tiče porijekla tog stanovništva, podaci iz navedenog cleftera pokazuju da je 
većina njih bila porijeklom iz okoline Sarajeva, koji su prihvatanjem islama uživali 
sve privilegije gradskog stanovništva. Samo dvojica muslimanskih clomaćina od 
ukupno 82 kuće bili su stranci Skender Karamandi, muftija i Mustafa Kuman.” 
(Behija Zlatar, Zlatno doba Sarajeva, Svjetlost, Sarajevo, 1996, str. 105.) 

Crkve bosanske, jer se ona potpuno gasi kao institucija, ali i pravoslavci 
i katolici. Govoreci o etničkoj strukturi istočne Bosne, Jovan Cvijić tvrdi 
da je to oblast u kojoj žive pretežno muslimani i pravoslavni stanovnici. 278 
Iznoseći podatke o prihvatanju islama u Bosanskoj krajini, Milan Vasić 
govori o načinu zavodenja turske vlasti i o načinu i intenzitetu prihvata 
islama. 

“Znatan dio bosanske krajine Turci su dobili mirnim, laganim 
širenjem svoje vlasti. (...) Zavođenje turske uprave mirnim sredsrvima 
nijc na tom prostoru moglo da dovede do većih etničkih promjena. 
Starosjedioci su se, uglavnom, zadržali na svojim zemljištima i s tim ili 
sličnim obavezama prema novoj vlasti, kakve su bili dužni da ispunjavaju 
podanici odgovarajućih kategorija stanovništva u drugim turskim 
graničnim oblastima. (...) Znatan dio tog stanovništva je prešao na islam 
još u prvim decenijama turske vladavine. Vrijeme i intenzitet procesa 
islamizacije ilustruju brojni podaci popisnih deftera iz XVI vijeka. (...) 
Islamizacija je zahvatila uglavnom starosjedilačko stanovništvo u Uskoplju, 
oko Jajca, Glamoča, Livna i u dolini Sane. Taj se proces odvijao kroz cijeli 
XVI vijek.” 27? 

O autohtonosti stanovništva koje prihvata islam piše i Borivoje Ž. 
Milojević. 281 ’ Proces prihvata islama zahvatio je ne samo sve oblasti Bosne 
i Hercegovine, kako gradove tako i sela, već i sve socijalne slojeve 
stanovništva i sve konfesionalne grupe. Kojim se intenzitetom ovaj proces 
odvijao, zavisilo je od mnogih faktora, kao što su stabilnost prethodne 
vjerske organizacije, konfesionalna pripadnost, politički razlozi i mnogi 
drugi. No, sigurno je da se proces odvijao cijelo jedno stoljeće i da je 


278 “Ovo je oblast pravoslavnih i muslimana i prvi čine većinu stanovništva. Mahom 
su porijeklom iz sandžačkog Starog Vlaha. još više od crnogorskih brda i crnogorske 
Hercegovine; oni su sišli Drinom u ovu oblast sve do Glasinca na Romaniji. Protivno 
njima, muslimani su u ogromnoj vec'ini starinici (istakao A. Đ.) i oni daju karakter 
kitnjastim tursko-istočnjačkim varošima cele oblasti, naročito Foči, Višegradu. 
Pljevljima.” (J. Cvijić, Balkansko poluostrvo i jugoslovenske zemlje, knjiga I, 
Zagreb 1922, str. 88.) 

279 M. Vasic, Etnička kretanja u bosanskoj krajini u XVI vijeku, GDI, XXIII, Sarajevo, 
1962, 235, 236. i 248. 

280 “Oni su Muslimani sopstvenici svih zemalja. Prema tome su oni možda živjeli ovdje 
još u XV veku, kad su primili muhameđanstvo. U tursko doba Glamoč kao utvrđeno 
naselje bio je središte muslimansko i tursko. 1 sela u okolini Glamoča sa 
muslimanskim starosjedilačkim stanovništvom. takode moraju biti stara. Uz 
severoistočni ok\'ir Glantočkog polja u mnogim sehma su starosjedilačke porodice 
muslimanske.” (B Milojević, Kupreško, Vukovsko, Ravno i Glamočko polje, 
Naselja, knj. 13, Beograd, 1923, str. 44.) 

završen kao masovan proces krajem XVI stoljeća. Na ovakav zaključak 
upućuju pokazatelji iz svih krajeva Bosne i Hercegovine. 281 

Kako vidimo, bošnjačko etničko biće gotovo u cijelosti je 
domaćeg starobosanskog porijekla. U okviru Bosne, kao zasebnog dijela 
Osmanske države, u ambijentu novih društvenih odnosa koje su i sami 
izgrađivali, formirali su vlastiti bošnjački etno-konfesionalni identitet. Bez 
obzira na to što su stoljećima živjeli u Osmanskoj državi kao svojoj, 
saobraćali sa Osmanlijama i služili na dvorovima, nisu se turcizirali 
niti postali etnički T\irci. Ostali su “svoji na svome,” evropski narod, 
bosanska etnička zajednica, 282 sa vlastitim narodnim jezikom, 
prezimenima dominantno slavenskim, 28 ' islamskom vjerom i vlastitom 
kulturom, kao izrazom simbioze domaće bosanske tradicije i islamske 
duhovnosti. 

Islam nisu prihvatali samo pripadnici Crk\ r e bosanske već i pravos- 
lavci i katolici. M. Hadžijahić bilježi izjavu apostolskog vizitara Petra Masa- 
recha iz godine 1624, u kojoj se kaže: “Rečeno mi je da je prošlih godina 
u okolici Sutjeske otpalo od kršćanske vjere 6000 ili 7000 katolika. 284 
Isto tako bilo je prelaza katolika na pravoslavlje u trebinjskom kraju, ali i 
pravoslavnih na islam. (Trag na takve prelaze ostavio je monah Marko 
Trebinjac koji je 1509- zabilježio kako su mnogi bez prisile napustili pravo- 
slavlje i primili islam.) 285 


281 Prema podacima koje iznosi B. Zlatar, “godine 1489 ( . ) ukupno u Sarajevu i 
okolim procenat hrišćanskog stanovništva iznosio je 59,92 % a muslimanskog 
40,08 %(...) Svi ti novi mnslimani nisu nikakvi doseljenici, nego domaće autobtono 
stanovništvo (istakao A. Đ.), jer gotovo svi muslimani, zabilježeni u ovom defteru 
su direktno potomci kršćana. Tako na primer u selima Hodidžed, Dolac, Vogošća, 
Jošanica, Hotočina, svi muslimani su direktni potomci kršćana (otac kršćanin) u 
Blažuju od 20 muslimanskih kuća, 17 su direktni potomci kršćana, u Trnovu od 
109 muslimanskih kuća 93 su direktni potomci kršćana itd. Za 25 godina, koliko 
je proteklo od popisa iz 1489. god. pa do 1516. godine, kad imamo sljedeći sačuvani 
popis Bosanskog sandžaka, Sarajevo se znatno proširilo, kako po broju mahala, 
kojih je tada bilo 15, tako i po broju stanovništva. (...) To je u procentima iznosilo 
85,59 % muslimana i 14,41 % kršćana (...) Ukupno u Sarajevu i okolini (1516. 
god., dodao A. Đ.) postotak muslimana iznosio je 78,56% dok je postotak kršćana 
bio 21,44%.” (B. Zlatar, navedeno djelo, 106, 107.) 

282 “Narod se u ovim krajevima u pučkom govoru zove Bošnjaci (“Bošnjak”) samo 
draže im je kad se kaže Bosanci (Bosnevi)” (E. Čelebija, Putopis, Sarajevo-Publis 
hing, Sarajevo, 1996, str., 121. 

283 "Prema dr. Truhelki iz predislamskog razdoblja potiču slijedeća prezimena: Bačići, 
Borići, Bosnići, Brankovići, Filipovići, Kolunići, Kopčići, Kovačevići, Kresojevići, 
Kulenovići, Ljubušići, Mrnjakovići, Nimiščići, Opijači, Ostojići, Ožegovići, Predojevići, 
Rajkovići, Repovci, Ristići, Ribići, Sijerčići, Sitnišanjci. Sokolovići, Sudići, Šestokrilovići, 
Tanovići, Tihičinovići (Tvičinovići), Tvrtkovići, Zvizdići, Vlašići, Vlajkovići, Ždralovići,” 
(Navedeno prema: M. Hadžijahić, Porijeklo bosanskib muslimana, str. 28. napo- 
mena 31.) 

284 M. Hadžijahić, navedeno djelo, str. 78. 

285 M. Hadžijahić: navedeno djelo, str. 78. 

Da bosanska srednjovjekovna vlastela nije uništena, već da veći- 
nom, kao i njezin narod, nastavlja kontinuitet svoga trajanja u novim 
društvenim uslovima, govori i podatak da je rnlađi sin Hercega Stjepana 
Vukčića Kosače primio islam i kasnije postao paša Hercegovine. 286 Ovaj 
primjer nije usamljen, jer je i druga bosanska vlastela dobrovoljno 
primala islam, zadržala svoje posjede i aktivno sudjelovala u profiliranju 
bošnjačkog etničkog bića u društvenim uslovima, koje je, prvenstveno 
na političkoj ravni, određivala Osmanska država. 


II.3. Razumijevanje imena Bosna 


Bosna jeste posebna zemlja. Postoje posebne 
zemlje, (...) zemljapostavljena između svjetova, 
pogodna zemlja, која se nalazi između istočnog i 
zapadnog svijeta, mediteranske i panonske regije, 
i koja je na neki način, kao vir koji usisava iz tih 
prostora sve vrijednosti i stvara jednu 
specifičnu vrijednost, koja se zove Bosna. 

(Muhamed Filipović) 

Neodvojivo pitanje od pitanja bošnjačkog etničkog bića jeste 
razumijevanje samog imena Bosna. Prvi put ga susrećemo polovinom X 
stoljeća u djelu cara pisca Konstantina Porfirogeneta “De administrando 
imperio,” u kome on ne daje bliže podatke o karakteru i sadržaju samog 
pojma. “Porfirogenetov podatak kaže samo toliko da je Bosna, kao i druge 
zemlje koje su tu opisane, postojala kao poseban teritorij, ne govoreći 
ništa o veličini njezina opsega.” 287 Ako usvojimo Gurvičevo shvatanje 
društvene strukture, gdje je jedan od strukturnih elemenata društva 
prirodna i tehnička sredina, odnosno geografska i demografska osnova, 
onda imenovanje “tla” prirodno-geografskog prostora usko je vezano sa 
cjelinom društvenog života, organiziranog na njemu, jer priroda i 
društvo dva su pola jedinstvenog univerzuma. Kao i o mnogim drugim 
pitanjima, i o postanku i značenju imena Bosna postoje različita mišljenja. 
Marko Vego smatra da je to ime slavenskog porijekla 288 i da su ga sa 
sobom donijela slavenska plemena, koja su naselila prostor današnje 


286 M. Handžić, navedeno djelo, str. 20. 

287 O tumačenju Porfirogenetovog pojma Bosna, opširnije: A. Babić, navedeno djelo, 
55-56. 

288 “Mislim da su stari Slaveni doseljeni u centralnu Bosnu, donijeli sa sobom ime 
Bosna, kao što su to uradila neka druga slavenska plemena.” (M. Vego, Postanak 
srednjovjekovne bosanske države, Svjetlost, Sarajevo, 1982, str. 15) 

centralne Bosne. Suprotno njemu, Enver Imamović smatra da je ime 
zemlje predslavensko 2 * 9 i da su ga ovdje zatekla slavenska plemena i kao 
takvo preuzela. Isto mišljenje dijeli i Petar Skok, precizno izvodeći 
etimologiju imena Bosna 290 . U razjašnjenju etničkog biča Bošnjaka 
razumijevanje imena Bosna jeste jedno od bitnih pitanja, jer nas to pitanje 
ne interesira samo kao lingvistički pojam 2yl ili kao ime za određeni 
teritorij. Svako ime, pa i ovo, uvijek u sebi podrazumijeva konkretni 
sadržaj. Nas upravo i interesira taj sadržaj, kao društvena organizacija, 
etničko biće, kulturna tvorevina, filozofijski kazano, kao povijesni tubitak. 
Bosna nikada nije značila prost geografski pojam, već, naprotiv, od svog 
prvog pominjanja do danas, ona je uvijek značila i konkretni društveno- 
povijesni i civilizacijsko-kulturni sadržaj, kao jedinstveni i neprekinuti 
tok bosanske povijesne individualnosti. 


289 “Stručnjaci koji se bave izučavanjem jezika su već davno došli do zaključka da su 
oblici Bathinus i Basan potpuno identični i tla se oba odnose na naziv rijeke Bosne. 
U ilirskom jeziku dentalna aspriranta “th” koja se javlja u varijanti, Bathinus, ima 
vrijednost glasa “s”, pa umjesto Bathinus treba čitali Basinus. To je ustvari latinizirant 
oblik ilirskog naziva Basan, iz kojeg su doseljeni Slaveni izveli naziv Bosna. 
Fonetskom transkripcijom je od Bathinus (Basinus) i Basan prvo nastalo Bosina, a 
onda od toga Bosna.” (E. Imamović, Korijeni Bosne i bosanstva, str. 23. i 24.) 

290 “Bosna, f hidronim (17. v., pritok Save, izvor blizu Sarajeva, odatle naziv predjela 
gdje izvire: Vrbbosna), horonim potvrden od polovine 10. v. kod Porfirogeneta 
Bosona gdje je poluglas izmedu 5 i a označen sa o. pa bi sc moglo suponirati 
* Boshita, ali se poslije piše Bosina u Dubrovniku, upor. arb. Boshnje, i njcm. etnik 
Waser (kroaten) < Вош + er Ta grafija prctpostavlja i>: *Bosi>na. Prema tome se 
vokal ne da odrediti. Dočetak je kadikad bio idcntificiran sa pridjevskim sufiksom 
-bit > -an pa se deklinira kao pridjev: (u,Lj Bosnoj U fratarskoj administraciji 
označuje se prema Srebrenici, gdje je nckad bio fratarski samostan ,'provincija 
Bosna argentina. Pridjev na -bsk bosanski, etnici na-ac, m prema f na -ka: Bosanac, 
gen -anca (također prezime) prema Bdsnka f (takoder ime uzvisine kod Dubrovnika 
Bosanska); na -jak Bošnjk, gen. -aka (15 v.) odatle tur.bofnakt(a “bosanski jezik”, 
arb. bosh’akqe, Bdshnjak; hipokoristik Bošnjo m (Vuk), toponim pl. Bošnjaci, gen. 
-ak (Slavonija), prezime Bošnjakovic, prema f Bošnjakuša, Bošnjakinja; na -janin 
Bošnjanin (I4.v., stari instr. pl. Bošnjami), toponim pl. t. Bošnjani (Križevac); prezime 
Bošnjanović ' pridjev bošnjanski. 

Kako su nazivi za sve veće savske pritokepredslavenski ipredrimski, mora se uzeti 
da 'je i Bosna predslavenska (zacijelo čak i predindoevropska) riječ. (Istakao A. Đ.) 
Uporeduje se s imenom lijevog savskog pritoka Bosut, kojemu je potvrđeno 
predslavensko inie Basante (P Skok, Etimologijski rječnik brvatskoga ili srpskoga 
jezika, knj. I. Zagreb 1971, 191.) 

291 “Jezička nauka je već clo sad dokazala da su sva imena, svih većih pritoka rijeke 
Save, predslavenskog i predrimskog porijekla. Na osnovu toga je prirodno zaključiti 
da je i ime Bosna predslavenskog porijekla, mada među naučnicima ima i onih 
koji tvrde da je ime rijeke Bosnc čak iz predrimskog perioda (praindoevropsko)... 
Rimljani su takođe zatekli ime rijeke Bosna. Preuzeli ga i zadržali kao oblik Basinus, 
Bathinus, (th = s) Bathina (lat. u(s) = a) Drarrns, Drinus, Drava, Sava, Drina, Basina, 
Bosina, Bosna.” (А. Kasumović, Zašto jezik bosanski, Preporod, Tuzla. 1995, 
67. i 70.) 

“Moje je stajalište”, kaže Ivo Banac, “da BiH predstavlja zasebno 
društvo - zaseban kulturni prostor. Tri bosanske zajednice nikad nisu 
živjele u potpunoj izolaciji. Odvojeni običaji i mentaliteti prožimali su se 
(a smatram da se još uvijek prožimaju) u društvu različitom od onoga 
Hrvatske i Srbije. Jedinstveni bosanski kulturni prostor najlakše se može 
otkriti u onome što bosanske Hrvate i Srbe odvaja od njihovih sunaro- 
dnika u Hrvatskoj i Srbiji. Razliku čine povijest suživota Bosanaca s isla- 
mom i nazočnost, makar i sublimirana, zasebne državne tradicije. lz toga 
su proizašli složeni identiteti, koji nisu tipični za homogena društva. Up- 
ravo zato što je Bosna bila integralm kulturni prostor sa zasebnim povije- 
snim identitetom, ona se ne može uporediti s Jugoslavijom. Jugoslavija 
je bila država, ne društvo.” 292 

U vremenu kada su na Balkanu živjela plemena isprekidanim i 
razdrobljenim životom, na prostoru Bosne i Hercegovine plemenska 
organizacija ostavila je tragove dajući ovom prostoru samosvojan i 
autentičan sadržaj. “Plemena što se naseliše oko rieke Neretve (stare 
Narone) prozvana biješe Neretljani (Narentani); plemena oko planine 
Huma dobiše ime Humljani; a plemena što zaposjeđoše okoliš slavnog 
grada Duklje (Dioclea), poznata su dugo pod imenom Dukljana 
(Dioclenses, Diocletiani). I dolina Gornje Bosne bješe od davnih vremena 
znameniti predjel, i tuj se skupi u jednu oblast više župa plemenskih. 
Nove pristalice preurediše staro ime rijeke Basante ili Basanius prema 
svorn izgovoru, te prozvaše i rijeku i područje njezino Bosnom (Bosi.na), 
a sebe same Bošnjani (Bošnjanins),” 295 Onog momenta kad na 
Balkanskom poluostrvu počinje proces udruživanja plemena u plemenske 
saveze i stvaranje političko-teritorijainih cjelina, ti procesi teku i u Bosni. 
U mnogim izvorima 2iH Bosna se uvijek pojavljuje uporedo sa Hrvatskom, 
Raškom i Dukljom, kao teritorijalno-politička cjelina. Ne samo kao 
teritorijalni pojam ili “povijesni krajolik” već, prije svega, kao ranofeudalna 
država, kao organizirano društvo, na onom nivou na kome su se tada 
organizirala društva i u njezinom susjedstvu! Bosna tu ni u čemu ne 
zaostaje, niti se po čemu razlikuje na nivou organizacije u globalu, osim 
po svojim konkretnim autohtonim osobenostima: multietničnosti, 
multikonfesionalnosti i multikulturalnosti. Istina, granice ovih terito- 
rijalno-političkih cjelina su se mijenjale, bilo je osvajanja i porobljavanja 


292 1. Banac, Cijena Bosne, Evropa danas, Zagreb, 1994, str. 108. 

293 V Klajic, navedeno djelo, 42-43. 

294 “U dogadajima 40-tih godina XI stoljeća, koji su izazvani ustankom u Zeti . . protiv 
vizantijske vlasti, imala je. prema Dukljaninovu kazivanju, indirektnog učešća i 
Bosna Ona je tada, kao i Raška još uvijek bila pod vrhovnont vlašću Vizantije, te je 
vizantijski car, pokrećući vojsku protiv zetskih ustanika, nastojao da za tu akciju 
pridobije raškog župana, bosanskog bana, i zahumskog kneza.” (A. Babić, navedeno 
djelo, str. 71.) 

i različitih odnosa, ali je uvijek Bosna uspijevala da preživi i da uz sebe 
poveže sve svoje dijelove. 

Da bismo što ispravnije shvatili državno-političku strukturu 
srednjovjekovne bosanske države, neophodno je prije toga razumjeti 
karakter feudalnih odnosa, a isto tako i uticaj vjerskog faktora na 
bosanskim prostorima. Vjernost feudalaca prema vladaru feudalne države 
uslovljena je potrebom zajedničke odbrane svog posjeda, ali i religijskom 
pripadnošču. To su glavni razlozi što se u određenim periodima teritorija 
jedinstvene bosanske države nije čvršće politički integrirala. 
Srednjovjekovnu bosansku državu činile su regionalne oblasti, koje su 
bile uslovljene i odredene karakterom feudalne svojine. Pojedine oblasti 
“plemenite baštine” bile su oblici svojine i izvor ekonomske i političke 
moći velikih vlastelinskih roclova (porodica). Srednjovjekovna bosanska 
država, shvaćena kao teritorijalno-politička struktura, ali i kao proizvod 
bosanskog društva, bila je sastavljena od sedam zasebnih oblasti, 295 koje 
je međusobno ujedinja\ r aIo više laktora, među kojima se ističu: 
teritorijalna upućenost jednih na druge, zajednička etnička prošlost, jezik 
bosanski i vjera bosanska, institucionalizirana u crkvi bosanskoj. Svima 
njima vladale su feudalne porodice. One su nekada čvršće, a nekada 
slabije bile povezane, ali su uvijek bile bosanske po sadržaju i državno- 
političkoj strukturi, što se najbolje vidi iz povelje Stjepana Kotromanića, 
pisane oko 1325. god t , kada se prvi put “u banovoj titulari navode jedna 
pored druge, glavne oblasti bosanske države. Tu bosanski vlaclar prvi 
put nastupa kao ’gospodin vsim zemlam bosanskim, (istakao Л. D.) i 
Soli i Usori, i Dolnim Kraem i Hlemske zemle gospodin’.” 296 Osjećaj 
pripadanja Bosni ogleda se u svim segmentima društvenog života, bez 
izuzetka, i čini osnovnu karakteristiku bošnjačkog etničkog bića. Svaki 
sadržaj koji u sebi nosi Bosna ima epitet bosanski i čini autohtonu 
egzistenciju, različitu od ostalih društveno-historijskih identiteta na 
Balkanu. U teritorijalno-političkom smislu postoji bosanska država, 
potpuno neovisna, samostalna i odvojena od susjednih država: Hrvatske, 
Raške i Duklje, te Mletačke republike i Dubrovnika. U etničkom pogledu, 
postoji bosanski narod, dobri Bošnjani, 297 koji govori bosanskim 


295 “Matica bosanske države: gornja Bosna, Soli, Usora, Dolnji krajevi, Zapadne strane, 
Humska zemlja ili Hum i Primorje, Podrinje” (V Klajić, navedeno djelo, str. 17.) 

296 A. Babić, navedeno djelo, str. 171. 

297 “1446., kralj Stjepan Tomaš u darovnoj povelji braći Đragišićima dao je obavezu 
da se darovani posjedi i privilegije ne mogu poreći ni potvoriti ni na manje 
donesti ni za jednu neviru ni zgrihu kraljevstvu našeme što ne bi ogledano 
gospodinom didom i crkvorn bosanskom i dobrimi Bošnjani.’ " (istakao A. Đ.) 
(A. Babić, navedeno djelo, str. 281.) 

jezikom i piše svojim pismom bosančicom. Bosna i njezin narod imaju 
vjeru bosansku, 298 potpuno različitu od vjera drugih naroda, i svoju 
Crkvu bosansku 299 i svoje vladare - banove i kraljeve i svoju vlastelu. 300 
I nešto što je svojstveno samo Bosni i Bošnjacima, što se ne susreće u 
praksi drugih naroda, zakletvu zemljom Bosnom. 301 Svi ovi primjeri 
neupitno pokazuju neraskidivu povezanost i uslovljenost Bosne, kao 
političko-teritorijalnog subjektiviteta, i bosanskog društva, kao imanent- 
nog bosanskog sadržaja, u kome bošnjačko etničko biće izražava svoju 
vlastitost kao bosansku samobitnost. O bosanskom narodu, konstitu- 
iranom i kao društvo i kao država, već u ranom srednjem vijeku, najbolje 
kazuju skoro neprekidni napadi iz susjednih zemalja na Bosnu. Poznato 
je da je srpski župan Časlav, sredinom X stoljeća, bio zauzeo sjeveroisto- 
čnu Bosnu. Samostalni bosanski banovi, morali su se braniti i od 
hrvatskog kralja Krešimira II, ali i od dukljanskih vladara. Najznačajniji 
podatak o postojanju bosanskog društva kao samoorganizirane zajednice, 
organizirane u bosanskoj državi, bilježi grčki Ijetopisac Cinnamus. On 
ističe da je rijeka Drina granica izrnedu Bosne i Srbije, što nedvosmisleno 
ukazuje na to da su to dva zasebna, jedno oci drugog neovisno 
organizirana, društva u dvije države. Bosna nije u vazalskom odnosu sa 
Srbijom, na što ukazuje činjenica da na čelu srpske države stoji župan, 
a na čelu Bosne vladar sa titulom bana. Bosanski narod ima i svoje 
posebne običaje, tradiciju i duhovnost. Ove podatke Cinnamus 302 iznosi, 
opisujući rat između Bizanta i Mađara 1154. god. Tada je na strani Mađara 
učestvovao bosanski ban Borić, kao saveznik, 303 a ne kao zavisni vazal. 
Ovaj podatak nedvosmisleno ukazuje na to da su Bošnjani narocl koji 
samostalno organizira cjelokupni društveni život i, slijedeći svog vladara, 
ulazi u saveze sa drugim narodima i državama. 


298 “Poslavši u travnju 1442. gocl. veću svotu srebra u Dubrovnik u poklad, obrekoše 
mu Dubrovčani. da neče to blago nikome predati, nego da će ono učiniti, što on 
bude poručiti i narediti u svom listu pod svojom običajnom pečatiju, koji bude 
upisao pred rcdovnici rimske vjere ili vjere bosanske’' (Istakao A. Đ.) (V Klajić, 
navedeno djelo, str. 280.) 

299 Djeda starješinu crkve bosanske dubrovčani 1405- god. jednirn pismom nazivaju 
“gospodinom i duhovnim ocem vaše crkve bosanske ” (lstakao A. Đ.) 

A. Babić, Iz istorije srednjovjekovne Bosne, Svjetlost Sarajevo, 1972, str. 262. 

300 "U prvoj polovici XV stoljeća biješe naime pataranska vjera tako maha preotela, 
da je postala upravo državna vjera bosanska, uz koju pristajahu kraljevi, vlaslela 
(istakao A. Đ.) i puk Kralj Ostoja i svi sinovi njegovi bijahu patareni; paternstvu 
prijahu vojvode i knezovi od plemena Hrvatinić, Jablanovića i Kosače; u patarenstvu 
biješe ugrezao sav puk bosanski.” (V Klajić, navedeno đjelo, str. 287,) 

301 "Pred djedom velikim, Radoslavom i pred gostem velikim Radoslavom i pred 
starcom Radomirom i Žunborom, i Vlaćkom, i pred svom Crkvorn i pred Bosnom.” 
(M. Dizdar, Stari bosanski tekstovi, Alef, Sarajevo, 1997, str. 59,) 

302 Vidi napomenu 19. u: V Klajić, navedeno djelo, str. 51. 

303 V Klajić, navedeno djelo, str. 51. 

Titula bosanskog vladara ban još je jedan od pokazatelja predsla- 
venskog kontinuiteta u bosanskom srednjovjekovlju, jer je sarna riječ 
avarskog, a ne slavenskog porijekia. 3 " 4 Koliko je narod srednjovjekovne 
Bosne bio etnički kompaktan, ne postoji precizna građa, več se zaključci 
moraju izvoditi na osnovu relevantnih društveno-historijskih događaja 
i činjenica. Neosporno je da je pomjeranje stanovništva bilo, prije svega, 
zbog ratnih stradanja, posebno križarskih pohoda protiv “bosanskih 
heretika”, zatim raznih epidemija, te samog prirodnog prirasta stano- 
vništva. Nerodne godine i glad su, također, bili faktori pomjeranja stano- 
vništva. Izrazit primjer bio je 1456. godine, kada su Humljani (Herce- 
govci) zbog gladi zatražili prijem na teritoriji Dubrovačke republike, 
koja im je tu pomoč uskratila. 3 " 5 Vrlo vrijedan podatak o autonomnom 
etničkom biču bosanskohercegovačkog društva imamo iz perioda širenja 
bosanske države za vrijeme bana Stjepana II i Tvrtka I. m U novoosvojene 
krajeve kretali su, prije svega, stočari. “Cinili su ih stočari iz jugoistočne 
Bosne i istočnog Huma. Razlikovali su se od dalmatinskih starosjedilaca 
i po imenima. U arhivskoj gradi primorskih gradova Bosanci redovito 
nose narodna imena (Milovac, Bogovac, Putnik, Radmil i sl.), dok 
hrvatski starosjedioci imaju krščanska imena (Nikola, Petra, Pavle i sl.)” 3<>7 
Bosanski stočari naseljavali su i jadranska ostrva. U zadarskom arhivu 
spominje se žena zadarskog građanina Stanka po imenu Bosna, što 
najvjerovatnije ukazuje na porijeklo zemlje iz koje je došla. 308 

Šta je Bosna? 309 Evropska zemlja koja objedinjava povijesne 
različitosti. Iz objedinjavanja povijesnih različitosti, razmeda svjetova i 
spajanja granica naroda, 310 izrasla je Bosna kao političko-teritorijalna i 
kao društveno-historijska autonomna pojavnost, kao izraz vlastitosti koja 

304 O. Ibrahimagić, Državnopravni razvitak Bosne i Hercegovine, Centrala SOA, Sarajevo, 
1997, str. 9. 

305 K. Jiriček - J. Radonić, Islorija Srba, knj. II, Beograd, 1952, str. 419. 

306 Diak Stjepana II 1325. godine na kraju jedne povelje piše da Stjepan II “koji držaše 
od Sane do mora, od Cetine do Drine.” (navedeno prema: M. Dizdar, Stari bosanski 
tekstovi, Sarajevo, 1990, str. 80. i 349 ) 

307 E. Imamovie. Porijeklo bosansko-hercegovačkog stanovništva, str. 39 

308 B. Hrabak, Naseljavanje bercegovačkib i bosanskib vlaba u Dalmatinsku Zagoru 
u XTV, XV i XVI veku, u zborniku Migracije i Bosna i Hercegovina, Sarajevo, 
1990, str. 83. 

309 “Bosna je ime zemlje, povijesti i kulture koji neprekidno traju dulje od tisuću godina. 
Od srednjovjekovne banovine i kraljevinc preko administrativne zasebnosti u 
Osmanskom i Austro-Ugarskom carstvu, federalne republike u Jugoslaviji do 
obnovljene državne neovisnosti, shvaćen je integristički smisao tog imena, iako 
mu je u novije doba u zamjenskom i zvaničnom obliku dodijeljena inačica ’Bosna 
i Hercegovina. (R.Mahmutćehajić, Bosansko piianje o svijetu, u: Tolerancija i 
tradicija, Međunarodniforum Bosna, Sarajevo, 2000, str. 186.) 

310 “Živimo na razmeđu svjetova na granici naroda svakome na udaru, uvijek krivi 
nekome, na nama se lome talasi historije, kao na grebenu.” (M. Selimović, Derviš 
i smrt, Univerzal, Tuzla, 1986, str. 241.) 

traje preko 1000 godina. “Bosna jeste posebna zemlja. Postoje posebne 
zemlje, posebna mjesta, kao npr. Palestina, Jerusalem, Meka, Rim. To 
nije ništa čudno u terminologiji ljudske povijesnosti. (...) Bosna je jedno 
takvo mjesto, specifično. Ja sam jednom napisao da je to zemlja 
postavljena izmectu svjetova. pogodna zemlja, koja se nalazi između 
istočnog i zapadnog svijeta, mediteranske i panonske regije, i koja je, na 
ncki način, kao vir koji usisava iz tih prostora sve vrijednosti i stvara 
jednu specifičnu vrijeđnost, koja se zove Bosna.” 311 (Istakao A. Đ.) Od 
svog nastanka do danas bosansko društvo je skup zasebnosti, svjesno 
vlastitih identiteta, čija svjesnost o sebi izvire iz otvorenosti prema drugom. 
Priznanje drugorn da postoji tu pored tebe, istovremeno je određivanje 
sebe kao identiteta, ne nasuprot drugom, več kao zasebnosti koje se 
raspoznaju, prepoznaju i uvažavaju. Zasebnosti koje žive zajedno. U 
bosanskoj povijesti i kulturi, na zemlji bosanskoj, stanovali su i stanuju 
osnovni povijesno-civilizacijski identiteti, sa svojom ukupnom 
dinamičnošću. Materijalizacija tih povijesnih i civilizacijskih subjektiviteta 
vidljiva je u džamijama, crkvama, katedralama, sinagogama i drugim 
sakralnim objektima. Takvo čvorište svjetske povijesti vidljivo je još samo 
u Jerusalemu. 

Zasigurno je u pravu Jusuf Žiga kada ističe da: “Bosna i Hercego- 
vina nije parče planete na kome su se susrele i ’sukobile’ različite civili- 
zacije, vjere i kulture. U tom kontekstu se ne može predstavljati ni neda- 
vna agresija na ovu državu, kako to, inače, sugeriraju neki analitičari, 
poput S. P. Hantingtona. Riječ je, ustvari, o jednom od planetarnih 
čvorišta, gdje su se Istok i Zapad, Sjever i Jug, tj. različiti civilizacijski to- 
kovi, plodonosno uvezali poput snopa duginih boja, u kome se dovoljno 
jasno dalo prepoznati i ono pojedinačno i opce - zajedničko.” 312 

Šta je onda Bosna, shvaćena kao bosansko društvo, u suštini? 
Kratak i neupitan odgovor bio bi: žilište multietničkog, multikonfe- 
sionalnog i multikulturnog bosanskog društva, iz koga je izrasla 
njegova kvintesencija bošnjačko etničko biće. 


311 M Filipović, Bosanski dub, Zbomik radova, Sarajevo, 1997, str 26. 

312 j Ž.iga, navedeno djelo, str. 13. 

II.4. Bošnjačka otvorenost za drugo i drugačije 




Nek je djedovska velika kuća 
uvijek i širom 
otvorena 

Za sve pod nebom dobre Ijude 
i za sve dobre 
Bošnjane 
(Mak Dizdar) 


Višestoljetno povezivanje i uslovljavanje društveno-historijskog 
toka, s jedne strane, i bosanskog teritorija, s druge strane, uslovili su 
izrastanje triju naroda, ali, umnogome, odredili i jednu od osnovnih 
karakteristika društvenog i nacionalnog bica Bošnjaka. Ta differentia 
specifica društvenog bića bošnjačke nacije jeste otvorenost za drugo i 
drugačije. Bošnjačka nacija je otvoreni krug, otvoren prema Zapadu i 
Istoku, prema prošlosti kojoj ne robuje i u koju se ne zatvara, ali i prema 
buducnosti koju ne uzima od drugih. Bošnjačka otvorenost za drugo i 
drugačije izražava se na svim poljima življenja: u duhovnosti, kulturi, 
rnoralu, religiji, clruštvenoj organizaciji života... Ona nije samostalna 
osobina za sebe, jedna karakteristika života, več predstavlja vezivno tkivo, 
sam način postojanja bošnjačkog nacionalnog bića, subjektivni izraz 
društveno-historijskog toka bošnjačkog identiteta. 

Na pritisak nebosanskog identiteta, Rimske crkve, ban Kulin sa 
vjerskim poglavarima je 1203. godine promijenio svoj odnos prema 
“drugom”, ne kao izraz dobre volje, jer bi to uradio sam, bez prisustva 
papskog kapelana i izaslanika Ivana Casamarisa, već, prije svega, kao izraz 
spremnosti bosanskih ljudi i bosanskog društva da žive sa drugačijim. I 
ovaj primjer ukazuje na razliku izmedu otvorenosti bosanskog društva 
prema drugom i drugačijem i zatvorenosti drugih prema bosanskom 
društvu. I dok zatvoreni identitet Rimske crkve imperativno uslovljava 
banu Kulinu, “za koga bismo sa sigurnošću znali da je mahinejac ili neki 
drugi heretik, nećemo primiti da s nama stanuje”, 313 ban Kulin i Ijudi 
bosanskog društva prihvataju drugo ne samo kao drugačije već i kao dio 
vlastitog puta i time pokazuju jednu od bitnih karakteristika svog 


313 F. Šanjek, Bosansko-humski krstjani i katarsko-dualističkipokret u srednjem vijeku, 
Zagreb, 1975, str. 61. 

identiteta. Nasuprot brojnim vanjskim nebosanskim nasrtajima na otvo- 
reno bosansko društvo, ono je uspjelo, upravo snagom svoje otvorenosti, 
da sačuva svoj identitet, da sačuva svoju ukupnost. Društvena kohezija 
bosanskog društva nije izrastala iz zatvaranja u vlastitu zasebnost, nego 
iz međusobne otvorenosti i poštovanja, kako unutar bosanske zasebnosti, 
tako i prema onima koji su dolazili izvan Bosne. O tome zorno svjedoči 
povelja bana Kulina, izdata Dubrovčanima 1189. god. 31 '* Ona ne svjedoči 
samo o državno-pravnom subjektivitetu bosanske države, kao 
konstituiranog političkog identiteta, nego izražava dostignutu svijest o 
slobodi, pravdi, zabrani zla i prihvatanja drugog kao prijatelja, kao 
razvijenih karakteristika bosanskog društva. 

“Jedinstvo različja”, kao esencijalna bit bosanskog društva, izra- 
žava se, između ostalog, i u bosanskoj pismenosti. Bosanskom banu 
Kulinu nije smetalo da pomenutu Povelju Dubrovčanima napiše na dva 
pisma, bosančicom (bosanskom čirilicom) i latinskim pismom. Ovaj 
primjer bana Kulina ne čini nikakav izuzetak, već, naprotiv, autentičan 
primjer “jedinstva različja” otvorenog bosanskog kruga, koje je u Bosni 
pravilo, a ne izuzetak zbog toga što “se u srednjovijekovnoj Bosni i Hu- 
mu koriste četiri sistema pisma: grčko, latinsko (uključivo goticu), glago- 
ljica i ćirilica... Teško da bi se našao još neki primjer u svijetu da se na 
tako malom prostoru istovremeno upotrebljava toliko pisntenih sistema.” 515 

U osmanskom periodu, sa usvajanjem islamskih vrijednosti i normi, 
kako u religijskom životu, isto tako i u društvenom, kulturnom i umjetni- 
čkom, usvaja se i islamsko-orijentalna pismenost, odnosno arapsko 
pismo. Međutim, kontinuitet bosansko-narodnosnog se ne prekida, jer 
“islamsko-orijentalna pismenost nije presjekla srednjovjekovnu bosansku 
tracliciju pisma i knjige... Jednim dijelom bosanska ćirilica, ili bosančica 
egzistira među muslimanskim stanovništvom (Bošnjacima op. A. Đ.), koje 
je koristi isključivo kao svjetovno pismo.” 316 I prvi službeni list Bosna, 
koji krajem osmanske vladavine pokreće Vilajetska štamparija (1866-1878) 
štampan je na narodnom jeziku sa dva pisma, arebicom i ćirilicom. 


314 “Ja, ban bosanski Kulin, zaklinjem se tebi, kneže Krvašu, i svim građanima 
dubrovačkim, da ću vam biti od sada pravi prijatelj i dovijeka pravi mir držati, s 
vama dok budem živ. Svi Dubrovčani koji budu išli po mojoj državi trgujući, gdje 
god budu htjeli odsjesti, kud god budu išli, s pravom vjerom i s pravim srcem, neće 
im niko nanijeti nikakvo zlo, osim što im ko da svojom voljom na poklon. A od 
mojih carinika neće biti nasilja i dok kod mene budu davacu im savjet i pomoć, 
kao i sebi, koliko budem mogao, bez ikakve zle misli. Ja Radoje, dijak banov, pisah 
ovu povelju po naredenju bana godine 1189-, na dan 29. mjeseca augusta.” (Prijevod 
Povelje uzet iz: O. Ibrahimagić, Državno-pravni razvitak Bosne i Hercegovine, 
Sarajevo, 1997, str. 11.) 

315 Dž. Celić, Tokovi pisane riječi u Bosni i Hercegovini, u Pisana riječ u Bosni i 
Hercegovtni, V. Masleša, Sarajevo, 1982, str. 9. 

316 Dž. Celić, navedeno djelo, str. 18. 

I za vrijeme austrougarske uprave Bosnom i Hercegovinom 
nastavlja se praksa uvažavanja bosanskog “jedinstva različja”. Pluralnost 
interesa bosanskih etničkih, kulturnih i drugih socijalnih identiteta 
zadovoljavana je pluralnošću jezika i pisama, putem kojih su se 
autonomno izražavala različja bosanskog jedinstva, a da jedno drugom 
nisu smetala, već, naprotiv, jedno pomoću drugog nadopunjavala i 
istovremeno i uvažavala i potvrđivala kao autonomni bosanski identiteti. 
Zato se i moglo desiti da većina listova izlazi na bosanskom, srpskom ili 
hrvatskom jeziku, ali je bilo i onih koji su pisani arebicom na bosanskom 
jeziku. Isto tako, bilo je listova koji su izlazili i na turskom, mađarskom i 
španskom jeziku . 317 

Bosansku otvorenost za drugo i drugačije, kao suštinski izraz 
samog načina života bosanskog društva, susrećemo kao neprekinuti 
tok događanja, ali o njegovom značaju i suštini tek možemo suditi 
ako tu specifičnu bosansku datost uporedimo sa izvanbosanskim 
isključivostima i jednodimenzionalnim uokvirenostima društava i 
država koje dodiruju Bosnu. I dok bosansko srednjovjekovno društvo, 
kulturno i religijski nehomogeno, egzistira kao cjelina uz pravilo i 
“potrebu slušanja drugog, bez obzira šta određuje njegovu drugost ,” 318 
u njegovom susjedstvu, u srpskom društvu Stefana Dušana, drugačiji 
iskaz vjerske duhovnosti biva sankcioniran državnim zakonom . 319 I 
dok se u srpskom društvu toga vremena kažnjava i samo izricanje 
drugačijeg religijskog mišljenja (“ko rekne babunsku reč”) dotle se u 
Bosni susreću različite religije i civilizacijske tradicije, prepoznaju se 
jedna pomoću druge, slijedeći vlastite puteve, čije ukrštanje i 
preplitanje čine bosansko društvo otvorenim krugom, unutar koga 
opća isprepletenost učvršćuje različitosti, kao način tvorbe bosanskog 
jedinstva. Zato se i moglo desiti da Anđel Zvizdić, čovjek Bosne, izađe 
pred sultana Mehmeda Fatiha II 1463. god. i dostojanstveno zatraži 
slobodu ispovijedanja kršćanske vjere za sve one u Bosni koji to žele. 
“Mi” bosanski franjevci, prihvatamo Osmansku državu i ono što ona 
sa sobom nosi i drugi vjerozakon i drugačiju kulturu i ponašanje. To 
je poruka izlaska franjevaca pred sultana, ali istovremeno tražimo da 
ostanemo zasebnost. Razumijevajući drugog i uvažavajući drugost kao 
dokaz vlastitog identiteta, sultan Fatih II izdaje Ahd-namu bosanskim 


317 Opširnije vidi u: Dž. Čelić, navedeno djelo, str. 29. 

318 R. Mahmutćehajić, navedeno djelo, str. 190. 

319 “Cl. 10. O jeretiku. I ako se ko nade da kao jeretik živi među hrišćanima, neka se 
opali po obrazu i neka se izagna; a ako će ga neko tajiti i taj da se opali.” “čl. 85. O 
babunskoj reči. Ko rekne babunsku reč, ako bude vlastelin, da plati 100 perpera, 
ako li ne bude vlastelin da plati 12 perpera i da se bije štapovima.” (Dušanov 
zakonik, Matica srpska, Novi Sad, 1950, str. 51.) 

franjevcima . 320 ne osporavajudi im pravo ‘drugog" i drugačijeg, da 
zajeclno sa drugim vjerozakonima, kao izrazima življenja i kao 
pojedinačnostima, čine jedinstvenu cjelinu - jedinstvo različitosti. Ovaj 
susret dva civilizacijska kruga na bosanskom tlu potvrđuje multidi- 
menzionalnost. tolerantnost i otvorenost života bosanskog društva, te 
njegov putokaz, “izvedeno potvrđivanje da cjelina pripada svakom po- 
jedinačnom sudioniku tog jedinstva posebnosti. Opstojanje takvog ob- 
rasca moguće je pratiti na cijeloj bosanskoj teritoriji kroz tisuću gocli- 
па .” ,г1 

Ahdnamom sultan Fatih II kao opće pravilo ističe slobodu vjerois- 
povijesti. imetka i života (“niko se ne smije miješati u njihove stvari niti 
ih napadati ni vrijedati ni njih ni njihovživot”), te time jamči pravo svakom 
da živi kao drugi i clrugačiji, poštujući univerzalne principe raznolikosti 
ispoljavanja života, izrasle iz različitih sakralnih predanja. To je istvremeno 
značilo negiranje mitološkog i zatvorenog uređenja društva, okrenutog 
prošlosti, koje je bilo uspostavljeno Dušanovim carstvom i sebe smatralo 
apsolutnim, završenim i vječnim, ne dozvoljavajući drugom i drugačijem 
da slobodno i na vlastiti način ispoljava svoju drugost. To se najbolje vidi 
iz propisa Dušanovog zakona prema robovima i meropsima, zavisnim 
seljacima vezanim za zemlju . 322 

Opravdano je postaviti pitanje šta čini izvorište bošnjačke otvore- 
nosti za drugo i drugačije, kao bitne specifike bosanskog društva. Je li 
ona utemeljena u legendi, mitu ili u idealnoj svijesti? Pisalo se o bosans- 
kom duhu , 323 kao samorazvojnom bosanskom realitetu, koji se kao 
duhovnost izražava u poeziji, slikarstvu, muzici, graditeljstvu, merhametu, 
ljubavi prema Bosni, suživotu, toleranciji i omorenosti za drugo i druga- 
čije. U svakoj od ovih izražajnih sfera bosanskog duha moguće je istaći 
primjere njegove autentične realizacije. Jer bosanski duh, taj otvoreni 


320 “Ja sam Sultan Mehmecl han, neka je poznato svima uopće od prostog puka kao i 
odličnijima ova moja vlastodržačka povelja previšnja, kojom bosanskim 
svećenicima ukazujem veliku pažnju, te zapovijedam spomenutim i njihovim 
bogomoljama ne smije biti smetnje ni pritiska, neka se smjeste u svojim 
bogomoljama, te kako od uzvišene moje strane tako od mojih vezira, niti od mojih 
podanika, raje, niti od svega stanovništva cjelokupne moje države spomenuti niko 
se ne smije miješati u njihove stvari niti ih napadati ni vrijeđati ni njih, ni njjhov 
život. njihov imetak (imovina), ni njihove bogomolje. Takođe iz tuđine u moju 
državu dovoditi ljude dozvoljava im se.” (navedeno prcma: H. Dizdar, Muslimcmi i 
kršćanipod turskom vlašću u ВШ, H. Ahmed Kujundžić, Sarajevo, 1944, str. 13 ) 

321 R. Mahmutćehajić; navedeno djelo, str. 191. 

322 “Čl. 201. Ako meropah pobegne kuda od svog gospodara, u drugu zemlju ili u 
carevinu, gde ga njegov gospodar pronađe, da ga osmudf i nos mu raspori.” 
(Dušanov zakonik, navedeno djelo, str. 69 ) 

323 M. Tilipović, Bosanski dub u književnosti - štaje to'č, Zivot, Sarajevo, mart, 1967. god. 
A. Isaković, Autentićnost i autonomnost bosanskog duba, u: Bosanski dub, 
Zbornik radova, Sarajevo, 1999, 13-15. 

krug neprolaznosti, na nivou društvenosti, realiziran kao bosanskoher- 
cegovačko društvo, “nije podlegao ni državno-administrativnom razbija- 
nju banovinskim parceliziranjem u međuratnom periodu. Nije ga svojim 
načinom preoblikovala ni austrougarska okupacija. Nije nestao u višesto- 
ljetnom Osmanskom carstvu zasnovanom na religijskim kategorijama, 
nisu ga zatrli ni močni krstaški pohodi na predislamsku heretičku Bosnu 
i Crkvu bosansku .” S24 Bosanski duh održao je i branio bosansko društvo 
i u njemu jasno izdiferenciranu zasebnost - bošnjačku naciju. “Bosanski 
duh ne bi bio to što jeste da ne gradi mostove i tamo gdje su svi drugi 
izgubili nadu i gdje se drugima čini da je život prestao. Bosanski duh ne 
bi bio to što jeste da ga ne pokreće vlastita, iskonska filozofija, da su 
upravo bol i patnja najveći pokretači ljudskog života. Bosanski duh ne bi 
bio to što jeste da ne uživa u glasu mujezina i u jeci zvona, i to oboje u 
isto vrijeme .” 325 

Bošnjaci su zasebni onoliko koliko su zasebne sve evropske nacije: 
imaju svoju teritorijalnu cjelovitost - Bosnu i Hercegovinu, svoju kulturu, 
prožetu predislamskim srednjovjekovnim elementima, kršćanstvom i 
islamom i autentičnom narodnom običajnošcu. Imaju svoj jezik, kao izraz 
ukupnosti vlastitog povijesnog razvoja. No, oni unutar svog zasebnog 
nacionalnog bica sažimaju zajednička ishodišta vlastite otvorenosti. Kao 
rezultat vlastite otvorenosti u sebi sažimaju jedinstvo različitosti. “Oni, s 
obzirom na posebnosti, pripadaju, istodobno. evropskom kulturno-his- 
torijskom krugu i političkom okviru, mediteranskom krugu uzajamnosti 
kultura i vjerskih predanja, svijetu kršćanstva i svijetu islama .” 326 Praktično 
ozbiljenje svih ovih dimenzija otvorenosti susrećemo u simbolima 
nadgrobnih obiiježja: križ, polumjesec i zvijezda, jabuka, loza i otvorena 
ruka. Ovi simboli neumoljivo svjedoče o univerzalnosti otvorenog 
bošnjačkog kruga. Bošnjaci svoju otvorenost, svoju sposobnost sažimanja 
razlika nisu ispoljavaii samo u znakovima i simbolima, nego i u praktičnom 
životu. Samo iz otvorenog kruga bosanske duhovnosti može se objasniti 
vjersko ponašanje vojvode Sandalja Hranića 327 i hercega Stjepana Vukčića 
Kosače 328 . Oni su istovremeno ispovijedali po dvije pa i tri vjere. Herceg 
Stjepan bio je pripadnik Crkve bosanske i pravoslavac, ali je, istovremeno, 

324 A. Isaković, navedeno djelo, str. 13. 

325 A. Granić, Bosanski jezik - mit ili stvarnost?, u: Bosna, bošnjaštvo i bosanski 
jezik, Zbornik radova, Matica Bošnjaka, Zurich, 1993, str. 23. 

326 R Mahmutćehajić, Živa Bosna, Oslobođenje International, Ljubljana, 1994, 
str. 139. 

327 Vidi bilješku 126. 

328 Herceg-Stjepan Vukčić Kosača, vojvoda hercegovački, gospodar Huma, Primorja 
i Veliki vojvoda Podrinja. Zbog pritiska katoličanstva i pripadnosti, u religijskom 
pogleđu. Crkvi bosanskoj, sarađivao je s Osmanlijama. Plaćao im je danak 
(porez) i svog sina Stjepana poslao na dvor sultanu Stitio je izbjegle pristalice 
vjere bosanske koje je rimska inkvizicija progonila po Bosni. 

zbog političkih prilika poručivao papi da je spreman preći na katoličku 
vjeru. Nije mu bilo teško da umjesto domaće vlastelinske titule ban, koja 
je avarskog porijekla, ili susjednih vlastelinskih titula, za sebe uzme titulu 
hercega, 329 po kojoj je dobio ime i današnji toponim za Hercegovinu, 
zemlju Hercegovu. I administrativni službenici na dvorovima bosanskog 
srednjovjekovnog plemstva bili su u religijskom opredjeljenju pripadnici 
i Crkve bosanske, i pravoslavlja, i katoličanstva. 330 Dakle, uvažavanje 
drugog i drugačijeg u bosanskom otvorenom krugu predstavlja način 
života, način izražavanja sebe kao identiteta, kome identitet drugog 
ne da ne smeta, već jedan pomodu drugog se određuju i prepoznaju. 
Nasljeđujući i nastavljajući povijesni tok bosanske otvorenosti za drugo 
i drugačije, hercegov sin Stjepan, koji, prihvatajući islam, uze ime 
Alimed, 331 ali vezanost za rod i rodnu grudu uputi ga da prezime imenuje 
rodom i zavičajem. 

Bošnjačka otvorenost za drugo i drugačije ne samo da je priznavala 
drugom drugost, već je podrazumijevala i zaštitu drugog od eventualnih 
nepravdi i nasiJja, omogućavanje dostojanstvenog života, ne kao formalne 
pažnje, već, prije svega, kao pravila i načina ispoljavanja života kao talcvog. 
“Godine 1818. planula je u Sarajevu buna protiv Mehmed Ruždi-paše. On 
je bio lakom i u želji da nagrabi novca pohvata i zatvori neke kršćane i 
jevreje iz sarajevske čaršije. Na ovo se dignu sarajevsld muslimani i zatraže 
da se uhvaćeni odmah puste iz stanice. Deputaciju sarajevskih muslimana, 
koja je pošla po savjetu kadije Hatibovića veziru, radi intervencije, dočekaše 
vezirovi Ijudi pod konakom vatrom iz pušaka. Tek tada planu prava pobuna, 
pa vezir morade popustiti i sve ulivaćenike pustiti na slobodu. Da sebe 
opere, htio je svu krivicu prebaciti na svog ćehaju, ali mu Sai'ajlije, bojeći 
se da stvar ne prikaže lažno u Stambolu, ne dadoše otići u Travnik, dok 
pred kadijom nije dao pismenu izjavu, da je on kriv za pobunu Sarajlija.” 332 

Bošnjačka otvorenost prema drugom i razumijevanje drugog, 
uvažavajući njegovo pravo kao svoje, pravo susjeda da bude miran od 


329 E. Imamović, Korijeni Bosne i bosanstva, str. 28. 

330 Na dvoru bercega Stjepana služili su као njegovi savjetnici pripadnici sve tri 
vjere. To je na prvom mjestu bio gost Radin, a zatim mitropolit David, kao 
poglavar pravoslavne crkve u Humskoj zemlji. Među bliskim hercegovim 
savjetnicima bio je i “počteni vitez Pribislav Vukotič, koji se priklonio 
katoličanstvu ." (M. hnamovic, Hislorija Bošnjaka, str. 78.) 

331 Hercegovic Ahmed-paša, sin Hercega Stjepana, brat zadnje bosanske kraljice 
Katarine, prvi paša Hercegovine, rodio se 1455. gođ., školovao se na dvoru sultana 
Mehmeda Fatiha II. Kada je odrastao, prihvatio je dobrovoljno islam. Oženio se 
kćerkom Bajazita 11. Bio je beglerbeg, namjesnik Egipta, i veliki vezir, dužnost koju je 
obavljao tri puta. Na njegovom dvoru nalazilo se mnogo Bošnjaka, među njima i 
pripadnici Crkve bosanske Grgur Desilović, Radić Bogašinović i dr. Jedan je od najvcćih 
vojskovođa osmanske vojske. 

332 H. Dizdar, navedeno djelo, 11 i 12. 

ruku i jezika susjedova, posebno se ispoljavala u trenucima aktiviranja, 
duhovno zatvorenih, krugova različitih oblika destrukcije i nasilja. Takvih 
je slučajeva svuda po Bosni i Hercegovini. Upečatljiv primjer su rezolucije 
Bošnjaka o zaštiti Srba od zločina i nasilja koje su im nanosile ustaše u 
Drugom svjetskom ratu. O ovim rezolucijama, koje predstavljaju najsv- 
jetlije primjere poimanja humanizma, političke slobode, prava na život i 
rad druge religije i druge kulture, drugog stila života i druge nacionalne 
grupe, u našoj znanstvenoj, intelektualnoj i političkoj javnosti zna se 
vrlo malo. 333 

Prema istraživanju M. Hadžijahića, rezolucije su izdate u Prije- 
doru 23. septembra, Sarajevu 18. oktobra, Mostaru 21. oktobra, Banjoj 
Luci 12. novembra, Bijeljini 2. decembra i Tuzli 11. decembra 1941. 
god., dakle, odmah nakon prvih ustaških zločina nad Srbima. Hadži- 
jahić ističe da postoje indicije da su iste takve rezolucije izdate i u još 
nekim mjestima Bosne i Hercegovine, najprije u Bosanskoj Dubici i 
Visokom. 

Pored toga što rezolucije nedvosmisleno, jasno, zvanično i 
otvoreno 334 osuđuju ustaško ubijanje, pljačku i progon Srba, ograđuju 
se i od zločina koje čine pojedini Bošnjaci, zavedeni ustaškom 
ideologijom i uključeni u njihov pokret, i osuđuju progone samih 
Bošnjaka. One, istovremeno i prije svega, u sebi sadrže potvrdu bošnjačke 
otvorenosti za drugo i drugačije u svim segmentima ljudske egzistencije. 
“Možemo i treba da živimo jedni pored drugih i jedni s drugim kao braća,” 
ističe se u Bijeljinskoj rezoluciji. Istovremeno, u Mostarskoj rezoluciji 
naglašava se stranost “duši svakog muslimana” činjenje zločina, nanošenje 
nepravde i nasilnog prevjeravanja i bezakonja. “Osuđujući sve to, želimo 
da se zavede puna jednakost i jednakopravnost, red i zakonitost za sve, 
bez ohzira na vjersku i narodnu pripadnost.” 335 Rezolucije imaju poseban 


333 O ovim rezolucijama, kao protestu i osudi zločina nad Srbima u Drugom svjetskom 
ratu pisali su: 

M. Hadžijahić, Muslimanske rezolucije iz 1941. god., Zbornik “1941. u istoriji 
naroda BiH,"V. Masleša, Sarajevo, 1973, 275-282. 

R. Hurem, Pokušaj nekih gradanskih muslimanskih političara da BiH izdvoje 
izokvira NDH, GDl, BiH XVI, 1965, 191-220. 

N. Duraković, Prokletslvo Muslimana , Oslobođenje, Sarajevo, 1993, 134-135 

334 “Zato u ocjeni ovih rezolucija treba istaći da je to prvi i, koliko znamo, jedini 

organizirani i zvanično proslijeđeni protest i osuda progona i ubijanja Srba. Ta, 
nadasve humana, solidarna i hrabra akcija bosanskohercegovačkih Mpslimana 
je, uz osudu koja je došla iz redova Komunističke partije Jugoslav i..,. . 

osude terora i progona naroda, koji nažalost nikada nije bio ге/.фиИСав' uzyraćcn\ 
u situaciji kada su muslimani bili izloženi masovnom terj^/u i tibljaniu (N 
Duraković, navedeno djelo, 134). 

335 Navedeno prema: M. Hadžijahić, navedeno djelo, str 277 

značaj, ako se posmatraju kao akt cjeline bošnjačke nacije, 536 a ne samo 
kao stavovi pojedinih njezinih političkih grupacija. Neosporna je činjenica 
da je inicijator donošenja ovih rezolucija bilo udruženje ilmije “El- 
Hidaje”, koje je na svojoj skupštini, održanoj u Sarajevu 14. 8. 1941. 
god., uputilo “ustaškim vlastima” protest protiv njihovih zločina. Potpisnici 
rezolucija bili su najširi slojevi bošnjačke inteligencije i javnog života, 
bez obzira na to kojem su političkom opredjeljenju pripadali. U odbrani 
prava drugog da živi pored Bošnjaka i sa Bošnjacima u Bosni i Hercego- 
vini, uvažavajuči religijske, nacionalne i kulturne različitosti, a osuđujuči 
nasilje, pljačku, zločine, ubijanje, progone, deportacije i nasilna prevjera- 
vanja, na istoj strani našli su se vjerski službenici i komunisti. Ove činjenice 
nedvosmisleno ukazuju na to da bošnjačka otvorenost za drugo i 
drugačije nije plod jedne političke opcije ili političkog opredjeljenja, 
nego svoje izvorište ima u žilištu bošnjačkog duhovno-kulturnog, 
društveno-povijesnog i nacionalnog biča. 

Bošnjaci su štitili i Srbe i sve one “druge”, koje drugi nisu štitili. 
Navest čemo primjer zaštite Cigana od njemačkih fašista u Drugom 
svjetskom ratu u Zenici. Muslimani Zenice su 1942. god. vlastitim 
potpisima (njih 27) tražili zaštitu zeničkih Cigana, predstavljajuči ih kao 
dio sebe. 337 Krugovi bošnjačke otvorenosti, nisu od jučer, već sežu daleko 
u prošlost, u duhovno i kulturno-civilizacijsko žilište vlastite povijesti. 
Bošnjačka otvorenost za drugo i drugačije nije slučajnost, niti historijski 
i društveni unikum. Zakon kućnog ognjišta, praga prvog susjeda, pravila 
da je komšija preči od brata rezultat je historijskog toka bošnjačke 
zasebnosti, kao jednog od rezultata historijskog razvoja bosanskih 
posebnosti. Bošnjačko razumijevanje drugog i drugačijeg, uvažavanje 
drugog i vlastito određenje u odnosu na drugo, nije samo jedna od 
bošnjačkih društveno-etničkih karakteristika, več predstavlja sam način 
egzistencije, vlastitu bitnost. Bošnjačkom ne smeta drugo i drugačije. 
Naprotiv, otvorenost prema njemu otkriva sve vrijednosti bošnjačke 
zasebnosti, i kao društva, i kao kulture, i kao duhovnosti. 

Jedan u nizu povijesnih primjera bošnjačke otvorenosti prema 
drugom i drugačijem jeste i prijem Sefarda, 338 jevreja izgnanih iz Španije 
krajem XV stoljeća. Uporedimo događanja u dva povijesno-civilizacijska 


336 “Na osnovu svih ovih zahtjeva, sudeći po masovnosti i odzivu potpisnika, te po tom 
što je taj protest ravnomjerno obuhvatio cijelu BiH, od Mostara, preko Tuzle i 
Bijeljine, do Prijedora i Banje Luke, može se reći da ove rezolucije na reprezentativan 
način odražavaju političko raspoloženje cijelog muslimanskog naroda.” (N. 
Duraković, navedeno djelo, str. 135.) 

337 M. Džemaludinović, Jedno svjedočanstvo naše bumanosti izratnib dana. Takvim. 
1971, 72-77. 

338 Sefard je na/.iv za španske jevreje doseljene u Bosnu krajem XV vijeka i na 
hebrejskom jeziku znači Spanija. 

kruga toga vreraena. Sefardi su živjeli i u jednom i u drugom. Iz jednog, 
špansko-katoličkog, protjerani su kao nepoželjni zato što su drugačiji, a 
u drugom, bosansko-islamskom, primljeni su sa dobrodošlicom, upravo 
zato što su drugačiji od svojih novih domaćina. U zatvorenom krugu 
španske inkvizicije, nije bilo mjesta za nekatolike. Svi oni koji nisu 
uvažavali volju i pravila velikog inkvizitora Tomasa Torkemade progla- 
šavani su krivim, živi spaljivani ili dobijali rok da se isele iz Španije,”'’ da 
izađu iz kruga koji nije bio otvoren za drugog. 

Na meti diskriminacije bili su ne samo Jevreji, već i Mauri, 
muslimani Španije. Da bi ih obilježili kao druge i drugačije bila je propisana 
obaveza da nose oznake na gornjim dijelovima odjeće. Nasilno su pokršta- 
vani, maltretirani, ubijani i progonjeni, jer zakon zatvorenog kruga 
“nalaže da u jednoj državi vlada jedna vjera, jedna rasa, jedna boja kože, 
jedna politička doktrina.” 340 

Dolazak Jevreja u Sarajevo bio je omogućen otvorenošću bosan- 
skog društva i zakonodavstva Osmanske države, utemeljenog na islam- 
skim shvatanjima ljudske slobode. Bosansko društvo tada se razvijalo u 
okviru Osmanskog carstva i njegove državne uprave. 341 U Sarajevu i dru- 
gim bosanskint gradovima za njih nisu bila formirana geta. U početku 
su živjeli zajedno sa Bošnjacima, dok nisu formirali svoju četvrt, a kasnije 
i svoje mahale 342 i općinu. 343 Jevreji u Bosni i Hercegovini nisu bili diskri- 
minirani. Oni su se sasvim slobodno kretali, imali su poslove kao i ostali 
građani, u nekim čak i prednjačili (naprimjer, u trgovini i liječenju Ijuđi). 
Bavili su se brojnim zanatima. Govorili su slobodno svoj maternji jezik i 
organizirali žiclovsku osnovnu školu i mnoge vjerske škole, stvarajući 
tako osnovu za dalji kulturni razvoj svoje posebnosti. 

U periodima kada su centralni organi osmanske vlasti svojim 
odlukama nanosili štetu jednoj od bosanskih etno-konfesionalnih ili 
socijalnih društvenih grupa, tada je druga bosanska etno-konfesionalna 
grupa, istog socijalnog statusa, intervenirala protiv organa centralne vlade, 
kako bi iskazala svoje poštovanje i uvažavanje drugog i drugačijeg, kao 
supstancijaliteta bosanskog društ\ r a. Jedan, ne usamljen, primjer desio 


339 Opširnije: E. Čampara, Muslimani i Jevreji na primjerima iz Španije i Bosne, 
Svjetlost, Sarajevo, 1994. 

340 E. Čampara, navedeno djelo, str 91. 

341 “Turski sultan Bajazit i njegovi nasljednici Selim I i Sulejman II širom su otvorili 
vrata svoje države izbjeglicama iz Španije. Oni su im dali slobodu i sva građanska 
prava.” (A. Pinto , Jevreji Sarajeva i Bosne i Hercegovine, V Masleša, Sarajevo, 
1987, str. 11.) 

342 Prema Pulopisu Evlije Čelebije, 1660. godine u Sarajevu su bile dvije jevrejske mahale 
(E. Čelebija, Putopis. Sarajevo Publishing, Sarajevo, str. 105 i 106. 

343 “Jevreji 1565. godine osnivaju svoju opštinu. Opština će biti ona centralna ustanova 
koja će okupiti sve Jevreje. Ona će ih reprezentovati u gradu i pred vlastima. Opština 
će usmjeravati njihov individualni i kolektivni život.” (A. Pinto, navedeno djelo, str. 12.) 

se 1818. godine u Travniku. 344 Potvrđujući sebe kao zasebnost, bosanskoher- 
cegovačko društvo u svom neprekinutom toku, stoljećima, u većoj ili 
manjoj mjeri, izrasta na temeljima četiri različite religije: islama, katoliča- 
nstva, pravoslavlja i judaizma. U okvirima ta četiri duhovno-idejna kruga, 
formirane su zasebne kulturne tradicije, zasebni mentaliteti, istovremeno 
oslonjeni jedni na druge, jedni drugima poznati, ne tuđi, već drugačiji, 
kao identiteti koji se određuju radi prepoznavanja i upoznavanja. Kao izraz 
te duhovne samobitnosti i moglo se desiti da Osman-paša Bošnjak 345 u 
svom rodnom selu Kazancima u Hercegovini sagradi džamiju i crkvu, jer 
jedna drugoj nisu smetale. Oba sakralna objekta, shvaćena kao društvene 
institucije, bile su izraz susretišta različitih duhovnih sistema, koji su se 
raspoznavali i prepoznavali. Bili su potrebni jedan drugom, da bi sebe 
prepoznali i identificirali kao identiteti. Zajednički tokovi religija i kultura 
u dugom i neprekinutom toku bosanske povijesti omogućili su 
formiranje, među bosanskim zasebnostima, i bošnjačke nacionalne 
zasebnosti, okrenute, kako vlastitoj samobitnosti, isto tako i drugom i 
drugačijem, priznavajući mu pravo na egzistenciju sa sobom. Bosna i 
Hercegovina je povijesna sadržajnost koja objedinjuje različitosti. 346 

Bosansku društvenu površinu ili bosansko društvo nije moguće 
razumjeti ako ne utvrdimo i ne otkrijemo usvojene aksiome njezine unu- 
trašnjosti, koji važe kao pravila življenja, 34 ’ kao sveti nauk, utkan u dru- 

344 “Zašto su muslimanski građani Travnika ustali u odbranu jevrejskih trgovaca 1818. 
godine? Musiimansko građanstvo Travničke općine bilo je nezadovoljno drzanjem 
organa centralne ('rurskc) vlade, koji su zloupotrebljavali svoju vlast i udarili namete 
na imucne jevrejske trgovce. Obijeđeni su navodno zbog ritualnog ubistva djeteta u 
sinagogi. Na kajmakanov zahtrjev naređeno je da se jevreji pohapse. Dok su vlasti 
provodile jevreje preko čaršije, muslimanski trgovci, u znak solidarnosti, zatvorili su 
dućane, sastali se na dogovor u džamiji i odlučili da interveniraju kod kadije. Na 
njihovkolektivni pritisak turske vlasti su jevreje pustile iz zatvora.” ( Bosanskipogledi, 
god. У april 1964, broj 33, vidi u: Bosanski pogledi 1960-1967, pretisak, London, 
1984, str. 396.) 

345 A. Šimičik, Osman-paša Bošnjak , Novi Behar, \ str. 275. 

346 “Bosna i Hercegovina je mogla afirmirati kulturu na razini zajedničke duhovne 
samobitnosti. Uticaji koji ipak prodiru ovako, uz ono što je donijela crkva bosanska i 
hrvatska glagoljaška tradicija, miješaju se u srednjovjekovnoj bosanskoj državi s 
naslijeđem autohtone tradicije i stvaraju jedinstvene oblike: bosansku ćirilicu u pismu, 
domaće graditeljstvo, umjetnost ukrašavanja rukopisa, umjetničko zanatstvo, umjetnost 
stećaka, karakterističnu crkvenu liturgiju. Islamska kultura neosporno je u Bosni i 
Hercegovini dala neka značajna oštvarenja u sakralnoj i profanoj arhitekturi ćiji se 
dometi često uspoređuju s dometima europske sakralne renesansne arhitekture.” 
(F. Topić, Jedinstvo u različitosti, Zbornik Bosanski duh, str. 85.) 

347 “Zbog toga smo mi propisali sinovima Israilovim: ako neko ubije nekoga koji nije 
ubio nikoga, ili onoga koji na zemlji nered ne čini - kao da je sve Ijude poubijao; a 
ako neko bude uzrok da se nečiji život sačuva. - kao da je svim ljudima život sačuvao.” 
(Kur’an, 5:32) “Ne poželi kuće bližnjeg svoga! Ne poželi žene bližnjeg svoga; ni sluge 
njegova, ni vola njegova, ni magarca njegova, niti išta što je bližnjega tvoga.” ( Biblija, 
Kršćanska sadašnjost, Zagreb. 1983, str. 59 ) 

štveno bice bošnjačkog i drugih bosanskih identiteta. Tolerancija prema 
drugom i uvažavanje drugog utemeljena je u svetim predanjima, koja 
se u bosanskom društvu isprepliču kao međusobne zavisnosti i kao 
međusobne uslovljenosti. “Nije moguće objasniti opstojanje bosanskog 
višereligijskog i višeetničkog društva kroz povijest bez te predmoderne 
vezanosti za sakralnost. Dakako, s tim treba dovesti u vezu i činjenicu da 
su bosanski kraljevi prihvatili Crkvu bosansku kao ustrojstvo vjerske vlasti 
izvan autoriteta općih crkvenih sustava, te da je Osmansko carstvo 
priznavalo, nalazeći za to razloge u islamu, vjersku i etničku višestrukost 
kao sakralnu narav svijeta. Uz to, Austrougarska carevina, prvi put u 
historiji Evrope, priznala je pravo Bosanskih Muslimana kao ravnopravnih 
građana kršćanskog carstva.” 348 O otvorenosti bosanskih krugova uvaža- 
vanja, koegzistencije, tolerancije i razumijevanja, svjedoči autentični bosa- 
nski fenomen pobratimstva. I u periodima sukoba i u periodima mira bi- 
lo je primjera da se pobratime ljudi različitih religijskih, kulturnih i politi- 
čkih identiteta. 349 

I pored svjesnosti svojih zasebnosti i razlika i različitih političkih 
interesa, i muslimani i kršćani osjećali su zajedničku pripadnost tlu i 


348 R. Mahmutćehajić, Bosansko pitanje o svijetn, u: Tradicija i tolerancija, Forum 
Bosna, Sarajevo, str. 192. 

349 Navest ćemo jedan primjer pobratimstva iz XVII vijeka koji slikovito navodi 
putopisac E. Celebija: “Jedan krajiški gazija, medutim, bio je sakrio jednog kršćanina 
haramiju u kožu. Kad su tog junaka i onoga nevjernika koga je on čuvao prijavili 
paši, paša se rasrdio i naredio: 

- Odmah mi dovedite tog čovjeka i zarobljenika kojeg je sakrio. Kad su obojica 
došli na stratište kad je paša naredio: 

- Odmah krvnika! Ovaj se junak savio oko vrata svog zarobljenika, te pomažući i 
plačući reče: 

- Aman, veliki veziru, ja sam se s ovim zarobljenikom pobratio na bojištu, mi smo 
jedan drugom dali vjeru. Ako njega pogubiš, on će s mojom vjerom otići u raj i to 
će za mene, jadnika, biti šteta: a ako ja umrem, pri meni će ostati vjera ovog 
zarobljenika koga sam ja pobratio, pa ćemo oba u pakao, te sam opet na gubitku. 
On se bio složio na svog zarobljenika, i nije ustajao s njega. 

Kad je odvaženi paša upitao: 

- Hej, gazije, šta je ovom čovjeku?, 

Serhatske gazije mu odgovoriše: 

- Kad naši junaci na ovoj krajini padnu u kršcansko ropstvo i tom prilikom jedu i 
piju za stolom, oni se pobrate s kršcaninom i zakunu mu se na vjernost. Kršćanin 
da vjeru muslimanu da će ga u slučaju potrebe izbaviti iz nevjerničkog ropstva, a 
musliman, opet, (zadavjeru kršćaninu) i rekne: 

'Ако ti padneš nama u ropstvo, ja ću tebe izbaviti od Turakai tako dadu čvrstu 
vjeru (ahd-u-eman) rekav: 

’Tvoja je vjera moja, a moja vjera je, opet, tvoja. 

Je li?’ 

’Jest.’ 

Zatim laznu međusobno krvi tako se pobrati musliman s kršćaninom.” (E. 
Čelebija, Putopis, Sarajevo Publishing. Sarajevo, 1996. god.. str 147 i 148.) 

zajedničku pripadnost istom korijenu svetog predanja, koje za drugog 
traži postupanje kao i prema sebi. 

Bosanski čovjek je, svaki za sebe, ali i u okviru svog duhovnog 
kolektiviteta, potvrđivao sebe kao “Ja” i “Mi”. Držao se dostojanstveno 
i ponosno, braneći svoj život i čast, čuvajući svoje simbole i običaje. 
Istovremeno je gajio svijest o nužnosti i potrebi života drugog “Ti” i 
“Vi”, poštujuci život, tradiciju i simbole drugog. “Moguće je reći da su 
ti razlozi tolerancije utemeljeni u pojedinačnim svetim predajama. Oni 
đjeluju unutar te unutarnjosti, isključivosti i potpunosti svake pojedi- 
načne svete predaje, ali za postojanje drugog i drugačijeg nalaze razloge 
u Svetoj Jednosti Boga Koji Se objavljuje različitim oblicima predaje.” 350 

Poslije iznesenih primjera tolerancije, suživota, uvažavanja 
drugog i drugačijeg, kao sastavnica društveno-povijesnog bića bosan- 
skog društva, opravdano se postavlja pitanje uzroka sukoba u Bosni i 
Hercegovini, prije svega onih u koje je unesena religija. Možda je 
opravdanije postaviti pitanje da li su u Bosni i Hercegovini u pitanju 
religijski sukobi ili zloupotreba religije, njezina mistifikacija i mitolo- 
gizacija u cilju ostvarivanja određenih političko-mitoloških i fašisoidnih 
ciljeva? 

Otvorenost bosanskog društva ima svoje izvorište u sakralnim 
predanjima. To je pokazao cijeli tok bosanskohercegovačke povijesti. 
Duhovna predanja judaizma, kršćanstva i islama i na njima izrasle 
društvene strukture, živjele su zajedno jedne pored drugih, u skladu 
koji je često remećen. Za Bošnjake su judaizam i kršćanstvo religije 
Božijeg otkrovenja, koje prethode islamu. Uspostavljeni sklad svih oblika 
svetih predaja i, na njima, ili pomoću njih, formiranih društvenih struktura 
bosanskih zasebnosti, narušavan je izvan bosanskog otvorenog kruga. 351 
Prelistajmo samo ključne momente stranih nasrtaja u bosanski otvoreni 
krug. 

Krstaške pohode protiv “bosanskih heretika” u srednjem vijeku 
vodili su ugarski kraljevi, po naredbi pape i rimskih inkvizitora. Jedan od 
pet takvih ratova, uz saglasnost pape, a po odluci ugarskog kralja, vodio 
je, sa prekidima, od 1235. do 1238. godine, herceg Koloman. Taj rat, kao 
i drugi krstaški pohodi, nisu postigli nikakav trajniji uspjeh, zahvaljujući 
otporu i jedinstvu svih socijalnih stratuma bosanskog društva: vladara, 
vlastele, seljaštva i narodne Сгкл г е bosanske. 


350 R. Mahmutcehajić, navedeno djelo, str. 193 

351 'Nisu bosanski programi zla - bosanskr. Prelistajte ovdašnje uzburkane datume 
od 1875 do 1992. i vidjećete omjere vanjskog uplitanja." (A Isaković, navedeno 
djelo, str 14). “Cjeloviti povijesni uvid potvrduje da su promjene izvornog stanja 
posljedica vanjskih namjera protiv Bosne i djelovanja u skladu s njim.” (R Mahmut- 
ćehapc, navedeno djelo, str. 191.) 

Krajem 17. stoljeca Eugen Savojski je zapalio Sarajevo i, kako 
sam kaže, “prepustili smo sam grad i svu okolicu vatri.” I ne samo da je 
zapalio grad, on je sa sobom poveo u izgnanstvo kršćansko stanovništvo 
Bosne, jer nije razumijevao da se bosanski kultuimo-civilizacijski krug 
ne zatvara, te da upravo njegovu suštinu čini “jedinstvo različja”. 

Austro-Ugarska je 1735. god. iznenada, bez objave rata i bez ika- 
kvog povoda, pokušala zauzeti Bosnu. prodirući s velikom vojskom 
sve do Banje Luke. Samoorganizirani bošnjački narod organizirao je 
samoodbranu Bosne i njezinili pravila življenja. U boju pod Banjom 
Lukom, 352 porazivši austrougarsku vojsku, Bošnjaci su odgodili oku- 
paciju Bosne sve do 1878. god. 

Njemački fašisti 1941. god. došli su sa Zapada i opet se za slobodu 
čovječnosti najviše borilo u bosanskom otvorenom krugu. Posljednji 
pokušaji fašisoidnih ideologija četništva i ustaštva 1992-1995. godine 
također su došli izvana da pokušaju zatvoriti bosansku i bošnjačku 
otvorenost. 

Ćetništvo i ustaštvo, kao retrogradne iđeologije fašisoidnog kara- 
ktera 19- i 20. stoljeća, izvanbosanski su ideološki projekti. U centrima 
velikodržavnih ideologija dobro su osmišljeni, isplanirani i organizirani 
napadi ne samo na bošnjačko biološko bice, već i na autentične materi- 
jalno-kulturne dokaze viševjekovne prisutnosti u Bosni i Hercegovini 
ovog naroda fdžamije, mesdžide, mektebe, tekije, turbeta i mezarja), 
kao i na moralne vrijednosti u bošnjačkoj porodici. Organizirano obešča- 
šćivanje bošnjačkih majki, žena, sestara i kćeri dio je monstruoznog 
plana uništenja Bosne i Bošnjaka. 

Rezultati velikodržavnih iđeologija za Bošnjake i Bosnu su genocid, 
urbicid, ekocid, kulturocid i razni drugi oblici clestrukcije i nasilja. U 
agresiji na Bosnu i Hercegovinu 1992-1995. god. ubijeno je preko 
200.000, a protjerano i raseljeno oko 1.000.000 Bošnjaka. Na meti srpsko- 
-crnogorskih agresora, hrvatske vojske i НУО-а bili su i vjerski objekti 
Bošnjaka, 353 kako bi se njihovim uništavanjem za sva vremena izbrisali 
materijalni dokazi bošnjačkog prisustva na ovim prostorima. 


352 Opširnije vidi u: O. Novljanin - A. Hadžinesimović, Odbrana Bosne 1736-1739, 
Islamska pedagoška akademija, Zenica, 1994. 

353 “Rušenje i uništavanje objekata islamske arhitekture, čiji smo mi danas svjedoci, 
samo je, dakle, nastavak provodenja ranijeg programa kulturocida nad musli- 
manima na čitavom Balkanu i u Evropi. Tzv. ’Vasojevića zakon' iz prve polovice 
19- stoljeća jednorn svojom odredbom potiče i ozakonjuje rušenje svih djela 
muslimanske kulture. Ta barbarogena tendencija promiče se kroz sve programe 
srpskih nacionalističkih organizacija.” (Muharem Omerdić, Prilozi izučavanju 
genocida nad Bosnjacima (1992-1995), EI-Kalem, Sarajevo. 1999, str. 16.) 

Pokazatelji uništavanja džamija, mesdžida, mekteba, tekija, turbeta, 
mezarja i vakufskih objekata su zastrašujući.’ M Agresori su, ipak, najintenzi- 
vnije uništavali džamije. Sirom Bosne i Hercegovine uništena je, ili ošte- 
ćena, 921 džamija od ukupno 1144, koliko ih je bilo prije agresije. 

Nasuprot velikom destruktivizmu agresora, Bošnjaci, rukovođeni 
svojom otvorenošću za drugo i drugačije, nisu uništavali pravoslavne i 
katoličke vjerske objekte, izuzev onih oštećenih neposrednim ratnim 
dejstvom. Sve katoličke i pravoslavne crkve u mjestima gdje su Bošnjaci 
tokom perioda 1992-1995- god. činili većinu stanovništva i koja su bila 
pod kontrolom Armije RBiH, kao oružane odbrambene bošnjačke snage, 
ostale su neoštećene. 

Bošnjaci ne samo da nisu rušili pravoslavne i katoličke vjerske 
objekte, nego su ih u toku rata, kada su bili izloženi agresorskim grana- 


354 Uništeni i oštećeni vjerski objekti Bošnjaka u toku agresije 1992-1995 . 


RB 

Vjerski 

objekti 

Prije 

agresija 

UNIŠTENO 

Srbi 

br. % 

Hrvati 
br. % 

OŠTEĆENO 
Srbi 
br % 

Hrvati 

br. % 

1 

Džamija 

114.4 

534 

46,68 

80 6^99 

249 

21,76 

58 

5,07 

2 

Mesdzid 

557 

175 

31,42 

43 7,72 

21 

3,77 

20 

3,59 

3 

Mekteb 

954 

55 

5,76 

14 1,47 

14 

1,47 

4 

0,42 

4 

Tekija 

15 

3 

20,00 

1 6,67 

4 

26,67 

1 

6,67 

5 

Turbe 

90 

34 

37,78 

3 3,33 

6 

6,66 

1 

1,11 

6 

Vakufski 

objekti 

1425 

345 

24,21 

60 4,21 

125 

8,77 

24 

1,68 


RB 

Vjerski 

objekti 

Prije 

agresije 

UNIŠTENO 
br. % 

OŠTEĆENO 
br. % 

1 

Džamija 

1144 

614 

53,67 

307 

26,83 

2 

Mesdžid 

557 

218 

39,14 

41 

7,36 

3 

Mekteb 

954 

69 

7,23 

18 

1,89 

4 

Tekija 

15 

4 

26,67 

5 

33,33 

5 

Turbe 

90 

37 

41,11 

7 

7,78 

6 

Vakufski 

objekti 

1425 

405 

28,42 

149 

10,46 


RB 

Vjerski 

objekti 

Prije 

agresije 

Uništeno 

br. 

Oštećeno 

% 

1 

Džamija 

1144 

921 

80,51 

2 

Mesdžid 

557 

259 

46,50 

3 

Mekteb 

954 

87 

9,12 

4 

Tekija 

15 

9 

60,00 


M. Omerdić, navedeno djelo, str. 476. 

tiranjima, sanirali, popravljali i zaštićivali. ,, ‘ i Neophodno je istaći da religije 
nisu uzrok ovom barbarskont nasrtaju na bosansko društvo. “Religije 
nisu uzrok suprotnosti koje nastaju među članovima tih religija. Uzrok 
je, naprotiv, u tome što ti ljudi - i u kršćanstvu i u islamu - ne žive 
praktično po duhu tih religija. (lstakao A. Đ.) Uzrok je, dakle, u nesav- 
ršenosti i grijesima Ijudi, koji čine protivno od onoga što im religija zapo- 
vijeda.” 556 Naprotiv, iskonska prapočela religije, utkana u društveno i moral- 
no tkivo Bošnjaka, uspjela su da spase od nestanka taj narod i Bosnu i njego- 
vu otvorenost za dobronamjerna susretanja kultura, civilizacija i religija. 

II.5. Uticaj islama na razvoj duhovno-kulturne 
nadgradnje Bošnjaka 

U vrijeme susretanja srednjovjekovnog bosanskog društva s 
osmanskom državnom vlašću i svim onim što je ona nosila sa sobom, sa 
novorn organizacijom društva i države, novom vjeroni i kulturom, ono 
još uvijek nije bilo etnički izdiferencirano, ali je u kulturnom i vjerskom, 
odnosno duhovno-idejnom pogledu izražavalo tri zasebne konfesio- 
nalne cjeline, utemeljene u pravoslavlju, katoličanstvu i učenju Crkve 
bosanske. S islamom, svaki od ova tri zasebna bosanska duhovna identiteta 
uspostavlja vlastiti suodnos. Suživot različitih vjerskih predanja na bo- 
sanskohercegovačkom tlu omogućio je i uputio te različite zasebnosti 
da se okreću jedna prema drugoj, da se razumiju, toleriraju, uvažavaju i 
tako tvore jedinstvo razlika, ili raziičitost izraslu pod uticajem društveno-hi- 
storijskog razvoja iz jedinstvenog duhovnog izvorišta.” 7 U susretu sa 

355 “Ne samo da Bošnjaci nisu rušili pravoslavne i katoličke crkve nego su, štaviše, činili 
sve da ih sačuvaju. Tako, npr., kad su Srbi, granatirajuči Sarajevo u starorn gradu 
zapalili pravoslavnu Mitropoliju, Bošnjaci su, izlažući se smrtnoj opasnosti, ugasili 
požar. Slično je bilo i s franjevačkim samostanom u Gučoj Gori. Pripadnici HVO-a, 
naime, teškim su artiljerijskim orudima iz neposredne blizine ovog samostana 
nemilosrdno razarali okolna bošnjačka sela (Krpeljiće, Bukovicu, Maline i dr ). Stoga 
je Armija RBiH bila prisiljena otjerati ih s tog područja. U međusobnoj razmjeni 
artiljerijske vatre neznatno je oštećeno zdanje ovog samostana. Po njegovu zauzeću, 
Bošnjaci su sami sanirali sva oštećenja. Armijski general Rasim Delić, komadant 
Generalštaba Armije R BiH, u jeku najžešćih napada HVO-a na bošnjačka naselja u 
srednjoj Bosni, naredio je jedinicama Amnije na tom području da poduzmu sve potrebne 
mjcre kako bi se sačuvali franjevački samostani u Gučoj Gori, Kraljevoj Sutjesci, Fojnici 
i Kreševu. I sačuvani su. (Nasuprot tome, džamija u Kreševu potpuno je uništena, a u 
Fojnici je spaljena tekija i turbe čuvenog šeiha i bošnjačkog pjesnika Sirri - Babe).” 
(M.Omerdić, navedeno djelo, 23-24.) 

356 L. Markešić, Zbornik Bosanski duh, Odbor savjetovanja Bosna i Hercegovina, 
mogucnosti i perspektive razvoja, Sarajevo, 1999, str. 29. 

357 “Naime, historijski usud Bosne da zauzima prostor izrneđu katoličkog zapada i 
pravoslavnog istoka ima za posljedicu nužnost uspostavljanja, vjerskih predanja u 
kojima se razumije i ostvaruje okrenutost jedinstvenom izvoru.” (R Mahmutćehajić, 
Živa Bosna, str. 139 ) 

islamom sva tri srednjovjekovna bosanskohercegovačka duhovno- 
kulturna kruga nisu uništena, naprotiv, nastavljaju da žive i razvijaju se u 
promijenjenim društvenim i političkim uslovima. 

Promjene društveno-političkih prilika nisu bile neka posebna 
novina za Bosnu i njezino društvo, jer je i dotadašnji njen razvoj praćen 
čestim promjenama političkih, kulturnih i duhovnih prilika. “Na toj osnovi 
razvijena je ’crkva bosanska’. Ona je bila, zapravo, nastojanje izmirenja 
vjerskih izvora kršćanstva s bosanskim jezičkim, kulturnim i političkim 
prilikama, na jednoj, i okružujućim velikim crkvenim sustavima, na drugoj 
strani. Bošnjaci srednjeg vijeka bili su bliski izvornim zasađama 
kršćanstva.” 358 Islam, kao duhovno-povijesni i civilizacijski krug, ne negira 
nego sažima i na izvoran način interpretira različita sveta predanja, te 
kao takav u bosanskohercegovačkom društvu nailazi na otvorena vrata, 
prije svega, u onom duhovnom i kulturnom prostoru koji je pripadao 
pristalicama Crkve bosanske. Za pravilno razumijevanje složenog 
društvenog procesa, kakav je bio susret islama sa otvorenim bosanskim 
društvom, neophodno je istaći da islam nije tražio nikakve preduvjete 
za prihvatanje od bosanskohercegovačkog stanovništva. S druge strane, 
bosanskohercegovačko društvo, odnosno jedan njegov dio, prihvatanjem 
islama, formira autentičnu duhovno-ku 1 turnu i društvenu zasebnost, koja 
u historijskom samohodu izrasta u bošnjačko nacionalno biće, koje unutar 
sebe sabire različita kulturna dostignuća bosanskog i evropskog 
srednjovjekovlja: jezik, tradiciju, običaje, i islarn, kao univerzalnu 
duhovnost pristiglu sa istoka. 359 Islam nije uništavao narode, pa ni 
bosanski, nije zabranjivao upotrebu narodnog jezika, domaćih običaja i 
kulturnog stvaralaštva. Nije zabranjivao uključivanje domaćih ljudi u 
upravljanje državnim, 360 kulturnim i vjerskim institucijama. Promjena 
državne organizacije bosanskog dmštva, dolaskom Osmanskog carstva, 
nije značila “kidanje života”, niti prekid duhovnih i kulturnih tradicija i 
zasebnosti, izraslih iz srednjovjekovnih bosanskih društveno-kulturnih 
sadržaja. 

Rezultat susreta srednjovjekovnog bosanskog dmštva sa islamom, 
čiji je nosilac na političkoj ravni bila Osmanska država, jesu dva, za 
bosansko dmštvo izuzetno značajna i uzajamno uslovljena, procesa. To 
su: a) prihvatanje islama, kao cjelovite koncepcije života, koja u sebi 


358 R. Mahmutćehajić, navedeno djelo, str. 139. 

359 “Uzmemo li bošnjaštvo, kao oznaku za takvo sabiranje, onda se njemu ne može 
pripisati prosto sadržaj evropskog razumijevanja nacije. To je prije svega osjećanje 
i svijest o jedinstvu sakralnih predanja.” (R. Mahmutćehajić, Dobra Bosna, str. 38.) 

360 Safvet-beg Bašagić, nabrajajući bosanske namjesnike, navodi 64 koji su rodeni 
Bošnjaci; 15 hercegovačkih namjesnika takodersu ljudi rodeni u Bosni i Hercegovini. 
(Safvet-beg Bašagić, Kratka uputa u povijest Bosne i Hercegovine, od 1463 - 1850., 
Sarajevo, 1990, 177-185.) 

objedinjava jedinstvo sakralnih predanja i b) otpočinjanje procesa formi- 
ranja zasebnog bošnjačkog narodnog identiteta. Taj identitet se od Bosa- 
naca katoličke i pravoslavne vjere, sa kojim je dijelio isti životni prostor, 
razlikovao u vjerskoj dimenziji, a od Osmanlija, sa kojima je dijelio istu 
vjeru, razlikovao se po etničkim obilježjima. 

Opravdano se postavlja pitanje koji su to činioci uticali na proces 
priJwata, širenja i učvršćivanja islama na bosanskohercegovačkom tlu, s 
jedne strane, i kako je islam povratno djelovao na duhovno-kulturnu 
nadgradnju onih stanovnika Bosne i Hercegovine koji su ga prihvatili, s 
druge strane? Odgovor na ovo pitanje proističe iz odgovora na pitanje 
kako je moguče da pristalice Crlcve bosanske stolječima vode ogorčenu 
borbu protiv naredbi rimskih papa i pohoda ugarskih kraljeva, vođenih 
katoličkom crlcvom, i srpskilr despota, vođenih pravoslavnom crlcvom, 
za očuvanje svoje samobitnosti, a da u susretu sa islamom, ne odričući 
se svog etničkog sadržaja, srednjovjekovnog kulturnog, tradicijskog i 
običajnog naslijeđa, prihvate islam i da svoju već formiranu duhovnu 
zasebnost nastave izgrađivati u islamskom duhovno-kulturnom sadržaju? 

U razumijevanju složenih interakcijskih odnosa, proizašlih iz 
susreta bosanskog društva sa islamom, čiji je osnovni rezultat formiranje 
bošnjačkog nacionalnog bica, 301 neophodno je pravilno razumjeti 
dijalektičko jedinstvo duhovno-idejne snage samog islama, koji uvažava 
različita sakralna predanja, i ekonomsko-socijalnih činilaca, kao rezultata 
predislamskog duhovno-kulturnog razvoja srednjovjekovnog bosanskog 
društva. Islam nije samo i isključivo duhovnost, već nerazdvojni dio 
ukupnosti Ijudskog življenja. Kad ga čovjek jednom prihvati, on postaje 
njegov duhovni temelj, na čijoj osnovi izrasta ekonomsko-socijalni i 
kulturno-civilizacijski sadržaj ukupnosti individualnog života, realiziranog 
u zajednici. Sve dimenzije života bošnjačke zajednice, nacionalne, 
ekonomske, etničke, običajne, kulturne i vjerske, temeljno su određene 
islamom. 362 

Prije nego što se detaljnije upustimo u analizu uticaja islama na 
duhovno-kulturnu nadgradnju Bošnjaka, neophodno je istači da je prih- 
vatanje islama univerzalni svjetski proces, 363 koji je u Bosni i Hercegovini 
obilježen autentičnim bosanskim sadržajima i specifičnostima. Da bismo 
jasnije pokazali povijesno-historijske i društveno-kulturne specifičnosti 
susreta islama sa autentičnim bosanskim sadržajima, neophodno je 


361 “Ni posebna ni opća svojstva nacionalnogbića Bošnjaka nisu u neskladu s predanjem 
vjere. Naprotiv, sakralno je predanje, i kao naslijeđe i kao živi izvor duhovnosti, 
sania jezgra nacionalnog bića Bošnjaka.” (R. Mahmutćehajić, Živa Bosna, str. 141.) 

362 "lzvan cjeline vjere i njenih učinaka nije moguće jasno odrediti ni ovu naciju ni 
mentalna svojstva njenih pripadnika.” (R. Mahmutćehajić, navedeno djelo, str. 139 ) 

363 Thomas W Arnold, Povijesi islama, Historijski tokovi misije, Mešihat 1Z BiH, 
Sarajevo, 1990. 

pokazati koje su to zajeđničke, a koje različite karakteristike i rezultati 
prihvata i širenja islama u Bosni i Hercegovini i u ostalim dijelovima 
Balkanskog poluostrva, koji su bili u sastavu Osmanske države. Masovnije 
prihvatanje islama u Bosni i Hercegovini nego u Srbiji, Crnoj Gori, 
Hrvatskoj, Bugarskoj i Grčkoj ukazuje na postojanje određenih “pogo- 
dnosti” bosanskohercegovačkog društva za taj proces. Bosanski prostor, 
shvaćen kao društvo i kao civilizacija, nije izoliran od ostalih balkanskih i 
evropskih društava. Naprotiv, on čini nerazdvojni dio balkanske i evropske 
društveno-historijske povijesti. Viševjekovna prisutnost islamske civilizacije 
na Balkanu 304 uslovila je značajne promjene u ukupnom socijalno-ekono- 
mskom i kulturnom životu balkanskih naroda. Rezultat prisustva islama 
na Balkanu su bošnjačka i albanska nacija na etničkom planu, sa 
preovlađujućim islamskim sadržajima u duhovno-kulturnom biću tih dvaju 
identiteta. Ističemo, ovdje, pored Bošnjaka i albansku naciju, kao jednu 
od društvenih rezultata susreta islama i balkanskih naroda, da bismo istakli 
kako bošnjačka nacionalna posebnost, sa svim specifičnostima, nije 
“specifičnost” ili izuzetak od uticaja islama na evropskom tlu, već, prije 
svega, jedno od pravila u raznolikoj mreži konstituiranja nacija na 
balkanskom i evropskom prostoru. Istina, iako čini sastavni dio albanskog 
nacionalnog bica, islam kod Albanaca nije imao onu ulogu kao kod 
Bošnjaka. Primarni element u lbrmiranju albanske nacije nije bila religija, 
već jezik. 365 

Prihvatanjem islama, dolazi do značajnih promjena ne samo u 
vjerskom već i u ukupnom društveno-ekonomskom i kulturnom životu 
ljuđi u Bosni i Hercegovini. Islam je uticao na promjenu vrijednosnog 
sistema života, promjenu moralnih normi življenja, a time i na ukupnu 
društvenu organizaciju života. Vjerska netrpeljivost između pojedinih 
konfesionalnih zajednica koje su vladale Bosnom prije susreta sa islamom 
zamijenjena je islamskom tolerancijom prema svakom Ijudskom biću i 
prema svakoj od sakralnih preclaja. Uspostavom nove privrede, čiju je 
osnovu činio timarski sistem, te širenjem slobode duhovnog izražavanja, 
uspostavljaju se realne osnove za izgradnju progresivnijeg načina života 
za sve narodne zajednice. Brži rast novih gradova, sa izraženim orijen- 

364 N. Filipović, Osvrt na pitanje islamizacije na Balkanu pod Turcima, Godišnjak 
ANU BiH, кпј.ХШ, Sarajevo, 1976. 

H. Šabanovic, Pitanje Turske vlasti u Bosni do pohoda Mehmeda II 1463■ 
god., GDI BiH, godina VII, Sarajevo, 1956. 

365 “Suvremeno albansko stanovnišrvo (tj. Albanci iz Albanije, Kosova, Makedonije i 
Crne Gore) dijele se, po vjerskom porijeklu, na oko 80% muslimana, 12% 
pravoslavaca i 8% katolika. Riječ ’porijeklo' ovdje ima posebni značaj; pošto je, 
nakon 1945. god., reiigija bila službeno suzbijana u albanskoj državi, da bi bila i 
javno ukinuta 1967. Tamo su odrasle čitave generacije omladine koja je znala 
malo - ili gotovo ništa- o vjerskim običajima svojih predaka.” (N. Malcom, navedeno 
djelo, str. 61.) 

talno-islamskim sadržajima, jedna ili više džamija, medrese, bezistani, 
hamami, mostovi i novi zanati bitno utiču ne samo na urbani izgled gra- 
dova, nego i na uspostavu novih oblika društvenih veza među stanov- 
ništvom koje je pod uticajem islamske duhovnosti i kulture. Ti novi oblici 
društvenih veza među ljudima, kao rezultat prihvatanja islama, uslovlja- 
vaju uobličavanje autohtone i autentične bošnjačke narodne zasebnosti. 
Bošnjačka nacija, kao društveno-historijska datost rezultat je zakonomjer- 
nosti simbioze bošnjačkog etniciteta, kulture i jezika, s jedne strane, i 
islamske duhovnosti, koja priznaje raznolikost svetih predanja i priznaje 
pravo svakom pojedincu na slobodu izbora, vlastitog svjetonazora i od- 
nosa prema čovjeku, s druge strane. Bošnjački nacionalni identitet se u 
okviru islama, a preko ekonomskih, socijalnih, moralnih, kulturnih i du- 
hovnih činjenica okrenuo sebi kao zasebnosti. 366 

Islamska univerzalnost, kao opća transcendentalna vrijednost, ozbiljuje 
se u nacionalnom biću Bošnjaka kao izraz svestranog i vlastitog kulturnog 
toka. 367 Bošnjačka običajnost i tradicija snažno su utemeljeni i određeni 
islamom. Mnoge životne aktivnosti praktično se realiziraju istovremeno i 
kao vjerski i kao narodni običaji. Karakteristični primjeri su običaji vezani za 
rađanje djeteta i nadijevanje imena, sunetluci, izgradnja i otvaranje džamija, 
sklapanje brakova, mevludi, tevhidi, ramazanski i bajramski običaji, klanje 
kurbana, pobožne pjesme - ilahije i kaside, dženaze, podizanje nišana i 
turbeta. 368 Sve ove životne aktivnosti direktno su uticale na ukupan stil 
življenja Bošnjaka, na izgradnju zasebne i specifične duhovno-kulturne 
zasebnosti u odnosu na druge kulturno-civilizacijske krugove. Obaveza lične 
higijene muslimana, radi izvršavanja vjerskih dužnosti, uslovljavala je i imala 
presudan uticaj na izgradnju kuča i u njima hamamdžika (kupatila), 
abdesthana, prostranih i čistih avlija, sa obaveznim cvjetnim sadržajem, što 
je davalo specifičan ton i stil ukupnom procesu življenja. 369 Praktikujuči 

3 66 “Budući da islam prepoznaje i priznaje jedinstvo različitih svetih predanja, različitost 
nacija, jezika i kultura, pri čemu jasno upučuje na jedan i jedini izvor, on pruža 
potpuni okvir da se uspostavi sklad izmedu okrenutosti Bošnjaka posebnom i 
općem svoga bića u vremenu.” (R. Mahmutćehajić, Živa Bosna, str. 141,) 

367 Bošnjačko kulturno stvaralaštvo ne svođi se na tzv. duhovnu ravan, koja podrazu- 
mijeva književnost, filozofiju, znanost, slikarstvo, muziku i dr. već obuhvata ukupnost 
načina življenja, odnos Bošnjaka prema drugim zajednicama i kulturi, te bošnjački 
odnos prema prirodi. 

368 E. Mulahalilović, Vjerski običaji muslimana u Bosni i Hercegovini, El-Kalem, 
Sarajevo, 1989. 

369 “Postoje razni običaji koji se odnose na izgradnju kuća, kako vjerskih, tako i oni 
narodni. O useljavanju u kuće također. Prije nego što iznesemo neke vjerske običaje 
o tome iznijećemo bar sarno jedan koji je istovremeno i narodni, a to je solidarnost 
i priskakanje komšiji u pomoć prijatelju, rodbini drugom. (...) Prije nego se temelji 
kuće postave, na četiri ćoška se po običaju u nekim našim krajevima postave četiri 
kamenčića na kojima se pojedinačno proučilo 36. poglavlje Kur’ana (Ja-Sin). Kod 
postavljanja temelja za kuću običaj je u pojedinim našim krajevima da se zakolje 
kurban.” (E. Mulabdić, navedeno djelo, str. 44. i 45.) 

islamski način življenja i neposredno i konkretno postupajuci po islamskim 
normama i načelima, izgradnjom džamija, mostova, tekija, mekteba, dava- 
njem zekata i vitara, kao posebnih i specifično islamskih oblika socijalne 
pomoći, institucijom vakufa itd., uspostavljani su takvi međusobni odnosi 
da im je osnovna značajka bila solidarnost i uvažavanje među stanovnicima 
mahale i kasabe. lz tih i takvih odnosa uslovljenih islamom, formirala se 
posebna vrsta društvene veze, karakteristična Bošnjacima - komšiluk. 
Unutar komšiluka, kao mikro-zajednice Bošnjaka, širila se kultura i obra- 
zovanost. Islamska duhovnost i civilizacija zahtijevaju izgradnju džamija, 
medresa, mekteba, tekija i biblioteka, a ove institucije neposredno utiču 
na dalji razvoj kulture i uobličavanje duhovne nadgradnje bošnjačkog 
nacionalnog bića. 

Jedna od islamskih uputa ljudima, koju su Bošnjaci prihvatili, jeste 
uvažavanje i upražnjavanje lijepog 370 kao način Ijudskog života. Ukra- 
šavanje životnog prostora, prije svega, sakralnih objekata, uticalo je na 
razvoj nekoliko vrlo značajnih umjetničkih pravaca, kao što su kaligrafija 
i politkoreljefna đekoracija. “Ukrasni motivi najčešće su biljnih oblika, 
poput ruže, šipka, loze, pupoljka i sl., ali i geometrijske linije kao što je 
šestougaono polje, šestokraka zvijezda itd. Politkoreljefni kameni dekor 
se, osim u džamijama, može susresti i na drugim objektima, kao što su 
hamami, tekije, medrese, karavan-saraji itd.” 371 Islam u Bosni i Hercegovini 
nije uticao samo na razvoj umjetnosti i kulture, izgradnju osjećaja za 
lijepim, pravičnim i prirodnim. Jedan od najznačajnijih islamskih uticaja 
jeste i podsticaj na razvoj znanosti, 372 na nova otkrića. 373 Znanost je predu- 
slov cjelokupne duhovno-kulturne nadgradnje. Vjerski život muslimana 
u svojoj praksi zahtijeva primjenu znanstvenih dostignuča. “Molimo se 
okrećući se Kabi u Meki, a obredi se vrše u skladu sa određenim prirodnim 
pojavama. Ovo zahtijeva neka osnovna znanja iz geografije i astronomije. 
Post takođe traži poznavanje izvjesnih prirodnih pojava, kao svitanje zore, 
izlazak i zalazak sunca, itd. (...) Obračun zekata traži izvjesno znanje iz 
matematike. Da ne govorimo šta bi sve trebalo znati da se pravedno 
podijeli nasljedstvo i da odgovorimo dužnosti da razumijemo izučavanje 
Kur’ana, sa svim što on sadrži (ukazivanje na historijske događaje i 
upućivanje na nauku), traži, prije svega, poznavanje jezika kojim je on 
pisan; spominjanje naroda i zemalja zahtijeva poznavanje istorije i 
geografije. I tako redom.” 374 Proces konstituiranja i razvoja bošnjaštva 


370 “Za vrijeme namaza lijepo se obucite” (Kur’an УП/З). “Bog je lijep i voli ljepotu” 
(Hadis). 

371 J. Žiga, Uvod u sociologiju kultuve, str. 41. 

372 “O moj Gospođaru, povećaj moje znanje.” (Kur’an, ХХ/1 14) 

373 “Oni koji se sjedeći i stojeći i ležeći sjećaju Boga i razmišijaju o stvaranju nebesa i 
zernlje i govore. Stvoritelju, Ti nisi stvorio sve ovo uzalud.” (Kur’an Ш/191). 

374 M. Hamidullah, Uvod u islam, Rijaset IZ BiH Sarajevo, 1996, str. 187. 

kao nacionalnog identiteta nerazdvojivo je povezan sa islamskim 
uplivom u ukupnost življenja, počevši od socijalno-ekonomskih dime- 
nzija, preko načina ishrane, odijevanja, odnosa prema čistoči, do samih 
umjetničkih izraza tog i takvog stila življenja. 

Ukupnost bošnjačkog životnog izraza islamom je izražena i kao 
znakovna umjetnost. 375 Dublji i životvorniji značaj bošnjačke znakovne 
umjetnosti i kulture, kao izraza i iskaza istine o kontinuitetu i autentičnom 
bosansko-islamskom duhovnom izrazu, svjedoči o bošnjačkoj ukori- 
jenjenosti u živom toku duhovnosti islamske kulture. Najčešči umjetnički 
i kulturni znakovi, kao izraz islamske duhovne prisutnosti u bošnjačkim 
kulturnim tvorevinama, jesu jabuka, ruža, loza, mjesec, štap i sablja. Oni 
istovremeno svjedoče o historijskoj hiijadugodišnjoj bošnjačkoj vertikali, 
iskazanoj u formi svih 5 ljudskih osjetila na srednjovjekovnom stećku i 
islamskom nišanu, kao materijalnim znakovima duhovnosti i životnosti. 376 
Uticaj islamske duhovnosti na uobličavanje bošnjačkog nacionalnog bića 
vidljiv je u svim segmentima kulturne nadgradnje. Islam je vršio 
istovremeni uticaj i na pojedinca, pripadnika islama, i na kolektiv, zajednicu 
muslimana. Njega uvijek prihvata pojedinac, koji prihvata i islamska pravila 
i norme ponašanja. Tim činom pojedinac uspostavlja odnose sa drugim 
ljudima u okviru iste zajednice. Međuljudski odnosi u zajednici 
muslimana, kao zajednici vjernika, predstavljaju oblike društvenih veza, 
koje teže da pomire suprotnosti, kako unutar sebe, tako i suprotnosti 
između pojedinca i zajednice. Na toj osnovi izrastala je, u okviru Bosne 
i Hercegovine, zasebna društvena zajednica, sa viastitom kulturom 
življenja. Tu kulturu življenja ođređuje islam, suprotstavljajući kra- 
jnostima i suprotnostima ravnotežu ljepote i sklađa. Bošnjačka 

375 “Bošnjačka ukupnost proistječe iz svetog predanja, pa je zato neshvatljiva izvan 
nauka o znaku. Iščezavanje tog nauka iz vidokruga baštinika bošnjačkog naslijeđa 
čini te ljude nesvjesnim sudionicima u razaranjima vlastitogbiča.” (R. Mahmutćehajič, 
Dobra Bosna, str. 70.) 

376 O pet znakovnih dvojnosti, kao izrazima govora svetih predanja u bošnjačkom 
kulturnom stvaralaštvu piše R. Mahmutćehajić. Tih pet dvojnosti su: a) riječ i jabuka, 
b) ruža i loza, c) štap i mjesec, d) sablja i paučina i e) hram i greb. Navest ćemo 
izrazite primjere onih znakova koji se nalaze i na srednjovjekovnim i na islamskim 
spomenicima kulture i time svjedoče o neprekinutom povijesno-kulturnom toku 
bošnjačke duhovnosti i njezinom skladu sa svetim predanjem. 

“Prikaz jabuke nalazimo vrlo često na stećcima i nišanima. (...) Prikaz jabuke čest 
je na vezovima i sedlima, a gotovo redovit na vrhovima munara. Postavljanje jabuke 
na vrhove munara svjedoči temeljnost znaka jabuke u muslimanskoj kulturi.”(str. 78, 
79) “Stapovi u rukama didova i gostiju crk\'e bosanske i šejhova bosanskih sufijskih 
bratstava, oznamenjuju jednost koja proistječe iz svih predanja općeg postojanja.” “I 
na stećcima i na najstarijim nišanima česti su prikazi štapa. Taj znak ima višestruku 
povezanost s jedinstvom u razlikama svetog Predanja.” (str. 87) (...) “Posljednji did 
Crkve bosanske predao je svoj didovski štap šejhu mevlevijskog bratsn'a. (. ..) Stap je 
čuvan pet stoljeća u tekiji na Bentbaši i iščezao je kad je srušena.” (str. 89) (R. 
Mahntutćehajić, Dobra Bosna, str. 78-89.) 

zajednica, utemeljena i određena vrijednostima i normama islama, izgra- 
đuje poseban tip ličnosti, kristalizirajuči vlastitu duhovnost kulturnim 
izražajima kao što su: običaji, nošnja, materijalna dobra, pjesme i igre, i 
drugi kulturni sadržaji. Neraskidiva povezanost islama i Bošnjaka rezultira 
uravnoteženim skladom individualnog i kolektivnog izražavanja života 
unutar zajednice. 377 

Kolektivni identitet bošnjačke nacije rezultat je dugog uticaja 
islama na konstituiranje i izgradnju ličnosti muslimana kao čovjeka 
koji vjeruje i svojom vjerujučom praksom izgrađuje zajednicu u kojoj 
realizira i potvrđuje vrijednosti vlastitog života. Da bismo razumjeli 
razvoj duhovno-kulturne nadgradnje Bošnjaka, kao jedne od dimenzija 
nacionalnog individualiteta, neophodno je načiniti “pristup iznutra” 
islamu, kao određujučem momentu konstituiranja ličnih identiteta. Islam 
je izvorište duhovnih veza, koje obrazuju kulturno kao društveno tkivo 
bošnjačke nacije. Centralno pitanje suodnosa bošnjaštva i islama, kao 
odnosa materijalnosti i duhovnosti, odnosno nacije i religije, jeste 
rasvjetljavanje odnosa duhovnosti i kulture, kao bitnih odrednica 
bošnjačkog kulturnog identiteta. Za razumijevanje i prepoznavanje 
islamskih sadržaja u kulturi Bošnjaka, jer je kultura kristalizirana 
duhovnost jednog naroda, neophodno je povući paralelu između 
temeljnih islamskih dužnosti i praktičnih nacionalnih izražaja bošnjaštva, 
kao nacionalne zajednice. Dijalektička uslovljenost i određenost 
Bošnjaka islamom najjasnije se iskazuje neposrednim oživotvorenjem 
islama u praktičnom životu. Prakticiranje islama (namaz , 378 post , 379 
zekat , 380 hadž, 381 ) utiče na realizaciju ne samo ličnih osobina 
pojedinca, več realizira i takve društvene odnose, između sebe i svoje 


377 “Islam ima dvostruki cilj u ovom pogledu: u individualnom pogledu on nastoji da 
osigura dovoljnu opskrbu svakome i da omogući, koliko toliko, svakom pojedincu 
da vodi pristojan i čist život; a u kolektivnoj sferi islam uređuje stvari na taj način 
da su sve društvene snage zajednice upravljene prema povećanju progresa i 
civilizacije u saglasnosti sa osnovnim pogledom islama na život koji se izražava u 
ravnoteži između jedinke i cjeline, između individue i zajednice.’’ (M. Qutb. Dileme 
oko islama, Međunarodna zajednica za pomoć muslimanima BiH, Zagreb, 
1993, 19. i 20.) 

378 “Namazom mi taj identitet potvrđujemo.” 

379 “Postom mi taj identitet učvršćujemo, zbog toga ga ponavljamo i obnavljamo svake 
godine.” 

380 “Zekatom mi potvrđujemo da smo zajednica, da smo džemat, da smo ljudi koji žive 
u zajednici spremni pomagati jedni drugima.” 

381 “Potvrdujući svoju vjeru ne samo u svojoj kući, ne samo u svom džematu, ne samo sa 
svojim komšijama, nego hadžom, potvrduju svoj islam i svjedoče ga cijelom svijetu.” 
(M. Cerić, Hudba Reisu-l-uleme, Kurban bajrarn u Tuzli, 20. maja 1994. god., 
Glasnrk Rijaseta IZ u BiH, broj 4-6, 1995, str. 92.) 

rodbine, između sebe i svojih komšija (u komšiluku, mahali, ulici, 
naselju), između sebe i svoje nacionalne zajednice, koji rezultiraju 
zasebnom kulturom, u koju je utkana islamska duhovnost, i zasebnom i 
autentičnom organizacijom društv r ene strukture, koja kao krajnji rezultat 
ima bošnjačko nacionalno biće. Vrlo slikovit i upečatljiv primjer 
društvenog i kulturnog života u Bosni i na toj osnovi formirane zasebnosti 
ljudi u XVI i XVII stoljeću iznosi Miroslav Krleža. 382 

Islam je izvršio snažan uticaj, ne samo na vjerski život ljudi nego i 
na cjelokupnu strukturu ličnosti, prije svega na njezinu duhovno-kulturnu 
dimenziju. Praktikujući islam, u interakcijskom odnosu između sebe, u 
sferi ekonomije, kulture, morala, običajnosti i duhovnosti, pripadnici 
islama identificiraju se u zasebnu društvenu grupu, koja se bitno razlikuje 
od drugih društvenih grupa. To razlikovanje ne upućuje na suprotstav- 
Ijanje, nego na prepoznavanje i izražavanje. Duhovna dimenzija islama 
ispoljava se ne samo u strukturi islamske transcendencije, već i u prakti- 
čnom realiziranju svakodnevnog života i na individualnom i na kolektiv- 
nom planu. “Uranjanje” islama u dušu bošnjačkog naroda rezultiralo 
je materijalnim izrazima u arhitekturi, građevinarstvu, kulturi stano- 
vanja, zdravstvenoj kulturi i drugim materijalnim i nematerijalnim 
izrazima društvenog života, shvaćenom kao živi tok kulture. Autentični 
materijalni izrazi duhovno-kultume nadgradnje Bošnjaka su džamije , 383 
mostovi, bezistani, hamami, sahat-kule, karavan-saraji, medrese, tekije, 
turbeta i nišani. Islamski uticaj u kulturi Bošnjaka nije se osjećao samo 
u pojedinačnim umjetničkim i kulturnim izrazima, nego je islamska 
duhovnost uticala i na fizionomiju organizacije naselja, naročito gradova, 
koji su, kao kulturni centri, svoj uticaj širili na cjelokupno stanovništvo i 

382 “Bosna je u ono vrijeme spram Hrvatske prenapučena. Ona je organizacija koja 
stoljećima prije toga traje. Postoje crkve, mostovi, džamije, postoje pismeni ljudi, 
postoji alhamijado literatura, pišu se neke knjige. Postoje visoke teološke škole, a 
ovdje su šume, ponegdje naselja, ostalo je prazno. Ovo naše ovdje spram Bosne u to 
vrijeme mizerija je nevjerovatna, jer sve što je nastalo uglavnom je u novije vrijeme 
nastalo, mi to posve zaboravljamo. Dakle, u Bosni živi ono što je u to vrijeme 
sasvim drugi tip čovjeka (istakao A. Đ.). Ima Ijudi koji putuju dolaze iz Kaira i 
odlaze u Kairo, dolaze i odlaze iz Carigrada s univerziteta. I tamo su, kako rekoh 
visoke škole u Bosni, a mi ne znamo jer nemamo historije. Nemamo kulturne 
historije, nemamo političke historije uopće - potpuno smo na krivim izvorima.” 
(navedeno prema: J. Žiga, Uvod u sociologiju kulture, 45-46.) 

383 U muslimanskim naseljima džamije su centralni dio i urbane i ruralne sredine. 
One su i materijalno i duhovno središte naselja, zato im se i pridavao veliki značaj. 
Neke od džamija u Bosni i Hercegovini ne predstavljaju izuzetna djela samo u 
okviru islamske kulture i graditeljstva, već čine vrijednost cjelokupne svjetske 
arhitekture. Pomenimo samo najznačajnije: Husref-Begova i Ali-pašina džamija u 
Sarajevu, Ferhaclija i Arnaudija u Banjoj Luci, te Aladža džamija u Foči. Ista situacija 
je i sa mostogradnjom. Sirom Bosne i Hercegovine svojom ljepotom plijene mostovi 
monumentalne vrijeđnosti: most Mehmed-paše Sokolovića u Višegradu, srušeni 
stari most u Mostaru, most na Žepi i Arslanagica most u Trebinju. 

davali plodno tlo za razvoj zanatstva, trgovine i ukupnog stiia življenja 
bošnjačkog naroda. 3!W Još jedna od specifika bosanskih gradova, koji čine 
materijalni izraz životnog stila bosanskog dmštva, jeste da su oni, i pored 
dominantnog uticaja islamske kulture, bili i multietnički i multikonfesi- 
onalni. To pored duha islamske tradicije, o nesmetanju dmgih sakralnih 
predanja, potvrđuje i neprekinuti tok trajanja otvorenog bosanskog dru- 
štva i njegove multikonfesionalne utemeljenosti u srednjovjekovlju, 385 
odnosno, da je “nacionalna kultura Bošnjaka vjerodostojan i pouzdan 
ogranak u opčem slijedu svetog predanja u historiji.” 386 

Bosanski gradovi, kao sveobuhvatni centri kulturnog života bosan- 
skog društva, predstavljali su polazišta sa kojih su se dalje širila mnoga 
kulturna dostignuća. Jedna od kulturnih činjenica, koja je poticala iz 
gradova i širila se periferijom bosanskog društva, jeste pismenost. Kada 
su u pitanju pismenost i jezik, kao kulturne činjenice u Bosni i Hercego- 
vini, onda i na ovom polju bosansko društvo predstavlja autentični izraz 
svoje vlastitosti. I tu se, uz zadržavanje domaćeg srednjovjekovnog pisma, 
osjeća uticaj islama. On se ogleda u širenju kruga pismenosti i afirmiranju 
drugih pisama, prije svega arapskog, što bitno odreduje civilizacijska 
dostignuća u kulturi, umjetnosti, književnosti i znanosti. Međuodnos 
tradicije, domaćeg jezika i narodnog pisma, s jedne strane, te kulturno- 
civilizacijskih specifičnosti islama, s druge strane, rezultirali su dvije 
autonomne bosanske duhovno-kultume pojave u oblasti pismenosti - bosa- 
nčicu i alhamijado književnost. Kako je islam zabranjivao ikonografiju, 
posebno iskazivanje transcendentnosti putem slike iii crteža čovjeka i životinje, 
a u cilju sprečavanja obožavanja kipova i ideolatrije, kao osnova za 
nastanak mitova, veliki značaj dat je pismu odnosno riječi. Islam znaku i 
riječi daje mogućnost da iskažu svijest o svetom predanju. U periodu 
jačeg uticaja islamske civilizacije u Bosni i Hercegovini, kao u rijetko 


384 “Radi osiguranja slobodnih vidika, stambene kuće su gradene stepenasto ili s 
velikim medusobnim razmakom. Poslovni dio grada (čaršija, carst) bio je smješten 
u središtu, dok su stambene četvrli (mahaie, mahalleler) bile podizane na okolnim 
uzbrdicama ili uopće okolo čaršije. Iz zdravstvenih, praktičnih i estetskih razloga 
stambene kuče su građene u blizini tekuće vode Polazilo se da prirodna ljepota, 
posebno zelenilo, ostane očuvano. Žive primjere takve urbanistike pružaju Travnik, 
Mostar, Blagaj (kod Mostara). U starim bosanskim naseljima žuborila je svugdje 
voda, rijeka, potoka i šatirvana i mirisala svježina prirode.” (S. Bali ć,Kullura Bošnjaka, 
RiR, Tuzla, 1994, str. 164.) 

385 “Bosanska država je imala tri vjeroispovijesti. bogumilsku, katoličku i pravoslavnu 
koje su utjecale, svaka na svoj način, na ideološku i kulturnu artikulaciju nadgradnje 
feudalnog društva. Vodeču ulogu sve do zrelog razvoja bosanske države imalo je 
bogumilstvo. U daljem razt'oju bogumilstvo gubi tu ulogu, a nijedna od ostale dvije 
konfesije ne uspijeva da preuzme ulogu duhovnog i kulturnog integriteta bosanskog 
društva." (N. Filipović, Osvrl na pilanje islamizacije na Balkanu pod Turcima, 
Godišnjak ANU BiH, knj. XIII, Sarajevo, 1976. str 411.) 

386 R. Mahmutcehaji ć,Žtva Bosna, str. 142. 

kojoj zemlji, toga vremena piše se i govori na više jezika: domacim bosan- 
skim jezikom i piše bosančicom, narodnim pismom; govori se i piše 
arapskim jezikom i pismom; govori se domaćim jezikom, a piše arapskim 
pismom (alhamijado književnost); govori se i piše turskim jezikom i 
pismom, također i perzijskim. I bošnjačke narodne pjesme govore o 
raznim zapisima, hamajlijama, pišu se “sitne knjige”, piše draga dragom, 
dragi dragoj, majka sinu, sin majci, junak junaku, pobratim pobratimu, 
vezu se slova i sl. Pretpostavlja se da je u osmansko doba u svakoj 
bosanskoj kući bila barem jedna knjiga i napisano nekoliko pisama i zapisa. 

Konstituirana u bosanskom srednjovjekovnom društvu, bosan- 
čica 387 nastavlja da živi kao pisani izraz i u susretu sa islamom. Bošnjaci 
su brzopisnom bosančicom, posve različitom od ćirilice pravoslavnih 
Slavena, 388 nastavili da pišu sve do XIX vijeka. Istina, ovo pismo, kao 
kulturna činjenica, bilo je više izraženo u begovskim kućama. Njime su, 
značajno je napomenuti, pisali i muškarci i žene. 389 

Posebno značajna i autohtona kulturna činjenica, kada je u pitanju 
susret islamske duhovnosti i starobosanskih elemenata jesu nišani - nad- 
grobni spomenici islamske tradicije, sa natpisima pisanim bosančicom. 390 
Srednjovjekovne zapise na nišanima, pisane bosančicom, u kasnijem 
periodu razvoja bosanskog društva pod osmanskom vlašću zamjenjuju 
znakovi arapskog pisma. Islamska epigrallka, 391 pored svoje duhovno-ku- 
lturne vrijednosti, pruža i dragocjeno izvorište saznanja o određenim 
bitnim momentima bošnjačke historije, ljudima i društveno-kulturnim 
prilikama u kojima je nastala. 

Autohtoni izraz bošnjačkog duhovno-kulturnog stvaralaštva. izra- 
žen ne samo kao religijski, već, istovremeno, i kao oblik društveno-kul- 


387 “Bosančica se konstituirala u srednjovjekovnoj bosanskoj državi, od početka 
bosansko-humske epigrafike Х1-ХП stolječa, preko srednjovjekovnih ustavnih 
biblijskih i apokrifnih kodeksa namijenjenih potrebama bosanskih ’krstjana’ preko 
bosanske diplomatike, administrativno-pravnih spisa. (...) Osobenosti brzopisne 
kurzivne bosančice, kojom če nastaviti da pišu islamizirani Bošnjaci (...)” (M. 
Rizvič, Bosna i Bošnjaci, jezik ipismo, Preporod, Sarajevo, 1999, str. 17.) 

388 “Pismo je bilo napisano slovima naročite vi-ste i za bosanske musliinane i znatno 
se razlikuje od obične čirilice koju upotrebljavaju pravoslavni Slaveni; zato su 
sasvim nečitljiva za njih. Jedino trgovci u trgovačkim gradovima, radi trgovinskih 
veza sa Bosnom, mogu čitati ovo pismo. Priznali su mi čak i slavenski profesori da 
ga ne mogu pročitati.” (Aitur Dž. Evans, Ilirskapisma, Sarajevo, 1967, str. 81.) 

389 Ć. Truhelka, Bosančica. Prilog bosanskojpaleografiji, GZM, Sarajevo, 1889- god., 
(I) knj. Г\ј str. 81. 

390 Kao primjere navodimo nišan Mahmuta Brankoviča, kod Rogatice, prenesen u 
Zemaljski muzej u Sarajevu, nišan Hasana Radiloviča u Čadovini kod Rogatice i 
nišan Sulejmana Oškopice u Dumanjičima kod Rogatice. (М. Mujezinovič, Islamska 
epigrafika Bosne i Hercegovine, V Masleša, Sarajevo, 1974. god., str. 11.) 

391 M. Mujezinovič, Islamska epigrafika Bosne i Hercegovine, knj. I-III, V Masleša, 
Sarajevo, 1974. 

turnog života, jeste Dan vakifa. Ovaj duhovno-kulturni oblik đruštvenog 
života jedinstven je primjer u cjelokupnom islamskom svijetu. Inače, 
obilježava se kao znak zahvalnosti i sjećanja na dvadeset i šesti dan mjeseca 
redžeba, kada je Gazi Husrev-beg 3y2 943- hidžretske godine (1337) uvaku- 
fio svoju imovinu. To je istovremeno sjećanje i znak zahvalnosti i brojnim 
drugim bosanskim vakifima, koji su svoju imovinu, ili njen dio uvakufili 
za dobro Bošnjaka na polju obrazovanja, kulture, socijalne pomoći i zaštite 
siromašnih, izdržavanja islamskih institucija, zapošljavanja i dr. razvijajući 
socijalnu etiku, kao jednu autohtonu bošnjačku društvenu sadržajnost. 

Sohbet-halve, također, originalna bošnjačka forma đruštvenih 
odnosa, organizirale su grupe mlađih kadija-efendija, kako bi, uz halvu, 
sijelili i zabavljali se. Na tim sijelima, kako piše Bašeskija, 393 pjevale su se 
sevdalinke i pričale razne šale. 

Autentični izrazi bošnjačko-bosanskog duha jesu bošnjačka naro- 
dna balada i sevdalinka. Balade najčešće pripovijedaju o društveno-hi- 
storijskim događajima, slaveći moralne pobjede i duhovno herojstvo 
opjevanih junaka. Posebnom umjetničkom vrijednošću i ljepotom 
izdvajaju se Balada o braći Morićima, Omer i Merima i Hasanaginica. 
Sevdalinka, bosansko-bošnjačka Ijubavna pjesma, pored umjetničke 
vrijednosti, u kojoj je itekako seđimentiran sinkretizam bosanskog i 
orijentalnog, istovremeno, predstavlja i umjetnički izraz društvenih 
odnosa u bošnjačkoj gradskoj sredini. 

Jedna od najupečatljivijih bošnjačkih kulturnih vrijednosti, uzro- 
kovana islamskom cluhovnošću, jeste alhamijado literatura. To je literatura 
pisana arapskim pismom (arebicom) 394 na bosanskom jeziku. Posebno 
je bitno istaći da je arebica bila pismo koje su, za razliku od bosančice, 
koja je bila begovsko pismo, poznavali i njom se služili gotovo svi Bošnjaci. 

392 Husrev-beg, Gazi, najveći vakif Bosne i Hercegovine, porijeklom je Bošnjak. Rodila 
ga je kćerka Bajazita II. Tri puta je bio namjesnik u Bosni (1521-1525, 1526-1534, 
1536-1541). Bio je vrlo obrazovan i pravedan prema svima, bez razlike na vjeru i 
položaj. U narodu je ostao vrlo popularan. O njemu su ispjevane mnoge narodne 
pjesme. Njegov značaj za Bosnu i Hercegovinu je ogroman, a, prije svega, ogleda se 
u tome što je ostavio najveće građevine i zadužbine, koje vijekovima čine osnovnu 
strukturu kulturnog razvoja Bosne i Hercegovine. Sagradio je u Sarajevu najveću 
džamiju, medresu, hanikah, tašlihan, muvekithanu i mekteb, musafirhanu i imaret, 
sahat-kulu, hamam, dva bezistana, đulov dvor i Morića han i cijele ulice dućana. 
Sav pokretni i nepokretni imetak ostavio je za izdržavanje uvakufljenih objekata 
Dovco je vodovod u Sarajevo i izgradio 21 česmu u gradu. 

393 “U 1194. (1780/81) godini jeclna skupina mlađih kadija-efendija (...) njih sedamnaest 
na broju, priređivalo je po dogovoru dva puta sedmično sohbet-halve, na kojima su 
prisustvovali i ćehaja mehkeme, mulini sinovi, Isa-beg i još nekoliko njihovih poznanika 
i prijatelja.” (M.M. Bašeskija, Ljetopis, Sarajevo Publishing, 1997, str. 189 ) 

394 “Arebica je, dakle, arapsko pismo iz kog su izostavljeni znakovi za glasove koje ne 
pozna naš jezik, a uvršteni znakovi za naše glasove kojih nema u arapskom jeziku.” 
(M. Huković, Muhamed Hevai u horizontima alhamijado književnosti u: 
Muhamed Hevai Uskufi, Univerzal, Tuzla, 1990, str. 34.) 

Arebica je bila pismo, čije ime je u nepoznavanju evropskih pisama, 
omogućilo da odi'že kontinuitet pisane riječi i da ni u jednom pogledu 
književnog stvaralaštva ne zaostanu za ostalim narodima Evrope. 

Sljedeći bitan rezultat uticaja islama na duhovno-kulturnu nadg- 
radnju Bošnjaka jeste književno stvaralaštvo na orijentalnim jezici- 
ma, 395 na arapskom jeziku, na turskom jeziku i na perzijskom jeziku. 396 
Na svim ovim jezicima pisana su djela umjetničkog, religioznog i znan- 
stvenog karaktera. Oba ova kulturna izraza, i alhamijado literatura i 
književno stvaralaštvo na orijentalnim jezicima, rezultat su uticaja isla- 
mske civilizacije i prihvatanja duhovno-estetskih i umjetničkih vidok- 
ruga te civilizacije. I pored nepobitno velikog uticaja islamskog svjeto- 
nazora, kao duhovnosti, na razvoj kulture kod Bošnjaka, ova se kultura 
ni u kom slučaju ne može, niti to jeste, svesti na religioznu. 

“Bošnjačka kultura je, u skladu s tim, obuhvatnija i raznolikija od 
vjerske kulture Bošnjaka, ali su njih dvije u nerazdvojnoj vezi, onako 
okrenute jedna prema drugoj kako je poruka vjere okrenuta cjelini 
čovječanstva. Zato, unutar nacionalne kulture Bošnjaka postoje sva 
potrebna sredstva da kultura islama bude promicana u svojoj izvornosti, 
ali po mjeri čovjeka Bosne.” 397 Da se islam u duhovnoj i socijalnoj sferi 
ukorijenio u bošnjačkoj duhovnoj i društvenoj tradiciji “po mjeri čovjeka 
Bosne”, pokazuje činjenica cia su Bošnjaci, od početka prihvatanja islama 
do danas, ostali sunije, uglavnom hanefijskog mezheba. 398 O vitalnosti, 
životvornosti i primjerenosti hanefijskig mezheba bošnjačkoj stvarnosti, 
najbolja je potvrda činjenica da su se oni, kao takvi muslimani, održali 
preko 600 godina u srcu kršćanske Evrope. Bošnjaci, s pravom i ponosom, 
mogu za sebe reći da su “najbolji muslimani” i ozbiljno se suprotstaviti 
pokušajima da se na bosanskohercegovačkom tlu “nakalemi” neka druga 
interpretacija islama, drugačija obredna praksa, koja nije primjerena 
bošnjačkoj tradiciji, duhu i ukorijenjenoj vjeri. 

Danas se Bošnjacima pokušavaju nametnuti različite interpretacije 
islama, kakve su iranska, saudijska, afganistanska i druge. Posebno štetan 


395 H. Šabanović, Književnost muslimana Bosne i Hercegovine na orijentalnimjezicima, 
Svjetlost Sarajevo, 1973. 

F. Nametak, Pregled književnog stvaralaštva bosanskobercegovačkib muslimana 
na turskom jeziku, El-Kalem, Sarajevo, 1989 

396 “Na turskom jeziku su bosanskohercegovački muslimani stvarali lijepu književnost 
u pravom smislu riječi. Od epskih pjesama iz najranijeg vremena preko bogate i 
razuđene lirike koja je najčešce okrenuta mističnom promišljanju do bogate proze 
koja je sadržavala kratku priču, putopise. kronike, Ijetopise i epistolografske spise." 
(F. Nametak. navedeno djelo, str. 8.) 

397 R. Mahmutćehaji ć, Živa Bosna, str. 144. 

398 Cetiri poznata mezheba kod sunijskih muslimana su hanefijski, malikijski, šafijski 
i hanbelijski. Opširnije o mezhebima u isiamu vidi: Jusuf Karadawi, O mezhebima, 
imamima i mudžtehidima, Takvim, 1996, 115 -139. 

i, u suštini, antiislamski i antibošnjački jeste pokret ahmedija . 399 Ovi 
pokušaji u suprotnosti su s islamskom tradicijom u Bošnjaka. “Velika je 
milost Allahova prema ovom umetu (muslimanima) što im nije određio 
stroge granice (ograničio na jedno mišljenje ili pravac), nego je ostavio 
prostora za različite stavove i razumijevanje. Jer, ono što odgovara jednoj 
sredini, ne odgovara drugoj, ono što odgovara jednom vremenu ne 
odgovara u drugom.”(istakao A. Đ .) 400 Bošnjaci-muslimani su s pravom 
ozlojeđeni na raznovrsne pokušaje nametanja “stranih” interpretacija 
islama, izvan, u Bosni ukorijenjenog, sunijskog islama hanefijskog 
mezheba, jer to u bošnjačkom duhovnom i druŠtvenom tkivu slabi 
čvrstinu jedinstva zajednice, kao jednog od bitnih uslova daljeg razvoja i 
opstanka Bošnjaka, kao naroda na ovim prostorima. 

Islamski uticaj na duhovno-kulturni život u Bosni i Hercegovini 
rezultirao je, kako smo vidjeli i pokazali, autentičnim bosanskim specifič- 
nostima u kulturnim i umjetničkim izrazima. Ove kulturne sadržaje Muha- 
med Hadžijahić naziva “bosanski islam ”. 401 Smatramo to neadekvatnim 
izrazom, jer mnoštvo oblika nacionalnih i zemljopisnih kultura, nastalih 
pod uticajem islama, treba imenovati njihovim sadržajem. Zbog tih razloga 
ističemo da ne postoji “bosanski islam”, a sadržaji koji se ovim pojmom 
želi imenovati jesu “otisci islamske kulture u Bosni”. “Ta se kultura islama 
razlijevala u mnoštvo oblika koje slijede raznolikosti svijeta. Oni tako 
poprimaju, gledajući izvana, nacionalne, zemljopisne i povijesne zaseb- 
nosti, ali uvijek zadržavajući Jednu-te-Istu Bit i sposobnost da se iuče i 
prepoznaju u odnosu na sve oblike kulture koji su izvan njihi ” 402 Pogleda- 
mo li suodnos nacionalnog bića Bošnjaka i njegove duhovnosti i kulture, 
u čijem živom jezgru teče i sveto predanje islama, vidjet ćemo neraskidivu 
uslovljenost i povezanost, paradigmatički kazano, sličnu kretanju Zemlje 
oko Sunca. Bošnjačko nacionalno biče neprekidno se okreće “oko svoje 
ose”, oko svog živog jezgra - prepoznatljive islamske duhovnosti i kulture, 
mijenjajući epohe svoga razvoja kao što su “godišnja doba”, ali nikada 
bez svjetlosti sunca i vlastitog okretanja sebi. Bosna i Bošnjaci predstavljaju 
historijski tok razvoja, sa mnogo historijskih položaja i mijena, ali nikada 
izbačeni iz toka vlastitog identiteta. 


399 Alhaj Ata Uilah Khaleem, Osnovne i bitne informacije o abrnedijanstvu, Varlag 
Der Islam, Frankfurt, 1996. 

400 J. Karadavvi, navedeno djelo, str. 122. 

401 M. Hadžijahić, Islam i muslimani u Bosni i Hercegovini, El-Kalem, Sarajevo, 
1991. str. 81. 

402 K. Mahmutćehajić, Živa Bostui, str. 144. 

II.6. Stereotipi i predrasude u prezentiranju 
bošnjačke nacije 

Nasuprot bošnjačkom kulturno-povijesnom krugu, otvorenom za 
drugo i drugačije, čija je otvorenost jedna od bitnih karakteristika 
nacionalnog bića i koja je izrasla iz duhovne nutrine koja ne osporava 
pravo svakoj bosanskoj pojedinačnosti na cjelinu i shvatanja da cijela 
Bosna i Hercegovina pripada podjednako svakoj svojoj pojedinačnosti, 
stoje zatvoreni povijesni krugovi, koji bošnjačko nacionalno bice 
prezentiraju ili kao nebosansku kopiju, ih kao otkinutu sliku druga dva 
bosanska identiteta, ili ga u potpunosti negiraju. Bošnjaci su u ovim 
zatvorenim duhovnim krugovima, ili, bolje reći, ideologijama 
predstavljani, ako ne kao strani onda kao anahroni identitet, kao ostatak 
“turskog feudalizma”, kao poturice ^ 03 i pripadnici preživjele, odnosno 
lažne vjered (W 

Opravdano je postaviti pitanje gdje su uporišta stereotipima i 
predrasudama 4 ' 15 u prezentiranju bošnjačke nacije. Sve predmoderne 
saki'alne predaje na različite načine izriču istinu o jedinstvu u razlikama. 
Sa modernizmom dolazi do reduciranja sakralnih predanja 406 . Njih 
zamjenjuju moderne ideologije. Jedna od osnovnih takvih ideologija, 
utemeljena u nacionalno-političkoj misli Zapadne Evrope XIX i XX sto- 
ljeća, jeste ideologija nacija-države. Bošnjački otvoreni krug nije nijednoj 
bosanskoj pojedinačnosti osporavao pravo na cjelinu. Njemu pripada 
prva polovina ZAVNOBiH-ovske formule Bosne i Hercegovine “ni-ni-ni”, 
dok drugi dio te formule “i-i-i” pripada zatvorenim duhovno-civilizacijskim 
krugovima, koji su neprijateljski raspoloženi prema duhovnoj, socijalnoj 
i političkoj strukturi bošnjačke nacije. “Program nacija-države nije 
uskladiv sa obrascem ’ni, ni, ni’, već ’i, i, i’ koji djeluje u okviru religijske 


403 O prezentiranju Bošnjaka kao poturica i o njihovoj nepoželjnosti i potrebi zatiranja 
vidi u: P P Njegoš, Gorski vijenac, Nolit, Beograd, 1974. god. “Udri vraga, ne osta 
mu traga, udri poturice ne ostavi im nikog ni od potomstva,” (str. 162.) 

404 Kako su Bošnjaci u ogromnoj vecini, u pogledu svoje duhovnosti, pripadnici islama, 
to je islam, promatran iz perspektive cvropocentrističnih ideologija, predstavljen 
kao ili lažna ili preživjcla duhovnost. (Opširnije: F. Saltaga, Islam u iskrivljenom 
ogledalu, S/VLFU, Sarajevo, 1998.) 

405 Predrasude predstavljaju “oblikdruštvene anti(sim)patije koja se očitujc u pogrešnoj 
i nesavitijivoj generalizaciji i pristrasnom vrednovanju pripadnika drugih društvenih 
grupa a koja počiva na dinamici grupnog uključivanja i iskjučivanja sa tendencijom 
ka regresiji u primitivne oblike agresivnosti u slučaju porasta međugrupnih napetosti. 
Ova tendencija ka regresiji je pravilo kod etničkih predrasuda.” (R. Supek, Društvene 
predrasude, Radnička štampa, Beograd, 1973. str. 80.) 

406 “Sveto predanje s mnoštvom njegovih oblika zamjenjuju sekularne ideologije, rnedu 
njima najznačajnije mjesto zauzima ideologija nacija-države”. (R. Mahmutćehajic, 
Bosansko pitanje o svijetu, u Tolerancija i tradicija, Mcđunarodni forum Bosna, 
Sarajevo, 2000, br. 9-10, str. 200.) 

općenitosti. Takva općenitost ne može preživjeti unutar redukcionizma 
svojstvenog programu nacija-države .”' 407 Ideologija nacija-države nije 
bosanski proizvod. “Nacija i nacionalna država su evropski patenti. Imaju 
svoju povijest. Evropsko ljudstvo sa njima izumilo je jedan od najopakijih 
i naopasnijih kultova. Izumilo je kult nacije i sakraliziranu dogmu naciona- 
lne države, koja se epidemično širila cijelom planetom .” 408 

Kako je islam određujuća matrica bošnjačkog identiteta, a Bosna 
i Hercegovina država u kojoj se u toku društveno-povijesnih procesa 
nacionalna pripadnost identificirala s vjerskom, to se bošnjački naciona- 
lni specifikum ne može uklopiti u dominantnu evropsku ideološku 
formulu nacija-države. Kada se bošnjačka duhovno-kulturna dimenzija 
razumijeva iz perspektive evropocentrističkog teorijskog motrišta, 
onda se u njoj neizostavno prepoznaje islamska dimenzija. I tu nastaje 
nerazumijevanje i stereotipno prezentiranje . 409 

Raspravljajući o nacionalnom fenomenu Bošnjaka krajem šezde- 
setih godina prošlog stoljeća, Joco Marjanović upravo ukazuje na jednost- 
ranost teorijskog promišljanja o nacionalnom određenju Bošnjaka, te o 
predrasudi da su oni vjersko-feudalna, a ne nacionalna grupa . 410 Inter- 
pretacije bošnjaštva, nastale upravo na teorijskim jednostranostima, 
nisu u stanju da prepoznaju sedimentiranu simbiozu bosanske 
tradicije i islama, koja za rezultat ima, ne samo etno-konfesionalnu 
več, nacionalnu zajednicu Bošnjaka, i unutar koje je njezina isiamsko-ko- 
nfesionalna sadržajnost samo jedna od dimenzija njezine ukupne sad- 
ržajnosti, nisu u stanju da pojme bošnjačku sadržajnost koja obuhvata, 
pored islamske, i običajnu, tradicijsku, kultumu, ekonomsku, društveno-hi- 
storijsku, jezičku, etničku i teritorijalno-prostornu pripadnost zemlji 
Bosni. Po formuli nacija-države, nacionalna država uzdiže se do kulta 
svetosti, “njen suverenitet je jedan, bezuslovan, apsolutan, neograničen, 
nedjeljiv, neprenosiv, nepogrešiv, jedan i jedini i kao takav nešto sveto i 

407 R. Mahmutcehajić, navedeno djelo, str. 193. 

408 E. Zgodić, Kult suvereniteta, FEB, Sarajevo, 1997, str. 255. 

409 “Evropski duh je prema islamu imao vanjski pristup i o islamu govorio sa vanjske 
strane gledišta. U interpretaciji islama, zapadni pojmovi nikli u kršćanskom 
kontekstu u kojem on ima sasvim razlićitu konotaciju, nisu mogli obuhvatiti 
pojmovnu i povijesnu strukturu Božije Objave. lslam je kroz poziciju Zapada više 
izučavan kao ftlozofija i histonja a manje kao živuća duhovnostH (F. Saltaga, 
navedeno djelo, str. 57.) 

410 “Plaćao је dug jednoj teoriji ipredrasudi (istakao A. Đ.) u suštini građanskoj o tome 
kako će se muslimani (Bošnjaci op. A. Đ.) u nacionalnom smislu emancipovati bilo 
kao Srbi bilo kao Hravti. Prvo se smatralo da su Muslimani vjersko-feudalna 
grupacija, potom da su etnička grupacija, pa od nedavno da su narod.(...) Moja 
teza ili moje shvatanje je da su muslimani kod nas u Bosni i Hercegovini u procesu 
konstituisanja i da se konstituišu ne. kako to neki ističu, kao etnička ili narodnosna 
individualnost, nego nacionalna individualnost." (loco Marjanović, Odjek, Sarajevo, 
XXI, br. 4, 15. II 1968.) 

uzvišeno .” 411 Primijenimo li ovu formulu na prostor Bosne i Hercegovine, 
na njenu državu i na bosansko društvo, odmah uočavamo da se nijedan 
od ovih sadržaja ne može izraziti na način kako se to čini u 
zapadnoevropskom civilizacijskom krugu. Zato, odgovarajuči na pitanje 
čija je Bosna, Omer Ibrahimagič konstatuje, “sa današnje vremenske i 
političke tačke gledišta definicija da zemlja Bosna ’nije ni srpska ni 
hrvatska ni muslimanska, nego i srpska i muslimanska i hrvatska’ nije 
bila tačna. Naime, ako su ostale federalne jedinice bile definirane po 
nacionalnom kriteriju i predstavljale su nacionalne države, Bosna i 
Hercegovina je svoju državnost obnavljala ne po nacionalnom, već po 
historijsko-kulturnoj zasebnosti i političko-teritorijalnom kriteriju i njen 
narod je bio ’bosanski narod’, sa svoje tri etno-kulturne zajednice. Prema 
tome, zemlja Bosna i Hercegovina mogla je pripadati samo Bosancima i 
Hercegovcima iz sve tri etno-kulturne zajednice kao i onima koji ne 
pripadaju tim zajednicama, a jesu Bosanci i Hercegovci koji u njoj žive, a 
ne samo Muslimanima, Srbima i Hrvatima.(...) Deviza da je Zemlja 
Bosna ’i srpska i hrvatska i muslimanska’ većina srpskog i hrvatskog naroda, 
predvođenih svojim nacionalističkim vođama, protumačili su to tako da 
je Bosna Zemlja i Srba iz Srbije i Hrvata iz Hrvatske, pa nije čudo što su 
bile često prisutne parole usred Bosne i Hercegovine na kojima je pisalo: 
’Ovo je Srbija’ ili ’Ovo je Hrvatska’. 412 ” 

Za teoriju nacija-države suverenitet nacije je jedan i jedini. U 
bosanskohercegovačkoj državi, odnosno društvu suverenitet nije 
jedan, nego podjednako pripada svim bosanskim nacionalnim pojedi- 
načnostima. Suverenitet u Bosni i Hercegovini nije ni bezuslovan na 
zapadnoevropski način, jer je jedino izreciv po formuli “ni-ni-ni”, a ne 
po formuli nacija-države i uslovljen je istim suverenim pravom drugog i 
drugačijeg. Svaki pojedinačni bosanski nacionalni identitet jeste apso- 
lutan, ali nije neograničen i nedjeljiv. Svaki bosanski identitet ograničen 
je istim pravom drugog identiteta i upućen jedan na drugog kao na 
vlastito određenje. Kada se formula nacija-države, kao rezultat povijesnog 
kulturnog i političkog razvoja država i nacija zapadne Evrope, primijeni 
na autohtoni društveno-povijesni sadržaj Bosne i Hercegovine, gdje se 
nacionalna pripadnost poklapa sa vjerskom pripadnošću, neminovno 
dolazi do stereotipnih interpretacija. Neosporno je da je diferenciranje 
bošnjačke nacionalne posebnosti prvobitno započelo kao diferenciranje 
muslimanske vjerske zajednice, u odnosu na katoličku i pravoslavnu 
zajednicu u Bosni i Hercegovini. I upravo islamska komponenta 
bošnjačkog nacionalnog bića, promatrana iz evropocentrističkog 


411 E. Zgodić, navedeno djelo, str. 257. 

412 O. Ibrahimagić, Srpsko osporavanje Bosne i Bošnjaka, Magistrat, Sarajevo 2001, 
47 i 48. 

teorijskog motrišta , 413 čini da se bošnjački nacionalni identitet razumi- 
jeva kao “tudi”, “strani”, “drugi”, kao nešto što je sasvim drugog pola, 
nešto što je izvan “nas”. 

Različitost, kako se bošnjačka nacija promatra iz pozicije teorije 
nacija-države, konkretizirana u političkim ideologijama srpskog i 
hrvatskog nacionalizma, razumijeva se, ako ne kao zlo, onda kao inferiorna 
i abnormalna pojava. Tipičan primjer stereotipnog predstavljanja 
bošnjačke nacije jeste srpska nacionalistička ideologija, ukorijenjena u 
duhovno-kulturnim temeljima pravoslavne, odnosno svetosavske ili 
srboslavske duhovnosti, koju najeksplicitnije interpretira Njegoš 414 u 
Gorskom vijencu. U tom spjevu Njegoš Bošnjake interpretira kao 
“poturice”, zbog toga što su primili islam i zbog toga što na drugačiji 
način, različit od pravoslavnog, izriču svoju religijsku sadržinu. Ključna 
misao Njegoševe interpretacije “poturica” (domaćih muslimana po vjeri, 
Bošnjaka po etničkom opredjeljenju) jeste da ih prikaže i odredi kao 
pripadnike tuđe religije i kulture i da kaže da oni kao takvi nemaju mjesto 
na ovim prostorima. Zato, on i poziva na njihovo istrebljenje, umjesto 
na zajedničko življenje: 

Udri za krst, za obraz junački (...) 

Da krstimo vodom ili krvlju! 

Trijebimo gubu iz torine / 415 


U svom zahtjevu uspostavijanja države Crne Gore, po formuli 
nacija-država, a po uzoru na države Zapadne Evrope, Njegoš ne ostavlja 
ni minimalne preduslove za drugo i drugačije . 416 


413 “Kad vrši interpretaciju Kur’ana i islama, suvremena, zapadna misao polazi od 
svojih korijena srednjovjekovne kršćanske dogme o islamu, dogme koja je postala 
oficijelnom politikom i koja se inflltrirala u svjetovno nacionalističko ruho. Odnos 
prosvjetiteljstva prema islamu, iako osporava religiju uopće, utemeljena je na 
srednjovjekovnoj kršćanskoj dogmi.” (F. Saltaga, navedeno djelo, str. 53 i 54.) 

414 Radivoj Rade Petrović, crnogorski vladar Petar II i pjesnik Njegoš (1813-1851), 
svojim književnim i političkim radom jedan je od utemeljivača srpske naciona- 
lističke ideologije. 

415 Njegoš, Gorski vijenac, str. 14. 

416 “Za dvostrukost ni mislit ne treba’ 

No, primajte vjeru prađedovsku. 

(...) 

No lomite munar i džamiju, 
pa badnjake srpske nalagajte 
(...) 

Ne slaže se Bajram sa Božićem 
jel’ ovako, braćo Crnogorci? 

svi iz glasa tako već nikako!” (Njegoš, navedeno djelo, str. 62.) 

Naprotiv, Bošnjaci kao pripađnici drugačijeg religijskog predanja 
predstavljaju se kao “tuđi”, iako to nisu; predstavljaju se kao ljudi protu- 
religije iako su ljudi samo drugačijeg ispovijedanja jedne te iste svetosti, 
sa karakteristikama kulturne i moralne superiornosti. 417 Nasuprot ovakvoj 
ideološkoj isključivosti i netrpeljivosti drugog, u ovom slučaju bošnjačkog 
na nacionalnom nivou, a islamskog na duhovno-idejnom, i u samom 
Gorskom vijencu u dosadašnjim interpretacijama neprimiječeno, iz usta 
Bošnjaka Mustaj-kadije i Kavaz-baše “Ferat Začira” izriče se čuđenje na 
ponuđeno jednoumlje i iskazuje mogućnost istovremenog življenja dvije 
vjere i dva naroda na jednom prostoru i u jedinstvenoj političkoj orga- 
nizaciji društva. 418 

Njegoš nije usamljen u prezentiranju predrasuda i stereotipa pre- 
ma Bošnjacima. Postoji čitava plejada srpskih, crnogorskih i hrvatskih hi- 
storičara, etnologa, etnografa, lingvista, književnika, političkih i crkveno-re- 
ligijskih mislilaca, koji do kraja pojednostavljeno, evropocentristički ste- 
reotipno, prikazuju Bošnjake, bosansko društvo i državu Bosnu i Hercego- 
vinu. Tu, prije svega, mislimo na Jovana Cvijića, Milana Preloga, Vuka 
Stefanovića Karadžića, Vasu Pelagica, Ivu Andrića, Jovana Dučića, Petra 
Kočića, StevanaMoljevića, Ivana Mažuranića, Ivana Franu Jukića, patrijarha 
srpskog Gavrila, episkopa žičkog Vasilija i druge. 

Skoro u isto vrijeme kada i Njegoš, istina nekoliko godina kasnije, 
Ivan Frano Jukić, bosanski katolik-franjevac, pod pseudonimom Slavoljub 
Bošnjak, u svom “Zemljoopisu Bosne”, govoreći o bosanskom stanov- 
ništvu toga doba (polovina 19. stoljeća), o Bošnjacima, nazivajući ih 
Turcima i Muhamedovcima, iznosi sve same neistine i predrasude, 414 čak 


417 “Ne kršću se gore usmrdiše 

(...) 

odža riče na ravnom Cetinju 

(...) 

sve je pošlo đavoljijem tragom; 

zaudara zemlja Muhamedom.” (Njegoš, navedeno djelo, str. 39- i 49 ) 

418 “Šta zborite, jeste li pri sebi? (str. 62.) 

(...) 

lako je zemlja pouzana 
dvije vjere, mogu se složiti, 
ko u sahan što se čorbe slažu. 

Mi živimo kao dosad bratski, 

pa ljubavi više ne trebaju.” (Njegoš, navedeno djelo, str. 68.) 

419 “Bosanski stanovnici jesu podijeljenji u glavna dva zakona: hriščanski i turski iliti 
muhamedanski, i nešto malo čifutski. Hriščani se dijele u dvije sljedbe: sljedbenike 
zapadne i istočne crkve; prvi se o naroda kršćani, a drugi riščani zovu (...) Turci,... 
ovo su nasljednici lažljivog proroka Muhameda, zato se Muhamedovci pravije 
zotot. Ovi su postali u Bosni od zločestih hrišćana koji, svoje gospođstvo nezanjuću 
drugačije uzdržati, poturčiše se.” (Ivan Frano Jukić, Putopisi i istorijsko-etnografski 
radovi, Svjetlost, Sarajevo, 1953 420 , 342 i 343) 


131 



Bošnjačka nacija 


krajnje uvredljivo naziva Poslanika Muhammeda, a.s., što za cilj ima da 
religiju Bošnjaka prikaže antireligijom. 

Najupečatljiviji primjer fetišiziranja i sataniziranja Bosne i Bošnjaka 
nalazimo u djelu Ive Andrića. 420 Andrićevo produciranje predrasuda i 
stereotipija prema Bošnjacima i Bosni, utoliko je pogubnije što on 
cjelokupnu bošnjačku kulturu, izgrađenu pod uticajem islama i 
orijentalne civilizacije, ali autentično bosansku, a ne nikako orijentalnu, 
“izgoni” iz Bosne. On Bošnjake, kao jedan od društveno-povijesnih 
identiteta bosanskog “jedinstva različja”, naziva “našim Turcima”, okrećući 
protiv njih cjelokupno negativno sjećanje, formirano u narodu Bosne, 
tokom osmanske vladavine. Andrić u svojoj doktorskoj disertaciji “Razvoj 
duhovnog života u Bosni pod uticajem turske vladavine” 421 supstancijalnu 
bosansku multilateralnost, odnosno susret islama i kršćanstva, označava 
sintagmom “prisilna simbioza” 422 i “zajedničko življenje na silu”. 423 
Posebno je pogubna, stereotipna i netačna Andrićeva teza da se duhovni 
život Bošnjaka “skamenio u oblicima tuđe religije i nepoznatog jezika”. 424 
Očito da ovdje Andrić kršćanstvo poima kao domaću, a islam kao tuđu 
religiju, mada je i manje obrazovanim ljudima poznato da su i kršćanstvo 
i islam, po svom teritorijalnom porijeklu sa Srednjeg istoka, te da su na 
prostore Bosne i Hercegovme “došli” u povoljnim historijskim trenucima, 
odomaćujući se u njoj, te u simbiozi sa bosanskom tradicijom, svako na 
svoj način, uticali na dinamičan razvoj autohtonih bosanskih etno- 
konfesionalnih, kulturnih i nacionalnih identiteta, koji milenijski tvore 
bosansko “jedinstvo različja”. 

Jednu od autentičnih bošnjačkih kulturno-književnih vrijednosti 
alhamijado književnost, Andrić kvalificira kao “hibridno pesništvo”. 425 An- 
drić kao da time želi reći da je hibridan cjelokupan susret Bosne sa orijen- 
talnom kulturom i islamom. Možda to najbolje potvrđuje sljedeći Andrićev 
stav: “Književna djelatnost pisaca muslimana (Bošnjaka, op. A. Đ.) na turskom 
jeziku - i oncia kad nije bila beznačajna i kada je svakako zasluživala pažnju 
- ne može biti predmet našeg rada, jer su oni po jeziku i po duhu pripadali 
sferi druge kulture”. 426 U istom duhu predstavljena je Bosna, odnosno 
društveni, kulturni i duhovni život Bošnjaka, u “Travničkoj hronici”, 


420 Opširnije o Andrićevom odnosu prema Bošnjacima i Bosni, vidi u: 

- Andrić i Bošnjaci, BZKPreporod, Tuzla, 2000. 

- Sveske; Zadužbina Ive Andrića, god. I, Beograd, 1982. 

421 Ivo Andrić, Razvoj dubovnog zivota u Bosni pod uticajem turske vladavine, 
Kocka, Banja Luka, 1995. god. Doktorsku tezu Andrić je odbranio na Univerzitetu u 
Gracu 1924. 

422 Sveske; Zadužbina Ive Andrića, str 255. 

423 I. Andrić, Razvoj dubovnogživota u Bosnipod uticajem turske vladavine, str. 118. 

424 I. Andrić, navedeno djelo, str. 117. 

425 Sveske; Zadužbina Ive Andrića, str. 189 

426 I. Andrić, navedeno đjelo, str. 117. 

“Prokletoj avliji” i u romanu “Na Drini ćuprija”. Andrić je svojim ukupnim 
djelom, zasigurno, značajno doprinio izrastanju i učvršćivanju, još uvijek 
vladajućih, stereotipa i predrasuda o Bošnjacima. 

Pogledamo li stanje Bošnjaka u Bosni u periodu osmanske 
vladavine izvan evropocentrističkih motrišta i vladajućih stereotipija i 
predrasuda, vidimo da su oni u tom periodu producirali izuzetne kulturne 
vrijednosti. Stvaralaštvo Bošnjaka osmanskog doba, koji pored toga što 
pišu na maternjem bosanskom jeziku pišu i na arapskom, turskom i 
perzijskom, pokazuje najviše standarde kulturne produkcije toga 
vremena. To najbolje potvrđuju djela iz filozofije, misticizma, lingvistike, 
etike, prava, historiografije, putopisa, politike, Ijetopisa, lijepe književnosti 
i drugih oblasti duhovno-kulturnog stvaralaštva. 

Ako Njegoša možemo smatrati duhovno-kulturnim utemeljiteljem 
srpskocrnogorskog programa nacija-države, onda Ilija Garašanin sa 
svojim “Načertanijem” 427 predstavlja političkog utemeljitelja tog pro- 
grama, koji se do danas etapno provodio, sa ciljem ostvarivanja projekta 
“velike Srbije”, očišćene od nesrpskih identiteta. Moljevićeva “Homogena 
Srbija”, 428 četnički pokret Draže Mihajlovića u Drugom svjetskom ratu, 
pa sve do najnovije agresije na Bosnu i Hercegovinu 1992-1995. god. 
Srbije i Crne Gore, jesu rezultati primjene političke ideologije nacija-dr- 
žave, u kojoj su Bošnjaci kao nacija ili negirani ili političkim i kvazi-zna- 
nstvenim manipulacijama obasipani stereotipima i predrasudama. 
Bošnjački nacionalni identitet stajao je na putu realizacije velikodržavnih 
projekata na prostoru Bosne i Hercegovine, i velikosrpskim i velikohr- 
vatskim nacionalističkim ideologijama, utemeljenim u ideologiji nacija- 
države. Zato su protagonisti i jedne i druge velikođržavne ideologije 
stereotipnim prikazivanjem, prije svega, duhovno-kulturnog naslijeđa, 
osporavali Bošnjacima pravo na bošnjaštvo. “Ni jednima ni drugima nije 
bio interes da se muslimani vrate svome bošnjaštvu, jer im je samo ono 
davalo pravo na zemlju Bosnu i političko organiziranje Bosne kao neza- 
visne države.” 429 

Srpski i hrvatski programi nacija-države nisu se mogli realizirati 
bez praktičnog idejnog, kulturnog i političkog djelovanja prema bo- 
šnjačkoj naciji. Sirenje tih ideologija u složenom prostoru bosanskog 


427 Dragoslav Stran\?iković,Jugoslovenski nacionalizmi i državniprogram Kraljevine 
Srbije iz 1844. godine, “Načertanije” Ilije Garašanina (u: F. Saltaga, Bosna i Bošnjaci 
u srpskoj nacionalnoj ideologiji, SALFU, Sarajevo, 1997, 295-324). 

428 Stevan Moljević, banjolučki advokat, formulisao je i izgradio projekat velike Srbije 
kao nacionalni program 30. juna 1941. godine u dokumentu “Homogena Srbija”. 
(Zbornik NOR-a, tom XIV, knjiga 1. Dokumenti četničkog pokreta Draže 
Mihajloviča, 1941-1942, Beograd, 1981, broj 1.) 

429 O. Ibrahimagić, Bosna i Bošnjaci - država i narod koji su Irebali nestati, Svjetlost, 
Sarajevo, 1995, str. 158. 

društva i bosanskohercegovačke države stvaralo je prividnu sliku nemo- 
gućnosti opstanka bosanskog jedinstva u razlikama. To se postizalo krip- 
toiziranjem i izgrađivanjem “muslimanskog stereotipa”, 430 putem 
ogovaranja, iznošenjem neutemeljenih predrasuda, izbjegavanjem 
društvenog komuniciranja (poznati metod sabijanja Bošnjaka u enklave), 
tipičnih primjera getoizacije, diskriminacije (primjeri tjeranja bošnjačke 
inteligencije na teške i ponižavajuće manuelne poslove), fizičkih napada 
i istrebljenja (mnogobrojni primjeri etničkog čišćenja). 

“Osim poznatih genocida, nije prestajala anatema, osporavanje 
imena, jezika, nacije, kulture, a istovremeno traje besramna otimačina i 
krađa njihovih (bošnjačkih, o.p. A. Đ.) najvećih kulturnih i umjetničkih 
vrijednosti. Balade ’Hasanaginica’ i ’Omer i Merima’ iskazuju se kao 
srpske.” 431 

U etiketiranju Bošnjaka raznobojnom lepezom negativnosti najsv- 
ježiji primjer čine srpski orijentalisti Aieksandar Popović, Darko Tana- 
sković, Nada Todorov, Miroljub Jeftić i Mile Nedeljković. 432 Oni, u službi 
realizacije srpskog programa nacija-države, Bošnjake predstavljaju kao 
ostatke prošlosti, nosioce nasilja, izdajice srpstva, a sve sa ciljem bošnja- 
čkog izoliranja, oduzimanja prava na organizaciju života i konačno istre- 
bljenje. “Ključna nit orijentalističke kampanje usredsređena je na ideju 
da muslimani pripadaju jednoj egzotičnoj i tuđoj religiji i kulturi, te da 
tako slijedi zaključak - oni nikada ne bi mogli imati mjesto u Evropi! 
Prema tome, muslimani, navodno, imaju donekle manje legitimnosti da 
žive u Bosni i Hercegovini nego Srbi, uprkos činjenici da su muslimani, 
zapravo oni koji su tu domaće stanovništvo, dok su Srbi ti koji su pri- 
došlice.” 433 

U sataniziranju Bošnjaka, njihovom prikazivanju nosiocima nasilja 
i destrukcije u vidu islamskog fundamentalizma, 434 srpski orijentalisti idu 
tako daleko da islamski fundamentalizam dijele na vjerski i laički. Oni to 
čine iz razloga da bi stereotipno prikazali i onaj dio bošnjačke inteligencije, 
koja, uvažavajući znanstvenu metodologiju, relevantno interpretira istinu 


430 “Stvorili jedan tip tričavog islama i muslimanski stereotip koji se da oblikovati 
tako da bi muslimane izoliralo i napalo.” (N. Cigar, Uloga srpskih orijentalista u 
opravdanju genocida nad Muslimanima Balkana, Institut za istraživanje zločina 
protiv čovječnosti i medunarodnog prava, Sarajevo, Bosanski kulturni centar, 
Sarajevo, 2000, str. 25.) 

431 A. Tanovič, Bošnjaštvo i multikulturalnost, u: Bosanski duh, Sarajevo, 1999, str. 72. 

432 Opširnije, N. Cigar, navedeno djelo. 

433 N. Cigar, navedeno djelo, str. 27. 

434 “Pojmovima zapadnog povijesno-kulturnog kruga ne može se interpretirati islam. 
Primjera radi, pojam ’fundamentalizam’ u zapadnoj opciji njegove primjene na 
široku lepezu islamskog svijeta i tokove islamske misli vrlo je neodređen i varljiv. 
On je uzet iz kršćanskog konteksta u kojem ima vrlo različitu konotaciju.” (F. Saltaga, 
Islam u iskrivljenom ogledalu, str. 58.) 

o Bošnjacima i Bosni svjetskoj političkoj, znanstvenoj i kulturnoj javnosti. 
Još 1989. god. Miroljub Jeftić ističe: “Najopasniji vid islamskog fundame- 
ntalizma (...) laički, zato što je njegova suština skrivena pa se on veoma 
lako uspijeva probiti na društvenu scenu.” 435 

Osporavanje Bošnjaka, iznošenjem neutemeljenih predrasuda, 436 
osporavanje njihovog imena i preslikavanje na njih arhaičnih i preživjelih 
negativnih slika prošlosti,'* 17 imaju za cilj slabljenje bosanskog jedinstva 
u razlikama, a izvorište im je u primjeni moderne ideologije nacija-države. 
Svoje udare “progonitelji Bosne iz Bosne”, 438 kako slikovito kaže Jusuf 
Žiga, raspravljajući o razlozima fetišiziranja multikulturalnosti Bosne, 
fokusiraju na autonomne osobenosti bosanskog društva i bosanskoherce- 
govačke države, na koju se ne mogu jednostavno prenijeti strani modeli 
političkog i društvenog organiziranja, 439 već modeli izrasli iz autonomne 
strukture bosanskohercegovačkog društva, po mjeri čovjeka Bosne. 


435 М. Jeftić, Zašto Nijaz Duraković ne vidi islamski fundamentalizam, Intervju, 
8.novembar 1989, str. 52. 

436 “Kad se bolje upozna život naših muslimana i temeljnije prouče izvjesne njihove 
karakterne osobine, na prvi mah pada nam u oči činjenica da oni ne vole da misle. 
Duh im je nekako nepokretan, inertan. Moglo bi se reći da su neprijatelji svega 
novog, konzervativnog do krajnosti. O traženju nečega novog s njihove strane ne 
može biti ni govora; tek tu su nepokretni, inertni. Shvataju, u velikoj većini, teško 
i skrajnjim naporom. S te strane posmatrani, naši muslimani čine danas u Bosni 
jednu zasebnu cjeiinu, nepristupačnu, ili vrlo nialo pristupačnu uticajima.” (Ć. 
Mitrinović, Na'si muslimani, Beograd, 1926. god., navedeno prema: F. Saltaga, Bosna 
i Bošnjaci u srpskoj nacionalnoj ideologiji, SALFU, 1997, str. 247.) 

437 “Sve svoje negativno iz susjedstva nabacivano je Muslimanima (Bošnjacima). 
Predrasude su veoma duboke. To nepriznavanje dublje je od politike etnocentrizma 
i glavni je problem za utemeljenje multikulturalnosti kao jednakopravnosti kultura 
i nacija.” (A. Tanović, navedeno djelo, str. 72.) 

438 J. Žiga, Tradicija Bosne koju su izdali, VKBl, 2001, str. 14. 

439 Problematizirajući postanak Bosanske države, Nada Klajić, s pravom, predlaže 
“posebnu pažnju i to ne samo zato što je ona, izgleda, medu svojim susjedima 
najstarija, nego i zato što se hrvatska ili srpska ’formula’ nikako nije dala primijeniti 
na Bosnu” (N. Klajić, Srednjovjekovna Bosna, ЕМШЕХ, Zagreb, 1994, str. 5.) 

Šta je Bošnjak? Jedna mala grana velikoga stabla Slavijana 

(...) 

Šta je Bošnjak? Jedan narod mali, 
koji međ dva svijeta stajaše 

(Safvet-beg Bašagić) 


Kontroverze oko nacionalnog imena 


III. 1. Raspetost između muslimanstva, neopredijeljenosti, 
jugoslavenstva i bošnjaštva 

Jedna od specifičnosti složenog društveno-historijskog razvoja 
bošnjačke nacije jeste i problem imenovanja bošnjačkog nacionalnog 
sadržaja. Ovaj problem rezultat je, kako samog procesa izrastanja i 
konstituiranja bošnjačke nacije, tako i jednostranog tumačenja etničkog 
razvoja u Bosni i Hercegovini sa pozicija teorije nacija-države. Kada je riječ 
o razvoju bošnjačke nacije, neophodno je istaći da se on u određenim 
historijskim periodima odvijao pod jakim uticajem spoljnih činilaca. Na 
etnički, društveni, kulturni, politički i duhovni razvoj bošnjačke nacije često 
su djelovale raziičite povijesne tendencije. Razvoj imenovanja bošnjačke 
nacije bio je izložen raznim nesaglasnostima i kontroverzama. Taj proces 
nije moguće razumjeti bez razumijevanja svake njegove povijesne faze, u 
duhu vremena u kome se izražavao kao društveno-povijesna nužnost 
vlastite egzistencije. Kako se nacionalni razvoj ne svodi samo na etničku 
identifikaciju, već se, prije svega, izražava kao totalitet društvenih, 
historijskih, etničkih, kulturnih, političkih i duhovnih odnosa, tako se i 
proces razvoja bošnjačke nacije u povijesnom hodu, u pojedinim 
historijskim periodima, imenovao onim imenom koje je u datom 
društvenom trenutku, ne najadekvatnije, već društveno i povijesno 
najnužnije iskazivalo zasebnost bošnjačkog društvenog, kao nacionalnog 
biča. Ono što predstavlja živi tok povijesti, odnosno kontinuitet društvenog 
toka, jesu konkretna društva, odnosno narodi i nacije, sa svojim društveno- 
-historijskim, kulturnim i duhovnim sadržajima, a ne forme u kojima se oni 
pojavljuju. Kontroverze nacionalnog imenovanjabošnjačke nacije rezultat 
su historijskogp 40 ali i ukupnog društvenog i razvojnog puta bošnjaštva 
kao društvene i kulturno-duhovne sadržine, te spoljnih uslovljavanja, 
pritisaka, nerazumijevanja i blokada. 441 Iz tih razloga, razumijevanje 

440 O historijskim aspektima razvoja bošnjačke nacije više vidi u: 

E. Redžić, Istorijskipogledi na vjerske i nacionalne odnose u Bosni i Hercegovini, 
ANU BiH, Sarajevo, 1993, 

A. Sućeska, Istorijske osnove nacionalne posebnosti bosansko-bercegovačkih 
Muslimana, JIĆ, Beograd, br. 4, 1969, 

A. Humo, Istorijski i aktuelni aspekti nacionalnog položaja Muslimana, 
Pregled, Sarajevo, ЕХ/1970, 447-455. 

441 “Kao kolektivitet, muslimanski etnikum u pogledu autentičnog izražavanja 
nacionalnog identiteta nalazio se u svojevrsnoj političkoj blokadi, čije je uklanjanje 
nezamislivo bez masovnog političkog otpora i pokreta.” (E. Redžić, Sto godina 
muslimanske politike, str. 77.) 

kontroverzi nacionalnog imenovanja valja shvatiti kao jednu od sadržajnih 
i povijesnih dimenzija samog nacionalnog bitka bošnjačke nacije. 

Več smo istakli da je zajedničko ime stanovništva srednjovjekovnog 
bosanskog društva, u njegovoj etničkoj identifikaciji, bilo Bošnjani, u 
jednini Bošnjanin. Bez obzira na to zajedničko ime, oni su i tada bili 
diferencirani u tri konfesionalne zajednice, što je predstavljalo realnu dru- 
štvenu, kulturnu i duhovnu podlogu za dublje konfesionalno i etničko raslo- 
javanje u daljem toku razvoja. Bosansko ime Bošnjanin ili Bošnjak 442 
izražava niz konkretnih povijesno-društvenih sadržaja, a, prije svega 
bošnjačko etničko porijeklo, 443 u srednjovjekovnom smislu, postojanje 
bosanske države, 441 kao političkog izraza, 445 bošnjačko narodno biče, 
bosanski jezik, domače bosansko pismo i, na tim osnovama izraslu, 
bošnjačku tradiciju, izraženu u ukupnosti bosanske kulture. Taj konkretni 
bošnjački sadržaj izražavao se i u titulama bosanskih vladara, 446 izvornoj 
bosanskoj duhovnosti, iskazanoj u Crkvi bosanskoj i njezinoj autentičnoj 
crkvenoj organizaciji, 447 te u pripadnosti tlu, zemlji bosanskoj. 448 

Ističemo sve ove sadržaje da bisrno pokazali društvenu, povijesnu, 
kultumu i duhovnu utemeljenost bošnjaštva u složenoj i autohtonoj strukturi 
srednjovjekovnog bosanskog dmštva. Bošnjaštvo je, dakie, samonikli i 
autentični izraz zemlje Bosne, bosanskog društva, srednjovjekovnog 
bosanskog naroda, bosanske državnosti, bosanske kulture, bosanske 
tradicije, bosanske duhovnosti i ukupne bosanske povijesti. 

Neophodno je napomenuti da je ime Bošnjanin, za pojedinca pri- 
padnika srednjovjekovnog bosanskog društva, i Bošnjani kolektivno, 
odnosno zajedničko ime za srednjovjekovni bosanski narod, bilo opće ime 
za cjelokupno bosansko stanovništvo, neovisno od pripadnosti bilo kom sa- 
kralnom predanju. Jedan od ldjučnih povijesnih momenata bošnjačkog 
identificiranja dešava se susretom srednjovjekovne bosanske duhovnosti i 
islama, odnosno, na društvenoj ravni, uspostavom osmanskog državnog 
uređenja na temeljima bosanskog srednjovjekovnog društva. U tom 
povijesnom susretu dolazi do daljeg raslojavanja bosanskog društva, ne samo 


442 “Bosansko ime: Bošnjanin ili Bošnjak. To se ime, koliko je do sada poznato, prvi 
put spominje u carskoj tituli Manojla Komnena od godine 1166. (. . .) Od svoje prve 
pojave, pa sve dok u drugoj polovici 19. stoljeća nisu preovladale nacionalne 
ideologije ovo je ime stajaio jednakopravno pojmu Srbin ili Hn'at.” (M. Hadžijahić, 
Od tradicije do identiteta, str. 16.) 

443 “Petar, isti je Ohmučevića, po starini Bošnjanin,” (M. Dizdar, Antologija starih 
bosanskib tekstova, ALEF, Sarajevo, 1997, str. 286.) 

444 “i vsoj zemlji kraljevstva bosanskoga.” (M. Dizdar, navedeno djelo, str. 125.) 

445 “i kad bi se stanak na Milah vse zemlje Bosnej' (M. Dizdar, navedeno djelo, str. 80.) 

446 “Sije leži Stjepan ban bosanskij' (M. Dizdar, navedeno djelo, str. 52.) 

447 “I stimi ga s vsim pridasmo gospodinu didu, i njegovim strojnikom i vsoj crkvi 
bosanskoj, u njih ruke u njih’ obarovanije.” (M. Dizdar, navedeno djelo, str. 162.) 

448 “Svobodnoga gospodina vsezemlje bos’nskej’ (M. Dizdar, navedeno djelo, str. 67.) 

na socijalno-ekonomskoj osnovi, već i na konfesionalnoj, što za posljedicu 
ima uobličavanje demografske osnove bošnjačkog društvenog bića. 
Susretanjem islama, odnosno, orijentalno-islamske civilizacije i kulture, i 
vjere bosanske, odnosno, preovlađujuće duhovnosti srednjovjekovnog 
bosanskog društva, bošnjaštvo, kao narodnosna oznaka i ime, poprima nove 
sadržaje i dolazi u situaciju da se mora dvostruko određivati, što nije bio 
slučaj prije uspostave Osmanske države na prostorima srednjovjekovnog 
bosanskog kraljevstva. Ta dvostrukost se ogleda u tome što su se kao 
pripadnici islamske vjere, kulture i tradicije, koju su dobrovoljno prihvatili, 
prema svojim sunarodnicima Bosancima drugih sakralnih predanja, iskazivali 
kao vjerska posebnost, ali su istovremeno prema Osmanlijama, sa kojima su 
bili istovjemici, iskazivali vlastitu posebnost u etničkom smislu. Zajednička 
karakteristika i srednjovjekovnog bosanskog društva i društva Bosne, 
bosanskog pašaluka, u okviru Osmanske države jeste multikonfesionalnost. 449 
Kao što su “bosanski krstjani” u srednjovjekovnoj Bosni neprestano isticali 
svoju posebnost, isto tako Bošnjaci Bosne i Hercegovine ističu svoju poseb- 
nost u Osmanskoj državi. Ta posebnost je bila prisutna kao društvena stvar- 
nost, neupitna i nepobitna, samo su načini njezinog izražavanja i imenovanja 
često određivani društvenim uslovima u kojima se ona izražavala, ali i adre- 
sama prema kojima se željela istaći. Zbog toga je često dolaziio do neade- 
kvatnog naziva kojim se izražavao taj identitet. Zato se i moglo desiti da su 
taj isti bošnjački identitet Bosanci katoličke i pravoslavne vjere imenovali 
Turcima, zbog pripadnosti islamu. dok su ga Osmanlije doživljavali i imenovali 
bošnjačkim, i5 ° zbog etničkog porijekla. I sami stanovnici bosanskog pašaluka, 
“muslimani slavenskog porijekla,” sebe su prema Osmanlijama nazivali Bošnja- 
cima, a prema inovjernim Bosancima ostali su Turci, podrazumijevajući pod 
tim imenom vjerski, a ne etnički sadržaj. “U samom bosanskom pašaluku, 
koji je u nekim razdobljima osmanske vladavine, pored današnje Bosne i 
Hercegovine i Sandžaka, obuhvatao i druge okolne teritorije, muslimani 
slavenskog porijekla i jezika i stariničkog pisma nastavljali su tradiciju 
državnosti srednjovjekovne Bosne pa su sebe u domovinsko-etničkom, 

449 “Poznato je da je vjerski sastav stanovništva u srednjovjekovnoj Bosni bio heterogen, 
obilježen ne samo razlikama, već i suprotnostima izmedu konfesija. Bogumilsivo 
je imalo najviše sljedbenika u svim društvenim slojevima - među seljaštvom, 
vlastelom i na dvoru,” (E. Redžić: navedeno đjelo, 22.) 

450 “lako su postojale neke dileme u vezi s njegovom etimologijom, sam naziv “Bošnjak” 
izveden je u duhu i u skladu sa građenjem riječi bosanskog jezika: Bosn-jak, Bošnjak, 
tj. nastavkom -ak, -jak, dodanim na osnovu bosn od imena zemlje i njene središnje 
rijeke, slično nazivu ’Bošnjanin’, koji je od iste osnove izveden nastavkom - anin, 
- janin. U Srpskom rječniku Vuka Karadžića uz ove nazive, koje nalazimo u spome- 
nicima kao jedine etnonime u srednjovjekovnoj državi Bosni, data su slijedeća obja- 
šnjenja: ’Bošnjk, Bošnjka, m. Der Bosnier, Bosnus homo.cf. /Bošnjanin/Bosanac/ 
Bosanlija.’Bošnjanin m. der Bosnier, Bosnius/vide Bošnjak/: Janko gleda Relju 
Bošnjanin’” (M. Rizvić, Bosna i Bošnjaci jezik. i pismo, Preporod, Sarajevo, 1999, 
str. 16.) 

političkom i jezičkom smislu nazivali Bošnjacima, diferencirajući se tako 
prema Turcima i vlastima u Carigradu.” 451 

Bošnjaštvo, kao etničko-nacionalna sadržina, već više od jednog 
stoljeća izaziva pažnju teorijske analize i definiranja. Safvet-beg Bašagić 452 
sigurno je jedan od utemeljivača teorije nacionalnog bošnjaštva. Djelima 
“Kratka uputa u povijest Bosne i Hercegovine (1463-1850)”, objavljenim 
1910. god., i “Bošnjaci i Hercegovci u islamskoj književnosti,” objavljenim 
1912. god., te ukupnim kulturno-književnim i političkim radom, dao je 
značajan doprinos aflrmaciji bošnjaštva kao nacionalnog osjećaja i realnog 
društvenog sadržaja. Istina, Bašagič će znatno više svojim književnim 
radom poticati, ukazivati i iskazivati bošnjaštvo kao narodni osjećaj, dok 
će, na drugoj strani, svojim političkim djelovanjem i opredjeljenjem stva- 
rati zabunu i upitnost. Bašagić je primjer povijesne stvarnosti, odnosno 
društveno-historijske nužde u kojoj su djelovali bošnjački intelektualci 
na prijelazu 19. u 20. stoljeće. Upečatljiv primjer Bašagićevog bošnjačkog 
opredjeljenja iskazan je u njegovom književnom radu, ponajprije u 
pjesmama “Bošnjak” i “Bošnjaku”. 453 


451 

452 


453 


M. Rizvić, Bosna i Bošnjaci jezik ipismo, Preporod, Sarajevo, 1999, str. 17. 
Analizirajući Bašagićev značaj u afirmiranju bošnjačke ideje E. Redžić njegovu misao 
karakterizira kao “bošnjačko romantičarstvo koje je, kao i svako drugo romantičarstvo, 
nosilo i elemente nestrpljivosti i šovinizma, nije stvorilo bošnjačku naciju, ali je činilo 
stepenicu u njenom formiranju.” (E. Redžić, navedeno djelo, str. 23 ) 

Bošnjaku. 


Primi pozdrav, premili spomene, 
Od gorštaka sa studene st’jene 
Gdje-no soko sokolice leže. 
Gdje-no zemlja krvnu braću steže, 
Gdje se bolji očekuju dani, 

Gdje se štuju svoji velikani. 

Ti poleće nebu pod oblake, 

Da ugrabiš žarkom suncu trake 
I sneseš ih u gnijezdo milo. 

Ha, “Bošnjače” sretno tebi bilo! 
Miloj Bosni stani na medniku 
Miloj Bosni na ponos i diku! 

Moj “Bošnjače”, oka sokolova, 
Dosta slatkih prespavasmo snova 
Dosta ljutih preboljesmo rana 
Kroz nekoliko godinica dana. 

Već je hora, koja doći mora, 

Da poletiš kao soko sivi, 

Da povikneš: jošte “Bošnjak” živi; 
Jošte živi, mrijet mu se neće, 

Dok se zemlja oko sunca kreće. 


S.B ,,Bošnjak, broj 2, 1891, str. 2. 


Znaš “Bošnjače” nije davno bilo, 
Sveg mi sv’jeta! nema petnest ljeta, 
Kad u našoj Bosni ponositoj 
I junačkoj zemlji Hercegovoj 
Od Trebinja do brodskijeh vrata 
Nije bilo Srba ni Hrvata. 

A danas se kroza svoje hire 
Oba stranca ko u svome šire. 

I još nešto, čemu oko vješto, 
Hrabri ponos i srce junačko 
Nada sve se začuditi mora: 

Oba su nas gosta saletila, 

Da nam otmu najsvetije blago 
Naše ime ponosno i drago; 

Eto hore šećer razgovore! 

Kucnuo je časak odlučnosti, 

Da kliknemo i mi u radosti: 

Zdravo sine, mile domovine, 

Naš junače, ponosni “Bošnjače”! 
Pozdravlja te sa krša viteže, 
živi, živi na hiljade ljeta! 

Miloj majci na radost i diku, 

Boreći se za otajstva sveta. 

Značajan znanstveni doprinos u interpretaciji bošnjaštva u bosan- 
skohercegovačkoj historiografiji i sociološko-politološkoj literaturi dali 
su: Muhamed Hadžijahić, Mustafa Imamović, Rusmir Mahmutćehajić, 
Enver Redžić, Avdo Sućeska, Adem Handžić i Vlado Jokanović. 

U svojoj Historiji Bošnjakaj^ koristeći obimnu historijsku građu, 
te iznoseći mnogobrojne historijske činjenice, M. Imamović od početka 
srednjovjekovne bosanske države, preko perioda osmanske vladavine, 
austrougarskog razdoblja, Prvog svjetskog rata, izgradnje i trajanja 
jugoslavenske države, Drugog svjetskog rata, te razdoblja 1945-1990, 
pokazuje društveno-političke prilike razvoja bošnjačkog nacionalnog bića, 
sa svim otporima i zaprekama koje su mu stajale na putu. Vrlo značajna 
povijesna činjenica, koja je uticala na bošnjačko nacionalno profiliranje 
jeste list “Bošnjak”, 455 na koji ukazuje M. Imamović. 456 “List je prvo zastu- 
pao bošnjaštvo koje bi obuhvatalo ne samo Muslimane (Bošnjake, op. A. Đ.) 
nego i Srbe i Hrvate, tj. pravoslavne i katolike. Ubrzo je shvatio da su 
pravoslavni i katolici već prihvatili srpsku i hrvatsku nacionalnu ideju, pa 
se njegovo bošnjaštvo svelo na Muslimane. Bošnjak je ostao po strani od 
muslimanskog građanskog političkog pokreta koji je izrastao iz borbe za 
vjersku i vakufsko-mearifsku autonomiju.” 457 Iako se i sam list “Bošnjak” 
u svom programskom opredjeljenju kolebao između muslimanstva i boš- 
njaštva, to niukom slučaju nije značilo umanjivanje ideje bošnjaštva 458 
kao nacionalnog opredjeljenja bosanskih Muslimana. 

Poseban značaj list je imao u animiranju Bošnjaka da se uključe u 
privredne, društvene i političke reforme koje je donijela austrougarska 
država. “U polemici sa raznim listovima ’Bošnjak’ je formulirao svoje 
shvatanje bošnjaštva i njegove istorijske korijene. Prema ’Bošnjaku’. 
elementi narodne identifikacije su jezik i slavensko porijeklo, a faktori 
koji su odvojili Bošnjake od ostalih naroda su klima, mjesni običaji i 
vjera.” 459 Dajući iscrpnu analizu pisanja lista “Bošnjak”, Imamović je i 

454 M. Imamovi ć, Historija Bošnjaka, Preporod, Sarajevo, 1997. 

455 List “Bošnjak” pokrenuo je Mehmed-beg Kapetanović Ljubušak 1891 godine. Izlazio 
je u Sarajevu do 1910. godine. Vlasnici lista, pored M. Kapetanovića, bili su Jusuf i 
Ešref Filipović. Pored vlasnika, list su uredivali još i Hilmi Muhibić, Edhem Mulabdić, 
Šukri Kasumović i Mehmed Senai Softić. 

456 M. Imamović, List Bošnjak i pitanje nacionalne identifikacije Muslimana, u: 
Zbornik radova Mehmed-beg Kapetanović Ljubušak, Institut za književnost, 
Sarajevo, 1992, 137-161. 

457 M. Imamović, navedeno djelo, str. 138. 

458 “Bošnjak je na prvom mjestu nastojao suzbiti i onemogućiti uticaj srpske i hrvatske 
nacionalne propagande medu Muslimanima. S tim u vezi, list je odlučno isticao da 
’mi njihovu narodnost ne preziremo’ i da ’nikada nećemo zanijekati da nismo od 
jugoslovenskog plemena' ali da ostajemo Bošnjaci kao što su nam bili pradjedovi 
i ništa drugo.” (M. Imamović, Pravni položaj i unutrašnjo-politički razvitak BiH 
od 1878-1914, Svjetlost, Sarajevo, 1976.) 

459 M. Imamović, List Bošnjak ipitanje nacionalne identifikacijeMuslimana, str. 142. 

analizom konkretnih historijskih činjenica ukazao i pokazao na društve- 
no-historijske i kulturne korijene bošnjačkog nacionalnog bića. I pored 
nedosljednosti između bošnjačkog i muslimanskog imena, list nedvo- 
smisleno ukazuje na puteve samoidentifikacije Bošnjaka. Bošnjačka pose- 
bnost se ogledala, između ostalog, i u mogućnosti dijela bošnjačke laičke 
inteligencije da u duhu zapadnoevropskih civilizacijskih tokova pokrene 
list “Bošnjak” u kome će na narodnom jeziku i narodnim pismom 460 
omogućiti bošnjačkoj književnoj, političkoj i publicističkoj inteligenciji 
da iznese svoje stavove o sebi i narodu kome pripada. 

Primjer bošnjačke raspetosti između bošnjaštva i njemu suprotstav- 
ljenih nacionalnih ideologija, te raspetosti bošnjačke inteligencije između 
bošnjaštva i srpske nacionalne ideje, najbolje se vidi iz polemičkih 
pjesama Muse Ćazima Ćatića i Avde S. Karabegovića. 461 Ovakva politička i 
etnička raspetost u imenovanju bošnjačkog nacionalnog bića nije bila 
rezuitat upitnosti bošnjačkog nacionalnog sadržaja, već, prije svega, 
rezultat složenosti povijesno-društvenih uslova samorealizacije bošnjaštva 
kao nacionalnog identiteta bosanskog multietničkog društva. 

Bošnjaštvom, kao predmetom znanstvenog interesiranja, analize 
i definiranja, bavio se i E. Redžić. 462 On, prije svega, nastoji rasvijetliti 
historijske dimenzije i kontroverze konstituiranja i razvoja bošnjačke 
nacije, te utvrditi povijesnu, vrijednosnu i sadržajnu razliku među 
pojmovima Bosanac i Bošnjakd 63 Redžić izričito tvrdi da nema Bošnjaka, 
u etničkom smislu, bez Bosne i jasno pokazuje dominantan uticaj 
islamsko-orijentalne kulture u etničkom uobličavanju muslimanskog 
stanovništva u Bosni i Hercegovini. Za razliku od mnogih drugih 
historiografa, Redžić skreće pažnju na romantičarsko djelovanje 
bosanskomuslimanskog plemstva o superiornosti bošnjačkog naroda nad 

460 Prvi Bošnjak koji je pored arebice i ćirilice, objavio i svoj rad latinicom bio je 
Mehmed-beg Kapetanović. On je 1883. godine objavio svoj rad Pouka o lijepom i 
ružnom ponašanju. (usporedi: M. Imamović, List Bošnjak i pitanje nacionalne 
identifikacije muslimana, navedeno djelo, str. 138.) 

461 Avdo S. Karabegović je u “Brankovu kolu” br. 32. i 33. od 27. 08. 1903. god. objavio 
pjesmu Musi ćatiću: “Sad poreci što si reko, /Da ne kaljam mača svoga/ Priznaj 
slavu srpskog sina/ I handžara srbinskoga.” Na ovu pjesmu odgovorio je Musa 
Ćazim Ćatić pjesmom “Ja sam Bošnjak”: “Ja sam Bošnjak dičan junak/ Vjeran svetom 
dinu svome/Vjeran slavi svojih djeda/I narodu Bosanskome.” (“Bošnjak”, god. XIII, 
br. 36 od 03. 11* 1903 ) 

462 E. Kedžić, Nacionalni odnosi u Bosni i Hercegovini pred delegacijama carskog 
vijeća Austro-Ugarske monarhije, u: Prilozi o nacionalnom pitariju, Svjetlost, 
Sarajevo, 1963, str. 26-53. Sto godina muslimanskepolitike u tezama i konlrove- 
rzama istorijske nauke, ANUBiH, Sarajevo, 2000. 

463 “Pojmovi Bosanac i Bošnjak, kao i njihovi atributski izrazi, različiti su povijesno, 
po vrijednosti i sadržajno. Svaki stanovnik Bosne je i Bosanac, ali svaki stanovnik 
Bosne nije Bošnjak. Međutim, kao stanovnici Bosne svi Bošnjaci su Bosanci. Bosanski 
Srbi i bosanski Hrvati su Bosanci kao što su i Bošnjaci.” (E. Redžić, Sto godina 
muslimanske politike, str. 17.) 

Bosancima nemuslimanima. Misao nacionalnog bošnjačkog romantLzma, 
po Redžiću, prenesena je iz starije bošnjačke historiografije, čiji je 
predstavnik Safvet-beg Bašagić, u bošnjačku historijsku publicistiku. 
Imenujući prihvatanje islama islamizacijom, Redžić tvrdi da je to bio 
dugotrajan, neravnomjeran i postupan proces, koji je obuhvatio cjelokupno 
bosansko stanovništvo, i katoličko i pravoslavno, a ne samo”bogumilsko”. 
Redžić tvrdi da se vjerska struktura u Bosni poslije toga mijenja, te da je 
pojava bošnjačkog naroda, promatrana historijski, vezana upravo za 
početak osmanske državne vlasti u Bosni. “U uslovima i tokovima 
islamizacije formirao se bošnjačko-muslimanski etnos, čiju je osnovu činio 
srednjovjekovni bosanski narod imenom Bošnjani, da bi mu islam 
odredio njegov duhovni integritet. To medutim, nisu biia dva procesa 
već jedinstven proces stapanja ovih fenomena, čiji je rezultat novi 
istorijski fenomen - bošnjački narod. (istakao A. Đ.). Proces 
konstituisanja bošnjačkog naroda nije paralelan formiranju bošnjačke 
etničko-nacionalne svijesti, koji je kao oblik društvene svijesti imao svoj 
autonomni tok, svoje istorijske komponente i sadržaje. Dok je pojava 
bošnjačkog naroda u istorijskom smislu vezana za početak osmanske 
vladavine u Bosni, za proces njene stabilizacije, kao i za razdoblje širenja 
i prihvatanja islama kao religije bošnjačkog stanovništva, formiranje i 
afirmiranje bošnjačke nacionalne svijesti pripada novijem periodu 
bošnjačke istorije.” 464 - 

Doprinos rasvjetljavanju fenomena bošnjaštva u razdoblju 
osmanske vladavine u Bosni dao je i Vlađo jokanović. 4 .® Polazeći od teorije 
klasne diferencijacije društva, Jokanović ideju bošnjaštva veže za bosansku 
feudalnu klasu, bosanske kapetane i ajane, čiji je cilj da afirmacijom te 
ideje učvrste feudalni poredak u Bosni. Jedan od elemenata dosezanja 
toga cilja je i postizanje određene autonomije Bosne i Hercegovine u 
odnosu na centralnu osmansku vlast. Konsultirajući autore koji su se do 
tada bavili ovim pitanjem, a prije svih, Špiru Kulišića, 466 Atifa Purivatru, 467 
Šukriju Kurtovića, 468 Ahmeda Muratbegovića, 469 Suljagu Salihagića 470 i 
Envera Redžića, 471 Jokanović konstatira da je problem bošnjaštva usko 
povezan sa problemom nacionalnog opredjeljivanja Muslimana. “Istorijski 

464 E. Redžić, navedeno djelo, 20. i 21. 

465 V Jokanović, FJementi koji su kroz islonju djelovali pozitivno i negativno na 
stvaranje bošnjaštva kao nacionalnogpokreta, Pregled, br. 8-9, 1968. 

466 Š. Kulišić, Razmatranje o porijeklu muslimana u BiH, GZM, NS VII, Sarajevo, 
1953. 

467 A. Purivatra, Neke specifičnosti nacionalnogpitanja, Pregled, Sarajevo, 4/1964. 

468 S. Kurtović, O nacionalizovanju Muslimana, Sarajevo, 1914. 

469 A. Muradbegović, Problem jugoslovenske muslimanske izolacije, Zagreb, 1921. 

470 S. Salihagić, Mi bosansko-bercegovački Muslimani u krilu jugoslovenske nacije, 
B. Luka, 1940. 

471 E. Redži ć, Prilozi o nacionalnompitanju , Svjetlost, Sarajevo, 1963. 

prikaz evolucije 'nastanka i razvoja’ ovog društvenog fenomena koji se 
svojevremeno zvao Bošnjaci, bosanski narod, a u novije vrijeme Musii- 
mani Bosne i Hercegovine, trebalo bi da bar u najkraćim crtama ukaže 
na one konstitutivne elemente koji čine kičmenu sadržinu ovog feno- 
mena.” 472 

Bez obzira na to što smatra da se ideja bošnjaštva “degenerisala,” 
kako to Jokanović ističe, važno je istaći i njegovo ispravno zapažanje “da 
je bošnjaštvo kao etnički individualitet pojava koja se razvila naslonom 
na teritorijalno-politički individualitet srednjovjekovne Bosne.” 473 
Pokušavajući da uzroke bošnjaštva, kao nacionalnog individualiteta, što 
više otkrije u društvenoj stvarnosti, gdje i jeste bošnjačko utemeljenje, 
Jokanović navodi deset uslova, odnosno, faktora," 474 koji su uticali na 
stvaranje bošnjaštva kao nacionalnog pokreta. Bošnjaštvo, kao etnička 
zajednica, kako je razumijeva Jokanović, sa ideologijom islama, dodatoj 
ideologiji bošnjaštva, bilo je ideja i praksa bosanskohercegovačkih 
muslimana. 

Muhamed Hadžijahić 475 jedan je od autora koji je, koristeći se mno- 
štvom historijskih izvora, te navodeći mišljenja mnogobrojnih autora, 
pokušao svestrano rasvijetliti genezu nacionalnog pitanja “bosanskih mu- 
slimana.” Ispravno zaključujući da se nacionalno diferenciranje u Bosni 
i Hercegovini vršilo na konfesionalnoj osnovi; Hadžijahić konstatuje da se 
objašnjenje nacionalnog bića “bosanskih muslimana,” ne može raspravljati 

472 V Jokanović, Elementi koji su kroz isloriju djelovalipozitivno i negativno na stva- 
ranje bošnjašlva kao nacionalnogpokrela, Preglcd, br. 8/1968, Sarajevo, str. 138. 

473 V Jokanović, navedeno djelo, str. 149 

474 “1) Naslijeđeno shvatanje naziva Bošnjamn, kao teritorijalno-političke pripadnosti 
srednjovjekovnoj bosanskoj državi, koja se smatrala uklopljenom u tursko carstvo 
i dobila naziv bosanski pašaluk (ejalet) vilajet; 

2) Osvajački karakter turskog carstva kao muslimanske države koji je uslovio i 
razvijao postojanje i učvršćivanje snažne i ratoborne leudalne klase u Bosni; 

3) Teokratski karakter turske države, 

4) Krajiški karakter bosanskog pašaluka: 

5) Islamizacija; 

6) Osobcn položaj bosanskog plemstva; 

7) Proces čillučenja; 

8) Nastanak kapetanija i njihova uloga; 

9) Nastanak lokalne vlasti - ajanluka u uslovima postojanja kapetanija; 

10) Ekonomska kriza turskog carstva izolovanog od cvropskog razvitka.” 

(V Jokanović, navedeno djelo, str. 149) 

475 Muhamed Hadžijahić (1918-1986) roden je u Sarajevu. Osnovno i srednje 
obrazovanje stekao je u Sarajevu, a pravni fakultet završio u Zagrebu. Objavio je 
značajne radove na temu etnogeneze Bošnjaka. Bosne i islama. Najznačajnija djela 
su mu: 

Porijeklo bosanskih Muslimana (1970). 

Od tradicije do identileta (1974), 

Islam i muslimani u Bosni i Hercegovini (1977). 

Mnogi ga smatraju prvim bosanskim politićkim historičarem. 

odvojeno od nacionalnog razvoja svih nacionalnih identiteta u Bosni i 
Hercegovini. Analizirajući nacionalni razvoj općenito u Bosni i 
Hercegovini, Hadžijahić konstatira da “je jedna od karakteristika da nije 
bilo potrebnih uslova da se oformi posebna bosanska nacija, uprkos 
nekim pokušajima da se to učini. Dalje je značajno da su impulsi koji su 
imali za rezultat pojavu srpske i hrvatske nacionalne ideologije u Bosni 
dolazili izvana iz Srbije i Hrvatske.” 476 Hadžijahić svestrano analizira i 
fenomen bošnjaštva kao nacionalne kategorije 477 i, što je posebno značaj- 
no istaći, pravi razliku između nacionalnog bošnjaštva, za čije najznačajnije 
predstavnike smatra Antuna Kneževića i Ivana Franu Jukića, 478 i “muslima- 
nskog bošnjaštva”, 479 za čijeg najznačajnijeg iđeologa imenuje Mehmed- 
bega Kapetanovića. Hadžijahić izvorno citira Kneževića, 480 koji Bosnu i 
Bošnjake brani od mađarskih, srpskih i hrvatskih aspiracija. Kada je riječ 
o društvenoj i političkoj misli fra Antuna Kneževića 481 , neophodno je 
istaći da on pored toga što se svesrdno zalagao za državno-pravnu i narod- 
nu samostalnost Bosne i Hercegovine, istovremeno zastupa tezu da 
Bošnjaci predstavljaju zasebnu bosanskohercegovačku narodnost, te da 
nisu ni Turci, ni Srbi, ni Hrvati. Knežević pripada onoj grupi mislilaca 
koji sve stanovnike Bosne, bez obzira na religijsku pripadnost, smatra 
pripadnicima bošnjačke nacije. On to nedvosmisleno izražava stavom da 
“svaki za se neka Boga odgovara zbog vjere; ali se bratski složimo u narod- 
nosti!” 482 Dakle, Knežević jasno izražava nacionalno jedinstvo Bošnjaka. 
bez obzira na religijsku različitost. Veonia je značajan i Kneževicev stav o 
14-stoljetnom zajedničkom egzistiranju Bosne, bošnjaštva i bosanskog 
jezika, kao autohtonih, povijesno-društvenih i duhovno-kulturnih identi- 
teta koji se neraskidivom zajedničkom egzistencijom nužno uslovljavaju 
i određuju. 

“Nepovezano i nezavisno od akcije Jukića, Kneževića i ostalih, u 
uslovima kad se bio već dobro učvrstio srpski nacionalizam, a hrvatski 
sve više potiskivao bošnjaštvo kod katolika, javljaju se i sa muslimanske 
strane pokušaji da se stvori jedna bosanska nacionalna ideologija. Pokušaji 
s muslimanske strane, istina, činjeni su već za turskog vremena, no 

476 M. Hadžijahic, Ud tradicije do identiteta..., str. 5. 

477 М. Hadžijahic, navedeno djelo, 32-46. 

478 O Jukićevom shvatanju bošnjaštva vidi: I. F. Jukić, Putopisi i istorijsko-etnografski 
radovi, Svjetlost, Sarajevo, 1953. 

479 M. Hadžijahić, navedeno djelo, str. 36-37. 

480 “Pad Bosne (1463). Napisao za mladež bosansku O. Antun Kneževic, Bošnjak iz 
Varcera, uSenju, 1886. god., pridgovor.” 

481 Fra Antun Knežević roden je 1834. god. u Varcar-Vakufu. Poznatija djela su mu: 
Krvava knjiga ili spomenik na 405 godina, poslije propasti slavnog kraljevstva 
bosanskoga, Zagreb 1869. 

Pad Bosne (1463), Napisao za mladež bosansku, Senj, 1886. 

Otci kraljevslva bosanskoga, Vienac, 3/1871. 

482 A. Knežević, Krvava knjiga, str. 41. 

najistaknutijim predstavnikom takvog ideološkog naziranja valja smatrati 
Mehmed-bega Kapetanovića.’ 483 Cijeneći i uvažavajući Hadžijahićev 
doprinos rasvjetljavanju “geneze nacionalnog pitanja bosanskih mu- 
slimana”, smatramo da njegovo razumijevanje ideje i prakse bošnjaštva 
pobuđuje preispitivanje u onom dijelu u kojem ga on imenuje pridjevom 
“muslimanskog bošnjaštva”. Bošnjačka nacionalna ideologija, ni kod jednog 
oci svojih protagonista, pa ni kod Mehmed-bega Kapetanovića, nije iz svoje 
sadržine isključivala niti i jednog građanina Bosne i Hercegovine. Drugo 
je pitanje što su se stanovnici Bosne i Hercegovine katoličke i pravoslavne 
vjeroispovijesti manje ili nikako osjećali Bošnjacima, već su pod uticajem 
nacionalnih ideologija iz Srbije i Hrvatske bili bliže ili potpuno nacionalno 
opredijeljeni kao Srbi i Hrvati. Ostali dio bosanskohercegovačkog stanov- 
ništva, istina u ogromnoj većini islamske vjeroispovijesti, ostali su pri svom 
autohtonom nacionalnom bošnjačkom osjećaju. Dakle, ovdje je vrlo 
diskutabilno govoriti o “muslimanskom” bošnjaštvu, jer je bošnjaštvo 
nacionalna oznaka, autentičan društveni sadržaj, koji u sebi ima konkretne 
društveno-historijske i duhovno-kulturne sadržaje. Ti sadržaji, pored isla- 
mske, odnosno muslimanske komponente, imaju još i etničke, historijske, 
tradicijske, običajne, jezičke, političke i geografske karakteristike. Dakle, 
islamska komponenta samo je jedan dio ukupnog povijesno-društvenog 
sadržaja bošnjačkog nacionalnog bića. Muslimanska, odnosno islamska, 
dimenzija tog bića, često, a posebno u periodu od početka 20. stoljeća do 
1992. godine, bila je glavna odrednica imenovanja bošnjačke nacije. Na 
putu svog nacionalnog samoizrastanja, Bošnjaci su, pod uticajem susretanja 
sa različitim kulturno-civilizacijskim krugovima, različitih političkih interesa, 
a ponekad i vlastitog “nerazumijevanja,” bili u situaciji da svoj nacionalni 
identitet imenuju različitim imenima. Najslikovitiji i najadekvatniji primjer 
bošnjačkog, srpskog i hrvatskog nacionalnog diferenciranja na razmeđu 
19. i 20. stoljeća, te pokušaja nacionaliziranja Bošnjaka daje Ild Bogdanov 
(Josip Ljubić). 484 


483 M. Hadžijahic, navedeno djelo, str. 35-36. 

484 "Kad se Bosna i Hercegovina iz stoljetnog sna prenula na život, pohitaše Srbi i rekoše 
Bošnjacima: ’anto k nama, vi ste Srbi!’ Kad to opaziše Hn’ati, pohitaše i oni i rekoše 
Bošnjacima: ’ne k Srbinta već k nama, vi ste Hrvati!’ al Bošnjaci nijesu bili lude. Prije 
nego što bi se odlućili il' nadesno il’ na lijevo, prohtjelo int se da vide je li ta hitnja ’bratska 
ljubav’, ili ’što drugo’, pa kad vidješe ’o čemu se radi’ tad jednostavno, logično, 
sasma logično, dođoše do zaključka: ’ni amo ni tamo već svak za se’. Evo logike, 
kojorn se poslužiše: ’Kad se Hrvati i Srbi smatraju ’dva’ naroda a jezik irn je isti, zašto 
ne bi i rni kad govorinto kao i oni, bili ’treći’ narod? Kad Srbi i Hrvati kažu, da ne mogu 
da budu isti narod, jer su im ’dva’ imena, zašto ne bi i mi, kad nam je ime drugačije 
nego li njihovo, bili ’treći' narod? Kad Srbi i Hrvati kažu da ne rnogu da budu isti 
narod, jer su jedni pravoslavni a drugi katolici, zašto ne bi i mi, kad snto muhamedovci, 
bili ’treći’ narod? Ovo je ’geneza’ Bošnjaštva.” (Ild Bogdanov, Spor između Srba i 
Hrvata, Zadar, 1895. god. navedeno prema: A. Isaković, navedeno djelo, str. 24-25.) 

Nacionalno ime Muslimam* 85 za bošnjački nacionalni sadržaj rezul- 
tat je specifičnog razvojnog puta u složenoj društveno-historijskoj struk- 
turi Bosne i Hercegovine i šireg okruženja, te historijske nužnosti, proiza- 
šle iz nacionalističkih ideologija nastalih izvan Bosne. Zbog specifičnog 
društvenog bića, suprotstavljenosti političkih interesa, dogmatskih prim- 
jena teorija o naciji, razvile su se i različite teorije tumačenja konstituiranja, 
razvoja i imenovanja bošnjačke nacije. 

Iscrpno, koristeći mnogo historijskih izvora i literature, 
M. Hadžijahić identifikaciju Bošnjaka kao nacije razumijeva u širem društveno- 
povijesnom i duhovno-kultumom kontekstu, ne svodeći je samo na proces 
prihvatanja islama. Iako tvrdi da se začeci bošnjačkog nacionalnog bića 
mogu naći i prije početka islamizacije, on naglašava da se, kada su u 
pitanju muslimani Bosne i Hercegovine, “stvari ne smiju simplificirati.” 486 
Kao dokaz za svoju tvrdnju Hadžijahić ističe činjenicu da su u procesu 
prihvatanja islama u Bosni i Hercegovini učestvovali njezini srednjo- 
vjekovni stanovnici iz sve tri konfesionalne zajednice, a ne samo 
pripadnici Crkve bosanske. “Svi pripadnici Crkve bosanske nisu primili 
islam prilikom turskog osvajanja Bosne. Veliki dio pristalica ove crkve 
izbjegao je iz zemlje.” 487 Isticanjem ove činjenice, Hadžijahić želi naglasiti 
široku socijalnu osnovu prihvatanja islama, a time i široku socijalnu 
osnovu etničkog bića “Bosanskih muslimana”. On također ističe jednu 
vrlo značajnu, a kod drugih autora rijetko spominjanu, historijsku istinu 
da prisustvo islama i muslimana na Balkanu i u Bosni i Hercegovini datira 
od prije dolaska Osmanske države na ove prostore. 488 Ova činjenica, iako 
ne utiče direktno na etničku sadržinu današnjili Bošnjaka, značajna je 
kao historijski i društveni podatak, sa ciljem razumijevanja općih 
društvenih pretpostavki ukorjenjivanja islamske kulture i civilizacije, 
preko procesa prihvatanja islama na južnoslovenskim prostorima. 
Analizirajući etničke, vjerske i političke posljedice prihvatanja islama, kao 
odlučujućeg društveno-idejnog procesa u diferenciranju “bosanskih 

485 Objašnjavajući etničko značenje naziva musliman, M. Imamović ističe: “Naziv 
musliman potiče od arapske riječi muslim, što je particip aktiva od riječi islam, a 
u značenju ’prcdati se bogu’. Riječ mnsHman je perzijski plural od arapskog muslim, 
a označava pripadnika islamske vjere. Ovaj persijski piural se u turskom (musliman) 
u našem jeziku upotrebljava kao singular. U posebnim povijesnim prilikama taj je 
pojam na jugoslovenskom geopolitičkom prostoru dobio u posljednjih sto godina 
značenje etničke, odnosno nacionalne oznake slavenskog muslimanskog 
stanovništva u Bosni i Hercegovini i dijelovima Srbije i Crne Gore.” (M. Imamović, 
O bistoriji bošnjačkog pokušaja; u: Muslimani i bošnjaštvo, Muslimanska 
biblioteka, Sarajevo, 1991, str. 34.) 

486 M. Hadžijahić, Islam i muslimani u Bosni i Hercegovini, str. 40. 

487 M. Hadžijahić, navedno djelo, str. 40. 

488 “Namjera nam je da ukažemo da s muslimanskim narodima i s islamom balkanski 
i južnoslovenski narodi dolaze u kontakte još mnogo prije nego što se javljaju preci 
današnjeg islamskog stanovništva na Balkanu” (M. Hadžijahic, navedeno djelo, str. 19.) 

Muslimana” od drugih naroda u Bosni i Hercegovini, Hadžijahić ističe i 
niz drugih, vrlo značajnih, elemenata, 48t; koji imaju vrlo važnu ulogu u 
konstituiranju Bošnjaka, kao etničkog i političkog identiteta. Uticaj svakog 
od ovih elemenata Hadžijahič iscrpno analizira, no, mi smatramo pose- 
bno značajnim istaći prihvatanje Osmanske države i uzimanje bošnjačke 
djece u adžami-oglane. 

Osmanska država, kao islamska, oformljena je na univerzalističkom 
poimanju države, a svoje teorijsko-idejno utemeljenje ima u islamskoj 
doktrini. Prihvatajući takvu državu као svoju, Bošnjaci, zajedno sa drugim 
narodima, mogli su nesmetano da iskazuju svoju vjersku identifikaciju, 
kao i sve druge elemente svog društvenog bića. Cjelokupna narodna 
tradicija “bosanskih Muslimana” prožeta je ideologijom o Bosni kao 
bedemu Osmanskog carstva, gdje je odbrana dina (vjere), devleta (države) 
istovremeno značila i odbranu vlastitog života, časti i imovine. Taj 
momenat ocligrao je značajnu ulogu u izgrađivanju sebe kao posebnosti, 
nacionalnog osjećanja, svijesti o vlastitosti i vlastitog značaja unutar 
Osmanske države. 

O primanju bosanskih mladića u adžami-oglane u dosadašnjoj 
historijskoj i sociološkoj znanosti govoreno je u negativnom konte- 
kstu. 2a neke je to bio “danak u krvi”, jer su se u principu u adžami- 
oglane primala kršćanska djeca. Sa Bosancima koji su primili islam 
bio je drugi slučaj. Oni su “Bosanci, primivši islam, zatražili od sultana 
Fatiha, ’nek se i iz naše zemlje kupe adžami-oglani’.” 4911 Bosanci, 
primljeni u adžami-oglane, dospijevali su do visokih položaja širom 
Osmanskog carstva, što je kod “islamskih Bosanaca” 491 stvaralo osjecaj 
ponosa prema Osmanskoj državi, ljubav prema zavičaju, kao užoj 
domovini, i niz drugih činilaca koji su jačali kohezionu snagu zasebne 
društvene, kao narodne, zajednice u Bosni i Hercegovini. Kako je 
osjećaj solidarnosti snažno naglašen u islamu, on je realiziran kao 
koheziona veza unutar zajednice Bošnjaka, a i kao osjećaj bliskosti i 
povezanosti sa ostalim muslimanima Osmanskog carstva. Bliskost 
Bošnjaka sa Osmanskom državom ne treba shvatiti kao nešto što je 
svojstveno samo Bošnjacima. Analogne simpatije imali su i Srbi i 
Crnogorci prema Rusiji i bosanskohercegovački Hrvati prema Austro- 

489 Pored prihvatanja islama, Hadžijahić ističe i sljedeće momente: 

"a) prihvatanje Osmanske carevine kao državnog okvira; 

b) postojanje privilegija o uzimanju djece u adžami-oglane; 

c) afirmacija Bosanaca u javnorn životu Carevine; 

d) ekspanzija u Podunavlje; 

e) očuvanje teritorijalnog integriteta i posebnost položaja Bosne; 

f) odbrana Carstva i Bosne od teritorijalnog zauzimanja susjednih država; 

g) borba protiv reformi.” (M. Hadžijahić, navedeno djelo, str. 99 ) 

490 M. Hadžijahić, navedeno djelo, str. 103. 

491 M. Hadžijahić, navedeno djelo, str, 103. 

-Ugarskoj. 492 Ovi osjecaji uticali su na etničko diferenciranje u Bosni i 
Hercegovini. 

Sva naprijed iznesena teorijska mišljenja o genezi razvoja autoh- 
tonog i autentičnog bošnjačkog nacionalnog subjektiviteta nedvosmi- 
sleno ukazuju na to da se Bošnjaci u svom srednjovjekovnom trajanju 
imenuju Bošnjanima. U osmanskom periodu oni su Bošnjaci, prije svega, 
prema Turcima i prema sebi, dok su za domaće inovjernike bosanski 
Turci ili, jednostavno, Muslimani. 

Vrlo je malo autora u Bosni i Hercegovini koji su negirali naciona- 
lnu posebnost Bošnjaka, ali je znatan broj onih koji su, objašnjavajući tu 
posebnost, iskazivali je kao “etničku cjelinu,” “etničku grupu,” “etničku 
zajednicu,” “muslimanski narod,” “muslimansko društvo,” “muslimanski 
Slaveni,” “islamski Bošnjaci.” Posebno je značajno istaći, što pokazuje 
cjelokupni društveno-kulturni i povijesno-civilizacijski razvoj Bošnjaka, 
da su se oni uvijek posebno osjećali i identificirali, kao i druga dva narocla 
Bosne i Hercegovine. “Kao samostalna i posebna etnička zajednica, sa 
svim relevantnim atributima, oni u nacionalnom smislu nisu ni Srbi ni 
Hrvati, niti ’neopredijeljeni’, već svjesni svog etničkog (nacionalnog) 
personaliteta predstavljaju u srpsko-hrvatskom jezičkom području 
etničku posebnost, kao što su na sličan način srpska, crnogorska i hrvatska 
nacija.” 493 Značajan doprinos u rasvjetljavanju etničkog imena Musliman, 
kao jedne od razvojnih faza imenovanja bošnjačke nacije, svojim teori- 
jskim radom dali su Atif Purivatra, 494 Salim Ćerić, 493 Muhamed Hadži- 
jahić, 496 Mustafa Imamović, 497 BranislavĐurđev, 498 Nedim Filipović, 499 Avdo 
Sućeska 400 i Špiro Kulišić. 501 

Iznoseći svoje ocjene “o nekim koncepcijama o nacionalnom 
’opredjeljenju’ Muslimana,” Purivatra se kritički osvrće na ideološka i 


492 “Dovoljno je poznato da su se naročito u tursko doba, ali i kasnije, bosanski Srbi 
oslanjali na pravoslavnu Rusiju koju su smatrali zaštitnicom, kao što je to bio 
slučaj i sa bosanskohercegovačkim Hrvatima u odnosu na Austro-Ugarsku” 
(M. Hadžijahić, navedeno djelo, str. 118.) 

493 A. Purivatra, Nacionalni i poliiički razvoj Muslimana, Svjetlost, Sarajevo, 1970, 
str. 10. 

494 A. Purivatra, Naaonalni ipolilički razvojMuslimana, Svjetlost, Sarajevo, 1970. 

495 S. Сепс, Muslimani srpsko-hrvatskog jezika, Svjctlost, Sarajevo, 1968. 

496 M. Hadžijahić, Jslam i muslimani u Bosni i Hercegovini, El-Kalem, Sarajevo, 1991. 

497 M. Imamović, O uvođenju naziva Musliman, Odjek, br. 7, 1. 04. 1969., Sarajevo. 

498 B. Đurđev, Neke паротепе o problemu etničkog razvitka u istonji naroda Bosne 
i Hercegovine, Institut za istoriju, Prilozi 1-2, Sarajevo, 1975-76. 

499 N. Filipović, O problemu društvenog i etničkog razvitka u doba osmanske vlasti, 
ANU BiH, Sarajevo, 1975. 

500 A. Sućeska, Položaj bosanskih muslimana u osmanskoj državi, Pregled, br. 
5/1974, Sarajevo. 

501 S. Kulišić, Razmatranje o porijeklu muslimana u Bosni i Hercegovini, GZM, 
Sarajevo, 1953. 

teorijska gledišta koja ili potpuno negiraju bošnjačku nacionalnu 
posebnost 502 ili na krajnje ideologiziran način “nacionaliziranju” 
Muslimane. 505 

Kritikujuči neadekvatan termin Musliman u Enciklopediji Jngo- 
slavije, ABC - činjenice o Jugoslaviji, Purivatra ističe značaj muslimanskih 
institucijakao što su: “musafirhane, muvekithane, karavan-saraji, kapetani, 
dizdari, derviši itd.,” 5(M koje su imale značajnu ulogu u konstituiranju i 
uobličavanju bošnjačke nacije. Poseban značaj Purivatra daje interpretaciji 
uticaja religije na formiranje nacija u Bosni i Hercegovini. Osvrćuči se na 
mišljenje Mladena Čaldarevića, koji tvrdi da se Muslimani ne osjećaju 
kao Srbi i Hrvati, već kao “posebna etničko-istorijska, a najčešće i vjerska 
grupa,” 505 Purivatra akcentira podjednak značaj uticaja religije kod svih 
bosanskohercegovačkih naroda, a ne samo kod Muslimana. “Kod bosan- 
sko-hercegovačkih Muslimana religija, konkretno islam, odigrala je važnu 
ulogu u njihovom nacionalnom formiranju kao posebne etničke zajed- 
nice. Međutim, nema razloga da se to posebno naglašava samo kod Mu- 
slimana, pošto je konfesionalni momenat i kod Srba i kod Hrvata takođe, 
ocligrao istovjetnu ulogu.” 506 

Nasuprot ignorantskih teorija o bosanskohercegovačkim muslima- 
nima, Purivatra navodi i ona teorijska mišljenja koja Muslimane Bosne i 
Hercegovine određuju kao posebnu i autentičnu bosanskohercegovačku 
etničku grupu. Takva mišljenja o posebnom etničkom individualitetu, 
prema Purivatri, zastupaju S. Kulišić, E. Redžić, B. Đurđev, Y Jokanović i 
Ruža Petrović. 50 Razvijajući, dalje, svoju analizu nacionalnog, političkog, 
c 1 ruštveno-ku 11urnog i duhovnog konstituiranja i razvoja bošnjačke nacije, 
imenovane etničkom oznakom “Musliman”, Purivatra naglašava osnovni 
sadržajni momenat etničkog bića Bošnjaka - bosansko-islamsku sim- 
biozu. 508 


502 “Enciklopedija Jugoslavije naprimjer nije našla za potrebu da u svoj alfabetar 
uopšte uvrsti pojam Musliman. (...) U Enciklopediji Jugoslavije ignoriše se gotovo 
cjelokupno kulturno naslijeđe nastalo pod uticajem islamske civiiizacije, dok se 
istovremeno - što je posve pravilno - daje odgovarajuće mjesto našim ljudima koji 
su davali svoje kulturne doprinose na latinskom, grčkom, njemačkom, mađarskom 
i drugim jezicima hrišćanskog zapada i istoka.” (A. Purivatra, navedeno djelo, str. 17.) 

503 MiJenko S. Filipović Bošnjake naziva “srpsko-hrvatskim muhamedancima i tvrdi 
da ne posjeduju jedinsrveni narodni karakter te da nisu ni homogena narodna 
grupa.” (A. Purivatra, navedeno djelo, 15.) 

504 A. Purivatra, navedeno djelo, str. 18. 

505 Publikacija VA’ Bosna i Hercegovina, Svjetlost, Sarajevo, 1963, 56-57. 

506 A. Purivatra, navedeno đjelo, str. 21. 

507 R. Petrović, Etno-biološka bomogenizacija jugoslovenskog društva , Sociologija, 
Beograd, br. 2, 1968. god. Djela ostalih autora, naprijed su navedena. 

508 “Bosansko-islamska simbioza formirala je u našim uslovima osjećanje pripadnosti 
muslimanskoj etničkoj, a ne vjerskoj zajednici. U tome jeste specifičnost nacionalnog 
tretmana bosansko-hercegovačkih muslimana” (A. Purivatra, navedeno djelo, str. 28.) 

Sa ciljem što objektivnijeg i znanstveno relevantnijeg određenja 
Muslimana Bosne i Hercegovine kao posebne etničke zajednice, Purivatra 
upozorava na jedan vrlo važan metodološki činilac u određivanju i 
značenju pojedinih pojmova, prilikom definiranja konkretnih društvenih 
sadržaja. 509 On na primjeru izraza “čaršija” želi ukazati na autentične 
specifičnosti društveno-ekonomskog, kulturnog i političkog razvoja 
Bošnjaka. Kad je u pitanju izraz čaršija, želimo istaći da je to autentična 
društvena grupa bošnjačkog društva, koju su činili, i čine, zanatlije, trgovci, 
ulema, inteligencija i uglednici. To je poseban društveni sloj strukture 
bošnjačkog društva, za koga se neposredno veže još jedna izrazito boš- 
njačka društvena pojava. Radi se o komšiluku, kao autentičnom bošnja- 
čkom obliku društvenih odnosa, koga karakteriziraju, prije svega, odnosi 
solidarnosti i uzajamnosti u zajednici i odnosi poštovanja, uvažavanja i 
tolerancije prema drugim društvenim i konfesionalnim grupama. 

O specifičnostima razvoja bošnjačke nacije, kao posebnog “musli- 
manskog društva” pišu A. Sućeska, B. Đurđev i S. Ćerić. Proces etničkog 
razvoja uvijek se realizira kao društveni proces, tako da etničku kompo- 
nentu ne možemo svoditi samo na etnogenezu. Za pravilno razumijevanje 
društvene biti nacije, odnosno za sagledavanje nacionalnog sadržaja, 
neophodno je etničko biće promatrati kao konkretno društvo. U povijesti 
postoje prekidi kontinuiteta ideoloških, etničkih, političkih i društvenih 
formi, ali ono što ne gubi kontinuitet, čiji tok neprekidno “teče,” jesu 
konkretni ljudi, organizirani kao društva i imenovani dominantnim fakto- 
rom svog društvenog sadržaja, vremena i prostora u kome se izražavaju. 
Bošnjačko društveno biće, u samorazvojnom toku, kao etnička zajednica, 
uvijek se izražavalo kao konkretno društvo, sa svojim specifičnim, ali i 
općevažećim društvenim karakteristikama. Srednjovjekovno bošnjaštvo, 
organizirano kao srednjovjekovno bosansko društvo, u svom daljem 
društveno-historijskom toku nastavlja da se razvija kao društvo u kome 
se, umjesto širenja etničke osnove, javljaju procesi etničkog diferenciranja 
na konfesionalnim osnovama. Diferenciranje bosanskog društva, na 
temeljima konfesionalne pripadnosti, u vrijeme osmanske vladavine 
Bosnom i Hercegovinom, dobija ne samo kulturnu već i etničku 
đimenziju. 

Bošnjaštvo jeste izvorni bosanski element na nivou etničnosti, ali 
istovremeno i kao ukupni društveni izraz složenog razvoja bosanskog 

509 “1 u novijoj prošlosti bosansko-herccgovačkih Muslimana dosta je teško u nekim 
pitanjima primjenjivati klasične pojmove i nazive poznate u društvenoj strukturi 
drugih naroda. Tako, naprimjer mislimo da nije potpuno adekvatno upotrebljavati 
izraze kao što su ’muslimanska građanska klasa' i ’muslimanska buržoazija' po 
našem mišljenju u konkretnim bosanskim uslovima ne bi trebalo zaboravljati kad 
se raspravlja o specifičnostima društt'enog, ekonomskog, kulturnog i politićkog 
razvitka bosanskih Muslimana - kompleks društvenih odnosa kojemu terminološki 
najbolje odgovara izraz ’čaršija’.” (A. Purivatra, navedeno djelo, str. 11.) 

društvas Na duhovnom nivou bošnjačka izvornost ogleda se u jedinstvu 
dvostrukosti. 510 Vjera bosanska je jedan pol i izvorni srednjovjekovni 
duhovni element dobrih Bošnjana. Drugi pol bosanske izvornosti, u 
duhovnom biću Bošnjaka, jeste bosanski način prihvatanja islama, te 
uslovljenost ukupnih društvenih procesa, izazvanih tim prihvatanjem u 
uslovima bosanskog društva, kao izvorne tekovine bosanskog tla, 
duhovnosti, tradicije i organizacije političkog života. Da li kontroverznost 
određivanja bošnjačkog nacionalnog imena Bošnjaci ili Muslimani, danas 
neupitna, ali u prošlosti prisutna, skoro kao pravilo, ima utemeljenje, 
upravo u socijalnoj osnovi bošnjačkog nacionalnog bića, izraslog na 
jedinstvenoj duhovno-kulturnoj i društvenoj podlozi? 

Bosansko-islamska simbioza na društvenom nivou za rezultat ima 
bošnjaštvo kao nacionalitet, čiji je dominantni duhovni sadržaj prožet 
islamskom religijom. 511 Izražavajući bošnjaštvo kao formu pod imenom 
Muslimani, čiji sadržaj čini “jedinstveno muslimansko društvo” A. Sućeska 
teorijski potvrđuje kontinuitet etničkog razvoja od srednjovjekovne Bos- 
ne, preko osmanskog periođa, do danas, upravo preko “oformljivanja u 
Bosni specifičnog muslimanskog društva.” 512 Izdiferenciranost “bosansko- 
muslimanskog društva” na spahije sveštenstvo (ulemu), janjičare, zanat- 
lije i zavisne seljake potvrđuje činjenicu o organiziranom društvu koje 
ima svijest o sebi, svijest o svojoj posebnosti, o svojoj vrijednosti, te kao 
takvo čini “politički narod” u smislu u kom se u tom periodu jedan narocl 
osjećao da pripada vlastitom teritorijalno-zavičajnom i državnom prosto- 
ru, kao vlastitom subjektivitetu. 

“Na prikazanim osnovama u Bosni je tokom vremena nastalo i 
oblikovalo se po formi i sadržaju jedno jedinstveno muslimansko 
društvo, jedna zajednica pored drugih zajednica - (pravoslavne, katoličke 
i jevrejske). Bosanskomuslimansko društvo se oformilo kao specifičan 
vid društva koje je u jednu cjelinu povezivala zajednička vjera islam i 
zajednička privrženost osmanskoj muslimanskoj državi (istakao A. Đ.), 
čijim su posredstvom Bosanci postali muslimani i na taj način tijesno 

510 Terminom "jedinstvena duhovna dvostrukost” želimo izraziti složenu simbiozu 
srednjovjekovne bosanske duhovnosti, često imenovane «bogumilstvom», a u istini 
radilo se o vjeri bosanskoj, koju razumijevamo kao izvornu bosansku duhovnost s 
jedne strane, kao jednog pola, i islama, s druge strane kao drugog pola, koji su na 
društvenom pianu za rezultat imali bošnjačku naciju. 

511 “Zato religija ispunjava ne samo vjersko biće jedinke i vjerske skupine, nego i 
njegovo socijalno biće, njegovo emocionalno biće, upija se u njegovu psiho-mentalnu 
suštinu, zahvata bit njegovih navika, postupaka, tradicija, privatnog i javnog 
ponašanja i djelovanja, konstituiše se u bitnu odrednicu njegovog odnosa prema 
historijskom bitku, prema društvenoj praksi, kao i prema metafizičkoj sferi.” 
(N. Filipović, Oproblemima društvenog i elničkog razvitka u doba. osmanske vlasti, 
Prilozi, Sarajevo, 1975/76, str. 277.) 

512 A. Sućeska, Položaj bosanskih Muslimana u osmanskoj državi, Pregled, 5/1974, 
Sarajevo, str. 483. 

povezivali svoju sudbinu sa tom državom. Posredstvom jedinstvene vjere 
islama koji je predstavljao idejnu podlogu Osmanskog carstva, 
muslimansko društvo u Bosni usvojilo je jedinstvenu političku ideologiju 
i predstavljalo jedinstven kulturni krug. Na toj osnovi ono se formiralo 
kao poseban narod sa posebnim interesima i stremljenjima. Za razliku 
od nemuslimanskog stanovništva koje se većinom nalazilo u zavisnom 
odnosu i potčinjenom političkom položaju, “muslimansko društvo” je 
bilo potpuno, tj. ono je imalo sve društvene slojeve: spahije, sveštenstvo 
(ulemu), gradske slojeve, i zavisne muslimanske seljake (raju).” 513 

Uslovljenost bošnjačke nacije u socijalnoj osnovi društva prije 
svega u “muslimanskom društvu”, kao jednoj od specifika bosan- 
skohercegovačke društvene stvarnosti, pored A. Sućeske zapažaju i 
Branislav Đurđev i Salim Ćerić. U vrijeme vođenja “intenzivne borbe” za 
priznavanje nacionalnog imena Musliman kao etnićkog imena bošnjačke 
nacije, sedamdesetih godina prošlog vijeka, S. Ćerić se među prvim 
oglašava naporom da odgovori na pitanje šta je to musliman srpsko- 
hrvatskog jezika. lako koristi marksističku metodologiju u objašnjavanju 
razvoja društva, pa tako i razvoja Bošnjaka kao etničke posebnosti Bosne 
i Hercegovine. S. Cerić 514 ističe nekoliko značajnih momenata koji 
odlučujuce određuju Bošnjake kao posebnu naciju. Kao značajne 
elemente osjećanja posebnosti Bošnjaka Ćerić ističe “muslimansko 
društvo” 515 i njegov odnos prema Osmanlijama; odnosno prema 
južnoslavenskim susjedima. Ćerić, također, ističe još jedan vrlo bitan 
momenat u identifikaciji bošnjačke nacije u XIX stoljeću. U uslovima 
opadanja moći Osmanske carevine, malobrojnost i, za njih nepovoljni, 
politički uslovi onemogućili su Bošnjake da realiziraju vlastiti program 
samostalne države na etničkoj osnovi. Ostali bosanski narodi u realizaciji 
vlastitih političkih programa ostvarenja ideje nacija-države, napuštaju 
naziv Bošnjak i Bosanac i prihvataju, pod jakim uticajem velikodržavnih 
ideologija izvan Bosne, etnička imena Srbin i Hrvat. 516 Bošnjaci, 
neraskidivo vezani za Bosnu, od nje se nisu mogli otrgnuti. Nisu mogli 
prihvatiti političke programe tipa jedna nacija jedna država, jer ih nisu 
osjećali kao svojstvene svome biću i biću Bosne. Bitno određeni Bosnom 
i islamom, ne prihvatajući nacionalne ideologije iz susjedstva, niti odričući 

513 A. Sućeska, navedeno djelo, str. 488. 

514 O Cerićevom doprinosu rasvjetljavanju muslimanske nacije kritički sud izriče 
E Redžić. (E. Redžić, navedno djelo, 98-99 ) 

515 "Muslimansko društvo, i pored svog heterogenog klasnog sastava (teudalci, trgovci, 
koniesionalni funkcioneri, zanatlije, najamni radnici, samostalni zemljoposjednici, 
kmetovi) osjećalo se kao cjelina (istakao A. Đ.) u tadašnjim društvenim odnosima.” 
(S. Cerić. navedeno djelo, str. 117.) 

516 “Kod autohtonog hrišćanskog stanovništva u Bosni i Hercegovini postepeno se 
gubio naziv Bošnjak ili Bosanac, jer su taj naziv zadržali dornaći muslimani.” 
(S. Cerić, navedeno djelo, str. 124.) 

pravo bosanskim Srbima i bosanskim Hrvatima na ista prava u Bosni, 
svoju nacionalnu bošnjačku posebnost imenuju imenom Musliman, jer 
ih islamska vjera u osnovi čini društvenom zasebnošču, ne samo u 
konfesionalnom več i u etničkom, kulturnom i ukupnom društvenom 
smislu. 

Raspravljajući o širokoj društvenoj osnovi konstituiranja bošnjačke 
nacije kao "muslimanskog naroda” u periodu “turskog feudalizma,” Brani- 
slav Đurdev ukazuje ne samo na specifičnost elemenata koji utiču na 
konstituiranje bošnjačke nacije, nego ističe i specifićnost i autentičnost 
karaktera ukupnih društvenih odnosa u Bosni i Hercegovini, koji se u 
znanosti imenuju kao “turski feudalizam.” 517 Ukazujući na široku društve- 
nu uslovljenost formiranja muslimanskog naroda, Đurđev posebno ističe 
rezultate prihvatanja i uticaja islama na bosanskohercegovačko selo. 
“Uticaj islama na selo nije samo stavio razlike u načinu života, nego je 
stavio muslimanske i hrišćanske seljake u drukčiji odnos prema gradu i 
turskoj vlasti. Obuhvatajući domaće stanovništvo sela i grada, islamizacija 
u Bosni i Hercegovini stvorila je sasvim dmgu situaciju nego u ostalim 
južnoslovenskim zemljama, ona je stvorila nov južnoslovenski narod.” 518 
Dakle, Đurđev, ukazujući na osobenosti “turskog feudalizma” kao 
društvene osnove formiranja bošnjačke nacije, raspoznaje različit položaj 
muslimanskih i hrišćanskih seljaka u odnosu prema turskoj vlasti. Ne 
određuje samo prihvatanje islama, ili, kako to Đurđev kaže, “islamizacija” 
formiranje bosansko-muslimanske posebnosti, nego i ukupna dife- 
rencijacija dmštva u okvirima osmanskog dmštva, spoljni pritisci i drugi 
faktori. Konstituiranje “muslimanskog naroda” Đurđev ne vidi samo u 
islamizaciji, već i u socijalnoj diferencijaciji osmanskog društva. 519 
Diferenciranje “muslimanskog naroda” u Bosni i Hercegovini vršeno je 
ne samo prema hrišćanskom i kršćanskom stanovništvu, nego i prema 
osmanskim Turcima u etničkom smislu, ali i prema osmanskoj vlasti u 
Bosni i Hercegovini. Cesta spoljna opasnost, skoro kao redovna pojava, 
poslije poraza osmanske vojske pod Bečom krajem 17. stoljeća, snažno 
je uticala na homogenizaciju muslimanskog naroda u Bosni i Hercegovini. 
Drugačiji agrarni odnosi, sa pojačanim čifiučenjem, uticali su na stvaranje 


517 "Ja stavljam izraz "turski feudalizam” pod znake navoda, kad je riječ o ranijem, 
klasičnom osmanskom društv'enom poretku, prije nego što se u vrijeme raspadanja 
počela razvijati privatna feudalna svojina, zato što to nije isti poredak kao onaj na 
zapadu. koji mi nazivamo feudalni. Razlike se naročito iskazuju u odnosu sela i 
grada i u razvitku svojine na zernlji.” (B. Đurđev, O nekim islorijsko-etničkim 
problemima u obradi turskog perioda, Prilozi, str. 285.) 

518 B. Đurdev, navedeno djelo, str. 284. 

519 “Mislim da nečemo izači na kraj, da nečemo objasniti fenonten naučno, ako 
prihvatimo teoriju koja samo u islamizaciji, a ne i u diferencijaciji u okvirima 
osmanskog društva, vidi stvaranje muslimanskog narocla u Bosni i Hercegovini.” 
(B. Đurđev. navedeno djelo, str. 286.) 

posebnog sloja bosanskog plemstva - spahijskog sloja, koji ima drugačiji 
položaj od spahija u drugim dijelovima Carstva od kraja 16. stoljeća. Taj 
izdiferencirani sloj plemstva imao je vlastite interese ne samo prema 
hrišćanskim i muslimanskim zavisnim seljacima, nego i prema osmanskoj 
vlasti. Do antagonizma između spahija i ostalog muslimanskog naroda u 
Bosni i Hercegovini, kao što je bilo u ostalim feudalnim društvima u 
Evropi, ne dolazi zbog kontinuirane spoljne opasnosti. “Spoljna opasnost 
povezuje muslimanski narod i domaća feudalna klasa postaje homogen 
muslimanskog naroda.” 520 Svoje razumijevanje konstituiranja razvoja i 
afirmacije “muslimanske nacije” i potrebu njezinog preimenovanja u 
bošnjačku (pošto smatra da izraz muslimanska nacija nije najsretniji), 
Đurđev je nedvosmisleno iskazao 1985. godine u razgovoru o nacio- 
nalizmu u listu Danas . 521 Isto mišljenje dijeli i Sulejman Grozdanić, kada 
raspravlja o odnosu vjerskog i nacionalnog kod muslimana. On ističe da 
nije samo kod bosanskih muslimana povezanost vjerskog i nacionalnog 
neka posebna speciflka. I kod drugih naroda je prisutna međuzavisnost 
vjerskog i nacionalnog uticaja na nacionalni identitet. No, i pored 
nesumnjivog uticaja religije na nacionalnu identifikaciju Bošnjaka i 
isticanja činjenice da je granica između vjerskog i nacionalnog kod ovog 
naroda teško odvojiva, Grozdanic naziv Musliman smatra neadekva- 
tnim, 522 istovremeno naglašavajuci da drugoga nema. 

Usljed sve jačeg širenja srpske nacionalne ideologije iz Srbije i 
hrvatstva iz Hrvatske, te njihovog prihvatanja u 19- stoljeću od većine 
neislamskog stanovništva Bosne i Hercegovine, Bošnjaci, suočeni sa 
novim društveno-političkim prilikama, pritisnuti “nacionaliziranjem,” 
osporavanjem, a vrlo često i sa prijetnjom fizičkog uništenja, svoj 
nacionalni bošnjački sadržaj imenuju religijskom oznakom Muslimani. 523 
Oni ovakvim imenovanjem nisu zamijenili svoj nacionalni sadržaj, naprotiv, 


520 B. Đurđev, navedeno djelo, str. 286. 

521 “Uzgred da kažem, ne smatram najsretnijim, taj izraz za muslimansku naciju. Po 
mom bi bilo najbolje upotrijebiti izraz Bošnjaci. Istina, i tu bi morali svijetu 
objašnjavati šta to znaci Ali, zar mu ne moramo objašnjavati s manjim izgledima 
za razumijevanje, štaznači izraz musliman." (B. Đurđev, DanM^ Zagreb, 6. VIII. 1985, 
str. 22.) 

522 “Zato sam ja više puta govorio da je nezgodan i sam naziv muslimanska nacija. Jer, 
pojam ’musliman’ za mene je ’vjerski pojamV' (Sulejman Grozdanić, Musliman, zgo- 
dan ili nezgodan dragog naziva nema, Intervju, br. 172., 31. 12. 1987, str. 36) 

523 “Njihova bošnjačka ideologija nije obuhvataia predislamsko doba Bosne. Srpska 
nacionalna ideja širena iz Srbije i monarhije bila je već prihvaćena od ogromne 
većine srpskog građanstva i seljašt\'a. Bez ikakv r ih potresa, i franjevci su u korist 
hrvatske nacionalne ideje napustili bošnjačku ideologiju, utoliko lakše što ova 
uopšte nije imala korijena kod katoličkog seljaštva. Istovremeno se krajem stoljeća 
medu pripadnicima islama ukorjenjuje kao savremena etnička i nacionalno-politička 
oznaka ime Musliman, odnosno Muslimani.” (M. Imamović, navedeno djelo, 
str. 39 ) 

on ostaje isti, nepromijenjen, samo pod drugim imenom ga rzražavaju. 
Bili su pritisnuti uslovima historijske nužde, kako ne bi bili imenovani 
imenima Neopredijeljen, Jugoslaven, Jugoslaven-neopredijeljen, Srbin 
islamske vjeroispovijesti, Hrvat islamske vjeroispovijesti... Svi ti pojmovi 
ne samo da nisu izražavali povijesno-društvenu sadržinu bošnjačke nacije 
več su je, naprotiv, udaljavali od vlastite identifikacije, a time i od zemlje 
Bosne i države Bosne i Hercegovine, kao nužnih egzistencijalnih uslova 
njihovog opstanka. 

NazivMusliman za bošnjački nacionalni sadržaj, iako neadekvatan, 
u datim historijskim, društvenim, političkim, kulturnim i duhovnim uslo- 
vima, ipak je najjasnije i najbliže izražavao, kako sam nacionalni identitet 
bošnjačke nacije, tako i njegovu esencijalnu osnovu, kao određujuću 
činjenicu u nacionalnom konstituiranju i razvoju. To je važno i zbog toga 
što je ponekad u bošnjačkoj nacionalnoj svijesti bilo utihnulo sjećanje 
na predislamsko narodno žilište. 

Bosanskohercegovački Bošnjaci, pritisnuti ideologijom nacija- 
-države, asimilatorskim aspiracijama srpskih i hrvatskih nacionali- 
stičkih nasrtaja u austrougarskom periodu, prihvatili su naziv 
Musliman kao nacionalnu oznaku, jer je on imao uporište u kulturnoj, 
tradicijskoj, običajnoj i duhovnoj dimenziji bošnjačkog društvenog 
biča. 

Na putu društveno-historijskog samokonstituiranja, bošnjačka na- 
cija često je bila u situaciji da svoju samobitnost prilagođava uslovima 
nužnih potdjesnih događanja. Sa nestankom sa političke scene multiko- 
nfesionalnih i multietničkih državnih organizacija, kakve su nesumnjivo 
bile Osmanska carevina i Austro-Ugarska, te sa nastankom modernih na- 
cionalnih pokreta i nacionalnih država, bošnjačka nacija biva surovo raspe- 
ta između nacionalnog osporavanja, od strane velikodržavnih i velikona- 
cionalističkih ideologija svojih susjeda, i borbe za očuvanje svoje naciona- 
lne, kulturne, političke, duhovne, jezičke i druge samobitnosti. U pojedi- 
nim povijesnim razdobljima uspostavljeni, neovisno od volje bošnjačkog 
naroda, društveno-politički sadržaji nisu dozvoljavali bošnjačkom nacio- 
nalnom biću da se iskaže na autentičan način. Suočeni s agresivnim pri- 
tiscima od jačih državnih organizacija, Bošnjaci su se na razne načine 
“dovijali” da izraze vlastitost, izražavajući se i drugim i drugačijim i sličnim 
nacionalnim imenima koje su nevoljno prihvatali. 

Neopredijeljenost, kao nacionalna oznaka uspostavljena poslije 
1945. godine, nije bila bošnjačka nacionalna želja, već društveno-političko 
moranje, da bi pokazali da u nacionalnom smislu i sadržaju nisu ni Srbi 
ni Hrvati. Odgovarajući na pitanje značenja nacionalne “neopredije- 
Ijenosti” Bošnjaka u Kraljevini Jugoslaviji, A. Purivatra konstatuje “da su 
Muslimani, ne prihvatajući srpsku, a ni hrvatsku nacionalnu ideologiju, 
samim tim, iskazivali svoju muslimansku etničku posebnost, koju u 

tadašnjim političkim uslovima nisu mogli đrugačije iskazati osim preko 
nacionalne ’neopredijeljenosti’ ili najčešče preko ’jugoslavenstva’.” 524 

Jugoslavenstvo kao alternativno nacionalno ime za bošnjačku naci- 
ju, također, nije bila bošnjačka kolektivna želja, nego način da se izbjegne 
asimilatorska politika velikosrpske i velikohrvatske nacionalne ideologije. 
U periodu snaženja hrvatskih i srpskih nacionalnih pokreta, te u okviru 
tih pokreta jačanja ideje ujedinjenja Srba, Hrvata i Slovenaca u zajedničku 
jugoslavensku državnu zajednicu 20-ih godina 20. stolječa, Bošnjaci su 
osjećali da od tog ujedinjenja za njih nede biti nikakve koristi. 525 U 
cjelokupnom periodu trajanja KSHS, odnosno Kraljevine Jugoslavije, u 
teorijsko-političkom poimanju Bošnjaka skoro identična stajališta imaju 
i velikosrpski nacionalisti i komunisti, organizirani prvobitno u Socijalde- 
mokratskoj partiji Bosne i Hercegovine, koja je osnovana 1908. god., a 
kasnije u KPJ. Za socijaldemokrate Bosne i Hercegovine “svi građani 
Bosne i Hercegovine su pripadnici jednog naroda, Srba ili Hrvata, a ’naši 
muslimani’ kako se kaže u rezoluciji II kongresa iz 1910. godine, ’su bez 
nacionalne svijesti’.” 526 

Jugoslovenska muslimanska organizacija je, tragajući za moda- 
litetima afirmacije bošnjačke nacionalne posebnosti, te suprotstavljajući 
se asimilatorskim aspiracijama, prije svega, bosanskih radikala, 527 opre- 
dijelila se za jugoslavenstvo, kao oznaku za bošnjačku nacionalnu zase- 
bnost. Prikliještena između velikosrpskih i velikohrvatskih nacionalnih 
ideologija, sa permanentnom prijetnjom podjele Bosne i Hercegovine, 
JMO pomoću jugoslovenstva traži “mogućnosti da se muslimani upravo 
preko jugoslovenstva afirmišu kao poseban subjektivitet.” 528 Jugos- 
lovenstvo je u tom vremenu bilo jedina mogućnost da se izrazi bošnjačka 
vlastitost. 

I dok je nepovoljno stanje Bošnjakau Kraljevini jugoslaviji izraženo 
u vidu nacionalnog nepriznavanja (uz istovremeno priznavanje vjerskog 
identiteta), donekle i “razumljivo,” kada se zna da je ta Jugoslavija bila 
rezultat i izraz ideje velike Srbije, “nerazumljivim se čini Bošnjaka poslije 


524 A. Purivatra, JMO u političkom životu Kraljevine Srba, Hrvata i Slovenaca, 
Svjetlost, Sarajevo, 1974, str. 549. 

525 “Mi bosansko-hercegovački muslimani moramo nastupiti protiv toga, pošto to 
ujedinjenje, po našem najdubljem uvjerenju, ne bi nama donijelo nikakve koristi, 
nego bi nam naprotiv veoma štetilo.” Navedeno prema: L. Đaković, Položaj Bosne i 
Hercegovine u austrougarskim koncepcijama rješavanja jugoslovenskog pitanja 
1914-1918, Univerzal, Tuzla, 1980, str. 166.) 

526 Š. Filandra, navedeno djelo, str. 137. 

527 “Ko hoće da bude Jugosloven taj mora u Bosni i Hercegovini biti najprije Srbin ili 
Hrvat, a oncla istom Jugosloven Neka Muslimani budu Hrvati, ako neće da budu 
Srbi.” (Milan Srškić, vođa bosanskih radikala, Pravda, br. 12, 8. V 1926.) 

528 A. Purivatra, navedeno djelo, str. 555 i 556. 

Narodnooslobodilačke borbe.” Dokumenti ZAVNOBIH-a, AVNOJ-a i cjelo- 
kupnog toka NOB-e, uvažavali su i afirmirali zasebnost Bošnjaka kao 
ravnopravnog sa Srbima i Hrvatima naroda u Bosni i Hercegovini. “Musli- 
mani su u NOR-u ravnopravno tretirani sa Srbima i Hrvatima u Bosni i 
Hercegovini, odnosno sa svim narodima u Jugoslaviji,” 529 tome je, prije 
svega, doprinijela praktična politika Josipa Broza Tita. Govoreći o značaju 
narodnooslobodilačke borbe, Tito Muslimane (Bošnjake o.p. A. Đ.) rav- 
nopravno tretira s ostalim jugoslavenskim narodima, govoreći da bi 
narodnooslobodilačka borba “osim oslobođenja Jugoslavije, značila u isto 
vrijeme i oslobođenje Hrvata, Slovenaca, Srba, Makedonaca, Arnauta, 
Muslimana itd. 530 No, odmah poslije završetka Drugog svjetskog rata, u 
novonastaloj državi se prema Bošnjacima ispoljavaju stare predrasude, 
nerazumijevanje i oni se dovode pred svršen čin nacionalnog opredje- 
ljivanja. U prvom ustavu 1946. god. Bošnjaci se ne pominju ravnopravno 
sa ostalim jugoslavenskim narodima: Srbima, Hrvatima, Crnogorcima, 
Slovencima i Makedoncima. Jugoslavija se definira kao država 5 naroda i 
6 republika. “Oni se poslije rata jednostavno ’zaboravljaju’. BiH, a posebno 
i muslimani, nisu uvršteni u buktinju novog grba, oficijelno se govori o 
samo 5 nacija u Jugoslaviji, njihova trađicija, kultura i ukupna društveno- 
politička uloga se minorizira i ignoriše i oni su ponovo, po ko zna koji 
put, u situaciji da se nacionalno opredjeljuju.” 531 

Uprkos svim tim osporavanjima Bošnjaci su, imenujudi sebe 
Muslimanima i “opredjeljujući se” kao “neopredijeljeni” ukazali na svoju 
posebnost. Čini to u ime Bošnjaka narodni poslanik Husein (Husaga) 
Čišič, gradonačelnik Mostara, u prigovoru koji je uputio Predsjedništvu 
Ustavotvorne skupštine u Beogradu 18. 01. 1946. god. 532 Međutim, ovaj 
apel je ostao usamljen i uzaludan, jer oni koji su odlučivali bili su optere- 
ćeni predrasudama prošlosti, a u tretiranju i razumijevanju nacionalnog 
pitanja polazili su ocl tada “vladajuće” Staljinove teorije nacije. Dogmatski 
sljedbenici vulgarno-marksističke Staljinove teorije nacije bili su u 
komunističkom pokretu Jugoslavije Moša Pijade i Veselin Masleša. Masleša 


529 A. Purivatra, Nacionalni ipolilički razvitak muslimana, Svjetlost, Sarajevo, 1970, 
str. 68. 

530 J. B. Tito, Nacionalno pitanje u Jugoslaviji u svjetlu narodnooslobodilačke 
borbe, u: Borba za oslobođenjeJugoslavije 1941-1945, str. 52. 

531 N. Durakovic, navedeno djelo, str. 162. 

532 “Naš muslimanski element u Bosni i Hercegovini nije neopredijeljen u narodnosnom 
pogledu (istakao A. Đ.), kako to neki hoće da kažu, on je potpuno svjestan svoga 
slavenskog porijekla. (...) Zato pri završetku ovog svoga podneska apelujem na 
sve narodne poslanike u Skupštini da uvaže moje napomene i da se solidarišu sa 
mojim prijedlogom: da se u čl. 3. četvrtoj rečenici toga člana Ustava, umetne: mjesto 
5, 6 buktinja kosopoloženih.” (navedeno prema: A. Isakovič, O nacionaliziranju 
muslimana, Globus, Zagreb, 1990, str. 17 i 18.) 

je još 1942. god. analizirajući “muslimansko pitanje” ustvrdio da musli- 
mani Bosne i Hercegovine ne samo da nisu posebna nacija, već nisu ni 
posebna etnička grupa. 53, M. Pijade, obrazlažući nacionalne oznake prili- 
kom popisa stanovništva 1948. i 1953- god, ističe da izraz “musliman” 
nema nikakve veze sa pitanjem narodnosti. 534 Kao rezultat politike nacio- 
nalnog negiranja Bošnjaka kod popisa stanovništva Bosne i Hercegovine 
1948. i 1953- god. možemo zapaziti svu apsurdnost kategorijalnog aparata 
oficijelne politike u tretiranju bošnjačke opredijeljenosti i “opredjeljenja” 
Bošnjaka za “neopredijeljenost.”. 

U popisu stanovništva Bosne i Hercegovine iz 1948. za Bošnjake 
ili, kako su tada zvanično tretirani kao vjerska grupa, muslimane, ostavlje- 
ne su sljedeće mogućnosti nacionalnog izjašnjavanja: “Srbin-musliman,” 
“Hrvat-musliman,” “Makedonac-musliman” ili nacionalno “neopredije- 
ljen.” Rezultati popisa su pokazali sljedeće rezultate: nacionalno “neopre- 
dijeljenih” bilo je 778.403, “Srba-muslimana” 71.991, “Hrvata-muslimana” 
25.295 lica. “Iz ovoga proizilazi da su muslimani iskazujući nacionalnu 
’neopredijeljenost’ - kao tada jedinu mogućnost osim izjašnjavanja za 
srpstvo i hrvatstvo, prenra popisnom upitniku - ustvari iskazivali svoju 
muslimansku etničku posebnost a ne nikakvu nacionalnu ’neopredije- 
ljenost’. 535 Ovdje su Bošnjaci kroz formu ’neopredijeljenosti’ kao izraza 
društveno-političke nužde iskazali uistinu svoj zasebni i autentični nacio- 
nalni sadržaj, ne prihvatajući nacionalno ime Srbin i Hrvat. “Time se došlo 
do paradoksalne situacije u kojoj su Muslimani, objektivno, u odnosu na 
sve druge etničke grupacije u Jugoslaviji, bili tretirani kao građani drugog 
reda.” 536 

Kod popisa stanovništva 1953. godine, Bošnjacima se nacionalna 
kategorija “Jugoslaven-neopredijeljen” ili opredijeljenost za srpsku 
odnosno hrvatsku naciju nudila kao jedina mogućnost. Bošnjaci se 
opredjeljuju kao “Jugosloveni-neopredijeljeni.” Po popisu iz 1953. godi- 
ne u Bosni i Hercegovini Bošnjaka opredijeljenih kao “Jugosloveni- 
neopreclijeljeni” bilo je 891 000. 537 “To popisno ’izluđivanje’ pojmovna i 


533 “Polazimo, dakle, od roga da muslimani Bosne i Hercegovine nisu nacija, oni stvarno 
nemaju ni jedno od objektivnih potrebnih svojstava koja čine naciju, a nemaju ni sub- 
jektivne svijesti, iogične posljedice objektivnih svojstava- o sebi kao naciji. Muslimani 
nemaju svoga jezika.” (V Masleša, Dela II, Sarajevo, 1954, str. 151.) 

534 “I doista nema nikakta razloga da se verska oznaka “musliman” i dalje vezuje za 
odredivanje narodnosti Musliman.” (M. Pijade, O popisu stanovništva, Borba, 
18/1953.) 

535 A. Purivatra, navedeno djelo, str. 164. 

536 N. Durakovič, navedeno djelo, str. 164. 

537 Slatističkigodišnjak, NR BiH, 1955, Zavod za statistiku, Sarajevo, str. 31. 

terminološka zbrka se nastavlja. Tek u popisu stanovništva iz 1961. godine 
uvodi se kategorija Musliman (etnička pripadnost).” 538 Ovakva zvanična 
politika o nacionalnom pitanju na državnom nivou rezultat je politike vr- 
ha KPJ. 53 ‘ ; Rezultat takve politike jeste da u federalnom partijskom vrhu 
nije bilo ni jednog Bošnjaka. Analizirajući uzroke “za raspolućene 
Muslimane” N. Duraković ističe svu složenost društveno-historijskih i poli- 
tičkih uslova u samorealizaciji bošnjačkog, kao muslimanskog, naciona- 
lnog identiteta. Medu odlučujuće faktore raspolućenosti Muslimana, 
Duraković ističe: 

- dosljednu primjenu tada važeće Staljinove teorije nacije, 

- stare etničke predrasude 540 

- centralistički društveno-politički sistem i etatističku 
ekonomiju. 541 

Konačno, Bošnjaci popisom iz 1971. dobivaju mogućnost da se, 
u nacionalnom smislu, izjasne kao Muslimani. Ovaj politički i 
općeemancipacijski akt bio je rezultat, prije svega, uđovoljavanja 
zahtjevima društveno-političke realnosti, koja je neumoljivo svojim 
postojanjem i političkim djelovanjem bošnjačkih intelektualaca, tjerala 
na javno, političko i ustavno-pravno verificiranje. Opravdano je postaviti 
pitanje zašto se tada SKj-SKBiH, kao nosilac vladajuće ideološke i političke 
moći, opredjeljuje za nacionalno ime Musliman, umjesto Bošnjak, kada 


538 N. Duraković, navedeno djelo str. 164. 

539 “Bosna i Hercegovina zauzima posebno mjesto među ostalim našim narodnim 
republikama. Ona je šesta jugoslovenska republika u zajedničkoj državi u kojoj 
živi pet jugoslovenskih nacija. (...) U njoj živi u nerazrušivoj izmijcšanosti dio 
srpskog i dio hrvatskog naroda, dok treći dio stanovništva sačinjavaju muslimani 
slavenskog porijekla, koji su primili islam i koji sebe obilježavaju po vjerskoj 
pripadnosti, a u velikoj većini nacionalno nisu opredijeljeni. Ova činjenica da se 
danas u Evropi može naći stanovnišvo bez nacionalnog obilježja plod je one teške 
zaostalosti i vjekovnog stagniranja koji karakteriše skučenost turskog feuđalizma.” 
(M. Pijade, Pozdravna riječ na osnivačkom kongresu KP BiH 1948, Osnivački 
kongres KP BiH Sarajevo, 1950, str. 13 ) 

540 “Bilo je tu starih etničkih predrasuda, zatomljenog nacionalizma, malograđansko- 
-seljačkog mentaliteta, primitivizma i birokratske krutosti i zatupljenosti, uvjera- 
vanja da je potrebno ići ka stvaranju integralne jugoslovenske nacije i sl.” 
(N. Duraković, navedeno djelo, str. 160.) 

541 “Centralizam po svojoj unutrašnjoj logici, pogotovo u uslovima višenacionalne 
zajednice i naslijecla koje je ostalo od monarhističke Jugoslavije, neminovno rađa 
unitarizam, hegemonizam i nacionalnu neravnopravnost ” (N.Duraković, navedeno 
djelo, str. 161). Etatizam kao uzrok neadek\'atnog rješenja nacionalnih odnosa, 
ističe i S. Šuvar. “Etatizam u birokratskim odnosima i u javnom mjenju neodoljivo 
teži za monolitizmom, za providnim jedinstvom, za zataškavanjem realnih pro- 
tivrječnosti i sukoba interesa, što i u medunacionalnim odnosima rada mistifikacije, te 
zamagljuje njihovu pravu prirodu, društveno značenje i funkciju.” (S. Suvar; navedeno 
djelo, str. 255.) 

se sa sigurnošću može konstatirati da nacionalno ime Bošnjak u to 
vrijeme nije bilo nepoznato. Nije bila nepoznata politička aktivnost koju 
je vođila bošnjačka liberalno-demokratska emigracija, 542 zalažuči se za 
bošnjačko nacionalno opredjeljenje “bosanskohercegovačkih Musli- 
mana”. 

Zanimljiv stav o ovom pitanju iznosi Smail Balić, koji kaže da “uza 
svu snagu argumenata koji su iznešeni u korist priznanja treće nacije u 
Bosni, ima se dojam da je novopridošlo ime u spektru jugoslovenskih 
nacija prihvaćeno tek iz nedoumice. Očito se pristalije ime bošnjaštvo 
izbjeglo kako se bosanska državnost ne bi zabunom kod stranaca ili 
nacionalističkom navikom kod domaćih pripisivala samo tom bošnjačkom, 
muslimanskom elementu.” 543 Bez obzira na raznovrsnost mnogobrojnih 
namjera, dilema i odgovora samih Bošnjaka i onih koji Bošnjake u 
narodnosnom smislu imenuju Muslimanima, s punim pravom Saćir 
Filandra tvrdi da “nacionalno ’muslimansU'o’ ili muslimani s velikim ’M’ 
jeste oblik i stupanj razvoja bošnjačke nacionalne ideje i nacionalnosti 
Bošnjaka, nezaobilazan u povijesnom stasanju bošnjačkog narodnog bića 
i, objektivno sagleđavajući kontekst u kojem je ostvaren, treba reći da je 
i oblikom i stupnjem on bio veliki korak naprijed.” 544 

Iz do sada iznesenih i izrečenih mišljenja, stavova i društveno-hi- 
storijskih činjenica, nedvosmisleno se da utvrditi da kontroverznost 
nacionalnog imenovanja Bošnjaka, odnosno njihove raspetosti između 
bošnjaštva, jugoslovenstva, neopredijeljenosti i muslimanstva, te 
nacionaliziranog opredjeljivanja leži u društveno-političkim i 
kulturno-civilizacijskim uslovima u okviru kojih je izrastalo i razvijalo 
se bošnjačko nacionalno biče, a ne, nikako, u samoj sadržini 
bošnjačkog nacionalnog bića. Svi pokazatelji govore da su Bošnjaci uvijek 
iskazivali vlastitu posebnost, vlastiti identitet, različit od drugih. I onda, 
kada su u uslovima historijske nužnosti morali da biraju ili tuđe naciona- 
lno ime ili “neopredijeljenost,” oni su se u ogromnoj većini opredjeljivali 
za “neopredijeljenost,” kako bi na taj način istakli vlastiti autentični sadržaj. 
Kad su početkom 20. stoljeća, nakon 800 godina 545 imenovanja sebe 
Bošnjacima, naziv Bošnjak zamijenili nacionalnim imenom Musliman, 
učinili su to dobrovoljno, najvjerovatnije ne imajući dovoljno nacionalne 
samosvijesti. Manjak nacionalnog samorazumijevanja je rezultat, prije svega, 

542 O djelatnosti bošnjačke emigracije opširnije vidi u: M. Imamović, Bošnjaci u 
emigraciji - monografija Bosanskihpogleda 1955-1967, Bošnjački institut, Zurich, 
Odjel Sarajevo, 1996. 

543 S. Balić, Bosna u egzi/u, 1945-1992, Preporod, Zagreb, 1995, str. 157. 

544 S. Filandra, navedeno djelo, str. 238. 

545 Ako se ime Bošnjanin, iz do sada poznatih izvora, prvi put spominje 1166. godine, 
a vezano je za carsku titularu Manojla Komnena, onda se s pravom može reći cla je 
to ime postojalo i prije svog prvog pisanog traga, tako da do njegovog utihnuća na 
početku 20. stoljeća, može se reći da je trajalo 800 godina. 

davanja većeg značaja vjerskim (islamskim) i agrarnim pitanjima u odnosu 
na nacionalna i državna pitanja, 546 u uslovima neizbježne prikliještenosti 
između nacionalnih politika bosanskih Srba i bosanskih Hrvata. 

Opći društveno-politički uslovi zapadnoevropske civilizacije i kul- 
ture, započeti Francuskom revolucijom, u čijim su temeljima bili kapi- 
talistički društveni odnosi u proizvodnji, a na političkoj ravni nacionalni 
pokreti, rukovodeni idejom nacija-države, formiraju nacionalne države, 
sa snažnim oblicima monopola. Ta ideja širila se prema balkanskim naro- 
dima različitim intenzitetom. Sve zapadnoevropske nacije zaokružile su 
nacionalne teritorije, na “razvalinama” feudalnih carstava. U bosanskom 
susjedstvu Prvi i Drugi srpski ustanak, potpomognuti od evropskih sila, 
prije svega Rusije, u suštini su bili nacionalni pokreti, čiji je krajnji cilj bio 
uspostava srpske nacionalne države. 

Pokret za autonomiju Bosne i Hercegovine, pod vođstvom Husein- 
kapetana Gradaščevića, 1831. godine također je jedna od bošnjačkih 
ozraka tog svjetskog procesa. Pokret nije uspio, jer, nedovoljno podržan 
od evropskih sila, bio je nejak da se sam suprotstavi Osmanskom carstvu 
i izbori autonoman položaj Bosne i Bošnjaka, kao preduslova formiranju 
nacionalne države. 

Borba Bošnjaka za autonomiju Bosne i Hercegovine u njezinim 
povijesnim granicama prerasta u kontinuiranu praksu i djelatnost različitih 
bošnjačkih političkih, kuiturnih i religijskili subjekata i njihovih institucija. 
Za bošnjačku nacionalno-političku identifikaciju poseban značaj ima 
pokret za autonomiju Bosne i Hercegovine, osnovan krajem 1939- godi- 
ne, kao nadstranačko nacionalno tijelo, koje je uspjelo da okupi gotovo 
sva bošnjačka društva, vjersko-obrazovne ustanove, političke grupacije, 
javne radnike i inteligenciju. Osnovni zadatak Pokreta je bio suprotsta- 
vljanje podjeli Bosne. 547 Tako odvojeno od ovog pokreta, kome na čelu 
stoji Džafer-beg Kulenović, vođa JMO poslije Spahine smrti i ministar u 
vladi, istu aktivnost, sa istim ciljem, ali s drukčijih ideoloških pozicija, 
vodi studentska omladina Bosne i Hercegovine. Oni pišu Treće otvoreno 
pismo, čija je politička i civilizacijska vrijednost izuzetna, a ogleda se u 
tome što izražava zajedničku volju studentske omladine svih bosanskih 
nacionalnih identiteta sa cijelog prostora Bosne i Hercegovine. Pismo 
potpisuje 509 studenata, pripadnika svih bosanskih nacija iz svih krajeva 
Bosne i Hercegovine. 548 


546 “Teško je do kraja odrediti razloge ’nestanka’ bošnjaštva iz svijesti bosanskih 
muslimana, kao i uzroke njihovog neprerastanja u bosanskomuslimansku 
nacionalnu identifikaciju.” (Š. Filandra , Bošnjačka politika u XX stoljeću, Sejtarija, 
Sarajevo, 1998, str. 18.) 

547 Opširnije vidi u: Š. Filandra, navedeno djelo, 103-132. 

548 Pismo pogledaj u prilogu broj 9. 

Dodamo li svemu ovome i specifičan duhovno-kulturni položaj 
Bošnjaka u odnosu prema Osmanskoj carevini, kao muslimanskoj državi, 
te odnos susjeda i njihovih nacionalnih ideologija prema Bošnjacima i 
Bosni, onda se jasno vidi da Bošnjaci od druge polovine 19- stoljeća 
sve do danas, žive u uslovima historijske nužde. Ostavši bez zaštite 
Osmanske države, ukliješteni između srpskog i hrvatskog nacionalizma, 
koji, ne da neće da prihvate bošnjaštvo kao nacionalnu odrednicu, već 
agresivno nasrću na bilo kakvo isticanje bošnjačke narodnosne poseb- 
nosti, Bošnjacima ne preostaje ništa drugo nego da “zaborave” svoje 
nacionalno ime Bošnjak, a prihvate “Musliman.” U cjelokupnom bošnja- 
čkom društvenom biću toga vremena od spoljnih faktora sve je bilo 
dovedeno u pitanje, čak i biološki opstanak. Ono što je bilo neupitno 
i za njih same i za susjede, jeste njihova vjera islam. Jedino im vjeru ni- 
ko nije osporavao, a vjera je istovremeno bila i jedan od glavnih diferen- 
cirajućih činilaca u njihovom ukupnom društvenom izražavanju na ovim 
prostorima tokom cijelog povijesnog hoda. Skoro da nije bilo izbora. 
Biti Musliman ili nestati. Bošnjaci su unutarnjim instinktom svog druš- 
tvenog sadržaja odlučili da prežive kao posebnost, kao vlastiti identitet. 
Vjersko i nacionalno kod njih se dijalektički isprepliću. Bošnjački nacio- 
nalni sadržaj “prepakovan” je u oznaku koja je bila njegova, dio njegovog 
ukupnog društveno-povijesnog bića. Za razumijevanje zamjene nacio- 
naJnog imena Bošnjak imenom Musliman, neophodno je istaći činje- 
nicu podijeljenosti ukupnog društvenog identiteta na više relativno 
zasebnih identiteta, kao što su kulturni, etnički, ekonomski, jezički, 
politički i duhovni. Ukupni društveno-povijesni identitet dijalektička 
je sinteza svih ovih “parcijalnih” identiteta. Kada su Bošnjaci “izgubili” 
mogućnost da se etnički, politički i kulturno izraze kao Bošnjaci, oni 
su svoj parcijalni duhovni identitet podigli na nivo cjeline identiteta. 
Iskazivali su sebe onim što nije upitno, što nije dovedeno u pitanje od 
susjeda. Istovremeno, duhovni identitet za njih je bio “žila kucavica” 
društvenog bića uopće, te stoga i činilac koji se nije mogao izgubiti, 
utihnuti i pomoću koga su mogli iskazati i narodnosnu oznaku, ako ne 
autentično, ono bar autonomno. 

JRaspravljajući o fenomenu bosanskohercegovačkog ’zaborava’ 
nacionalnog bošnjaštva, Š. Filandra ističe dva razloga: “Jedan je u činjenici 
da u trenutku kad je ’bošnjaštvo’ ’spalo’ na bosanske muslimane, kad je 
odbačeno kao nacionalna odrednica od bosanskih pravoslavaca i 
bosanskih katolika, nije u dovoljnoj mjeri u širokim slojevima 
prepoznato, niti usvojeno ni od bosanskili muslimana kao njiliova 
nacionalna odrednica. (...) Nije bilo nove građanske ldase, koja kod svih 
evropskih naroda potiče i oblikuje naciju, niti je bilo nacionalne ideologije 
koja u načelu taj razvoj svugdje i vodi.” (...) “Drugi razlog utihnuća ili 
utrnuća ’bošnjaštva’ je političko-nacionalna nedomišljenost Bošnjaka toga 

doba, njihova slabost i nepripremljenost za nastupajuće povijesne 
tokove.” 549 

Bez obzira na to što je austrougarska vlast sa dosta takta i opreza 
respektirala običaje, tradiciju i institucije Bošnjaka, oni, nenaviknuti na 
tekovine zapadnoevropske civilizacije, prema njoj se odnose sa rezervom. 
Ne smije se zaboraviti činjenica da je Bosna i Hercegovina stoljećima bila 
izolirana od Zapada, a još od ranog srednjovjekovlja bila je često u 
neprijateljstvu sa njim. Bošnjaci su austrougarsku vlast, cijeneći njezina 
civilizacijska dostignuća, ipak smatrali sebi tuđom vlašću, jer je bila 
kršćanski obilježena. Na promjenu ukupnog načina života koji je došao 
na prijelomu osmanske, kao islamske, i austrougarske, kao katoličke 
vlasti, različito su reagirali bosanskohercegovački narodi. 550 U ovakvim 
uslovima dolazi do jedne vrste kolektivnog otuđenja “bosansko-herce- 
govačkih muslimana.” Ne želeći napustiti orijentalno-islamsku tradiciju, 
kao vlastiti sadržaj, bošnjaci su je željeli sačuvati. I dok je povijesni tok 
civilizacije neumoljivo uspostavljao nove društvene odnose, kulturne 
sadržaje i političke ideje, Bošnjaci nisu uspjeli da svoje očuvane orije- 
ntalno-islamske duliovne sadržaje prilagode novonastalim uslovima. 
Teškoće u njihovom prilagođavanju normama i vrijednostima zapad- 
noevropske civilizacije ogledale su se, prije svega, u nedovoljnom uklju- 
čivanju u procese inđustrijalizacije, krupnije trgovine, neprihvatanje ev- 
ropskog načina obrazovanja, 551 a poseban problem za Bošnjake bilo je 
uključivanje žena u nastupajuće tokove društvenog razvoja. Jedan od 
uzroka ekonomskog nazadovanja Bošnjaka jeste i neuključivanje žena u 
procese privređivanja i uopće u procese društvenog razvoja. I dok je is- 
lam, kao idejnost, imperativno naređivao svojim sljedbenicima učenje i 
rad i muslimanu i muslimanki, ne praveči razliku među polovima, dotle 
su Bošnjaci konzervativnim tumačenjem svoje tradicije, običaja i duho- 
vnosti, “samovoljno” ušli u izoliranost od modernog načina rada i poli- 
tičkog djelovanja. 

U novim uslovima rada i života, kada stari feudalni način 
proizvodnje gubi korak sa modernijom industrijskom proizvodnjom, kad 
nacionalni pokreti, rukovodeni idejom nacija-države, zamjenjuju raniju 
univerzalističku multikonfesionalnu i multinacionalnu formulu organiza- 

549 Š. Filandra, navedeno djelo, 18. i 19. 

550 “Kršćansko stanovništvo u Bosni i Hercegovini bez. poteškoća prilagođilo se novim 
civilizacijskim tokovima. (...) Muslimansko stanovništvo nasuprot tome našlo se u 
teškoj i delikatnoj situaciji. Ostajući vjerni uvriježenim tradicijama orijentalno-islamske 
civilizacije, koje se u isti mah u sve većoj rnjeri odricalo ostalo stanovništvo, 
muslimani se jače kulturno izoliraju.” (M. Hadžijahić, Islam i muslimani ч ВгН, 
str. 116.) 

551 Prema popisu stanovništva “iz 1910. godine pismenih muslimana preko 7 godina 
bilo je svega 5,64% u ukupnom stanovništvu.” (M. Hadžijahić, navedeno djelo, 
str. 119.) 

cije društva, Bošnjaci, nezaštićeni dovoljno državnom vlašću, koju također 
osjećaju kao tuđu, kako primjećuje N. Duraković, doživljavaju svojevrsni 
“emocionalno-psihološki stres.” 552 

U promijenjenim uslovima življenja, nova civilizacija i kultura 
mijenja i konfesionalni naziv musliman terminom Muhamedanci ili 
Muhamedovci, prema njemačkom Muhammedaner. 553 Ovaj naziv za 
muslimane Bošnjake nije bio samo neadekvatan i netačan, već i uvredljiv, 
jer Muhammed, a.s., za muslimane nije bio prorok, već poslanik, 
prenosilac Stvoriteljevih riječi, upućenih ljudima kao uputa, pouka, 
poruka i opomena. Na sve češću upotrebu termina muhamedovac, i u 
običnom govoru, i u politici, i u štampi, reagirali su Osman Nuri Hadžić 
u “Beharu” 554 i Hifži-ef. Muftić u “Bošnjaku” 1900. godine, 555 predlažući 
njegovu zamjenu imenom Musliman, koji autentičnije izražava sadržaj 
bošnjačkog društvenog bića. I Mehmed-beg Kapetanović Ljubušak, jedan 
od glavnih nosilaca ideje bošnjaštva, oglašavao se u štampi na način da je 
Bošnjake imenovao muhamedancima, 556 najvjerovatnije iz razloga da kao 
prorežimski čovjek iskaže svoju lojalnost oficijelnoj političkoj i kulturnoj 
praksi. 

Teško i sporo Bošnjaci su prihvatili mnoge promjene, izazvane 
utjecajima zapađnoevropskog sistema vrijednosti, koje je u BiH unosila 
Austro-Ugarska. No, “promjenu” nacionalnog imena Bošnjak u Musliman, 
kao jednu od zakonitosti tadašnjeg trenutka povijesnog razvoja, prihvatili 
su skoro nečujno i dobrovoljno, bez ikakvog protivljenja. Najvjerovatnije 
je da su je shvatili kao rezultat historijske nužde i kao prijeku potrebu 
očuvanja nacionalnog identiteta. Raspetost između bošnjaštva i muslima- 
nstva za Bošnjake je bila nužnost, uzrokovana vanjskim pritiscima na 
njih i na Bosnu. Imenovanjem sebe Muslimanima, i u tom imenu sjedi- 
njujući i konfesionalnu i nacionalnu dimenziju vlastitog društveno-po- 
vijesnog bića, omogućili su sebi dalju nacionalnu samoidentifikaciju, a 
spriječili mogućnost asimilacije i potpunog nestanka. 

552 “Bez obzira na očekivanje, pa i sve rašireniju svijest da ’tursko prolazi’, Muslimani 
aneksiju dozivljavaju kao svojevrstan šok. Naročito stariji Ijudi, ponosni begovi i 
age, dio panislamistički ili panturkistički orijentisane inteligencije (naročito oni 
koji su bili ođuševljeni idejama mladoturske revolucije) to doživljava kao 
emocionalno-psihološki stres, kraj nadanja i iluzija, definitivan slom starog sistema 
vrijednosti, što se sve pretvara u neku vrstu sjetnog žala (’Eh, pusto tursko’), 
ogorčenja i osječanja napuštenosti.” (N. Duraković, navedno djelo, str. 84.) 

553 M. Imamović, O uvođenju naziva musliman, Odjek, br. 7, Sarajevo, 01. 04. 1996. 
god. Kosta Horman je 1888-1889- godine svoju dvotomnu zbirku narodnih pjesama 
Bošnjaka nazvao pjesmama “Muhamedovaca u Bosni i Hercegovini". 

554 O. N. Hadžić, Muslimani a ne mubamedanci - Poslanik a ne prorok i Prophela 
-jedan predlog, Behar, god. I, br. 11. 01. 10. 1900. 

555 Pod inicijalom “M” Hifzi eff. Muftić, Muslim-muhamedovac, “Bošnjak”, godina X, 
br. 37, 13. 10. 1900. 

556 M. Kapetanović Ljubušak, Sta misle muhamedanci u Bosni, Sarajevo, 1886. 

III.2. Osmanski period i Bošnjaci 

Kao i u periodu srednjovjekovnog predosmanskog društvenog 
razvoja, bošnjaštvo kao narodnosna oznaka i u osmanskom periodu 
nastavlja svoje samokonstituiranje na autonoman način i u autentičnim 
bosanskim uslovima u ođnosu na ukupne društveno-političke uslove 
Osmanskog carstva. I kao što je bosansko srednjovjekovno društvo 
preživjelo kao društvo, a nije moglo da preživi kao država i u osmanskom 
periodu nastavljena je ta tradicija. Bosansko društvo nastavlja da živi, 
prije svega, kao društvo, sa niz vlastitih specifičnosti, koje nisu prisutne 
u ostalim dijelovima Osmanskog carstva. Tu prvenstveno mislimo na orga- 
nizaciju timarsko-spahijskog sistema, 557 kao posebnog oblika privrednih, 
odnosno agrarnih odnosa, uspostavljenih samo u Bosni i Hercegovini. 
Oni su, kao takvi, proizveli niz drugih bosansko-bošnjačkih specifičnosti, 
kao što su razvijena i cjelovita struktura bošnjačkog društva, sa svim druš- 
tvenim slojevima, bosanskim jezikom, bošnjačkom kulturom i tradicijom. 
Svi ovi elementi u jednoj nedjeljivoj cjeiini čine društvenu osnovu boš- 
njaštva u osmanskom periodu. 

Ako državno-pravni kontinuitet Bosne posmatramo s aspekta 
ukupnosti društvenog razvoja društva kao globalne društvene pojave, 
onda je neosporna istina da srednjovjekovnu strukturu bosanske države 
zamjenjuje osmanska državna vlast. To niukom slučaju ne znači prekid 
državno-pravnog kontinuiteta organiziranja državne vlasti na tlu Bosne, 
koja unutar sebe uključuje značajan nivo bosanske autonomije. 
Interpretacije, odnosno osporavanje državno-pravnog kontinuiteta 
Bosne, kao jednog od segmenata složenog sistema ukupnosti njezine 
društvene strukture i jednog od uslova izrastanja bošnjačke nacije iz 
perspektive pozitivističkog historizma, kako to čini E. Redžić, 558 daju 
iskrivljenu sliku o Bosni i Bošnjacima, kao jednom od autentičnih 

557 N. Filipovi ćjedanpogledna osmanskifeudalizam (s posebnim osvrtom na agrarne 
odnose), GDI, IY Sarajevo, I9S2. 

Kanuni i Kanun-name, za bosanski, bercegovački, zvornićki, kliški, crnogorski i 
skadarski sandžak, 

Monumenla Turcica knj. I, Orijentalni institut, Sarajevo, 1957. 

558 “Konstrukcije o državno-pravnom kontinuitetu Bosne pod vlašću Osmanske države 
predstavljaju pokušaj da se proizvoljnim tumačenjem, bez uporišta u istorijskim 
izvorima, povijesti Bosne vrati neprekinuti status državnog poretka i da se na taj 
način, osmanski poredak tretira kao nekakav oblik bosanske autonomije.” 
(E. Redžić, Pogledi iz antiistorije, Krug 99, Sarajevo, 2001, str. 193. 

bosanskih identiteta. Pogledajmo šta govore neumoljive historijske 
činjenice, kao historijski izvori, posmatrani i razumijevam s aspekta 
razvoja društva kao totaliteta. 

Zamjenom državne organizacije srednjovjekovne predosmanske 
Bosne osmanskom državnom organizacijom: 

- Nije zamijenjeno ili protjerano starosjedilačko stanovništvo 
Bosne, dakle, nije prekinut demografski kontinuitet. 

- Nije prekinut multilateralni sadržaj bosanskog društva; mijenja 
se samo njegova karakterologija, što je sasvim normalno u 
razvoju svakog društva. 

- Nije prekinut konfesionalni pluralizam bosanskog društva, 
prije svega, katoličkog i pravoslavnog sadržaja. Prihvatanjem 
islama, taj se pluralizam samo obogačuje. 

- Nije prekinuta zemljovlasnička struktura ogromne većine 
stanovništva, osim vlasništva kraljevske porodice. Posebno 
je značajno istaknuti da je srednji stalež bosanskog plemstva 
zadržao svoje zemljišne posjede (baštine). 

- Nije prekinuto, niti ukinuto ime Bosna sa svim onim što ono 
u sebi sažima; prije svega, ostao je da živi bosanski duh u 
tradiciji, običajnosti, kulturi, umjetnosti i politici, koji je, 
pored svih pojedinačnosti, usvojio i islam, kao još jednu svoju 
duhovno-idejnu sadržajnost. 

Rezultat svih ovih društveno-povijesnih činjenica, a ne želje 
Osmanlija, jeste to da Osmanska država, u državno-pravnom kontekstu, 
Bosnu formira kao autonoman decentralizirani dio centralne vlasti, 
uvažavajući njezinu društveno-povijesnu autohtonu sadržajnost, 
imenujući je uvijek njezinim historijskim bosanskim imenom (Bosanski 
beglerbegluk, Bosanski pašaluk, Bosanski elajet, Bosanski sandžak, 
Bosanski vilajet). “Turska vlast nije uvodila nikakve mjere koje bi 
obezličavale bosanski identitet zemlje. Bosanski sandžak, Bosanski 
pašaluk, Bosanski beglerbegluk, Bosanski vilajet, Bosanski elajet bile su 
uistinu administrativno-upravne oznake turskog izvora, ali uvijek uz 
atribut bosanski.” 559 Posebno je bitno istaknuti da u organima i 
institucijama vlasti u Bosni osmanskog perioda vlast su izvršavali pretežno 
domaći ljudi. Dakle, kontinuitet Bosne nije bio samo u “biološkom 
trajanju,” kako tvrdi Redžić, naprotiv, on je upečatljivo prisutan i vidljiv 
u kontinuitetu bosanskog društva, kontinuitetu pluralizma kultura, 
religija, tradicija, običajnosti, stanovništva i “bosanskog stila”. Sve ove 
pojedinačne sadržajnosti su bosanske i kao pojedinačnosti nužno tvore 


559 V Kržišnik-Bukić, Bosanski identitet izmedu prošlosli i sadašnjosti, Bosanska 
knjiga, Sarajevo, 1997, str. 26. 

neraskidivo bosansko jedinstvo različja. Istina, i Redžić govori o bosans- 
kom identitetu u osmanskom periodu i njegovom neprekinutom konti- 
nuitetu, koji se izražava, ne samo u administrativno-upravnim obilježjima 
Bosne, več i “u imenima gradova, u imenima listova, časopisa, institucija 
i društava.” 560 Kako politički identitet ne egzistira izdvojeno izvan cjeline 
društva i nije potpuno zaseban element društvene strukture, stoga se 
on i izražava političkim institucijama i ukupnom društvenom sadržajnošću 
datog teritorijalno-administrativnog prostora. Manje je bitno pitanje, 
za cjelinu društveno-povijesnog identiteta, stepen centralizacije ili, 
pak, decentralizacije institucija vlasti. Mnogo je bitnije koji se sadržaj 
tim institucijama izražava. Na primjeru Bosne regionalne bosanske 
institucije osmanske vlasti izražavale su upravo dominantno bosansko- 
-bošnjačke sadržaje. 

Jedna ocl specifičnosti organizacije Osmanske države, koja je imala 
značaja i za nacionalno formiranje Bošnjaka jeste i administrativna organi- 
zacija države u kojoj je bez obzira na teritoriju, jezik, etničku pripadnost, 
bilo slobodno narodno opredjeljivanje koje se poklapalo sa konfesio- 
nalnom pripadnošću. 

Osmanska država je preko sistema milleta 561 omogućavala izvjes- 
nu autonomiju i nemuslimanskim vjerskim zajednicama, dozvoljavajući 
da u okviru kršćanskog milleta sva rukovodeća mjesta pripadaju ljudima 
iz crkvene hijerarhije. Naslijeđe i praksa milleta značajno je uticala i na 
profiliranje zasebnih narodnih identiteta izraslih iz konfesionalnih zajed- 
nica. Praksa neidentificiranja države i nacije, teritorije i nacije, nacije 
i države u Bosni i Hercegovini, dobrim dijelom naslijeđe je osmanskog 
sistema milleta. Ovaj sistem omogućio je diferenciranje nacionalnih 
identiteta, na istoj onoj osnovi na kojoj su se izdiferencirali i 
konfesionalni identiteti. To je omogućilo da u Bosni i Hercegovini 
na jedinstvenom teritoriju izrastu tri etno-religijske zajednice, da 
učestvuju u jedinstvenom privrednom životu, dijele sličnu sudbinu, 
nekad u istom, a često i u suprotstavljenim položajima. Sistem milleta 
imao je svoje racionalno utemeljenje i opravdanje, jer religijski identitet 
istovremeno je i dio kulturnog i ukupnog društvenog identiteta, a sve 
se ovo skupa obično “nasljeđuje.” S koljena na koljeno, prenosi se 
porodično ime, čime se nasljeđuje etnički identitet, isto tako u krugu 
porodice, od roditelja se nasljeđuje i religijski identitet. I kao što su 
pravoslavni i katolički stanovnici Bosne i Hercegovine u okviru Osman- 
ske države na ovaj način razumijevali svoj, ne samo religijski, već i ukupni 
narodni identitet, tako su i Bošnjaci, diferencirajući se religijski od 
kršćana, kao posebna religijska zajednica, istovremeno i narodnosno 

560 E. Redžic, navedeno djelo, str. 126. 

561 Najbrojniji millet u Osmanskoj državi bio je millet-i rum. Ovaj millet je obuhvaćao 
hrišćansko pravoslavno stanovništvo (Albance. Bugare, Grke, Srbe). 

se zaokruživali i uobličavali u odnosu na istovjerne Osmanlije. To naro- 
dnosno prepoznavanje i identificiranje Bošnjaka prema Osmanlijama 
ogleda se prvenstveno u jeziku, etničkom porijeklu i pripadnosti zemlji 
Bosni. 

“Prema Turcima i prema centralnim vlastima u Carigradu bosansko- 
hercegovački, sandžački i ostali Muslimani slavenskog etničkog porijekla 
i jezika su sebe u narodnom, političkom i jezičkom smislu smatrali i nazivali 
BoŠnjacima. Tako su ih nazivali i Turci-Osmanlije i sama osmanska 
administracija u svojim službenim aktima. U mnogim se službenim aktima 
Porte bošnjačko ime sreće u raznim vidovima kao regionalna i narodna 
oznaka (Bosnaklar, Bosnak taifesi, Bosnalu takimi, Bosnalu kavm, sve 
u značenju Bošnjaci, odnosno bosanski narod).” 562 Sve do pred sam kraj 
osmanske vladavine, historijski izvori i literatura upućuju na zaključak 
da se naziv Bošnjak odnosi samo na “bosanskohercegovačke muslimane,” 
shvaćene ne samo kao religijska zajednica. Prolazeći Srebrenicom u 17. 
stoljeću E. Celebija o njezinim stanovnicima piše: “Stanovnici su Bošnjaci, 
a raja su im Srbi i Bugari, svi su medutim prijatelji stranaca.” 5 ® M. Ma- 
žuranić polovinom 19- stoljeća ističe da se u Bosni “krstjani ne smiju zva- 
ti Bošnjaci. Kad se reče Bošnjaci: onda Muhamedovci samo sebe razumiju, 
a krstjani su samo raja bošnjačka, a drugačije Vlasi. Bošnjaci i Osmanlije, 
premda su muhamedovci i jedni i drugi, opet se mrze strašno kao prava 
nebrača.” 564 Tz ovog Mažuranićevog stava jasno se vidi izdiferencirana 
etnička podjela u Bosni i Hercegovini, gdje se Bošnjaci ne samo u vjer- 
skom već i u narodnosnom pogledu identificiraju kao zaseban društveni 
identitet, različit i od domaćih inovjernika, religijski i istovjernih Osma- 
nlija, etnički. 

Nisu samo drugi Bošnjake identificirali zasebnim nacionalnim 
identitetom. I oni su sami u osmanskom periodu sebe tako osjećali, 
prepoznavali i pokazivali. Značajan izraz narodnosnog osjećanja i potrebe 
da pokažu svoju narodnosnu oznaku čini praksa književnika Bošnjaka 
na orijentalnim jezicima, koji svom imenu dodaju pridjev al-Bosnawi, 
Bosnali, Bosnavi ili Bosnag. 565 U bibliografskoj obradi književnosti 
Muslimana na orijentalnim jezicima Hazim Šabanović nabraja 44 autora 

562 M. Imamović, O historiji bošnjačkogpokušaja, navedeno djelo, str. 35 i 36. 

563 E. Čelebija. navedeno djelo, str. 100. 

564 M. Mažuranić, Pogled u Bosnu ili kralak. put u ovu krajinu učinjen 1839/40, 
drugo izdanje, Zagreb, 1928, str. 53. 

565 “U arapskom jeziku se pridjevak po rodu (nesebu) ili porijeklu zove nisab (po 
turskom izgovaranju: nisbet). Oblikuje se po pravilu dodavanjem nastavka i na 
korijensku riječ. Tako se pojavljuju imena aI-Bosnawi (Bošnjanin), al-Misri 
(Egipćanin), al-Habaši (Abesinac) i al-Hindi (Indijac) (...) Budući da je pridjevak 
aI-Bosnawi mogao označavati i osobu koja pripada bosanskom rodu ili je na bilo 
koji način povezana s Bosnom, to je opravdano u njernu vidjeti i semantičku preteču 
današnje narodnosne oznake.” (S. Balić, Bosna u egzilu, str. 154 i 155.) 

među Bošnjacima koji pored svog prezimena ističu i dodatak Bošnjak. 566 
Iz ovog pregleđa jasno se vidi da su svi književnici Bošnjaci - muslimani 
po vjeroispovijesti, te da se ne bilježi niti ijedan književnik kršćanske ili 
neke druge neislamske religije, koji sebe naziva Bošnjakom. 

Istražujući imena bosanskih književnika, kaligrafa, poslenika u 
oblasti literature, a koji sebe imenuju pridjevom AJ-Bosnawi, Bosnali ili 
Bošnaq, Smail Balić tvrdi da takvih poslenika “na osmanlijskom knjiže- 
vnom polju nadmašuje navedeni broj od 200 za dva puta.” 567 Da se naziv 
Bošnjaci odnosio samo na “bosanske muslimane,” a ne na cjelokupno 
stanovništvo Bosne i Hercegovine, svjedoči i komunikacija Husein-kape- 
tana Gradaščevića sa srpskim knezom Milošem i austrijskim vlastima, za 
vrijeme Autonomnog pokreta, te komuniciranje Ali-paše Rizvanbegovića 
sa austrijskim vlastima. 568 

Određivanje samo “bosanskih muslimana” nacionalnim imenom 
Bošnjak ima svoje utemeljenje u socijalnoj i političkoj osnovi bosanskog 
društv r a. lako je društvo u Bosni i Hercegovini u suštini izražavalo osma- 
nsku strukturu društva, ono je istovremeno, tokom cjelokupnog osman- 
skog perioda, zadržalo niz vlastitih specifičnosti koje su uticale na narod- 
nosno konstituiranje Bošnjaka u okviru jedinstvene Osmanske države i 
jedinstvene religijske pripadnosti sa Osmanlijama. Jedna od tih specifi- 
čnosti je i to da je Osmanska država, samo u Bosni, u okviru prostranog 

566 Derviš Jakub paša Bošnjak; Muhamed Bošnjak-Ajne Ruri; Servi Bošnjak /čempresi; 
AIi Dede Bošnjak; Vahdeti, Ahmed Bošnjak; šani, Salih Bošnjak -Potur; Visali, Jusuf 
Bošnjak; Allamek, Muhamed Musič Bošnjak, Ibrahim Kazzaz Bošnjak; Asafi Bošnjak 
Hizir Cauš; Mehmed Bošnjak Mufettiš; Bošnjak Alija sin Hadži Mustafe; Hasan 
Bošnjak; šinasi Mehmed čelebi Bošnjak; Husejn Bošnjak - Kodža Muerrih; Sijahi 
Mustafa Bošnjak; Bošnjak Muhamed Halifa sin Husejnov; Katibi Mustafa Bošnjak; 
Hasan Bošnjak Imamović; Aruzi Mehmed Bošnjak; Miri Mehmed beg Bošnjak; Talib 
Ahmed Bošnjak; Mezaki Derviš Sulejman Bošnjak; Samii Abdulkerim Bošnjak; 
Asim Yusuf čelebi/efendi/ Bošnjak; Fahim Salih Bošnjak; Rešid Mehmed Bošnjak; 
Atfi Ahmed Bošnjak; Nutki Ali Dede Bošnjak; Muhlisi hadži Mustafa Bošnjak; Alimed 
sin Hasanov Bošnjak; Nutki Ali Dede Bošnjak; Muhlisi hadži Mustafa Bošnjak; 
Alamed sin Hasanov Bošnjak; Abdulvehhab Bošnjak; Bosnavi: Bošnjak Osman sin 
lbrahimov; Hasan ibn Mustafa Bošnjak; Hasan Husni Bošnjak, Husam Bošnjak; 
Intizami Bošnjak; Jahja Bosnevi; Mehmed Tahir beg Bošnjak; Muhammed Bošnjak; 
Muslihuddin Bošnjak-Travničanin, Šehsuvar paša Bošnjak, Sejh Mahmud Bošnjak. 
(Llporedi H. Šabanović, Književnost Muslimana BiH na orijentalnim jezicima! 
Bibliografija/, Sarajevo, Svjetlost, 1973.) 

567 S. Balić, navedeno djelo, str. 154. 

568 “Isti naziv za Muslimane, tj Bošnjađ ili bosanski narod se upotrebljava i u pismima 
koja su istaknuti sudionici pokreta Husein-kapetana Gradaščevića upućivali 
austrijskim vlastima i knezu Milošu. Iz konteksta pisama što ih je Husein-kapetan 
uputio austrijskom caru i njegovom kancelaru Meternichu, datiranih u Travniku 
13 marta i u Gradačcu 23. juna 1832, vidi se da je on pod pojmom 'bosanski 
narod' obuhvatio samo Muslimane, i to sve bez obzira na stalešku pripadnost. 
Ovaj termin koristio je i Ali-paša Rizvanbegović u komuniciranju s austrijskim 
vlastima." (M. Imamović, navecleno djelo, str. 36.) 

carstva, dozvolila da temeljni privredni sistem - timarski sistem 569 postane 
nasljedan u porodici. Timarski sistem u Osmanskoj državi bio je isključivo 
uslovljen vojnom službom. No, zbog specifičnog karaktera Bosne i Her- 
cegovine, kao granične pokrajine prema krščanskom zapadu, čestih rato- 
va u kojima su stradale bosanske spahije, Porta se odlučila da u Bosni i 
Hercegovini uvede tzv. odžakluk timare. 570 

Odžakluk timari kao osnova društvenog života u Bosni i Herce- 
govini omogučili su nekoliko značajnih, autonomnih i specifičnih 
društvenih tvorevina kod Bošnjaka u odnosu na druge muslimanske 
narode Osmanskog carstva. Prvi rezultat je bio da se u Bosni i Hercegovini 
konstituiralo i obrazovalo, kao posebna društvena grupa, domaće ple- 
mstvo. Druga posljedica i rezultat odžakluk timara jeste da je Bosna i 
Hercegovina na ovaj način sačuvala svoja prirodna bogatstva i svoju 
zemlju za domače ljude. Time su prirodna i ekonomska dobra i institucije 
države bili u rukama domačeg plemstva. Kao posljedica ova dva rezultata, 
jeste treči, a to je da spahijska, kao upravna struktura bosanskog dru- 
štva, djeluje autonomno i, u neku ruku, neovisno od općeg osmanskog 
sistema. Četvrta posljedica odžakluk timarskog sistema i na njemu uspos- 
tavljenog društvenog organiziranja jeste socijalna izdiferenciranost 
bosanskog društva, što ga u narodnosnom smislu čini potpunim, što 
nije bio slučaj sa socijalnim strukturama naroda sa kojima su Bošnjaci 
dijelili jedinstvenu teritoriju i jedinstvenu državnu organizaciju. Po tada 
važećoj teoriji strukture društva, 571 Bošnjaci su kao narod posjedovali 
sve strukturne slojeve društva: a) vezire i spahije (upravljačko-admini- 
strativni sloj) kao vladare i upravljače Bosnom, 572 b) spahijsku vojsku, 
(isključivo vojsku domačih ljudi), c) ulemu kao sloj učenih ljudi, d) zana- 
tlije i trgovce, te vlastite poljoprivredne proizvođače. Takva društvena 
struktura čini bošnjačku narodnu zajednicu potpuno uobličenom 


569 Timar je posjed kojeg je Osmanska država dodjeljivala zaslužnim oficirima, a koji 
im je služio za vlastito izdržavanje i izdržavanje vojske potrebne za odbranu Carstva. 
Timarse dijelio u dvije kategorije, onaj koji je bio dodjeljivan neposrednom službom 
u ratu i zvao se kilic tirnar”, i gidik timar”, dodjeljivan za službu u državi civilnog 
ili vojnog karaktera. 

570 “Odžakluk timar” kao poseban oblik timarskog sistema uveden je u Bosnu, a nije 
više bio uslovljen samo vojnom službom, nego i porodičnom pripadnošću. Bio je 
nasljedan u okt'iru porodice. 

571 A. Ljubović - F. Nametak, Hasan Kafija Pruščak, Sarajevo Publishing, Sarajevo, 
1999, str. 50. 

572 “Još jedna stvar je interesantna u vezi s timarom u Bosni U Bosni je timar dosta 
usitnjen i spada pretežno u onu kategoriju tirnara koje dodjeljuju pokrajinski 
namjesnici. Tako je kontrola iz centra države bila s/aba, gotovo nikakva. (istakao 
A. Đ.) I pored pokušaja centraine viasti da stavi pod svoju kontrolu i te timare, u 
Bosni to ne uspijeva. Cak su česti zahtjevi iz Bosne da se bosanska defterhana ostavi 
Bošnjacima.” (Ahmed S. Aiičic, Pokret za autonomiju Bosne od 1831 do 1832, 
Orijentalni mstitut, Sarajevo, 1996, str. 45.) 

globalnom društvenom grupom koja posjeduje, unutar sebe, kao 
vlastiti sadržaj, sve potrebne uslove da se iskaže kao zasebni socijalno 
razvijeni društveno-povijesni identitet . 573 

DakJe, bošnjačko društvo u Bosni u osmanskom periodu formiralo 
se kao “zrelo” društvo, kao cjelovit sistem, sa begovatom kao domaćim 
plemstvom i upravljačkim slojern društva, te time zadobija političku 
dimenziju, odnosno postaje politički svjesno društvo, što iskazuje vlas- 
titim izrazima za autonomijom, isto tako i kroz nezadovoljstvo seljačkog 
sloja, iskazanog seljačkim bunama. Gradsko stanovništvo, čiju osnovu 
čini ulema, zanatlije i trgovci, čine snagu koja na najsavremeniji način 
toga doba organizira privredu i duhovno-kulturni život, a samim time 
kohezionu vezu društva, iskazanu njegovom organizacijom, čini čvršćom 
i sveobuhvarnijom. Kako su narodi i nacije organizirane zajednice u okviru 
jedinstvenog teritorija, s vlastitom privredom, kulturom, duhovnom i 
političkom organizacijom, uz to i osjećajem zajedničkog pripadanja zaje- 
dnici svih slojeva društva, u slučaju Bošnjaka osmanskog perioda, svi 
uslovi su se ispunili u cjelini. Oni uistinu čine zasebnu narodnosnu givipu, 
teritorijalno, ekonomski, vjerski, interesno i kulturno povezanu u jedins- 
tvenu cjelinu. Zbog tih razloga su i imali mogućnost da se u vrijeme 
pokreta za nacionalnim organiziranjem i organiziraju i zatraže auto- 
noman položaj Bosne i Hercegovine i sebe u njoj u odnosu na Osmansko 
carstvo. 

Dva, sigurno najznačajnija, društveno-historijska događaja u 
osmanskom periodu, koja su značajno doprinijela jačanju bošnjačke 
samosvijesti, jesu Boj pod Banjom I.ukom 1737. 574 i Autonomni pokret 
Husein-kapetana Gradaščevića. 575 Ova dva đogađaja definitivno su 
učvrstili bošnjačku svijest o sebi kao političkom narodu, koji sudbinu 
naroda i sudbinu zemlje Bosne treba sam uređivati. Poseban značaj ovim 
događajima daje činjenica da su u oba slučaja Bošnjaci vlastitim snagama 
pokušali ostvariti ključne ciljeve svoje egzistencije. U Boju pod Banjom 

573 U svojim putopisima Evlija Čelebija o zanimanjima Sarajeva kaže: “Jedan dio naroda 
služi kao graničarski ratnici, drugi su državni službenici a treci obrtnici i mjenjači 
(sarraf). Jedan dio stanovništva bavi se trgovinom. Jedna grupa stanovnika služi 
kao sejmeni (sekban) paša i aga, te pobiru državne clohotke (mali mTrT)”. Skoro 
istovjetnu socijalnu strukturu stanovništva Čelebija uočava i u drugim gradovima. 
Tako, za stanovništvo Banje Luke kaže da su jedni trgovci “drugi su, opet, gazije i 
borci za vjeru, službenici časnog šerijata”. Pored baščovana, Čelebija navodi i stalež 
(socijalni sloj - op. A. Đ.) privrednika i zanatlija. (E. Čelebija, Pnlopis, Sarajevo 
Publishing, Sarajevo, 119, 216 ) 

574 O. NovIjanin-A.Hadžinesimović, Odbrana Bosne 1736-1739-, Islamska pedagoška 
akademija Zenica, 1994. 

S. Bašagić, Kratka upula u prošlost Bosne i Hercegovine, 95-100. 

E. Redžić, navedeno djelo, 52-54. 

575 A. S. Aličić, Pokret za autonomiju Bosne od 1831-1832. god., Orijentalni institut 
u Sarajevu, Sarajevo, 1996. 

Lukom, odnosno u odbrani Bosne, učestvuju isključivo Bošnjaci. Tu su 
zajedno i dobrovoljno bili krajiški kapetani, bosanski alajbezi, janjičari, 
sa zaimima i timarlijama, te širom Bosne mobilizirani “obični” Bošnjaci. 
“Svijest o tom posebnom položaju narod je izražavao izrekom: ’Baška 
Bosna, baška urmelija’.” 576 U ovoj izreci, pored svijesti o zasebnosti 
naroda, kristalizirana je i narodna svijest o zasebnosti Bosne i njezinog 
autonomnog položaja u osmanskoj organizaciji državne vlasti, u 
teritorijalno-upravnom smislu. “I turska vlast je pučanstvo Bosne tretirala 
kao samosvojnu i posebnu zajednicu, te ga do kraja XVIII stolječa nazivala 
’bosanski narod’, uprkos istodobnom razlikovanju ljudi po kriteriju 
religije. Tek tad se u zvaničnim dokumentima počinju pojavljivati riječi 
millet, kavm, taifesi, koje određuju pojam naroda. Tako je srb-ntilleti 
značilo Srbi, srpski narod, bošnjak-kavmi Bošnjaci, bošnjački narod.” 577 
Bošnjačku samosvijest neposredno pred Boj pod Banjom Lukom 
značajno naglašava činjenica da je zvanični stav Carevine bio da se Bošnjaci 
drže pasivno, kako bi se izbjegao širi sukob sa Austrijom. Neposredno 
suočeni s opasnošću, Bošnjaci nisu dijelili takvo mišljenje. lako 
desetkovani ratovima koje su vodili od 1711. do 1739- godine i masovnog 
stradanja od kuge i gladi, odlučili su da se vojno suprotstave Austriji, ne 
tražeći pomoć od Porte. 578 Iz proglasa kojeg je austrijski car Karlo VI u 
pripremi zauzimanja Banje Luke i Bosne uputio hrišcanima u Osmanskoj 
carevini, Bošnjaci su shvatili da sami moraju odlučivati o svojoj sudbini. 
Zato M. Imamović konstatuje da je “ovaj veliki boj i bošnjačka pobjeda 
pod Banja Lukom imao za Bošnjake značaj presuđnog otadžbinskog i 
domovinskog rata.” 579 S. Bašagić također konstatuje da su bosanski ajani 
u Travniku na sastanku ajanskog vijeća odlučili da odlučno pruže otpor 
Austrijancima, ne mareći mnogo za upute iz Carigrada da se ne remeti 
primirje sa Austrijancima. 580 


576 M. Imamovi ć, Historija Bošnjaka, str. 316. 

577 V Kržišnik-Bukić, navedeno djelo, str. 26. 

578 “Stradanje bosanskih Muslimana sc nastavlja tokorn prve polovine lS.stoIjeća 
kao i kasnije u ratovima koje su Turci vodili na granicama Bosne i na stram (u 
Rusiji i Perziji) od 1711. do 1739. godine izginulo je preko 20.000 najvrednijih 
Bošnjaka. U isto vrijeme bosansko stanovništvo je masovno stradalo od kuge, 
gladi i drugih elementarnih nepogoda. U četvrtoj deceniji 18. stoljeca samo za pet 
godina u nekim krajevima Bosne, naročito istočne, kuga je pomorila preko 20.000 
lica.” (A. Sućeska, Bosanski Muslimani u osmanskoj driavi, Pregled, br. 5/1974, 
Sarajevo, str. 492.) 

579 M. Imamović, navedeno djelo, str. 301. 

580 Ajansko vijeće, po Bašagiću, reagiralo je na sljedeći način: "Što veliki vezir Alimet 
paša i ćehaja mu Osman-beg prijete, ako bi austrijska vojska i prešla na tursko 
zemljište, da joj se ne stane na put, od dvoje mora biti jedno. Ili ne razumiju položaj, 
ili su zavedeni, zato nijesmo dužni slušati njihove zapovijedi. Otpor mora biti pa 
makar nas sve stao glave i imanja.” (S. Bašagić, navedeno djelo, str. 95.) 

Ovakva ođluka Ajanskog vijeća upućuje na zaključak o visokom 
stepenu političke samosvijesti i vlastitoj odgovornosti prema odbrani 
Bosne kao svoje domovine i bošnjačkog naroda, vlastitim snagama i 
sredstvima, po cijenu remećenja globalnih interesa Osmanskog carstva. 
Zato nam se čini pojednostavljenom tvrdnja E. Redžića da u “ratu sa 
Austrijancima Bošnjaci su branili Bosnu od Austrijanaca za Osmansko 
carstvo; od jednih osvajača za održanje vlasti i vladavine Osmanlija.” 581 
Kada je odbrana Bosne u pitanju, konkretno Boj pod Banjom Lukom, 
onda ova tvrdnja E. Redžića nema realno utemeljenje. Ovdje se Bošnjaci 
nisu borili za vlast osmanskih vezira nad Bosnom, već za vlast i život 
Bošnjaka u Bosni, u okvirima Osmanske države, umjesto u okvirima 
Austro-Ugarske. Da nisu branili Bosnu u Boju pod Banjom Lukom, 
Bošnjaci bi pali u austrougarsko ropstvo ili progon kao i u onim krajevima 
koje je Austrija ranije zauzela. Pobjedom u ovom Boju, Bošnjaci su 
odbranili Bosnu i u njoj sačuvali svoju prisutnost, vladali u Bosni u 
okvirima Osmanskog carstva. O značaju odbrane Bosne pod Banjom 
Lukom i učvršćivanju bošnjačke samosvijesti najbolje svjedoči epska 
tradicija i književnost, koju ističe M. Imamović. 582 

Pokret za autonomiju Bosne pod vođstvom Husein-kapetana 
Gradaščevića, iako u sebi nije uspio cia uključi i hercegovačke ajane, nosi 
obilježje općenarodnog pokreta. On se istovremeno uklapa u široku 
mrežu nacionalno-oslobodilačkih pokreta toga vremena mnogih 
neturskih naroda. Ma koji motivi bili bosanskih ajana, da krenu u borbu 
za autonomiju Bosne, taj pokret u sebi sadrži socijalne i političke 
posljedice, koje ce dalekosežno odrediti bošnjačko nacionalno 
samorealiziranje. O motivima pokreta kao i njegovoj političkoj osnovi 
cio sada su izrečena različita mišljenja, od toga da je bio reakcija 
konzervativnog bosanskog begovata na reforme u Osmanskom carstvu, 
što tvrdi najprije srpska historiografija, do ocjene da je pokret autentična 
“posljedica svijesti o sebi i o svojoj zemlji naroda koji je tu živio ili ljudi 
koji su tu živjeli, mi sasvim ozbiljno tvrdimo da taj narod, kao nešto 
različito od ostalih naroda i različito od drugih naroda, pogotovu onih 
čija je vlast u to doba bila u toj zemlji. Zaista, jeste stari narod i nacionalno 
svjestan u svojoj vrlo staroj zemlji, a ovaj Pokret je nepobitan dokaz za 
to, i to, on se ne zove Muslimani ili drugačije, nego Bošnjaci.” 583 A. Aličić 

581 E Redžić, navedeno djelo, str. 54. 

582 “Književnost o Banjalučkom boju, kao općenita cjelokupna bošnjačka literatura, 
kako na bosanskom tako i na orijentalnim jezicima, izražava svijest njenih stanovnika 
o svom bošnjačko-muslimanskom identitetu. Tajje idenlilet jasno određen i omeden, 
na jednoj strani rodnim bosanskim tlom a na drngoj dubokom sviješću o pri- 
padnosti islamu. (istakao A Đ.) Ta svijest je koliko duhovna, toliko i sociološka 
kategorija i ona je kao takva jasno prisutna u cjelokupnom bošnjačkom književnom 
stvaralaštvu.” (M. Imamović, navedeno djelo, str. 302.) 

583 A. Aiičić, navedeno djelo, str. 345. i 346. 

je jedan od autora koji, koristeći historijske izvore i kritički se osvrćući 
na dotadašnje teorijsko određenje pokreta, daje dosta iscrpno i originalno 
tumačenje tog centralnog događaja, kako autor kaže, u trajanju osmanske 
vlasti. Aličić još u Predgovoru svoga djela ističe nedostatke dotadašnje 
misli o pokretu, koju posebno karakterizira anatemiziranje bošnjaštva 
kao nacionalnog obilježja Pokreta. Također je i “gradski korpus sta- 
novništva predstavljen u esnafu i janjičarstvu interesno povezanih u 
jedinstveni sloj bosanskog društva, koji je bio osnovni nosiiac ideje o 
autonomiji i samostalnosti; krupni spahijski sloj - begovat - kao dio 
stanovništva koji je imao visoko razvijenu državotvornu svijest, 
ekonomsku moć i političku zrelost, da zajedno sa gradskim slojem orga- 
nizira cijeli narod, dakle, i onaj dio seoskog stanovništva i povede taj 
pokret .” 584 

Ono što ovom pokretu, sa stanovišta nacionalnog samo- 
konstituiranja Bošnjaka, daje vrijednost jeste njegova bošnjačka na- 
cionalna odrednica i poimanje Bosne kao vlastite domovinske odrednice. 
Ovo se najbolje vidi ako se svestrano utvrde uzroci nastanka pokreta. 
Aličić medu njih, sa jednakom snagom značenja, ubraja spoljnu opasnost 
za Bosnu kao zemlju; ukidanje janjičara uslovilo je promjenu socijalne 
strukture društva koja u prvi plan u društvenom i političkom životu 
Bosne “izbacuje” domace strukture stanovništva, svjesne svog položaja, 
svjesne svoje odgovornosti za vlastitu sudbinu. Drugi važan uzrok za 
nastanak pokreta jeste socijalno stanje i način organiziranja pro- 
izvođačkog sloja u društvu. Sve ovo upućuje na zaključak da su su- 
protnosti između Bošnjaka i Carigrada izvirale iz specifičnog društvenog 
razvoja u Bosni. Sljedeći u nizu razloga neslaganja sa Portom jeste 
“vraćanje” Srbiji šest nahija na desnoj obali Drine. Taj potez Porte 
direktno je zadirao u interes Bošnjaka. “S odvajanjem još nekih dijelova 
Bosne, makar i s desne strane Drine, za Bošnjake je značilo direktan 
napad na Bosnu i njenu integralnu cjelinu, i to od strane sultana. Vi- 
djećemo kasnije da Bošnjaci sultana svrstavaju u isti koš sa Milošem, kao 
neprijatelja vjere i države, a posebno Bosne .” 585 Iz analize uzroka pokreta 
jasno se vidi da je njegova osnova i socijalne i političke prirode, te da 
bez obzira na to što “bosanski Muslimani” čine njegovu glavninu, on po- 
prima široku društvenu osnovu, koju čini bosanski narod višekonfesio- 
nalnog sastava. 

Analizirajući autonomistički pokret, M. Imamović 586 kaže da je on 
rezultat otpora bosanskih ajana reformama sultana Mahmuda II, te ističe 


584 A. Aličić, navedeno djelo, 9. i 10. 

585 A. Aličic, navedeno đjelo str. 184. 

586 M. Imamović, Historija Bosnjaka, 333-337. 

zapažanje tadašnjih stranih posmatrača 58- o karakteru odnosa Bosne 
prema centralnoj vlasti. Uzroke neuspjeha pokreta Imamović vidi u tome 
što nije bio u đovoljnoj mjeri povezan sa širokim slojevima bosanskog 
stanovništva. Da je Imamovićev zaključak tačan, potvrđuje čin suprotsta- 
vljenosti hercegovačkih ajana Rizvanbegovića i Cengića pokretu i njiho- 
vom direktnom vojnom učestvovanju na strani centralne vlade u gušenju 
ustanka. Cilj bosanskog autonomističkog pokreta, iako kratkotrajan, 
postignut je. Poslije kratkotrajnih vojnih uspjeha, konkretnije, poslije 
pobjede bosanske vojske nad osmanskom na Kosovu, Husejn-kapetan 
je izabran za bosanskog vezira, 588 što je za posljedicu imalo proglašenje 
autonomije Bosne. Autonomija je zvanično proglašena i objavljena 
31. 11. 1831. godine. 

Značaj pokreta, i pored njegovog neuspjeha, nalazi se u svebosa- 
nskom karakteru, u ideji autonomije. Ta ideja je nadživjela tadašnji pokret, 
što svjedoče naredna događanja, a prije svih akcija koju je vodio Omer- 
-paša Latas 1850-1852. godine. 589 Kako je većina svih struktura bosanskog 
društva (zemljoposjednici, janjičari, ulema, ajani i seljaci) bila protiv 
centralne vlade i predloženih reformi, Porta je odlučila da uništi bosansko 
plemstvo. Za godinu dana, koliko je trajao Latasov pohod na Bosnu, us- 
pio je da uništi “one političke snage koje su stoljećima predstavljale po- 
litički narod u historiji Bosne i Bošnjaka. Sa povijesne distance gledano, 
te su se snage, iako sa svojih ekonomsko-socijalnih pozicija, ustvari borile 
za autonomiju Bosne u Osmanskom carstvu ’’ 590 Latasova akcija u Bosni, 
pored postavljenog zadatka provođenja započetih reformi Osmanskog 
carstva za rezultat je imala skoro potpuno uništenje bošnjačkog plemstva 
u Bosni. Posljedice Latasove akcije imale su više negativnih rezultata. 591 
Pored pominjanog uništenja bosanskog plemstva, u bitkama je poginulo 
dvije i po hiljade bosanskih mladića. Glavni vođa otpora Latasovoj akciji 
bio je Ali-paša Rizvanbegović. “Po njegovom mišljenju prihvatanje na- 
redaba fermana značilo je izgonjenje Bošnjaka iz Bosne. U narodu je sa- 
čuvano predanje da je Ali-paša tom prilikom prorekao da ako sve bude 
onako kako zahtijeva Latas, Bosna neće biti bosanska ni trideset godina. 
To proročanstvo se obistinilo.” 592 


587 “Tadašnji strani posmatrači u Bosni, uglavnom konzuli velikih sila, primijetili su 
da su bosanski ajani, kao neposredni gospodari u kadilucima, učinili od Bosanskog 
pašaluka jednu svoju osobenu konfederaciju.” (M. Imamović, navedeno djelo, str. 
333.) 

588 Huseina Gradaščevića bosanski ajani su za vezira proglasili 18. 7. 1831. godine u 
Zabilju kod Viteza u kuli Hadži Mujage Zlatara. 

589 G. Šljivo, Omer-paša Latas, Svjetlost, Sarajevo, 1977. 

590 M. Imamović, navedeno djelo, str. 336. 

591 A. Aličić, Uređenje bosanskog elajeta od 1789. do 1878. godine, Orijentalni 
institut, Sarajevo, 1983, 64-76. 

592 A. Aličić, navedeno djelo, str. 67. 

Poslije Latasove akcije bosansko društvo, zbog karaktera vlasničkih 
i nacionalnih odnosa, još više je opterećeno povećanim socijalnim 
nemirima i suprotnostima, koje su istovremeno imale i karakter 
nacionalnih sukoba i netrpeljivosti. Osman Serif Topal-paša (1861.- 1869.) 
pokušao je da riješi te nagomilane socijalno-nacionalne suprotnosti u 
okviru Osmanskog carstva. On je u prvom redu pokušao da, umjesto 
vodeće uloge bosanskog plemstva, na društvenu pozornicu Bosne kao 
vodeću snagu podigne trgovce i male industrijalce, odnosno da razvojem 
zanatstva, trgovine i izgradnjom cesta 593 udari temelje savremenom 
građanstvu. Da bi realizirao svoju koncepciju privrednog razvoja Bosne, 
osposobljavanje građanskog sloja društva i realizaciju ideje 
interkonfesionalnog bošnjaštva Osman Topal-paša pokreće izlaženje 
službenog vilajetskog lista “Bosna”. Ono što je posebno značajno za ovaj 
list jeste da je štampan dvojezično: na turskom i na bosanskom jeziku. 594 
Za vrijeme vladavine Bosnom Osman Topal-paša podiže mnoge značajne 
javne objekte, otvara svjetovne škole (ruždije), te obnavlja i otvara prvu 
modernu štampariju 1866. godine u Sarajevu. “Pored službene ’Bosne’ 
u Sarajevu se uskoro pojavio i prvi privatni bošnjački list, ’Sarajevski 
cvjetnik’, čiji je izdavač i urednik bio Mehrned Saćir Kurtćehajić. Njegov 
osnovni cilj je bio da zaštiti Bosnu i Bošnjake od olahkog omalovažavanja 
i svojatanja od strane tadašnje srpske i hrvatske štampe.” 595 U domenu 
političko-nacionalnih odnosa; Osman Topal-paša čini napore da 
nacionalnu icleju bošnjaštva, koju su izgleda istinski nosili samo 
“muslimani”, 596 proširi i na pripadnike pravoslavne i katoličke vjere. 
Proširenje ideje bošnjaštva na sve stanovnike Bosne i Hercegovine, bez 
obzira na konfesionalnu pripadnost, bilo je u interesu i centralne 
osmanske vlasti, da bi pomoću nje zaustavila i spriječila širenje nacionalnih 
ideja srpstva i hrvatstva iz susjedstva. Tu ideju je pokušao realizirati Omer- 
-paša Latas 597 u sklopu provođenja reformi koje je inicirala centralna 
osmanska vlast. Osman Topal-pašina ideja naišla je na podršku kod 

593 Za vrijeme vladavine Osman Topal-paše izgrađena je cesta Sarajevo-Bosanski Brod. 

594 “’Bosna’ je štampana na osam strana: četiri unutrašnje arebicom i na turskom 
jeziku, a četiri spoljašne srpsko-hrvatskim, ćirilicom i Vukovim pravopisom(...). 
List je izašao ukupno u 363 broja.” (N. Duraković, navedeno djelo, str. 89.) 

595 M. Imamović, navedeno djelo, str. 341. 

596 “Naziv Bošnjakkao obilježje porijekla, povijesne suštine i etničke svijesti te bosanske 
domovinske pripadnosti koja nosi i nastavlja tradiciju srednjovjekovne države 
Bosne, prirodno su i bez promjene i historijskog kolebanja nosili samo muslimani 
u toku cijelog razdoblja osmanske vladavine, ne podrazumijevajući pod njim 
krstjane i hristjane, a mnogi su ga isticali i uz svoje lično ime kao znak razlikovanja 
medu Turcima i drugim narodima.” (M. Rizvić, navedeno djelo, str. 27.) 

597 “Cak je Latas surađivao sa mnogim kršćanskim prvacima, a naročito sa Ivanom 
Franom Jukićem, mladim svećenikom iz Varcar Vakufa. Uloga jukića u ovom ustanku 
bila je sasvim prljava, jer se sastojala od doušništva i kinjenja protiv Muslimana.” 
(A. Aličić, navedeno djelo, str. 69 ) 

“bosanskih muslimana,” dok je kod druge dvije konfesionalne zajednice 
u Bosni i Hercegovini ostala slabo primljena. Da li će ideja interkonfesio- 
nalnog bošnjaštva biti jedna velika zabluda, kako smatra E. Redžić, 598 ili je to 
reaina dimenzija bosanskohercegovačkog društva, čiju su realizaciju 
onemogućavali kasniji nacionalni pokreti iz Srbije i Hrvatske, pokazat će 
naredni događaj, a prije svega austrougarska okupacija Bosne i Herce- 
govine. 


III.3. Austrougarska okupacija i Bošnjaci 

Austrougarska okupacija Bosne i Hercegovine mnogo je više 
značila u životu bošnjačkog naroda od prostog čina okupacije i promjene 
državne vlasti na jednom području. “Dolaskom švabe - austrougarskog 
administratora - u Bosnu 1878. godine, nastao je u životu bosanskih 
Muslimana dubok prelom. Jak val europeizacije zahvatio je čitavu zemlju. 
Način rada i odijevanja, prehrana, običaji pri stolu, školski sustav, pismo 
- sve se promijenilo. Muslimani su se polako morali oprostiti od svojih 
tađašnjih pisama arebice i bosančice. Među njirna nema više ni onih koji 
pišu svoja književna djela na arapskom, turskom i perzijskom jeziku ili 
stvaraju na području alhamijado književnosti ” 599 Kad je u pitanju Bosna 
i Hercegovina i njezin etnički sastav, onda se može reci da okupacija nije 
značila isto, niti je imala jednake posljedice za sve bosanskohercegovačke 
narode. Na kulturno-civilizacijskom planu okupacija je značila smjenu 
civilizacija: otomansko-islamsku civilizaciju zamjenjuje austrijsko-krš- 
ćanska. Ova smjena različito se odrazila na dalji tok razvoja bosanskoher- 
cegovačkih naroda. Dok je kršćansko katoličko stanovništvo okupaciju 
priželjkivalo i austrijsku upravu prihvatilo dobrodošlicom, a srpsko- 
pravoslavno stanovništvo se držalo dosta rezervisano, dotle je bošnjačko 
okupaciju doživjelo kao neprijateljski čin, uperen direktno protiv 
bošnjačkih životnih interesa. “S dolaskom Austro-Ugarske, koja je uz to 
označenakao ’kaurska’ katolička, odnosno antiislamska, kojaje stoljećima 
bila sinonim neprijatelja, muslimani se nalaze u velikom, prije svega 
emocionalno-psihološkom procijepu: (istakao A. Đ.) između nemi- 
novnosti da gotovo prekonoćno odbace Istok i istočno i nemogućnosti 
da prihvate 7 .apad i zapadno. Raclikalni kulturni preokret i civilizacijska 
smjena koja u Bosni, s dolaskom jedne moderne evropske sile, nemino- 
vno pritišće, Muslimane dovodi u poziciju ekonomske ugroženosti, 
kulturne i emocionalno-psihološke nestabilnosti, nesnalaženja pa i 
svojevrsnog fatalizma.” 600 Ako su narodi Bosne i Hercegovine okupaciju 

598 E. Redžić, navedeno djelo, str. 60. 

599 S. Balić, Bosna u egzilu, мг. 21. 

600 N. Duraković. navedeno djelo, str. 63. 

doživjeli različito, Austro-Ugarska je izražavala jedinstr r o ciljeva oku- 
pacije. 601 Okupacijom Bosne i Hercegovine, Austro-Ugarska je otvorila 
vrata ekspanziji na jugoistok Evrope. 

Pripreme i pokušaji osvajanja Bosne i Hercegovine postojali su 
mnogo ranije, čak 1 od polovine 19- stoljeća. Bosna i Hercegovina je u 
vojnom i privrednom pogledu predstavljala najneposredniji 
austrougarski cilj. 602 U vojnom i teritorijalnom pogledu, Bosna i 
Hercegovina je duboko uranjala u zemlje Habsburške krune. Posebno 
se nesigurno osjećala Dalmacija. Nova vlast u svim segmentima života 
donosi promjene: mijenja se način privređivanja, vrši se preorijentacija 
u odnosu na dotadašnje društvene vrijednosti, odnosno mijenja se 
kompletan način i stil života. Te promjene jače utiču na uobličavanje 
nacionalnih identiteta u Bosni i Hercegovini, ali istovremeno dovode 
Bošnjake u nimalo jednostavan položaj. Kad je u pitanju intenzivnije 
etničko điferenciranje, izazvano novim načinom života, ono se osjeća 
na svakom koraku, a najprije u kulturnom pogleđu. I za vrijeme 
Osmanske države osjećala se razlika između kršćanskog stanovništva, 
posebno na selu. Gradsko stanovništvo se u tom pogledu jedva 
razlikovalo, prije svega u načinu odijevanja. I dokkršćansko stanovništvo 
brzo i lahko napušta elemente orijentalno-islamske kulture, Bošnjaci, 
u nemogućnosti da to prihvate>,ljednostavno se izoliraju i povlače u 


601 “1) preuzima veliki koraku ekonomskoj i političkoj ekspanziji ka jngoistoku; 

2) sprječava stvaranje neke velike slavenske države na svojim južnim granicama; 

3) osigurava svom kapitalu u pogledu prirodnih bogatstava i općih privrednih 
potencijala izuzetno značajno područje.” (M. Imamović, navedeno djelo, 345. i 
346.) 

602 Odmah nakon odluke Berlinskog kongresa u Zagrebu je osnovana glavna agentura 
za iseljavanje u Bosnu i Hercegovinu, koja je radila na useljavanju kršćanskog 
stanovništva u Bosnu i Hercegovinu, sa ciljem što veće eksploatacije 
bosanskohercegovačkih prirodnih i Ijudskih resursa. Odbor je izdao “Oglas i poziv 
za iseljavanje u Bosnu, ” u kome izmedu ostalog piše: “Opšte je poznato da je Bosna 
bogata raznim neiscrpnim izvorima. To je zdrava zemlja, plodna sa obiljem rijeka 
i šuma, gdje je život veoma jeftin i gdje se lako dobije, sve što iskazuje komfor 
Zemlja, gdje su njive glavni izvori blagostanja, uspješno se obraduje s obzirom na 
izvanredno plodno tlo i zemljište. Svojstveno za Bosnu je to, da bi se od žitnica i 
plodova moglo stvoriti kananitsko obilje, sve je vrlo jeftino kao i radna snaga. 
Radi toga sa postojećim kapitalom mogli bi se postići mnogo veći uspjesi nego u 
bilo kojoj drugoj zemlji na svijetu, ne izuzevši Sjevernu Ameriku i Rusiju. Bosna je 
takva zemlja, čija će se vrijednost bogatstva sve više povećavati, gdje će rad jednog 
muškarca uvijek moći njega i porodicu da hrani, gdje postoje široke mogućnosti za 
zaposlenje svih vrsta za svakoga. To je zemlja, čija veličanstvena vodena snaga i 
ogromna bogatstva u drvetu i uglju, mogu svakoj industriji dobro doći - ukratko 
rečeno, zemlja bogata prirodnim blagom kojoj su samo potrebni; inteligencija, 
radna snaga i kapital, trgovina i zanatstvo da bi se stvorila zemlja sreće, jedna od 
najveličansnenijih zemalja svijeta.” (navedeno prema: S. Cerić, navedeno djelo, 
str. 143.) 

sebe. 603 Mnogobrojni su uzroci različitog doživljaja i prihvata austrouga- 
rske okupacije bosanskohercegovačkih naroda. No, ono što je sigurno, 
jeste da je svaka nacionalna zajednica u Bosni i Hercegovini imala vlastitu 
socijalnu strukturu, različitu od strukture drugih dviju nacionalnih 
zajednica. Iz te različite društvene strukture, kao posljedice različitih 
društveno-političkih i historijsko-razvojnih položaja, proizašli su i različiti 
ciljevi i interesi. 

Bošnjaci su još u osmanskom periodu zaokružili svoje kompletno 
socijalno struktuiranje i posjedovali su sve glavne strukturne slojeve 
društva: političku elitu, ulemu, gradsko stanovništvo (zanatlije, trgovce), 
kao srednji sloj društva, i seljaštvo. Svi slojevi bošnjačkog nacionalnog 
bića bivaju pogođeni okupacijom. Osjećali su da se njihov položaj 
mijenja, da su ugrožena njihova stečena prava i tradicionalni način života, 
te u nemogućnosti da promijene ni uslove, ali ni sebe same, kod njih 
“otpočinje proces etničkog učahurenja, zatvaranja u sebe, u svoju patrijar- 
halnu kulturu i sl.” ć0 1 Jedini proces koji su uspjeli da organiziraju Bošnjaci 
u prvim godinama austrougarske vlasti nad Bosnom i Hercegovinom 
jeste iseljavanjeig No, prije nego što ukažemo na posljedice iseljavanja 
Bošnjaka iz Bosne i useljavanja stanovništva u Bosnu i Hercegovinu iz 
drugih dijelova Monarhije, istaknut ćemo najbitnije elemente socijalne 
strukture Srba i Hrvata, kako bismo lakše razumjeli njihov odnos prema 
okupaciji. 

“Stanovnici Srbi, pravoslavci, bili su u Bosni najvećim dijelom 
seljaci, ftTnogi od njih kmetovi muslimanskih zemljoposjednika sredinom 
devetnaestog stoljeća Svecenici srpsko pravoslavne vjere živjeli su u 
selima. Mnogi su bili nepismeni i nisu se razlikovali od seljaka kojima su 
služili. (...) jBosanski su katolici bili etnički Hrvati. Kao i Srbi većinom su 
bili seljaci koji s propadanjem turske vlasti postepeno prestaju biti 
kmetovi muslimanskih veleposjednikaj (...) Sve do kraja austrijskog 
razdoblja, politički najjače izraženi Hrvati u Bosni bili su članovi katoličke 
vjerske organizacije.” 605 Iz naprijed navedene deskripcije vidi se da)ni 
bosanski Srbi ni bosanski Hrvati skoro uopće nemaju plemstva, a i 


603 “Preveliko oslanjanje na oportunističko vodstvo koje je u najvećem broju bilo iz 
reda begovata i uleme, gledanje u religiji nacionalnog spasitelja i s tim u vezi otpor 
prema modernom školstvu i prosvjećivanju, postupno gubljenje orijentalnih 
kulturnih oslonaca i uopšte nesnalaženje u novim civilizacijskim tokovima, uz 
nedostatak jasne politićke koncepcije i organiziranih klasnih snaga koje bi tu 
koncepciju provodili, dovodi do ’gubljenja smisla za snalaženje u novonastalim 
prilikama’ (Dr. M. Begović) ’, što ima dalekosežne posljedice za ukupne tokove klasno- 
-nacionalne emancipacije muslimanskog naroda.” (N. Duraković, navedeno djelo, 
str. 64.) 

604 N. Duraković, navedeno djelo, str. 64. 

605 R. Ј. Donia, Islam pod dvoglavim orlom, Muslimani Bosne i Hercegovine 
1878.-1914, ZORO, Zagreb-Sarajevo, 2000, str. 16 i 17. 

sveštenstvo im je vrlo neobrazovano. Zbog toga oni novu vlast, prije 
svega što je kršćanska, doživljavaju kao priliku da poprave svoj socijalni 
položaj. Ogroman broj kmetova očekuje izlazak iz kmetovskog položaja 
i očekuje da to pravno regulira nova državna vlast. Njenom uspostavom, 
znatno se popravlja socijalna struktura Srba i Hrvata, dok se, nasuprot 
tome, javlja privredno i ukupno društveno siabljenje Bošnjaka. Ne samo 
da okupaciona vlast socijalno-političkim promjenama uzrokuje značajne 
strukturne promjene unutar etničkih zajednica, već istovremeno sa pro- 
mjenama društveno-političkih uslova omogućava dva paralelna procesa: 
iseljavanje i useljavanje u Bosnu i Hercegovinu, što za posljedicu ima 
promjenu cjelokupne demografske strukture bosanskohercegovačkog 
društva i po socijalnoj i po ngcionalno-konfesionalnoj osnovi. 

Neophodno je istaći da su na promjenu etničko-konfesionalne 
strukture stanovništva bosanskog društva na štetu Bošnjaka, pored iselja- 
vanja, značajno uticali ratovi i kuge. Poznato je da su od 17. do 19- stoljeća 
Bosnom harale velike epidemije kuge. Zbog ove bolesti je najviše umiralo 
gradsko stanovništvo, a, kako su sve veće bosanske gradove (Sarajevo, 
Mostar, Banja Luka i dr.) naseljavali pretežno Bošnjaci, jasno je da su u 
najvećem procentu oni i umirali. 

Kako smo naprijed istakli, jedini proces koji su uspješno organizirali 
Bošnjaci jeste iseljavanje u Tursku. 606 Ovaj proces je bio direktna posljedica 
austrougarske okupacije i nemogućnosti “bosanskih Muslimana” da se 
prilagode novim privrednim i socijalno-političkim uslovima života. Mnogo 
je razloga doprinijelo cla Bošnjaci s velikim teškoćama prihvataju 
zapadnoevropske norme i vrijednosti, uspostavljene okupacionom vlašću. 
Zasigurno da je tradicionalni način života Bošnjaka, uspostavljen na 
vrijednosnim normama islama, kroz vijekove izgubio one dimenzije koje 
mu omogućavaju da u zatečenim društvenim uslovima te iste društvene 
uslove prilagođava islamskim zahtjevima. Dugogodišnje borbe i 
neprijateljstvo između Osmanske carevine i Austrije, gdje su na strani 
Osmanske carevine kao vojnici aktivno učestvovali Bošnjaci, ostavili su 
tragove u emocionalno-psihološkom raspoloženju prema Austrijancima, 
kao neprijateljima islama. Narodna epska tradicija, kao ova pjesma: “Ovakva 
je krvava krajina / s krvi ručak, a s krvi večera,/ svak krvave žvače zalogaje,/ 
nikad bijela danka za odmorka,” upečatljivo opisuje krvavu i oporu 
svakidašnjost bošnjačke borbe za opstanak. Upravo iz tog dugogodišnjeg 


606 “Tačan broj iseljenih Muslimana od 1878. do 1918. doista je teško utvrditi. Po zvaničnim 
austrougarskim podacima (u koje je i oficijelna uprava sumnjala јег je to po pravilu 
isticala da su podaci 'prilično pouzdani’) iselilo se 61.114 Muslimana. Ako je samo 
1910. god iseljeno ргеко 17.000, onda ova brojka doista nije vjerodostojna, po 
nekima (npr. V Bogičević: ’lseljavanje Muslimana BiH u Tursku' radi se o broju oko 
150.000 duša.” (N. Duraković, navedeno djelo, str. 87.) 

neprijateljstva i aktivnosti kršćanskih osvajača u ubijanju, pokrštavanju, 
rušenju, paljevini i pljački onih teritorija koje su osvajali od Osmanske 
države, 607 uzrokovala je svijest kod Bošnjaka da sve što dolazi sa Zapada 
jeste antiislamsko. Da to nije uvijek tako, uvjerili su se znatno kasnije, ži- 
veći u austrougarskoj državi. Zato, N. Duraković, kritikujući velikosrpsku 
historiografiju i propagandu koja je Austrougarsku monarhiju predsta- 
vljala kao najgoreg eksploatatora i pljačkaša, ugnjetača naroda i slobode, 
konstatuje da “to ne znači da je sve što je Austro-Ugarska u BiH uradila 
bilo promašaj, prevara, otimačina, eksploatacija.” 608 

Jedan od razloga težeg prilagođavanja Bošnjaka novim uslovima 
života i rada jeste i činjenica da je okupacija, formalno, definirana kao pri- 
vremena. Stanje uspostavljeno okupacijom sve do aneksije 1908. godine 
Bošnjaci su smatrali provizorijem i očekivali ponovnu uspostavu osmanske 
vlasti. Vrlo su rijetki bili među bošnjačkim intelektualcima i plemstvom 
oni koji su smatrali da se odmah treba okrenuti životu u novim uslovima i 
više se ne nadati ponovnoj uspostavi osmanske državne vlasti. Na to je već 
1886. godine upozorio Mehmed-beg Kapetanović Ljubušak. 609 

lstovremeno, ali u suprotnom pravcu, odvijao se i proces useljavanja 
kolonista u Bosnu i Hercegovinu. Taj proces je bio i jedan od uslova 
podsticanja iseljavanja Bošnjaka. Da bi ojačali svoj nacionalni element, 
srpsko i hivatsko političko vođstvo također je podsticalo emigraciju, 
odnosno iseljavanje Bošnjaka. M. Imamović navodi da “mostarski biskup 
fra Paškal Buconjić je poveo akciju da iseljenička zemlja pređe u hrvatske 
ruke. On je kupovao zemlju u Nevesinju i Bijelom Polju i naseljavao 
stanovništvo iz ljubuškog i mostarskog sreza koji su bili prenaseljeni.” 610 I 
austrougarska vlada je naseljavanjem kolonista 611 na iseljeničku zemlju, te 
pružanjem usluga transporta i novčane pomoći raseljenicima direktno 

607 Iskustva Bošnjaka, sa, od strane Austrije osvojenih, osmanskih pokrajina, kao što 
su područja sjeverno od Save, zatim na zapadu Lika, Krbava i drugi dijelovi, zaista 
su loša. Historijski je neosporno da su Bošnjaci u tim krajevima ubijani, pokrštavani, 
protjerivani, njihova imovina pljačkana i oduzimana, a vjerski objekti i nadgrobni 
spomenici zauvijek uništeni. Pohod Eugena Savojskog 1697. godine i njegova 
paljevina Sarajeva bili su urezani u bošnjačko sjećanje. “Sličnu sudbinu imali su i 
Bošnjaci u Lici, Krbavi i Dalmaciji. Spominjani katolički župnik Marko Musić je 
odmah po povlačenju Osmanlija iz Like i Krbave započeo 'pokrštavanje preostalih 
Turaka’, na tom području. Ti navodni Turci bili su ustvari etnički Bošnjaci.” (M. 
Imamović, Iiistorija Bošnjaka, str. 285.) 

608 N. Duraković, navedeno djelo, str. 63. 

609 ‘Što se tiče misli i nade za povratak Bosne u turske ruke, tu već to baš lijepo svatko 
znade da ova zadnja dva vijeka što je god turska vlada izgubila i što joj se oduzelo 
već nikad i nikad nije joj se povratilo.” (M. Kapetanović, Šta misle mubamedanci u 
Bosni, u: A. Isaković, O nacionaliziranjuMuslimana, Globus, Zagreb, 1900, 21-22.) 

610 M. lmamovic, Pravnipoložaj..., str. 111. 

611 "Vlada je odmah po okupaciji naselila u Krajini 12.000 hrvatskih seljaka koji su 
dijelom uzurpirali zemlju starosjedilaca.” (M. Imamović, Pravni položaj i unutrašnjo 
politički razvitak Bosne i Hercegovine od 1878-1914, Svjetlost, Sarajevo 1975. str. 111.) 

podsticala iseljavanje Bošnjaka. Neposredni rezultat tog iseljavanja i uselja- 
vanja pretežno katoličkog stanovništva jeste promjena demografske struk- 
ture u Bosni i Hercegovini na štetu Bošnjaka. Prema austrougarskom po- 
pisu iz 1879- godine u Bosni i Hercegovini bilo je 495.485 pravoslavnih, 
448.613 Muslimana i 209-391 katolika. Izraženo u procentima, pravoslavnih 
je bilo 42,88%, Muslimana 38,73%, a katolika 18,08%. 

Popis stanovništva 1910. god., dakle, 30 godina kasnije, pokazuje 
smanjenje broja Bošnjaka, a povećanje katolika i pravoslavnih. Procenat 
učešća Muslimana u ukupnom stanovništvu 1910. god. smanjen je u 
odnosu na 1879- god. za 6,48%, dok je procenat povećanja katoličkog 
stanovništva iznosio 4,79%, a pravoslavnog 0,61%. U osmanskom 
periodu, Bošnjaci su činili većinu gradskog stanovništva, ali usljed 
useljavanja, kojeg kontinuirano podstiče austrougarska vlada, i iseljavanja 
Bošnjaka, ta se slika mijenja u skoro svim gradovima. Primjer Sarajeva 612 
izražava opće stanje promjena strukture stanovništva u bosanskoherce- 
govačkim gradovima. Podaci koje je iznio N. Duraković jasno govore o 
drastičnom smanjenju Bošnjaka i istom takvom povećanju rimokatolika. 
Muslimani su sa 72,23% 1851. god. već 1910. god. činili samo 35,57%. 
Faktički, za nešto manje od jednog prosječnog Ijudskog vijeka, bošnjačko 
se stanovništvo prepolovilo, dok je došlo do skoro stopostotnog 
povećanja katoličkog stanovništva. Katolika je 1851. god. bilo 1,14%, da 
bi 1910. god. u strukturi gradskog stanovništva Sarajeva činili 34,51%. 
Ne samo da dolazi do demografskog smanjenja Bošnjaka u Bosni i 
Iiercegovini, već su oni i u drugim dimenzijama života konstantno u 
procesu nazadovanja i samoizolacije. Posebno je bila izražena kulturna 
izolacija bošnjačkog stanovništva i stagnacija u obrazovanju. To se naročito 
izražavalo u problemu školovanja bošnjačke ženske omladine. Bosanski 
sabor 1912. god. odbio je obrazovanje školovanja muslimanske ženske 
djece, “iako je u BiH tada u svim školama bilo samo 137 Muslimanki, a 
procenat nepismenosti iznosi 99,68%.” 613 

Razvoj i narastanje srpskog i hrvatskog nacionalnog pokreta u cijelom 
razdoblju austrougarske okupacije praćen je težnjama i pritiscima na Bošnjake 
da se nacionalno opredijele za srpsko ili hrvatsko nacionalno ime. 614 Iznoseći 

612 "... npr. 1851. u Sarajevu Muslimani čine 72,23%, pravoslavni 16,94%, rimokatolici 
1,14%, jevreji 8,12%. Već 1885. god. postoci izgledaju ovako: Muslimana 60,09%, 
pravoslavnih 16,88%, rimokatolika 12,66%, jevreja 9,96% ostalih 0,41%. 1910. 
godine Muslimana je 35,57%, pravoslavnih 16,27%, rimokatolika 34,51%, jevreja 
12,23%, ostalih 1,32%” (N. Duraković, navedeno djelo, str. 86.) 

613 N. Duraković, navedeno djelo, 64-65. 

614 "Programski stav srpske inteligencije da u Bosni i Hercegovini živi jedan narod koji 
pripada trima konfesijama izražen je u prvom broju mostarskog ’Naroda’ 
(01. 01. 1907. god.), inplicirao jegledištedaje riječ o srpskom narodu.” (Dž. Juzbašić, 
Nacionalno-polilički odnosi u bosansko-hercegovačkom saboru i jezičko pilanje 
(1910-1914), ANU BiH, Sarajevo, 1999, str. 22. 

ove podatke, želimo ukazati na svu složenost i nezavidnost položaja 
Bošnjaka, izazvanog austrougarskom okupacijom i vlastitim odnosom 
prema novonastaloj povijesnoj situaciji. U takvim demografskim, socijalnim 
i kulturnim uslovima odvijala se nacionalna identifikacija Bošnjaka. 

Kada je u pitanju ukupna politika Austro-Ugarske prema Bosni onda 
se ona ogleda u njezinom odnosu prema rješenju nacionalno-konfesionalnih 
odnosa, te u domenu agrarne politike. Posmatrano sa stanovišta ukupnosti 
društvenih odnosa, nacionalni i agrami odnosi predstavljali su dvije strane 
jedinstvenog političkog procesa u kome će Bošnjaci izdržati sve mijene i 
promjene, nužno se prilagođavajući, nekad teže, a nekad lakše novonastalim 
uslovima, ali uvijek iskazujući svoju posebnost i prepoznavajući sebe kao 
nezaobilazni subjekat Bosne i Hercegovine. 

Agrarno pitanje predstavljalo je sigurno jedno od najkrupnijih i 
najsloženijih pitanja, koje je čekalo pred austrijskom vladom na rješa- 
vanje. Ovo pitanje bilo je permanentni uzrok sukoba i socijalnih nemira 
još u osmanskom periodu. Od načina rješavanja agrarnog pitanja zavisila 
su i mnoga rješenja ekonomskih, socijalnih, nacionalnih i političkih 
pitanja. Iako je pobunjeno seljaštvo očekivalo od nove vlasti da osjetljivo 
agrarno pitanje riješi hitno i povoljno za njih, austrougarska vlada prišla 
mu je vrlo oprezno. U Bosni i Hercegovini je ono bilo dodatno usložnje- 
no i posebno osjetljivo, jer su se preko agrarnih odnosa prelamali i nacio- 
nalni. Austrijska vlada je bila svjesna uticaja agrarnih odnosa na ukupne 
društvene relacije u Bosni i zato se opredijelila za uvažavanje zatečenog 
stanja, a svoju je aktivnost usmjerila na sprečavanje zloupotreba i samo- 
volje zemljovlasnika prema kmetovima. 615 Benjamin Kalaj, inspirator i tvo- 
rac nacionalne i agrarne politike u Bosni i Hercegovini, opredijelio se za 
postepeno rješavanje agrarnih odnosa i zbog tih se razloga oslonio na 
Sefersku naredbu. 616 Jedan od faktora koji je uticao na ovakvo rješenje 
agrarnih odnosa jeste to što je bošnjačko plemstvo predstavljalo jedini 
svjesni državotvorni element u Bosni i Hercegovini, a istovremeno je bi- 
lo i glavni zemljoposjednik. 

Austro-Ugarska se nije željela odreći usluga ovog sloja bošnjačkog 
društva, jer je znala da bi vrlo teško bez begovata mogla mirno vladati 
Bosnom. Bosansko plemstvo poslužit će i kao osnovna društvena snaga u 

615 “Dosadašnji odnosi među agama i njihovim kmetovima za sada ostaju kao i dosad, 
nek nitko ne izostaje od svoje dužnosti, koliko agarna toliko i kmetovima 
preporučuje se da pravilno pristojbine podijele i tako da nikom krivo ne bude.” 
Ovakav proglas uputio je general Stevan Jovanović 8. augusta 1878. godine. 
(H. Kapidžić, Hercegovački ustanak, str. 37.) 

616 “Po saferskoj naredbi posjednik zemljišta je vlasnik koji to zemljište može uz 
saglasnost države prodati, zamijeniti, založiti i ostaviti svojim nasljednicima. Lice 
koje tu zemlju drži u zakup (mustedžir) nema vlasničkih prava na samu zemlju, 
mada njegov zakup ima nasljedni karakter." (M, Imamović, Historija Bošnjaka, 
str. 340.) 

realizaciji nacionalne politike bošnjaštva, kao izraza autentičnog bosanskog 
sadržaja, ali istovremeno i kao brana nacionalnim ideologijama iz Srbije i 
Hrvatske. Svojom borbom za očuvanje vlasništva nad zemljom, bošnjačko 
plemstvo je time vezalo sudbinu zemlje za sebe i preuzelo odgovornost 
za njen dalji politički opstanak. Opredijelivši se za fakultativni, a ne obligatni 
otkup kmetova, austrougarska vlada je još jednom iskazala razumijevanje 
značaja agrarnih odnosa za rješenje još suptilnijeg, složenijeg i osjetljivijeg 
pitanja konfesionalno-nacionalnih odnosa u Bosni i Hercegovini. Kako su 
u Bosni i Hercegovini zemljoposjednici uglavnom bili Bošnjaci, a kmetovi 
kršćani, to se kroz pitanje agrarnih odnosa prelamaju i međunacionalni 
odnosi. Zato austrougarska politika posebnu pažnju poklanja nacionalnom 
pitanju. Jačanje nacionalnih pokreta u Srbiji i Hrvatskoj, pod uticajem 
nacionalne ideje iz Zapadne Evrope, ukorijenjene teorijski i ideološki u 
ideji nacija-države, imalo je veliki odražaj na tok nacionalnog identificiranja 
u Bosni i Hercegovini. Na širenje nacionalnih ideja iz susjeclstva u Bosni 
su svi društveni, politički, nacionalni i kulturni subjekti različito reagirali. 
Pravoslavno stanovništvo u Bosni i Hercegovini većinom je prihvatalo 
srpsku nacionalnu ideju. Katolici iz Bosne i Hercegovine prihvatali su 
hrvatsku nacionalnu ideju. Bošnjaci, čvrsto i neodvojivo vezani za Bosnu, 
a u religijskom pogledu za islam, odbojno su reagirali i prema srpstvu i 
prema hrvatstvu kao nacionainim odrednicama. Reagujući na težnju 
srpskih i hrvatskih listova koji su izražavali nacionalne stavove političkih 
vrhova Srba i Hrvata, “Bošnjak” nedvosmisleno i precizno izriče bošnjačku 
nacionalnu individualnost i posebnost. “Mi smo više puta jasno i glasno 
izjavili da smo ogranak jugoslovenskog plemena, ali ’niti smo Hrvati ni 
Srbi, jesmo i ostajemo Bošnjaci’.” (istakao A. Đ.) 617 

Austrougarska uprava, kao četvrti značajni subjekat u Bosni, pored 
Bošnjaka, Srba i Hrvata, nastoji da prilično, moglo bi se reći, realno i u 
duhu bosanskog patriotizma riješi nacionalno pitanje. Dosadašnja 
historiografija djelovanje austrougarske uprave u Bosni i Hercegovini, u 
vezi s rješavanjem nacionalnih odnosa, u većini slučajeva karakterizira 
kao politiku austrougarskog sprečavanja širenja nacionalnih ideja iz Srbije 
i Hrvatske. 618 Ovakva i slična mišljenja predstavljaju pojednostavljenje 

617 Bošnjak, godinall, br. 35, 1. 09. 1892. 

618 “Okolnosti u kojima se pojavio ’Bošnjak’ i zatim pokušaj proklamovanja bosanske 
nacije ukazuje na to da je čitav rad režima oko njenog uvođenja bio usmjeren u prvom 
redu protiv srpskog nacionalnog pokreta. Taj pokret se trebao suzbiti ili barem kanalisati 
u okviru Bosne i Hercegovine i monarhije.” (T. Kraljačić, Kalajev režim u Bosni i 
Hercegovini, 1882.-1903, V Masleša, Sarajevo, 1987, str. 96) Identično mišljenje 
zastupaju i: M. Ekmečić, Ustanak u Bosni 1875 -1878., H. Kapidžić, Hercegovački 
ustanak, 1882, V Masleša, Sarajevo, 1973. god., T. Kruševac: Bosansko-hercegovački 
listovi u XIX veku, V Masleša, Sarajevo, 1988. god. Niko od pomenutih autora ne 
navodi kakve bi biie posljedice nesuprotstavljanja ovakvim pokušajima po Bosnu i 
Hercegovinu i Bošnjake. 

ovog pitanja, jer problem posmatraju iz pozicija i interesa jednog nacional- 
nog pokreta, u navedenom primjeru srpskog, a ne iz pozicija očuvanja 
bosanskog društva kao jedinstvenog društva sa složenom ekonomskom, 
konfesionalnom i kulturnom strukturom. Da je austrougarska uprava 
dozvolila nesmetano širenje i realizaciju srpskih i hrvatskih nacionalnih 
programa u Bosni i Hercegovini, bilo bi dovedeno u pitanje samo postoja- 
nje i opstanak Bosne i Hercegovine kao zasebne administrativne i upravne 
jedinice u okviru Habsburške monarhije, ali i opstanak jednog od bosans- 
kohercegovačkih naroda - Bošnjaka, a samim tim i bosanskog društva, 
formiranog još u bosanskom srednjovjekovlju. 

Kakva je bila stvarna sadržina i ciljevi srpskog i hrvatskog nacionalnog 
programa u Bosni i Hercegovini najbolje se vidi iz intenziviranja propagande 
u vezi sa srpskom nacionalnom idejom u Bosni, poslije dolaska Radikalne 
stranke na vlast u Srbiji 1889. god/’ 19 Austrougarska vlada dobro je pratila 
zbivanja u Srbiji i uticaj tih zbivanja na stanje nacionalnih odnosa u Bosni i 
Hercegovini. Tako Kalaj u noti upućenoj grofu Kolnakiju 23- 10. 1891. god., 
osvrćući se na sve učestaliju propagandu iz Srbije, piše: “Tako se u Bosni 
sada čuje sve češča parola da je čitava Bosna i Hercegovina nastanjena od 
jednog narodnog plemena, srpskog, a tamošnji katolici i muahamedanci 
nisu ništa drugo nego Srbi koji su uzeli dmgu vjem, umjesto prvobitne 
pravoslavne i da će je prije ili kasnije morati u njih da se probudi prava 
nacionalna svijest.” 620 Ideja širenja srpske nacionalne ideologije u Bosni i 
Hercegovini prisutna je još od sredine 19 stoljeća. U širenju nacionalne 
ideologije u Bosni i Hercegovini o Srbima kao naciji triju vjera pređnjačilo 
je dmšt\^o “Zora”. “Napredak,” politički list Srba, svojom pojavom 1890. god. 
pojačava širenje trokonfesionalne ideologije srpske nacije u Bosni i 
Hercegovini. I književni list “Bosanska vila” 621 suprotstavljao se bilo kakvoj 
ideji bosanstva i bošnjaštva. Sve tadašnje događaje “Bosanska vila” promatra 
sa srpskog gledišta, šireći, prije svega, ugled ličnosti iz srpskog javnog života, 
te prepomčuje srpske narodne ustanove. “Srpski kurs je u svakom broju 
’Bosanske vile’ obeležen, iskazan na bilo koji način. Kao skoro svi Srbi u to 
vreme, list stoji na stanovištu da je Bosna i Hercegovina srpska zemlja i da u 
njoj živi jedan jedini, srpski narod, razdeljen u tri vere.” 622 Prije svega, zbog 
jake političke i ideološke propagande preko pisanja srpske štampe, “Bosanska 
vila,” “Napredak,” “Srpski vijesnik,” “Otadžbina” i “Prosveta,” te kultumog i 
političkog djelovanja V. Karadžića izvan granica Srbije, misao o Srbima triju 

619 Poslije abdikacije kj-alja Milana Obrenovića, na viast u Srbiji dolazi Radikalna stranka, 
koja u političkom pogledu zauzima odbojan stav prema Austrougarskoj monarhiji, a 
zauzima kurs naklonosti prema Rusiji. 

620 Navedeno prema: T. Kraljačić, navedeno djelo, str. 216. 

621 Bosanska vila, književni list bosanskih Srba, izlazila je od 1885. do 1914. god. 
Osnovali su je učitelji sarajevske srpske škole Nikola Kašiković, Božidar Nikašinović, 
Stevo Kaluđerović i Nikola Šumonja. 

622 T. Kntševac Bosanskohercegovački listovi uXIX veku. V Masleša, Sarajevo, 1978, str. 318. 

vjera “prihvata i evropska nauka, čemu posebno doprinose radovi čuvenog 
filologa i istoričara Pavla Safarika, koji je smatrao da srpskom plemenu 
pripadaju stanovnici Bosne svih triju vjera.” 62? ()\ 7 akvoj srpskoj propagandi 
suprotstavilo se hrvatsko političko vodsU’o prije svega preko “Glasa Herce- 
govaca” 624 i “Osvita." 625 

Nasuprot ovakvim mišljenjima, austrougarski historičari bošnjačku 
nacionalnu identifikaciju žele znanstveno dokazati. 626 Našavši se u ovakvom 
socijalnom, društvenom i propagandnom okruženju, Bošnjaci, još uvijek 
ukorijenjeni u univerzalističkoj ideologiji multinacionalne i multikon- 
fesionalne Osmanske države, čvrsto osjećajuči svoje bosansko porijeklo i 
izraslost iz Bosne i Hercegovine i njezine složene povijesti, traže što adekva- 
tniji odgovor srpskim i hrvatskim nacionalnim ideologijama. Nalaze ga u 
bošnjaštvu, u onome što stvarno povijesno, etnički, kulturno, politički, emo- 
cionalno i duhovno, jesu. U dugom periodu osmanske vladavine Bosnom, 
bilo je odomaćeno i općeprihvaćeno ime Bošnjak, ponajprije za stanovnike 
Bosne i Hercegovine islamske vjeroispovijesti, kojim su se oni razlikovali 
od Osmanlija. Već smo istakli da je još za vrijeme vezirovanja Bosnom Osman 
Topal-paše bila inagurirana ideja o bosanskoj naciji, koja bi obuhvatala sve 
stanovnike ove zemlje. Ta ideja javno je iskazana u uvodniku “Bosanskog 
vijesnika” od 7. aprila 1866. god. 627 To clugovjekovno postojanje bošnjačke 

623 T. Kraljačic, navedeno djelo, str. 219. 

624 “Kao nasljednik ’Novog hercegovačkog Bosiljka', ’Glas Hercegovca’ sakupljat če po 
narodu našemu zakopano bogatstvo našeg milozvučnog jezika, te narodne pjesme, 
pripovjetke itcl. priobičavat če u podlistku.” (T. Kruševac, navedeno djelo, str. 205.) 

625 Hrvatski politički list “Osvit” pokrenut je u Ijeto 1898. godine u Mostaru kao 
protivteža “Srpskom vijesniku” i izlazio je do kraja 1907. 

626 “Austrougarski istoričari nastojali su bosanstvo naučno dokazati i učiniti ga 
elementom svoje zvanične političke ideologije. Tako je L. Thalloczy u predavanjima 
koja je držao na diplomatskoj akademiji u Beču isticao da se bosanstvo formira još 
u srednjem vijeku, po doseljavanju Slavena na Balkan. ’Dok je srpstvo na Jadranu 
i u unutrašnjosti zemlje počelo svoju političku kristalizaciju, dotle vidimo u dolini 
rijeke Bosne, koja geografski predstavlja kičmu današnje Bosne, nastanjivanje 
slavenskih plemena, koja su također na prelomu VI-VII vijeka na Balkansko 
poluostrvo došla i prvi put pod topografskim imenom Bošnjanin, Bošnjak pojavljuju 
se u XII vijeku kao političko-istorijski individualitet koji igra veliku ulogu. ’Govoreči 
dalje o slovenskim plemenima Thalloczy kaže: ’Sve narodnosti koje se u geografskom 
smislu, kratko zovu Južni Slaveni, predstavljaju u Srednjem vijeku tri političke nacije: 
Hrvate, Srbe i Bošnjake.’” (Navedeno prema: M. Imamovič, Pravnipoložaji unutrašnjo 
politički razvitak ВШ od 1878-1914., str. 71. bilj. 9.) 

627 “Tok povjesnice pričislio je osmanskoj državi različite zemlje i narode; ovi su 
manjeviše svi zadržali svoje narodne osobitosti, pa i sami predjeli u kojima žive, 
ponajviše su kao geografsko-istorični pojmovi stupili u sadašnjost. I Bosna je u ovu 
istoričnu individualnost pri svim promjenama vremena zadržala, i njena prastara 
narodnost ovdje je preživila bure prošlosti. Bosanski narod izražava narodnost u 
potpunom smislu, koja nije samo genetična nego i istorično spojena sa ovom 
zemljom, i nju ograničavaju takode njom ograničavana, ostala je nepovređena 
različitošču vjeroispovjedi.” (Bosanski vjestnik. br. 1, 7. april 1866.) 

samosvijesti o sebi, kao tradicije bosanstva, pokušaj Osman Topal-paše 
da realizuje ideju bosanske nacije, te razumijevanja i “naklonosti” 
austrougarske okupacione uprave da preko ideje bosanske nacije očuva 
i iskaže posebnost Bosne i Hercegovine, činili su objektivne uslove i 
historijske pretpostavke bošnjačkoj političkoj avangardi, koju je 
predvodio Mehmed-beg Kapetanovič, 628 da se suprotstavi agresivnoj 
srpskoj i hrvatskoj nacionalnoj propagandi, te iskaže i očuva vlastiti nacio- 
nalni subjektivitet.iNasuprot tvrdnjama srpske nacionalne propagande 
o jedinstvenom srpskom narodu u Bosni i Hercegovini sa tri vjere, M. 
Kapetanovič, kao vodeći zagovornik bošnjačke nacionalne ideologije, 
tvrdi da su svi stanovnici Bosne i Hercegovine (islamske, pravoslavne i 
katoličke vjere) po narodnosti Bošnjaci. 629 “Kapetanovič je posebno 
ukazao na državotvornu funkciju muslimanskih feudalaca i tvrdio da su 
begovi, kao potomci bogumila, ’vjerno služili sultana’, pa če isto tako biti 
odani i habzburškom dvoru. Ovo je prvi slučaj da jedan Musiiman putem 
javne riječi ističe tezu o bogumilskom porijeklu muslimanskih feudalaca. 
Ova teza imala je koliko da argumentuje privilegirani položaj muslima- 
nskog plemstva toliko i da podstakne kod Muslimana oživljavanje bosan- 
ske srednjovjekovne tradicije.” 630 Bez obzira na to što je na političkom 
nivou, posebno u prvim godinama svog izlaženja, “Bošnjak” 631 načelno 
zastupao stanovište da nacionalni pojam Bošnjak obuhvata muslimane, 
pravoslavne i katolike, tj. cjelokupno stanovništvo Bosne i Hercegovine, 
sadržaj objavljenih radova političko-polemičkih i književnih, ukazivao je 
na to da se ova nacionalna oznaka odnosi prvenstveno na “bosansko- 
hercegovačke muslimane” u religijskom poimanju. “Zašto se mi zovemo 
Bošnjacima, mislimo da če biti dosta i ovo: jer smo mi bosanski 
muslimani ogromnom večinom potomci starih Bogumila bosanskih, koji 
su sačinjavali večinu ili masu naroda bosanskog, za doba narodne države, 
te su naši uvidili, da je islamska vjera čista i pametna i voljeli primiti istu, 

628 Mehmed-beg Kapetanović Ljubušak, poznat još i kao “beg od Vitine”, često 
kvalifikovan kao prorežimski orijentiran Bošnjak, za vrijeme austrougarske uprave 
Bosnom i Hercegovinom, mnogo je značajniji za kulturnu i političku povijest 
Bošnjaka, po tome što je pokrenuo list “Bošnjak,” sakupljao narodno blago 
Bošnjaka, a svojim političko-polemičkim spisima značajno doprinosio bošnjačkoj 
nacionalnoj samorealizaciji. 

629 Bošnjak koje vjere bio, on je opet ostao pri svojoj narodnosti.” (M. Kapetanović, Sta 
misle muhamedanci u Bosni, Sarajevo, 1886, str. 6.) 

630 T. Kraljačić, navedeno djelo, str. 197. 

631 O značaju “Bošnjaka” njegovoj kulturno-političkoj ulozi u doprinosu razvoju i 
razumijevanju bošnjačke nacionalne ideje i svijesti opširnije u: 

M. Imamović, List Bošnjak i pitanje nacionalne identifikacije Muslimana, u: 
Zbornik: Mehmed-beg Kapetanović Ljubušak, Institut za književnost, Sarajevo, 
1992, 137-161. 

T. Kraljačić, navedeno djelo, 224-230. 

T. Kruševac, navedeno djelo, 236-261. 

nego se iseliti; amo smo najbolje i najvjernije sačuvali blago domaćih 
predaja.” 632 Ubrzo su i Kapetanović i “Bošnjak” i Bošnjaci kao narod i 
austrougarska uprava, shvatili da su bosanski pravoslavci i katolici prihvatili 
srpsku, odnosno hrvatsku nacionalnu ideju. Tako se i bošnjačka naciona- 
lna oznaka svela na “temeljnog” nosioca ove ideje “bosanske muslimane”. 

U “Bošnjaku”, skoro dvadeset godina, preplitalo se bošnjaštvo i 
muslimanstvo, kao oznake za isti nacionalni i društveno-kulturni sadržaj. 
To preplitanje nikada nije značilo nedovoljno razumijevanje bošnjačke 
nacionalne identifikacije. U polemici sa raznim listovima “Bošnjak” je 
formulirao svoje shvatanje bošnjaštva i njegove društveno-historijske ko- 
rijene. Prema ovom listu, elementi narodne identifikacije su “jezik i slave- 
nsko porijeklo, a faktori koji su odvojili Bošnjake od ostalih naroda su 
kiima, vjerski običaji i vjera.” 633 Pored “Bošnjaka,” značajnu ulogu u afir- 
maciji bošnjačkog nacionalnog identiteta, imali su “Behar,” “Gajret,” “Bi- 
ser,” “Rehber,” “Sarajevski cvijetnik,” “Bosna” i “Bosansko-hercegovačke 
novine.” 634 

Kad je u pitanju uloga austrougarske uprave u profdiranju bošnja- 
čke nacije, smatramo neophodnim istaći da se ona ne smije posmatrati 
jednostrano, a, prije svega, iz pozicija razvoja srpske nacionalne ideo- 
logije. U dosadašnjoj znanstvenoj literaturi preovladavalo je mišljenje o 
kolonijalnom karakteru austrougarske uprave, što je ona u jednoj svojoj 
dimenziji i bila. Ne smije se zanemariti značajna uloga Austro-Ugarske u 
unapredivanju organizacije privrednog života, poboljšanju kvaliteta 
državne uprave, izgradnji značajnih javnih objekata kao što su željeznice, 
mostovi i dr., kao faktora koji su neposredno i posredno uticali na uobliča- 
vanje i izrastanje nacionalnih identiteta u Bosni i Hercegovini. Ista je 
situacija i u kvalificiranju austrougarske nacionalne politike i zalaganja 
za uspostavljanje “bosanske nacije.” Ako je austrougarska uprava nekada 
svojim aktivnostima sprječavala, zabranjivala ili opstruirala realizaciju 
srpskih i hrvatskih nacionalnih, često nacionalističkih zahtjeva, ona je to 
činila jednim dijelom zbog vlastitih interesa, ali i zbog interesa naroda 
Bosne i Hercegovine za suživotom i tolerancijom. Može se sa sigurnošću 
tvrditi da su se ponekad poklapali nacionalni interesi Bošnjaka sa austro- 
ugarskim interesima u politici prema Bosni i Hercegovini. Austro-Uga- 
rska nije sprječavala kulturno i konfesionalno organiziranje u Bosni i 
Hercegovini. Posebno je bila izražena aktivnost osnivanja raznili društava 
i čitaonica 635 koji su bili u funkciji kulturnog prosvjećivanja, što je svakako 

632 “Bošnjak” br. 16, 21. 04. 1892. 

633 M. Imamović, navedeno djelo, str. 142. 

634 O ulozi ovih listova i njihovom uticaju na afirmaciju bošnjačke nacionalne posebnosti 
ali i kao značajnijeg đijela bošnjačke kulture vidi u: T. Kruševac, navedeno djelo, i 
N. Duraković, navedeno djelo, 88-94. 

635 U Sarajevu je 1888. godine osnovana sarajevska čitaonica i predstavljala je prvo 
bošnjačko kulturno društvo u Bosni i Hercegovini. 

imalo pozitivne rezultate u kulturnom i nacionalnom razvoju. Ističući nešto 
brži rast kiraethana (čitaonica) T. Kraljačić konstatira da je “ovaj porast 
odgovarao režimu ukoliko su te institucije služile izolaciji Muslimana od 
srpskih, a onda i hrvatskih nacionalno političkih uticaja.” 636 I ova 
interpretacija, kao i mnoge druge 637 u našoj znanosti, pojednostavljuje 
društvene procese, promatrajući ih i objašnjavajući s aspekta klasnih ili pozicija 
pojedinih nacionalnih pokreta. U konkretnom slučaju, čitaonice i društva 
jednog naroda, iako su nekad i bile u funkciji izolacije jednih od drugih 
naroda, istovremeno su bile i element afirmacije i samopotvrđivanja vlastitog 
identiteta kroz projektovane društveno-kulturne aktivnosti. Upotrijebljeni 
termin “bošnjakluk” kod T. Kruševca, umjesto Bošnjak, bošnjački narod ili 
nacija, upućuje na pogrešan zaključak, kao da list “Bošnjak” i pored 
neosporne prorežimske orijentacije, istovremeno nije značio, sa stanovišta 
naroda, i probošnjačku orijentaciju. Također, u jednom teškom i vrlo 
složenom vremenu za Bosnu i Hercegovinu i sve njezine narode đoprinosio 
je afirmaciji jedne od osnovnih bosanskih specifičnosti - bošnjačke nacije. 
Neupitna je, i znanstveno i historijski, potvrđena misao izrečena 1891. god.: 
“Bošnjak muahmedanac ne zna za druge narodnosti osim bosanske.” 638 
Kontroverze bošnjačke nacionalne iclentifikacije u austrougarskom periodu, 
počevši od pokušaja prevazilaženja konfesionalne sadržine nacije kolebanja 
između bošnjašt\ r a i miislimansu a, bile su istovremeno i elementi izrastanja 
bošnjaštA'a kao nacionalne posebnosfi, koja se izražavala preko kultumog, 
konfesionalnog i političkog organiziranja. 


III.4. Političko organiziranje na konfesionalnoj osnovi 
i kontroverze nacionalnog identiteta 

Početak 20. stoljeća u Bosni i Hercegovini istovremeno je značio 
i početak aktivnosti svih bosanskih subjekata na uspostavi novih 
dmštvenih, etničkih, kulturnih, političkih i duhovnih odnosa, a u skladu 
sa evropskim standardima i mjerilima koje je promovirala austrougarska 
uprava. Bez obzira na očiglednu i neospornu izdiferenciranost bosanskog 
dmštva na tri etničke zajednice, čije su se diferencirajuće linije poklapale 
s linijama konfesionalne pripadnosti, zvanična austrougarska politika, u 
želji da izbjegne i suzbije konfesionalne protivrječnosti i sukobe, 
proklamirala je ideju o pripadnosti svih stanovnika Bosne i Hercegovine 
jednoj bosanskoj naciji. Ideja jedinstvene bosanske nacije imala je u 

636 T. Kraljačić, navedeno djelo, str. 162. 

637 “Osnovan, pre svega za širenje zvanično sprovođene ideje bošnjakluka i sam list 
“Bošnjak” je doživljavao svojevrsni trijumf pokazujući to po načinu izražavanja i 
razmatranja nekih problema.” (T. Kruševac, navedeno djelo, str. 2S8 ) 

638 “Bošnjak” br. 22. 1891- 

asutrougarskoj politici i političko-praktične i teorijske ciljeve, ali i realnu 
društveno-povijesnu osnovu. Ta opravdanost ogledala se u sljedećim či- 
njenicama: bosanskohercegovačko društvo, kao društveno-historijska či- 
njenica, traje i preživljava neprekidno još od bosanskog srednjovjekovlja; 
zemlja Bosna i slavensko etničko porijeklo svih bosanskohercegovačkih 
naroda usiovili su snažan osjećaj pripadnosti, kako bosanskom tlu, isto 
tako i bosanskoj tradiciji. Jedan od autentičnih rezultata autonomnog 
povijesnog razvoja bosanskog društva jeste i konstituiranje bošnjačkog 
nacionalnog identiteta, koji uistinu jeste kvintensencija bosanskohe- 
rcegovačkog društva i Bosne i Hercegovine kao političkog subjekta, u 
raznovrsnim oblicima političkog izražavanja. 

Uvažavajući takve društveno-povijesne realnosti, na jednoj strani, 
i slijedeći vlastite okupacione političke interese, na drugoj, austrougarska 
uprava nije dozvoljavala narodima Bosne i Hercegovine osnivanje 
političkih institucija na nacionalnoj osnovi. Našavši se u takvoj situaciji, 
kada je nacionalno organiziranje formalno bilo zabranjeno, a vjersko 
jedino moguće, svi bosanskohercegovački narodi su se ograničili na 
organiziranje putem kulturno-prosvjetnih društava, 639 crkveno-pjevačkih 
društava, 640 čitaonica 641 i vjerskih škola. Bošnjaci su se našli u posebno 
teškom položaju. Suočeni sa austrougarskom upravom, na koju nisu bili 
pripremljeni, niti su je željeli, dvojako definiran pravno-politički status 
Bosne i Hercegovine, prema odrednicama Berlinske konferencije, ostav- 
ljao im je nadu u ponovnu uspostavu osmanske državne vlasti. Istovre- 
meno, suočeni s narastanjem srpske i hrvatske nacionalne ideologije, 
tražili su elemente za odbranu svoje zasebnosti. “Najsigurnija brana 
’nacionaliziranju’ i asimiliranju bila je njihova vjera, te je to razlog zašto 
se bošnjački narod u ukupnoj društvenoj ravni poistovjećuje s njom. 
Islam je bio najsigurnija i najdublja differentia specifica i od Srba 


639 Značajnija kulturno-prosvjetna društva, na nacionalno-konfesionalnoj osnovi, bila 
su: bošnjačko “Gajret”, hrvatsko “Napredak” i srpsko “Prosveta”. “Gajret” kao kultumo-pro- 
svjetno i humanitarno društvo, osnovano je 1903. god., čiji je najznačajniji doprinos 
bio u prihvatanju postojeće društveno-političke realnosti u kojoj su se zatekli Bošnjaci. 
(Opširnije u: I. Kemura, Uloga Gajreta u društvenomživotu muslimana, V Masleša, 
Sarajevo, 1986.) 

640 Odnos austrougarskih vlasti i zahtjeva pojedinih naroda za osnivanjem pjevačkih 
društava može se najbolje vidjeti iz primjera mostarskih Srba 1884. godine da 
osnuju pjevačko društvo “Gusle.” “Dajući primjedbe na nacrt statuta društva Mini- 
starstvo je izričito naglasilo da su naziv ’srbin’ za društvo i ’srpski’ za jezik, nedopustivi 
i da ih treba zamijeniti sa pravoslavni, odnosno naš ili narodni.” (T. Kraljačić, navedeno 

' djelo, str. 153.) 

641 Za razliku od Srba i Hrvata koji su većinom zahtijevali osnivanje crkveno-pjevačkih 
društava, Bošnjaci su u početku svoju aktivnost ograničili na osnivanje čitaonica 
(kiraethana). Na kraju Kalajeve uprave u Bosni je bilo 12 kiraethana. Prva je osnovana 
čitaonica u Sarajevu 1888. god. U Banjoj Luci je kiraethana osnovana 1890, u Tuzli 
1891, u Bosanskom Brodu 1896, u Brčkorn 1896, i u Stocu 1897. 

pravoslavaca i od Hrvata katolika. Stoga Bošnjaci većinu svojih nacionalnih 
potreba izražavaju putem vjerskog iskazivanja, a vjersko udruživanje je 
na početku stoljeća bilo jedino i moguće.” 642 Nalazeći se u procjepu 
između austrougarske državne politike o jedinstvenoj bosanskoj naciji, 
koja im nije bila daleka i sve agresivnijih nacionalnih ideologija iz Srbije 
i Hrvatske, Bošnjaci su bili suočeni i sa odbranom vjerskog identiteta. 
Incidenti koji su se dešavali oko vjerske konverzije u posljednjem deset- 
ljeću 19- stoljeća, 643 đodatno su upućivali i opominjali Bošnjake da se 
trebaju kolektivno organizirati, ako misle sačuvati svoju vjersku i ukupnu 
narodnu posebnost. Kalajeva ideologija jedinstvene bosanske nacije, po- 
red toga što je značila branu srpskoj i hrvatskoj nacionalnoj propagandi, 
istovremeno je za zajedničkog ministra finansija, tvorca i realizatora ideje 
“bosanske nacije,” trebala da posluži kao društvena i poliučka osnova za 
buduče prelaženje Bošnjaka na katoličanstvo i nestanak islama kao religije 
u Bosni i Hercegovini. Ova Kalajeva nakana i nada najvjerovatnije je bila 
dio šireg projekta obračuna katoličkog zapada sa muslimanima i islamom 
u jugoistočnoj Evropi. “Tu misao je prvi put iznosio u več ranije spome- 
nutom memoaru iz 1877. god., koji je uputio caru. On je tada smatrao 
da u Bosni i Hercegovini treba stvoriti takve uslove da muslimani pređu 
na katoličku vjeru, čime bi se ostvarila katolička većina u zemlji i učvrstio 
u njoj položaj Monarhije. Kasnije je toj ideji dao i teoretsko obrazloženje 
u jednom pismu baronu Benku 1893. god. On je u tom pismu tvrdio da 
će muslimani u budućnosti, pa makar i dalekoj, prije Ш poslije 
’bezuslovno preći u hrišćanstvo i potpuno nestati’ (istakao A.Đ.). To će 
se desiti ubrzo poslije emancipacije muslimanske žene, kad ona napusti 
harem i prihvati evropski način života.” 644 

642 S. Filandra, navedeno djelo, str. 20. 

643 Od 1890. do 1899. godine zabilježeno je nekoliko otmica bošnjačke djece od strane 
katoličkih svečenika i njihovo pokatoličavanje odnosno prevođenje u katoličku 
vjeru. Bilo je slučajeva i “dobrovoljnog” prelaska na katoličku vjeru, ali pošto se 
radilo o maloljetnim osobama, to je ulijevalo sumnju u nagovaranje od strane 
katoličkog sveštenstva na čijem je čelu bio nadbiskup Stadler, poznat po katoličkom 
fundamentalizmu. Evo nekoliko primjera; Delimustaflč Uzejfa kućna pomoćnica 
sarajevskog gradonačelnika Esada Kulovića, 22. 08. 1890. god. prešla je nakatoličku 
vjeru. Odvedena je u rezidenciju nadbiskupa Stadlera, a zatim sklonjena u samostan 
na Ćemaluši. Sivrić Sala, udovica Bošnjakinja, rodila je izvanbračno dijete čiji je 
otac bio katolik, ali je sa dvoje zakonite starije djece pobjegla iz svog sela 
17. 02. 1903. godine. “Sivrićeva je otišla u Sarajevo i djecu predala nadbiskupu dr. 
Stadleru, koji ih je primio i tajno pokrstio na katoličku vjeru. Sivrićeva je nastavila 
putovanje do samostana sv. Filomena kod Gradačca gdje su je katoličke redovnice 
primile, hranile i krile nekoliko tjedana.” (R. Donija, navedeno djelo, str. 78) Fata 
Omanović, maloljetna kćerka Osmana Omanovića iz Bijelog Polja kod Mostara, 
odvedena je od strane neke milosrdne katoličke sestre. Taj događaj izazvao je buru 
ogorčenja i protesta. 

644 T. Kraljačić, navedeno djelo, str. 86. Uporedi: Popović Vasilj, Kalajevplan o Bosni, 
Kalendar “Prosveta” za 1936, Sarajevo, 1935. 

Kako je nacionalni identitet Bošnjaka izrastao na islamskoj vjeri i 
dominantno slavenskoj etničkoj osnovi, te vezanosti za osmansku državnu 
ideju, kod Bošnjaka se nestankom osmanske državne zaštite, na emocio- 
nalno-psihološkoj ravni, pojačao strah od potpunog nestanka. Sve ideje 
im se čine nesigurnim i varljivim. Njihova dominantno slavenska etnička 
osnova nije im ulijevala nadu da če izbječi “nacionaliziranje.” Naprotiv, 
etnička i jezička sličnost sa Srbima i Hrvatima davala je osnova nacionalnim 
ideologijama Srba i Hrvata da ih “nacionaliziraju” i asimiliraju. 645 Ideja 
bosanske nacije, propagirana kod austrougarskog okupatora, iako prih- 
vatljiva, ulijevala je nepovjerenje kod šireg sloja naroda, prije svega zbog 
toga što su se u periodu osmanske vladavine Bošnjacima smatrali samo 
pripadnici islama, dok se sve jasnije raspoznavalo da Srbi i Hrvati ne pri- 
hvataju bosansku naciju, več posve jako ispoljavaju pripadanje srpskoj, 
odnosno hivatskoj naciji. Ono što je bilo autentično bošnjačko, njihova 
vjera, životi i imovina, bilo je ugroženo sa svih strana. Islam je bio onaj 
društveni i duhovni element u cjelokupnom procesu samoidentifikacije 
koji im niko nije osporavao. Islam je definirao sve ostale društveno-ko- 
hezione sadržaje bošnjačkog bića, tako da bi njegovim gubitkom ili prei- 
nakom bio doveden u pitanje opstanak naroda kao zasebnog povijesnog 
identiteta. Zato su zahtjevi za vjersku i vakufsko-mearifsku autonomiju 
značili izraz nacionalnog instikta za očuvanjem vlastite zasebnosti, ali je 
taj zahtjev istovremeno značio i društveni preduslov modernog politi- 
čkog organiziranja. “Borbu muslimana za vakufsko-mearifsku autonomiju 
ističemo stoga što ona u osnovi označava i proces njihovog modernog 
političkog organiziranja. Ona će poslije početnih zahtjeva za autono- 
mijom vjerskog života, vakufa i škola početkom XX stoljeća prerasti u 
eminentno politički zahtjev za samom autonomijom Bosne i Hercego- 
vine. Taj politički pokret će jačati preko osnivanja muslimanskog kultur- 
no-prosvjetnog društva “Gajret” (1903), pa do formiranja prve političke 
stranke ’Muslimanske narodne organizacije.” 646 

Nezadovoljstvo Bošnjaka nije se odnosilo samo na konverzije već 
i na upravljanje vakufskom imovinom, izbor Ulema-medžlisa, Reisul-ule- 
me, školovanja ženske djece. 647 Naročito značajno pitanje bilo je problem 

645 Osporavanje bošnjačkog nacionalnog identiteta kontinuiran je i osmišljavan plan. 
Govoreći o nacionalnim ideologijama kod srpske i hrvatske omladine M.Ekmcčić 
ističe “napor da se ne dozvoli stvaranje muslimanske nacije. Trebalo je muslimane 
pridobiti za srpsko-hrvatsku saradnju, sa priključivanjem srpskom pokretu.” (M. 
Ekmečić, StvaranjeJugoslavije 1790-1918., knjiga II, Prosveta, Beograd, 1989. str. 545. 

646 N. Duraković, navedeno djelo, str. 91. 

647 “Jedno od najvažnijih pitanja svoga nezadovoljstva - lokaciju muslimanske škole za 
žensku djecu. Nastava se, naime, održavala u kući Koste Hormanna, vladina funkcionera, 
a pod nadzorom Hormannove supruge. Oni su strahovali da bi gospođa Hormann pod 
uticajem katoličkog biskupa Stadlera, mogla učenice prevesti na katoličku vjeru. Potpisnici 
su tražili da škola prestane sa radom, a djevojčice prijedu u druge ustanove koje su pod 
islamskom upravom.” (R. Donija, navedeno djelo, str. 75.) 

mešihata. Delegacija Bošnjaka, na čelu sa muftijom Džabićem, 648 19. 12. 
1900. god. predala je Kalaju opširan Memorandum, sa nacrtom statuta 
za autonomnu upravu islamskih vjerskih i vakufskih poslova. Ista 
delegacija je Memorandum slične sadržine, poslije neuspjelih pregovora 
sa Zemaljskom vladom, direktno predala 1. 6. 1901. god. u Beču caru 
Francu Josipu I. U Memorandumu se ističe nezadovoljstvo rezultatima 
dvadesetogodišnjeg rada okupacione vlade na polju zaštite i razvoja islama 
i islamskih institucija. Također, tražili su zaštitu od agresivnosti katolicizma 
i katoličke propagande. 649 Izvršimo li detaljnu analizu postavljenih 
zahtjeva, u sklopu ukupnih društvenih događanja, vidjet ćemo da su ova 
pitanja, samo po formi, vjerske prirode, a u suštini njihovo rješavanje u 
pravcu postavljenih zahtjeva značiio je rješavanje i političkih pitanja, jer 
su se ticala priznavanja sultanovog suvereniteta nad Bosnom i Hercego- 
vinom. 650 Austrijske vlasti su prepoznale političke namjere autonomnog 
pokreta, te su na sve načine pokušale da odugovlače pregovore i pokušaju 
izazvati rascjep u vođstvu pokreta. Za austrougarsku vlast posebno je bi- 
lo neprihvatljivo da kod imenovanja reisu-l-uleme car mora prethodno 
dobiti odobrenje iz rezidencije šejhul-islama. Takvo rješenje tražili su 
predvodnici poki'eta za autonomiju, ali je ono indirektno potvrđivalo 
suverenitet sultana nad Bosnom i Hercegovinom, istina samo u vjerskim 
pitanjima. Kako je tada uticaj uleme i vjerske organizacije istovremeno 
značio, u dobroj mjeri, i uticaj na ukupnu organizaciju društva, to je za 
austrougarsku vlast bilo neprihvatljivo rješenje. Austrija nije željela pristati 
da se sultan miješa u bilo koja pitanja u Bosni i Hercegovini, pa i u čisto 
vjerska, jer bi tim aktom austrougarska vlast potvrdila sultanov suverenitet 
nad Bosnom. 

648 U delegaciji su, pored Ali Fehmi Efendi Džabića, bili: Hamdi-beg Hasanpašić, Hadži 
Osman Efendi Prcić, Hadži Sulejman-beg Cerić, Hadži Salih-aga Bičakčić i Serif 
Efendi Arnautović. 

649 “Poznata je činjenica da je pod upravom okupacione vlade katolicizam toliko 
osilio, da je prema ostalim vjeroispovijestima, naročito prema islamskoj, postao u 
tolikoj mjeri agresivan, da je već došlo do silovitog pokatoličenja islamskih 
malodobnika, osobito ženskog spola, i do najstrašnijih i najužasnijih pogrdivanja 
naših vjerskih svetinja. (...) Poslije dvadesetogodišnjice okupacione vlade vidio je 
islamski narod oko sebe porušene džamije, razrovana i razgrabljena islamska 
groblja, uništene zadužbine pobožnih muslimana, džamije prerušene u katoličke 
crkve, na islamskim grobljima podignutc katoličke samostane, šetališta i marvinjska 
sajmišta, a sa islamskim nadgrobnint kamenima kaldrmisane drumove.” (Memoran- 
dum, HZJanja-Bijeljina, Frankfurt/Main, 1994, 37-41.) 

650 “U nacrtu Statuta bila je jedna odredba, čl. 96. na koju austrougarska vlast unaprijed 
nije htjela pristati. Bošnjaci su tim članom tražili da članove Ulema-medžlisa i 
reisul-ulemu bira vakufsko-mearifski sabor i da izmedu izabranih kandidata car 
postavlja jednog za reisa nakon prethodnog odobrenja carigradskog mešihata. 
(rezidencija šejhul-islama) (M. Imamović, navedeno djelo, 392) Iz navedenog stava 
proizlazi podijeljem suverenitet nad Bosnom i Hercegovinom između Bošnjaka, 
sultana i austrougarskog cara. 

Organiziranje Bošnjaka na vjerskoj osnovi, a u vezi s 
rješavanjem vjerskih pitanja, i za njih, i za vlast, istovremeno su 
značila i politička pitanja. Ovu tvrdnju najbolje odslikava neuspjeli 
kraj pregovora 1901. godine i razgovor između barona Huge Kućera 
“civilnog adlatusa poglavara zemlje” i vođe autonomnog pokreta muftije 
Džabića. “Baron Kućera je uzrujanim tonom poručio: ’Ovo što vi tražite, 
to nije reforma, nego su to prevratne ideje, vaši zahtjevi idu za tim cia 
se državna vlast sasvim podredi volji jednog autonomnog tijela. Vlada 
na ovakva traženja nikada neće pristati, ne može vlada pružiti svoju 
ruku da pomogne da dođe do očitog prevrata.’ Kratak odgovor Džabića 
je bio: ’Ni mi nećemo popustiti od naših opravdanih traženja.’” 651 
Progonom muftije Džabića iz zemlje, austrougarska uprava je uticala 
da jedno vrijeme pokret ostane bez vođstva. Uprkos tome, pokret je 
pokazao da ima uporište u najširim slojevima bošnjačkog narocla, te da 
nije nastao kao posljedica ničije propagande ili parcijalnih želja, već je 
bio izraz društveno-historijske potrebe, proistekle iz teškog socijalnog 
stanja Bošnjaka, u kojem su bila ugrožena njihova osnovna ljudska 
prava. 652 Iz duboke unutrašnje potrebe bošnjačkog naroda i političke 
samosvijesti, te neodložnosti potrebe rješavanja ovog pitanja, početkom 
1906. god. delegaciji koja je posjetila Džabica u Carigradu, 653 on je pre- 
dao dokumenta i punomoć da mogu legitimno voditi pokret i pokrenuti 
narod u akciju. 

Vođstvo pokreta po povratku u zemlju preduzima korake koji će 
bitno promijeniti organizaciju bošnjačkog političkog izraza. U cilju 
pridobijanja što širih slojeva naroda u političku akciju oni pokreću u 
jesen 1906. god. list “Musavat” i ponovo otvaraju kancelariju u Budimpešti. 
Autonomnom pokretu podršku pruža i Zemaljsko vakufsko povjerenstvo. 
Bilo je to vrijeme kada je postignuto najšire jedinstvo bošnjačkog naroda. 
Pokret poprima sve karakteristike političkog pokreta i političke borbe. 
Kao rezultat takve aktivnosti i podrške koju je pokret imao u bošnjačkom 
narodu, prvenstveno gradskog stanovništva, u kome su Bošnjaci činili 


651 Navedeno ргеша N. Duraković, navedeno djelo, str. 72. 

652 “Austrijanei se optužuju da su preuzeli kontrolu nad islamskjrn poslovima јег su 
imenovali reisu-l-ulemu, članove ulema medžlisa i vakufske komisije. Te su 
imenovane osobe bile odgovorne njima, tj. vlasti a ne ’islamskoj naciji’ (istakao 
A. Đ.). Ali, islam ne poznaje jurisdikciju nemuslimana nad vjerskim oganizacijama. 
U drugim islamskim zemljama pod kršćanskom upravom nema slične situacije 
kao što je u Bosni. (...) Iz tih razloga bosanski Muslimani zahtijevaju autonomnu 
organizaciju da zamijeni postojeću vjersku hijerarhiju koja je oruđe u rukama 
nemuslimanske vlade.” (R. Donija, navedeno djelo, str. 158.) 

653 Delegaciju koja je otputovala u Carigrad da preuzme ovlaštenja i dokumentaciju 
od prognanog Džabića činili su: Šerif Arnautović, Mahmut-beg Džinić, Šemsi-beg 
Zaimović i Derviš-beg Miralem. Otputovala je u februaru, a vratila se u aprilu 
1906. 

natpolovičnu većinu,® 4 jeste utemeljenje Muslimanske narodne organi- 
zacije (MNO) 3- XII 1906. godine u Slavonskom Brodu. Novi politički 
izraz bošnjačkog djelovanja putem organizirane političke stranke iskazan 


654 Navest ćemo konfesionalnu strukturu stanovništva u Sarajevu, Travniku i Mostaru 
prema popisima iz 1879, 1885, 1895. i 1910. godine. 


Sarajevo 

1879. 

1885. 

1895. 

1910. 

Vjera 

Muslimani 

14.848 

15.787 

17.158 

18.460 

pravoslavni Srbi 

3.747 

4.431 

5.858 

8.450 

Katolici 

698 

3.326 

10.672 

17 922 

Židovi 

2.077 

2.618 

4.058 

6.397 

Ostali 

7 

106 

337 

690 

Ukupno 

21.377 

26.268 

38.083 

51919 

Travnik 

Vjera 

Muslimani 

3.482 

3.042 

2.983 

2.750 

pravoslavni Srbi 

576 

559 

651 

674 

Katolici 

1.455 

1.889 

2.179 

2.725 

Židovi 

374 

425 

426 

472 

Ostali 

0 

18 

22 

26 

Ukupno 

5.887 

5.933 

6.261 

6.647 

Mostar 

Vjera 

Muslimani 

6.421 

6.825 

6.946 

7.212 

pravoslavni Srbi 

3.026 

3.369 

3.877 

4.517 

Katolici 

1.366 

2.359 

3.353 

4.307 

Židovi 

35 

98 

164 

254 

Ostali 

0 

14 

30 

101 

Ukupno 

10.848 

12.665 

14.370 

16.392 


Izvor: Austrijski izvještaj o popisu stanovništva za 1879, 1885, 1889. i 1910. 

Kako bi procentualno povećala prisustvo katoličkog stanovništva u BiH, 
austrougarska vlast je podsticala i potpomagala kolonizaciju stranaca u Bosni i 
Hercegovini. Doseljavali su se Nijemci, Cesi, Poljaci, Mađari, Slovaci i dr. U mnoštvu 
takvih primjera istaći ćemo primjer koji navodi T. Kraljačić: “Nakon dužih priprema, 
doselila se iz Torontalske županije u južnoj Ugarskoj 1886. godine 61 porodica u 
blizinu Bijeljine i osnovala koloniju pod imenom Franc Josefsfeld. Kolonisti su bili 
Nijemci protestanti. Dolaskom novih doseljenika, ova je kolonija 1889. god. narasla 
na 121 familiju.” (T. Kraljačić, navedeno djelo, str. 124) Rezultat politike doseljavanja 
stranaca, prije svega katoličkog stanovništva iz Austro-Ugarske, i velikog iseljavanja 
Bošnjaka poslije okupacije BiH 1878. godine i aneksije 1908. godine, jeste promjena 
demografske strukture stanovništva na štetu Bošnjaka. Primjer Sarajeva to najbolje 
potvrduje. Neposredno nakon okupacije 1879. godine, kako vidimo iz priloženih 
pokazatelja, u Sarajevu je živjelo 14.848 Bošnjaka, dok je katolika bilo svega 698. 
Goctine 1910. broj katoličkog i muslimanskog (bošnjačkog) stanovništva se gotovo 
izjednačio. 

je u političkom programu koji je usvojio Egzekutivni odbor, 655 za čijeg je 
predsjednika izabran Ali-beg Firdus. 656 Politički program zahtijeva proši- 
rivanje autonomne borbe sa vjerskih pitanja na pitanje političkih sloboda, 
uređenje agrarnih odnosa, opčinske samouprave i ravnopravnosti gra- 
đana. Program je nedvosmisleno ukazao na teško stanje u kome se nalazio 
cjelokupni bošnjački narod. 657 Legitimnost Muslimanska narodna 
organizacija traži od naroda početkom 1907. god, kad su organizirani 
izbori u cijeloj Bosni i Hercegovini, na kojima je učestvovalo preko 
130.000 punoljetnih Bošnjaka. Muslimanska narodna organizacija je imala 
široku podršku naroda, prije svega gradskog stanovništva, zanatlija i 
trgovaca, s jedne strane, s druge strane izostala joj je podrška bošnjačke 
inteligencije, tako da su njezino vođstvo činili u ogromnoj večini zemljo- 
posjednici. 

Nova bošnjačka inteligencija, odškolovana pretežno na Zapadu, 
distancirala se od Pokreta za autonomiju, smatrajući da je on interes 
srpske nacionalne politike, kako bi po proglašenju autonomije Bosne i 
Hercegovine u pogodnom trenutku ona postala dio velike Srbije. Iz tih 
razloga ova heterogena grupa “naprednih muslimana” djeluje u pravcu 
kulturnog identificiranja Bošnjaka 658 kao načina osposobljavanja ovog 
naroda za uključivanje u moderne tokove privređivanja i rada, što 


655 Članovi Egzekutivnog odbora bili su: Ali-beg Firdus, Šerif ef. Arnautović, Mehmed- 
-beg Fadilpašić, Ahmed-aga Henda, Abdulah-ef. Pršljo, Mehmed-beg Džinić, Husien- 
-beg Cerić, Ahmed-beg Cerić, Bakir-beg Tuzlić, Ali-beg Hadžialibegović, Šemsi-beg 
Zaimović, Osman-beg Pašić, Rifat-beg Sulejmanpašić, Derviš-beg Miralem, Bahri- 
beg Kapetanović, Muhamed-ef. Mulalić, Vasif-beg Biščević, Zaim-beg Filipović i 
Muharem-aga Pašalić. 

656 Ati-beg Firdus (1862.-1910.) je roden u Livnu. Potiče iz ugledne plemićke porodice 
Firdusa, koja je upravljala Livnom od 1750. do 1835. god. Uz Džabića, jedan je od 
istaknutijih predstavnika Pokreta za vjersko-mearifsku autonomiju, što mu je, uz 
dokazani patriotizam, omogućilo veliku popularnost u narodu. Borio se protiv 
aneksije Bosne i Hercegovine. Bio je sabornik i prvi predsjednik Bosanskog sabora. 

657 “Dok se Bošnjaci hapse i pri privatnom putovanju iz jednog kotara u drugi, dotle 
katolici drže javne zborove sa više hiljada učesnika. Ustaje se i protiv povlašćivanja 
stranaca - kolonista koji dobijaju državnu zemlju, dok se od našeg seljaka beskućnika 
stvara varoški proleterijat. Sve su državne zakupnine, industrijska preduzeća i 
razne liferacije u rukama stranaca ’đok se i našim pokušajima staje na put.’ Na 
kraju se odlučno ističe da bošnjački prvaci ne rade ’po naputku Srba i u korist 
Srbije, ’što vlada širi kako bi ih diskreditirala ’kod domaćeg islamskog svijeta’.” 
(M. Imamović, navedeno djelo, 399 i 400.) 

658 “Iz osnovnih programskih načela vidi se da ’naprednjaci’, kako su zvali pripadnike 
MNS, zagovaraju prihvatanje tekovina modernog vremena, novih civilizacijskih 
dostignuča, otvaranje prema svjetovnom obrazovanju i oblicima demokratskog 
političkog duha. Za stvaranje tih načela trebalo bi koristiti pomagala postojećeg 
društvenog sustava i samo u takvu sustavu je to moguće postići, odakle proizilazi 
nekritički i blagonakloni odnos prema austrougarskoj upravi u Bosni.” (Š. Filandra, 
navedeno djelo, str. 32.) 

neminovno dolazi sa novom austrougarskom upravom. Posebna kritika 
“naprednih muslimana” bila je upućena ulemi sa zahtjevom da se reformišu 
sve postojeće islamske institucije: mektebi, medrese i druge škole. Svoj 
politički izraz grupa “naprednih Muslimana” realizira formiranjem 
Muslimanske napredne stranke (MNS) krajem jula 1908. god. u Tešnju. Za 
predsjednika stranke izabran je Ademaga Mešić (1861-1945) iz Tešnja. Mešić 
je sigurno jedan od najvećih vakifa kulturne djelatnosti Bošnjaka u 19- 
stoljeću. MNS rješenje problema Bošnjaka vidi u okviru Austrougarske 
monarhije, uz uslov jačeg kulturnog prosvjećivanja. U programu MNS 
izričito se tvrdi da “spas muslimanskog naroda u Bosni i Hercegovini leži 
u prosvjeti (...) islamske vjerske zasade ne stoje u protivuslovlju sa zapad- 
noevropskom prosvjetom.” 6s;9 Opće društveno-političke prilike u Bosni i 
Hercegovini i sve izraslija bošnjačka samosvijest upućuju Bošnjake na 
zaključak o nužnosti političkog jedinstva kao preuduslova za uspješno 
nastavljanje socijalne, kulturne, nacionalne i duhovne identifikacije. To su 
razlozi koji dovode početkom augusta 1911. god. do ujedinjenja MNO i 
MNS i formiranja Ujedinjene muslimanske organizacije, u čijem se politi- 
čkom programu ističe “naglašena autonomija Bosne, apostrofirano zemlji- 
šno pitanje, zaštita vakufa, borbaprotivnasilnogpokrštavanja, osavremenja- 
vanje školstva, osnivanje novčanih zavoda, zahtijevanje služenja vojske 
domaćih sinova u Bosni itđ.” 660 

Bez obzira na mnoge protivrječnosti i kontroverze u pogledu od- 
nosa bošnjaštva kao nacionalne identifikacije i islama kao duhovno-ku- 
Iturne sadržine Pokret za vjersku i vakufsko-mearifsku autonomiju, 
samim svojim izrastanjem u političku stranku, značajno je uticao na 
jačanje ne samo političke organiziranosti Bošnjaka, već i na jačanje 
ukupne samosvijesti i osjećaja pripadanja Bosni, te ukorjenjivanje 
nacionalnog bića u islamu, kao duhovnosti, bosanskom tlu kao 
domovinsko-zavičajnom prostoru, dominanto slavenskom etničkom 
porijeklu, kao etničkom elementu, te bosanskom jeziku, kao izrazu 
kristalizirane društveno-komunikacijske povezanosti. To što je često 
zemljoposjednički sloj borbu za nacionalno priznanje bošnjaštva smatrao 
novotarijom i suprotnom duhu islama nije rezultat nepriznavanja vlastite 
posebnosti i značaja samobitnosti Bosne i Hercegovine, već, prije svega, 
isticanje u prvi plan rješenja agrarnih odnosa, jer je zemljišni posjed bio 
osnovno ekonomsko bogatstvo i oslonac onog sloja bošnjačkog društva 
koji je jedini mogao politički artikulirati volju bošnjačkog naroda. Gu- 
bljenjem zemljišnog posjeda, što je i bio cilj političkih protivnika Bošnjaka, 
oni bi izgubili posljednji značajni oslonac sa koga su mogli politički, 
kulturno i ekonomski djelovati. 


659 Navedeno prema: Š. Filandra, navedeno djelo, str. 31. 

660 S. Filandra, navedeno djelo, str. 35. 

Pitanje ustavno-pravnog položaja Bosne i Hercegovine posebno 
se aktualizira 1917. i 1918. god. Nisu samo bosanskohercegovački susjedi 
željeli prisajediniti Bosnu i Hercegovinu svojim zamišljenim veliko- 
državnim projektima, nego i Mađari izražavaju želju da se Bosna i Herce- 
govina pripoji Mađarskoj, kao “separatum corpus sacrae coranae hunga- 
riae”. Grof Tisa, mađarski političar, s tim ciljem dolazi u Bosnu septembra 
1918. god. Sa prisajedinjenjem Bosne i Hercegovine Mađarskoj nisu se 
slagali bosanskohercegovački narodi. Srpski i hrvatski političari u Bosni, 
jugoslavenski orijentirani, izrazili su neslaganje s idejom grofa Tise, te 
mu predali Memorandum 20. 9- 1918. god. u kome odbijaju njegov 
prijedlog i ističu zahtjev za narodno samoopredjeljenje. Među potpi- 
snicima ovog Memoranduma nema Bošnjaka, jer su se oni zalagali za 
autonomni položaj Bosne i Hercegovine u okviru Austrougarske mona- 
rhije, što je eksplicitno istaknuto godinu dana ranije u Memorandumu 
Ujedinjene muslimanske organizacije o rješavanju jugoslavenskog pitanja, 
koji je 17. augusta 1917. god. austrougarskom caru Karlu predao vakufski 
direktor za Bosnu i Hercegovinu Šerif-ef. Arnautović, prilikom njegovog 
prijema kod austrougarskog cara. Memorandum u tim teškim vremenima 
potvrđuje visoku samosvijest bošnjačkog političkog vođstva, naglašenim 
isticanjem samostalnosti srednjovjekovne bosanske države, 661 smatrajući 
je temeljem vlastitog bića, te posebnosti socijalne strukture bosanskog 
društva, kao osnovnih pretpostavki i opravdanja zahtjeva za autonomni 
položaj i razvoj Bosne i Hercegovine. 

Bošnjački stavovi, izneseni u Memorandumu, nedvosmisleno 
izražavaju protivljenje ideji jugoslovenskog ujedinjenja, 662 jer bi ona za 
Bošnjake značila smanjenje autonomije Bosne i Hercegovine i svođenje 
tog naroda na zanemarljivu manjinu u odnosu na Srbe i Hrvate u 
novonastaloj državnoj zajednici. Strahovanja od ujedinjenja Srba, Hrvata 
i Slovenaca u jedinstvenu državu i od negativnih posljedica po Bošnjake, 
obistinila su se odmah po formiranju Kraljevine SHS. “Muslimani BiH 
(da ne govorimo o drugim dijelovima Kraljevine) su odmah nakon uje- 

661 “Bosna je bila sve do 1463- godine, samostalna država u kojoj su prvo vladali 
banovi, a zatim kraljevi. Njeno područje se često mijenjalo, pri čemu se jedan put 
povećavalo na račun susjedne Srbije i Hrvatske, a drugi put su se ove dvije države 
na račun Bosne i Hercegovine pokušavale povecati, njcn narod se zvao ’dobri 
bošnjani’. Oni su posjedovali svoju vlastitu crkvu koja se zvala ’bosanska crkva’. 
Bosna i Hercegovina je u to vrijeme imala i posebnu svoju socijalnu strukturu, 
vlastite sudije, svoje velike i male zemljoposjednike i svoj vrlo liberalni feudalni 
sistem. Radna klasa bili su slobodni ljudi koji su mogli napustiti svoju zemlju 
kadgod su htjeli, nisu bili kmetovi kao što je to bio slučaj u ostaloj Evropi.” (Navedeno 
prema: L. Džaković, navedeno djelo, str. 164.) 

662 “Sto se tiče nas bosansko-hercegovačkh Muslimana, mi moramo najenergičnije 
protestirati protiv ovog južnoslavenskog zahtjeva ukoliko uključuje Bosnu i 
Hercegovinu i to iz istorijskih, kulturnih i socijalnih razloga.” 

Izvor: Memorandum, Sef države Bosne i Hercegovine, prepis, str. 2. 

dinjenja bili izloženi mnogim problemima. Zbog neriješenog agrarnog 
pitanja žestina socijalnib pobuna nezadovoljnog seljaštva se uglavnom 
usmjerila prema njima. Često se ne pravi nikakva razlika između stvarnih 
zemljoposjednika i onih Bošnjaka koji su također bili u veoma teškom 
položaju, tako da paljenje imanja, pljačke, osvete, sve do ubistava ne mi- 
moilaze ni mnoge “obične” bošnjačke porodice, koje potpuno nevine 
plačaju dug hajdučiji i anarhiji koja zahvata mnoge srezove u Bosni i He- 
rcegovini.” 6ĆJ 

Zaseban državno-pravni položaj Bosne i Hercegovine i u njoj zaseb- 
na bošnjačka nacionalna identifikacija, kao brana pokušajima “naciona- 
liziranja” i asimilacije, zahtjevi su Pokreta za autonomiju, kao političkog 
izraza utemeljenog na konfesionalnim osnovama, čiji je rezultat bio omo- 
gućavanje preživljavanja bošnjaštva kroz sve društvene protivriječnosti 
u smislu misli Vasif-bega Biščevića, izrečenih juna 1911. god. u “Hrvatskom 
dnevniku”: “Bosna Bošnjacima, narod bosanski i jezik bosanski.” 664 Na 
putu realizacije ove formule tokom cijele povijesti stajale su velikodržavne 
pretenzije i raznovrsne idejne zapreke. 


663 N. Duraković, navedeno djelo, str. 105. 

664 Navedeno prema: A. Isaković, navedeno djelo, str. 34. 

Kad se Bosna i Hercegovina iz 
stoljetna sna prenula 
na životpohitaše Srbi i rekoše 
Bošnjacima; “Amo k nama, 
vi ste Srbi. ” Kad to opaziše Hrvati, 
pohitaše i oni i 

rekoše Bošnjacima: “Ne k Srbima, 
već k nama, vi ste Hrvati!” 


(lld Bogdanov / Josip Ljubić) 




“Nacionaliziranje" Bošnjaka 


IVl. Velikodržavne pretenzije i idejne zapreke u 
samorealiziranju bošnjačke nacije 

Smjenom civilizacija na prostoru Bosne i Hercegovine, koja se 
dogodila, okupacijom Austro-Ugarske 1878. godine, istovremeno dolazi 
do promjene ukupnih društveno-političkih i povijesno-kulturnih uslova 
daljeg razvoja bošnjačke nacije. Bez obzira na to što je i Austrougarska 
kao i Osmanska carevina, predstavljala multinacionalnu i multikonfesio- 
nalnu državnu tvorevinu, pokreti za nacionalnu emancipaciju na balkan- 
nskom prostoru postaju sve značajnija društvena snaga, koja bitno i odre- 
đujuče utiče na ukupna političko-pravna, ideološka i kulturno-duhovna 
zbivanja u Bosni i Hercegovini. Iz teorijsko-političke formule nacija- 
-države, izrasle su konkretne društvene i ideološke snage koje će tokom 
cijelog 19. i 20. stoljeća ograničavati, zaprečavati i sprječavati 
slobodno i samostalno konstituiranje bošnjačke nacije. Te konkretne 
političke i ideološke snage, izražavaju se u velikodržavnim pretenzijama 
prema Bosni i Hercegovini, koje su u kontinuitetu produkovale idejne, 
kao ideološke, zapreke samorealiziranju bošnjačke nacije. 

Konstituiranje nacionalnih država na području osmanske Rume- 
lije započinje u formi autonomija (kneževina) tridesetih godina 19- 
stoljeća, uspostavljanjem srpske države na prostoru Smederevskog 
sandžaka. Taj događaj, iako se desio izvan granica Bosne i Hercegovine, 
predstavljao je novu realnost od izuzetnog značaja, koja će, rješavajući 
pitanje srpske nacionalne emancipacije i uspostavljanja države srpskog 
naroda, direktno i indirektno predstavljati idejnu zapreku bošnjačkom 
nacionalnom razvoju, 665 ali istovremeno, biti i činilac preko koga će 
bošnjačko nacionalno biće, suprottavljajući mu se, kroz raznovrsne 
oblike društveno-duhovnog otpora, iskazati sebe kao etničku, društ- 
venu, političku, kulturnu i duhovnu posebnost. 

665 "Naime, nova država je postala izvor stalnih smutnji, ratova i miješanja u poslove 
drugih država i naroda. Uzrokovala je ili bila direktno umiješana, u gotovo sve 
ratove na tom prostoru u 19. i 20. stoljecu. Njeno postojanje i djelovanje postaio je 
giavni izvor stalnih poremećaja stanja i odnosa na užem prostoru Balkanskog 
poluotoka. Srbi su započeli i vodili deset ratova tokom 19. i 20. stoljeća. Neki od 
tih ratova biii su opći kontinentalni i svjetski ratovi, odnosno srpska država je 
glavni proizvođač ratova u 19. i 20. stoljeću. U svakorn slučaju Srbi. šu započeli 
Prvi svjetski rat. Kad su, uz pomoć Rusije i Engleske, svoju državu uspjelistabilizirati, 
postali su glavni žandarmi nad svim narodima užeg Balkana i bivšeg jugoslovenskog 
prostora.” (M. Filipovi ć, Bošnjačkapolitika, Svjetlost, Sarajevo, 1996, Str. 23.) 

Dok se na istočnim granicama Bosne i Hercegovine rađala srpska 
nacionalna država, praćena snažnom ideologijom mitskog karaktera, ute- 
meljena na kosovskom mitu i slavi srednjovjekovnog Dušanovog carstva, 
na njezinim zapadnim, sjevernim i južnim granicama Bošnjaci su bili suo- 
čeni sa svim posljedicama vjersko-kulturnog unilateralizma. Savremena 
ideologija nacija-države, autentični ideološki proizvod Zapadne Evrope 
ukorijenjena je upravo u vjersko-kulturnom unilateralizmu i predstavlja 
ideološku praksu Evrope, od Franačkog carstva i rekonkviste u Španiji 
do danas. Pravilo “čija je vladavina, toga je i vjera” nastalo još za perioda 
rekonkviste u Španiji, praktično je, na zapadnim, južnim i sjevernim grani- 
cama Bosne i Hercegovine značilo protjerivanje i uništavanje Bošnjaka. 

Negativne posljedice raznovrsnih idejnih konkretizacija ideologije 
nacija-države po bošnjačku naciju ogledaju se u protjerivanju, ubijanju, 
pljačkanju, otimanju imovine, paljenju, silovanju, pokrštavanju. 666 Istovre- 
meno, nasuprot ovim pojavama, odnosno kao protivakcija bošnjačkog 
samoodržanja jeste jačanje njihove svijesti o zajedničkoj sudbini, o neras- 
kidivoj povezanosti njihove biološke, kulturne i duhovne egzistencije i 
egzistencije zemlje Bosne, i kao političkog i kao zavičajnog sadržaja. 

Upravo sa narastanjem velikodržavnih pretenzija i asimilatorskih 
ideoloških zapreka, izrasta i bošnjačka socijalna, kulturna, religijska i 
politička samosvijest o neophodnosti unutrašnje solidarnosti i homoge- 
nizacije. Razvojem nacionalnih i “oslobodilačkih” pokreta na Balkanu, 
Bošnjaci su bili direktno ugroženi. Vješto vođenom propagandom, Boš- 
njaci su progiašavani Turcima, iako to nikada nisu bili. Koristeći slogan 
“Natrag u Anadol,” hrišćanski seljački ustanici 667 borbu protiv osmanske 
vlasti konkretizirali su paljenjem odžaka i čardaka bošnjačkog plemstva, 
ubijanjem Bošnjaka, progonima i stvaranjem ambijenta nesigurnog živ- 
ljenja i straha. Sve ove “oslobodilačke” narodne borbe pored borbe protiv 
osmanlijske vlasti, za krajnji rezultat imali su otimanje imanja bošnjacima, 
njihovo protjerivanje iz sela i gradova i na tim temeljima uspostavljanje 
nacionalnih država. 


666 Deviza španske rekonkviste “priznaj grijeh nevjerstva, pokaj se, prihvati pravu 
Božiju vjeru katoličku ili umri” bila je primjenjivana i prema Bošnjacima Slavonije, 
Like, Krbave, Dalmacije i drugih krajeva. 

667 “Sami seljački ustanci nisu bili u tolikoj mjeri izraz nepremostivih unutrašnjih 
sukoba i suprotnosti medu stanovnicima Bosne, koliko su, ustvari, bili element 
spoljne politike velikih sila i instrument za postizanje njihovih ciljeva. Ustanici su 
bili organizirani, pripremljeni i vodeni iz vana. Vodeću ulogu u pripremama ovih 
ustanaka imale su Austrija, Rusija, Srbija i Crna Gora.” (M. Filipović, navedeno 
djelo, str. 41 i 42.) 

Bosna i Hercegovina, kao zasebnost, 668 i kao društvo i kao 
država, izražavana u različitim oblicima ustavno-političkih nagodbi, 
kao susretište civilizacija i kultura, istovremeno je bila i područje 
neprestanih pretenzija različitih velikodržavnih ideologija. Veli- 
kodržavne pretenzije prema Bosni i Hercegovini snažnije počinju da se 
ispoljavaju još za vrijeme Austrougarske monarhije, konkretnije oko 
pitanja unutrašnjeg teritorijalnog ustrojstva Monarhije. Poznato je da je 
mađarsko političko vodsrvo zagovaralo i zalagalo se za dualističko ure- 
đenje Monarhije, gdje bi Bosna i Hercegovina i sve zemlje krune sv. Stje- 
pana bile priključene Mađarskoj, a sve u cilju realizacije mađarske veli- 
kodržavne ideologije. 

Velikohrvatska državna ideologija zagovarala je trijalističko ure- 
đenje Monarhije, zahtijevajuči sjedinjenje Bosne i Hercegovine sa Hrva- 
tskom i Slavonijom. Ujedinjena muslimanska organizacija, kao politički 
predstavnik Bošnjaka toga vremena, oštro se suprotstavlja politici pris- 
vajanja Bosne. Ona preko svog glasila “Zeman” jasno iznosi svoja politička 
načela, 669 u kojima je autonomija Bosne naglašena i neupitna. 

Politički krugovi iz Srbije u Bosni i Hercegovini su djelovali preko 
predstavnika Srpske narodne organizacije, sa ciljem postizanja autonomije 
Bosne i Hercegovine. Za razliku od bošnjačke ideje o autonomiji kao 
trajnom rješenju, srpski politički krugovi su je vidjeli kao prelaznu etapu 
ka njezinom konačnom pripajanju Srbiji i realizaciji velikosrpske državne 
ideologije objedinjavanja “svih srpskih zemalja” u jednu državnu zajednicu. 

U periodu Prvog svjetskog rata intenziviraju se brojni velikodržavni 
apetiti prema Bosni i Hercegovini. Žele je Austrija, Mađarska, Srbija, Hrva- 
tska i Crna Gora. Svi pokušavaju da sklapaju saveze, prave dogovore i 
kompromise. I Rusija se uključuje u crtanje granica podjeie Bosne. Jedino 
bošnjački politički vrh pokušava zadržati autonoman položaj cjelovite 
Bosne i Hercegovine u okviru Austrougarske monarhije. 

Odmah na početku Prvog svjetskog rata zemaljski upravitelj Oscar 
Potoirek predložio je podjelu Bosne i Hercegovine između Austrije i 
Mađarske. 670 Plan podjele ima i Rusija. Ona 1914. god. rasparčava Bosnu 

668 Neosporna je historijska činjenica da bosanskohercegovačko društvo postoji kao 
hiljadugodišnja zasebnost, bez obzira na to u kom se državno-političkom subjektu 
nalazilo. U srednjovjekovlju bosanskohercegovačko društvo politički se organizira 
kao samostalna država, Bosansko kraljevstvo. U okviru Osmanske države, egzistira 
kao zasebna administrativna jedinica Bosanski pašaluk, za vrijeme Austrougarske 
monarhije bosansko društvo politički se izražava kao “provizorij” - korpus-separatum. 
Kratkotrajno komadanje na banovine za vrijeme stare Jugoslavije ubrzo je ispravljeno 
uspostavom samostalne federalne jedinice BiH u novoformiranoj socijalističkoj 
Jugoslaviji. 

669 “Autonomija Bosne i Hercegovine isključuje kako njihovo sjedinjenje s Hrvatskom 
i Slovenijom tako isto i njihovo pripajanje Ugarskoj. To je bio vazda naš politički 
ideal.” (“Zeman”, god. I br. 2. 1911.) 

670 Š. Filandra, navedeno djelo, str. 43. 

tako što područja istočno od rijeke Bosne i Neretve, uključujući grad 
Sarajevo, dodjeljuje Srbiji, a zapadna područja Hrvatskoj. Crnoj Gori, 
prema toj podjeli, pripadao bi jugoistočni dio Hercegovine od Metkovića 
do Herceg Novog. 671 Mađarski predstavnik vlade grof Tizsa je na sjednici 
Vlade 2. oktobra 1915. god. podnio elaborat o priključenju Bosne i 
Hercegovine Mađarskoj. Iznoseći navodno mađarsko “historijsko pravo” 
na Bosnu i Hercegovinu, te neodrživ njen postojeći položaj, Tizsa ističe: 
“Svi smo odlučno na tom stanovištu da je postojeći javno-pravni status 
Bosne i Hercegovine više neodrživ, a isto tako svi smo jednodušni u 
tome da je najcjelishodnije da se on riješi putem priključenja ovih 
pokrajina mađarskoj svetoj kruni.”(.,.)”Prema tome, za Mađarsku je 
trenutno najvažnije priključiti Bosnu i Hercegovinu zemljama svoje 
krune, uspostaviti u njoj državnu Vladu s ovlašćenjima i zadacima koje 
sam već globalno označio, a poslije će se tek vidjeti i odlučiti kako će 
njeno mjesto i uloga biti u odnosu na cjelokupan državni teritorij.” 672 

Srpski politički interesi bili su da se putem širenja jugoslavenske 
ideje uspostavi samostalna jugoslavenska država, u okviru koje bi bile 
Bosna i Hercegovina, Hrvatska i Slavonija. Nasuprot ovorne stajala je 
Austro-Ugarska, potpomažući hrvatsko rješenje koje predviđa ujedinjenje 
Hrvatske, Slavonije i Bosne i Hercegovine u jednu državu, u kojoj bi 
katoličko-hrvatsko stanovništvo predstavljalo apsolutnu većinu. Izemaljski 
poglavar general Sarkotic pokušava usaglasiti hrvatski i mađarski prijedlog, 
te predlaže ujedinjenje Hrvatske, Slavonije, Bosne i Hercegovine i Dalma- 
cije u jednu državu, u kojoj bi, također, katoličko stanovništvo predstav- 
ljalo apsolutnu većinu. 673 Bošnjački politički stav prezentiran je u “Memo- 
randumu Ujedinjene muslimanske organizacije” koji je caru Karlu predao 
Serif Arnautović. 674 “Memorandum Muslimana BiH polazi od svoje domo- 
vine i svoje države BiH, jedinstvene i nedjeljive, uz bojazan da bi se u 
velikoj južnoslovenskoj državi oni utopili, da bi BiH izgubila svoju 
samostalnost, a Muslimani svoj nacionalni identitet. Kao da je proročanski 
predviđeno sve ono što će se kasnije događati. Polazi se od toga da bi 

671 Llporedi: Ivan Meštrović, Uspomene napolitičke ljude i dogadaje, KnjižnicaHrvatska, 
Buenos Aires, 1961. 

672 Navedeno prema L. Đaković, navedeno djelo, 67. i 68. 

673 "Zbog toga Sarkotić pri “usaglašavanju” predloženih rješenja traži da se stvori 
upravna cjelina 'ujedinjenjem Hrvatske, Slavonije, Bosne i Hercegovine i Dalmaeije, 
koja bi brojala 1.583.940 Srba, 12.137 Muslimana i 2.849-995 katoličko-hrvatskih 
stanovnika i predstavljala bi apsolutnu hrvatsku vecinu’”. (L. Đaković, navedeno 
djelo, str. 162.) 

674 Serif Arnautović (1847-1935) jedna je od značajnijih političkih ličnosti na razmeđu 
19- i 20. stoljeća. Za vrijeme borbi za vjersko-prosvjetnu autonomiju sarađivao je 
sa vodama bosanskih Srba. Napisao je brošuru "Bezakonje austrijske uprave u Bosni 
i Hercegovini.” Bio je član Bosanskog sabora. Sa Avdom Hasanbegovićem izdavao je 
list "Domovina”. 1930. godine postaje senator Kraljevine Jugoslavije i direktor Vakufske 
direkcije. 

svaka podjela Bosne i Hercegovine ili njeno utapanje u neku državnu 
tvorevinu koja bi potrla njenu samostalnost i historijski identitet, 
podjednako bilo pogubno i po interese BiH i Muslimana posebice.” 675 
Izuzetno težak položaj Bošnjaka pri kraju Prvog svjetskog rata najbolje 
izražavaju tri njihove političke usmjerenosti, 676 od kojih ni jedna ne zahti- 
jeva samostalno političko rješenje Bosne i Hercegovine izvan okvira 
nametnutih državnih sistema. Ova činjenica pokazuje primjere historijske 
nužde u okviru koje Bošnjaci nisu bili u situaciji da odlučuju, već da u 
okviru nametnutih državno-pravnih rješenja traže najadekvatnije odgovo- 
re za vlastiti opstanak. 

Jedan od najtežih i najtragičnijih perioda velikodržavnih i idejnih 
zapreka u samokonstituiranju bošnjačke nacije jeste period između dva 
svjetska rata. Posebno teški momenti bile su prve godine uspostave Kraljevine 
SHS i period Sestojanuarske diktature 1929- god. Dvije političko-povijesne 
i idejne činjenice posebno su negativno uticale na onemogućavanje 
bošnjačkog nacionalnog razvoja. To su realiziranje državne tvorevine 
Kraljevine Srba, Hrvata i Slovenaca i, uz tu političku tvorevinu prirasla, ideja 
nacionalnog jugoslavenstva. Ta ideologija je u cjelini značila negiranje 
bošnjačkog nacionalnog individualiteta, ne dajući mu ni elementarne 
mogucnosti da se bar izrazi kao etnička posebnost ili kao etnička grupa. 
Ideologija nacionalnog jugoslavenstva u svojoj interpretaciji jedinstvenog 
jugoslavenskog naroda sa tri plemenska imena u suštini je značila antibo- 
šnjačko opredjeljenje. “Sama ta ideja, ideja jednog jugoslavenskog naroda s 
tri plemenska imena, priznaje samo srpsko, hrvatsko i slovenačko pleme- 
nsko, ali ne i nacionalno ime. Jedina nacija koja je figurirala bili su Jugoslo- 
veni. Bošnjaka ni u jednom obliku nema, ne priznaje im se čak ni etnička 
osobenost. Ideja nacionalnog jugoslovenstva nikada nije zaživjela, niti 
od jednog naroda nije ozbiljno prihvaćena, a od nje je jedino preostalo 
i dugo trajalo ideološko jugoslovenstvo. Ideja nacionalnog jugoslovenstva 
samo je jedan od razvojnih puteva i sredstava uobličavanja srpske, hrva- 
tske i slovenačke nacionalne svijesti.” 677 Bošnjaci uopće nisu učestvovali 
u konstituiranju prve jugoslovenske države, jer im ona niti je bila bliska, 
niti su je željeli, što je pokazalo i bošnjačko izjašnjavanje putem spomenu- 
tog Memoranduma iz 1917. godine. Istovremeno, politički subjekti u 
procesu konstituiranja KSHS ponašali su se prema Bošnjacima jednosta- 


675 N. Duraković, navedeno đjelo, str. 101. 

676 “Tako su kod Bošnjaka prisutne tri političke usmjerenosti glede budućnosti Bosne 
i Bošnjaka, mađarofilska, hi-vatofilska i jugoslovenska. Jedino nije bilo posebne 
bosanske usmjerenosti, zahtjeva za državnu neovisnost i suverenitet Bosne, zahtjev 
za samostalno ustavno i političko rješenje bez složenih i izvana naturenih državnih 
oblika mada su sve tri usmjerenosti podrazumijevale autonomiju Bosne u manjoj 
ili većoj mjeri.” (S. Filandra, navedeno djelo, str. 4 9.) 

677 S. Filandra, navedeno djelo, str. 50. 

vno kao da ih nema. 678 U novonastaloj državi za sva najvažnija pitanja, 
posebno za ona u agraru, za stradanja Srba u ratovima koje su vodili, u 
kojima su ubijali i ginuli, okrivljeni su Bošnjaci, namjerno prezentirani 
kao ostaci osmanskog feudalnog sistema. Ove kvalifikacije su bile 
neophodne da bi opravdale nepravde i zločine koji su činjeni prema 
Bošnjacima. U provodenju kadrovske politike u državnoj upravi Bošnjaka 
nema nigdje. 679 1 ne samo da su bili politički diskriminirani već su njihovi 
životi, imetak i čast bili nezaštićeni. Praktično, bili su stavljeni izvan zakona. 
Na nezaštićenost i ugroženost Bošnjaka u novonastaloj državi reagirao 
je reisu-l-ulema Džemaludin Čaušević, predstavkom narodnoj Vladi 
Bosne i Hercegovine, 680 ali i intervjuom pariskom listu “Temps,” gdje se 
izravno obratio francuskoj javnosti i zatražio zaštitu za svoje sunaro- 
dnike. 681 

Nije bio težak samo položaj Bošnjaka u Bosni i Hercegovini već i 
u svim krajevima novouspostavljene države. Posebno teške ucjene i 
zločine podnosili su Bošnjaci Sandžaka. Beogradska vlada je u Sandžak 
poslala četnike Koste Pećanca da održavaju red, a oni su tamo pljačkali, 
silovali i ubijali. O stanju u Sandžaku najbolje svjedoče podaci iz “Memora- 
nduma muslimanskih izaslanika iz Novopazarskog Sandžaka” 682 koji je 

678 “Jugoslovenski pokret, prema Bošnjacima odnosio se maćehinski. Kad su jugoslovenski 
političari tz zemalja pod austrougarskom upravom dva puta, Majskom deklaracijom 
(3. 5. 1917.) i sastankom svih polmćkih grupa (2. - 3. 3.1918.) u Zagrebu, predstavili 
ideju neovisne i na demokratskim načelima zasnovane države Srba, Hn'ata i Slovenaca, 
na tim skupovima niko od Bošnjaka nije bio prisutan.” (Š. Filandra, navedeno djelo, 
str 51.) 

679 “Tako npr. 1920. godine od 54 rukovodiocau državnoj upravi (pokrajinskogznačaja) 
nema ni jedan Musiiman. Kako Musiimani ostvaruju obećanu ravnopravnost u 
Kraljevini SHS, vidi se iz slijedećih podataka: 1921. god. od 6 okružnih načelnika, 
poglavara grada Sarajeva, 6 predsjednika okružnih suđova, 6 državnih odvjetnika 
i 5 drugih rukovodilaca u državnom odvjetništvu, nije bio nijedan Musliman. Od 
54 kotarska poglavara bilo je 5 Muslimana i od 17 upravnika kotarskih ispostava 
bio je 1 Musiiman.” (N. Duraković, navedeno djelo, 106. i 107.) 

680 Uporedi: A. Purivatra, Jugoslovenska muslimanska organizacija, str. 36. i 37. 

681 "Kažite svojoj domovini, da mi svi gledamo danas u njoj svoje utočište, kako bi 
događaji koji se zbivaju kod nas postali sistemom (...) Tisuće ubijenih Ijudi, 76 
sprženih žena, 270 razorenih i opljačkanih sela; to je bilanca koju mi muslimani 
imamo zapisati na blagdan porađanja ove Jugoslavije, kojoj bi htjeli svom dušom 
služiti." ("Pravda”, god. I, br. 23, 17. april 1919.) 

682 “U Sandžaku je ostala malo koja džamija da nije opljačkana (...) Kućevića džamiju 
(Fethiju) u Bijelom Polju pretvoriše, bez ičijeg pitanja, u pravoslavnu crk\»u (...) u 
školama sile našu muslimansku djecu da uče pravoslavnu vjeronauku, do čim im 
zabranjuju da slave petak (...) Izbjeglice se ne mogu vratiti u svoja sela tako da čak 
i po ulicama spavaju, a oni koji bi se vratili, nemaju kud jer su im kuće ako nisu 
popaljene, zaposjeli njihovi pravoslavni susjedi a zemlju su uzurpirali i zasijali, 
agrarna reforma sastoji se kod nas u otimanju i pljačkanju muslimanskih posjeda. 
(...) Stanje je u toliko teže što su vlasti oclmah u početku podijelile oružje 
pravoslavnom stanovništvu, a od muslimana oduzeli sve, a često i sjekire.” (navedeno 
prema: S. Filandra, navedeno djelo, str. 61. bilj. 11.) 

upuden Vladi u Beograd augusta 1919- god. Upečatljivi primjeri izuzetno 
teškog položaja Bošnjaka u Kraljevini SHS, kao rezultat osmišljene 
protubošnjačke politike nove državne vlasti, u cilju uspostavljanja etnički 
čistih prostora kao preduslova realizacije velikosrpske državne ideje, jesu 
pored nabrojanih primjera i Prijedorski zločin 1923. god., 683 te pokolj 
golorukih Bošnjaka u Šahovićima 1924. god. 684 

“U noći između 9-i 10. novembra pošlo je oko 2.000 naoružanih 
Crnogoraca na Šahoviće i Pavino Polje, gdje su pobili i poklali oko 600 
Bošnjaka - djece, žena i odraslih. Za zločin se odmah saznalo, pa je reisu- 
-1-ulema Čaušević uputio oštar protest vlastima, dok su poslanici raznih 
stranaka u parlamentu s tim u vezi interpelirali vladu. Slati su i memoran- 
dumi kralju Aleksandru, ali se cijeli slučaj vremenom zataškao.” 685 

Pored fizičkog zlostavljanja i ugrožavanja, prosrpski orijentirana 
vlast u Kraljevini, u oblasti reguliranja vlasničkih odnosa, izuzetno se 
protubošnjački ponašala, da bi ih što više osiromašila. “Famozna odluka 
o prethodnim odredbama o rješavanju ’kmetskih i kmetstvu sličnih 
odnosa’ u Bosni i Hercegovini odnosila se na kmetsko-feudalne i tzv. 
beglučke odnose. Pri tom je Bošnjacima učinjena posebna nepravda time 
što su državne vlasti slobodno, privatno i ničim opterećeno imanje, 
osobno vlasništvo imućnih bošnjačkih porodica, pravno smatrale javnim 
vlasništvom. Proglasivši takvo vlasništvo “beglukom,” u Bosni do tada 
nepoznatim oblikom zemljišno-pravnog odnosa, i to imanje, pored 
kmetskih selišta, došlo je pod udar preobrazbe vlasništva.” 686 Ostavljeni 
sarni. bez oslonca na bilo koga, nacionalno, politički, kulturno osporavani 
i diskvalificirani, sa oduzetim pravom na državotvornost, Bošnjaci su 
smogli snage da se politički organiziraju prije svega da bi zaštitili vlastitu 
biološku supstancu, a potom ukazali na sebe kao zasebnost na koju se 
mora računati i uvažavati. Političko okupljanje Bošnjaka, kao pretpostavke 
političko-nacionalnog samokonstituiranja u početku je bilo bez velike 
usklađenosti i koordiniranosti. Različite političke grupacije u Sarajevu, 


683 U Prijedoru su napadnuti Bošnjaci u džamiji prilikom dove za prestolonasljednika. 
Iako su oni bili napadnuti vlast je zatvorila 15 Bošnjaka a nijednog Srbina. (Uporedi 
“Pravda”, god. Y br. 195, 09. IX. 1923.) 

684 Opširnije o pokolju Bošnjaka u Šahovidima vidi u: 

M. Đilas, Bestidna zemlja, Land ohne Recht, Wistch, Koln, 1958, 

H. Avdić, Položaj muslimana u Sandžaku , Bibiioteka Kijučanin, Sarajevo, 1991, 
124-140. 

Pravda, god. VI, br. 279- 10. XII. 1924. 

685 M. Imamović, Historija Bošnjaka, str. 491. 

686 Š. Filandra, navedeno djelo, str. 63. 

Tuzli i Banjoj Luci 687 imale su za cilj organiziranje jedinstvene bošnjačke 
političke organizacije. 

Pritisnuti nužnošću historijske situacije i bez jedinstvenog i konzi- 
stentnog nacionalnog programa, te jasno postavljenih političkih ciljeva, 
uz dosta kompromisa, koga je pratilo i kompromiterstvo, u Sarajevu je 
od 14. do 19- februara 1919- god. održana osnivačka skupština JMO - 
prve moderne političke stranke Bošnjaka. 688 Mnogobrojne su političke 
ocjene rada i djelovanja JMO, 689 ali je neosporno da je ona predstavljala 
najmoćniju političku snagu Bošnjaka, te, bez obzira na to što nije uspjela 
oblikovati bošnjački nacionalni program, JMO iz nužde, uzimajući vjersku 


687 “Političko okupljanje Muslimana se uglavnom odvija preko političkih grupa 
okupljenih oko lista ’Jednakost’ (Glasilo Muslimana, Srba, ’srbofila’) i lista 
’Vrijeme’ pri kome se organizuje Privremeni odbor ’muslimanske organizacije’. 
Od različitih grupacija, u Sarajevu je 22. 12. 1918. god. formirana posebna grupa 
(Dr. Hamdija Karamehmedovič, Dr. Mehmed Spaho, Dr. Halid Hrasnica, Edhem 
Mulabdić, Sakib Korkut, Ibrahim Sarić i Hamed Salihbegović) sa ciljem stvaranja 
ledinstvene muslimanske političke organizacije. (...) neslaganje sa ovom prosrp- 
skom organizacijom iskazuje se u zamjerkama da ona nije precizirala svoj рго- 
gram, da se ne vidi njihov jasan stav o nacionaliziranju Muslimana, o vjersko- 
-prosvjetnoj autonomiji, o stavu prema težacima, o odnosu prema Hilafelu i sl. 
Istovremeno se u Tuzli organizuje ’Tuzlanski akcioni odbor’ s muftijom Maglajlićem 
na čelu, koji se predstavlja kao ’Centralni oclbor muslimanske organizacije okružja 
tuzlanskog.’ (...) ’U sva mjesta BiH razaslana je i ’Osnova programa za jedinstvenu 
organizaciju Muslimana Jugoslovenske države’. U februaru 1919- u Banja Luci 
formirana je i ’Muslimanska zajednica', koja pledira za jedinstveno organiziranje 
svih muslimana (’da se svi u jednu jedinstvenu stranku bar na izvan ujedinimo’). 
Kao osnova za ujedinjenje i stvaranje ’MusIimanske zajednice’ ističu se načela. 
demokratska ustavnost, sloboda, jednakost, bratstvo, demokracija i uzajamna 
tolerancija.” (N. Duraković, navedeno djelo, str. 108.) 

688 “Naime, Dr. Spaho je, sudeći po svemu što znamo, imao namjeru da osnuje upravo 
stranku Bošnjaka tj. bošnjačku narodnu stranku. Međutim, bio je onemogućen u 
namjeri da stranci dadne nacionalno ime, a time je bila denacionalizirana i njegova 
politika, tj. on je bio prisiljen da, u određenoj mjeri vodi i sastavlja onu isti tragičnu 
mimikrijsku formu političkog života Bošnjaka muslimana koja ih je već dosta toga 
koštala, a još više će ih koštati u budućnosti. Namjera da se stranci dadne nacionalno 
ime Bošnjačka narodna stranka i da se time, preko imena stranke, precizno 
imenujn njena politika i program, a time ujedno afirmira nacionalni i povijesni 
državno-politički identilet našeg bošnjačkog naroda, bila je smrtno opasna za 
onc koji su svoje i državne planove gradili isključivo na oduzimanju Bošnja- 
cima nacionalnog identiteta, a Bosni njenog specifičnog bošnjačkog naroda 
(istakao A. Đ ), dakle, onog narocla koji je bio imenom, egzistencijom i cijelom 
poviješću vezan za zemlju i državu Bosnu. Kad je Dr. Halibeg Hrasnica, u ime 
osnivača, predstavio zemaljskoj upravi u Sarajevu dokumente radi registracije 
stranke, bio je odbijen. Odbijanje je obrazloženo argumentom da je, prema važećem 
propisu koji važi na teritoriji Kraljevine Srba, Hrvata i Slovenaca, bilo zabranjeno 
upotrebljavati bilo kakvo drugo nacionalno ime osim navedena tri imena.” 
(M. Filipović, navedeno djelo, 67. i 68). 

689 Uporedi: N. Duraković, navedeno djelo,109-111, Š. Filandra, navedeno djelo, 
69-71. 

umjesto nacionalne oznake. opredjeljujući se za jugoslavenstvo uz pret- 
hodno naglašavanje muslimanstva, ć S uspjela je očuvati i iskazati bošnjačku 
nacionalnu zasebnost. Neosporna je istina da su se i pojedini čelnici JMO 
nacionalno izjašnjavali Hrvatima i Srbima, 691 neosporno je da ova politička 
organizacija Bošnjaka, pokatkad, kolebljivo ulazi u koalicije i sa onim 
političkim strankama koje su direktno radile protiv interesa Bošnjaka, 
ali ispravno konstatuje N. Duraković: “Treba priznati da je JMO bila u vr- 
lo delikatnom položaju. Bosanski Muslimani nemaju tada afirmirano na- 
cionalno ime i sve se čini da ga i ne ’dobiju’.” 692 Ideja jugoslavenstva pri- 
hvaćena je kao izraz političke i socijalne nužde samo na nivou ideološke 
ravni, kao taktički instrument zaštite bošnjačkog nacionalnog identiteta 
od agresivne prosrpske i prohrvatske ideologije i propagande. JMO u 
svom djelovanju, ipak je jedan od bošnjačkih političkih izraza, zaštite 
Bošnjaka od pokušaja nacionaliziranja i asimilacije. 

IKPJ uviđa sve veču važnost nacionalnog pitanja, ocl čijeg rješavanja 
zavisi fizionomija ukupnosti društvenih ođnosa. Poslije Dmge zemaljske 
konferencije, održane 1923- god. u Beču, KPJ napušta svoje stajalište o 
“narodnom jedinstvu” i prihvata teoriju o nacionalnom jugoslavenstvu 
“kao naciji koja se nalazi u procesu stvaranja,” 693 te usvaja stav da se 
nacionalno pitanje teorijski razradi, kako bi se mogla donijeti rezolucija 
o njemu. Raspravljajući o nacionalnom pitanju u svjetlu marksizma, dr. 
Sima Marković pominje “bosansko-hercegovaćke muslimane,” negirajući 
im nacionalnu posebnost, odnosno on ih prikazuje kao otuđeni dio 
“našeg naroda.” Za tu otuđenost on “okrivljuje” religiju. I umjesto da 
istakne religiju kao jedan od elemenata bošnjačke nacionalne posebnosti, 


690 “Voclstvo JMO jasno ističe da su oni prvo muslimani, a potom Jugosloveni, politički 
se zasebno udružuju, da bi se kao narod održali, zaštitili i promicali svoje posebne 
interese.” (Š. Filandra, navedeno djelo, str. 71.) 

691 “Među dvadeset tri poslanika Muslimana u Ustavotvornoj skupštini najbrojnije su 
bili zastupljeni oni koji su se tada deklarisali kao Hrvati (Hasan Miljković, Džafer 
Kulenović, Nurija Pozderac, Husein Alić, Hamzalija Ajanović, dr. Halid-beg Hrasnica, 
Alrmed Šerić, Hamid Kurbegović, Osman Vilović, Šemsudin Sarajlić, Atif Hadžikadić, 
Derviš Omerović, Husein Mašić, Salih Balić i Mustaj-beg Kapetanović. Svega dvojica 
poslanika izjasnili su se u nacionalnom pogledu kao Srbi (dr. Hamdija Karame- 
hmedović i Velija Sadović). Ostali poslanici su odbili da se nacionalno deklarišu 
bilo kao Srbi bilo kao Hrvati (dr. Mehmed Spaho, Ibrahim-ef. Maglajlić, Ahmetaga 
Kovačević, Mujo Šehović i Sakib Korkut), dok se Seid Ali-beg Filipović izjasnio kao 
Bošnjak.” (M. Hadžijahić, navedeno djelo, str. 209. i 210.) 

692 N. Duraković, navedeno djelo, str. 110. 

693 Pregled istorije SKJ, Beograd, 1963. god., str. 96. 

on je razumijeva kao faktor nacionalnog otuđcnja. 69i lz ovih Markovićevih 
stavova može se vidjeti nemogućnost jednostranog i šematskog primje- 
njivanja pojedinih teorijskih shvatanja na konkretne društvene odnose. 
Đogmatski odnos komunista prema religiji i njezinoj ulozi u pojedinim 
razvojnim fazama naroda u Bosni i Hercegovini uzrokovao je nes- 
hvatanje složenosti i specifičnosti nacionalnog razvoja Bošnjaka, gdje 
je religija bila jedan od odlučujućih elemenata njihovog nacionalnog 
samokonstituiranja. Slobodni smo tvrditi da su osjećaji pripadnosti 
Bosni, i kao zavičaju, i kao državno-političkom prostoru, te vjera islam 
osnovne odrednice bošnjačkog nacionalnog identiteta. Na Petoj 
zemaljskoj konferenciji, održanoj oktobra 1940. god. u Zagrebu, iako je 
podržan stav o autonomiji Bosne i Hercegovine i usvojena odredba da 
se “narodi BiH slobodno opredijele i nađu rješenje za uređenje u tim 
oblastima putem autonomije i sl.”, 695 o Bošnjacima je zastupano gledište 
da se oni nalaze u procesu nacionalnog opredjeljivanja u Srbe i Hrvate. 696 
Lutanje u pitanju nacionalnog opredjeljenja Bošnjaka u politici i praksi 
KPJ vidljivo je i po samom toku i raspravi o Nacrtu referata o nacionalnom 
pitanju, na Petoj zemaljskoj konferenciji, koji je podnio M. Pijade i koji 
nije usvojen. “Ali, ni referat o nacionalnom pitanju koji je podnio Đilas 
nije dobio opštu podršku konferencije. U referatu je, naime, zadržano 
gledište M. Pijade da se Muslimani nalaze u procesu nacionalnog opre- 
djeljivanja kao Srbi i Hrvati. Delegat iz Bosne i Hercegovine, sekretar ob- 
lasnog komiteta KPJ za Hercegovinu Mustafa Pašić oponirao je tom shva- 
tanju. ’Ne slažem se, kazao je, sa referatom po pitanju Muslimana. On je 
rekao da muslimani nisu etnička grupa, već ili Srbi ili Hrvati. S time potpo- 
mažemo hrvatsku ili srpsku buržoaziju. Samo vrhovi muslimana se osje- 
ćaju Srbima ili Hrvatima. Narod kaže da je Bosanac, ali ne Srbin ili Hrvat. 
Muslimani nisu formirana nacija, ali jesu etnička grupa.’” 697 


694 “Primjer bosansko-hercegovačkih Muslimana najjasnije pokazuje kako je religija 
u prvom redu bila u stanju da nacionalno otudi znatan dio našeg naroda. (...) Bilo 
je vrijeme kad se moglo reći: cuius religio eius natio (čija religija njegova i nacija), 
pa je tako još uvijek i sa bosanskohercegovačkim muslimanskim masama. Oni 
sebe smatraju Turcima iako ne znaju ni riječi turske niti imaju ma kakvih drugih 
veza sa Turcima - osim vjere i to je najbolji dokaz zaostalosti Bosne i Hercegovine. 
(S. Marković, Nacionalnopitanje u svjetlu marksizma, navedeno prema A. Purivatra, 
navedeno djelo, str. 46.) 

695 J. B. Tito, Sabrana djela - Rezolucija V zemaljske konferencije KPJ, Beograd, 
1979, str. 61. 

696 “Peta zemaljska konferencija izbegla je da kruto formuliše stanovište KPJ o obliku 
višenacionalne istorijske pokrajine Bosne i Hercegovine, rukovodeći se pri tome 
principom da izbor oblika višenacionalne istorijske pokrajine Bosne i Hercegovine 
prije svega stvar samih njenih naroda.” (E. Redžic, Jugoslovenski radničkipokret i 
nacionalno pitanje u Bosni i Hercegovini, Svjetlost, Sarajevo, 1983, str. 415. i 416.) 

697 E. Redžić, navedeno djelo, str. 413. i 414. 

U toku Narodnooslobodilačke borbe i nakon uspostave socijali- 
stičke Jugoslavije, KPJ, bez obzira na to što nije generalno osporavala bo- 
šnjačku posebnost, nije se jasno odredila prema njoj. Naprotiv, “još uvijek 
nije imala teorijski jasan i konzistentan stav u tom pogledu.” 6 ‘ ;8 Rukovo- 
dstvo KPJ, izuzimajuči J. B. Tita, tokom cijele Narodnooslobodilačke bo- 
rbe, nije imalo precizan stav o posebnosti bošnjačkog nacionalnog iden- 
titeta. Vodeće ličnosti ovog pokreta Moša Pijade, Đuro Pucar Stari i Veselin 
Masleša polaze od stava da “Muslimani” nisu ne samo nacija, već ni posebna 
etnička grupa. Ovi stavovi rezultat su dogmatske primjene Staljinove de- 
fmicije nacije, ali i naslijeđenih teorijskih predrasuda o Bošnjacima, prois- 
teklih iz nacionalističkih i mitologijskih ideologija, prije svega, srpske 
narodne tradicije i historiografije. Kritički osvrt na teorijsko mišljenje V 
Masleše o bošnjačkom nacionalnom pitanju, izneseno u članku “Muslima- 
nsko pitanje”, 699 dali su N. Duraković 7l)() i A. Purivatra. 701 Nedosljednost, 
nepreciznost, kolebljivost, negiranje i osporavanje Bošnjaka od strane 
vođstva KPJ u toku Narodnooslobodilačke borbe, uz četničke zločine, 
rezultirali su stravičnim genocidom. 702 Ovaj genocid, prema ocjeni E. 
Redžica, poslužio je rukovodstvu KPJ da bošnjačku mržnju pre-ma če- 
tnicima iskoristi kao “’vanredno važnu rezervu naše oslobodilačke borbe’. 
Odnos muslimana prema četnicima predstavljao je takođe podlogu da 
CK KPJ proglasi muslimane ’najvažnijom pokretnom snagom’ u borbi 
protiv četnika. Rukovodstvo KPJ tako nastoji da tragediju muslimana pre- 
tvori u korist svoje ratne taktike, đa taktičko osciliranje pokrije doktrinom 
o ’rezervi revolucije.’” 703 

I poslije oslobođenja, odnosno uspostave vlasti socijalističke Jugo- 
slavije, nastavlja se sa ignorisanjem, osporavanjem, negiranjem, “nacionali- 
ziranjem” Bošnjaka, što najbolje potvrđuje politika “nacionalnog” 


698 N. Duraković, navedeno djelo, str. 154. 

699 V Masleša, Dela, I, Svjetlost, Sarajevo, 1954, 148-166. 

700 “Ovi Maslešini stavovi, kao malo koji drugi, govore o naporima da se i kvazi 
teorijom negira muslimanski nacionalni identitet. Oni su tim pogubniji što dolaze 
iz pera jednog od najučenijih bosanskohercegovačkih marksista, kako ga je poratna 
historiografija lažno predstavljala. )er gotovo da ni jedan od ovih stavova ne rnože 
izdržati ozbiljniju kritiku. Ili Masleša apsolutno ne razumije nacionalno pitanje, ili 
namjerno falsifikuje. Jer čak da se dosljedno pridržavao i Staljinove definicije, 
nikako ne bi mogao izvući ovakve zaključke, npr. ako muslimani ’nemaju subjektivne 
svijesti’, otkud onda tvrdnja da su se ’održali kao politička grupacija do đanas’, otkud 
njihov kontinuirani zahtjev 'za političkom autonomijom’, i zašto oni tako uporno 
odbijaju da budu Srbi ili Hrvati, vrijedaju se kad ih se identifikuju s Turcima (u 
nacionalnom smislu riječi) itd.” (N. Duraković, navedeno djelo, str. 155.) 

701 A. Purivatra, Nacionalni i politički razvitak muslimana, Svjetlost, Sarajevo, 
1970, str. 117 i 118. 

702 S. Cekić, Genocid nad Bošnjacima u Drugom svjetskom ratu, MAG, Sarajevo, 
1996. 

703 E. Redžić, Stogodina muslimanskepolitike, str. 165. 

imenovanja Bošnjaka prilikom popisa stanovništva 1948. i 1953. godine. 
Poslijeratni razvoj nacionalnih odnosa u socijalističkoj Jugoslaviji, uz 
proklamiranu nacionalnu ravnopravnost i pravo nacija na samoopre- 
djeljenje, Bošnjake nije doveo u ravnopravan položaj, ni imenom, ni 
institucionaliziranjem nacionalnih interesa, niti ravnopravnošću u 
kadrovskoj politici. Priznavanje grešaka i zabluda u politici prema 
nacionalnom opredjeljenju Bošnjaka u redovima KPJ/SKJ počinje tek 
početkom 70-tih godina 20. stolječa. No, i tada im je partijskim 
dekretom dato “rezervno” nacionalno ime “Musliman” i time ispunjena 
više formalno-pravna i ideološko-politička ravnopravnost, a stvarna, 
u bitnim elementima nacionalne afirmacije, uskraćena. 704 Stiče se utisak 
da su Bošnjaci svojom istrajnom i žilavom “borbom” za vlastito samoiskazi- 
vanje natjerali vladajuću političku grupu, predstavljenu SK-a, da termino- 
loški uskladi političku ideologiju sa društvenom realnošcu. Smatramo 
da se svjesno izbjeglo nacionalno ime Bošnjakzbog toga što ono ned- 
vosmisleno upućuje na temeljnog konstituensa bosanske državnosti, 
koju ni Srbi ni Hrvati nisu gledali sa simpatijama, bez obzira na to što 
su bili članovi “anacionalne” političke organizacije. Rukovodstva SKJ 
i SK BiH sigurno su znala za stavove Liberalnog demokratskog saveza 
bošnjačke emigracije, na čijem je čelu stajao Adil-beg Zulfikarpašić, da se 
konačno “bosanskim muslimanima” vrati njihovo, nepravedno oduzeto, 
nacionalno ime Bošnjak. S tim ciljem, 28. decembra 1963. god. u Minhenu 
je Skupština Liberalnog demokratskog saveza Bošnjaka Muslimana doni- 
jela rezoluciju 71 ’ 5 u kojoj eksplicitno naglašava da je “bošnjaštvo za nas 
naše jedino nacionalno opredjeljenje” (istakao A. Đ.). 

Sa jačanjem nacionalnih pokreta na južnoslovenskim prostorima, 
intenzmra se i borba za zaokruživanje nacionalnih teritorija u okvire 
nacionalnih država. Bosna i Hercegovina, sa svojim historijskim multiku- 
Iturnim i multireligijskim sastavom, postaje prostor gdje se ukrštaju 
težnje i želje, prije svih, velikosrpskih i velikohrvatskih nacionalnih ideolo- 
gija. Bošnjaci, kao jedan od autohtonih bosanskih identiteta, neodvojivo 
urasli u Bosnu i Hercegovinu, postaju predmet svojatanja i “nacionali- 
ziranja,” a nerijetko, ako se u “nacionaliziranju” nije uspijevalo, i fizičkog 
uništavanja. Oni su na putu vlastitog nacionalnog izrastanja u toku 
posljednjih 200 godina, bili suočeni s agresivnim nastojanjima i nasrtajima 


704 “Oni i dalje nemaju svojih nacionalnih institucija, negira se njihova jezička tradicija, 
nemaju napisanu svoju nacionalnu historiju, različite oblasti njihove kulture i 
ukupne kulturne baštine su potpuno neistražene, još se prema tim pokušajima 
gleda sa dozom velike sumnje, a praksa olakog etiketiranja i političkog diskvali- 
ficiranja muslimanskih naučnika i st\ 7 aralaca je još uvijek veoma žilava, što će se 
nastaviti i kasnijih godina.” (N. Duraković, navedeno djelo, str. 167.) 

705 Rezoiuciju Liberalnog demokratskog saveza Bošnjaka Muslimana vidi u prilogu 
broj 10. 

srpskog i hrvatskog “nacionaliziranja.” Bez obzira na to što su ove tende- 
ncije, s jedne strane, činile smetnje i idejne zapreke u bržem konstituiranju 
bošnjačke nacije, one su istovremeno bile jedan od faktora bošnjačkog 
nacionalnog iskazivanja sebe kao zasebnosti, kroz kontinuirano suprotsta- 
vljanje tim tendencijama. Bošnjaci nikada nisu masovno, izuzev pojedina- 
čnih slučajeva, prihvatili ni srpsku ni hrvatsku nacionalnu identifikaciju. 
To su kasnija zbivanja u SFRJ i SRBiH upečatljivo pokazala. 


IV2. Pokušaji “srbizacije” Bošnjaka 

Od svog početka, srpski nacionalni pokret imao je cilj da od osla- 
bljenog Osmanskog carstva uzima dio po dio teritorije, na kojoj želi fo- 
rmirati srpsku nacionalnu državu, odnosno obnoviti Dušanovo sred- 
njovjekovno carstvo. Većina istraživača srpske nacionalne ideologije pola- 
zi od “Načertanija” Nikole Garašanina, u kome on ističe kao primarni sr- 
pski interes uključivanje Bosne i Hercegovine i njezinih naroda u projekat 
“velike Srbije.” Smatramo da je srpsko svojatanje Bosne i Hercegovine 
mnogo starije i da seže do samih početaka borbe Srba protiv Osmanske 
carevine. “Još je Karađorđe pisao 27. aprila 1807. godine Petru I, mitro- 
politu i gospodaru Crne Gore, da mora ’podržati našu bracu u Bosni i 
Hercegovini, jer su se i oni digli protiv Turaka i, prirodno, od Srbije oče- 
kuju pomoć i potporu. Već sam uputio omžane odrede u Bosnu’. Da 
su nacionalno-politički ciljevi srpskog nacionalnog pokreta, pored Srbije. 
obuhvatali Bosnu i Hercegovinu, sjevernu Albaniju i mnoge druge susje- 
clne krajeve vidi se i po pokušaju srpskih knezova Miloša i Milana Obre- 
novića 707 da pokrenu ustanke srpskog naroda sa ciljem prisajedinjenja 
Bosne i Hercegovine Srbiji. O namjerama Srbije da u okvir svojih državnih 
granica uključi Bosnu i Hercegovinu, prije odluka Berlinskog kongresa, 
govori i austrijski historiograf Viktor Bibl. 7(IK 

Srpska nacionalna ideologija ispoljavala se istovremeno i kao 
nacionalno-politička, i nacionalno-kulturna, i nacionalno-crkvena dje- 
latnost. U svom historijsko-praktičnom toku kao nacionalni pokret 
“simultano se konstituirala u politiku srpskog velikodržavlja”. 71 ’ 9 “General- 
ne i suštinske odrednice srpske ukupne politike struktuirane su na princi- 
pima: hegemonizma, totalitarizma, nacionalnog ekskluzivizma, naciona- 
lnog mesijanstva, religije kao instrumenta zemaljske unutrašnje i spoljne 

706 Lazo M. Kostić, Šta su Srbi mislili o Bosni, poliličko-istorijska studija, Toronto, 
1965, str. 30. 

707 L. Kostić, navedeno djelo, 30-32. 

708 "Srbi pri započinjanju rata (1876) u jednom manifestu označili zauzimanje Bosne 
i Hercegovine kao svoj ratni cilj.” (Navedeno prema: L. Kostič, navedeno djelo, str. 35.) 

709 E. Redži ć,Pogledi izantiistorije, str. 171. 

politike, elitizma fašističkog tipa (srbizam) i općeg ekspanzionizma koji je, 
u pravilu, pokušavan da bude ostvaren ili je realiziran oružanim zahtjevima.” 71 ' 1 

Uporedo sa nacionalno-političkim pravcem djelovanja, koji su 
u kontinuitetu provodili svi predstavnici srpskog državnog vodstva, od 
Karađorda 1804. preko Miloša i Milana Obrenovića, Aleksandra i Petra 
Krađordevića, Draže Mihajlovića i Stevana Moljevića do Slobodana Miloše- 
vića i Radovana Karadžića, velikosrpska nacionalna ideologija imala je 
i drugi pravac djelovanja - nacionalno-kulturni. Nesumnjivo, najzna- 
čajnija imena ovog pravca srpske nacionalne ideologije bili su Vuk Ste- 
fanović Karadžić, 711 Jovan Cvijić, Dositej Obradović, Stojan Novaković, 
Milenko M. Vukičević, 712 Radovan Samardžić, Ljubo Jovanović, Živan Živa- 
nović, Dušan Vasiljević, Vaso Pelagić, Petar Kočić, Jovan Dučić, Ivo Andrić 
i dr. Srpske nacionalno-kulturne perjanice utirali su put srpskom 
političkom programu, pokušavajuči da “znanstveno” “nacionaliziraju” 
Bošnjake. Unaprijed se znalo da priznavanjem Bošnjacima nacionalnog 
identiteta, uz hrvatski, Bosna i Hercegovina ne može biti srpska, niti kao 
dio srpske države, niti kao samo srpska zemlja u geografsko-zavičajnom 
smislu. Zbog tih razloga Bošnjake je trebalo nacionalizirati u Srbe ili 
proglasiti Turcima, te kao takve “istrijebiti iz naroda.” 

Jovan Cvijić, koristeći dostignuti renome etnologa i antropogeogra- 
fa, pokušava da “znanstveno” Bošnjake, koji su pretežno is<amske vjerois- 
povijesti, prikaže kao “poislamljene Srbe,” “srpske muhamedance” ili kao “mu- 
hamedanske Srbe.” 713 Svi sljedbenici Cvijićeve etnografske škole nastav- 
ljaju sa pokušajima nacionaliziranja Bošnjaka u “muhamedanske Srbe.” 714 


710 M. Abazović, Kadrovski ratza BiH, Savez logoraša BiH, Sarajevo, 1999, str. 20. 

711 Bošnjaci su za Karadžića “Srbi turskog zakona”, a Bošnjakinje “Srpkinje turskog 
zakona”. 

712 M. M. Vukičević, Znameniti Srbi muslimani, Srpska književna zadruga, Beograd, 
1906. 

713 “Poznato je da mubamedanskib Srba dinarskog karaktera ima od Save kroz Bosnu, 
Hercegovinu i negdašnji Novopazarski Sandžak do Mitrovice na Kosovu... Muha- 
medanski Dinarci su potomci bosansko-hercegovačkog plemstva i bogumila 
ili patarena, koji su primili Islarn po turskom osvajanju BiH. Većina je pornuha- 
medanjena krajem XV i u toku XVI veka... (u Sandžaku znatno docnije). Osmanlije 
koje su se po Bosni naselile kao činovnici, vojnici i trgovci bili su dosta malobrojne, 
a tako i oni koji su se naselili poslije proterivanja Turaka iz Ugarske. Ali pod uti- 
cajem sredine i usled mešanja ženidbama oni su se stopili sa muslimanskim Srbirna 
i potpuno su zaboravili svoj jezik. ’Dinarski Muhamedanci spadaju u.opšte u 
najstarije srpsko stanovnišlvo ovih oblasti. Pre austrijskog zauzeća Bosne nisu se 
iseljavali... govore osobito lepim i živopisnim srpskim jezikom u kome ima puno 
figura i karakteristićnih starih reči; ali oni upotrebljavaju i dosta posrbljenib turskih 
reči.” (istakao A. Đ.) (Navedeno prema: L. Kostić, navedeno djelo, str. 20.) 

714 Iznoseći podatke o etničkom sastavu stanovništva BiH 1905. godine Jovan Erdeljanović 
tvrcli da u BiH ima pravoslavnih Srba 793.000, ’muhamedanskih Srba' 610.000, a 
katoličkih Srba i Hrvata 380.000.” (J. Erdeljanović, BrojSrba iHrvata, Srpski književni 
glasnikza januar 1911. br. 239 i 240. 

Cvijic je 1910. god. u raspravi “O iseljavanju bosanskih muhamedanaca” 
izričil u posrbljavanju Bošnjaka kad kaže: “Oni bosanski muhamedanci 
koji ostanu u Bosni, moraju se vratiti svojoj narodnosti. Za taj proces je 
svejedno kakav de politički položaj srpski narod u Bosni trenutno 
zauzimati prema bosanskim muhamedancima.” 715 Da je bio oduševljen 
“srbiziranjem Bošnjaka” i Jovan Skerlić, srpski historičar književnosti, 
potvrđuje njegov osvrt na knjigu Šukrije Kurtovića “O nacionalizovanju 
muslimana,” 1914. god. 710 lz Skerlićevih stavova jasno se vidi da 
“muslimansko pitanje” u Bosni i Hercegovini treba rješavati u smislu 
“srbizacije” Bošnjaka, kako to poima Š. Kurtović, a teorijski okvir za to 
jeste stav da srpsku narodnost čini pravoslavna i “muhamedanska” 
vjeroispovijest. Prihvativši teoriju o jedinstvenom narodu sa dva pleme- 
nska imena, gdje najvažniji element jedinstvenosti naroda određuje jezik, 
Kurtović, kako Bošnjacima tada nije priznavan bosanski jezik posebni, 
prihvata teoriju “nacionaliziranja” Bošnjaka u srpski nacionalni identitet. 
Religiju, politiku, kulturu i tradiciju Kurtović, primjenjujući u nacionali- 
ziranju Bošnjaka, ne shvata kao elemente koji uobičavaju njihovu nacio- 
nalnu posebnost, već, naprotiv, kao elemente koji ih “rastavljaju od ostale 
jednokrvne braće.” 7 , 17 

Porecl znanstvenika koji “muslimansko pitanje^ žele riješiti 
“nacionaliziranjem” u Srbe, u srpskoj politici, znanosti i kulturi početkom 

715 J. Cvijić, Govori i članci, knj. I i II, Beograd, 1921, str. 253. 

716 "Gospodin Kurtović razlaže kao Srbin, koji jasno uvida važnost muslimanskog 
pitanja, i kao musliman koji poima istinske i trajne mterese svojih jednovjeraca. 
(...) Ne samo da se do sada iz krugova naših muslimana nije čuo razumniji glas, 
nego se nikad do sada o našem muslimanskom pitanju nije pisalo sa tohko 
razumijevanja, trezvenosti i političkog smisla. (...) Najumniji ljudi u našem narodu 
jasno su vidjeli veliku nacionalnu opasnost od toga stanja stvari, i od kraja 18. 
veka počeli su se kod nas, Srba, propovedati ideje verske snošljivosti i istavljanja 
narodnosti iznad religije.” (I. Skerlić, Pisci i knjige, VII sveska, II izdanje, Beograd, 
1922, str. 60 i 61.) 

717 “Vjera, politika i dugo vrijeme rastavilo ih je od ostale jednokrvne braće. Samo se 
po sebi razumije da i kod njih vrijedi isto pravilo u izjednačavanju osobina i 
širenju nacionalizama. Mi irn morarno davati čisti, izgradeni nacionalizam, a to je 
današnji srpski. Ali ovdje hoćemo da istaknemo nešto drugo, nairne širenje imena. 
Za ternpo muslimanskog nacionalizovanja i za što brže i sigurnije dolaženje 
zajedničkom cilju ne može nikako u današnje doba biti svejeđno da li će muslimani 
primiti ime srpsko ili hrvatsko. Osobito to ne može biti u Bosni i Hercegovini 
svejedno, gdje Hrvati sačinjavaju jednu apsolutno nenacionaliziovanu masu, bez 
nacionalnih ideala; gdje se - naročito kod muslimanske mase - ime ’hrvat’ 
identifikuje sa ’austrijanac’ ili 'vladinovac' i sl. (...) Za Srbe pak muslimanska 
masa sasvim drugačije misli, a to i odgovara istini; ona vidi kod njih sve ono, sva 
ona svojstva, koji ima probudeni nacionalizam. Za Srbina muslimana drži 
muslimanski svijet, već time što je Srbin, da se uhvati u koštac s vladom. Ime dakle 
Srbin tu već nosi sa sobom osobine nacionalizma. Radi toga treba samo to ime 
niedu njima širiti. (Š. Kurtović, O nacionalizovanju muslimana, navedeno prema: 
A. lsaković, navedeno djelo, str. 38.) 

20. stoljeća bilo je i primjera potpune negacije postojanja bilo kakvog 
drugog naroda osim srpskog u Bosni i Hercegovini, kako tada, isto tako 
i u bližoj i daljoj prošlosti. Izrazit primjer isticanja srpskog karaktera Bosne 
iznosi Ljuba Jovanović, predsjednik Narodne skupštine Kraljevine Srbije, 
upravo na zasjedanju te skupštine 29. IX. 1908. god. 718 Iz ovih stavova 
jasno se vidi da i srpska znanstvena misao, bez ikakvih historijskih izvora 
i pokazatelja, mitologizira društveno-historijsku i etničku prošlost Bosne 
i Hercegovine. Slično mišljenje na nacionalno-kulturnom planu zastupa 
i Vuk Stefanović Karadžić u svom spisu “Kovčežič za istoriju, jezik i običaje 
Srba sva tri zakona.” Karadžić t\Tdi da na cjelokupnom južnoslovenskom 
prostoru živi srpsko stanovništ\ r o, koje on religijski dijeli na pravoslavne, 
“rimske” i “turske” Srbe. 719 Prihvatajući jezik kao glavnu odrednicu nacio- 
nalnog identiteta, Karadžič tvrdi da su svi štokavci Srbi, te da je cjelokupno 
stanovništvo južnoslovenskog prostora srpsko, osim onih što govore 
čakavskim i kajkavskim narječjem, koji su, za Vuka, Hrvati. 720 Kao rezultat 
takvog pristupa jeziku u interpretaciji srpske nacije i na osnovu tog 
kriterija, moglo se đesiti da Vuk narodno stvaralaštvo Bošnjaka i Hrvata, 
ponajprije narodne pjesme, proglasi srpskim. Karakterističan primjer je 
prisvajanje “Hasanaginice,” autentične bošnjačke narodne pjesme. Bez 
obzira na to što govori o Srbima tri vjerozakona, Vuk u svom radu, natjeran 

718 “Nacionalno je pravo srpskog naroda sada ugrozeno. Ko živi u Bosni i koliko on 
ima tamo nacionalnog prava to je, braćo, poznato. Nema nikakvog drugog naroda 
danas na svetu, koji je u Bosni ikad živeo ili živi osim Srba Ko je tamo živeo pre 
Srba, gotovo u preistorijsko vrerne, toga više danas na licu zemlje nema i Srbi su 
tamo bili još pre nego što su naprimer Mađari i došli u svoju sadašnju otadžbinu. 
Srbi su tamo pre postanka države Karla Velikog i u toliko više pre postanka svih 
onih država koje su nikle iz države Karla Velikog ... mi moramo tražiti život, iako 
mi taj život gledamo, kakav je on kad bio, kao što rekoh od najranijih vremena - 
prost bi Srbin kazao: od Kulina Bana; ali ja kažem: mnogo i mnogo рге Kulina 
Bana - nema u Bosni i Hercegovini drugog života nego života Srpskog." (Istakao 
A. Đ.) (Navedeno prema: L. Kostić, navedeno djelo, str. 16.) 

719 “Iz istorije znamo i vidimo da su se u Bosnu iz najprije izturčila najviše gospoda, od 
kojih su neki i do danas stara prezimena sačuvali kao npr. Kulini, Vidajići, Ljubovići, 
Brankovići, Todorovići, Filipovići itd. Kad su se gospoda prije razlikovala od svog 
prostoga narocia, s kojom su u jednu crkvu išla” i iz jedne se čaše pričešćivala, što je 
prirodnije nego da se sad, primivši i zakon ne sarno sa svijern drukčiji od njihovoga, 
nego i na drugome jeziku i s drugijem pismorn, postaraju još većma razlikovati se. 
Tako oni dosadašnje svoje ime Srbi, koje je sa zakonom hrišćanskijem i s pređašnjim 
životom njihovijem vrlo skopčano bilo, ne samo odbace, nego im žao bude i raja 
njihova da se s njima dići i nazovu je Vlasima. Kao što su ovi poturčenjaci prije u 
hrišćanskom zakonu bili pobožni, tako isto postanu i u turskom, i danas može biti 
da u cijelome zakonu Muhamedovom nema pobožnijih ljudi od Bošnjaka. Ovako 
ja, odprilike, mislim da su rimski i turski Srbi (istakao A. Đ.) izgubili svoje narodno 
ime. Ali bilo to kako mu drago sad je mrzost ova popustila. (V S. Karadžić, Srbi svi 
i svuda, navedeno prema: M. Hadžijahić, navedeno djelo, str. 157.) 

720 Radivoje Sirnić, Vuk Stefanović Karadžić i naš književni jezik, u: Zbornik radova 
o Vuku Stefanoviću Karadžiću, Sarajevo, 1987, str. 23. 

društveno-povijesnom realnošću, na nekoliko mjesta pominje Bošnjake, 
da li kao etničku ili regionalnu oznaku, ali termin uvijek veže “za bosa- 
nsko-hercegovačke muslimane.” 721 

O pokušaju “srbizacije” cjelokupnog stanovništva Bosne i Herce- 
govine značajno je navesti stavove Dušana Vasiljeviča 722 i Riste Radulovića. 
U listu srpske emigracije u Čikagu “Srpska Borba” Radulovic ističe da u 
BiH žive isključivo Srbi. 723 Oba ova bosanskohercegovačka srpska intele- 
ktualca negiraju bilo kakvu drugu etničku individualnost u Bosni i Herce- 
govini osim srpske. O srpskom karakteru Bosne i Hercegovine i njenom 
priključenju u državnu zajednicu sa Srbijom pisali su i književnici Petar 
Kočić 724 i Jovan Dučić. 725 

Poslije austrougarske okupacije Bosne i Hercegovine, mnogi 
ugledni intelektualci Bošnjaci odlaze u emigraciju u Istanbul i Beograd i 
tamo, pod uticajem srpske nacionalne ideologije i propagande, 
razočarani stanjem u Bosni i Hercegovini i Ijuti na Osmansku državu, a 
uviđajući nemogućnost vraćanja na staro, pokušavaju stradanje Bošnjaka 
zaustaviti traženjem saradnje, čas sa jednim, čas sa drugim, nacionalnim 
pokretima iz susjedstva. Nije nimalo jednostavno utvrditi od kada se 
pojedini Bošnjaci počinju nacionalno izjašnjavati kao Srbi, ali je tačna 
činjenica da to počinju činiti, prije svih, emigranti u Turskoj i Srbiji. 
M. Hadžijahić navodi zanimliiv podatak o sinu Ali-paše Rizvanbegovića 
Mehmed Ali-paši Rizvanbegoviću, koji je cijeli svoj životni vijek proveo u 
Turskoj. “Mehmed Ali-paša je zapravo jedan od prvih bosanskih Muslimana 
koji je usvojio srpsku nacionalnu ideologiju. Zaključak o njegovu srpskom 
osvjedočenju jasno proizilazi iz korespondencije koju je vodio sa Tomom 
Oraovcem, kao i Nikolom Pašićem.” 726 Na srpsko nacionalno opredjeljenje 
Mehmed Ali-paše Rizvanbegovića uticalo je neprijateljstvo prema 


721 “I danas može biti da u cijelom zakonu Muhamedovom nema pobožnijih ljudi od 
Bošnjaka.” (navedeno prema M. Hadžijahić, navedeno djelo, str. 117) Uz pjesmu 
"Bajraktar djevojka” Vuk ističe da je to “pjesma Srblja Muhamedanskog zakona 
(Bošnjaka) (M. Rizvić, Hercegovina i Bosna u ranom Vukovoni slvaranju, navedeni 
zbornik, str. 381. 

722 “Bosna i Hercegovina su dve najčistije srpske zemlje u pogledu kr\'i i jezika. Narod 
ovih zemalja , iako podeljen na iri vere (istakao A. Đ.), sačuvao je čistotu u jeziku i 
osecanje zajednice u kojoj Srbi pravosiavni sačinjavaju apsolutnu većinu ukupnog 
stanovništva.” (navedeno prema: L. Kostić, navedeno djelo, str. 26.) 

723 “Nenta Bosanaca i Hercegovaca, ima samo Srbi u Bosni i Hercegovini.” (R. Radulović, 
Primerza ugled, Srpska Borba, 10. XII. 1959.) 

724 U priči “Starostavna knjiga Simeona daka,” Kočić u usta ovoga junaka stavlja riječi 
kojima Bosnu određuje “srcem i snagom srpskog otečestva.” (P Kočić, Sahrana 
dela, knjiga I, str. 295.) 

725 “U Bosni se izrodio narod sviju vera, i pokušava veštački da se razmetne, čak i u one 
o kojima ni njegov otac nije znao pre austrijskog režima.” (). Dučić, Sabrana dela, 
izdanje SNO u Americi, 1951, str. 199.) 

726 M. Hadžijahic, navedeno djelo, str. 165. 

austrijskoj okupaciji Bosne i Hercegovine, te srpsko zalaganje za bosan- 
sku autonomiju pod suverenitetom sultana. To se najbolje da zaključiti 
iz pisma koje je napiso Tomi Oraovcu oko 1901. god. 727 Rizvanbegović 
je, s namjerom da zaštiti Bošnjake, pokušao da vjerske razlike, kao izvor 
sukoba, zamijeni narodnim jedinstvom. On to potvrđuje stihovima, 728 
kao odgovor na knjigu Tome Oraovca iz 1886. god. “Crni dani Bosne i Herce- 
govine,” u kojoj stihom prijeti: “Očistiću zemlju od nekrsti.” Hadžijahić na- 
vodi još jednog istaknutog Bošnjaka emigranta u Beogradu poslije ustan- 
ka 1882. godine u Hercegovini koji se nacionalno izjašnjavao Srbinom. 
To je Derviš-beg Ljubovič iz Nevesinja. Pored Ljubovića, najistaknutiji 
predstavnici srpskog nacionalnog opredjeljenja među Bošnjacima bili su 
upravo oni koji su kao emigranti proveli jedno vrijeme u Carigradu. 729 Po- 
gledamo li regionalnu zastupljenost Bošnjaka nacionalno opredijeljenih 
kao Srbi, da se uočiti, da je najviše “nacionaliziranih” iz onih krajeva gdje je 
nasilje nad Bošnjacima bilo najžešće, a to su područja istočno od Mostara. 730 


727 “Ti se čudiš, dragi brate, kako čisto, čitko i lijepo pišem ćirilicom. A kako da ne 
pišem zar nije ćirilica narodno pismo, zar naš pravopis narodni nije savršen, i 
takvi kakvi nema ni jedan narod. (...) ćirilicom treba da se služe svi Muslimani u 
Bosni i Hercegovini, sa njom su se služili i svi naši stari, a ti imaš, dao sam ti jedno 
pismo moga rahmetli baba Ali-paše Rizvanbegovića - Stočevića, koje je pisao, 
drobnjačkome knezu, kocl koga su mu se nalazili ovnovi na ispaši. To je pismo 
pisano ćirilicom, takozvanom bosančicom. Grijeh bi bio i sramota bi bila kad bi se 
Srbi musUmani (istakao A. Đ.) služili drugim pravopisom a ne srpskim. Latinica je 
tuda, ona je kobna po naš narod, njom se služe mnogi neprijatelji srpski i turski, 
nju treba izbaciti iz sviju škola, iz sviju kuća i iz našeg naroda, a to treba da učine 
Hrvati idrugi Sloveni.” (navedeno prema: M. Hadžijahić, navedeno djelo, str. 165.) 

728 “Ostavimo vjere popovima 
I odžama, vjeri čuvarima, 

Nekboj biju o vjerskom prvenstvu, 

Nek se glože kad im je do toga: 

No čistimo zemlju od nebratstva 
Od nevolje i zavisti klete 

Da pružimo jedna drugom шке.” 

(Navedeno prema M. Hadžijahić, navedeno djelo, str. 166.) 

729 “Moglo bi se reći da su i najistaknutiji protagonisti srpske nacionalne orijentacije 
među Muslimanima; Osman Đikić i Avdo Karabegović-Srbin prošli kroz carigradske 
škole (Đikić je bio slušalac Mulkije a Karabegović carsko-otomanskog liceja 
Sultanije). Nacionalno opredijeljeni kao Srbi bili su još i ovi stambolski đaci: Salih 
Savfet Bašić, Salim-ef. Muftić, Mehmed Remzi Delič, Fehim Musa Kadić, Velja Sadović, 
Sulejman Hafizadić, Mustafa-ef. Fočo, Ahmed Traljić i dr.” (M. Hadžijahić, navedeno 
đjelo, str. 168.) 

730 “Karakteristično je da je srpska nacionalna ideologija najistaknutije predstavnike 
medu Muslimanima našla u Mostaru. Osman Đikic i Smail-aga Cemalović smatrali 
su da je srpski nacionalizam bio ’čist’ nacionalizam, da su BiH ’srpske zemlje’, 
pošto je bosansko-hercegovačko stanovništvo u većini ’srpske nacionalnosti’ kojoj 
po njihovom uvjerenju pripadaju bosansko-hercegovački muslimani. Njihovo je 
gledište da vjera islam ne može biti smetnja u srnislu prihvatanja srpske naciona- 
lnosti.” (E. Redžić, Sto godina muslimanskepolilike, str. 142.) 

Srpska nacionalna iđeologija, koristeći se programom “Načerta- 
nija’' koje predviđa sveobuhvatnu i cjelovitu akciju pripajanja Bosne i 
Hercegovine Srbiji, svoju aktivnost usmjeravala je, kako na političkom 
planu, isto tako i na vojnom, nacionalnom, književnom, publicističko- 
-propagandnom i crkveno-religijskom. 731 Borbu za nacionaliziranje 
bošnjačke inteligencije vodili su i srpski listovi među kojima prednjače 
sarajevska “Bosanska vila,” 732 i mostarska “Zora”. Koliko se ko od saradnika 
ovih listova uistinu osjećao Srbinom, teško je utvrditi, ali su srpski 
nacionalni krugovi samu ovu saradnju kvalificirali srpskim nacionalnim 
obilježjem. 

O lutanju bošnjačkih intelektualaca u nacionalnom određivanju 
najbolje pokazuje primjer Safvet-bega Bašagića, koji je cjelokupnim 
svojim književnim radom pokazao istinsku bošnjačku nacionalnu 
opredijeljenost. Ali kada je bilo u pitanju deklarativno političko izjašnja- 
vanje, on se u početku deklarirao kao Srbin, a kasnije kao Hrvat. Pojava 
njegova priloga u “Bosanskoj vili” 1890. god. (br. 19-20), gdje ga uredni- 
štvo imenuje kao Srbina muhamedovca, izazvat će Bašagićevu reakciju u 
pismu upućenom Frani Miličeviću 2. II 1891. god. U pismu on ističe: 
“Srpstvo i muhamedanstvo su dva kontrasta, koji se ne mogu i ne daju 
sastaviti. Te sada oslanjajući se na Fetvu: ’Eššebabetu šebetun min-el- 
džunun’ jasno i glasno, pravo, zdravo, oštro, bistro, jasno. i svjesno opo- 
zivam, da Srbin nijesamT’ 733 

Srpska nacionalna ideologija, iako je uspjela pridobiti za svoje 
ciljeve i “nacionalizirati” pojedine bošnjačke intelektualce, nikada nije 
imala dublje korijene u širokim slojevima bošnjačkog društva. Uviđali 
su to i priznavali i pojedini, istina, rijetki srpski politički predstavnici. 
Jedan takav, izuzetno rijedak, stav iskazao je kralj Petar II Karađorđević 
29. juna 1963. godine na V Svesrpskom kongresu u Čikagu. On nedvosmi- 
sleno Bošnjake Jugoslavije smatra zasebnom nacionalnom zajednicom, 


731 “Ovaj parcijalni geopolitički prostor intencionalno je sadržan u titularniku prvih 
srpskih patrijarha, gdje između ostalog stoji: ’srpski patrijarh svijeh srpskih zemalja: 
Mačedonije, Srbije, Bosne i Hercegovine, Dalmacije, Slavonije', ...Ova crkvena 
odreclmca ’svjah srpskih zemalja’ podstiče u svjetovnoj sferi okosnicu srpske 
nacionalne politike, političke hegemonije i ekspanzije utemeljene na kultu 
paganskog heroja.” (F. Saltaga, Bosna i Bošnjaci u srpskoj nacionalnoj ideoloeiji, 
SALFU, Sarajevo, 1997, str. 9.) 

732 “U ’Bosanskoj vili’ pisali su: Mustafa Hilmi (Muhibić), Mchmed-beg Kapetanović, 
Riza-beg Kapetanović, Safvet-beg Bašagić, Salih Kazazović, Avdo Karabegović-Srbin, 
Avdo Karabegović Hasan-begov, Ali Riza Dautović, Osman Đikić, Hakija Temin, 
Omer-bcg Sulejmanpašić, šejh Sejfudin Kemura i dr.” (M.Hadžijahić, navedeno djelo, 
str. 169.) 

733 Navedeno prema M.Hadžijahic: Navedeno djelo, str. 170. 

imenujuci ih Muslimanima i priznajući ih kao jedan od državotvornih 
naroda. 734 Da se bošnjački narod samosvjesno osjećao zasebnim nacio- 
nalnim individualitetom. a ne dijelom srpskog nacionalnog identiteta 
“muhamedanske vjere”, najbolje svjedoče izbori održani 28. 11. 1920. 
god. na kojima prosrpski orijentirane stranke, koje su predvodili Bošnjaci 
nacionalno opredijeljeni kao Srbi (Muslimanska težačka stranka koju su 
vodili Šukrija Kurtović i Šefkija Gluhić, te Muslimanska narodna stranka i 
Muslimanski radikali Šerifa Arnautovića) nisu dobili ni jedan mandat. To 
pokazuje da srpska nacionalna ideologija i propaganda, osim manjeg 
broja intelektualaca, nisu uspjele da “nacionaliziraju” široke slojeve bo- 
šnjačkog stanovništva. Ono što su uspjeli jeste da izgrade idejne zapre- 
ke i nedoumice kod pojedinih bošnjačkih intelektualaca i onemoguće 
ih da se snažnije i odlučnije uključe u izražavanje bošnjačke nacionalne 
identifikacije. Odupirući se nasilnom “nacionaliziranju,” koje je bilo u 
suprotnosti sa stvarnim osjećajem samobitnosti Bošnjaka, reagirao je u 
“Novom Beharu,” Maksim Svara pod pseudonimom “Zija.” 735 

Pokušaji “nacionaliziranja” Bošnjaka u pravcu srpske nacionalne 
ideje nisu prestajali ni do današnjih dana. To potvrđuje aktivnost većine 
političkih partija Srba u Bosni i Hercegovini i izvan BiH, zatim politika 
KPJ/SKJ, najbolje vidljiva iz politike “socijalističkog nacionaliziranja” 
Bošnjaka u popisima stanovništva 1948. i 1953. godine. Paralelno sa poku- 
šajima nacionalnog “srbiziranja” Bošnjaka, tekao je i proces “srbi- 
zacije” osnovnih institucija vlasti u Bosni i Hercegovini, kroz kadrovsku 
politiku u svim sferama. Praksa “srbiziranja” kliučnih institucija vlasti 


734 “Nije kralj Petar II izmislio Muslimane, no su se oni kao takvi afirmisali od prvog 
dana zajedničke države. Njihova ogromna većina je od prvih ustavotvornih izbora, 
pa kroz sve ostale, dosledno glasala za svoju Jugoslovensku Muslimansku 
Organizaciju. Kroz sve popise stanovništva izjašnjavali su se velikom većinom za 
Muslimane-Jugoslovene. Po formuii politike, koju sam vam maločas saopštio, takvo 
stanje stvari predstavlja jedan vid i jedan deo naše državne i narodne stvarnosti. Tu 
stvarnost su prihvatili i rnoji blaženopočivši otac i najveći politički ljudi baš srpskog 
naroda. I to je jedna pametna politika. A ja dodajem, i jedino moguća. Naši 
Muslimani su uvek bili državotvorni”. (Vidi: Govor kralja Petra II održan na V 
Svesrpskom kongresu u Chicagu 29. juna 1963■ godine, Bosanski Pogledi, 
pretisak, Lonclon, 1984, str. 317. 

735 “Po našem mišljenju se griješl i čini se jedna nepravda bosansko-hercegovačkim. 
muslimanima, ako se ističe da je njima potrebno neko ’nacionaliziranje’. Oni su 
dovoljno nacionaini i, kamo sreće kad bi svi ostali u Jugoslaviji bili isto toliko 
nacionaiizirani, koliko su to muslimani. Njima, koji su ocl svojih djedova naslijedili 
nacionalni ponos, nije - barem u pogledu nacionalnosti - potrebno više ništa, a 
najmanje lekcije nepozvanih savjetnika. što oni nisu nacionalni po onoj znamenitoj 
riječi njemačkog pjesnika Griilparzera: ’Od nacionaliteta do bestijaliteta’, to je 
samo njihovo veliko duševno preimućstvo, na kojemu irn može zavidjeti i jeclan 
kud i kamo veći i savršeniji narod nego što je naš, i u koji se cio naš narod bez 
razlike treba ugledati.” (navedeno prema A. Isaković, navedeno djelo, str. 79-) 

bila je u kontinuitetu prisutna od prvih dana osnivanja KSHS 1918. godine 
preko Kraljevine Jugoslavije, 736 te u cjelokupnom periodu komunisti- 
čko-socijalističkog razvoja Bosne Hercegovine u socijalističkoj Jugoslaviji 
1945-1991. godine. 737 

Ne ulazeči dublje u politiku kadrovske “srbizacije” državnih insti- 
tucija u SFRJ i SRBiH, želimo istaći dva karakteristična primjera. Jedan je 
kadrovska zastupljenost naroda i narodnosti u strukturi općinskih organa 
uprave u BiH, februara 1991. god. Od ukupno 14.238 zaposlenih u općin- 
skim organima uprave u SR Bosni i Hercegovini, Bošnjaka je bilo 4.987 
ili 35,00 %, ukupno u stanovništvu Bosne i Hercegovine 43,7 %, Srba 
5.646 ili 39,76 % u ukupnoj strukturi stanovništva činili su 31,3 %, Hrvata 
2.479 ili 17,4 %, u ukupnoj strukturi stanovništva 17,3 %, ostalih je bilo 
1.126 ili 7,9 %, u ukupnoj strukturi stanovništva 7,7 %■ Pokazatelji neumo- 
ljivo potvrđuju da su od svih bosanskih nacionalnih zajednica jedino 
Bošnjaci u kadrovskom pogledu diskriminirani. Gledajući procentualno, 
Bošnjaci su skoro za cijelih 9 % bili manje zastupljeni u općinskim or- 
ganima uprave u odnosu na ukupan broj stanovnika. Nasuprot njima, 
Srbi su za cijelih 6,4 posto bili više zastupljeni u odnosu na ukupan pro- 
cenat učešća u stanovništvu BiH. 738 

Još nepovoijnija kadrovska zastupljenost Bošnjaka bila je u profe- 
sionalnom starješinskom kadru u JNA. Bošnjaci su u ukupnom stanov- 
ništvu SFRJ 1991 god. činili 8,4 % stanovništva, dok su u profesionalnom 
starješinskom kadru u JNA bili zastupljeni sa svega 2,4 %. Kad su u pitanju 
Srbi i Crnogorci, onda je tu sasvim obrnuta situacija. Srbi su u ukupnom 
stanovništvu SFRJ činili 39,7 % stanovništva, ali su zato činili 60 % 
starješinskog profesionalnog kadra JNA. Još povoljnija situacija je kod 
Crnogoraca. Cinili su svega 2,5 % stanovništva SFRJ, au oficirskoj strukturi 
JNA bili su prisutni sa 6,2 %. 739 

Skoro istim metodama i istim ciljevima, samo u hrvatskom naciona- 
Inom pravcu, tekao je proces pokušaja “hrvatizacije” Bošnjaka. 


736 “Naprimjer, u prvih dvadeset i četiri jugoslovenske vlade (1.918-1929), Srbi su 
držaii mjesto premijera u 97 procenata tog perioda, ministra za odbranu u 100 
procenata, ministra za unutrašnje posiove 92 procenta, ministra za vanjske posiove 
83 procenta, ministra za financije 98 procenata, ministra za obrazovanje 83 procenta 
i ministra pravosuđa 87 procenata.” (Philip J. Cohen, Srpski tajni rat, Ljiljan, 
Ljubljana, Sarajevo, 1996, str. 32.) 

737 Opširnije o nacionalnim aspektima kadrovske politike u BiH od 1945. do 1991- 
vidi u. M. Abazović, Kadrovski rat za BiH , Savez logoraša BiH, Sarajevo, 1999- 

738 Opširnije, po općinama pojedinačno, vidi u: M. Abazović, navedeno djelo, 
str. 427 i 428. 

739 Danas, broj 468/1991, str. 16. 

IV3. Pokušaji “hrvatizacije” Bošnjaka 


Suprotstavljajud se pokušajima “srbizacije” Bošnjaka, hrvatska na- 
cionalna ideologija, s druge strane, pokušava, u cilju realizacije ideje hr- 
vatskog velikodržavlja izvršiti “hrvatizaciju” Bošnjaka. Ideologija hrva- 
tskog velikodržavlja kao i ideologija srpskog velikodržavlja, sa svojim 
nacionalnim programima u suštini se ne razlikuju. Ciljevi su im isti, a og- 
ledaju se u tome da preko “nacionaliziranja” Bošnjaka postignu domi- 
nantnu, natpolovičnu većinu stanovništva u Bosni i Hercegovini opre- 
đijeljenog u srpskom, odnosno, hrvatskom nacionalnom smislu, kako bi 
taj demografski pokazatelj istaknuli kao dokaz i opravdanje uključivanja 
Bosne i Hercegovine u jedan od dva velikodržavna projekata. Razlike 
koje uočavaju između srpskog i hrvatskog nacionalnog pokreta E. Re- 
džić 740 i M. Hadžijahić, 741 više su formalne nego suštinske prirode. 

Podudarnost hrvatskih i srpskih pokušaja da nacionaliziraju 
Bošnjake jeste očigledna i ogleda se u tome da i jedan i drugi nacionalni 
pokret u cilju imaju velikodržavne ideje. Bosna i Hercegovina u ovim 
koncepcijama ne figurira u političko-pravnom smislu kao autonoman 
subjektivitet, već kao dio velike Srbije ili velike Hrvatske. U nacionalnom 
pogledu i ideologija nacionalnog hrvatstva i srpska nacionalna ideologija 
Bošnjake smatraju Hrvatima odnosno Srbima. Bosna i Bošnjaci su u oba 
slučaja, ne subjekat, već objekat velikodržavnih nacionalnih interesa. U 
oba slučaja učinci koji su postignuti bili su rezultat nacionalnih akcija iz 


740 E. Redžić osnovnu razliku ovih velikodržavnih ideologija vidi u tome što je tvorac 
srpske nacionalne ideologije bio visoki činovnik Vlade ministar Garašanin, a glavni 
tvorac hrvatske nacionalne ideje bio je tadašnji protivnik režima, dr. Ante Starčević. 
(E. Redžić, Sto godina muslimanske politike, str. 144.) 

741 U razlikovanju ova dva pokreta M. Hadžijahić ističe dva momenta: prvi je što Stranka 
prava, kao politički reprezent, i njezin utemeljivač A. Starčević glavnog neprijatelja 
hrvatstva vide u Austriji, a ne u Turskoj. 'Io je rezultat padanja u zaborav u drugoj 
polovici prošlog stoljeća krvavih sukoba sa Turskom. Druga važna razlika, između 
hrvatskog i srpskog nacionalnog pokreta u odnosu prema Bošnjacima, prema 
Hadžijahiću, “sastoji se u tome što se hrvatski nacionalni pokret ra/tvijao u borbi 
istovjernih Austrijanaca, Madara, Italijana za razliku od srpskog nacionalnog 
pokreta koji je bio uperen protiv inovjernih Turaka. Hrvatski nacionalni pokret, 
prema tome, nije imao protutursku oštricu. Starčević i kasnije Radić bili su izrazito 
antiklerikalno usmjereni pošto su smatrali da je katolička komponenta slabila 
hrvatski nacionalni pokret.” (M. Hadžijahić, navedeno djelo, str. 212.) 


226 



“Nacio naHziranje " Bošnjaka 


Srbije odnosno Hrvatske, dakle, u suštini, bili su rezultat vanjskih, a ne 
unutrašnjih bosanskih uticaja, stremljenja i želja. 

Većina istraživača hrvatske nacionalne ideologije jedinstevni su u 
ocjeni da je Dr. Ante Starčević 742 rodonačelnik ovog pokreta, a njemu 
vjerni savremenici i nastavljači su: E. Kvaternik , 743 J. Štrosmajer , 744 F. Ra- 
čki , -45 S. Radić 746 i F. Supilo . 747 Supilo se razlikovao od ostalih po tome 
što je hrvatsko nacionalno pitanje pokušavao riješiti preko realizacije ju- 
goslovenske ideje, istovremeno negirajući Bosnu i Bošnjake, Ante Star- 
čević kao rodonačelnik hrvatske nacionalne ideologije, zastupa tezu o 
Bosni kao hrvatskoj zemlji i Bošnjacima kao Hrvatima. Ova misao će biti 
vodilja pravaškoj ideologiji, koja u objedinjavanju i poimanju nacije polazi 
od geopolitičkih elemenata. 

Ono što je posebno značajno istaći za političku misao A. Starčevića 
jeste to što on zauzima miroljubiv stav prema islamu, Bošnjacima i Osma- 
nskoj državi . 748 Takav stav nema srpska nacionalna ideologija. Antiislamska 
i antiosmanska utemeljenost je osnova velikosrpske ideologije. Starčević 
svoju nacionalnu ideologiju bazira na konkretizaciji historijskih činjenica, 
dok srpska nacionalna icleologija svoje političko utemeljenje ima u koso- 
vskoj mitologiji. 

A.Starčević je među prvima na cjelokupnom južnoslavenskom 
prostoru, i među političarima i među znanstvenicima, uvidio negativne 
posljedice austrougarske vladavine Hrvatskom. Zato on svoju ideologiju 
nacionalnog hrvatstva temelji na “mržnji” prema Austriji, ne prihvatajući 


742 A. Starčević (1823-1896) doktor filozofije, osnivač Stranke prava, jedan od rijetkih 
političkih mislilaca kršćanske provenijencije, koji u islamu nije gledao “protu- 
religiju” niti je o osmanskoj državnoj vlasti zauzimao stav mržnje, kao što je to 
slučaj sa srpskom nacionalnom i političkom mišlju. 

743 Eugen Kvaternik (1825-1871) suosnivač Stranke prava, poznat po tvrdnji da među 
južnim Slavenima postoje samo dva naroda Srbi i Bugari. 

744 Josip J. Strossmayer (1815-1905) katolički biskup, osnivač Narodne stranke. 

745 Franjo Rački (1828-1894) pristalica icleje jugoslavenstva, koju treba rcalizirati u 
uniji Srba i Hrvata odnosno pravoslavlja i katoličanstva u borbi protiv islama. 

746 Stjepan Radić (1871-1928) sa bratom Antom 1904. god. formira Hrvatsku pučku 
seljačku stranku. Ortodoksni ne-Jugoslaven. 

747 Frano Supilo (1870-1917) vrlo aktivan u listovima “Crvena Hrvatska,” “Novi list,” 
“Riječki novi list” u borbi za ujedinjenje hrvatskog naroda. 

748 “Oduševljen je povijesno-kulturnim činjenicama koje karaktiriziraju Bošnjake 
muslimane. Njegovo duboko respektovanje islama kao religije tolerancije ima 
snagu javnog publiciteta. U Turskoj gdje je islam vladajuća religija on vidi pluralnost 
i toleranciju kultura, a ni u kakvom slučaju glavnog neprijatelja katoličanstva, 
Hn ata i svih južnih Slovena. Starčević se suprotstavlja oficijelnom poimanju Turske 
i islama kao antireligije, a muslimana kao antirase.” (F. Saltaga, Bosna i Bošnjaci 
u hrvatskoj nacionalnoj ideologiji, SALFU, Sarajevo, 1999, str. 23.) 

ideju da Bosnu okupira Austrija , 739 već, naprotiv, želi oslobođenje Hrvat- 
ske od Austrije pa tek onda prisajedinjenje Bosne i Hercegovine zajedni- 
čkoj državi Hrvatskoj. Za Starčevića je Bosna neupitno hrvatska oblast, 
“našeg ’kako on kaže, najčistijeg, najnepokvarenijeg naroda.” Kad govori 
o Bošnjacima , 7:5(1 Starčević misli na geografsku, a ne na političko-naciona- 
lnu odrednicu, jer za njega su “muhamedovci Bosne” u nacionalnom 
smislu Hrvati. Pored toga, za bošnjačko plemstvo ističe da “je najbolje što 
ga Evropa ikada imala .” 751 On uviđa i značaj nacionalnog opredjeljenja 
Bošnjaka u nacionalno hrvatstvo, jer bi velikodržavna hrvatska ideja bez 
“hrvatiziranih” Bošnjaka bila nemoguća. On konstatira: “Ako muhamedo- 
vci Bosne žele k Srbiji posao je gotov; proti volji onih muhamedovaca ne 
bude nikakva dobra iz tog posla .” 752 Starčević, Kvaternik, kao i cijela pravaška 
ideologija, iznoseći elemente o Bošnjacima kao plemstvu “najplemenitije 
krvi Hrvatske,” o Bosni kao povijesnoj hrvatskoj zemlji, u cilju imaju opra- 
vdati pravo Hrvatske na Bosnu. 

Dosljedni nastavljači Starčevićevog povijesnog hrvatskog prava na 
Bosnu i Hercegovinu jesu braća Radić. Ante Radić je kao etnolog boravio 
u Bosni sa ciljem kulturnog i etničkog proučavanja Bošnjaka. Stjepan Radić 
kao političar nastavlja politiku hrvatskog prava na Bosnu i Hercegovinu, 
suprotstavljajući se srpskoj nacionalnoj ideologiji i politici prema Bosni 
i Hercegovini, iznesenoj u članku “Hrvatsko državno pravo kao cimer protusla- 
venskoj srpskoj politici .” 753 Radić se zalaže za priključenje Bosne i Herce- 
govine Hrvatskoj u okviru Austrougarske monarhije, kojabi bila trijalistički 
preuređena. Pozivajući se na historijsko i državno pravo ujedinjenja svih 
hrvatskih zemalja u jedinstvenu i samostalnu hrvatsku državu, Radić 
posebno obrazlaže bosansko pitanje u svom radu “Bosna i Hercegovina .” 754 

749 “Uz tu vižlad Austrije došla bi austrijska soldatčija, austrijsko redarstvo, austrijska 
žandarmerija, austrijsko špijunstvo, austrijsko porezništvo, austrijsko financijerstvo, 
austrijsko učiteljstvo, austrijsko svečenstvo, austrijsko trgovaštvo, austrijska gau- 
nerija, austrijsko dokonjaštvo; došlo bi sve za da se upropasti onaj naprama nami 
nepokvareni, djevičanski narod, za da se unesreči i opustoši ona lijepa zemlja. Svu 
tu svoju nesreču pripisali bi Bošnjaci nama Hrvatima, Austrija bi ih sa Slavoserbima 
to učila i u tom mnijenju potvrđivala. Tada, tko da uvede Ijubav i slogu medu 
Bošnjacima i medu nama, ostalim Hrvatima? Ne leži li u tom združenju, ako se 
zbude, očita propast Hrvata?” (Navedeno prema: F. Saltaga, navedeno djelo, str. 96.) 

750 “Bošnjaci svih triju vjera, znajte da za vas ne ime budučnosti, nego ako se budete 
priznavali i smatrali bračom jednog naroda i jedne domovine; ako vas jedan 
drugoga bude bratimski pomagao; ako se upitate da Bosna i Dalmacija bijahu, i 
da opet moraju biti ognjištem hrvatske slave i veličine; ako vaše Slavoserbe onako 
izopčite kako smo mi naše izopčili; ako budete izdajicom i neprijateljem smatrali 
svakoga, tko radi ili bi radio da Bosna dođe pod budi koga;” (Navedeno prema: 
F. Saltaga, navedeno djelo, str. 93 ) 

751 Uporedi F. Saltaga, navedeno djelo, str. 97. 

752 A. Starčevič, KneževinaSrbija, (navedeno prema: F. Saltaga, navedeno djelo, str. 97.) 

753 “Dom”, br. 35, Zagreb, 17. rujna 1917. 

754 "Dom”, br. 19, Zagreb, 10. travanj 1907. 

“U vrijeme aneksione krize Stjepan Radić je razvio tezu da na Bosnu i 
Hercegovinu imaju pravo Evropa, Habsburška monarhija i Hrvatska.” 755 
I pored nedvosmislene tvrdnje da “u Bosni i Hercegovini žive samo Hr- 
vati,” 756 Radić pored vjerske izdiferenciranosti hrvatske nacionalnosti bo- 
sansko-hercegovačkog društva, ponekad za “muhamedannce” u zagradi 
istakne etničku oznaku Turci. “Seljaci su većinom pravoslavni kršćani, a 
posjedmci (begovi) - to su muhamedanci (Turci), pa je i to jedan od ra- 
zloga što se Turci i Srbi dobro ne gledaju. Nedavno je bilo u novinama 
da su Srbi palili Turcima čardake.” 757 

Franjo Supilo nije bio suzbijač samo srpskih težnji prema Bosni i 
Hercegovini, već i suzbijač njemačko-mađarskog uticaja na Hrvatsku i 
Balkansko poluostrvo uopće. On, kada je u pitanju etnička slika Bosne i 
Hercegovine, ne dovodeći u pitanje njen “hrvatski karakter,” ističe da se 
Bošnjaci “neće da zovu ni Hrvati ni Srbi,” ali je i kod njega prisutna Sta- 
rčevićeva ideologija “našeg naroda muslimanske vjere.” 758 

Prva politička organizacija Hrvata u Bosni i Iiercegovini Hrvatska 
narodna zajednica (HNZ) osnovana u Docu kod Travnika 1906. godine, 
u svoj program i političke ciljeve ugradila je velikodržavnu hrvatsku 
ideologiju, kao izraz političkog kontinuiteta pravaške ideologije ” 59 
Pokušavajuči da u Bosni i Hercegovini usmjere Bošnjake u pravcu 
hrvatskog nacionalnog određenja, nosioci hrvatske nacionalne ideologije 
djelovali su u dva pravca, političkom i literalnom. Na političkom planu 
Muslimanska napredna stranka, na čelu sa Adem-agom Mešicem. odno- 
sno njen uži politički vrh, suprostavljajući se autonomnom programu 
Muslimanske narodne organizacije, smatrajući ga prosrpskim progra- 

755 E. Redžić, navedeno djelo, str. 185. 

756 “U Bosni i Hercegovini žive samo Hrvati, tj. sav narod govori jednim jezikom, i to 
našim, hrvatskim. No taj je narod razdijeljen na tri vjere: rimokatoličku, grčkoistočnu 
i muhamedansku ili muslimansku (’tursku’). Katolika bi moglo danas biti oko 
420.000, pravoslavnih oko 790.000 a muhamedanaca 620.000. Katolici, koji su i 
koliko prosvijećeni drže se svi za Hrvate, pravoslavni za Srbe a muhamedanci se 
zovu Turci. Mnogi Bošnjaci i Hercegovci svoj jezik zovu hrvatskim, osobito katolici 
i muhamedanci (pa i oni koji nisu prosvijećeni), no većina kaže da govori bosanski. 
Školovani muhamedanci drže se većinom za Hrvate, a samo neki, i to radi politike 
pristaju uz Srbe.” (Navedeno prema; R Saltaga, navedeno djelo, str. 250.) 

757 Navedeno prema: F. Saltaga, navedeno djelo, str. 251. 

758 "Od toga je 2.700.000 Hrvata i 1.500.000 Srba. Ima 600.000 duša našeg naroda 
muslimanske vjere, koji neće da se zovu ni Hrvati ni Srbi, ali će u etnografskom 
pogledu morati da se podvrgnu procesu i zakonima naravnim.” (F. Supilo ,Aneksija 
Bosne i Hercegovine, navedeno prema: F. Saltaga, navedeno djelo, str. 233.) 

759 “Osnovno načelo tog političkog programa bilo je ’cla su Bosna i Hercegovina etnički 
i državno-pravno hrvatske zemlje’, te da je, kako je u tim ’punktacijama’ zapisano, 
prirodna težnja bosanskohercegovačkih Hrvata sjedinjenje Bosne i Hercegovine s 
Hrvatskom, a u okviru habzburške Monarhije’.” (L. Đaković, Poliličke organizacije 
bosansko-hercegovačkih katolika Hrvata, 1. dio: Do otvaranja sabora 1910, 
Globus, Zagreb, 1985, str. 229. i 230.) 

mom, odmah po svom osnivanju, proglasila je prohrvatski nacionalni i 
politički kurs. 760 I politički vrh JMO dominantno je izražavao hrvatstvo 
kao nacionalnu oznaku. To najbolje potvrđuje činjenica da je od 23 posla- 
nika Bošnjaka izabrana na izborima 1920. god. u Ustavotvornu skupštinu, 
njih 13 se izjasnilo kao Hrvati, dva kao Srbi, a samo jedan kao Bošnjak. 
Sedmerica poslanika nacionalno se nisu deklarisali. “Na izborima od 18. 
III 1923. god. - svi su se izabrani poslanici, osim Mehmeda Spahe izjasnili 
kao Hrvati.” 761 

Najznačajniji zaokret bošnjačkog političkog vođstva u pravcu 
hrvatskih nacionalnih interesa desio se 1911. god, kada je dogovoren 
“Hrvatsko-muslimanski pakt.” 762 Bošnjaci su pristali na taj dogovor da bi 
zadržali autonomiju Bosne i Hercegovine u bilo kakvom uređenju 
Habsburške monarhije, te da bi bošnjački velikoposjednici dobili podršku 
hrvatskih predstavnika za dobrovoljni otkup kmetova, što bi Bošnjacima 
veleposjednicima omogučilo da zadrže vlasništvo nad zemljom, jedino 
bogatstvo sa kojim su raspolagali. Da li su tada Bošnjaci, đobrovoljno se 
odričuči naziva jezika “bosanski” u korist naziva “hrvatski” i “srpski,” 
napravili sudbonosnu grešku kada je u pitanju nacionalno određenje, 
teško je sa sigurnošću tvrditi. Ističući značaj jezika i načina otkupa 
kmetova, kao krupna politička pitanja, Š. Filandra smatra da se tada 
bošnjačko političko vođstvo ponijelo pragmatično-politički, te da su 
izgubili bitku na političkom i jezičkom planu, a radi zadovoljavanja 
posjedničkih interesa bosanskog begovata. 763 Filandra takoder smatra 


760 “Muslimanska napredna stranka je podržala aneksiju BiH, koja je proglašena samo 
mjesec i po dana poslije njenog osnivanja. Stranka je pod Mešicevim rukovodstvom 
vodila izrazito prohrvatsku i prorežimsku politiku, zbog čega je bila krajnje 
nepopularnau narodu.” (M. Imamović, Historija Bošnjaka, str. 417.) 

761 M. Hadžijahič, navedeno djelo, str. 210. 

762 “Osječajući životnu potrebu da zajednički radimo na svim granama javnog života, 
sporazumismo se u današnjim aktuelnim pitanjima ovako: 

Mi muslimani stojimo na stanovištu autonomije Bosne i Hercegovine u kakvom 
god državno-pravnom sklopu Habzburške monarhije. 

Mi muslimani obavezujemo se u saboru giasati za priležeču jezičnu osnovu. 
Obavezujemo se shodnim naćinom zakonom isključiti fiktivnu kupovinu kmetovskih 
selišta. 

(...) 

Mi Hrvati katolici obavezujemo se glasati za vladinu osnovu o davanju zajmova za 
dobrovoljno otkupljivanje kmctovskih selišta sa preinakama agrarnog odbora. 
(...) 

U svim ostalim ekonomskim pitanjima obavezujemo se mi muslimani i Hrvati 
katolici da ćemo se bratskj međusobno podupirati i u odnošaju naprema svakorn 
jedna drugom pogodovati te nastojat, da se u slučaju oprečnih interesa niti Hrvati 
katolici niti muslimani (istakao A. Đ.) ni na koji način ne izigravaju u svojim 
narodnim poslovima.” 

(Navedeno prema: M. Hadžijahić, navedeno djelo, str. 207.) 

763 Uporedi: S. Filandra, navedeno djelo, str. 33. 

da je zbog te bošnjačke političke nedomišljenosti nestalo bošnjaštva i 
bosanskog jezika.™ Neosporna je činjenica da su se Bošnjaci, usljed 
suprotstavljanja hegemonističkim težnjama ideologije srpskog velikodr- 
žacdja, često nalazili u sličnom položaju sa Hrvatima i bili u situaciji da 
prave međusobne političke kompromise. Objektivno gledajuči, ako bi 
Bošnjaci dozvolili koaliciju izmedu Srba i Hrvata, postali bi politička ma- 
njina, a ionako su bili, posmatrano izdvojeno, politički slabiji od ova dva 
naroda, jer iza sebe nisu imali moćnijeg političkog zaštitnika. U uslovima 
političke nužde bili su prisiljeni spriječiti koaliciju srpskog i hrvatskog 
političkog vrha, jer im je samo na takav način bila ostavljena mogućnost 
da zaštite političku autonomnost Bosne i Hercegovine, što i jeste bio 
njihov osnovni politički cilj. Da li su je, odustajanjem od naziva jezika, vi- 
še ugrozili i doveli u pitanje, iz ove perspektive teško je odgovoriti. Najvje- 
rovatnije je da su smatrali da će zaštitom i očuvanjem zemljišnog posjeda 
očuvati, kako pravo na zemlju, također i pravo na autonoman položaj 
Bosne i Hercegovine. Potvrđuje to proglas upućen Bošnjacima 1910. 
godine. “Muslimani ne puštajte zemlju iz ruku jer je narod bez zemlje 
narod bez budućnosti (istakao A. Đ.), jest stablo bez korijena. Organizujte 
društva za kupovanje zemlje.” 765 

Drugi pravac pokušaja “hrvatizacije” Bošnjaka bio je putern listova 
i publicistike. Hrvatski književnici “pravaši” pisali su pod bošnjačkim 
imenima, 766 da bi na taj način podstakli Bošnjake da se u literarnom stvara- 
laštvu pokušaju vezati za hrvatsku nacionalnu ideologiju. Svojatanje naro- 
dne kulture Bošnjaka vršeno je, kako sa srpske, isto tako i sa hrvatske stra- 
ne. Matica Hrvatska izdavala je književna djela pojedinih Bošnjaka. 767 
Narodne bošnjačke epske pjesme bile su posebno popularne među širo- 
kim slojevima bošnjačkog stanovništva, nakon njihovog sakupljanja koje 
je trajalo nekoliko godina “Matica Hrvatska je izdala 1898. i 1899- god. 
dvije knjige u redakciji dra Marjanovića pod nazivom ’Hrvatske narodne 

764 “Tako se desilo da je usljed političke nedomišljenosti kod Bošnjaka nestalo i 
bošnjaštva i bosanskog jezika. Jednostavno ta pitanja niti su prepoznata, niti su 
razmatrana kao nacionalno-historijska. Svijest o značajnosti jezika za ustroj nacije 
i iskazivanje vlastite duhovnosti Bo.šnjaci tad, nažalost nisu imali. Zato su tuda 
rješenja olahko prihvatili bez spoznaje o pogubnosti takvih postupaka za razvoj 
naroda i države.” (Š. Filandra, navedeno djelo, str. 34.) 

765 “Musavat”, br. 82, god. V 8. X. 1910. 

766 Krsto Pavletić pisao je pod imenom Osman-beg Štafić, u “Vijencu," “Osvitu” i 
“Prosvjeti.” Hrvatsku nacionalnu akciju literarnim putem živo su razvijala dvojica 
domaćih pisaca, Hercegovci Ivan Milićević - koji je uzeo nadimak Ivan-Aziz i Osman 
Nuri Hadžić, poznati pod zajedničkim pseudonimom Osman-Aziz.” (M. Hadžijahić, 
navedeno djelo, str. 200.) 

767 “Matica Hrvatska je do sada objavila djela muslimanskih pisaca: Osman Nuri 
Hadžića, Edhema Mulabdića, Sejfudina Husejnagića-Fikreta, Ahmeda Muratbe- 
govica, Semsudina Sarajlića, Alije Nametka, Safvet-bega Bašagića, Envera Čolakovića 
i dr.” (M. Hadžijahić, navedeno djelo, str. 201, bilj. 13 ) 

pjesme. Junačke pjesme muhamedovske’.” 768 Neophodno je napomenuti 
da se nakon austrougarske okupacije dio bošnjačke studentske omladine 
školovao u Beču i Zagrebu, što je bio jedan od povoljnih uslova za prihva- 
tanje zapadnoevropskih standarda i mjerila, kao i vrijednosti. Kako je 
sve to bilo povezano sa novim nacionalnim trendom, koji je kod Hrvata 
bio nešto izraženiji nego kod Bošnjaka, taj je momenat uticao da prva 
bošnjačka inteligencija na početku 20. stoljeća prihvati hrvatsko nacio- 
nalno određenje. 76 ' Prihvatanje “hrvatstva” od dijela bošnjačkih intelek- 
tualaca, školovanih na Zapadu, kao nacionalnog imena, u biti je značilo 
formalno izjašnjavanje, “prihvatanje stila vremena,” što pokazuje 
njihova aktivnost i sadržajna bošnjačka opredijeljenost u listovima 
“Bošnjak” i “Behar .” 770 Takvo nacionalno izjašnjavanje dovodilo je do 
zabune i nedoumica u redovima bošnjačke inteligencije i, zasigurno, do- 
prinosilo, kako s pravom konstatira E. Redžić, “da je bošnjaštvo bilo u 
sjeni koja ga je zatamnjivala i potiskivala.” 771 

Kulminacija pokušaja “nacionaliziranja” Bošnjaka u hrvatskom 
nacionalnom određenju dešava se za vrijeme tzv. Nezavisne države 
Hrvatske. Koristeći težak položaj Bošnjaka između dva svjetska rata, te 
srpske pokolje i progone nad njima, ideolozi hrvatskog velikodržavlja 
političkim projektom NDH, pokušavaju konačno dovršiti program 
potpunog “hrvatiziranja” Bošnjaka i Bosne i Hercegovine. Osnovu 
projekta NDH činila je ideologija ustaštva. Poznato je da ustaška ideologija 
nije nastala sa Pavelićem i NDH, već svoje korijene, svoje prve lzdanke, 
ima u politici Hrvatske stranke prava. Političko formiranje vođa ustaškog 
pokreta započeto je u okrilju Hrvatske stranke prava. Čelnici ovog pokreta 
još su poznati i pod imenom frankovci. Ime su dobili po osnivaču stranke 
Josipu Franku. Pavelić će postati najaktivniji predstavnik frankovaca. 
Svojom političkom koncepcijom kao cjelovitim političkim programom 
ustaški pokret, kao organizirani subjekat ideologije ustaštva, pokušao je 
preko NDH realizirati svoju osnovnu ideju - stvaranje velikohrvatske 

768 M. Hadžijahić, navedeno djelo, str. 201. i 202. 

769 “Prvi univerzitetski obrazovani Muslimani (najpretežnije bečki studenti) iskazivali 
su se Hrvatima: Mehmed-Ali beg Kapetanović, Hajdar ef. Fazlagić, Ahmed-beg 
Defterdarević, Ibrahim-beg Defterdarević, Šemsi-beg Salihbegović, Osman ef. Midić, 
Safvet-beg Bašagić, Asim-beg Resulbegović, Avdi-beg Hrasnica, Halid-beg Hrasnica, 
Mahmud-beg Hrasnica, Hašim-beg Badnjević. Jedino se u ovoj prvoj generaciji 
muslimanskih intelektualaca Srbinom u nacionalnom pogledu osjećao Ćamil ef. 
Karamehmedović.” (M. Hadžijahić, navedeno djelo, str. 202.) 

770 “Iako su se u nacionalnom pogledu osnivači ’Behara’ osjećali Hrvatima (Edhem 
Mulabdic, Safvet-beg Bašagić, Osman Nuri Hadžić), kao i njegov izdavač (Ademaga 
Mešić) l njegovi urednici (Bašagić, Mulabdić, Džemaludin Čaušević, Šemsi-beg 
Salihbegović, i dr. Hamid Šahinović Ekrem), te dobar dio saradnika njihova se nacio- 
nalna deklarisanost na stranicama ’Behara’ nije gotovo ni osjećala.” (M. Hadžijahić, 
navedeno djelo, str. 203.) 

771 E. Redžić, navedeno djelo, str. 190. 


232 



"Nacionaliziranje" Boinjaka 


države. Kako je ta država bila nezamisliva bez Bosne i Hercegovine, to su 
ideolozi ustaštva zauzimali poseban odnos prema Bošnjacima i prema 
Bosni i Hercegovmi. U dosadašnjoj literaturi o ustašama i NDH naglaša- 
vana je antijugoslovenska orijentacija tog pokreta 772 u koncepciji rješa- 
vanja hrvatskog državnog i nacionalnog pitanja. Ovdje želimo da ista- 
knemo i naglašenu antibošnjačku i antibosansku orijentaciju ideo- 
logije ustaškog pokreta, iskazanu prije svega njezinim odnosom prema 
Bošnjacima i državi Bosni i Hercegovini. Osnovna sadržina antibošnjačke 
političke akcije ustaškog pokreta sastojala se u nastojanju i pokušajima 
ustaša da dokažu navodno hrvatstvo Bošnjaka. Poistovječivanje bošnjaštva 
sa hrvatstvom 773 bilo je u najneposrednijoj vezi koju su ustaše dodjeljivale 
državi Bosni i Hercegovini u svojoj koncepciji izgradnje velike Hrvatske, 
pod imenom NDH. Da bi što bezbolnije dokinuli državu Bosnu i Hercego- 
vinu ideolozi hrvatskog velikodržavlja uspostavljanjem NDH vrše teritori- 
jalnu reorganizaciju države i na taj način zaokružuju jedinstveni povijesni 
hrvatski nacionalni prostor, te brišu granice između Hrvatske i Bosne i 
Hercegovine. 

Da bi se dokinulo sjecanje na državnost Bosne i Hercegovine, 
Pavelič nareduje da se ime ove zemlje što manje upotrebljava, 774 a i kad 
se upotrebljava da to bude u povijesnom i etnogralskom značenju, a 
nikako u političko-pravnom. Bošnjačka nacionalna odrednica se potpuno 
potire “u duhu teorijskog uzora i ideologa Starčevica (’ovo su hrvatske 
pasmine, oni su najstarije i najčistije plemstvo, što ga Evropa ima’), 


772 “Svoju velikohrvatsku koncepciju ustaški je pokret temeljio na velićini hrvatskog 
teritorija i značenju rijeke Drine kao ’granice dvaju svjetova, zapadnog i istočnog’. 
Ističući tako granicu buduće ustaške države, ustaški je pokret svoju koncepciju 
rješavanja hrvatskog pitanja gradio na isključivoj antijugoslovenskoj orijentaciji.” 
(Fikreta Jelić-Butić, Ustaše i nezavisna država Hrvatska 1941-1945, Liber, Zagreb, 
školska knjiga Zagreb, 1978, str. 23 ) 

Opširnije o ustašama i NDH vidi u: 

Bogdan Krizman, Pavelić i ustaše, Globus, Zagreb, 1978, 

FikretaJelić - Butić, navedeno djelo 

773 “To bošnjaštvo nije ništa drugo, nego saćuvano hrvatstvo, koje je pod okriljem 
islama našlo svoju zaštitu i neprekinutost toka ogradivši se čak i od svoje islamske 
braće sa istoka.” (“Ustaša”, 9. XI 1941). Navedeno prema: F. Jelić-Butić, navedeno 
djelo, str. 197.) 

774 “Uspostavom velikih župa Dubrava, Hum, Posavlje, Livac i Zapolje, Gora, te Krbava 
i Psat, trebalo je da još više ojačaju napori za potpunom eliminacijom upotrebe 
imena Bosne i Hercegovine, na čemu je Pavelić doslovno institirao. Lispostavom 
imena Bosne i Hercegovine krila se za ustaše stalna opasnost naglašavanja 
posebnosti položaja tih zemalja u NDH tako se napr. Okružnici Predsjedništva 
Vlade NDH (16. 3. 1942. god.) ukazuje da se ime BiH treba upotrebljavati što 
manje i to samo u povijesnom i etnografskom značenju, a isticati imena velikih 
župa. Istovremeno Pavelič naglašava da ’politički ima Hrvatska sarno jedno ime 
- Hrvatska’ i zato ubuduće ’treba unutar hrvatske države granice izokrenuti 
pokrajinska imena u političkom smislu,”’ (N. Duraković, navedeno djelo, str. 129.) 

a stvarni cilj je da se upravo preko ’muslimanskog elementa’ prisvoji Bo- 
sna i Hercegovina.” 775 

Stavovima koje iznosi Mile Budak u svojoj knjizi “Hrvatski narod 
u borbi za samostalnu i nezavisnu hrvatsku državu,” objavljenoj 1934. 
god., udareni su temelji ustaške politike prema Bošnjacima. Budak tvrdi 
“da su bosanski Muslimani rasno najčišći, najmanje natrunjeni Hrvati.” 776 
Analizirajuci ustašku propagandu o Bošnjacima u NDH, F. Jelić-Butić ističe 
slijedeće karakteristične momente: 

“a) Nastojalo se maksimalno iskorišćavati Starčevićevu tezu o 
muslimanima kao najčišćem dijelu brvatskog naroda. I tim 
seputem težilo ukazati na ulogu Pavelića kao baštinika Ante 
Starčevića. (...) 

b) U dokazivanju hrvatstva muslimana posebno se značenje 
pridavalo vjerskoj komponenti. Glavna parola je glasila: 
’Nacionalni sklad Hrvata ne smeta i ne smije smetat vjerska 
različitost’. Posebno se tumačila i uloga islama u konstitui- 
ranju brvatstva. (...) 

c) Muslimani su isticani kao jedan od glavnih konstituensa u 
stvaranju NDH. 7b se prvenstveno odnosilo na definiranje 
mjesta i uloge muslimana u Bosni i Hercegovinif...) 

d) Ustaška propaganda se u skladu sa navedenim momentima, 
oštro suprotstavljala prisutnim mišljenjima i tezama o 
postojanju ’muslimanskog pitanja’, čime su se podrazumi- 
jevali. različiti stavovi, bez obzira na nosioce i. interese, o 
posebnostima muslimana. Negirajući postojanje ’musliman- 
skog pitanja’ kao jednog od ’unutrašnjih pitanja’ u NDH, 
Pavelič je u Saboru NDH, u veljači 1942. god. izjavljivao: 
’Muslimanska krv naših muslimana je hrvatska krv. Ona je 
hrvatska vjerafer su na našoj zemlji njenipripadnici hrvatski 
sinovi’. 

Iako je među Bošnjacima u NDH bilo onih koji su propagirali 
ideju o hrvatstvu Bošnjaka, prvenstveno među studentskim desničarskim 
krugovima u Zagrebu, sa sigurnošću se može tvrditi da ustaška ideologija 
nije imala široku društvenu osnovu među Bošnjacima. “Muslimanske 
rezolucije,” o kojima smo naprijed govorili, i masovno uključivanje 
Bošnjaka u II svjetskom ratu u antil'ašističku borbu, nedvosmisleno 
pokazuju da ustaštvo kao ideologija, ne da nije bilo prihvaćeno od 
Bošnjaka, već potvrđuje činjenicu da je ogromna većina bošnjačkog 
stanovništva bila njegov protivnik, prepoznajući u njemu ne samo 


775 N. Duraković, navedeno djelo, str. 130. 

776 Navedeno prema, F. Jelić-Butić, naveđeno djelo, str. 197. 

777 F. Jelić-Butić, navedeno djelo, str. 197 i 198. 

opasnost po vlastiti nacionalni identitet, već i kao opasnost za slobodno 
žh'ljenje svih naroda i nemogućnost da se na toj ideologiji izgradi demo- 
kratsko društvo i država. 

U nešto modifikovanijem obliku nastavljač ideologije ustaštva, i 
na teorijskom i na političkom planu, bio je Franjo Tuđman. Raspravljajući 
o Bošnjacima i nazivajući ih “muslimanskim plemstvom,” Tuđman ističe 
kako su oni u etničkom smislu neosporno hrvatskog porijekla. 778 On, 
također, ističe da se i 1968. god. protivio nacionalnoj afirmaciji Bošnjaka 
u formi priznavanja muslimanske nacije. “Jedino sam se ja 1968. god. 
javno usprotivio odluci CK KPJ o Muslimanima kao samostalnom narodu. 
Od hrvatske se inteligencije očekivalo da to pozdravi, ali ja sam izjavio 
da to ona ne treba pozdravljati jer su interne prognoze govorile da bi se 
80 do 85% do tad neopredijeljenih muslimana izjasnilo za Hrvate, a samo 
15 do 20% njih za Srbe. Prema tome, jasno je da bi granice Hrvatske, 
kakve su bile ojačale da nije donesena ta, za Hrvatsku strateški nepovoljna, 
odluka!” 779 

Rukovodeći se svojim načelima negiranja postojanja bošnjačke 
nacije, odnosno pokušajima njenog hrvatiziranja, Tudman kao političar 
osporava i negira postojanje države Bosne i Hercegovine. U najnovijem 
ratu protiv Bosne i Hercegovine 1992-1995. god. koga je vodio s Milo- 
ševićem, Tuđman je, uvidjevši da ne može Bosnu i Hercegovinu kao cje- 
linu pripojiti Hrvatskoj, s Miloševićem dogovarao njezinju podjelu. O 
ovim tajnim pregovorima štampa je ozbiljno pisala. 780 Neol Malcolm, pro- 
fesor povijesti, govoreći o hrvatskoj politici prema Bosni za vrijeme Tuđ- 
manove vladavine kaže: “Moram reći da je najveća pogreška hrvatske 
politike prema Bosni nastala na početku rata kada je Tuđman sve mogu- 
ćnosti ostavio otvorenim, uključujući i podjelu Bosne.” 781 

Uprkos svim osporavanjima, negiranjima i raznovrsnim pokušajima 
hrvatizacije Bošnjaka od početka do danas, hrvatsku nacionalnu ideju i 


778 “Pri objektivnom razmatranju brojnog sastava pučanstva BiH ne može se nipošto 
zanemariti činjenica da je muslimansko pučanstvo u svojoj golemoj većini, po 
svom etničkom sastavu i govoru, neprijeporno hrvatskog podrijetla, te da se, unatoč 
povijesno stvorenim vjersko-kulturnim posebnostima, uvijek, kad kod je za to imalo 
priliku, izjasnilo u golemoj većini kao sastavni dio hrvatske nacije. Polazeći od tih 
činjenica, u Bosni i Hercegovini dobiva se hrvatska većina u pučanstvu, a njihova 
geografsko-gospodarska povezanost s ostalim hrvatskim dijelovima je takve naravi 
da ni Hrvatska u sadašnjim granicama, ni izdvojena BiH nemaju uvjeta za poseban, 
normalan razvitak.” (F. Tuđman, Nacionalno pitanje u savremenoj Evropi, 
Nakladni zavod Matice Hrvatske, Zagreb, 1990, str. 120.) 

779 Bosna i Hercegovine i Bošnjaci u jjolitici i praksi Dr. Franje Tudmana, Vijeće 
kongresa bošnjačkih intelektualaca, Sarajevo, 1998, str. 54. 

780 Stampa o nagodbi Tuđman -Miloševic u: Bosna i Hercegovina i Bošnjaci upolitici 
ipraksi Dr. Franje Tuđmana, 31-39- 

781 Slobodna Dalmacija, 24. januara 1995. 

projekat velikohrvatske države prihvatio je samo manji dio bošnjačke 
inteligencije. I kod njih je hrvatstvo kao nacionalna odrednica prvenstveno 
bilo politički, a ne nacionalno motivirano. Hrvatska nacionalna ideja ni- 
kada nije zahvatila široke slojeve bošnjačkog društva. Ista je situacija bila 
i sa pokušajima srpske nacionalne velikodržavne ideje da “srbizira” Bo- 
šnjake. Bez obzira na svu upornost i političke pritiske, pokušaji “srbi- 
zacije” i “hrvatizacije” Bošnjaka nisu zahvatili široke slojeve bošnjačkog 
naroda. Cinjenice, naravno, govore da je bilo “srbiziranih” i “hrvatiziranih” 
Bošnjaka, naročito u manjem broju bošnjačke inteligencije. O motivima 
takvog opredjeljivanja vrlo relevantno mišljenje iznosi N. Duraković, koje 
ćemo iznijeti sa znatnim skraćivanjem. 782 

Pokušaji “srbizacije” i “hrvatizacije” Bošnjaka u osnovi su imali za 
cilj da onemoguće nacionalnu afirmaciju bošnjaštva, kako bi onemoguća- 
vanjem bošnjačke identifikacije otvorili prostor za prisajedinjenje Bosne 
i Hercegovine velikosrpskom, odnosno velikohrvatskom državnom pro- 
jektu. Bošnjaštvo nije bilo dovoljno razvijeno kao nacionalni pokret da 
spriječi ove tendencije, ali je, s druge strane, ukupni osjećaj bošnjačke 
nacionalne zasebnosti, u društveno-povijesnoj, kulturnoj, političkoj i du- 
hovnoj stvarnosti bio dovoljno snažan da omogući vlastiti opstanak i 
samorealizaciju. 


782 “Prvo, Muslimani u to vrijeme još uvijek nisu do kraja oblikovali sopstvenu 
nacionalnu svijest u modernom smislu te riječi. Oni su bili svjesni svoje tradicije, 
privržene svojoj vjeri, Ijubomorno čuvaju svoje običaje i kulturu, imaju izražen 
osječaj prema svojoj domovini Bosni i Hercegovini itd., ali tu nedostaje neka nota, 
prije svega na emocionalno-psihološkom planu. Tu se rniješa religijsko i nacionalno. 
(...) Drugo (...) dugo je izgrađivan i naročito kroz školovanje podstican čitav sistem 
vrijednosti koji Muslimane diskreditira kao ’orijentalce’, ’reakcionarne feudalce,’ 
dahije i izrabljivače, mrzitelje hrišćanstva, vandale koji su palili i rušili crkve, 
vadili rubine s očiju svetačkih fresaka.(...) Treće, razlozi sigurno leže i u 
nepoznavanju stvarnih historijskih činjenica. Većina nije nikad mogla ni saznati da 
Muslimani nisu ntorali postati sarno od Srba i Hrvata koji su tobože na silu 
islamizirani, već da su oni slavenski narod koji je primio drugu vjeru kao što su je 
svojevremno primili i drugi. (...) Četvrto, nisu zanemarljivi ni karijeristički razlozi 
(...) dokazano srbofilstvo bila je jedan od temeljnih pretpostavki da bi se uopšte 
dobila neka značajna funkcija (...) Peto, sama činjenica da Muslimani u periodu 
od 1918. pa sve do 1971. gocline (uz neka kompromisna rješenja u periodu 1961- 
1971.) nisu bili zvanično ’priznata’ nacija. (...) Sesto, samo političko vođstvo Muslimana 
u pojedinim razdobljima nije bilo na nivou historijskog zadatka i očekivanja većine 
Muslimana. (...) 1 na kraju, treba istaći da je i odnos KPJ prema nacionalnom pitanju, 
a posebno prema Muslimanima itekako utjecao na tokove njihove nacionalne 
emancipacije.” (N. Duraković, navedeno djelo, 116-118.) 

IV4. Refleksije modernizma i panislamizma na bošnjačku naciju 

Austrougarska okupacija Bosne i Hercegovine 1878. godine nije 
značila samo promjenu državno-pravnog osnova, već je to istovremeno 
bio početak dugotrajnog procesa približavanja Bošnjaka zapadnoevro- 
pskim oblicima kulture, kao i idejama modernizma, koji je, kao pokret, 
nastajao u islamskim državama, također pod uticajem ideja demokratizma 
i liberalizma zapadnoevropske civilizacije. Istina, Bošnjaci su se sa refor- 
mnim idejama, koje je pokušala provesti Osmanska država susreli znatno 
ranije. Naročito je to bilo izraženo tokom pokušaja reorganizacije i mode- 
rnizacije vojske, 783 te u vrijeme vladavine Bosnom Osman Topal-paše. 784 
Kako je u to vrijeme, kod Bošnjaka bio probuđen, kao i kod drugih naroda 
neturskog porijekla, pokret za autonomiju, odnosno, pokret nacionalnog 
samoodređenja, ideje modernističkog reformizma su upravo činile jedan 
od uzroka tog pokreta, i ukupnih društvenih kretanja. Čak su neki potezi 
autonomnog pokreta bili tumačeni upravo kao borba protiv reformističkih 
pokušaja Porte. Modernistički pokreti 785 u islamskim zemljama u prvim 
godinama svog djelovanja u suštini su težili transformaciji 
tradicionalnih islamskih društava uvođenjem evropske tehnologije, 
traženjem adekvatnijih institucionalnih oblika na području 
organizacije političkog života, države, kulture, a da se istovremeno na 
području duhovnosti, zadrže osnovna islamska načela i principi. 

783 Sa početkom intenzivnijeg slabljenja Osmanske države krajem 18. stoljeća, Porta 
se našla u situaciji da za svoju odbranu mora, kao neophodnu mjeru, izvršiti 
modernizaciju vojske. Zatražena je od evropskih prijatelja tehnička i organizacijska 
pomoć. Modernizacija vojske nije se mogla provesti izolovano od promjena u 
cjelokupnoj društvenoj i državnoj strukturi. Tako opće stanje uslovilo je Osmansku 
državu da pristupi radikalnijim reformama cjelokupnog društva. Reforma se 
najintenzivnije ogledala u agraru i vojsci. Taj reformski pokret poznat je pod imenom 
tanzimat, a ozakonjen je 3. XI 1839. godine, proglašavanjem Hatišerifa od Gulhane. 
(Gtilhne Hatti Humnvunu) Intenziviranje ovih reformi nastavljeno je krajem 60-ih 
godina 19. stoljeća, kad centralna vlast 12. IX 1859. godine izdaje Safersku naredbu, 
kao posebnu naredbu o regulisanju agrarnih odnosa u Bosni i Hercegovini. 

784 “Objedinjavanje tih tanzimatskih mjera ili reformi u Bosni je u pravnom i 
administrativnom pogledu izvršeno izdavanjem i objavljivanjem Uredbe o 
organizaciji Bosanskog vilajeta 1. VI 1865. godine. Njena stvarna primjena u praksi 
kao Ustavnog zakona Vilajeta Bosanskog počela je tokom 1867. godine. U tom je 
pogledu posebno bio aktivan Osman Serif Topal-paša, posljednji veliki bosanski 
namjesnik, koji je za svoje uprave tokom 60-ih godina prošlog stoljeća prilično 
odlučno nastojao izvesti Bosnu na put građanskog razvitka, kako u privrednom 
tako i u administrativno-političkom pogledu.” (М. Imamović, Hislorija Bošnjaka, 
340. i 341.) 

785 Miodrag Ranković, Modernizacija, Sociološki leksikon, Beograd, 1982, 
str. 371 t 372. 

Rješenje, za ovako zahtijevanu dvojnost, predstavnici Osmanske države 
pronalaze u uspostard dvojnosti ustanova (modernih i tradicionalnih) , 786 
Krajem 19- i početkom 20. stoljeća u islamskim državama javljaju 
se novi društveni slojevi, obrazovani na evropskim školama sa usvojenim 
evropskim društvenim i kulturnim vrijednostima. Ti novi intelektualni 
slojevi 787 preuzimaju značajne poslove u vojsci, državnoj upravi, trgovini 
i obrazovanju i time u tradicionalnim islamskim društvima uvode 
elemente evropske modernosti. Prihvatanjem poslovanja po zapadnim 
uzusima, organizacijom vojske i njezine tehnološke opremljenosti po 
standardima i mjerilima Zapada, te uvođenjem svjetovnih pravnih propisa 
u zakone o trgovini i bankama, za posljedicu su imali veću ili manju 
sekularizaciju ukupnog društvenog života. U svim islamskim državama i 
društvima javljaju se značajna intelektualna imena koja svojim radom i 
djelovanjem značajnije utiču na modernizaciju tradicionalnih islamskih 
društava. 788 Zajednička ideja svih modernističkih mislilaca bila je 

786 “Za donošenje propisa koji će biti u funkciji modernizacije obrazovano je posebno 
tijelo pod imenom Vrhovni savjet za pravne propise (Meclis-i Valay-i Altkam-i 
Adliye). Zbog preopterećenosti ovog tijela 1854 je obrazovan novi organ za 
provođenje državno-pravne reforme nazvan Visoki savjet za reformu (Meclis-i Ali- 
yi Tanzimat). Ovaj savjet imao je dva odsjeka: Državni savjet (Sura-yi Devlet) sa 
zakonodavmm i upravno-sudskim funkcijama i Savjet za pravne propise (Divan-i 
Altkam-i Adliye) sa nadležnošću za pripremanje projekata svjetovnih pravnih 
propisa i funkciju najviše instance svjetovnih sudova.” (F. Karčić, Društvenopravni 
aspekt islamskog reformizma, Islamski teološki fakultet. Sarajevo, 1090, str. 50.) 

787 “Stara intelektualna elita, muslimanska ulema, ispoćetka je bila sklona da nove 
ideje naprosto odbaci kao bezbožne. Ali uz nju je izrasla nova intelektualna elita 
koja je dobila obrazovanje evropskog tipa, isprva je to bilo tek nekoliko sinova 
pripadnika viših klasa, ali postupno i znatan broj mladih ljuđi nižeg porijekla. 
Neki su od njih naprosto odbacili islamsku svijest i usvojili naprednije evropske 
ideje svoga doba. Većina ih je, međutim pokušavala unekoliko kombinirati nove 
ideje i stara vjerovanja, da bi modernizirala islamsko društvo i doktrinu.” (Seton- 
Watson H., navedeno djelo, str. 239 ) 

788 Utemeljivač modernizma u Indiji bio je Sajid Ahmed Kan (1817-1898). U Aligarhu 
osnovao je 1875. godine Angloorijentalni koledž po uzoru na koledže u Cambridgeu. 
Predstavnike modernističkog pokreta u Turskoj činile su grupe vjerskih i svjetovnih 
modernista. “Struja koja se u Turskoj u prvim decenijama XX vijeka može označiti 
kao vjerski modernizam bila je koncentrisana oko lista ’Sirati Mustekim’ (Sirati 
Musteklm - Pravi put), koji je pokrenut u Istanbulu 1908. godine Ovaj list je 1912. 
promijenio ime u 'Sebil-i rešad' (Sebil-iir - resad - Ispravni put), pod kojim izlazi sve 
do naših dana (...) Među najznačajnijim predstavnicima svjetovnih modernista 
bio je Abdulah Dževdet (Abdullah Cevdet, 1869-1932.), poznat kao jedan od osnivača 
Društva za jedinstvo i progres. Godine 1904. u Ženevi pokrenuo je list ’ldžtihad’ 
putem koga je širio ideje o drušrv'enom i kulturnom preobražaju turskog i uopće 
muslimanskog društt'a. (...) Teorijski najizgradeniji projekat društvene, pravne i 
kulturne reforme pružio je u krugu svjetovnih modernista turski sociolog Zija 
Gekalp (Ziya Gokalp, 1875-1924). Svoje stavove o islamu i islamskom pravu 
oblikovao je pod znatnim uticajem evropske društvene misli, posebno Emila 
Dirkema (Emil Durkheim, 1858-1917).” (F. Karčić, navedeno djelo, 118-120.) 

napredovanje islamskog društva u duhu zapadnoevropskog načina 
organizacije privrede, vojske, države i obrazovanja, uz istovremeno 
zadržavanje izvornosti islama. Uslov da bi se to postiglo jeste odvojenost 
državne i religijske organizacije društva. Svakako, najznačajnije mjesto u 
islamskom svijetu u tom pravcu ima Mladoturska revolucija, na čijem 
čelu je stajao od 1919- godine Mustafa Kemal-paša (1881-1938). 789 

Refleksije modernizma i panislamizma nisu zaobišle ni Bosnu i 
Hercegovinu. Bosna i Hercegovina kao najzapadnija provincija Osrnan- 
skog carstva bila je u neposrednom kontaktu sa idejama modernizma 
kako iz Zapadne Evrope, isto tako i iz islamskih zemalja i same Osmanske 
države kojoj je pripadala. Sa austrougarskom okupacijom u političkom, 
privrednom i kulturnom životu Bosne i Hercegovine javljaju se, ne samo 
pretpostavke, več i potrebe za modernizacijom i reformom tradicionalne 
bosanskohercegovačke sredine. Kada je u pitanju proces širenja ideja 
islamskog modernizma u Bosni i Hercegovini, E Karčič, ovaj proces dijeli 
na tri perioda. Prvi period je do kraja Prvog svjetskog rata, drugi traje od 
1918. do 1946. god, a treči od 1946. do danas. 790 Nosioci ideje refbrme bosan- 
skog društva, a prije svega reformiranje odnosa islama i privrede, obrazo- 
vanja i kulture, u modernističkom smislu bili su najprije bošnjački intelektu- 
alci koji su svoje obrazovanje stekli u Zapadnoj Evropi i Istanbulu. Koliko 
su oni tada bili pod uticajem nastojanja modernista u Turskoj i drugim 
islamskim zemljama, a koliko pod direktnim uticajem ideja modernizma 
iz Zapadne Evrope teško je reci. Grupa bošnjačkih intelektualaca 
pokretača “Behara”’’ 91 početkom XX stoljeca če putem publicističkog i 
književnog stvaralaštva u bosanskohercegovačko društvo unositi ideje 
modernističkog usmjerenja i na taj način Bošnjake približavati evropskoj 
kulturi, vrijednostima i načinu organiziranja države i društva, uz 
istovremeno očuvanje islamske vjere kao bošnjačke duhovne sadržine. 792 


789 Kemalizam kao reformistički pokret nije značajnije djelovao na zbivanja u Bosni i 
Hercegvoini, što je jedan od razloga da se u našoj literaturi skoro i ne spominje, 
osim u sklopu izvanrednog rada F. Karčića Društveno pravni aspekt islamskog 
reformizma , 117-126. 

790 F. Karčić, navedeno djelo, 197. i 198. 

791 “Behar” list za pouku i zabavu izlazio je od 01 V 1900. do 01. И 1911. godinc. Osnivač 
lista je Ademaga Mešić, a urednici su mu bili Safvet-beg Bašagić, Edhem Mulabdić, 
Mehmed Džemaludin Čaušević, Šemsi-beg Salihbegović, Ljudevit Dvorniković i 
Hamid Šahinović Ekrem. 

792 “Ono po čemu se ’Behar’ specifično obilježava to je ’islamski duh’, ili bolje, suštinski 
rečeno, domaći duh, koji uključuje mentalitet bosansko-hercegovačkog musliman- 
skog stanovništva, muslimanske porodice, sa svim oznakama slavensko-orijen- 
talnog duhovnog naslijeda, običaja, tradicije, koji se zat\ j ara pretna negativnim 
produktima zapadne civilizacije, nespojivim sa domaćom etikom. ali, prema 
intencijama ’Behara’ ne isključuje razumnu adaptaciju u novom modernom, 
evropskom dobu i savremen pristup naslijeđenim duhovnim vrijednostima.” (M. 
Rizvić, Bebar - književno istorijska monografija, Svjetlost, Sarajevo, 1971, str. 31.) 

Pored pokretača ovog časopisa S. Bašagiča, O. N. Hadžića, E. Mulabdića, 793 
“Behar” će okupiti široki krug bošnjačke svjetovne i vjerske inteligencije. 
(Musa Cazim Ćatić, Šemsudin Salihbegović, Omer Bostandžić, Berberović 
Hasnija, Đikić Osrnan, Deronja Hasan, Kapetanović Rrza-beg, Kemura Sej- 
fudin šeih, Kurtagić Fadil, Bjelevac A. Hifzi, Dautović Ibrahim, Ivan Mili- 
ćević, Muftić Muhamed Hifži, Mulić Hamdija, Džemaludin Čaušević)... 794 
Bošnjački intelektualci modernističkog usmjerenja, okupljeni oko “Be- 
hara”, pokušavaju da u tradicionalnu bosansku sredinu unesu “duh i 
okolnosti vremena”. To konkretno znači da je promijenjene društveno- 
-političke uslove, izazvane austrougarskom okupacijom, neophodno naj- 
prije realistično sagledati, zatim ih reformirati u duhu savremenog pris- 
tupa religiji, običajima, tradiciji i kulturi uopće. Kako su bile izgubljene 
mogućnosti da se na političkom planu postignu značajniji društveni uti- 
caji, bošnjački modernisti su na reformu bošnjačkog društvenog iden- 
titeta djelovali putem prosvjetno-vjerske aktivnosti. Posebno ih je zani- 
malo pitanje zašto muslimanski narodi nazaduju. “Modernisti okupljeni 
oko “Behara” prihvatili su društvene i političke prilike u Bosni i Herce- 
govini nastale nakon austrougarske okupacije. Zalagali su se za kulturni 
preobražaj Muslimana uz korištenje reformističko-prosvjetiteljskih meto- 
da. Takvim stavovima oni su se udaljili od tradicionalne uleme, tako da 
se od 1890-ih u Bosni i Hercegovini javlja razlika između ’inteligencije’ 
(svjetovnih intelektualaca) i ’ilmije’ (islamskih učenjaka). Glavno područje 
interesa modernista oko “Behara” bilo je reformisanje muslimanskih 
obrazovnih ustanova i običaja.” 795 

Ako brošura Osmana Nuri Hadžića “Islam i kultura”, objavljena 
1894. god. u Zagrebu predstavlja jedno od prvih pisanih djela bošnjačkih 
intelektualaca u cluhu islamskog modernizma, isto tako, kasnije djelovanje 
Džemaludina Čauševića (1870-1938) predstavlja značajan doprinos 
umjerenom vjerskom modernizmu. Osnovni Čauševićev doprinos jačanju 
bošnjačke samosvijesti jeste prilagođavanje arebice glasovnoj strukturi 
bosanskog jezika i pisanje vjerskih knjiga arebicom na maternjem jeziku. 
Kao glavni urednik “Behara” 1906. i 1907. god. usmjerava ga u pravcu 
bavljenja neposrednim društvenim pitanjima, koja se tiču svakodnevnog 
života građana. “Godine 1908. M. Dž. Čaušević pokreće list ’Tarik’ koji je 
izlazio svakog Iunarnog mjeseca od 1. 6.1908. do 1. 4. 1910. U ovoj 


793 Edhem Mulabdić (1868-1954) jedan je od najznaćajnijih sudionika mnogih 
kulturnih i političkih zbivanja u prvoj polovini XX stoljeća. Piše u “Bošnjaku”, 
urednik je Kalendara “Bajraktar” (1894) i “Mearifa” 1898/99, jedan je od pokretača 
časopisa "Behar”, jedan od osnivača Islamske dioničke štamparije 1905, pokretač 
je i urednik “Novog Behara” 1927. 

794 O bibliografiji književnih priloga u “Beharu” vidi: M.Rizvić, navedeno djelo, 
453-616. 

795 F. Karčić, navedeno djelo, str. 200. 

publikaciji, koja je označena kao ’list za pouku i zabavu’, poklanjana je 
pažnja reformi muslimanskog školstva u Bosni i Hercegovini, a redovno 
su objavljivani napisi o reformističkim nastojanjima u muslimanskom svi- 
jetu. Glavni izvori informacija za ove posljednje vijesti su bili istanbulski 
listovi ’Sirat-i mustekim’ i ’Bejanu-l-hak’. Često je naveden kairski ’Menar’. 
Prevođeni su reformistički pisci Musa Kazim (br. 6/1909, str. 81-84; br. 7/1909, 
str. 97-100), i Smail-beg Gasprinski (br. 5/1909, str. 68-70), Manstirli Ismail 
Haki (br. 2/1909, str. 17-21) i dr.” 79ć 

Rezultat značajnijeg uticaja modernističkog reformizma u Bosni i 
Hercegovini ogleda se u otvaranju prosvjetno-kulturnih i humanitarnih 
društava, 797 knjižara, štamparija, modernih novčanih zavođa i drugih kul- 
turnih ustanova. Kada se u promijenjenim socijalnim i ekonomskim uslo- 
vima početkom XX stolječa ukazala potreba za koncentracijom kapitala i 
novčanih sredstava, bošnjački predstavnici u namjeri da osnuju banku 
koja če poslovati sa kamatom, zatražili su fetvu od Mešihata u Carigrađu. 
Ova fetva je izdata na osnovu tradicionalnog tumačenja o “svijetu islama” 
i “svijetu rata.” Fetva je izazvala različite reakcije. 798 Jačanje modernističkih 
shvatanja u organiziranju pojedinih segmenata bosanskohercegovačkog 
društva doprinijelo je osnivanju prvog modernog bošnjačkog novčanog 
zavoda. 799 

Pored “Behara” koji posljednjih godina svoga izlaženja poprima 
hrvatsku nacionalnu ideologiju, i “Gajreta,” lista istoimenog prosvjetno- 
humanitarnog društva, sa prosrpskom nacionalnom orijentacijom, u 


796 F. Karčić, navedeno djelo, str. 201. 

797 Jedno od takvih društava bilo je “Gajret”. Opširnije: I.Kemura, Uloga “Gajreta" u 
društvenom životu Muslimana BiH (1903-1941), Sarajevo, 1986. 

798 “Za osnivanje banaka i prihvaćanje poslovanja sa kamatom založili su se i neki 
mladi predstavnici uleme. Jedan od njih Ibrahim Fejić je u članku Nešto o šeriatu 
(posvećen šeriatskom gradanskom pravu, ’Misbah' , II, br. 3/15. XI 1913 -br.l3/9. I 
1914.) zatražio liberalno tumačenje šeriatskih propisa. Ti propisi, istakao je nisu 
sami sebi svrha već im je cilj uredivanje ljudskih odnosa i potreba. Kad se ljudske 
potrebe promijene potrebno je mijenjati i propise šeriatskog građanskog prava. 
(...) Nakon ovog članka uslijedio je odgovor tradicionalnog alima Ali Riza 
Karabega, koji je kao nemjerodavne odbacio zahtjeve mlade generacije za reformom 
šeriatskih propisa.” (F. Karčić, navedeno djelo, str. 202.) 

799 “Najstariji čisto muslimanski novčani zavod je ’Prva muslimanska kreditna zadruga 
s.o.j. u Tešnju’, osnovana 1906. koja je ubrzo prerasla u ’Muslimansku trgovačku i 
poljodjelsku banku d.d. u Tešnju’ sa kapitalom od 600.000 kruna. (M. Imamović, 
Pravnipoložaj i unutrašnjo polilički razvitak BiH 1878 -1914. str. 144.) 

Mostaru 1912. god. počinje sa izlaženjem “Biser,” 800 list za širenje prosvjete 
među Muslimanima u Bosni i Hercegovini, sa pokušajem da se na naciona- 
lno neutralnoj panislamističkoj ideji podstakne širenje ideje modernisti- 
čkog reformizma među Bošnjacima. 

Ono što predstavlja posebnu karakteristiku “Bisera” jeste to da 
on, odmah, od prvog broja, ideje islamskog modernističkog reformizma 
veže sa panislamističkim idejama. “Panislamizam i Evropa,” rasprava Azma- 
zade Refik-bega, u prijevodu s arapskog Ahmeda Rašidkadića, objavljuje 
se u nastavcima. Isti je slučaj i sa člankom “Panislamizam i panturcizam” 
nepoznatog autora, u prijevodu s francuskog Saliha Bahamovica. Među 
panislamističke napise spada i sadržaj knjige šejh Zade Halil Halid-bega 
“Borba polumjeseca i krsta,” koju je s turskog preveo M. Ć. Ćatić. Prijevod 
ove knjige 1913. god. objavila je Prva muslimanska nakladna knjižara i 
štamparija (Mehmed Bekir Kalajdžić) u Mostaru. Vijesti i aktuelnosti iz 
islamskog svijeta, koje je skoro redovno objavljivao “Biser,” imale su cilj, 
pored upoznavanja sa aktualnostima kao takvim, da istovremeno šire i 
podstiču solidarnost Bošnjaka Bosne i Hercegovine sa muslimanskim 
narodima širom svijeta. Svi ovi mnogobrojni naslovi o temi panislamizma 
i modernizma, imali su i različita shvatanja ovih pojmova. Tako u raspravi 
“Sta je naš cilj” od M. Hifzi Muftića, autor slikovito i upečatljivo na 
jednostavan način istiće: “Taj naš cilj jest Islam, njegovo učvršćivanje i 
napredak za nas i za naše potomstvo. I taj naš ideal, naš cilj nije to Islam 
Hadži Loje (da se duhan otvoreno a ne u paklićima prodaie) niti je Islam 
Husein Kapetana (tvrdoglavost, natražnaštvo i sila). Naš je ideal Islam 
Hazreti Ebu Bekra, Hazreti Omera, misirskog muftije mehrum šejh Mehmed 
Abcluhu, tj. islam razboritosti, pravde, rada i napretka.” 801 НаШ Halid-beg 
pod panislamizmom podrazumijeva “jedinstvo muslimana” kao sredstvo 
očuvanja samostalnosti islamskih neovisnih zemalja od evropskih 


800 “Biser” je izlazio u Mostaru 1912-1918. godine sa prekidima u toku Prvog svjetskog 
rata. Vlasnik i izdavač jc Prva muslimanska nakladna knjižara Muhamed -Bekira 
Kalajdžiča, a urednik Musa Cazim Ćatić. Već u svom prvom broju (l.juna 1912.) 
povodom pokretanja lista, iznosi se njegova orijentacija: “Pisati će se u čisto 
islamskom duhu, te neće upuštati u politička pitanja, jer stojimo na tom stanovištu, 
da je našem narodu (istakao A. Đ.) preče prije duševno prosvjetljenje i usavršavanje 
negoli prazna politika.” (Biser, I, br.l, juna 1912, str. 1) Vidimo da list, suprotstavljajući 
se srpskim i hrvatskim tendencijama, nacionalno ne imenuje Bošnjake već ih određuje 
“kao naš narod.” 

801 “Biser”, I, 15. juna i l.jula 1912, br. 2-3. 

kolonijalnih sila . 802 Zvanično, panislamističku ideju provodilo je Osmansko 
carstvo preko sjedinjene institucije sultana kao suverena jedne države i halife 
kao vjerskog poglavara svih muslimana. Osmanska država je instituciju halife 
koristila kao sredstvo uticaja na muslimane iv\ - an svojih granica. To pitanje 
direktno je vezano i za zbivanja u toku pokreta Bošnjaka za vjersku i vjersko- 
mearifsku autonomiju, kada su zahtijevali da samo carigradski Mešihat može 
imenovati vjerskog starješinu u Bosni i Hercegovini, a ne austrougarski car. 
Taj zahtjev vodstva autonomnog pokreta uistinu je bio mnogo više zahtjev 
za iskazivanje bošnjačke etničke, kulturne i duhovne neovisnosti i zasebnosti 
u odnosu na druga dva nacionalna identiteta u BiH, te zahtjev za autonoman 
položaj Bosne i Hercegovine, nego što je bio izraz panislamističke ili 
panturkističke ideje i želje. Ako se u ovom zahtjevu i mogu naći 
panislamističke ideje, one su više vjersko-prosvjetnog, a ne političkog 
karaktera. Poslije usvajanja statuta za autonomnu upravu vjerskih i vjersko- 
-mearifskih poslovau Bosnii Hercegovini 15. IV1909- god, gdje su precizirane 
veze Islamske zajednice Bosne i Hercegovine i hilafeta, štampa je intenzivirala 
vijesti vezane za značaj halife. 803 Iz iznesenog se da zaldjučiti da su refleksije 
islamskog modernizma i panislamizma kod Bošnjaka bile u funkciji 
jačanja njihove samosvijesti o vlastitoj zasebnosti i drugosti u odnosu na 
druga dva nacionalna identiteta u Bosni i Hercegovini. Oni su tu svoju 
zasebnost izražavali širenjem pismenosti na bosanskom jeziku, zagovaranjem 
reforme obrazovanja reformom tradicionalnih islamskih škola, zatim 
reformom propisa koji se odnose na privređivanje u uslovima industrijali- 
zacije. Svi ovi zahtjevi i refleksije modernizma, s jedne strane, bili su 
izraz zahtjeva i prakse za nacionalnim samoidentificiranjem, a, s druge 
strane, reformistički uticaji islamskog modernizma približavali su Bošnjake 
evropskim standardima, mjerilima i vrijednostima, uz istovremeno zad- 
ržavanje vlastitih duhovno-kulturnih sadržaja. 


802 “Ovdje se pod izrazom ’jedinstvo muslimana’ misli na ’panislamizam’, što su ga 
izumili evropski političari sa svrhom, da na islamskom istoku nerede izazivaju i 
priprave put intervencijama i osvajačima Evrope. A kakav li smisao sadržaje ovaj 
evropejski izraz? Ako se s njim označuje jednomišljenost prosvijećenih ljudi mu- 
slimanskog istoka u pogledu očuvanja samostalnosti preostalih islamskih neos- 
vojenih zemalja, onda bez dvojbe taj islamizam postoji i dapače moguce je cla će 
ta jednomišljenost rezultirati svestrano duhovno jedinstvo medu islamskim narodima 
i obaveznu akciju protiv bespravnim navalama kršćanskih osvajača.” (Halil Halid, 
navedeno djelo, str. 176.) 

803 “Biser” u broju 10. u vijestima iz islamskog svijeta donosi naslov: “Turski Sultan- 
Halifa cijelog Islama.” (str. 217). No, i u toku same “borbe” za vjersku autonomiju, 
organ MNO “Musavat” povodom proslave sultanovog rodendana preko prve 
stranice donosi naslov “Padišahum čok jaša.” (živio dugo padišah-sultan) Prijedlog 
o proslavi podržali su i srpski listovi, dok “Bošnjak” i hrvatski listovi to nisu uradili. 
Stavovi redakcija ovih listova izraz su stavova pojedinih političkih subjekata i stavova 
oko državno-pravnog karaktera Bosne i Hercegovine, a mnogo manje panislamističkih 
ideja. 

IV5. Agresija na BiH i međunarodno priznanje bošnjačke nacije 


Jedan od rezultata raspada socijalističke Jugoslavije jeste i Agresija 
njenog srbiziranog ostatka na Republiku Bosnu i Hercegovinu, međuna- 
rodno priznatu državu. Razumijevanje Agresije na Bosnu i Hercegovinu 
moguće je samo iz razumijevanja uzroka raspada SFRJ. Obje Jugoslavije 
rezultat su realizacije ideologije srpskog velikodržavlja, uz pomoć sila 
pobjednica Prvog i Drugog svjetskog rata. Prva, Kraljevina Jugoslavija se 
raspala pred najezdom fašizma, za samo 12 dana, bez otpora, zbog toga 
što je južnoslavenski narodi nisu željeli i što unutar nje nisu uspjeli da 
ostvare potpunu nacionalnu i socijalnu ravnopravnost. Drugu, socijali- 
stičku Jugoslaviju razbio je srpski velikodržavni projekat, čija je ideologija 
stara oko 200 godina, a imao je cilj velikodržavnu hegemoniju Srbije i 
Srba nad ostalim jugoslavenskim republikama i narodima. 804 

Agresija na Bosnu i Hercegovinu ima svoju dublju historijsku, 
političku i duhovno-idejnu pozadinu i nije isključivo rezultat raspada SFRJ. 
Sam raspad Jugoslavije uzrokovan je i uslovljen ideologijama velikodrža- 
vnih projekata iz Srbije i Hrvatske. Memorandum Srpske akademije nauka 
i umjetnosti, donesen 1986. god., predstavlja sintezu i reafirmaciju svih 
prethodnih srpskih velikodržavnih nacionalističkih ideologija i proje- 
kata. 805 Govoreći o srpskoj nacionalnoj misli od 1918. godine Milenko 
Marković ističe da ona “fiksira tri svoje bitne premise: unitarna Jugoslavija 
ili federacija sa velikom Srbijom u njoj, a ako ni jedno ni drugo, onda 


804 "Raspad Jugoslavije je domaći proizvod vlastite kuće. Ni kraljevska, ni komunistička 
Jugoslavija nisu mogle razviti političku kulturu, koja bi je karakterizirala 
tolerancijom, uzimanjem u obzir interesa ostalih i respektovanjem njihove časti. 
Umjesto toga su neprijatelji viđeni i traženi napolju u svijetu i unutar zemlje. 
Neprijatelje treba uništiti." (Volfgang Libal: Navedeno prema: "Etničko čišcenje" 
Genocid za "ve/iku Srbiju”, Dokumentacija društva za ugrožene narode; priredio 
Tilman Ziilch, str. 25 ) 

805 “Šta su zapravo hteli srpski akademici? U suštini, ono isto što su oduvek hteli srpski 
nacionalisti - takozvanu veliku Srbiju u raznim vidovima. Tu po srpski narod 
pogubnu ideju najspretnije formuliše Velimir Janković, još pre ovog rata ’Srbija i 
njena Jugoslavija’, a vi sad tumačite kako vam drago šta sve može da znači ovo 
’njena’. Može da znači zaista svašta, samo nikako ravnopravnost jugoslovenskih 
naroda. Dakle, isključuje baš ono zbog čega Jugoslavija ne može biti.” (Ivan 
Stambolić, Put u bespuće, Radio B92, Beograd, 1995, str. 119.) 

velika Srbija kao nezavisna država izvan Jugoslavije. To su njene tradicio- 
nalne konstante, kojih se, uz izneta prilagođavanja, držao četnički pokret 
u vreme Drugog svetskog rata (velika Srbija u velikoj Jugoslaviji) i koje 
su nakon poluvekovne vladavine socijalizma opet izbile u prvi plan u 
nacionalnom predlošku grupe akademika 1986. (tzv. Memorandum 
SANU).” 806 Isticanje uzroka raspada Jugoslavije, te geneze ideologije 
srpskog i hrvatskog velikodržavlja neophodni su uslovi u razumijevanju 
ciljeva Agresije na Bosnu i Hercegovinu, da bi se izbjegia ideološka zamka 
koju žele plasirati neki politički krugovi iz Bosne i Hercegovine, ali i 
međunarodne zajednice, kako bi Agresiju na BiH prikazali kao građanski 
rat. U BiH nije bio građanski rat, 807 već naprotiv, tipičan primjer agresije 
JNA, i od te iste armije naoružanih paravojnih formacija SDS-a, kao 
produžene ruke velikosrpskog projekta kojim je rukovodio Slobodan 
Milošević. “Rat u Bosni i Hercegovini nije bio običan rat, kao što ni Bosna 
i Hercegovina nije obična država. U Bosni se vodi genocidni rat, da bi se 
uništili Bošnjaci. Bosna ima hiljadugodišnje iskustvo suživota različitih 
vjera i naroda, na razmeđu istočne i zapadne kulture i civilizacije. U njoj 
su prožete obje, izražene bosanskom duhovnošcu. Zato je u ovom ratu 
suprotstavljen taj bosanski duh, kao sintetički izraz različitih kultura i 
religija, barbarizmu jednog naroda i jedne vjere, koji sam sebe naziva 
nebeskim.” 808 Ideologija srpskog velikoclržavlja jedna je od konkretnih 
realizacija evropske ideje nacija-države na balkanskim prostorima. Počeci 
realizacije te ideje su Prvi i Drugi srpski ustanak. Prvi sistematičan plan 
projekta “velike Srbije” kao državnog projekta, kao primarnog cilja srpske 
države, iskazan je u “Načertaniju” Ilije Garašanina 1844. godine. Istovre- 
meno, “Načertanije” je dugoročna programska osnova za sve kasnije pro- 
jekte srpskog velikonacionalističkog ekspanzionizma. 

Drugi značajan projekat direktno naslonjen i ukorijenjen u “Načer- 
taniju” jeste Moljevićeva “Homogena Srbija,” 809 čiju realizaciju praktično 
provode četničke formacije pod komandom Draže Mihajlovića. Ratne 
ciljeve velikodržavnog srpskog projekta krajem 1941. god. Mihajlović 


806 M. Marković, Pogledi na uzroke raspada Jugoslavije, u: Stvaranje i razaranje 
Jugoslavije, drugo izdanje, Beograd, 1996, str. 21. 

807 “Gradanski rat - oružana borba etničkih grupa, društvenih slojeva ili drugih 
antagonističkih snaga unutar jedne države, od kojih svaka ima svoje političke, 
ekonomske i druge ciljeve. Rat u BiH 1992. g. se nastojao proglasiti gradanskim, 
iako se radi o tipičnoj agresiji drugih država na nezavisnu i medunarodno priznatu 
državu. Medunarodno pravo ne regulira gradanski rat, već samo štiti žrtve oružanog 
sukoba.” (A. Kasumović, C. Huseinbašić, Enciklopedijski rječnik odbrane Bosne i 
Hercegovine, Tuzla, 1996, str. 115.) 

808 O. Ibrahimagić, navedeno djelo, str. 8. i 9- 

809 Opširnije vidi u: Vladimir Dedijer, Antun Miletić, Genocid nad- muslimanima, 
Svjetlost, Sarajevo, 1990. 

upucuje četničkim komanđantima. 810 Ovi ciljevi najneposrednije govore 
o projektovanom genocidu nad nesrpskim narodima kao sredstvu reali- 
zacije ideologije srpskog velikodržavlja. Rezultati Drugog svjetskog rata 
nisu omogućili realizaciju projekta “Homogene Srbije,” zahvaljujući prije 
svega, Narodnooslobodilačkoj borbi južnoslavenskih naroda i pobjedi 
antifašističke koalicije na čelu sa Sjedinjenim Američkim Državama nad 
fašizmom. Kasnija događanja će pokazati, iako su poražene u Drugom 
svjetskom ratu, f'ašističke snage na prostorima Bosne i Hercegovine i Ju- 
goslavije nisu bile potpuno uništene. One su nastavile svoje trajanje “pri- 
tajeno” u nacional-komunističkoj ideologiji komunističke Jugoslavije. 

Poslije Titove smrti u Jugoslaviji se na političkom planu odvijaju 
dva procesa. Prvi je nastojanje demokratskih snaga unutar i izvan SKJ da 
reformišući postojeći privredni i politički sistem i tako demokratiziraju 
jugoslavensku državu. Drugi je proces preuređenja jugoslavenske fede- 
racije u unitarnu državu. Njega vode i žele realizirati velikosrpske snage, 
na čijem čelu stoji Srpska akademija nauka i umjetnosti. Politički, ovaj 
proces je personaliziran u ličnosti Slobodana Miloševića. Projekat unita- 
rne Jugoslavije koju bi kontrolirali Srbi, izradila je Srpska akademija nauka 
i umjetnosti i objavila u obliku “Memoranduma” 1986. god. Tada počinje 
završna borba velikosrpskog ekspanzionističkog pokreta protiv naciona- 
lnih politika ostalih južnoslavenskih naroda za kulturnim i, uopce, politi- 
čkim i civilizacijskim samoodređenjem. Slovenija i Hrvatska su voljom 
svojih građana proglasile političku neovisnost 1991. god. Poslije progla- 
šenja neovisnosti Slovenije i Hrvatske, Bosna i Hercegovina nije imala 
izbora. Bilo je jasno, Jugoslavija se raspada pod prijetnjom velikosrpskog 
nacionalizma. 

Ono što je posebno značajno istaknuti jeste društveno-politička 
činjenica da se Jugoslavija raspala, a Bosna i Hercegovina nije. Jugoslavija 
se mogla raspasti, jer je bila složena država dobrovoljno ujedinjenih 
republika kao historijskih država, ali nikada nije bila društvo. Nasuprot 
njoj, Bosna i Hercegovina je bila i država i društvo. Zbog tih razloga, 


810 “ 1) Borba za slobodu cjelokupnog našeg naroda pod skiptrom Njegovog Veličanstva 
Kralja Petra II. 

2) Stvoriti veliku Jugoslaviju i u njoj veliku Srbiju etnički čistu u granicama Srbije- 
- Crne Gore - Bosne i Hercegovine - Slavonije - Banata i Bačke. 

3) Borba za uključivanje u naš državni život i svih još neoslobođenih slovenačkih 
teritorija pod Italijom i Nemcima (Trst - Gorica - Istra i Koruška) kao i Bugarske, 
severne Albanije sa Skadrom. 

4) Čiščenje državne teritorije od svih narodnih manjina i nenacionalnih elemenata. 

5) Stvoriti neposredne - zajedničke granice između Srbije i Crne Gore, kao i Srbije 
i Slovenačke čiščenjem Sandžaka od Muslimanskog življa i Bosne od 
Muslimanskog i Hrvatskog življa.” 

(Navedeno prenia: S. Čekić, Genocid nad Bošnjacima u Drugom svjetskom ratu, 

MAG, Sarajevo, 1996, str. 62.) 

Omer Ibrahimagic konstatuje “da je Jugoslavija nastala dobrovoljnim 
udruživanjem država i njihovih naroda (federalnih jedinica) koje su imale 
svoju historiju, kao zasebni državni ili politički entiteti. Bosna i Hercego- 
vina nije nastala od svojih entiteta. Ona je iz sebe iznjedrila svoje tri 
etno-kulturne zajednice, koje nisu bile teritorijalno zasebno homogenizi- 
rane, pa se prema tome Bosna nema na što ni raspasti.” 811 Jedino rješenje 
za Bosnu i Hercegovinu bilo je čuti volju njenih građana. Da bi se jasno 
izrazila želja tih građana, bosanskohercegovačka Vlada donosi odluku o 
raspisivanju referenduma, koji je održan 1.3. 1992. god. Odziv glasača 
na referndum bio je 64,4%, za nezavisnost je glasalo 99,4% od ukupno 
izašlih građana na referendum. Većina bosanskohercegovačkih Srba 
bojkotirala je glasanje, ne svi, jer ih je tada u ukupnoj strukturi bosan- 
skohercegovačkog stanovništva bilo 31,30%. Neophodno je istaknuti da 
je u Bosni i Hercegovini održan “nenacionalni, već građanski referendum 
o nezavisnosti Bosne Hercegovine”, 812 utemeljen na načelima javnog 
međunarodnog prava. To međunarodno pravo iskazano je u Deklaraciji 
o Jugoslaviji, koju je donijela Evropska zajednica 16. 12. 1991- godine. 
Deklaracijom su pozvane sve jugoslovenske republike “da do 23. dece- 
mbra 1991. g. izjave: žele li biti priznate kao nezavisne države.” 813 Poštujuci 
volju vecine građana izražene na referendumu, Republika Bosna i Herce- 
govina proglasila je svoju nezavisnost 6. marta 1992. godine. Volju građana 
BiH poštovala je i Evropska zajednica koja je Bosnu i Hercegovinu 
priznala 6. aprila iste godine. 

Djelujući u duhu Memoranduma Srpske akademije nauka i umje- 
tnosti, jugoslavenski politički vrh već je bio izvršio opsežne pripreme za 
početak Agresije. 814 JNA vt saradnji sa srpskim milicijskim snagama, 
paravojnim formacijama SDS-a, pokreće široku akciju destrukcije Repub- 
like Bosne i Hercegovine i uništenja njena dva nesrpska naroda Bošnjaka 
i Hrvata. Ne trpeći drugo i drugačije, u nastojanju da realizuje ideju “svi 
Srbi u jednoj državi,” velikosrpska ideologija, projektovana “Memoran- 
dumom,” vrši mobiliziranje srpskog građanstva za rat i genocid, propagira- 
jući navodnu srpsku ugroženost na političkom, kulturnom, državotvo- 


811 O. Ibrahimagić, Srpsko osporavanje Bosne i Bošnjaka, str. 28. 

812 O. Ibrahimagić, navedeno djelo, str. 23. 

813 O. Ibrahimagić, Politički sistem, Magistrat, Sarajevo, 1999, str. 260. 

814 “Uz prethodno plansko otimanje oružja od Teritorijalne odbrane Republike BiH, 
scenaristi i realizatori programa ’velike Srbije’ ostvarili su da Republika BiH potpuno 
izgubi komponentu svoje vojne organiziranosti, čime je bitno uskraćena mogućnost 
narodu da se suprotstavlja daljoj fašističko-četničkoj velikosrpskoj najezdi u nasilnom 
osvajanju tudih teritorija. To je značilo da scenaristi i realizatori programa ’velike 
Srbije’ završavaju svoje pripreme za konačno rušenje i ukidanje bosanskohe- 
rcegovačke državnosti.” (F. Muslimovic, Rezultati i problemi odbrane Republike 
Bosne i Hercegovine, u: Ratni kongres bosansko-muslimanskih intelektualaca, 
str. 33.) 

rnom i duhovnom planu. Memorandumski projekat “ugroženosti” Srba 
u Jugoslaviji, ogleda se u navodnoj privrednoj diskriminaciji Srbije, ne- 
državotvornom, državno-pravnom odnosu Srbije prema autonomnim 
pokrajinama Kosovu i Vojvodini, ugroženosti Srba na Kosovu, Hrvatskoj 
i Bosni i Hercegovini. Sve te iskonstruisane ideološke formule bile su 
sredstvo u mobiliziranju srpskih masa za realizaciju projekta “velike 
Srbije,” odnosno, unitarističkog uređenja jugoslavenske države. Nasu- 
prot ovakvoj iskonstruiranoj slici položaja srpskog naroda u jugoslave- 
nskoj federaciji, stvarno stanje je sasvim drugačije. 815 Sve činjenice govore 
da uzroci rata u BiH nisu bili ugroženost srpskog naroda, niti sporovi 
oko ustavno-pravnih pitanja, uređenja međunacionalnih i međurepubli- 
čkih odnosa, već težnja velikosrpskih imperijalista da unište državu Bosnu 
i Hercegovinu i bošnjački narod, kao osnovnu smetnju i prepreku u rea- 
lizaciji postavljenog cilja, starog blizu 200 godina - uspostavljanja hege- 
monije Srba i Srbije na južnoslavenskim prostorima. 816 

Poslije izvedenih priprema, detaljno i unaprijed utvrđenih 
planova, agresija na Bošnjake, kao narod, i na državu Bosnu i Hercegovinu 
počela je svom žestinom. Praćena je oklijevanjem međunarodne 
zajednice da je spriječi. Projekat ideologije srpskog velikodržavlja u 
realizaciji “velike Srbije,” primijenjen u agresiji, imao je zastrašujuće 
rezultate. “Prema procjenama Društva za ugrožene narode postojalo je 
najmanje 200 srpskih koncentracionih i zatočeničkih logora u kojima je 
stradalo preko 250.000 Bosanaca, gotovo isključivo civila, a postoje i druge 


815 “Srbi su u okviru Jugoslavije faktički raspolagaii brojnim privilegijama: od države 
subvencionisani pogoni nalazili su se pretežno u Srbiji ili u područjima Bosne i 
Hercegovine i Hrvatske koji su bili pretežno nastanjeni Srbima, veči dio zarađenih 
deviznih sredstava u Hrvatskoj i Sloveniji išao je u Beograd; u Komunističkoj partiji 
Hrvatske Srbi su činili 40% pri 11,5 postotnom udjelu u stanovništvu; preko 60% 
policajaca u Hrvatskoj bili su Srbi i preko 40% rukovodečih položaja u privredi i 
upravi zaposjedali su Srbi. Procenat Srba među gastarbajterima, suprotno ovoga 
bio je zanemarljiv. U 1985. god. udio Srba i Crnogoraca u Komunističkoj partiji bio 
je oko 80% i to pri 40-postotnom udjelu u cjeiokupnom stanovništvu Jugoslavije 
(preko ove večine bila je rnoguča kontrola privrede, društveno-političkog života, 
kao i spoljne politike); udio Srba u oficirskom koru savezne armije iznosio je više 
od 70%; od 1981 god. Srbija je koristila saveznu policiju, savezna sredstva, a takođe 
i saveznu armiju, za podršku i realizaciju policijskog terora na Kosovu.” (Elisabet 
fon Erdman-Pandžič, Ideolozi i inspiratori rata - tajni spis Srpske akademije nauka 
i umjetnosti, u: “Etničko čišćenje” Genocid za “veliku Srbiju, ” Dokumentacija 
Društva za ugrožene narode, priredio Tilman Ztilch, str. 31 ) 

816 “Razmatrajuči način agresije, oduzimanje dokumenata i posljedice koje je agresija 
manifestirala, jasno je da je jugoslovenska/srpska agresija planirana unaprijed, sa 
ciljem da se Bošnjaci unište kao nacija i da se okupiraju područja gdje su oni živjeli. 
Jugoslavija (Srbija i Crna Gora) primjenjivala je i nastavljala da primjenjuje dugo 
odlagane planove za stvaranje tzv. 'velike Srbije' ' (Fransis E. Bojl, Bosanski narod 
optužuje, Genocid, Institut za istraživanje zločina protiv čovječnosti i medu- 
narodnog prava, Sarajevo, 2000, str. 49 i 50.) 

daleko veće procjene. U nekim od koncentracionih logora, kao što su 
Omarska, Keraterm ili Luka Brčko, vršena su sistematska ubijanja zatoče- 
nika. (...) Otvaranjem masovnih grobnica moglo bi se doći do tačnijih 
podataka. Društvo za ugrožene narode, prema nalazima, pripisuje 
srpskim trupama da su prema unaprijed sastavljenim listama likvidirali 
prije svega pripadnike bosanske muslimanske elite. Žrtvom silovanja bilo 
je najmanje 20.000 bosanskih žena, pretežno muslimanki. Siiovanja su 
vršena većinom u logorima i bila su organizovana. Na okupiranim podru- 
čjima srpske vlasti i vojska razarali su namjerno sve tragove islamske vjere 
i kulture. Najmanje 1000 džamija dignuto je u vazduh i uništeno, jednako 
kao i drugi spomenici islamskog porijekla - hamami, konaci, medrese, 
gradske četvrti i biblioteke. Srpski režim pokušava razoriti jednu od najlje- 
pših i najstarijih kultura istočne i srednje Evrope.” 817 Zahvaljujući “čudu 
bosanskog otpora,” srpski agresor uviđa da sam ne može uništiti Bosnu 
i Bošnjake, te iz tih razloga stupa u savez sa hrvatskim velikodržavnim 
pokretom na čelu sa F. Tuđmanom, sa ciljem podjele Bosne i Hercegovine 
između Srbije i Hrvatske. 818 Za realizaciju i ovog projekta potrebno je 
bilo uništiti bošnjački narod. Kao rezultat dogovora podjele Bosne i Herce- 
govine između dva velikodržavna projekta, 819 hrvatske elitne jedinice su 
aprila 1993. god. pokušale okupirati srednju Bosnu i područja regije 
Mostara. Ideolozi i stratezi hrvatskog velikodržavnog projekta koristili 
su iste metode u uništavanju Bošnjaka kao i srpski fašisti. Projekt “velike 
Hrvatske” koji nije mogao biti realiziran putem NDH, zbog poraza 
fašističke Njemačke u Drugom svjetskom ratu, pokušao je sada realizirati 
Tuđman, uz pomoć Miloševića i nosilaca tog projekta u jednom dijelu 


817 Tilman Ziilch, navedeno djelo, str. 15. i 16. 

818 “Tek kad nije uspjela cijelu Bosnu prisvojiti za sebe, Srbija je pristupila realizaciji 
ranijeg dogovora sa Hrvatskom o međusobnoj podjeli Bosne i Hercegovine. Tada 
počinje i otvorena agresija Hrvatske i HVO-a na našu zemlju. Prvo sporadično, na 
pojedine gradove, a sa početkom 1993. godine na svim frontovima s ciljem da se 
Bosanci Muslimani unište na teritorijama koje je HVO vojno kontrolirao. Kad im 
ta međusobna podjela BiH nije uspjela, zahvaljujuči veličanstvenom otporu Armije 
BiH i naoružanog naroda, Srbija i Hrvatska izmislile su postojanje konstitutivnih 
naroda u BiH da bi je pođijelile na tri etničke države, tzv. konslitutivne republike, 
s krajnjom namjerom i da se srpskehrvatske republike’ otcijepe iz BiH i pripoje 
Srbiji, Crnoj Gori i Hrvatskoj.” (O. Ibrahimagić, Bosna i Bošnjaci država i narod 
koji su trebali nestali, Svjetlost, Sarajevo, 1995, str. 76.) 

819 “Moje je, pak, mišljenje, na osnovu mnogobrojnih činjenica, uključujući i informacije 
koje sam uneo u ovu moju zabelešku o razgovorima Milošević-Tuđman u 
Karađorđevu marta 1991 da se rat u Hrvatskoj vodio za ’nove granice' ’smanjene 
Jugoslavije’ ili, tačmje, za nove teritorije i granice ’velike Srbije’, a rat u Bosni l 
Hercegovini za podelu ove republike između Srbije i Hrvatske, za stvaranje ’velike 
Srbije’ i 'velike Hrvatske’ i za nove granice između tako proširenih drzava Srbije i 
Hrvatske.” (M. Minić, Dogovori u Karađorđevu o podeli Bosne i Hercegovine, Ra 
bic, Sarajevo, 1998.) 

političkog vođstva HDZ-a Bosne i Hercegovine. 820 “Ovu republiku je, 
prema dogovoru, trebalo podeliti između Srbije i Hrvatske. Već duže 
vreme nije tajna da su se predsednici Milošević i Tuđman dogovorili oko 
podele Bosne i Hercegovine u martu 1991- na sastanku u Karađo- 
rđevu.” 821 

Poučeni historijskim iskustvom i pamćenjem, suočeni ponovo sa 
pitanjem biološkog opstanka, Bošnjaci samoinicijativno i samosvjesno 
organiziraju vlastitu odbranu, angažujući sve svoje ljudske i materijalne 
potencijale. Naviknuti na drugog i drugačijeg, kao pravilo životne 
egzistencije, Bošnjaci su se sada našli u situaciji, izazvanoj ne svojom vo- 
ljom, već voljom snaga izvan Bosne i Hercegovine, da se definitivno 
odrede prema tom drugom, ali i prema sebi samima. Historijska nužda 
ih je natjerala da kroz neprestanu borbu za samoodržanje od početka 
nacionalnih pokreta Srba i Hrvata, konačno identificiraju sebe vlastitim 
identitetom. 

Borba za opstanak i očuvanje vlastitog identiteta traje od samog 
kraja 17. stolječa do danas. Upečatljivi primjeri bošnjačke samosvijesti 
iskazani su upravo kroz odbranu zemlje Bosne, svoje imovine, časti i ži- 
vota. Prvi primjer svakako je Boj pod Banjom Lukom 1737. god, kada su 
Bošnjaci vlastitim snagama porazili austrijsku vojsku i time očuvali sebe 
od progona i Bosnu od Austrije. Drugi primjer je borba za autonomiju 
Bosne i Hercegovine u okviru Osmanske carevine 1831. god. Bošnjaci 
su tada porazili osmansku vojsku i potvrdili sebe kao zasebnost u odnosu 
na Osmansku državu i osmanski narod. Otpor austrougarskoj okupaciji 
1878. god. sljedeći je primjer i samosvjesni bošnjački odgovor u odbrani 
svoje zemlje, tradicije i kulture. Masovno uključivanje Bošnjaka u antifa- 
šističku borbu u toku Drugog svjetskog rata, predstavlja, također, bošnja- 
čko definiranje sebe kao zasebnosti, dokumentima ZAVNOBiH-a. 

Otpor Agresiji srpskih i hrvatskih velikodržavnih projekata 1992- 
1993. god. konačna je potvrda bošnjačkog samokonstituiranja i međuna- 


820 “Duga je histoiija imperijainih pretenzija Srbije i Hrvatske na Bosnu i Hercegovinu. 
Velikosrpski projekat 'svi Srbi u jednoj državi’ živi već 150 godina. (...) Veli- 
kohrvatski projekat o “velikoj Hrvatskoj’ do Drine i Zemuna, nešto je miađi, 
živi oko 100 godina. Rodonačelnik mu je Josip Franko, vođa desnog krila Hrvatske 
stranke prava koji su sehe nazivali ’pravim pravašima’ preko Ante Paveiića i 
njegove ustaške NDH, do Franje Tudmana i njegovih poslušnika tipa Bobana i 
drugih. Život podijeljene Bosne i Hercegovine između Hrvatske i Srbije 1939- godine 
bio je prekinut ratom 1941. godine, da bi, nakon 52 godine bila ponovo podijeljena 
dogovorom između Miloševića i Tudmana u Karađorđevu 1991. godine. Oba puta 
podjela je izvršena mimo volje bosanskog naroda, kako Bosanaca Muslimana, 
tako i bosanskih Hrvata i bosanskih Srba, koji Bosnu i Hercegovinu smatraju 
svojom domovinom.”(0. Ibrahimagić, navedeno djelo, str. 54.) 

821 V Pešić, Rat za nacionalne države, srpska strana rata - trauma i katarza u 
istorijskompamćenju, Republika, Beograd, 1996, str. 5. 

rodnog afirmiranja kao nacionalnog i državotvornog identiteta. “Ako bi 
se u najkraćem htjela definirati historija Bosanskih Muslimana, onda 
bi se moglo reći da je to jedna praktično neprekidna borba za 
samoodržanje na vlastitome tlu u, prema njima neprijateljskome, 
okruženju, (istakao A. Đ.) u toku koje je uprkos svim ratovima i 
stradanjima bosanskomuslimanski narodni genije stvorio djela visokih 
dometa, kako na polju materijalne tako i duhovne kulture.” 822 Iznevjerena 
očekivanja da će subjekti međunarodne zajednice pomoći u očuvanju 
Bosne i Hercegovine i Bošnjaka kao države i naroda u njihovoj pravednoj 
borbi za slobodu i međunarodno priznanje, još jače su učvrstili njihovu 
svijest o zajedničkoj sudbini, bez obzira na svjetonazor, društveni položaj, 
političku opredijeljenost i duhovno-kulturnu identifikaciju. Našavši se u 
smrtnom zagrljaju velikosrpskog i velikohr\ r atskog nacionalizma, Bošnjaci 
su tražili od međunarodne zajednice pravo na samoodbranu, pravo da 
se oružjem brane protiv agresije ljudi i oružja. Međunarodni centri moći 
to im pravo nisu dali. 823 Naprotiv, međunarodna zajednica, a prije svih 
politička vođstva Engleske, Francuske i Rusije, zagovaraju prihvatanje 
faktičkog stanja, podjelu Bosne i raseljavanje bošnjačkog stanovništva. 824 
Uporedo sa jačanjem spoljnih pritisaka na podjelu Bosne i Hercegovine 
i uništenje Bošnjaka kao naroda, jačala je bošnjačka samosvijest i upor- 
nost, da se opstane u vlastitoj državi i u okviru tradicionalno vrijednosnih 
normi. Kontinuirano historijsko iskustvo vojnih borbi sa različitim 

822 M. Imamović, Osnovne bistorijske naznake bosansko-muslimanskog nacionalnog 
identiteta, u: Kongres bosansko-muslimanskih intelektualaca, VKBI, 1992. 
str. 12. 

823 Embargo na oružje usvojilo je Vijeće sigurnosti, na zahtjev jugoslovenskog vođstva 
1991. god., kao navodno sredstvo za sprečavanje širenja rata. Ta odluka je u suštini 
značila embargo na ravnopravnu odbranu Bošnjaka od agresora koji su imali 
sasvim dovoljno oružja. To je značilo ostavljanje nezaštićenog civilnog bošnjačkog 
stanovništva od dobro naoružane JNA i paravojnih srpskih formacija. 

824 "Politiku Zapadne Evrope i Rusije prema Bosni, najbolje je izrazio britanski premijer 
Džon Mejdžor u pismu svome ministru Daglasu Hogu, čiji je sadržaj nedovoljno 
poznat široj javnosti u našoj zemlji. Prvo što pada u oči u tom pismu je da i Mejdžor 
državu Bosnu i Hercegovinu, koju je i sam priznao i čiji ambasador sjedi u Sarajevu, 
stavlja pod nazivnike kao i njegovi politički istomišljenici, Milošević, Karadžić, 
Tuđman i hercegbosanski Hrvati. Mejdžor je ljuti protivnik ukidanja embarga na 
oružje za bosansku Vladu, kao što su Milošević i Tudman. Mejdžor se zalaže za 
podjelu Bosne i Hercegovine, kao i njegovzemljakOven, i njen nestanakkao ’važeće 
države.’ Raseljavanje Muslimana iz svoje države je cilj britanske politike, ali i 
politike Srbije i Hrvatske. (...) Mejdžor instruira svog ministra da se nastave mirovni 
pregovori, јег mu oni služe kao 'prevara’ da bi se ’odgodila bilo kakva takva 
akcija (misli na akciju ’muslimanskih' zemalja), sve dok Bosna i Hercegovina ne 
prestane postojati kao važeća država, a njeno muslimansko stanovništvo se ne 
raseli iz svoje zemlje.’ (...) Na kraju pisma Mejdžor tvrdi da iza ove politike stoji 
svaka druga evropska i sjevernoamerička vlada i zato nećemo intervenisati u 
ovom području da spasimo muslimansko stanovništvo, ili da ukinemo embargo 
na oružje.’” (O. Ibrahimagić, navedeno djelo, str. 138 i 139 ) 

neprijateljima, u trajanju od preko 250 posljednjih godina, nužno su 
kod Bošnjaka, pored osjećaja zajedničkog porijekla, osjećaja pripadanja 
zemlji i domovini Bosni, uslovili i snažan osjećaj solidarnosti. Svi ovi 
međupovezani činioci uzrokovali su kristalizaciju samosvijesti o 
pripadnosti bošnjačkoj naciji kao zasebnoj društvenoj grupi, jednom 
od autonomnih i autentičnih bosanskih društveno-povijesnih 
identiteta. Zajedničko sjećanje na vlastite borbe za opstanak, od Bitke 
pod Banjom Lukom 1737. godine, preko bošnjačke borbe u autonomnim 
pokretima (postavljanje pitanja legitimiteta osmanske vlasti u BiH 1831. 
god., bošnjačkog otpora austrougarskoj okupaciji 1878. god., Autonomni 
pokret za vjersko-prosvjetnu autonomiju 1899-1909- god., Autonomni 
pokret 1939. god.), bošnjačkoj borbi protiv fašizma i fašisoidnih ideologija 
četništva i ustaštva u Drugom svjetskom ratu, u koaliciji sa antifašističkim 
snagama drugih južnoslavenskih naroda, do odlučujuće borbe Bošnjaka 
protiv agresije i genociđa 1992-1995. god., proizvelo je sazrelu samosvijest 
o vlastitom nacionalnom biću i imenu. 

Probuđena svijest o zajedničkoj sudbini uticala je da bošnjačka 
inteligencija, inače tradicionalno nehomogena, raspeta između 
“nacionaliziranja” i vlastitog identificiranja, suprotstavljena kroz razne 
idejne pokrete i socijalne strukture, zauzme aktivno učešće u clefiniranju 
i afirmiranju bošnjačke nacije. Ratni kongres bosanskomuslimanskih 
intelektualaca, održan 22 decembra 1992. godine, označava jedan od 
značajnih događaja bošnjačkog samosvjesnog identificiranja. Bosanski 
Muslimani, kako su do tada zvati i kako su sami sebe zvali, konačno vraćaju 
sebi vlastito ime Bošnjaci, koje im je nepravedno osporavano raznovrsnim 
oblicima kriptoiziranja njihove historije, kulture, tradicije, religije, 
politike, historiografije i umjetnosti. Dešavalo se da su Bošnjaci, usljed, 
po njih teškog, toka historijskih događanja, koja su ih nerijetko dovodila 
na granicu biološkog opstanka, svoje nacionalno ime “zaboravljali”, ali 
ga se nikada nisu odricali. Rezolucijom usvojenom na Kongresu jasno i 
nedvosmisleno bošnjački intelektualci ističu hiljadugodišnji državno-pra- 
vni kontinuitet zemlje Bosne i Hercegovine. 825 Kongres ukazuje na, 
Agresijom ugroženo, nacionalno biće Bošnjaka, 826 sudbinsku vezanost 


825 “U svojoj hiljadugodišnjoj povijesti Bosna je prošla kroz više oblika državnosii i 
bila najprije Bosna banovina, zatim Bosna kraljeva, pa pod osmanskom upravom 
Bosanski elajet, pod austrougarskom upravom corpus separatum, a u Kraljevini 
Srba, Hrvata i Slovenaca posebna pokrajina, odnosno cjelina, u SFRJ jedna od 6 
republika, da bi u 1992. godini postala suverena Republika Bosna i Hercegovina, 
međunarodno priznata članica organizacije Ujedinjenih nacija.” (Ratni kongres 
bosansko-muslimanskib inteleklualaca, str. 183.) 

826 “Sarno sjedinjeni i složni, Bosanski muslimani (Bošnjaci) mogu sačuvati svoje 
agi'esijom ugroženo, nacionalno biće.” (Isto, str. 184.) 


252 



“Nacionaliziranje ” Bošnjaka 


Bošnjaka i države Bosne i Hercegovine. 827 Precizno se definira karakter 
rata koji se vodi protiv Bosne i Bošnjaka i izražava opravdani zahtjev za 
bošnjačku samoodbranu. 828 

Da se ne bi stekao dojam kako napora i pokušaja bošnjačke nacio- 
nalne identifikacije nije bilo prije izbijanja agresije na BiH, ističemo neko- 
liko značajnih događaja koji su se dogodili neposredno prije i na početku 
Agresije, a činili su značajne primjere bošnjačke nacionalne samosvijesti 
i intelektualnog doprinosa afirmaciji bošnjačke nacionalne ideje, koja je 
politikom i ideologijom komunizma za vrijeme komunističke/socijalističke 
Jugoslavije neprekidno osporavana. “Ideologija i politika komunizma 
u BiH provodila je liniju nacionalne ravnoteže Srba, Hrvata i Muslimana, 
suprotstavljajući se bošnjaštvu kao nacionalnosti Muslimana pod 
izlikom da bi se na taj način dovela u pitanje politika nacionalne 
ravnopravnosti i da bi Muslimani kao Bošnjaci stekli poziciju glavne 
nacije u BiH (istakao A. Đ.). U ime nacionalne ravnopravnosti i ravnoteže 
u Bosni Muslimani su lišavani istorijskog bošnjačkog nacionalnog imena, 
što je značilo da je komunistička politika prisvajala sebi pravo da jednom 
istorijski formiranom narodu oduzme i određuje nacionalnost saglasno 
svojoj ideološkoj doktrini i političkom interesu.” 829 

U septembru 1990. godine u organizaciji Bošnjačkog instituta iz 
Ciriha organiziran je Simpozij na temu “Bosna i bošnjaštvo” 830 na kojem 
su učestvovali mnogi istaknuti znanstveni i kulturni predstavnici bosans- 
kih naroda. Bez obzira na raznovrsnost pristupa i različitost pogleda i 
mišljenja, rezultati Simpozija upućuju na zaključak da Bošnjaci postoje 
kao društveno-kulturna i historijska zasebnost, te da je slijed historijskih 
događanja uslovio da su “Muslimani-Bošnjaci (...) započeli proces 
unutrašnje političke, etničke i psihološke homogenizacije, što je tipičan 
početak nastajanja nacionalne svijesti.” 831 U 1990. godini izlaze dva 
značajna djela Porijeklo bosanskib Mnslimana , 8 ’ Muhameda Hadžijahića, 
i publikacija ABCMuslimana * 1 ''' koju su zajednički priredili Atif Purivatra 

827 “Bosanski muslimani (Bošnjaci) sudbinski su vezani za opstanak Republike Bosne 
i Hercegovine. Bilo kakvo osporavanje teritorijalne cjelokupnosti i nezavisnosti 
Republike Bosne i Hercegovine, što se i događa ekspanzijom velikodržavnih ambicija 
prema njenoj teritoriji, znači ugrožavanje biološkog i duhovnog opstanka Bosanskih 
muslimana ( Bošnjaka )Ф (Isto, str. 84.) 

828 “Iako rat u Bosni i Hercegovini nije etnički, ni građanski, niti vjerski medunarodna 
zajednica uskratila je efikasnu pomoč našoj Republici. (...) Insistiranje na embargu 
u suprotnosti je sa pravima na samoobranu, predviđenim odredbama Povelje 
Organizacije Ujedinjenih nacija.” (Isto, str. 184.) 

829 E. Redžič, navedeno djelo, str. 167. 

830 Bosna i bošnjaštvo, Karantanija, Ljubljana, 1990. 

831 M. Filipovič, Muslimani-Bošnajci a uvjetima političkog pluralizma (Bosna i 
bošnjaštvo, str. 27.) 

832 M. Hadžijahič, Porijeklo bosanskih Muslimana, Bosna, Sarajevo, 1990. 

833 A. Purivatra, M. Hadžijahic ABCMuslimana, Bosna, Sarajevo, 1990. 


253 



Bošnjačka nacija 


i Muhamed Hadžijahić. Posebnost Bosne i stradanja Muslimana još je 
jedna knjiga M. Hadžijahića, koju 1991- god. izdaje KDM Preporod 
Sarajevo. 83 '* 

Značajan doprinos rasvjetljavanju kontroverzi bošnjačkog naciona- 
lnog imenovanja, ali i cjelokupnog procesa nacionalnog konstituiranja, 
daju djela: Islam i Muslimani u Bosni i Hercegovini , 833 od M. Hadžijahića 
i Muslimani i bošnjaštvo , к36 publikacija autora A. Purivatre, M. Imamovića 
i R. Mahmutćehajića, objavljena 1991. godine. Doprinos prijeratnom ukazi- 
vanju na elemente samokonstituiranja bošnjačke nacionaine ideje daje 
znanstveni skup o Mehmed-begu Kapetanoviću Ljubušaku u organizaciji 
Instituta za književnost Sarajevo, također 1991. godine. Relevantna tema 
ovog Simpozija je Imamovićeva analiza doprinosa lista “Bošnjak” naciona- 
lnoj identifikaciji Muslimana. 837 Još pet djela u 1991. godini obogaćuju 
intelektualne napore isticanja i profiliranja bošnjačke zasebnosti. To su 
djela Bosanski jezik m% Senahida Halilovića i Jezik bosanskihMuslimana m> 
Dževada Jahića i Istina o Bosni i Hercegovini - činjenice iz istorije BiH 840 
autora Dubravka Lovrenovića, Avde Sućeske, Ibrahima Tepića i Vlade Azi- 
novića. Smatramo da poseban značaj imaju knjige S. Halilovića i Dž. Jahi- 
ća, jer ukazuju i ističu jezičku identifikaciju Bošnjaka. Set šesnaest izabra- 
nih tekstova o bosanskom jeziku u knjizi Bosanski jezik S. Halilovica aut- 
entično svjedoči o razvoju bosanskog jezika kao jedne od bitnih odredni- 
ca bošnjačke nacije. Fototip izdanja bosanskog ustava 841 iz 1910. godine, 
uz uvodne studije Mustafe Imamovica i Uzejra Bavčića, podsjeća na važno- 
st ideje autonomije i teritorijalne cjelovitosti Bosne i Hercegovine, kao 
zasebnog političkog identiteta. Knjiga Hakije Avdića Položaj Muslimana 
u Sandžaku, M 2 objavljena također 1991- god. upozorava i opominje na 
kontinuitet bošnjačkog stradanja od istih snaga i ideologija, te ukazuje 
na zajedničku sudbinu, zajedničko pamćenje, kao bitne elemente 
bošnjačke samosvijesti o vlastitom identitetu. 


834 M. Hadžijahić, Posebnost Bosne i Hercegovine i stradanja Muslimana, KDM 
Preporod, Sarajevo, 1991. 

835 M. Hadžijahić, Islam i muslimani uBosni i Hercegovini, El-Kalem, Sarajevo, 1991. 

836 A. Purivatra, M. Imamović, R. Mahmutćehajić, Muslimani i bošnjaštvo, Biblioteka 
Ključanin, Sarajevo, 1991. 

837 M. Imamović, List Bošnjak i pitanje nacionalne identifikacije Muslimana, 
navedeno djelo, str. 137-161. 

838 S. Halilović, Bosanski jezik, Biblioteka Ključanin, Sarajevo, 1991. 

839 Dž. Jahi £,Jezik bosanskib Muslimana, Biblioteka Ključanin, Sarajevo, 1991. 

840 D. Lovrenović, A. Sućeska, I. Tepić, V Azinović, Istina o Bosni iHercegovini - činjenice 
iz islorije BiH, Altermedija i NUB Bosne i Hercegovine, Sarajevo, 1991 • 

841 Bosanski ustav, Muslimanski glas, Sarajevo, 1991. 

842 H. Avdi ć, PoložajMuslimana u Sandžaku, Biblioteka Ključanin, Sarajevo, 1991 

Neposredno pred Agresiju 1992. godine, Rječnik karakteristične 
leksike u bosanskome jeziku, 84 3 autora Alije Isakovića, i publikacija Bosna 
i njezin narod - Bosna i Hercegovina milenij kontinuitetač AA Ivana Lov- 
renovića i Mustafe Imamovića ukazuju na “živu” supstancu društveno-je- 
zičkog i društveno-historijskog razvoja Bošnjaka i Bosne. 

Aktivnost bosanskohercegovačkih intelektualaca na širenju i učvr- 
šćivanju bošnjačke nacionalne samosvijesti nije prestajala tokom cijele 
Agresije. Ogromna većina bošnjačkih intelektualaca je u redovima Ai-mije 
Republike BiH oružjem branila Bosnu i Hercegovinu. Uporedo s oruža- 
nim otporom, isticana je i širena ideja o bosanskohercegovačkoj drža- 
vnosti, te isticana potreba o samostalnosti, nedjeljivosti i suverenosti 
države Bosne i Hercegovine. S tim ciljem usvojena je Bosanska (bosan- 
skohercegovačka) deklaracija 845 24. 8. 1992. god., koju je potpisalo 137 
bosanskih intelektualaca, pripadnika svih bosanskih nacionalnih iden- 
titeta. 

Svojom upornom borbom proisteklom iz visokog stepena samosvi- 
jesti o vlastitoj nacionalnoj identifikaciji i bezuslovnoj i neraskidivoj 
povezanosti života i zemlje - naroda i države, Bošnjaci su natjerali subjekte 
međunarodne zajednice da ih priznaju kao zaseban nacionalni identitet, 
ukorijenjen ravnopravno s ostala dva naroda u jedinstvenoj i međuna- 
rodno priznatoj državi Bosni i Hercegovini. 

Potpisivanje Dejtonskog mirovnog sporazuma 14. 12. 1995. 
godine, kojim je Bosna i Hercegovina definitivno međunarodno 
priznata država u svojim historijskim granicama, kao članica LTjedinjenih 
naroda, potvrđuje međunarodnu afirmaciju bošnjačkog naroda, 
potvrđuje i aflrmiše državu Bosnu i Hercegovinu, unutar koje egzistira 
otvoreno bosansko društvo, u kome bošnjački nacionalni identitet jeste 
kvintesencija egzistencije i bosanskohercegovačkog društva i države 
Bosne i Hercegovine. Dejtonski mirovni sporazum uistinu je bio kompro- 
mis za zaustavljanje rata i ubijanja, rezultat bošnjačke borbe za samoodr- 
žanje i biološki opstanak. Od razumijevanja bošnjačkog stanja danas um- 
nogome zavisi karakter bošnjačkog trajanja sutra. 


843 A. Isaković, Rječnik karaklerislične leksike u bosanskome jeziku, Svjetlost, 
Sarajevo, 1992. 

844 I. Lovrenović, M. Imamović, Bosna i njezin narod - Bosna i Hercegovina milenij 
kontinuiteta. 

845 Bosanska (bosanskohercegovačka) deklaracija, Oslobođenje, 28. 8. 1992. 

Kciko ćemo legitimnom i legalnom politickom, i ne samo poli- 
tičkom, pameču i angažmanima prevladati naše današnje 
enklavsko stanje, koje sve više urasta u naš mentalitet? Doista, 
šta raditi i kako raditi da bismo prevladali egzistenciju u 
enklavama, kako osujetiti sudbinu geta koja se nad našu 
budućnost sve više nadvija? 

(Enes Karić) 



Bošnjaci danas 


Bošnjaci, kao nacija, i Bosna i Hercegovina, kao država, uspjeli su 
preživjeti Agresiju, proizašlu iz velikodržavnih apetita i ideologija. Svoj 
opstanak duguju, prije svega, vlastitoj hrabroj i pravednoj odbrani. Veli- 
kodržavnim ideologijama uništenja Bošnjaka i Bosne, ili, eventualno, 
podjele Bosne i Hercegovine, suprotstavljena je ideja Bosne koja podra- 
zumijeva toleranciju i suživot kultura, religija i civilizacija. Bošnjaci su 
uspjeli da odbrane ideju Bosne, ali ne i da je do kraja realiziraju politički 
i praktično. Sa svim drugim narodima Bosne i Hercegovine, koji su se 
ravnopravno uključili u odbranu bosanskih pravila življenja, Bošnjaci su 
uspjeli da očuvaju svoj biološki, kulturni, politički i duhovni ostanak u 
Bosni i Hercegovini. No, zbog velikoaspirativnih pretenzija bosanskoher- 
cegovačkih susjeda borba za njihov opstanak i razvoj na ovom prostoru 
če trajati i u narednom periodu. 

Bošnjačko danas počinje od trenutka potpisivanja Dejtonskog 
mirovnog sporazuma 14. decembra 1995. god., kao političkog programa 
i okvira zaustavljanja rata, razaranja, uništavanja, destrukcije i drugih 
anticivilizacijskih postupaka. Bošnjački otpor Agresiji i Dejtonski sporazum 
potvrdili su i sačuvali hiljadugodišnju državnost Bosne i Hercegovine, 
ali i Bošnjake kao samosvojnu naciju koja čini kvintesenciju te državnosti. 
Bošnjaci danas postoje, postoji i država Bosna i Hercegovina, ali oni u 
njoj ne žive na svakom njezinom dijelu, tačnije žive na jednoj četvrtini 
teritorija i pokušavaju da reintegriraju i ostala područja u kojima če za 
sve bosanske narode biti ostvariva sva ljudska prava. “Na nacionalnoj karti 
današnjeg nemirnog Balkana Bošnjaci žive u tri enklave: A) sandžačkoj, 
B) bosansko-neretljanskoj i C) unsko-sanskoj. Unutar ove tri enklave ima 
barem dvadesetak bošnjačkih mikroenklava u postajanju. Ta je karta 
bošnjačkih enklava danas vidljiva svima koji imaju oči! Te su tri bošnjačke 
enklave na Balkanu u prvom redu posljedica agresije na Bosnu i Hercego- 
vinu, zatim posljedica raspada SFRJ i dakako posljedica genocida.” 846 

Ako je Dejtonskim mirovnim sporazumom omogučeno zaustavljanje 
rata, opravdano je postaviti pitanje je li tim istim sporazumom Bošnjacima 
omogučen normalan, ne samo politički, več i ukupan kulturno-civilizaci- 
jski razvoj u vlastitoj državi, kao što je to drugim evropskim narodima u njiho- 
vim državama? Neosporno je da su Bošnjaci evropski narod, ne samo prema 
teritorijalnoj pripadnosti, več i prema historijskim, kulturnim i tradicijskim 
osobenostima. Bošnjačko bosanstvo i evropejstvo temeljni su okviri u 
kojima se danas realizira njihova nacionalna i duhovna identifikacija. “Bosanstvo 
označava pravo na državu, a država prvo znači dostojanstven opstanak.” 847 Da li 

846 E. Karić, Eseji odBosne, (Tri bosanske enklave) Sejtarija, Sarajevo, 1999, str. 9. 

847 E. Karić, Bosanstvo i Evropejstvo, Bošnjaštvo i Muslimanstvo, Forum Bosnae, 
Međunarodni forum Bosna, Sarajevo, br. 1-2 1998, str. 38. 

je moguć dostojanstven opstanakbilo kom narodu u državnoj organizaciji 
kakva je Dejtonskim sporazumom Bošnjacima ponuđena Bosna i 
Hercegovina kao država? Ovakav oblik državnog uređenja ne poznaje ni 
prošlost, ni sadašnjost, kada je u pitanju politička organiziranost 
društvenih zajednica. 848 Upravo, državni okvir i državna administrativna 
regulativa danas odlučujuce utiču na uslove razvoja svih društvenih 
zajednica. 

Pogledajmo kako politička razdrobljenost Bosne i Hercegovine, 
određena Dejtonskim mirovnim sporazumom, uslovljava egzistenciju i 
razvoj Bošnjaka danas. Bosna i Hercegovina kao međunarodno priznata 
država, “podijeljena je” skoro po polovini na dva entiteta, koji u svojoj 
suštini imaju mnogo više obilježja države, nego što je to dato Bosni i 
Hercegovini. Danas funkcionira i Distrikt Brčko kao posebna političko-ad- 
ministrativna jedinica države Bosne i Hercegovine. Entiteti imaju vojsku 
i policiju, država Bosna i Hercegovina nema. Jedan entitet - RS - funkci- 
onira kao unitarna republika i to srpskog naroda, u kome su Bošnjaci i 
Hrvati u poziciji nacionalnih manjina, a u praksi, na nivou ostvarivanja i 
zaštite ljudskih prava i manje od toga. Federacija BiH kao drugi bosanski 
entitet, funkcionira kao federacija 10 kantona, gdje postoje kantoni sa 
bošnjačkom i kantoni sa hrvatskom većinom, vojska Federacije sastavljena 
je iz dvije nacionalne komponente, bošnjačke i hrvatske. Svaki od entiteta 
ima vlastiti poreski sistem, plus poreski sistem Distrikta Brčko, dok ga 
država Bosna i Hercegovina nema. U Federaciji Bosne i Hercegovine 
nacionalna ravnopravnost se na političkom nivou izražava u Domu 
naroda. U RS pokušaj da se ostvari ravnopravnost naroda omogućio je 
tek nedavno Visoki Predstavnik, svojom odlukom o uspostavi Komisije 
za ustavna pitanja. 

Kako smo već naprijed istaknuli, politički okvir organiziranja 
društvenih zajednica umnogome određujuće utiče ne samo na političku 
dimenziju življenja zajednice, već i na kulturnu, ekonomsku, socijalnu, 
duhovno-idejnu i druge dimenzije i sadržaje življenja pojedi- 
naca i kolektiviteta. Većina bosanskohercegovačkih, prije svega 
bošnjačkih, filozofa, 849 pravnika, ekonomista, sociologa, 850 politologa, 


848 “Nema trenutačno u svijetu manje đržave s više važečih ustava.” (M. Tadić, Ustavi 
Bosne i Hercegovine, Federalno ministarstvo pravde, Sarajevo, 1998, predgovor, 
str. VII) 

849 “Taj je ugovor dokaz da, uz dovoljnu koiičinu sile, moći i cinizma i ono što je suprotno 
pravu, što protivuriječi moralu, što je politički apsurdno i što je protivno historijskoj 
logici, može da postane stvarno i da se nametne kao realitet, ali da li i kako može da 
postane i pravno valjano stanje.” (M. Filipović, N. Duraković, TragedijaBosne, Walter, 
Sarajevo, 2002, str. 102. 

850 “Dejtonskim ugovorom instalirano administrativno-političko ustrojstvo Bosne i Her- 
cegovine posve je atipično i za njega je teško pronaći validno uporište u pravno-poli- 
tičkoj teoriji i praksi.” 0. Žiga, Tradicija Bosne koju su izdali, str. 15.) 

historičara 851 i drugih znanstvenika iznosi stav, duboko znanstveno ute- 
meljen, da je političko uređenje Bosne i Hercegovine prema principima 
definiranim Dejtonskim mirovnim sporazumom suprotno društveno- 
historijskom biču Bosne i Hercegovine, te “da je Dejtonski sporazum 
najtragičniji datum u novijoj historiji Bosne i Hercegovine”. 852 I ne samo 
da je dejtonsko uređenje Bosne i Hercegovine suprotno njenom 
milenijskom multilateralnom historijskom iskustvu već i ograničavajuće 
i nepovoljno utječe na nesmetan i slobodan nacionalni i kultuno- 
civilizacijski razvoj Bošnjaka i sputava njihov ukupni kolektivni 
aktivizam. Ovakvo političko rješenje ograničavajuče je i za druge bosa- 
nske nacionalne individualitete, koji zajedno sa Bošnjacima več duže od 
jednog milenija čine isprepletenu sadržajnost bosanskog društva i bosan- 
ske države. 

Dejtonsko uređenje Bosne i Hercegovine ne samo da je suprotno 
njezinom povijesnom iskustvu, več i općevažečim i općeprihvaćenim 
normama koje danas dominiraju u organiziranju država. Političko ustro- 
jstvo Bosne i Hercegovine, po formuli Dejtona, suprotno je međunaro- 
dnom pravu i međunarodnim deklaracijama, a, prije svega, Univerzalnoj 
deklaraciji o pravima čovjeka i građanina, usvojenoj na Generalnoj 
skupštini Ujedinjenih naroda 10. decembra 1948. god., te Deklaraciji o 
pravima čovjeka i građanina 1789. god., usvojenoj u Parizu. Dakle, ako 
je dejtonsko ustrojstvo Bosne i Hercegovine suprotno njezinom histori- 
jskom iskustvu. a jeste, suprotno međunarodnom pravu, deklaracijama 
i konvencijama, a jeste, onda je ono istovremeno neiogično, nepravedno, 
nemoralno, neprirodno, a. kao takvo, ograničavajuće i negativno utiče 
na razvoj ne samo Bosne i Bošnjaka, već i bosanskih Srba i bosanskih 
Hrvata, kao i drugih bosanskih građana. 

Ono što je najvažnije za bošnjačko danas, Dejtonski mirovni 
sporazum nije otklonio, niti uklonio nacionalističke velikodržavne politi- 
čke ideologije i projekte. Naprotiv, svojom koncepcijskom strukturom i 
ukupnom sadržajnošću, omogućio je nacionalno homogeniziranje teri- 
torija Bosne i Hercegovine, gdje Bošnjaci čine većinu na svega 25 % 

851 “Nema na svijetu države poput dejtonske Bosne i Hercegovine, u kojoj postoji 
nekoliko ustavnih poredaka: Bosne i Hercegovine, Federacije Bosne i Hercegovine 
i Republike Srpske. Bosna i Hercegovina djeluje više kao ’geografski pojam’ nego 
kao država. Dejtonska Bosna i Hercegovina lišena je vojske, policije i sudske vlasti, 
glavnih organa čija je funkcija da osiguravaju zaštitu ustavnog poretka. Istovremeno, 
na teritoriji Bosne i Hercegovine djeluje 13 skupština, 13 vlada, preko 150 ministarstava. 
Sva vlast nalazi se u entitetima, u kojima je, kao i u Bosni i Hercegovini, provedena 
apsolutizacija nacionalnog kriterija, koji u praksi vodi ugrožavanju Ijudskih prava. 
Proklamovani đemokratski karakter Bosne i Hercegovine ne samo da nema odjeka u 
entitetima, već je s one strane njihove političke prakse. U entitetima se sve više sužava 
prostor za opšte interese Bosne i Hercegovine i demokratiju.” (E. Redžić, Pogledi iz 
aniiistorije, str. 206.) 

852 M. Filipović, N. Duraković, Tragedija Bosne, Valter, Sarajevo, 2000, str. 98. 

teritorije. Ono što posebno zabrinjava Bošnjake i utiče na njihov ukupni 
aktivizam danas jeste činjenica da unutar same dejtonske formule, 
kao njezina suština, a ne popratna pojava, nalazi se prikrivena razara- 
juća opasnost ponovnog povampirenja velikodržavnih ideologija i 
secesionističkih pokreta kao osnove novog sukoba. Svjesni takvog stanja, 
poučeni negativnim dvjestogodišnjim iskustvom ubijanja, progona i sva- 
kovrsnih stradanja, uz neprincipijelno ponašanje međunarodnih centara 
političke i vojne moći, Bošnjaci i danas žive u strahu, dezorijentirani i 
zbunjeno zagledani u budućnost. Radije se odlučuju na iseljavanje iz 
Bosne i Hercegovine, nego na povratak razrušenom zavičaju. No, bez 
obzira na sve nedostatke, nelogičnosti i neprirođenost historijskom biću 
Bosne, dejtonski politički okvir je jedini prostor unutar koga, njegovom 
dogradnjom, prije svega, izmjenom, uz obavezujuću pomoć međunaro- 
dne zajednice, Bošnjaci mogu preživjeti sadašnjost i unutar nje ostvariti 
perspektive za prosperitetan razvoj u budućnosti. 

Kad je u pitanju uloga međunarodne zajednice u BiH, a prije svega 
u provođenju Dejtonskog mirovnog sporazuma, ona je uglavnom neop- 
hodna i opće prihvaćena od bošnjačkog naroda. Drugo je pitanje namjere 
i ciljeva međunarodne zajednice, a treće da li poslije tragedije Srebre- 
nice 853 bošnjački narod smije i treba svoju sudbinu povjeriti bilo kome 
osim sebi samom. Poznato je da je država Bosna i Hercegovina potpisala 
sporazum sa međunarodnom zajednicom o čuvanju naroda u Srebrenici. 
Rezultat se zna. Međunarodna zajednica je to povjerenje iznevjerila. 
Neumoljiva je istina da se najveća tragedija poslije Drugog svjetskog rata 
u Evropi desila upravo Bošnjacima, narodu koji je svoje živote i sudbinu 
povjerio snagama UN-a. Iz tih i takvih stavova međunarodne zajednice, a 
prije svega evropskih subjekata u njoj, Bošnjaci u nju danas gledaju sa 
podijeljenim “simpatijama.” Kod Bošnjaka su se danas s pravom iskrista- 
lizirala “tri stava kada je evropejstvo posrijedi. Prvi postoji kod manjeg 
dijela Bošnjaka, u malim segmentima i na razini pojavnosti, i on se svodi 
na otpor, nihilistički stavprema evropejstvu (...) Drugi stavprema evrope- 

853 Jula mjeseca 1995. god., tada zoni zaštićenoj Rezolucijom UN-a, u gradu Srebrenici 
i njezinoj užoj okolini, snage Vojske Republike Srpske u roku od nekoliko dana 
ubile su planirano, organizirano, svjesno, brutalno preko 8.000 civila, prije svega, 
muškaraca od 12 do 75 godina. Vidi u: 

Norman Cigar, Genocide in Bosnia, The Policiy of «Etnich Cleasing«, Texas, A.M., 
University Press, 1995. 

Francis A. Boyle, Thc Bosnian poeple charge genocide: proceedings of tbe interna- 
tional Coart of justice concerning Bosnia v. Serbia on the prevention and 
panishment of the crime, of genocide, Althcia Press, MA, 1996. 

Jan \Villlem Honig - Norbert Both, Srebrenica, hronika ratnog zločina, Sarajevo, 
1997. 

Ahzer Mihrović - Zulfo Salihović - Armin Krdžalić, Žrtve srebreničke apokalipse, 
Organizacija demobilisanih boraca opštine Srebrenica, Tuzla, 2002. god. 

Nijaz Mašić, Srebrenica - agresija, otpor, izdaja, genocid, Općina Srebrenica, 1999. 


262 



Bošnjaci danas 


jstvu kod Bošnjaka izražen je u pretjeranom i nekritičkom odobravanju 
i prihvatanju svega što iz Evrope stiže, čak i onoga što Evropljani u svojim 
sredinama odbacuju (...) Treći stav prema evropejstvu podržava najveći 
dio Bošnjaka. Evropa je naša šira domovina, porijeklom, jezikom i mnogim 
segmentima svoje kulture mi smo Evropijani. Bošnjačko evropejstvo nije 
oprečno bošnjačkome muslimanstvu.” 8M Pored nabrojanih teritorijalnih, 
političkih, vojnih, ekonomskih podijeljenosti na nivou Bosne i Негсе- 
govine kao države, neophodno je istaći i nejedinstvenost, odnosno podi- 
jeljenost radnog, obrazovnog i kulturnog zakonodavstva u Bosni i Herce- 
govini. 

Sva ova pitanja od vitalnog značaja za slobodan i nesmetan razvoj 
svakog naroda, pa time i Bošnjaka, u nadležnosti su entiteta, a ne države 
Bosne i Hercegovine. Sve ono što nema Bosna i Hercegovina, odnosno, 
sva ona prava koja nisu jednaka za sve njene gradane, na svakom dijelu 
bosanskohercegovačkog teritorija, direktno je ograničavajuća posljedica 
za slobodan i demokratičan razvoj ne samo Bošnjaka, već i bosanskih 
Srba i bosanskih Hrvata. Dejtonski način političkog uređenja Bosne i 
Hercegovine, kao nužni kompromis zaustavljanja rata i uspostave mira, 
danas se pokazuje kao prepreka za brži društveni, privredni, kulturni 
i politički razvoj i Bošnjaka i Srba i Hrvata. Evo zašto: 

- Entitetska podijeljenost BiH, ne omogućava svim narodima 
ravnopravan i jednak poiožaj u svim segmentima ijudskog 
življenja na cjelokupnoj teritoriji državnog prostora. Posebnu 
zabunu izaziva teorija o konstitutivnosti naroda. 855 Entiteti imaju 
pravo sklapati tzv. specijalne odnose sa susjednim državama, RS 
sa SRJ, a FBiH sa Hrvatskom, što predstavlja rješenje koje nije u 
funkciji jačanja države Bosne i Hercegovine. To pravo trebalo bi 
biti isključivo u nadležnosti države Bosne i Hercegovine. 

- Cjelokupna struktura političkog ustrojstva države, gdje postoji 
trinaest ustava i trinaest parlamenata, sa isto toliko administracija 
(Ustav i Parlament BiH, ustavi i parlamenti entiteta, deset kan- 
tonalnih ustava i parlamenata) izuzetno je glomazna, nera- 

854 E. Karić, navedeno djelo, str. 40 i 41. 

855 “Otuda su, historijski gledano, bosanski Srbi i bosanski Hrvati (nastali od bosanskih 
pravoslavaca i bosanskih katolika), kao i Bošnjaci, autohtone, a ne konstitutivne 
nacije. To su samonikli, urođeni, starosjedilački narodi koji imaju višestoljetnu 
tradiciju zajedničkog življenja i kojima je slovenski i bosanski korijen identičan. 
Bosna je dakle, iznjedrila iz sebe sve tri svoje nacije. Ta historijska činjenica 
potvrđena je i prilikom obnavljanja bosanske državnosti na prvom zasjedanju 
ZAVNOBiH-a, 25. novembra 1943. godine (...) nikada u ustavima Bosne i Hercegovine 
nabrojani narodi (Muslimani, Srbi i Hrvati), nisu bili nominirani kao konstitutivni, već 
samo kao ravnopravni na cijelom teritoriju države, što je govorilo o njihovoj 
autohtonosti, a ne o konstitutivnosti. јег nisu oni omedeni (ograđeni) nekom ’svojom' 
teritorijom, koja bi imala neko posebno političko teritorijalno-nacionalno značenje.” 
(O. Ibrahimagić, navedeno djelo, str. 72.) 

cionalna, preorganizirana i ekonomski neodrživa za bosansko- 
hercegovačku privredu sa tehnološkom zastarjelošću i nemoguć- 
nošću da se ozbiljnije i efikasnije uključi u svjetsku razmjenu 
rada i integrirajuće procese. 

- Sporo realiziranje Aneksa 7. Dejtonskog mirovnog sporazuma, 
kojim je predviđen bezuslovan povratak izbjeglih i raseljenih 
lica, 856 predstavlja osnovnu prepreku reintegraciji države Bosne 
i Hercegovine i uspostavi multinacionalnog društva na cjelokup- 
nom njezinom državnom području. Neprovođenje ovog 
Aneksa legalizira poiitiku "etničkog čišćenja,” u kojoj boŠnjački 
narod i sa stanovišta teritorije i sa stanovišta ostvarivanja prava 
na imovinu, slobodu kretanja, zapošljavanja, obrazovanja i drugih 
ispoljavanja, dolazi u poziciju “enklavskog stanja” kao preduslova 
nestanka, u smislu političkog naroda. “Insistiranje na terito- 
rijalnom preuređenju naše države po etničkom principu treba 
da osigura za neko buduće vrijeme pripajanje tih mini-državica 
Srbiji i Hrvatskoj.” 857 

Agresija na Bosnu i Hercegovinu, brutalna ratna razaranja, protje- 
rivanja stanovništva, zločin genocida, neprirodnost, neracionalnost i atipi- 
čnost dejtonskog političkog ustrojstva bosanskohercegovačke države, 
te neodlučnost i neefikasnost subjekata međunarodne zajednice, zaduže- 
nih za realizaciju Dejtonskog mirovnog sporazuma, i otpora antibosanskih 
snaga u Bosni i Hercegovini, rezultirali su promjenom socijalne, demogra- 
fske, etničke i regionalne strukture bosanskohercegovačkog društva, sas- 
vim suprotne historijskoj strukturi Bosne i Hercegovine. 858 Strukturne 
promjene bosanskohercegovačkog društva, izazvane Agresijom, rezulta- 
tima genocida nacl Bošnjacima i nečinjenjem međunarodne zajednice 
da dosljedno implementira norme i pravila međunarodnog prava u Bosni 
i Hercegovini, svojim negativnim djelovanjem produbljuju krizu bošnja- 
čkog identiteta danas, ne samo na političkom, već i na ekonomskom, 
psihosocijalnom, kulturnom i duhovno-idejnom planu. Razmatrajući boš- 
njačko stanje danas Ismet Grbo, na pitanje “šta same Bošnjake karakte- 
rizira danas”, daje preciznu sliku složenog kompleksa odrednica i stanja, 
medu kojima, kao najznačajnije, ističe sljedeće: 


856 “Sve izbjeglice i raseljene osobe imaju pravo slobodno se vratiti na svoja ognjišta. 
Oni će imati pravo da im se vrati imovina koja im je oduzeta tijekom neprijateljstava 
od 1991- godine i da im se nadoknadi sva imovina koja im se ne može vratiti.” 
(član 1. Aneksa 7 Dejtonskog sporazuma) 

857 O. Ibrahimagić, navedeno djelo, str. 72. 

858 O strukturalnim promjenama bosanskog društva, izazvanih Agresijom, opširnije u: 
J. Žiga, Tradicija Bosne koju su izdali, 17-23. 

“1. Posvemašno siromaštvo; 

2. Visok procenat rasutosti po svijetu (Bošnjaci progonom i 
bjekstvom od rata kao izbjeglice i doseljenici dospjeli u oko 
111 zemalja svijeta); 

3. Veoma visok stupanj raseljenosti unutar ВШ i vrlo nizak 
intenzitet povratka; 

4. Naglašena tendencija stalnog naseljavanja četiri velikagrada 
u BiH (Sarajevo, Zenica, Tuzla i Mostar) i iseljavanje izBiH; 

5- Bijeg od devastiranogzavičaja iz kojeg su prognani i u kojem 
nema pretpostavki za zapošljavanje, slobodan život i školo- 
vanje djece; 

6. Napuštanje zemljišnog posjeda na selu; 

7. Besperspektivnost razvoja u mjestima u kojima je obavljen 
ili se treba dogoditi povratak; 

8. Divergentni interesi roditelja i djece, koja su stekla ili stiču 
punoljetstvo nakon rata; 

9. Enormna stopa nezaposlenosti u privredno nerazvijenoj 
zemlji; 

10. Sve masovnije prihvačanje vrijednosti masovne kulture i 
masovne potrošnje od strane pripadnika mlade i srednje 
generacije; 

11. Slabljenje veza sa sopstvenom tradicijom i kulturom; 

12. Anacionalizacija koju potiče svakodnevni javni govor; 

13■ Zapostavljanje istine o agresiji i genocidu nad Bošnjacima; 

14. Porast anacionalnih ideja i organizacija koje seprotive naciji 
u sklopu naglašene borbe protiv nacionalizma; 

15■ Bosanstvo kao moguća nacionalna perspektiva; 

16. Oštra suprotstavljenost političkih koncepcija po pitanju 
daljnjeg razvoja. 

Bošnjaci, najmnogobrojniji narod u Bosni i Hercegovini, prema 
popisu stanovništva 1991- god., činili su 43,7 % stanovništva i bili prisutni 
na oko 95 % njezine teritorije. 860 Danas, i pored nekih početnih rezultata 
u procesu povratka izbjeglih i raseljenih lica, dominantno naseljavaju 
jedva 1/4 teritorije Bosne i Hercegovine, sa značajnom tendencijom 
demografskog natrpavanja u velike gradske centre. Etničko homogeni- 
ziranje nije ni historija, ni tradicija, niti želja, ali ni cilj Bošnjaka. Medutim, 
jeste rezultat antibosanskih i antibošnjačkih snaga i ideologija, koje su 
etničkim čiščenjem u toku protekle Agresije na Bosnu i Hercegovinu 


859 I- Grbo, Bošnjaštvo danas - kriza identiteta, u Godišnjak, BZK Preporod, Sarajevo 
2001, str. 46. 

860 Pogledati demografske pokazatelje popisa stanovništva i etničku kartu Bosne i 
Hercegovine 1991, prilog br. 12. 

izvršile etničku homogenizaciju bosanskohercegovačkog društva i države. 
Upečatljiv primjer u tom srnislu čini prostor Bosanskog Podrinja. Taj 
prostor, izuzimajuči Goražde sa prigradskim naseljima, danas čini teritoriju 
RS-a. Nad tim prostorom i njegovim autohtonim stanovnicima ućinjeno 
je do sada u povijesti nezabilježeno demografsko nasilje. Prema popisu 
stanovništva iz 1991. god., općine smještene niz lijevi tok rijeke Drine u 
Bosanskom Podrinju (Foča, Višegrad, Rogatica, Vlasenica, Srebrenica, 
Bratunac i Zvornik) imale su mnogoljudnu i natpolovičnu bošnjačku ve- 
ćinu. Važno je napomenuti da je u općinskim gradskim središtima bošnja- 
čka zastupljenost bila još izrazitija. Pored ovih, i u ostalim gradovima Bo- 
sanskog Podrinja Čajniču, Rudom, Janji i Bijeljini i većim urbanim nase- 
ljima Novoj Kasabi i Žepi Bošnjaci su činili demografsku većinu negdje i 
100 % (Janja, Nova Kasaba, Žepa). Slična je situcija sa gradovima i općinama 
u Bosanskoj Posavini. Razlika je u tome što je u općinama Modriča, 
Derventa, Bosanski Šamac i Brčko postojala 1991. god. bošnjačko-hrvatska 
većina stanovništva. Od 40 predratnih općina, koliko ih danas, nelogično, 
protivpravno, nasilno i protivno bilo kom pravedno zasnovanom aktu, 
na osnovu rezultata etničkog čišćenja, a ne slobodne volje njezinih građana, 
pripada RS-u, samo se u 21 općini nalazila izrazita srpska etnička većina. 
To su većinom malobrojne i nerazvijene općine u istočnoj Hercegovini i 
jugozapadnom dijelu Bosanske Krajine. Ako danas pogledamo nacionalni 
sastav Bosne i Hercegovine i njezina dva entiteta, 861 uočit ćemo, i pored 


861 NACIONALNISASTAVSTANOVNIŠTVABOSNEIHERCEGOVTNE 1999. GODINE PRF.MA 
PODACIMA AGENCIJE ZA STATISTIKU BOSNE I HERCEGOVINE OD 12. 04. 2000. 
GODINE 

а) Bosna i Hercegovina 


UKUPNO 

3.741.311 


Bošnjaka 

1.769.70 

47% 

Hrvata 

533.711 

15% 

Srba 

1.381.299 

36,92% 

Ostali 

36.541 

1,08% 

b) Federacija BiH 

UKUPNO 

2.297.774 


Bošnjaka 

1.698.760 

73% 

Hrvata 

504.711 

22% 

Srba 

72.762 

4,1% 

Ostali 

21.541 

0,9% 

c) Republika Srpska 

UKUPNO 

1.381.299 


Srba 

1.291.299 

93.48% 

Bošnjaka 

70.000 

5,06% 

Hrvata 

20.000 

1,45 


Navedeno prema: O. Ibrahimagić, Srpsko osporavanje Bosne i Bošnjaka, str. 301. 

skromnih rezultata povratka izbjeglog i raseljenog stanovništva, vidljive 
rezultate etničkog homogeniziranja. Ovakva etnička struktura ne odgo- 
vara ni jednom od bosanskohercegovačkih nacionalnih subjekata, ali na- 
jviše negativnih posljedica ima po Bošnjake. Na cijelom prostoru RS-a, 
to jest na skoro jednoj polovini Bosne i Hercegovine, danas živi samo 
5,06 % Bošnjaka, dok su na tom istom prostoru, posebno u Bosanskom 
Podrinju i u većini gradova, neposredno pred Agresiju činili izrazitu veći- 
nu stanovništva. Pored demografskih gubitaka, usljed zločina genocida, 
Bošnjaci su štetovali gubitkom radnih mjesta u prijeratnim privrednim 
kolektivima, jer im je onemogućen Zakonom o radu RS-a povratak na 
svoja predratna radna mjesta. Štete se ogledaju ne samo u potpuno poru- 
šenim, devastiranim i zapuštenim kućama i imanjima, već i u nemoguć- 
nosti učešća u procesu privatizacije privrednih subjekata koje su upravo 
oni svojim minulim radom prije rata izgraclili. 

Danas se više Bošnjaka iselilo u treće zemlje nego što ih se vratilo 
u manji bosanski entitet. “Prema podacima Ministarstva za izbjegla i 
raseljena lica pri Vijeću ministara, tokom rata u BiH iz svojih domova se 
pokrenulo 2,2 miliona stanovnika, što čini preko 50% stanovništva BiH. 
Od toga se 1,2 miliona raselilo u više od sto zemalja širom svijeta, a unutar 
zemlje je raseljeno blizu milion stanovnika.” 862 Ako znamo da je u gotovo 
polovini općina današnje RS prije rata živjelo većinsko bošnjačko i 
hrvatsko stanovništvo, te da je tu imalo imovinu, koja ni do danas nije 
vraćena, 863 onda ta činjenica govori, da su Bošnjaci ne samo prognani, 
nego su im uskraćena i osnovna Ijudska prava, zagarantirana Deklaracijom 
o pravima čovjeka i gradanina, usvojenom još 1789- god. u Parizu. 864 
Bošnjacima ova prava uskraćuju njihovi susjedi, 865 a međunarodna 
zajednica koja ima mandat, obavezu ali i sredstva, oklijeva da ovo pitanje 
riješi. I ne samo da je danas Bošnjacima uskraćeno pravo na imovinu i 


862 Suzana Anđelić: Tamo danas živi samo 10% Bošnjaka i Hrvata!, Slobodna Bosna, 
god. VI, br. 234, 10. 05. 2001, str. 21. 

863 “Od potpisivanja Dejtonskog sporazuma 1995. godine do danas u RS se vratilo 
148.195 Ijudi, odnosno 20,47 posto dok se u F BiH vratilo 575.719 lica ili 79,53 
posto. Kad su u pitanju manjinski povratci, od Dejtonskog sporazuma do kraja 2000. 
od ukupno 195.166 manjinskih povrataka čak 71,41% je na područje F BiH 
dok je taj procenat u RS tek 25,77%. Od ukupno podnesenih zahtjeva za povrat 
imovine u RS, đonesena je odluka za svega 32% zahtjeva (S. Anđelić, Isto, str. 21. i 22.) 

864 “Svojina je neprikosnoveno i sveto pravo. Niko ne rnože biti lišen ovog prava osim 
ako to iskazuju javne potrebe, ali u tom slučaju samo kad to zakon dopušta i uz 
pravičnu i prethodnu nadoknadu.” (čl.17. Deklaracije o pravima čovjeka i građanina.) 

865 “Bosna nije prestala biti strateškim interesom njenim susjedima od srednjo- 
vjekovnog vremena do danas (...) osnovni cilj tm je da se teritorijalno prošire na 
njen račun. Da bi u tome uspjeli potrebno je bilo izbrisati je kao geografski i 
politički pojam. Zato je bilo nužno prvo onemogućiti nacionalnu emancipaciju 
Bošnjaka muslimana iučiniti ih ljudimabez nacije, kulture izemlje.” (O. Ibrahimagić, 
navedeno djelo, str. 149 ) 

jedinstveno zakonodavstvo na cijelom području države, ved im se još 
uvijek nedosljedno priznaje pravo na etničko ime. “Bošnjaštvo je danas 
još uvijek nepriznato od ’značajnih drugih’, dakle od komšija Srba i Hrvata. 
Rekii smo da srpski fašizam hode da iskorijeni ovaj narod, da zatre ime 
Bošnjaka i zemlje Bosne. Velikog suprotstavljanja tom barbarizmu nema 
u srpskom nacionalnom korpusu. Mala progresivna struja još ne dolazi 
do punog izražaja u Srbiji. Bosanskohercegovačko srpsko građanstvo 
nije još u poziciji da nametne svoj duh zaslijepljenoj masi, pretežno u 
ruralnim krajevima. Hrvatski ekstremni nacionalizam u politici i kulturi 
unisno uz termin Bošnjak stavlja i musliman. Tako ne razdvaja vjersko i 
nacionalno, valjda samo zato da bi se time uskratiio puno priznanje 
nacionalnog imena Bošnjak za bosanske muslimane, što je ipak, njihovo 
historijsko ime.” 866 

Svi ovi iskazani problemi bošnjačke današnjice daju za pravo E. 
Kariču da otvoreno i nedvosmisleno postavi pitanje: “Kako biti i opstati 
normalan i pri cijeloj pameti, u ove tri bošnjačke enklave; drugo, kako iz 
tih enklava na normalan i politički legitiman način izaći?” 867 Ako danas 
ne možemo sasvim sigurno odgovoriti na ovo pitanje, ono što možemo 
jeste, a to pokazuju i do sada izneseni stavovi i mišljenja, kazati da su 
Bošnjaci danas jedini evropski narod kome su onemogućena mnoga 
civilizacijska prava, dostupna ostalim narodima Evrope. Pod uticajem 
unutrašnjih (bosanskih) i vanjskih (međunarodnih) činilaca, Bošnjaci se 
danas nalaze, kako konstatuje E. Karić, u “enklavskom stanju.” Da bi se 
prevlađala egzistencija u enklavama neophodno je spriječiti pojavu 
“enklavske svijesti.” “Mislim da ne smijemo dopustiti da u ovim enklavama 
zavlada enklavska svijest i mentalitet. Da bih tu enklavsku svijest izvrgao 
kritici, ja moram kazati šta u njoj vidim i kao pogubnu opasnost. U prvom 
redu, enklavska svijest promiče lažnu samodovoljnost. Ta je samodovo- 
ljnost ubogo nalična stanju u kojem egzistira lokva puna žaba. Sav taj 
žablji svijet na tom malom prostoru toliko mnogo krekeće da tu niko 
nije u stanju razmisliti ne samo o ustajaloj lokvanjskoj vodurini nego ni 
o onom mnogo bitnijem, tj. kadli-tadli opet će upeći Zvizdan o podnevu, 
i sušiti vodu u lokvi i prouzrokovati smrt svog tog svijeta.” 868 

Za prevladavanje egzistencije “enklavskog stanja” Bošnjacima je 
neophodno, na krajnje kritičan i odgovoran način, preispitati kako spolja- 
šnje uzroke, isto tako i unutrašnje slabosti položaja u kome se danas na- 
laze. Bošnjacima je, pored svestrane i precizne analize i suprotsta- 
vljanja spoljnim uzrocima vlastitog stradanja, prije svega, otklanjanja 


866 A. Tanović, Bošnjaštvo i multikulturalnost, u: Bosanski dub, Biblioteka BiH 
mogućnosti i perspektive razvoja, Sarajevo 1999, 82 i 83. 

867 E. Karić, Eseji od Bosne, str. 9. 

868 E. Karić, navedeno djelo, str. 9- 

opasnosti od velikodržavnih projekata svojih susjeda, neophodno se 
suočiti i s unutrašnjim političkim i ideološkim zabludama i sukobima 
i što hitnije postiči konsenzus o ključnim pitanjima nacionalnog 
razvoja. 

Evidentno je da se, gotovo istovjetno, stradanje i izazovi Bošnja- 
cima “ciklično” ponavljaju u proteklih nekoliko stoljeća. Iste probleme i 
izazove imali su i tražili rješenja za njih, u personificirajuće-paradigma- 
tičnom smislu, i Husejn-kapetan Gradaščević tridesetih godina XIX sto- 
Ijeća, i Mehmed Spaho dvadesetih godina XX stoljeća, i Alija Izetbegović 
na razmeđu XX i XXI stoljeća. Za sve njih i za cijeli bošnjački narod, 
uvijek iznova, bilo je pitanje: Kako sačuvati bosanskohercegovačku 
autohtonost i autonomnost i njezinu kvintesenciju Bošnjake. To pitanje 
ni danas nije izgubilo na svojoj aktualnosti i važnosti, niti je na njega dat 
precizan odgovor i rješenje. Uporedo sa snagama i pokretima za očuvanje 
Bosne i Bošnjaka ciklično se pojavljivala i bošnjačka politička rascijeplje- 
nost, a, nerijetko, i međusobno oružano sukobljavanje. Te suprotstavlje- 
nosti i sukobljenosti ponekad su bile toliko izražene da su prijetile potpu- 
nim porazom bošnjačkih snaga koje se bore za političku autonomiju Bo- 
sne i status Bošnjaka, kao političkog naroda u Bosni i Hercegovini. Kada 
Husejn-kapetan Gradaščević 1831- god., predvodeći pokret za autono- 
miju Bosne, u suštini, postavlja pitanje legitimiteta osmanske vlasti u 
Bosni i Hercegovini, 869 njemu se suprotstavlja, ne samo politički, već i 
oružano drugi dio bošnjačkog plemstva, na čelu s Ali-pašom Rrzvanbe- 
govićem, te taj pokret na kraju završava neuspjehom. Sličan politički ras- 
cjep istina bez oružanog sukoba, samo devedeset godina kasnije, desio 
se između Mehmeda Spahe i Ibrahima Maglajlića 1922. god., koji je prou- 
zrokovan, prije svega, političkim sukobom, a u suštini se radilo o neslaga- 
nju kojim putem ići do autonomnog položaja Bosne i Hercegovine u 
novoformiranoj državi Kraljevini SHS. 870 

U toku Drugog svjetskog rata bošnjačka politička dezorijentiranost, 
izgubljenost i rasutost dolaze do punog izražaja. Zbog nepostojanja 
jedinstvenog nacionalnog programa dio bošnjačke inteligencije i plemstva 
uključuje se u ustaški pokret, 871 dok drugi dio pristupa četničkom pokretu. 872 


869 Opširnije vidi u: E. Zgodić, Bošnjačko isukstvo politike, Euromedija, Sarajevo, 
1998, 316-367. 

870 Š. Filandra, Bošnjačkapolitika u XXstoljeću, 49-59. 

871 Ademaga Mešić bio je Pavelićev doglavnik, Alija Šiljak poglavni pobočnik, Osman- 
-beg Kulenović i dr. Džafer-beg Kulenovič bili su dopredsjednici vlade NDH. 

872 Mustafa Mulalić jedan je od potpredsjednika ravnogorskog Centralnog nacionalnog 
komiteta. Muhamed-beg Preljubović, zvani “deneral Đerzelez”, komadant Grupe 
muslimanskih korpusa jugoslovenske vojske, Mustafa Pašić, Ismet Pupovac i dr. Opširnije 
o Bošnjacima u četničkom pokretu vidi u: M. Seferović, Vojskazajedno Ijeto, Bosanski 
kulturni centar, Sarajevo, 1999- 

Ipak. kako je poznato, većina bošnjačkih intelektualaca 873 i skoro cjeloku- 
pan narod učestvovao je, zajedno s ostalim južnoslavenskim i evropskim 
narodima, u antifašističkoj borbi, koja je, pored pobjede nad fašizmom, 
podrazumijevala i autonomni položaj Bosne i Hercegovine i političku 
afirmaciju Bošnjaka. Razmatrajući političku rasutost Bošnjaka u Drugom 
svjetskomratu, Š. Filandra konstatira: “Nijednajužnoslavenskanacionalna 
i vjerska zajednica nije bila tako razbijena i dovedena u položaj, da tražeći 
izlaz, ide u susret novim stradanjima i kataklizmama.” 87 ^ Isti usud, ista 
rascijepljenost dešava se Bošnjacima i u periodu 1992-1995. god. Općebo- 
šnjačkom i općebosanskom političkom i oružanom otporu Agresiji na 
Bosnu i Hercegovinu, te borbi za očuvanje suverene države Bosne i 
Hercegovine i definitivne političke emancipacije Bošnjaka, čiju političku 
personalizaciju predstavlja Alija Izetbegović, suprotstavlja se Fikret Abdić, 
sa grupom dezorijentiranih Bošnjaka Velike Kladuše i okoline. Potpo- 
mognut vojnim snagama hrvatskih i bosanskih Srba, oružano se supro- 
tstavlja Armiji Republike Bosne i Hercegovine i time značajno otežava i 
usložnjava odbranu Bosne i Bošnjaka. 

Nasuprot ovim bošnjačkim ideološkim i političkim suprotstavlje- 
nostima, bošnjačko društvo danas “nagriza” jedna socio-psihološka sla- 
bost, prisutna u svim strukturnim slojevima nacionalnog identiteta. Radi 
se, naime, o vrlo rasprostranjenoj komunikacijskoj sadržajnosti - traču. 875 
Ova društvena bolest razarajuće utiče na pozitivne tradicionalne vrijed- 
nosti Bošnjaka i njihove dobro poznate etničke vrline: radinost, poštenje, 
hrabrost, ponos, ustrajnost, strpljivost i dr. “Uništavajući vrijednosti i kri- 
terije, trač uništava i sve tanjom čini granicu između rada i nerada, istine 
i laži, tačnog i netačnog, važnog i nevažnog, prioritetnog i neprioritetnog, 
potrebnog i nepotrebnog, poštenog i nepoštenog.” 876 Kako pitanja unu- 
tarbošnjačkih ideoloških i političkih sukoba i socio-psiholoških slabosti 
zavređuju posebnu studiju, ovom prilikom želimo samo naglasiti njihovu 
aktualnost i važnost, te dati nekoliko naznaka. 

Bošnjačku protivrječnost velike snage i inelektualnog poten- 
cijala na individualnom nivou i permanentne nehomogenosti na razini 
kolektivnog aktivizma više je nedopustivo prešutkivati. U ambijentu u 
kome se nalaze, okruženi, često, nerazumijevanjem i antipatijama, 
Bošnjaci kao malobrojan narod sebi danas ne mogu dopustiti luksuz 
svakovrsnih podjela, ideoloških i političkih sukoba, nesporazuma i 


873 Pomenimo ovdje samo neke: Nurija Pozderac, Sulejman Filipović, Muradheg Zaimo- 
vić, Avdo Humo, Hamdija Čemerlić, Skender Kulenović, Hasan Brkić, Osman Kara- 
begovic, Hamdija Omanović, Pašaga Mandžić, Enver Redžić, Fazlija Alikalfić i dr. 

874 S. Filandra, navedeno djelo, str. 165. 

875 Тгас, njem. (tratsch) - čerečenje, brbljanje, ogovaranje, klevetanje, laž, kleveta; 
’rekla-kazala’ (B. Klaić, Rječnik stranih riječi, Zora, Zagreb, 1958, str. 1289 ) 

876 E Karić, navedeno djelo, str. 33. 

nesloge, ogovaranja i trača. Pomenimo samo neke ključne nedopustive 
rascijepljenosti i nesloge među Bošnjacima, koje ih na nivou kolektivnog 
aktivrzma sputavaju i ograničavaju i, itekako, umanjuju sposobnost opstan- 
ka kao političkog naroda. Medu tim, vještački izazvanim, unutarb- 
ošnjačkim suprotstavljenostima, svakako su najznačajnije podjele na: 
Bošnjake i Sandžaklije, domače i muhadžire, građane i seljake, Bosance 
i Hercegovce, Podrinjce i Tuzlake, esdeaovce i esdepeovce, vjernike i 
komuniste, svjetovnu i teološku inteligenciju... Bili smo svjedoci, kod 
najnovijeg zločina genocida nad Bošnjacima, da zločinci nisu pitali ko je 
vjernik, a ko komunista među Bošnjacima, ko je Bosanac, a ko 
Hercegovac, ko gradanin, a ko seljak, ko esdeaovac, a ko esdepeovac; 
ubijani su redom samo zato što su Bošnjaci. No, čini nam se da je po 
Bošnjake posebno pogubna ona podjela koja je “dovela do podjele na, 
uvjetno rečeno, nacionaliste i one koji su gradili anacionalni vrijednosni 
sistem.” 877 

Izboreno pravo na nacionalnost koje im je u dugom vremenskom 
periodu na raznovrsne načine osporavano moglo bi biti dovedeno u pi- 
tanje ukoliko se aktivizam Bošnjaka na kolektivnoj razini ne oslobodi 
prisutnih političkih sukoba, ideoloških nesloga, socijalne i regionalne 
rascijepljenosti, dezorijentiranosti, apatičnosti i, povrh svega, amateri- 
zma, da ne kažemo, nepismenosti u politici. 

Institucionalna organiziranost nacionalnih interesa pojavljuje se 
danas kao neodložni imperativ. No, valja istaknuti da, ma koliko bila nužna 
i potrebna, institucionalna organiziranost nacionalnih bošnjačkih intere- 
sa, isto tako i istovremeno, nužno je neodvojiva od institucija države Bo- 
sne i Hercegovine. Bošnjačko nacionalno danas neodvojivo je od bosan- 
skog državnog i, obrnuto, bosanska državnost danas ozbiljno je upitna 
bez bošnjačkog nacionalnog identiteta, koji svojom tolerancijom, otvore- 
nošču za drugo i drugačije ne osporava podjednako pravo na Bosnu i 
Hercegovinu i bosanskim Srbima i bosanskim Hrvatima. 

Priznanje Bošnjaka od strane subjekata međunarodne zajednice i 
njihove države Bosne i Hercegovine, koju zajedno i ravnopravno treba 
da dijele sa ostalim bosanskim individualitetima, mogla bi biti dovedeno 
u pitanje ako se nastavi dalje marginaliziranje Bošnjaka u strukturama 
političke i izvršne vlasti, u oblasti upravljanja prirodnim i proizvodnim 
resursima, te ne zaustave negativne i štetne tendencije u procesu priva- 
tizacije. 

Za sve unutarbošnjačke slabosti (ideološke suprotstavljenosti, 
političke sukobe i svakovrsne socijalne i regionalne podijeljenosti) valja 
tražiti rješenje. Ono se ne nalazi u nekoliko parcijalnih odgovora, več u 
cjelovitoj kritičkoj analizi ukupnosti bošnjačkog povijesno-društvenog 


877 I. Grbo, navedeno đjelo, str. 44. 

bida, i, iz te analize proizašlih, znanstvenih odgovora, koji de ukloniti 
ukorijenjene predrasuđe evropocentristidkog nadina mišljenja Bošnjaka 
i Bosne. 8 ' 8 

Zagovornici ideje nacija-države, na prostoru Bosne i Hercegovine 
ekstremno pokušane realizirati velikodržavnim projektima, uzrokovali 
su razbijanje prirodnog jedinstva bosanskohercegovačkog društva, 879 
milenijski potvrđenog kroz simbiozu jedinstva različja. Zbog tih razloga 
povijesno multilateralno iskustvo Bosne, i kao društva i kao države, 
Bošnjaci neophodno trebaju znanstveno afirmirati i ponuditi kao sadržaj 
globalizirajućim procesima u svijetu, kao jedino mogudu alternativu 
narastajućim totalitarizmima, neokolonijalizmima i svim drugim 
političkim i društveno-kulturnim anarhonizmima, koji čovječanstvo vuku 
u feudalizam, umjesto u postmoderni humanizam. Nisu li možda Bosna 
i Hercegovina i Bošnjaci “onaj most spasa između prošlosti i budućnosti, 
sačuvan i postavljen kao znak jednog novog svijeta upravo onoga koji 
ima model političkog pluralizma i jedinstva država? Kao znak nade u 
pojavama beznađa.” 880 Bošnjačka inteligencija, kao značajan strukturni 
sloj bošnjačkog identiteta, iako nehomogena, 881 bez obzira kom idejnom 
pravcu pripada razvila je državotvornu svijest, ne samo unutar sebe nego 
je postepeno unosi i u živo narodno tkivo nacije. Bošnjaci su svjesni 
sebe kao nacionalne zasebnosti, svjesni da ih “susjedi nede ostaviti na 


878 “Evropocentrizam nikada nije respektovao i uvažavao Bosnu i Hercegovinu kao 
istorijski subjekat.” (E. Redžic, Pogledi iz antiistorije, str. 34.) 

879 “U trajanju zajedničkog življenja, kao prirodnog stanja bosanskog društva, formiran 
je istorijski personalitet i lik Bosne. Zajedništvo je postalo priroda istorijskog bića 
Bosne, njena izvorna, životvorna i neuništiva tradicija. Nekome se mogu učiniti 
slabašne i krhke spojne niti i zajedništvo Bosne, ali dugovječno istorijsko trajanje 
Bosne potire taj utisak.” (E. Redžić, navedeno djeio, str. 61.) 

880 Fra Luka Markešić, Političkipluralizam iporijeklo države, u: Zbornik opolitičkom 
pluralizmu u demokratskoj tranziciji BiH, 1998, str. 56. 

881 “Muslimanska inteligencija u ovim ratnim danima ponovo se našla na raskršću, 
ali događaji su je iznova potresli, raspršili iluzije i možda osvijestili, nadam se i 
ujedinili. Poznato je da inteligencija nije homogen društveni sloj nego izražava i u 
idejama oblikuje interese raznih socijalnih struktura i pokreta. Kao i u svakom 
narodu i bosanskomuslimanska inteligencija se raspinjala i često konfrontirala 
kroz istoriju i danas: bogumilstvo izmedu katoličanstva i pravoslavlja, ’Dobri 
Bošnjani’ izmedu kršćanstva i islama, Bošnjaci naspram identifikacije sa 
Osmanlijama, zatim ideolozi JMO naspram srbofila i kroatofila, potom antifašisti 
i kolaboracionisti, komunisti i konzervativci, staljinisti i titoisti, dogmatici i liberali, 
ateisti i vjernici i među njima tradicionalni i savremeni, u dužem periodu nacio- 
nalno srpsko-hrvatski i jugoslovenski opredijeljeni i neopredijeljeni, da bi se mnogi od 
njih početkom 70-ih godina iskazali kao muslimani sa velikim slovom M. I danas 
je tenzija između lijevih i desnih, laičke i teološke inteligencije, angažirane i 
kontemplativne, elitističke i masovme narodne itd. (...)” (A.Tanović, Odgovornost 
bosanskomuslimanskog intelektualca danas i ovdje u: Ratni kongres 
bosanskomuslimanskih intelektualaca, str. 48.) 

miru ni u buduce.” 882 Svijest o vezanosti i uslovljenosti nacionalne egziste- 
ncije za egzistenciju jedinstvene države Bosne i Hercegovine čini jedan 
od egzistencijalnih sadržaja nacionalnog identiteta. Današnje ukupno 
stanje organiziranosti društva i države reflektira potrebu za zahtjevom o 
izmjeni dejtonskih neracionalnih, nepravednih, neprirodnih, histori- 
jskom iskustvu i biću Bosne suprotnih, rješenja u svim segmentima politi- 
čkog i društvenog organiziranja. Uključivanje u evropske i svjetske 
integracione procese u kojima su osnovne vrijednosti sadržane u demo- 
kratizaciji, radu, obrazovanju, disciplini i humanizmu, proces je koji teče 
i u koji se Bošnjaci uključuju. Bošnjaci su svjesni svoje uloge “kopče” 
odnosno spoja, dva kulturno civilizacijska kruga, islamskog i jevrejsko- 
kršćanskog, koji se, tako plodonosno stoljećima sedimentirao na tlu 
Bosne i Hercegovine. Ta uloga Bošnjacima nije nova, jer su oni kao etni- 
čka, društvena i duhovno-kulturna zasebnost, upravo, rezultat simbioze 
bosanskog evropejstva i islamske duhovnosti. 


882 O. Ibrahimagić, navedeno djelo, str. 15. 


273 



Bošnjačka nacija 


ZAKLJUČNA RAZMATRANJA 

Hiljađugodišnji neprekinuti tok trajanja Bosne, kao geopolitičkog 
prostora, kao društva, kao političko-pravnog subjektiviteta i kao 
bosanskog duha, u ravni društvenih odnosa, rezultiralo je uobličavanjem 
bošnjačke nacije kao vlastite bosanske zbiljnosti. 

Autonoman i autentičan društveno-povijesni razvoj, uslovljen, 
prije svega, bosanskim tlom, dominantno slavenskom etničkom stru- 
kturom, simbiozom islama i duhovnosti bosanskog srednjovjekovlja, 
bosanskim jezikom i tradicijom, te islamskom duhovnošću, rezultirao 
je formiranjem bošnjačke nacije, kao nacionalne zasebnosti sa 
vlastitim osobenostima, proizašlim, upravo, iz razvojnih činilaca koji 
su je uslovili. 

Promatrana u svjetlu savremenih teorija o naciji i nacionalnom 
pitanju, bošnjačka nacija, kao jedna od bosanskih i evropskih nacija, 
određena je prvenstveno autentičnim bosanskim elementima, ali i 
islamom, koji se kao povijesno-duhovna i društveno-kulturna činjenica 
“odomačio” u Bosni i Hercegovini. Pored toga što je učestvovao u obli- 
kovanju bošnjačke nacije, islam istovremeno u mnogim razvojnim perio- 
dima jeste i odlučujući faktor čuvanja i očuvanja bošnjačkog nacionalnog 
identiteta. 

Osobenost bosanske zbilje rezultirala je fenomenom bošnjačke 
nacije, u čijem su društveno-povijesnom uobličavanju podjednako 
učestvovali, kako “vanjski” činioci oblikovanja nacionalnih zajednica, isto 
tako i “unutrašnji,” oni koji izviru iz samog esencijalnog bića Bošnjaka, 
kao takvih. Zbog tih razloga bošnjaštvo kao nacionalni sadržaj ne 
razumijevamo samo i pomoću unaprijed postavljenih teorijskih formula, 
već, naprotiv, uvažavajući sve teorijske đoprinose i dostignuća, bošnjačku 
naciju razumijevamo iz nje same, kao “po sebi bivstvujuće jedinstvo,” čiji 
se “unutrašnji” sadržaj iskazuje kao forma neraskidivo povezanih, 
pojedinačnih oblika: etničkih, društvenih, političkih, kulturnih, jezičkih 
i tradicijskih, koji zajedno u dijalektičkom jedinstvu tvore ukupnost 
sadržaja bošnjačke nacije. 

Bosanskohercegovačko društvo u svom neprekinutom toku, 
potvrđujući sebe kao multikulturno i multireligijsko, stoljećima, u većoj 
ili manjoj mjeri, izrasta na temeljima četiri religije: islama, katoličanstva, 
pravoslavlja i judaizma. U okvirima ta četiri duhovno-idejna kruga, 

formirane su zasebne kulturne tradicije, zasebni mentaliteti, zasebne 
nacionalne samobitnosti, istovremeno oslonjene jedne na druge, jedne 
drugima poznate, ne tude vec drugačije, kao identiteti koji se određuju 
radi prepoznavanja i upoznavanja. Kao izraz te društveno-duhovne 
samobitnosti, zajednički tokovi religija i kultura u dugom i neprekinutom 
toku omogučili su formiranje, među bosanskim zasebnostima, i bošnjačke 
zasebnosti, okrenute samobitnosti, koja se, istovremeno, potvrduje 
otvorenošću za drugo i drugačije. 

Kad govorimo o uticaju religijskog faktora u profiliranju nacija u 
Bosni i Hercegovini, to ni u kom slučaju ne znači zanemarivanje tradicije, 
običaja, jezika i etničkog porijekla, činilaca koji su u jednom višedimen- 
zionalnom interakcijskom odnosu, u dugom društveno-historijskom to- 
ku, konstituirali stvarnost Bosne i Hercegovine kao višenacionalne i više- 
konfesionalne zajednice. 

Jedna od specifičnosti današnje bosanske multinacionalne 
strukture jeste da ona potiče iz jednonarodnog srednjovjekovnog žilišta. 
Jedinstveni narod srednjovjekovne bosanske države, u konfesionalnom 
smislu bio je izdiferenciran u tri samostalna vjerska identiteta: katoličkom, 
pravoslavnom i identitetu pristalica učenja Crkve bosanske. Crkva 
bosanska predstavljala je vjerski identitet čije postojanje priznaju i strani 
crkveni i državni faktori. 

Zamjenom srednjovjekovne bosanske države osmanskom drža- 
vnom vlašću na prostorima današnje Bosne i Hercegovine, dolazi i do 
etno-konfesionalnih promjena u pravcu jačeg diferenciranja bosansko- 
hercegovačkog stanovništva na konfesionalnoj osnovi. Rezultat susreta 
srednjovjekovnog bosanskog društva sa islamom, čiji je nosilac na 
političkom nivou bila Osmanska država, jesu dva, za bosansko društvo 
izuzetno značajna i uzajamno uslovljena, događaja. To su: a) prihvat islama, 
kao cjelovite koncepcije života, koja u sebi objedinjava jedinstvo sakralnih 
predanja i b) otpočinjanje procesa formiranja zasebnog bošnjačkog 
narodnog identiteta, koji se od Bosanaca katoličke i pravoslavne vjere, 
sa kojim je dijelio isti životni prostor, razlikovao, ne u etničkoj, već u 
vjerskoj dimenziji, a od Osmanlija, s kojima je dijelio istu vjeru, po 
etničkim obilježjima. Prihvatanjem islama nije došlo samo do promjene 
u karakteru društvenih odnosa i struktura među pripadnicima islamske 
vjeroispovijesti, već je došlo i do promjene karaktera odnosa između 
izdilerenciranih narodnih grupa, čiju osnovu čini kršćanstvo, i onog dijela 
bosanskog naroda koji je primio islam. 

Prihvatanjem islama, dolazi do značajnih promjena ne samo u 
vjerskom već i u ukupnom društveno-ekonomskom i kulturnom životu 
ljudi u Bosni i Hercegovini. Islam je uticao na promjenu vrijednosnog 
sistema života, promjenu moralnih normi življenja, a time i na ukupnu 
društvenu organizaciju života. Vjerska netrpeljivost između pojedinih 

konfesionalnih zajednica koje su vladale Bosnom prije susreta sa islamom 
zamijenjena je islamskom tolerancijom prema svakom ljudskom biću i 
prema svakoj od sakralnih predaja. Uspostavom novog privrednog 
sistema, čiju je osnovu činio timarski sistem, te širenjem slobode duhovnog 
izražavanja, uspostavljaju se realne osnove za izgradnju progresivnijeg načina 
života za sve narodne zajednice. Brži rast novih gradova, sa izraženim 
orijentalno-islamskim sadržajima (jedna ili više džamija, medrese, bezistani, 
hamami, mostovi, novi zanati), bitno utiče i na uspostavu novih oblika 
društvenih veza među stanovništvom pod uticajem islamske duhovnosti i 
kulture. Ti novi oblici društvenih veza medu ljudima, kao rezultat dmštvenih 
odnosa uzrokovanih prihvatom islama, uslovljavaju uobličavanje autohtone 
i autentične bošnjačke narodne zasebnosti. Mnoge životne aktivnosti 
praktično se realiziraju istovremeno i kao vjerski i kao narodni običaji. 
Karakteristični primjeri su običaji vezani za rađanje djeteta i nadijevanje 
imena, sunetluci, izgradnja i otvaranje džamija, sklapanje brakova, mevludi, 
tevhidi, ramazanski i bajramski običaji, klanje kurbana, pobožne pjesme - 
ilahije i kaside, dženaze, podizanje nišana i turbeta. Sve ove životne aktivnosti 
direktno su uticale na ukupan stil življenja Bošnjaka, na izgradnju zasebne i 
specifične duhovno-kulturne i emocionalno-psihološke zasebnosti u odnosu 
na dmge bosanske nacionalne identitete. 

Islam, kao duhovno-povijesni i civilizacijski kmg, ne negira, već, 
naprotiv, unutar sebe sažima i na izvoran način interpretira različita sveta 
predanja, te kao takav u bosanskohercegovačkom društvu nailazi na 
otvorena vrata, prije svega u onom duhovnom i kulturnom prostom 
koji je pripadao pristalicama Crkve bosanske. Za pravilno razumijevanje 
složenog društvenog procesa susreta islama sa srednjovjekovnim 
bosanskim društvom, neophodno je istaći da islam nije tražio nikakve 
preduvjete za vlastito prihvatanje od bosanskohercegovačkog 
stanovništva. S dmge strane, bosanskohercegovačko društvo, odnosno 
jedan njegov dio, prihvatanjem islama, formira autentičnu duhovno- 
kulturnu i društvenu zasebnost, koja u historijskom samohodu izrasta u 
bošnjačko nacionalno biće, koje unutar sebe sabire različita kulturna 
đostignuća bosanskog evropskog srednjovjekovlja, bosanski jezik, 
tradiciju, običaje, i islam, kao univerzalnu duhovnost pristiglu sa Istoka. 
Islam nije uništavao narode, pa ni bosanski narod, nije zabranjivao 
upotrebu narodnog jezika, domaćih običaja i kulturnog stvaralaštva. Nije 
zabranjivao uključivanje domaćih ljudi u upravljanje državnim kulturnim 
i vjerskim institucijama. Promjena državne organizacije bosanskog dmštva 
dolaskom Osmanskog carstva u Bosnu i Hercegovinu, nije značila “kidanje 
života” niti prekid duhovnih i kulturnih tradicija i zasebnosti izraslih iz 
srednjovjekovnih bosanskih društveno-kulturnih sadržaja. 

Proces konstituiranja i razvoja bošnjaštva kao nacionalnog identi- 
teta, nerazdvojivo je povezan sa procesom islamskog uplitanja, ne samo 

u duhovno-kulturne dimenzije življenja, već i u ukupnost življenja, 
počevši od ekonomsko-socijalnih dimenzija, preko načina ishrane, 
odijevanja, odnosa prema čistoći, do samih umjetničkih izraza tog i takvog 
stila življenja. Ukupnost bošnjačkog životnog izraza uzrokovana islamom 
je izražena i kao znakovna umjetnost. 

“Uranjanje” islama u dušu bošnjačkog naroda, rezultiralo je 
materijalnim izrazima u arhitekturi, građevinarstvu, kulturi stanovanja, 
zdravstvenoj kulruri i drugim materijalnim i nematerijalnim izrazima dru- 
štvenog života, shvaćenom kao živi tok kulture. Autentični materijalni izrazi 
duhovno-kulturne nadgradnje Bošnjaka su džamije, mostovi, bezistani, 
hamami, sahat-kule, karavan-saraji, medrese, tekije, turbeta i nišani. Islamski 
uticaj u kulturi Bošnjaka nije se osjećao samo u pojedinačnim umjetničkim 
i kulturnim izrazima, već je islamska duhovnost uticala i na fizionomiju or- 
ganizacije naselja, naročito gradova, koji su, kao kulturni centri, svoj uticaj 
širili na cjelokupno stanovništvo i davali plodno tlo za razvoj zanatstva, tr- 
govine i ukupnog stila življenja bošnjačkog naroda. 

I pored nepobitne činjenice velikog uticaja islama, kao vjere i kao 
duhovnosti, na razvoj kulture kod Bošnjaka ona se ni u kom slučaju ne mo- 
že, niti to jeste, svesti na vjersku kulturu. Islamski uticaj na duhovno-ku- 
lturni život u Bosni i Hercegovini rezultirao je, kako smo vidjeli i pokazali, 
autentičnim bosanskim specifičnostima u kulturnim i umjetničkim 
izrazima, kao što su: lična imena, alhamijado književnost, književnost 
Bošnjaka na orijentalnim jezicima, pobožne pjesme - ilahije i kaside, 
mevludi na bosanskom jeziku, nadgrobni spomenici nišani i mnogi drugi 
tradicijski i običajni sadržaji bošnjačkog kulturnog izražavanja. 

Proces konstituiranja bošnjačke nacije autonoman je i složen 
proces, često nasilno usporavan, ali u osnovi neprekinut. Kontinuitet 
bošnjačkog nacionalnog toka ponekad je prekidan na političkom 
nivou, ali nikada nije prekinuto njegovo trajanje kao etnosa, društva i 
kao zajednice. 

Mnogobrojni su autohtoni starobosanski i srednjovjekovni elemen- 
ti sadržani u bošnjačkom nacionalnom biću. Ovaj sadržaj prvenstveno se 
ispoljava u ilirskoj komponenti bošnjačke kulture, srednjovjekovnim 
nadgrobnim spomenicima-stećcima razasutim širom BiH, prisutnost 
neslavenskih etničkih elemenata u etničkom biću, Crkva bosanska, koja 
nije slijedila učenje ni rimskih kršćana ni bizantskih hrišćana, već je 
predstavljala, autentičan duhovni izraz bosanskog srednjovjekovnog 
društva. Postojanje srednjovjekovne bosanske državnosti, između ostalog, 
potvrđujc postojanje bosanske državne kancelarije, a sve ovo ukazuje 
na cjelovitu zaokruženost i razvijenost, u sreclnjovjekovnom smislu, 
bosanskog društva. 

Prihvatanjem islama Bošnjaci se nisu odrekli svojih narodnih obi- 
caja, svog narodnog bosanskog jezika, svoje tradicije i svih onih elemenata 

koji su činili izraz njihovog posebnog društvenog i etničkog supstrata. 
Mnogobrojni su primjeri sinkretičkog prožimanja predislamskih i 
islamskih elemenata u bošnjačkom nacionalnom biču. Srednjo- 
vjekovna bogumilska molitvišta poslužila su kao kišna dovišta onima koji 
prihvatiše islam. Kult planinskih vrhova iz “heretičke” starobosanske 
duhovnosti u periodu prihvata islama, imenovan je islamskim pojmovima. 
Srednjovjekovna tradicija grobljanskih kapela, zadržala se i u islamskoj 
tradiciji izgradnjom turbeta. U prelaznom periodu obilježavaju se 
nadgrobni spomenici tako da se umjesto stečaka izgrađuju nišani, na 
kojima se mogu susresti zajedno i srednjovjekovni i islamski znakovni 
sadržaji. Narodni bosanski jezik također nije promijenjen. Sađržaj 
bošnjačkog etničkog biča u cijelosti je domačeg porijekla. 

U okviru Bosne, kao zasebnog dijela Osmanske države, u ambi- 
jentu prihvata islama, domaćih socijalnih, običajnih, tradicijskih, jezičkih 
uslova, i na tim osnovama izgrađenih društvenih odnosa, formiran je 
bošnjački narod. Bez obzira na to što su stoljećima živjeli u Osmanskoj 
državi kao svojoj, saobraćali sa Osmanlijama, služili na dvorovima, nisu 
se turcizirali niti postali etnički Turci. Ostali su “svoji na svome,” evropski 
narod, bosanska etnička zajednica, sa vlastitim narodnim jezikom, 
dominantno predislamskim prezimenima, islamskom vjerom i vlastitom 
kulturom, kao izrazom simbioze domaće bosanske tradicije i islamske 
duhovnosti. 

Kao rezultat simbioze predislamskih srednjovjekovnih i 
islamskih sadržaja u svome biću, bošnjačka nacija je otvoreni krug, 
otvoren prema kulturi Zapada i kulturi Istoka, prema prošlosti kojoj 
ne robuje i u koju se ne zatvara, ali i prema budućnosti koju ne uzima 
od drugih. Đošnjačka otvorenost za drugo i drugačije izražava se na 
svim poljima vlastitog življenja, u duhovnosti, kulturi, moralu, religiji 
i društvenoj organizaciji života. Ona nije samostalna osobina za sebe, 
jedna karakteristika života, već predstavlja pravilo, sam način 
postojanja bošnjačkog nacionalnog bića, subjektivni izraz društveno- 
historijskog toka bošnjačkog identiteta. Bošnjaci unutar svog zasebnog 
nacionalnog bića sažimaju zajednička ishodišta vlastite otvorenosti. 

Bošnjačka otvorenost za drugo i drugačije nije slučajnost, ni 
historijska ni društvena. Poštovanje zakona kućnog ognjišta, praga prvog 
susjeda, pravila da je komšija preči od brata, rezultat su historijskog toka 
bošnjačke zasebnosti. 

I pored nepobitnih dokaza praktičnog postojanja bošnjačke nacije, 
u svom autentičnom i autonomnom obliku, u toku njezinog razvojnog 
puta i cijelog toka trajanja, prisutni su raznovrsni stereotipi i predrasude 
u prezentiranju bošnjačkog razvoja i postojanja. Stereotipi i predrasude 
u prezentiranju bošnjačke nacije izvorište imaju u ideologiji nacija-dr- 
žave. Neophodno je istaći da su stereotipi i predrasude rezultat 

primjene na bosanske uslove evropocentrističkih modela političkog i 
društvenog organiziranja i teorijskih aksioma, koji na bosanske uslove 
nisu primjenjivi. 

Jedan od rezultata sioženog toka bošnjačkog nacionalnog 
izražavanja jesu i kontroverze oko nacionalnog imena. Kako se nacionalni 
razvoj ne svodi samo na etničku identifikaciju, već se najprije izražava 
kao totalitet društvenih, historijskih, etničkih, kulturnih, političkih i 
duhovnih odnosa, tako se i proces razvoja bošnjačke nacije u povijesnom 
toku, u pojedinim historijskim periodima, imenovao onim imenom, koje 
je u datom društvenom trenutku, ne najadekvatnije, već društveno i 
povijesno najnužnije iskazivalo zasebnost bošnjačkog društvenog, kao 
nacionalnog bića. 

Teorijska mišljenja o genezi razvoja autohtonog i autentičnog 
bošnjačkog nacionalnog subjektiviteta nedvosmisleno ukazuju na to da 
se Bošnjaci u svom srednjovjekovnom trajanju imenuju Bošnjanima, u 
osmanskom periodu oni su Bošnjaci prema Osmanlijama i prema sebi, 
dok su za domaće inovjernike "bosanski Turci” ili, jednostavno, muslimani. 

Nestankom sa političke scene multietničkih i multikonfesionalnih 
državnih organizacija kakve su, nesumnjivo, bile Osmanska carevina i 
Austro-Ugarska, te sa nastankom modernih nacionalnih pokreta i na tim 
osnovama uspostavljenih nacionalnih država, bošnjačka nacija biva surovo 
raspeta između nacionalnog osporavanja od strane susjednih veliko- 
državnih i velikonacionalističkih ideologija i borbe za očuvanje vlastite 
ne samo nacionalne, već i političke, kulturne, jezičke i duhovne samo- 
bitnosti. U pojedinim povijesnim razdobljima uspostavljeni, neovisno 
od volje bošnjačkog naroda, društveno-politički uslovi življenja nisu 
dozvoljavali bošnjačkom nacionalnom biću da se iskaže na autentičan 
način. Naprotiv, suočeni s agresivnim “nacionaliziranjem,” nametnutim 
od jačih državnih organizacija, Bošnjaci su se na razne načine “dovijali”, 
kako da izraze svoju vlastitost. Često pritisnuti nuždom, prihvataju da 
imenuju vlastito nacionalno biće različitim nacionalnim imenima, koja 
nisu autentično izražavala njihov stvarni nacionalni sadržaj. 

Usljed sve jačeg širenja srpske nacionalne ideologije iz Srbije i 
hrvatstva iz Hrvatske, te njihovog prihvatanja u drugoj polovini 19- 
stoljeća od većine pravoslavnog i katoličkog stanovništva Bosne i 
Hercegovine, Bošnjaci, suočeni sa novim društveno-političkim prilikama, 
pritisnuti “nacionaliziranjem,” osporavanjem, a vrlo često, suočeni sa 
prijetnjom fizičkog uništenja, svoj nacionalni bošnjački sadržaj imenuju 
religijskom oznakom Muslimani. Ovakvim imenovanjem Bošnjaci nisu 
zamijenili, niti izmijenili svoj nacionalni sadržaj; oni ga samo pod drugim 
imenom izražavaju, pritisnuti uslovima historijske nužde, kako bi izbjegli 
nametnuta imena Neopredijeljen, Jugoslaven, Jugoslaven-neopredijeljen, 
Srbin islamske vjeroispovijesti, Hrvat islamske vjeroispovijesti, jer svi ti 

pojmovi ne samo da nisu izražavali povijesno-društvenu sadržinu bošnjač- 
ke nacije već su je, naprotiv, uđaljavali od vlastite identifikacije, a time i 
od zemlje Bosne i države Bosne i Hercegovine, kao nužnog egzistenci- 
jalnog uslova njihovog opstanka. Nacionalni naziv Musliman za bošnjački 
nacionalni sadržaj, iako neadekvatan, u datirn historijskim, društvenim, 
političkim, kulturnim i duhovnim uslovima, ipak je najjasnije i najbliže 
izražavao, kako sam nacionalni identitet bošnjačke nacije, isto tako i 
njegovu esencijalnu osnovu, kao određujuću činjenicu u nacionalnom 
konstituiranju i razvoju, prije svega što je ponekad u bošnjačkoj naciona- 
lnoj svijesti bilo utihnulo sjećanje na bošnjačko predislamsko žilište. 

Značajan doprinos rasvjetljavanju kontroverzi nacionalnog 
imenovanja i uopće konstituiranja i razvoja bošnjačke nacije, u svjetlu 
savremenih teorija o naciji, dali su bosanskohercegovački književnici, 
filozofi, historičari, sociolozi, politolozi, pravnici i etnografi, među kojima 
su, svakako, najznačajniji: Muhsin Rizvić, Alija Isaković, Muhamed 
Hadžijahić, Salim Ćerić, Špiro Kulišić, Muhamed Filipović, Atif Purivatra, 
Avdo Sućeska, Vlađo Jokanović, Mustafa Imamović, Enver Redžić, Omer 
Ibrahimagić, Nijaz Duraković, Rusmir Mahmutćehajić, ŠaćirFilandraiJusuf 
Žiga. Svi ovi autori ne đovode u pitanje nacionalnu posebnost Bošnjaka, 
ali, u zavisnosti od ukupnih društvenih, političkih i znanstvenih uslova u 
kojima su djelovali, bošnjački nacionalni identitet interpretiraju različito, 
terminološki ga iskazujući kao “etničku cjelinu”, “etničku grupu”, “ 
etnićku zajednicu,” “muslimanski narod,” “muslimansko društvo-,” 
“muslimanski Slaveni,” “islamski Bošnjaci,” Muslimani i Bošnjaci. 

Na putu samokonstituiranja bošnjačke nacije, tokom cijele njezine 
povijesti i danas, stajale su velikodržavne ideologije i njihovi pokušaji 
“nacionaliziranja” Bošnjaka. Pokušaji “srbizacije” i “hrvatizacije” Bošnjaka 
u osnovi su imali cilj da onemoguće nacionalnu afirmaciju bošnjaštva, 
kako bi na taj način otvorili prostor za prisajedinjenje Bosne i 
Hercegovine “velikoj Srbiji”, odnosno “velikoj Hrvatskoj.” Bošnjaštvo nije 
bilo dovoljno snažno kao nacionalni pokret da spriječi ove tendencije, 
ali je, s druge strane, ukupni osjećaj bošnjačke nacionalne zasebnosti, u 
društveno-povijesnoj, kulturnoj, političkoj i duhovnoj stvarnosti bio 
toliko snažan da omogući vlastiti opstanak i samorealizaciju. Ni srpska, 
ni hrvatska nacionalna ideja nikada nisu zahvatile široke slojeve 
bošnjačkog društva. One su bile prijemčive za dio bošnjačke 
inteligencije, ali i za njih više kao politički motivirano opredjeljenje, 
a ne kao istinski nacionalni osjećaj. 

Bošnjački nacionalni razvoj nisu zaobišle ni refleksije modernizma 
i panislamizma. Refleksije islamskog modernizma i panislamizma su kod 
Bošnjaka bile u funkciji jačanja njihove samosvijesti o vlastitoj zasebnosti 
i drugosti u odnosu na druga dva nacionalna identiteta u Bosni i 
Hercegovini. Oni su tu svoju zasebnost izražavali širenjem pismenosti 

na bosanskom jeziku, reformi obrazovanja, reformom tradicionalnih 
islamskih škola, zatim reformom propisa koji se odnose na privređivanje 
u uslovima industrijalizacije. Svi ovi zahtjevi i refleksije modernizma, s 
jedne strane, bili su izraz zahtjeva i prakse za nacionalnim samoiden- 
tificiranjem, a, s druge strane, reformistički uticaji islamskog modernizma 
približavali su Bošnjake evropskim standardima, mjerilima i vrije- 
dnostima, uz istovremeno zadržavanje vlastitih duhovno-kulturnih 
sadržaja. 

Borba Bošnjaka za opstanak i očuvanje vlastitog identiteta traje 
od samog kraja 17. stolječa do danas. Poučeni historijskim iskustvom, 
koje ih je natjeralo da, neprestanom borbom za samoodržanje od početka 
nacionalnih pokreta Srba i Hrvata, konačno, u toku posljednje Agresije, 
definiraju sebe vlastitim identitetom. 

Upečatljivi primjeri bošnjačke samosvijesti iskazani su upravo 
odbranom zemlje Bosne, svoje imovine, časti i života. Prvi primjer svakako 
je Boj pod Banjom Lukom 1737. god., kada su Bošnjaci vlastitim snagama 
porazili austrijsku vojsku i time očuvali sebe od progona i Bosnu od 
Austrije. Drugi primjer je borba za autonomiju Bosne i Ilercegovine u 
okviru Osmanske carevine 1831. god. Bošnjaci su tada porazili osmansku 
vojsku i potvrdili sebe kao zasebnost u odnosu na Osmansku državu i 
osmanski narod. Otpor austrougarskoj okupaciji 1878. god. sljedeći je 
primjer i samosvjesni bošnjački odgovor u odbrani vlastite zemlje, 
tradicije i kulture. Značajnije uključivanje Bošnjaka u antifašističku borbu 
u toku Drugog svjetskog rata, predstavlja, također, definiranje sebe kao 
zasebnosti, izražene u dokumentima ZAVNOBiH-a. 

Otpor Agresiji srpskih i hrvatskih velikodržavnili projekata 1992-1995. 
god. konačna je potvrda bošnjačkog samokonstituiranja i međunarodnog 
afirmiranja kao nacionalnog i državotvornog identiteta. Uporedo s jača- 
njem spoljnih pritisaka na podjelu Bosne i Hercegovine i uništenje Boš- 
njaka kao naroda, jačala je bošnjačka samosvijest i upornost da se opstane 
u vlastitoj državi i u okviru tradicionalnih vrijednosnih normi. Ta borba i 
probuđena svijest o zajedničkoj sudbini uticali su da bošnjačka intelige- 
ncija, inače tradicionalno nehomogena, raspeta između “nacionaliziranja” 
i vlastitog identificiranja, suprotstavljena raznim idejnim pokretima i 
socijalnim strukturama, zauzme aktivno učešće u definiranju i afirmiranju 
bošnjačke nacije. Ratni kongres bosansko-muslimanskih intelektualaca, 
održan 22. decembra 1992. god., označava kamen međaš savremenog 
bošnjačkog samosvjesnog nacionalnog identificiranja. 

Bošnjački otpor Agresiji i Dejtonski mirovni sporazum potvrdili 
su i sačuvali hiljadugodišnju državnost Bosne i Hercegovine i Bošnjake 
kao samosvojnu naciju koja jeste kvintesencija te državnosti. Bošnjaci 
danas postoje, postoji i država Bosna i Hercegovina, ali oni u njoj ne 
žive na svakom njezinom dijelu, tačnije žive na jednoj četvrtini teritorija 


281 



Bošnjačka nacija 


i pokušavaju da reintegriraju i ostala područja u kojima će za sve bosanske 
identitete biti ostvariva sva ljudska prava. 

Prevladavanju egzistencije ‘enklavskog stanja”, u koju su dovedeni 
brutalnom agresijom, Bošnjacima danas nema alternative. Bošnjačka 
inteligencija, kao značajan strukturni sloj bošnjačkog identiteta, iako 
nehomogena, bez obzira na to kom idejnom pravcu pripada, razvila je 
državotvornu svijest ne samo unutar sebe, nego je postepeno unosi i u 
živo narodno tkivo nacije. Svijest o vezanosti i uslovljenosti nacionalne 
egzistencije za egzistenciju jedinstvene i suverene države Bosne i 
Hercegovine čini jedan od egzistencijalnih sadržaja nacionalnog 
identiteta. Današnje ukupno stanje organiziranosti društva i države refle- 
ktira potrebu za zahtjevom o izmjeni dejtonskih neracionalnih rješenja 
u svim segmentima političkog i društvenog organiziranja. Uključivanje 
u evropske i svjetske integracione procese, u kojima su osnovne 
vrijednosti sadržane u radu, obrazovanju, disciplini i humanizmu, proces 
je koji teče i u koji se Bošnjaci uključuju. Bošnjaci su danas svjesni svoje 
uloge “kopče”, odnosno spoja dva kulturno-civilizacijska kruga, islamskog 
i jevrejsko-kršćanskog. Ta uloga Bošnjacima nije nova, jer su oni kao 
nacija, društvena i duhovno-kulturna zasebnost, upravo, rezultat sim- 
bioze bosanskog evropejstva i islamske duhovnosti. 

Proces konstituiranja i razvoja bošnjačke nacije pratio je, ne uvijek 
istovremeno, i proces znanstveno-teorijskog definiranja bošnjačke nacio- 
nalne samoidentifikacije. Prateći genezu razvoja bošnjačkog nacionalnog 
bića, savremene teorije o naciji, ne dovodeći u pitanje bošnjački 
nacionalni identitet, nisu uvijek i podjednako interpretirale i imenovale 
ukupnost bošnjačkog povijesno-društvenog sadržaja. Niz autentičnih 
bošnjačkih međuodnosa, između pojedinih konstitutivnih činilaca nacije, 
ponekad su različito objašnjavani i imenovani. Bez obzira na različitost 
teorijskih interpretacija, uslovljenih društvenim, intelektualnim i poli- 
tičkim uslovima i vremenom nastanka, bošnjačku naciju, posmatranu u 
svjetlu savremenih teorija o naciji i nacionalnom pitanju, određuju i kara- 
kteriziraju svi oni činioci koji su odredili i koji karakteriziraju i ostale 
balkanske i evropske nacije. Istina, značaj pojedinih faktora u konsti- 
tuiranju bošnjačke nacije u odnosu na druge nacije nema uvijek istu va- 
žnost, ali su svi prisutni u njezinom određenju. Onoliko koliko su samo- 
svojne i zasebne sve evropske nacije, posmatrane u svjetlu savremenih 
teorija, zasebna je i samosvojna i bošnjačka nacija, posmatrana iz tih istih 
teorijskih perspektiva. 

Unutar samokonstituiranog bića, bošnjačka nacija, kvintesencija 
bosanskohercegovačkog društva i države, sažima sljedeća zajednička 
društveno-historijska i duhovna iskustva: 

- bosansko-hercegovačko tlo, zemlju Bosnu i Hercegovinu; 

- dominantno slavensko etničko porijeklo; 

- neprekinuti povijesni kontinuitet u formi bosanskog društva, 
čije je žilište ukorijenjeno u srednjovjekovnom bosanskom 
društvu; 

- svijest o državotvornom kontinuitetu, utemeljena u bosanskoj 
srednjovjekovnoj državnosti; 

- proces prihvata islama; 

- sinkretički slavensko-”bogumilsko”-islamski sadržaji u 
kulturi; 

- dvostruka društvena diferencijacija u Osmanskoj državi, 

a) etnička prema istovjernim Osmanlijama, 

b) vjerska prema inovjernim Slavenima; 

- borba za autonomiju u okviru Osmanskog carstva; 

- borba za vjersku i vjersko-mearifsku autonomiju u austroug- 
arskom periodu; 

- neprekidna borba za samoodržanje otporom velikodržavnim 
ideologijama i projektima; 

- vlastiti kulturno-umjetnički sadržaj u arhitekturi, graditeljstvu, 
fllozofiji, znanosti, književnosti i umjetnosti, 

- bosanski jezik, kao kristalizirani izraz zasebnog društveno- 
-povijesnog i duhovno-kulturnog sadržaja; 

- nacionalni karakter, izražen kroz emocionalno-psihološke 
karakteristike; 

- simbioza bosanskog evropejstva i islamskog muslimanstva, 
gdje “bosansko evropejstvo nije oprečno bošnjačkome musli- 
manstvu”; 

- svijest o neraskidivoj povezanosti bošnjačke nacionalne 
egzistencije i države Bosne i Hercegovine; 

- svijest o zajedničkoj sudbini. 

Ne priznati ono što jeste - nije moguće: 
ono će svojim postojanjem natjerati na priznavanje. 


(V. I. Lenjin) 



1. Stjepan Kotromanid (15. 8. 1332.) 

Ako Bošnjanin bude dužan i pobjegne da mu nije vjere ni 
ruke od gospodina bana 

2. Stjepan Ostoja (6. 1. 1404.) 

Dasmo mu sve ono štoje njegovo bilo 

3. Gramatika bosanskoga jezika iz 1890. godine 

4. Bošnjak, br. 2, 9. VII 1891. 

5. Vatroslav Jagić, Naziv “bosanski” 

6. Osman Nuri Hadžić, Muslimani, a ne muhamedanci - Posla- 
nik, a ne prorok i propheta 

7. Vasif-beg Biščević, Niti sam Srbin, niti sam Hrvat 

8. Muhamed Arnaut, Bosanski jezik i njegova grafija, Bosančica 

9- Treće otvoreno pismo bosanskohercegovačke studentske 
omladine 1939■ godine 

10. Rezolucija Liberalno-demokratskog saveza Bošnjaka Musli- 
mana 1963■ godine 

11. Rezolucija Kongresa bosanskomuslimanskih intelektualaca 
22. decembra 1992. godine 

12. Etnička karta Bosne i Hercegovine 1991. godine 

13. Adib Đozić, Spomen-dani Bosne i Bošnjaka 


Bošnjačka nacija 


Prilog br. 1. 


STJEPAN KOTROMANIĆ 
(15. august 1332.) 


AKO BOŠNJANIN BUDE DUŽAN I POBJEGNE 
- DA MU NIJE VJERE N1 RUKE OD GOSPODINA BANA 

Utvrdi zakon ki je prvo bio među Bosnom i Dubrovnikom, da zna 
vsaki človjek, koji je zakon bil: 

Ako ima Dubrovčanin koju pravdu na Bošnjaninu - da ga pozove 
pred gospodina bana ili pred njegova vladaoca - roka da mu ne bude 
odgovoriti. 

Ako Bošnjanin zapši da nije dužan - da mu nareče priseči samo- 
šestu, koje ljubo postavi banj rod. 

Ako bude podoban od banova roda tko - da mu se porotnici od 
njegova plemena, koga mu hotenje. 

A toj da se zna - da ne može tehej pobjegnuti, a veće ne može 
pred nikoga mu nareći. 

A kto Dubrovčanin ubije ili posječe u Bosni ili Bošnjanin Dubro- 
včanina - taj se pravda da je pred gospodinom banom, a osud da grede 
banu na njih. 

Ako bude svada Bošnjanina z Dubrovčaninom u Dubrovnici - da 
sudi knez dubrovački i sudje, a globa općini. 

Ako Bošnjanin uhiti Dubrovčanina za konja, a on bude ukraden 
ili uhušen, a pravi Dubrovčanin: “Moj je konj vlašti! volja:” Ja sam ga 
kupio, ne znam od koga!, volja povije od koga je kupljen, volja priseže 
samošest - čist duga da bude! 

I ako Bošnjanin bude dužan, a pobjegne iz Bosne z dugom - da 
mu nije vjere ni ruke od gospodina bana! 

I ako Bošnjanin izme dobitak dubrovački na vjeru, i knjiga bude 
u Dubrovnici, ako knez i sudje pošlju da je knjiga prava - da je vjerovana, 
da plati Dubrovčaninu i bez prestavštine! 

Ako li je tat ili husar uzme Dubrovčaninu u banovu vladanju, tko 
se uvje - da plati Dubrovčaninu i bez prestavštine, a gospodinu banu 
vsaki šest volova na svoju glavu - i da se ne vrate! 

Ako rat bude, česa Bog uliši, medu Bosnom i Dubrovnikom, da 
gospodin ban da rok Dubrovčanom šest mjeseca, da si podu u Dubrovnik 
slobodno - na to im je vjera gospodina bana Stjepana! 

A Dubrovčane da živu Humskom zemljom u njih’ zakonu - u 
prvom. 

A ovomuj pisanju svjedok-, 

župan Krkša i veliki vojvoda Vladislav Galešič i Vukosav Tepčič, 
Radosav Hlapenovič, Stjepko Radosalič, Miloš Vukasič, Stjepan Družčič, 
Budisav Gojsalić, Vladisav Vukasič, Mioten Draživojević, PribisavMilibratić. 

A od Završja: 

župan Ivahan Pribilović, Vlatko Dobrovojević, Čeonih Hlap, Ivan 
Budisalić, Divoš Tihoradović, Gojsav Vojsilović, Branoš Čeprnjić, knez 
Pavao Hrvatinić, Stanac Vojsalić. 

A siju knjigu pisa Priboje, dijak veliki slavnoga gospodina bana 
Stjepana, gospodina svem zemljam’ bosancem’ i humscem’ i Donjem’ 
krajem’ gospodin (istakao A. Đ.). 

Mak Dizdar, Antologija starih bosanskih tekstova, 

Alef, Sarajevo, 1997, 69-70. 

Prilog br. 2. 


STJEPAN OSTOJA 
(6. januara 1404.) 


DASMO MU SVE ONO ŠTO JE NJEGOVO BILO 

Dajemo vidjeti vsakomu človiku komu se dostoji - da mi prizvasmo 
k’ sebi vojevodu Pavla Klešoća. 

I dasmo mu vse onoj što je godire njegovo biio do pošastija od 
nas, izloživše grad Visućega i s onim što je primorja po Visućim bilo. 

A za toj hoćemo dati vojevodi Pavlu zamjenu podobnu. 

A vratismo mu njegov grad u Dlamoči i vse njegovo što je u Dlamoči 
bilo, i u Dumni, i u Bosni. 

I primismo mu našom virom i rotom - da ga ćemo u tom, u vsem, 
kripiti i držati. 

I s timi ga vsim pridasmo gospodinu diđu i njegovim strojnikom i 
vsoj Crkvi bosanskoj, u njih’ ruke i njih’ obarovanje. 

1 da mu se ne čini nik’dare nijedno hudo - što ga ne bi ogledala 
Crkve bosanske i vlastele bosansci (istakao A. Đ.). 

Mak Dizdar, Antologija starih bosanskih tekstova, 
Alef, Sarajevo, 1997, str. 162. 

Prilog br. 4 

~q— j 

Cijena je 1 „Bošnjaku 1 

za Bosnn, Hercegovinn 
i austro-ugarska monarhiju: 

za cjelu godinn . 
тлх pola gođine . . 


Za inozeinstvo: 

na gođinn..6 for. — „ 

ta pola godine .... 3 „ 50 „ 


Izlazi svakoga četvrtka. 


List za politiku. aouk 


Broj 2. 


U SARAJEVU, Četvrvk d 


Sarajevska čttaonica. 

Do tri mjeeeca prolaze|tri godme, kako je 
„Sarajevska čitaoniea u nstrfjena, a u isto doba 
ističe trogodišnje vrijeme, /па koje je upravni 
odbor čitaonički biranijjsttitafK&iva тзеЊог druš- 
tvene ćlanove u glavnuf skupštinu, koja đe 
biti 10. o. mj. gdje ф ođbor predložiti u 
»lavnom tri predmeta, nasne ; biranje novog od- 
bora, iepitivanje blagajničKih računa i viječanje 
o povišenju članarine. I 

Dva prva predmeta moraju se, kako druš- 
fcvena pravila propisuju, raspravljati svake treće 
rodine, te su po tome.bbične naravi, pa nema 
aotrebe dalje o njima /ovoriti. Tredi predmet t. 

. da če odbor glajnoj skupštini predložiti 
jovišenje ćlanarine. npbičan je i čovjek mora 
la prvi mab pitati: л sto se hoće povišenje ? 
tfa tako pitanje lako/će svako sam sebi odgo- 
^oriti, da društveaa b^gajna nema dovoljno pri- 
mda. ЈКако je pitan| naravno, tako je opet i 
»dgovorj što će ga suki sam naći istinit. a pošto 
lredniltvo našeg lisk stoji u uskoj blizini sa 
ataonicom i za to a mu njezini odnošaji poz- 
lati, i pošto- smo >otpuno uvjereni da svaki 
azboriti član čitaouce pa i drugri valiani ота- 


blaga vrijediti Ijepih nasiata 6u 
čovjeka na svijetu, da je. bistr; 
može reći da mu ne trebfu ova 
Koliko je kirajethan znam 
odrasle ljude, još je znanenitija 
mladež, koja se već pašenuškoir 
će dan^s, sjutra morati plesti 
svjjetom. Danas dogju i logu dq 
u društvo i megju iskugi'em lp 
doba naučiti puno pamtnih pi 
nasihata. a bez kirajethne, nl 
puta prilike to čuti i nauiti. /Ј 
Tapromishmo kolikorijedjkh 
za mladež u školama, kja е/ 
krajeva mile otadžbine, џ в</ Izi 
svoje roditelje i rogjake, ћ sokbje 
i пеша kod sebe onih^ ојгјф, je 
misao njihov dobar odgo^ 

Nama je farz, da se taamo 
u našem gradu, da jfcj'^aio pr 
za vremena odmomdi %. doš 
pošteno društvo, gdje b\hada d« 
našla. » 

Pojmite bezbeli, коБ vesel 
kada dop'ie n nnhndc sv.nnmm tn 

God % 1308: 


Uredništvo 1 adzsisistr&cl Ja 

nalaec se na BendbaSj 
kućni broj 6. 


Og 1 a ei 

raiauaće im» od srakog retka prri 
put 10 nć., Jrug-i put б ni, i и 
svaki put 30 nA. biljegovine. 

Neplaćena piama ae ne primaju. 

Bukopist se ne vraćaju. 

Cijena jednoga broja 10 nČ. 


God. I. 


! 

ih nasiata čut^ ф±е. Nema 
ii, da e bistra risiima, a da 
ne trehju ovake заике. 
ajethan znamenia za zrele i 
je znanenitija '( korisnija za 
ć paše nuškomli agom i koja 
norati plesti р</и očeva sa 
gju i 30gu dol 0 mlagji serbes 
iskusijem lpAima u svako 
> pammih П№ i iskusnih 
;>rajethne, ir/bi\ imali češće 
l i naihti. < 

koliko rijedjkrrajethana'Saiuo 
ша, bja e, došla sa^’ih 
žbine, a s? |zuči, i o&tavila 
vjake, ji sekbjekud uastanila 
onih^ ojipa je sva briga i 
odgoj. 

da se taamo za tu mladež 
jbj-'^mo prilike, gdje bi 
lih a došla u dobro i 
je bi^ihda duševne окгере 

i, koh* Veseli jednog oca 

t 11 Irmnm* »л - 


Na protiv ovaka strar progje kod jedne zadruge, 
koja ima svoje glasilo, sasvim drukdije. 

Dotične noviue razbistre stvar, posređuju đo spo- 
razama i sloge, donesu zgodue prijedloge i t. d., pa se 
tako na umjeren i đostojan način učini u stvari ош>, 
što je najbolje i što je prema opeoj želji. 

U kratko rečeno, novine su iza škole najuspješniji 
radnik na polju prosvjete i blagostanja. 

Kad jedan narod napreduje, raste mu ođmali i 
broj novina ; novioe i prosvjeta đvije su posestrime, koje 
se nikad ne razdružuju. Bili ti danas rekao, da u sjever- 
noj Americi izlazi razmjerno najviše novina (oko ld.000) 
ili bi kazao, da je ova zemlja (Amerika) najn&prednija; 
oboje to znači jedno te isto. 

Razumije se sarno po sebi, da su nama na umu 
onake novine, koje su nadahnute čistom Ijubavlju prema 
svome rodu i pri kojima rade onaki ljudi, kojima u pr- 
sirna kuca pošteno srce, čisto od intriga i sopstvene ko- 
risti, a mi se opravdano uadamo od našega milog čeda 
„Bošnjaka“, da će biti okićen svim svojstvima poštenja 
i da će disati čistom Ijubavlju prema braći. 

Pa kad je to sve tako, prigrlimo onda i mi našeg 
n Bošnjaka“, podupirajmo ga manen i madeten (moralno 
i materijalno) naročito pak korisnim, jezgrovitim i istini- 
tim dopisivaoiem. ier !«»•» лглп- -:-•- 

Prilogbr. 5. 


Vatroslav Jagić 


NAZIV “BOSANSKI” 

U ovogodišnjim delegacijama povela se riječ i o nazivu “bosanski," 
te se je od strane nekih delegata zamjerilo zajedničkomu ministru financija 
preuw. gosp. B. pl. K Ilayu, što službeno zove jezik u našoj domovini 
“bosanskim”, jer da bi se morao zvati ili srpski ili hrvatski. 

Kad smo pokrenuli ovaj naš list, mi smo stupili na stanovište, na 
kojem su stajali i naši očevi i djedovi, da je to naime Bosna, da govorimo 
bosanski, da smo Bošnjaci (istakao A. Đ.). Govorili smo o tome u više 
navrata. 

Poznato je, da se u nas za drugo ime do okupacije ni znalo nije, 
pak je nepravedno zajedničkomu ministru financija spočitavati, da je on 
nešta nova izumio, te naziv “bosanski” preko noći prenio megju nas. Ne, 
taj naziv je u nas davno poznat, i to poznat do okupacije kao jedini, te da 
su se onda istom u zemlju ušuljali drugi nazivi, pak bi se prije moglo 
prigovoriti drugima, da su nešto nova stvorili i ovamo unijeli. 

Naveli smo u svoje vrijeme i cijeli niz pisaca iz naše domovine, 
koji su svoje knjige štampali dijelom po Italiji, dijelom u Dalmaciji, a 
jezik kojim su pisali nazivahu bosanskim, a sebe Bošnjacima. Fra Andrija 
Kačić-Miošić ponosito spominje “starinom Bošnjake.” Pa i danas ćemo 
naći dosta ljudi u našoj domovini, koji se ponosom nazivlju Bošnjaci i 
svoj jezik zovu bosanskim. Imađu biti i razloga ponosni na prošlost ove 
naše domovine. Sve je to dokaz, da je naziv “bosanski” usko skopčan sa 
ovom zemljom, te nakon tolikog vremena posve opravdan. 

A zašto zajednički financijalni ministar odabire baš naziv ”bosanski”” 
Da zapriječi spor izmegju jednih, koji su Flrvati, i drugih, koji su Srbi, 
spor, koji je započeo u Hrvatskoj i Srbiji, te se prenio i na tlo naše 
domovine. A nama u ovim prilikama ne bi ništa moglo toliko naškoditi, 
koliko ovaki beskoristan spor, od kojeg bi samo neki treći mogao imati 
koristi. To je ministar htio prepriječiti, jer on nastoji svim silama, da nas 
kulturno i materijalno podigne, te da učvrsti u nas blagostanje. Mi vidimo 
to njegovo plemenito nastojanje, pa mu i hvala za to. A to nastojanje 

vidio je i delegat Vatroslav Jagić, profesor na Bečkom sveučilištu i čuveni 
stručnjak. I on je odobrio naziv “bosanski” pak mislimo, da ćemo ugoditi 
našim čitateljima, ako njegov govor u ovogodišnjoj delegaciji donesemo 
u cijelosti i u vjernom prijevodu. Evo ga: 

"Slučajno se eto desi da govori filolog o stvari, koja ima da je 
filološka. Dozvolite, da se poslužim prilikom pa da o njoj sasvim kratko 
kažem svoje mnijenje. Ne varam li se, ovo nije prvi put da se ovdje 
pretresa pitanje o nazivu jezika riječju "bosanski.” Ova se je stvar svaki 
put spominjala i u nekim prikorom, kao da bosanska vlada u svojim 
službenim spisima naziva taj jezik bosanskim sa naopakom nakanom. 

Znam ja, i moram to da priznam, da je to prikor na prostranom 
polju srpske i hrvatske publike sveudilj na dnevnom redu. To je istina. 

Nu, gospodo moja, da pitamo one, koji su nezadovoljni sa ovim nazivom: 
što žele, da se umjesto njega prihvati, čuli bismo nazore, koji silno jedni 
drugima protive. Kažu li Hrvati, da je taj jezik hrvatski, nastaje strašna 
graja megju Srbima, da je srpski. I obratno. 

Prema tomu kako ima da se vlada zemaljska uprava? Gospodin je 
delegat Slama kazao, neka se jezik zove "hrvatski ili srpski.” Mislite li 
gospodo, da bi tijem prestao spor? 

Ne. Jer, stavite li na prvo mjesto riječ hrvatski, dolaze Srbi i pitaju: 

Za što ne stoji na prvom mjestu srpski? I tako obratno. 

U znanosti se kombinira, pa i ja tako činim, te se veli: srpsko- 
hrvatski. Nu ni tim nije spor svršen. Kad sam ja tako na sveučilištu svoja 
predavanja oglasio, neko je izbrisao sa prvoga mjesta riječ "srpski” i 
napisao "hrvatski” a zatim ”srpski.” 

U takvim prilikama smatram za sasvim opravdano, što se mudra 
uprava zemlje služi izrazom, koji odgovara nazivu zemlje, pa ga nikako 
nije izmislila Nj. preuzvišenost, več se u 17. i 18. vijeku upotrebljavao. 

Nu pri tom se šuti o drugoj jednoj stvari, i lako se zavode u bludnju 
gospoda, koja ovih odnosa ne poznadu. Da Nj. preuzvišenost, nazivajući 
svoj jezik bosanskim pokazuje ma u kojoj svojoj publikaciji, bilo u školskim 
knjigama, bilo u lijepoj knjizi ili znanstvenim djelima - a svega toga u Bosni 
ima - i najmanji trag nastojanja, da se stvori partikularizam, obregjujući 
lokalno nariječje ili služeći se posebnom ortografijom - onda bi stvar imala 
posve drugo lice. Nu toga ona ne čini. Navesti ču jednu paralelku. 

Ima i u Moravskoj ljuđi, što vele, da govore moravski, dočim drugi 
nazivlju svoj jezik češkim. Tako postoji - ne varam li se - u Brnu “slavenski” 
gimnazij, po čemu se misli češki. Ne znam, zašto ga tako nazivlju i da li se 
i sad zove: nu ako se ovaj naziv odabralo iz nekih nužnih obzirap.nfer ,. 
može se tomu prilagati opaka namjera, dok nema tomu razlogajj/*^'^ 4 
ne dira u sam jezik. To isto vrijedi u Bosni. 

Slobodan sam pripomenuti, da su u Bosni, kako sam 
publikacije, jednako u školskoj literaturi kao i u lijepoj i znanstvi 

pisane uzornim jezikom i to onim, što ga Srbi zovu srpskim, a Hrvati 
hrvatskim. I ovo je bitno. Meni je to ujedno najsjajniji dokaz, da tu nema 
zle nakane pa dokle smo u tom pogledu u neprilici - i dokle se ne složimo, 
moram izjaviti, ne bojeći se nikakova prigovora i ne želeći ugagjati Njeg. 
preuzvišenosti, koja zna, da ljubim samo istinu, da potpuno pravo radi, 
što da prepriječi raspru, službeno svuda upotrebljuje na nuždu ovaj izraz. 
Ovo je moje mnijenje? (Odobravanje) 

Redakcijski uvod i tekst Vatroslava Jagića, Naziv ’ bosanski,” 
Bošnjak, List za politiku, pouku i zabavu, 
VI/1896, br. 29, Sarajevo, 16. jula 1896, str. 1. 

Prilog br. 6. 


Osman Nuri Hadžić 


MUSLIMANI, A NE MUHAMEDANCI! - POSLANIK, 

A NE PROROKI PROPHETA 
jedan predlog 

Mnogome od čitatelja “Behara“ biti će začudan naslov ovog članka, 
a kad još reknem da je naziv “muhamedanac“ čak i uvrjedljiv za 
muslimana, onda će me tek poprijeko pogledati. Ali polako, prijatelju i 
druže da se razumijemo! 

Istina Bog u nas su se rieči “muhamedanac, “muhamedanski" tako 
udomile i uobičajile, da više nitko i ne misli na njihovo značenje, a kamo 
li da bi išao iztraživati, otkuda dolaze, i da li sbilja označuju onaj pojam i 
onu misao koju mi time hočemo da istaknemo i naglasimo. Istina je 
takodjer i to, da smo mi privukli tome nazivu: tako nas prozvali, i mi se 
sami tako zovemo i - nikom ništa. Ali ako izpitamo i dobro uočimo početak 
i historički razvitak ovoga nazivlja, odmah čemo se uvjeriti da rieč 
“muhamedanac, muhamedanski" ni po svome etimološkome značenju 
ni po svojoj prvobitnoj upotrebi podništo ne označuju čovjeka, koji 
vjeruje i izpovieda Islam. Naprotiv taj naziv je uvredljiv te je zapravo 
blasphemija rabiti naziv “muhamedanac" mjesto musliman. - A sad da 
vidimo kako je došlo do toga nazivlja i kako se je razvilo. 

Kada je po božijoj volji, arabski genij preporođen islamskim nau- 
kom, izašao iz svoga uzahnoga kruga, Arabskoga poluotoka kada je svjetlo 
Islama obasjalo i razsvijetlilo zamračene krajeve Afrike i Azije - mjesto 
podivljalog puka, pokazao se kulturan radin, uljudan i prosviećen narod, 
mjesto poganskih potleušica, počeli se dizati velebni hramovi - remek 
djela islamskog genija; mjesto strasti i živinskoga nagona zavladao zakon, 
razum i srdce: - prvi uspjesi islamske civilizacije. 

Nego, ovaj silni i blagotvorni uspjeh islamske nauke, čini se da je 
uveliko zabrinuo njegove neprijatelje - “glavne stupove srednjovjeko- 
vnog mračnjačtva" - kako veli Draper - te su odmah odpočeli navale na 
njega prikazujući ga u najcrnijim bojama jer - “kano sinovi mraka i tmine 
bojali su se svjetla“...I doista, piše Hadriani Relandi, nema vjere na svietu, 

koja bi bila tako zlo tumačena od njezinih neprijatelja i koja bi bila izvrgnuta 
tolikim porugam i mržnji svieta, kao baš Islam 1 U prvim navalama nastoji 
se prikazati Arabe (muslimane) kano neznabošce i krivovjerce, koji obo- 
žavaju razne predmete i prirodne pojave, pripisujući im božanska svoj- 
stva, te su se čak ti neprijatelji Islama, pobrinuli za imena tih božanstava. (...) 

U jednoj “kronici" pak iz desetoga stoljeća 2 čitamo, kako vojnici 
Karla Velikoga nisu mogli porušiti kip idola Mahometa, jer ima čudotvornu 
moć. “Svaki kršćanin koji se primakne, ovom idolu, odmah na mjestu 
ostane mrtav, dočim Saraceni (muhamedanci) idu njemu, mole ga i 
klanjaju mu se i ništa im ne bude“: - quant alcun crestien s’approche de 
la dicte statue magique, il perit incontinant, mais quant alcun des Sarrazins 
va en celluy lieu pour adorer et depries le dict Mahomet, il s’en retourne 
sans auculne lesion et blesure 3 

I tako se počelo muslimane nazivati “adoratores Mahumeti", 
“adorateur de Mahumet“, adoratori di Maometto, to jest obožavatelji 
Muhameda, “muhamedanci“ ljudi koji obožavaju Muhameda, a sve je to 
smjeralo na to, kako smo gore napomenuli, da se Islamu zanijeka značaj 
božije objave, Alejhiselamu božije poslanstvo i da se Islam prikaže kao 
jedna idolotrijska sekta. 

To je u kratko historički razvitak toga nazivlja. Uzmemo li pak 
riječ “muhamedanac" samu za sebe, gramatikalno, i tako vidimo, da ona 
podnipošto ne može označivati onaj pojam, što ga sadrže rieč Islam. Nu 
kad svega toga ne bi ni bilo, ipak naziv “muhamedanac“ ne bi se smio 
rabiti, jer ta rieč u tom smislu ne dolazi nigdje: ni u Kur-anu (az.š), ni 
hadisu niti ma u kojoj islamskoj teoložkoj knjizi. Osim toga valjda nema 
ni muslimana nigdje u svietu, koji bi sebe nazivali “muhamedancima", 
osim mi u Bosni i Hercegovini. U Kur-anu, hadisu i svim fikuh ćitabima 
spominje se samo Islam, mislim a to je jedino mjerodavno i izpravno. 

Musliman 4 dolazi od arabske rieči Islam, a to znači: potpuno i 
neograničeno sljubljenje, posluh, resignacija svega onoga, što je Bog po 
svome Poslaniku Ijudstvu objavio. Imami Azam r. a. Islam definira ovako: 
El-Islamu: huve-el-teslimu vel-inkijadu li evami rilahi teala 5 .) Dakle hoće- 
mo li se držati Kur-ana, hadisa i fikuh ćitaba, mi se moramo zvati i 
nazivati muslimani, a podnipošto i ni u kojem slučaju “muhamedanci" 
(istakao A. Đ.). 

Ništa manja uvreda i blasphemija zvati Muhamed alejhiselama 
“prorokom" ili “profetom". Sama rieč prorok ili profeta dolazi od grčke 

1 Hadriani Relandi: “De religione Mohammedica”, Utrecht 1705. godine; pr. СХХН 

2 La conquete de Jerusalem: Chant. I. Vers. 235 i slijedeći. 

3 La conquete de Jerusalem: Chant Vers. V 5306 i dalje. 

4 Prvobitno muslim (ismi fail) ali radi duha jezika (šiveilisan) upotrebljuje se 
musliman kao neka vrsta alemi gjinsa, obća imenica koju su Persijanci prvi počeli 
rabiti. 

5 ImamiAzam: Fikhiećber”, komentar Ebi Munteha, str. 23 

rieči (jipocpav) proricati, proreći, nešto unapried predkazati. I ovaj je na- 
ziv nastao na isti način i sa istom proračunatom svrhom kao i “muhame- 
dovac.“ I ovim se hoće, da poreče božije poslanstvo Alejhiselamu. 
Muhamed al. sel. Nije nikakav “prorok" ili profeta, on nije ništa proricao 
ili nagadjao, nego je božiji poslanik, koji je po Bogu uoblašćen i poslan, 
da svietu objavi - spas, vjeru Islam. - On nije “prorok” nego božiji poslanik, 
jer ga tako zove i Kur’ani a.š., jer je njegovo poslanstvo na zemlji bilo 
čisto božije poslanstvo, on je vršio božju volju i zapovied i prema božijoj 
volji naučao božiji nauk. Kur’an njega zove Resul (Poslanik) a to je upravo 
antipod od prorok ili profeta jer dok prorok znači čovjeka, koji nešto 
nagađa i proriče, dotle je Resulova definicija posve nešto drugo. Resul 
naime znači: Redžulun bease hulluhu teala ilel halki bi tebligi ma evhahu 
ilejhi-bi šeriatin hadise tin b ) to jest čovjek, kojega je Bog poslao da svietu 
priobći božije objave o novoj vjeri. 

Tako je to pravo i po šerijatu, s toga bi moj prijedlog bio: 

1. Da sve domaće i vanjske novine rabe nazi v Musliman, musli- 
maski, mjesto “muhamedanac", i “muhamedinski". 

2. Da isto tako mjesto “prorok“ i “profeta" rabe naziv b. poslanik 
ili Muhamed r. (Resululah) ili Muhamed ah sel. ili pak samo 
Alejhiselam - Tako je po našem zakonu i po propisima naše 
vjere, pak prema onoj: suum cuique! 

Mostar, 3. septembar 1900. god. 

Behar - list za pouku i zabavu, 1900-1911. 

El-Kalem, Sarajevo, 1990, 44-46. 


6 Ista ova definicija je i za imenicu Nebi, samo treba odbaciti zadnju izreku “bi šeriatin 
hadisetin”. Dakle je megju Resul i Nebi umimi - hususi multak 

Prilog br. 7. 


Vasif-beg Biščević 


NITI SAM SRBIN NITI SAM HRVAT 

Ja svugdje, pa evo i ovdje, velim da niti sam Srbin niti Hrvat te 
da neću ni jednu, a niti drugu propagandu uvlačiti u našu zemlju. A 
niti predviđam za naše interese kakve opasanosti a niti potrebe da mo- 
ramo u kojekakve veze i pakte stupati. Kad bi uistinu prijetila kakva 
opasnost interesima našega islamskog naroda u ovim pokrajinama, imamo 
ići našem vladaru, koji nam je svojom carskom riječi sva naša prava 
zajamčio. Zar da tražimo spas u Zagrebu odnosno u Hrvatskoj, koja ni 
sama sebi pomoći ne može, nego ječi pod teškim ugarskim jarmom “Bo- 
sna Bošnjacima, narodnost bosanska i jezik bosanski" - moja su lozinka. 
Neću da se povlačim za onim neiskusnim mladićima kojima su Hrvati 
učitelji u Beču i Zagrebu ulili hrvatstvo, kao i za svima kojima su Srbi 
učitelji ulili u glavu srpstvo te ni za njihovim - uslijed toga nastalim 
komešanjem; tako da jedni ističu hrvatstvo, a drugi srpstvo.(.) 

Kad bi bili naši mladići malo pomislili da se u Hrvatskoj naziva 
službeni jezik hrvatski, u Srbiji srpski, u Mađarskoj mađarski, u Turskoj 
turski, u Bugarskoj bugarski, i tako u svim državama i slobodnim pokra- 
jinama, pa zašto da se i u Bosni ne bi smjelo govoriti bosanski. Osim 
toga, kad bi naši mladići proputovali svoju domovinu i proučili osječaje 
svoga naroda, e kad bi vidjeli koliko je uz srce našeg naroda prirasla 
istina da Bošnjak može biti samo Bošnjak i da govori samo bosanski, 
uvjeren sam da im ne bi nikad na um palo osječati se kakvim tuđinom, 
odnosno Hrvatom ili Srbinom, tako kao ni meni. (istakao A. Đ.) 

Vasif-beg Bišćević, Hrvatski dnevnik, 

7. lipnja 1911. 

Prilog br. 8. 


Muhamed Arnaut 


BOSANSK3 JEZIK I NJEGOVA GRAFIJA 

(...) 

5. Bosančica 

Bosančica je autentično i posebno pismo nastalo u Bosni. (To ćemo 
i obrazložiti). Davani su joj različiti nazivi kako je kome odgovaralo: 
bosančica, bosanska ćirilica, bosanica, bukvica, hrvatska ćirilica, hrvatsko 
pismo, bosansko-hrvatska ćirilica, srpsko pismo i tako redom. 

U naučnoj literaturi se pored ostalog kaže: Šireći se od 10. stoljeca 
sa istoka od Bugarske, val ćirilice zahvatio je i dio bosanskog područja 
gdje se razvio u poseban oblik i posebnu varijantu ćirilice sa primjesama 
glagoljice i latinice. To pismo ima svoj osobiti duktus, odbacuje stsl. slova 
a uvodi nove znakove za svoj jezik, te se oblikom i pravopisom raziikuje 
od bugarske i srpske ćirilice. 

Broj spomenika pisanih bosančicom veći je i raznovrsniji u odnosu 
na spomenike pisane glagoljicom, jer veliki broj njih je u pojedinim 
periodima prepisivan sa bosanske glagoljice na bosančicu. 

Mnogi spomenici pisani u Bosni, rukopisni i ostali uništavani su 
u višestoljetnom procjepu između neprijateljskih crkava Istoka i Zapada, 
mađarske invazije, kasnije osmanlijskog prisustva u Bosni. Samo jedan 
fragment knjige iz vremena bosanske samostalnosti čuvan je do današnjeg 
agresorskog rata u Bosni od prvih komšija, to je Čajničko evanjđelje. 
Ostalo je rasuto po svijetu, i svojatano kako je kome odgovaralo. Zato se 
smatralo da nema bosanskih rukopisa. 

Najstariji spomenik pisan bosančicom jeste Humačka ploča (10. st.) 
zatim povelja Kulina bana od 29- 7. 1189. godine. 

Bosančicom su pisani: nadgrobni i ktitorski epigrafi u Travuniji i 
srednjoj Bosni, Miroslavljevo jevanjđelje (12. st.) razni crkveni i svjetovni 
rukopisi sa brojnim elementima čistog i živog narodnog govora; 
nekanonski tekstovi (apokrifi, molitve); zapisi, povelje, pisma, natpisi kao 
značajno blago diplomatske bosanske pismenosti sa izrazitim njego- 

vanjem narodnog jezika; razna jevanjđelja, djela apostolska, poslanice, 
apokalipse i apokrifi (kao prijepisi bosanskih glagoljskih tekstova) - 
Jevanjđelje Manojla Grka (Mostarsko jevanjđelje), Jevanjđeije Divoša 
Tihoradića, Cetvorojevanjđelje iz Dovolje, Giljferdingov apostol, 
Srećkovićevo jevanjđelje, Ljubljansko bosansko jevanjđelje (Kopitarevo), 
Nikoljsko jevanjđelje, Vrutoški rukopis, Daničićevo jevanjđelje, Rukopis 
Krstjanina Hvala, Čajničko jevanjđelje. Izvjestan zastoj u razvoju pisme- 
nosti bosančicom je prisutan u 13- st. u najvećem jeku križarskih pohoda 
na Bosnu i lomača, da bi se u 14. st. stasavala Crkva bosanska i bio izražen 
procvat pismenosti, kulture i civilizacijskog stvaralaštva na bosančici. 

Na bosančici je pisan i Poljički statut iz 1619- god. (po čemu ovo 
pismo svojataju Hrvati u Hrvatskoj), zatim brojni natpisi na stečcima, 
prijepis Ljetopisa popa Dukljanina. Od 16. do 18. st. bosanski franjevci 
su bosančicom štampali oko 40 knjiga. Osim u Bosni, njome se pisalo i u 
Dubrovniku, Makedoniji, Krajini, na otocima i u pojedinim sjevernim 
krajevima Hrvatske. Zadržala se kod bosanskih franjevaca do polovine 
19. st., a kod bošnjačkih muslimanskih porodica i do novijih vremena. 

Od najstarijih doba postojala su dva oblika bosančice: ustav, kojim 
su pisane povelje, listine i isprave vladara bosanskih i visokog plemstva 
(npr. Povelja Kulina bana) - od 10. do 15. st. - do ulaska Bosne u osman- 
lijsko-islamski civilizacijski krug; i drugi: kurziva, kojom su pisani rukopisi 
od 13- st. pa dalje do 19/20. st. 


S. Halilovič, Bosanski jezik, 
Baština, Sarajevo, 1998, str. 293 i 294. 

Prilog br. 9. 


Zagreb - Beograd, 1. decembra 1939. 


TREĆE OTVORENO PISMO BOSANSKOHERCEGOVAČKE 
STUDENTSKE OMLADINE, 

IZDANO POVODOM PREDSTOJEĆE RATNE OPASNOSTI. U 
PISMU SE, PORED OSTALOG, UKAZUJE NA NEPOTPUNOST 
RJEŠENJA HRVATSKOG PITANJA POSLIJE SPORAZUMA 
CVETKOVIĆ-MAČEK, USTAJE PROTIV RATNE POLITIKE 
NENARODNIH KRUGOVA, ZAHTIJEVA UVOĐENJE DEMOKRATIJE, 
PRAVILNO RJEŠENJE NACIONALNOG PITANJA, KAO I AUTONOMIJA 
BOSNE I HERCEGOVINE. 

PROTIV RATA! 

ZA SLOBODU, DEMOKRACIJU I RAVNOPRAVNOST NARODA! 

ZA AUTONOMIJU BOSNE I HERCEGOVINE 


U ovim teškim vremenima, kada je požar rata zahvatio i srce Evrope 
kada milioni radnog naroda proljevaju nedužnu krv - mi narodni sinovi, 
školovana omladina, osjećamo potrebu da kažemo svoju riječ o događa- 
jima koji se oko nas zbivaju i opasnostima koje nam prijete. 

(...) 

Bosanskohercegovačka studentska omladina uvijek se živo zala- 
gala za sporazum srpskog i hrvatskog naroda, gledajući u bratskom spora- 
zumu zalog za bolju budućnost naroda i pokrajina ove zemlje. Ona je u 
sporazumu gledala slom nenarodnih i nasilničkih režima, koji su kroz 
dvadeset godina haračili bez odgovornosti po našoj napaćenoj zemlji. 
Ona je u sporazumu gledala potpunu demokratizaciju i unutrašnje 
preuređenje čitave zemlje na zadovoljsvo naroda i pokrajina, uspo- 
stavljanje svih sloboda - slobode zbora i dogovora, slobode udruživanja i 
slobode štampe. 

U borbi za daljnje preuređenje i demokratizaciju zemlje, mi 
bosanskohercegovački studenti osjećamo potrebu, a na to imamo i pravo, 
da kažemo svoju riječ. Imamo za to i velikih razloga, jer od pobjede 
demokracije u našoj zemlji zavisi u mnogome i uspjeh naše borbe protiv 

uvlačenja u rat; a od pravilnog rješenja pitanja Bosne i Hercegovine zavisi 
u mnogome i pobjeda demokracije u Jugoslaviji. Samo u slobodi kroz 
demokraciju ostvariče se bratski sporazum svih naroda ove zemlje prave- 
dno riješiti sva pokrajinska pitanja. 

Bosna i Hercegovina isprepletena je življenjem Srba, Hrvata i Mu- 
slimana i u njoj nije moguče postaviti granicu između Srba i Hrvata, a da 
ona ne bude teška nepravda Srbima, Hrvatima ili Muslimanima. Mora biti 
jasno da če svaka pođjela Bosne i Hercegovine pretstavljati i jednu neprav- 
du nanešenu Muslimanima, koji od uvijek čine jednu posebnu cjelinu. 
Razne političke grupe koje su bogato čarile na dosadašnjim nesređenim 
odnosima Srba i Hrvata i svi nenarodni srpski elementi, koji su protiv 
demokracije i sporazuma, ustali su protiv autonomije; ustali su da 
sačuvaju svoje bogate položaje, ustali su u odbranu onih koji su 
dvadeset godina haračili i pljačkali po Bosni i Hercegovini. Oni tvrde 
da će u autonomnoj Bosni i Hercegovini ponovno pašovati age i begovi, 
da Bosna i Hercegovina ne može postojati kao posebna privredna cjelina 
i da će borbom za autonomiju oživjeti austrijski bošnjakluk. Gospoda 
koja su u narodu gledala raju i uvijek se otimala ko će je crnje porobiti i 
opljačkati, ta gospođa znaju dobro da će u autonomnoj Bosni i Herce- 
govini u kojoj če sam narod bratski siožno uzeti sudbinu u svoje ruke, 
za uvijek nestati pašovanja i muslimanskih i srpskih i hrvatskih gazda 
i zelenaša. U nedemokratskoj i neslobodnoj zemlji sve pokrajine su 
pašaluci, a u narodnoj i demokratskoj vlada narod. 

Bosna i Hercegovina odavno je posebna politička jedinica. Vijeko- 
vima žive na prostoru između Drine, Save, Une kao i sa obje strane 
Neretve Srbi, Muslimani, Hrvati. Živjeli su tu naši djedovi, koji su svoj 
život vezali za ovu divnu zemlju. Stalnom zajedničkom upravom i sudbi- 
nom ona se izdvaja i razlikuje od ostalih krajeva u Jugoslaviji. Vjekovni 
život pod jednakom upravom stvorio je u Bosni i Hercegovini posebna 
upravna, trgovačka i privredna središta, kojima naginje cijela pokrajina. 
Svi saobraćajni putevi tako su izgrađeni da odgovaraju Bosni i Hercegovini 
kao privrednoj cjelini. Ogromna bogatstva kao što su: šume, rude, stoka, 
voće, žito i duvan najbolji su uslov za napredan život Bosne i Hercegovine 
kao posebne privredne i političke jedinice. Ali pored svih tih bogatstava 
Bosna i Hercegovina je najsiromašnija pokrajina. Za ovih dvadeset 
godina zajedničkog života, radni narod Bosne i Hercegovine pada u 
sve crniju bijedu. I sada tom lijepom i bogatom zemljom pored bijede 
i siromaštva, hara neznanje i nepismenost, pustoši tuberkuloza i sifllis 
- i danas je narod i omladina Bosne i Hercegovine kod kuće a bez 
kuće, kod zemlje a bez zemlje, kod postojbine a bez postojbine. 

Zar je onda narodna borba za slobodu, kruh i pravdu austrijski 
bošnjakluk? Oni koji tako tvrde hoće da narodnu mržnju prema ugnje- 
tačima iskoriste u svoje svrhe. Samo oni nikad nece uspjeti da zavedu i 

prokažu da narodna borba za pravedno uređenje ove države, na temelju 
pune ravnopravnosti Srba, Hrvata i ostalih naroda, ima išta zajedničkog 
sa prljavom rabotom austrijskih plaćenika. 

Austrijski bošnjakluk išao je za tim da razbije narodnu borbu 
za oslobođenje od tuđina, a naša borba za autonomiju Bosne i 
Hercegovine je borba za demokratsko uređenje naše zemlje i olakšanje 
mučnog života narodima Bosne i Hercegovine. 

Svaki onaj kome leži na srcu dobro i sreća našeg kraja, koji istinski 
voli svoj narod kao što ga volimo mi, omladina, i koji iskreno želi bratsku 
slogu Srba, Hrvata i Muslimana, boriće se za autonomiju Bosne i 
Hercegovine. Autonomna Bosna i Hercegovina onemogućiće sve 
nenarodne i nazadne grupe da trguju sa napaćenom Bosnom i 
Hercegovinom kao sa svojim imetkom, bilo da su one na srpskoj, 
hrvatskoj, muslimanskoj strani, borili se oni danas za autonomiju ili 
protiv. Samo u autonomnoj Bosni i Hercegovini ni Drina ni Una neće 
nas dijeliti od braće sa one druge strane a zadovoljnoj i srećnoj Bosni 
i Hercegovini biće tada bliži i Beograd i Zagreb. 

MIADA BRAĆO! Omladino srpska, hrvatska i muslimanska! 

(...) 

DA SE BORIMO ZA AUTONOMIJU NAŠE BOSNE I HERCEGOVINE 
KOJA ĆE ĐONIJETI BOLJI I SREĆNIJI ŽIVOT NARODU I OMLADINI 

NAŠE POKRAJINE! 

DA SE BORIMO ZA MIR, PROTIV UVLAČENJA ZEMLJE U RAT! 

ŽIVIO PRAVI NARODNI SPORAZUM! 

ŽIVILA SLOGA SVIH SRBA, HRVATA I MUSLIMANA BOSNE I 

HERCEGOVINE! 

ŽIVILA AUTONOMIJA BOSNE I HERCEGOVINE. 

Bosanskohercegovačka studentska omladina 

Sarajevo: Princip Sobodan st. teh., Milojević Rada st. agr., Ćuk 
Vojislav st. agr., Lalić Gerasim st. agr., Zon Paula st. fil., Vranković Nada st. 
fil., Pavković Boro st. teh., Zildžić Nura st. prava, Zildžić Almasa st. agr., 
Feldbauer Fric st. pr., Levi Bencion st. med., Kraljević Aleksandar st. pr., 
Defterdarović Nafis st. teh., Blažević Duška st. med., Milinović Nada st. 
med., Šefkić Safet st. pr., Samokovlija Marcel st. fil., Samokovlija Ela st. 
teh., Švarc Jeti st. med., Ozmo Isak st. pr., Šišić Ferid st. pr., Pudarić 
Zdravko st. teh., Celer Đuro st. pr., Dugonjić Ratomir st. pr., Badnjević 
Midhat st. međ., Rustambegović Fahrudin st. med., Durbešić Ljerka st. 

teh., Romano Beja st. med., Galogaža Slobodan st. fil., Radenković 
Božidar st. teh., Starčević Duška st. teh., Majstorović Olga st. Ш., Mandić 
Nada st. teh., Karahasanović Alija st. šum., Karahasanović Munira st. fil., 
Lukačević Hasan st. med., Kurilić Mira st. teh., Starčević Žarko st. teh., 
Furht Pavle st. teh., Gorski Feliks st. teh., Konstantinović Draginja st. 
teh., Papo Eli st. med., Besarović Jovan st. agr., Novačić Matilda st. Ш., 
Časar Ema st. fil., Ahić Ifet st. vet., Gaon Ida st. komerc., Sadiković Fatima 
st. agr., Drašković Strahinja st. teh., Cvitković Mladen st. teh., Šimet 
Krunoslav st. teh., Abinun Moric st. pr., Harlač Šemsudin st. teh., Alkalaj 
Jozef st. komerc., Osmanagić Izet st, med., Bričić Nikola st. pr., Levi Jakov 
st. teh., Serdarević Asaf st. agr., Turančić Vefik st. vet., Kurbegović Midhat 
st. pr., Hrdlička Vladimir st. teh., Filipović Dragomir st. pr., Šindelar Ernest 
st. teh., Vranić Mustafa st. med., Jovanović Veselin st. pr., Blagojević Branko 
st. teh., Šiljak Žarko st. agr., Platenik Olga st. Ш., Trninić Vjera st. Ш., Levi 
Gustl st. med., Horvic Alfred st. teh., Šerifović Husein st. med., Šeremet 
Jelena st. agr., Zdunić Vilim st. pr., Forstinger Hinko st. teh. 

Podlugovi: Vuković Vladislav st. teh., Popić Manojlo st. teh. 

Kreševo: Nikolić Ružica st. med., Šimunović Braco st. komerc. 

Visoko: Žalica Živojin st. Ш., Ahić Tadžudin st. vet., Abdović Džemal 

st. vet. 

Fojnica: Dizdarević Zija st. Ш., Salihagić Džemal st. teh. 

Vareš: Bjelčić Branko st. pr., Jelić Branko st. Ш. 

Foča: Čengić Enes st. Ш., Fejzo Mustafa st. komerc., Alajbegovic 
Mustafa st. pr., Čerkez Omer st. agr., Hadživuković Živojin st. komerc. 

Čajniče: Zgodić Nezir st. pr. 

Goražde: Čelik Ibrahim st. fil., Rašidkadić Sulejman st. komerc. 

Višegrad: Hadžihalilović Enes st. teh., Tvrtković Remzo st. teh., 
Papo Estera st. med., Papo Jakob st. agr., Veletovac Hasan st. agr. 

Rogatica: Novaković Grujo st. pr., Nalbantić Ragib, Kosorić Petar st. pr., 
Šahinpašić Hilmija pravnik, Džindo Rasim st. med., Popović Miladin st. med. 

Mostar: Arpadžić Enver st. med., Altarac Albert st. med., Bijedić 
Džemal st. pr., Grebo Muhamed st. Ш., EficaMuhamed st. teh., Čišić Husref 
st. pr., Čišić Abasa st. komerc., Čišić Milojko st. teh., Hadžiomerović Nazif 
st. teh., Lakišić Enver st. med., Hadžimahmutović Riza st. teh., Kurtović 
Jusuf st. agr., Čećez Miladin st. pr., Šipilović Izet st. fil., Fejić Ali-Riza st. 
teh., Brkić Esad st. med., Brkić Fatima st. med., Bukvić Đorđe st. pr., 
Trifković Dragutin st. pr., Taušan Ratko st. teh., Fejić Šefkija st. teh., Vasić 
Predrag st. teh., Nožić Salko st. med., Nožić Ahmed st. pr., Lješević 7 Ratko 
st. pr., Mandić Svetislav st. teh., Vujović Slavko st. Ш., Samardžić Olga st. 
Ш., Flumo Avdo st. fil., Hojlaš Salih st. Ш., Behlilović Enes st. pr., Šabanac 
Mehmed st. Ш., Vasiljevic Branko st. Ш., Puzic Šelkija st. pr., Mehmedagić 


Pogrešno napisano mjesto: Šešeljević. 

Fahrudin st. šum., Mehmedagic Mugdim st. pr., Altarac Moric st. pr., Talic 
Alija st. pr., Popovac Mustafa st. agr. 

Ljubuški: Orman Fahrudin st. agr., 

Čapljina: Šakota Dušan st. pr., Kapetanović Adem st. agr., Papić Slobo- 
dan st. sum., Papić Olga st. teh., Fazlagic Mesud st. pr., Spahić Novica st. med. 

Blagaj: Kolaković Osman st. teh., Balalić Smajil st. pr., Skočajić 
Bogdan st. pr. 

Nevesinje: Pašić Šefkija st. pr., Pašić Nusret st. pr., Papić Slavko st. 
pr., Bašagić Muhidin. 

Stolac: Šotra Milenko st. teh., Šotra Petar st. agr., Šarić Mustafa st. 
agr., Mihić Savo st. pr., Drekalović Žarko st. fil., Ružić Jovan st. pr., Buzaljko 
Alija st. pr. 

Ljubinje: Serdarević Mujo st. vet., Šarić Čedo st. teh. 

Trebinje: Zubčević Mustafa st. med., Zubčević Ismet st. pr., 
Zubčević Hasan st. med., Korać Slobodan st. teh., Krunić Radomir st. 
teh., Spahović Altmed st. teh., Sekerez Tomo st. pr., Viđen Kadrija st. 
teh., Pravica Dragica st. Ш., Džodžo Pajo st. fil., Ćustović Hazim st. teh., 
Grgović Dobrila st. Ш., Budalica Kasirn st. šum., Salahović Jusuf st. fil., 
Hadžović Tahir st. pr., Hadžiahmetović Lutvo st. komerc. 

Bileća: Avdić Mustafa st. teh., Popara Miroslav st. pr., Kapidžić 
Šefkija st. med., Skojaćić Novica st. vet., Dedijer Vlado pravnik. 

Gacko: Pašić Fadil st. agr., Zelenović Danilo st. pr., Mastilović Drago st. pr. 

Tuzla: Trnovljaković Ahmed st. med., Stjepanović Nikola st.teh., 
Ahrnetovic Šefikst. teh., Pavicević Slobodan st. teh., Karamehmedović Sejdo 
st. teh., Trifunović Predrag st. vet., Knežević Vojin st. pr., Muharemagić 
Halid st. teh., Jovanović Dušan st. med., Jovanović Dragan st. pr., Jakšić 
Vojna st. agr., Šatner Iso st. teh., Rolinger Leopold st. teh., Marković Dejan 
st. agr., Karić Šefkija st. med., Stojanović Stojanka st. agr., Ajzenburgh Adolf 
st. agr., Redžebašić Ismet st. pr., Dopudža Dušan st. pr., Lajhter Stjepan st. 
teh., Novaković Raviojla st. fil., Kalanj Dušan st. pr., Vokić Ratomir st. pr., 
Pavičević Olga st. fil., Mijatović Cvijetin st. fil., Mehmedbašić Alija st. agr., 
Rubčić Krešimir st. agr., Rubčić Vjekoslava st. agr., Azabagić Sulejman st. 
med., Dusinović Muhamed st. vet., Kadić Faik st. pr., Konjhodžić Sulejman 
st. pr., Grgić Miroslav st. pr., Vilović Mustafa st. pr., Azabagić Teulik st. pr., 
Miljanović Božidar st. agr., Vokić Slobodan st. pr., Keržan Stjepan st. pr. 

Modriča: Grabović Reuf st. pr. 

Gradačac: Bundalo Vojislav st. pr., Popović Ljubomir st. teh., 
Abdulhamidović Mehmedalija st. komerc. 

Gračanica: Šuput Velimir st. pr., Šabović Mehmedalija st. prava. 

Maglaj: Dokić Petar st. agr., Ruvić Omer st. agr., Stočan 8 Hamdija 
st. pr., Jusufbašić Smajo st. pr. 


8 Pogrešno, umjesto Stočanin - kako je napisano u prvom otvorenom pismu. 

Bos.fanski] Šamac: Ristić Mileva st. med. 

Mirkovac: Šiljegović Boško st. fil. 

Brčko: Petrović Simo st. teh. Repić Branko st. agr., Pavlović Radivoje 
st. med., Magazinović Vojislav st. vet., Lakić 9 Olga st. fil., Papo Moric st. 
pr. 

Bijeljina: Ilić Risto st. fil., Popović Stojanka st. med., Ivković Milka 
st. fil., Bogdanović Darinka st. fil., Radović Krsto st. teh., Perera Isidor st. 
teh., Perić Stevan st. teh., Bobar Vojin st. vet., JovićJoco st. vet., Manojlović 
Nadežda st. Ш., Bogdanović Radojka st. Ш., Vasić Vukosava st. Ш., Simić 
Milica st. fil., Spasojević Nikola st. med., Đurković Vojislav st. agr., 
Čaldarović Dražen st. teh., Čaldarović Mladen st. fil., Čaldarović Dubravka 
st. med., Marasović Olga pravnik, Marasović Anto st. teh., Filipović Mirko 
pravnik, Filipović Ljubica st. agr., Filipović Katica st. pr., Čalja Josip st. pr., 
Čoljat Cecilija st. fil., Luger Radojka st. fil., Pajkanović Vukašin st. pr., 
Mićanović Slavko st. fil., Gavrić Branislav st. med., Gavrić Veselin st. pr., 
Bokan Stevan st. fil., Gospić Svetolik st. pr., Petrović Nenad pravnik, Lazić 
Gajo pravnik, Simić Veljko st. pr., Grabčanović Hasan st. pr., Mujagić 
Dževad st. pr., Koukal Josip st. pr., Jakšić Branko st. pr., Fidahić Halid st. 
teh., Čemerlić Husein st. med., Lukic Rado st. pr., Spasojević Bosiljka st. 
fd., Bibić Velimir st. teh., Nikolić Persida st. pr., Maksimović Božo st. med., 
Hajon Judita st. med., Sojić Milorad st. fil. 

Zvornik: Hrustanbegović Zijah st. pr. 

Vlasenica: Savić Branislav st. pr., Đurić Stanojka st. med., 
Hadžibeganović Abdulah st. vet., Sarajlić Asif st. teh. 

Srebrenica: Blažić Zagorka st. fil., Begović Safet st. vet., Jovanović 
M. Milan st. teh., Jovanović Vaso st. med. 

Banja Luka: Kapor Momir st. agr., Kovačević Dušanka st. fil., 
Kovačević Zdravko st. pr., Stanarević Ljubomir st. pr., Mrkonjić Dragica 
st. fil., Kovačević Mirko st. pr., Miljević Milorad st. med., Miljević Petar st. 
pr., Đumrukčić Avdo st. teh., Crvenčanin Vera st. teh., Filipović Zilha st. 
med., Filipović Ifet st. vet., Filipović Mahmut st. teh., Filipović Ahmed st. 
pr., Perović Branislav st. teh., Jerković Bogdan st. agr., Mašović Nadežda 
st. komerc., Novković Vuka st. fil., Perić Miroslav st. pr., Mažar Ivan st. 
komerc., Husedžinović Faik st. teh., Vajda Nevenka st. fil., Kalember 
Dušanka st. farmac., Osmančević Abdulah st. teh., Hadžihalilović Ahmet 
st. teh., SaraČ Ibrahim st. pr., Ličina Radomir st. pr., Smailagić Hajrudin 
st. pr., Skakić Radomir st. pr., Hasanbašić Muhamed st. pr., Kosanović 
Boško st. šum., Begović Midhat st. teh., Čekrlija Ljubiša st. pr., Biščević 
Atif st. komerc., Basta Savka st. pr., Pećo Jovanka st. pr., Papak Mirko st. 
komerc., Đorđević Veljko st. pr., Pšibik Ljerka st. fil., Dragomanović 
Zvonimir st. komerc., Jugat Zdravko st. pr., Mutić Dušan st. fil., Nikolić 


9 Pogrešno, umjesto Nakić. 

Bosa st. komerc., Deđić Fikret st. teh., Babić Ljubomir st. pr., Kolak Rudo 
st. pr., Preradović Živojin st. pr., Muhsinović Riza st. agr., Muhsinović 
Idriz st. komerc., Hrvaćanin Milovan st. pr., Barić Želimir st. pr., Barić 
Branimir st. pr., Radišić Vojislav st. pr., Štern Erih st. teh., Muhedinović 
Zekija st. komerc., Stupar Bosiljka st. komerc., Pavlić Nikola str. pr., Zec 
Slobodan st. pr., Zec, Milenko st. pr., Ibrahimbegović Dževad st. agr., Stupar 
Branko st. agr., Vojnović Ljubica st. fil. 

Prijedor: Softić Nijaz st. med., Glumac Slobodan st. pr., Stojanović 
Nada st. šum., Kapetanović Esad st. teh., Krneta Stevo st. teh., Radetić 
Rajko st. teh., Midžić Esad st. pr., Macura Slobodan st. med., Marjanović 
Slobodan st. pr., Bašić Radoslav st. pr., Stefanović Radmila st. pr. 

Svodna: Umićević Zagorka st. med. 

Bos.[anski] Novi: Savić Džemal st. pr., Ibrahimbegović Smail st. 
komerc. 

Dvor na Uni: Pilipović Petar st. med. 

Dobrljin: Misirača Dušan st. pr., Popović Milorad st. med. 

Bos.[anska] Dubica: Šerić Fadil st. fil., Cerić Miralem st. Ш. 

Bos.fanska] Gradiška: Prica Vladimir st. Ш., Kovačević Adem st. 
teh., Mujanđić Omer st. med., Vidović Aleksanđar st. teh., Trbojević 
Desimir st. pr. 

Kotor Varoš: Hadžiselimović Nijaz st. agr. 

Prnjavor: Ljubović Miralem st. fil. 

Teslić: Kopić Omer st. fil., Hercegovac Adem st. šum., Glavanić 
Mirko st. agr. 

Tešanj: Hodžić Husein st. agr. 

Doboj: Jaćimović Čedomir st. pr., Uzunović Esad st. pr., Bogunović 
Avdo st. pr. 

Derventa: Čimić Ferid st. teh. 

Derventa-Brezici: Šahbegović Halil st. Ш. 

Bos.fanski] Brod: Papež Mirko st.komerc., Adulović Bisera st.a 
gr., Javorski Mihajlo st. pr. 

Odžak: Danilović Uglješa st. agr. 

Bihać: Redžić Enver st.fil., Redžić Husref st. teh., Levi Oto st.pr., 
Diklić Petar st. agr., Odić Slavko st.teh., Žardin Zvonimir st.med., Stoja- 
nović Jovan st. komerc., Kulenović Osman st. teh., Atijas David st. teh., 
Krdžalić Remzo st.med., Krdžalić Reuf st.fil., Šolc Robert st. teh., Redžić 
Sead st. vet., Grbić Ljubomir st. teh., Delić Smail st. vet., Delić Rasim st. 
vet., Kavezon Salemon st. med., Sadiković Ajša st. fil., Obradović Milan st. 
fil., Kuga Dušan st. fil., Srdić Dražen st. pr., Gavrilović Čedomir st. pr., 
Bubalo Kata st. Ш., Grgić Radovan st, agr., Mihić Branko st. fil., Kragujac 
Branislav st. teh., Radić Strahinja st. teh., Sudčević Stanislava st. pr., 
Turudija Nada st. fil., Polak Rado st. pr. 

Kuien Vakuf: Šipka Ranko st. komerc., Bibanović Ibrahim st. pr. 

Bos.fanski] Petrovac: Zorić Danilo st. komerc., Kulenović Hajru- 
din st. med., Došen Ilija st. pr., Kreco Ratko st. pr., Đukić Đurad st. komerc. 

Cazin: Bešlagic Almasa st. Ш. 

Bos.fanska] Krupa: Copić Branko st. fil., Jovanovic Vladimir st. 
pr., Karanović Jovo st. vet., Tubin Luka st.komerc., Bajić Rajko st. pr., 
Jovanović J. Slobodan st. pr. 

Sanski Most: Stupar Mihajlo st. pr., Sarajlić Hasan st. teh., Malić 
Dragomir st. teh., Terzić Predrag st. teh. 

Travnik: Kulenović Skender st. pr., Palalić Muharem st. vet., Hirš 
Alojz st. teh., Jurić Mira st. fil., Salom Danko st. pr., Altarac Berto st. pr. 

Zenica: Štefani Ana st. komerc., Serdarević Hišam st. med., 
Babahmetović Osman st. tehn. 

Begov-Han: Mevald Karlo st. komerc. 

Žepče: Šaćiragić Husein st. teh. 

Donji Vakuf: Nenad Slobodan st. teh. 

Bugojno: Bušatlija Mahmut st. pr., Bušatlija Slobodan st. pr. 

Prozor: Sabitović Osman st. pr. 

Kupres: Mandžuka Sulejman st. fil., Popović Divna st. pr., Popović 
Đorđe st. med. Spremo Borislav st. vet. 

Livno: Samardžić Zoran st. teh., Huskić Teufik st. pr., Latifić Alija 
st. komerc. 

Glamoč: Filipović Camil st. pr., Mihal Ladislav st. agr. 

Tomislav Grad: Numić Derviša st.pr. 

Građa o djelatnosti KPJ u Bosni i Hercegovini 1921-1941, 
Veselin Masleša, Sarajevo, 1971, 464-473. 

Prilog br. 10. 


REZOLUCIJA LIBERALNOG ĐEMOKRATSKOG SAVEZA 
BOŠNJAKA MUSLIMANA 


Prilikom skupštine Muslimana Bosne i Hercegovine na kojoj su 
zastupljeni muslimani iz svih kontinenata i zemalja gdje živi naša 
emigracija, poglavito: Kanada, U.SA, Argentina, Švedska, Danska,Velika 
Britanija, Francuska, Njemačka, Austrija, Švicarska, Italija, Turska, Liban, 
Sirija, Saudijska Arabija, UAR, Sudan, Pakistan, Novi Zeland i Australija, 
održane u Njemačkoj koncem 1963. god. delegati su smatrali potrebnim 
izači pred javnost sa sljedečom rezolucijom. 

Pozdravljamo napore demokratskih snaga za očuvanje mira, koji 
ne može biti otkupljen na račun slobode porobljenih naroda. 

Uvjercni smo da slobodno i napredno društvo može biti samo u 
slobodnoj demokraciji. 

Mi ističemo važnost poštovanja ljudske osobe i familije kao osnov- 
nih jeđinica ljudskog društva. 

Država treba, po našem mišljenju, biti instrument cijele zajednice, 
a ne jedne klase i grupe. Osobne slobode moraju biti osigurane nezavi- 
snom upravom i ustavom temeljenim na pravdi. 

Mi smo za slobodu vjere i savjesti, za slobodu udruživanja, ekonom- 
ske slobode, privatno vlasništvo i privatnu inicijativu. 

Mi podupiremo rezoluciju UNO-a o pravima čovjeka i tražimo 
njeno primjenjivanje i u našoj zemlji. 

Osuđujemo nasilno vraćanje izbjeglica kao akt koji se protivi rezo- 
luciji UNO-a. 

Pozdravljamo principe Liberalne Internacionale o ravnopravnosti 
južnoslavenskih naroda, koje su došle do izražaja u prijedlogu njenog 
počasnog predsjednika velikog mislioca i filozofa Don Salvadorea de 
Madariage, učinjenog na kongresu u St. Gallenu, Švicarska, septembra 
1963, koji je naglasio ravnopravnost Bosne sa ostalim zemljama i ravno- 
pravnost muslimana-Bošnjaka sa ostalim narodima. 

Mi nepokolebivo stojimo na cjelovitosti Bosne i Hercegovine 
kao nedjeljive povijesne političke cjeline. 

U isto vrijeme mi izjavljujemo da je Bošnjaštvo za nas naše 
jedino nacionalno obilježje. Bošnjaštvo za nas nije nacionalizam, jer 
ne nosi u sebi isključivost i agresivnost (istakao A.Đ.). Mi Bošnjaštvo 

ne želimo nametnuti ni Srbima, ni Hrvatima u Bosni, niti želimo da se 
oni odreknu bilo koje kulturne i historijske veze i obilježja. 

Mi odbijamo svaki ekskluzivni nacionalizam u svim njegovim 
oblicima kao liberali, demokrate, a prije svega kao muslimani. 

Mi smo za saradnju sa svim demokratskim i liberalnim snagama 
naroda na našem poclručju. 

Spremni smo uložiti napore za mirno rješenje srpsko-hrvatskog 
problema, kao i ostalih spornih pitanja naših naroda. 

Potrebno je za nas ojačati saradnju i veze sa liberalnim snagama u 
slobodnom svijetu. Naročito naglašavamo potrebu saradnje sa liberalima 
i demokratskim snagama porobljenih snaga u egzilu. 

Mi izražavamo našu čvrstu vjeru u političku zrelost i svijest našega 
naroda u kojem ima dovoljno snage da prokrči put do slobode i života 
dostojna čovjeka. 

Mi apeliramo na sve liberalne i demokratske muslimane Bošnjake 
u slobodnom svijetu da se udruže u zajedničkom radu, za ostvarenje 
ovih ideala. 

Delegati Skupštine Liberalnog Demokratskog Saveza Bošnjaka 
Muslimana, Miinchen, 28. XII. 1963. godine. 

Bosanski pogledi, januar-februar 1964, 
godina X broj 31, str. 1. 

Prilogbr. 11. 

Od kongresa Muslimana 1928. godine u Sarajevu naš narod prošao 
je kroz buran period povijesti, dok je 1992. godine obilježena još i 
brutalnom agresijom, genocidom i općim barbarizmom Srbije, Crne Gore 
i četničkih hordi. Prosuđujuči taj period, tu godinu, a prisječajući se 
dostojanstvene prošlosti bosanskomuslimanskog (bošnjačkog) naroda, 
njegove bogate kulturne baštine i duhovnosti - bosanskomuslimanski 
intelektualci, nakon temeljitog razmatranja bitnih pravaca djelovanja 
muslimanskog društva u Bosni i Hercegovini u sadašnjim ratnim uvjetima 
i njegova pretpostavljenog razvoja u najbiižoj budućnosti, na svome 
kongresu 2. decembra 1992. u Sarajevu, donose sljedeću 

REZOLUCIJU 

KONGRESA BOSANSKOMUSLIMANSKIH INTELEKTUALACA 

1. Živeći na razmeđu Istoka i Zapada, bosanski Muslimani 
(Bošnjaci) baštinici su milenijske civilizacije i kulture što su zajedno sa 
Srbima, Hrvatima, a od XVI stoljeća i Jevrejima, gradili u svojoj jedinoj 
domovini Bosni i Hercegovini. 

2. tJ svojoj hiljadugodišnjoj povijesti Bosna je prošla kroz više 
oblika državnosti i bila najprije - Bosna banova, zatim Bosna kraljeva, pa 
pod osmanskom upravom Bosanski elajet, pod austrougarskom upravom 
corpus separatum, u Kraljevini Srba, Hrvata i Slovenaca posebna pokrajina, 
ođnosno cjelina, u SFRJ jedna od šest republika, da bi u 1992. godini 
postala suverena Republika Bosna i Hercegovina, međunarodno priznata 
članica Organizacije ujedinjenih nacija. U svim ovim oblicima i njihovim 
promjenama Bosna je sačuvala svoju pravno-političku posebnost a to 
potvrđuju svi međunarodni ugovori o Bosni: Karlovački 1699, Požarevački 
1718, Beogradski 1739, Svištovski 1791, Bečki Kongres 1815, Berlinski 
kongres 1878, Sanžermanski mirovni ugovor 1919, kao i Vidovdanski 
ustav Kraljevine SHS 1921. i sva četiri ustava SFRJ. 

3. Bosanski Muslimani (Bošnjaci) oduvijek su bili činioci i posred- 
nici susretanja i spajanja, a ne omraze i antagonizma, razdvajanja i uništa- 
vanja. Kada preživimo ovaj rat, kada se vrate oni protjerani, kad obnovimo 
domove i ognjišta, a zločinci budu kažnjeni, mi ćemo nastaviti tok demo- 
kratskog razvoja. Naša tradicionalna i poslovična tolerancija i zajedništvo 
u multikulturnoj, multinacionalnoj i multireligijskoj Bosni i Hercegovini 
mora biti osnova naše orijentacije u budućnosti. 

4. Historijska je obaveza bosanskomuslimanskih intelektualaca da 
se još više okrenu svome narodu u ovome dramatičnom vremenu, kada 

su u pitanju biološki opstanak i duhovni integritet naroda, kada je u opas- 
nosti naša vjekovna postojbina. Bosanskomuslimanski intelektualci obavezni 
su činiti sve za odbranu Republike, za pobjedu nad agresorom. Moraju se 
organizirati i promišljati neposrednu sutrašnjicu radi dalje nacionalne 
emancipacije i uredenja zemlje kao demokratske, pluralističke, parlamentame 
i civilizirane države. Najdublje prožimanje bosanskomuslimanskih inte- 
lektualaca sa svojim narodom danas je imperativna potreba, koja če intelektual- 
cima donijeti novu snagu i nadahnuče, a u narodu jasnije osvjetljenje puta. 

5. Samo sjedinjeni i složni, bosanski Muslimani (Bošnjaci) mogu 
sačuvati svoje agresijom ugroženo, nacionalno biče. Dužni smo ostvariti 
maksimalnu ulogu u radu svih bosanskomuslimanskih institucija, 
organizacija i društva u očuvanju i učvrščenju Republike Bosne i Herce- 
govine i historijsko-kulturnog, vjerskog i nacionalnog identiteta. Zato 
Kongres donosi odluku o formiranju Viječa Kongresa bosanskomu- 
slimanskih intelektualaca. 

6. Iako rat u Bosni i Hercegovini nije ni etnički, ni građanski niti 
vjerski, međunarodna zajednica uskratila je efikasnu pomoč našoj Repub- 
lici kojom se od stravične smrti moglo spasiti oko stotinu i pedeset hiljada 
nevino ubijenih, od užasnih zločina silovanja oko trideset hiljada muslima- 
nskih djevojčica, djevojaka i žena, te spriječiti egzodus preko milion i po 
izbjeglica. Zato Kongres u ime temeljnih načela o ljudskim, individualnim 
i kolektivnim pravima, podržava zahtjeve međunarodnoj zajednici za 
ukidanje embarga na isporuku oružja Republici Bosni i Hercegovini, ili 
da vojnom intervencijom spriječi dalje stradanje bosanskomuslimanskog 
(bošnjačkog) i hrvatskog stanovništva. Inzistiranje na embargu u 
suprotnosti je sa pravom na samoobranu, predviđenim odredbama 
povelje Organizacije ujedinjenih nacija, a izbjegavanje vojne intervencije 
direktno ide na ruku agresoru. Ne promijeni li se odnos prema žrtvi, 
međunarodna zajednica biče suodgovorna za počinjene zločine agresora. 

7. Ne odstupajuči od demokratskih međunarodnih pregovora 
Kongres podržava stav Predsjedništva Republike Bosne i Hercegovine 
da se mora nastaviti borba za oslobađanje Bosne i Hercegovine. Zato se 
zalažemo za izgradnju jedinstvenoga obrambeno-zaštitnog sistema koji 
bi po svom unutrašnjem ustrojstvu i pravno-političkim temeljima počivao 
na stvarnim interesima svih građana i naroda Bosne i Hercegovine, sa 
efikasnom kontrolom koja bi spriječila njegovu politizaciju i ideologizaciju. 

8. Bosanski Muslimani (Bošnjaci) sudbinski su vezani za opstanak 
Republike Bosne i Hercegovine. Bilo kakvo osporavanje teritorijalne 
cjelokupnosti i nezavisnosti Republike Bosne i Hercegovine, što se i doga- 
đa ekspanzijom velikodržavnih ambicija prema njenoj teritoriji, znači ugroža- 
vanje biološkog i duhovnog opstanka bosanskih Muslimana (Bošnjaka). 

9. Stajalište Republike Bosne i Hercegovine o prihvatanju prego- 
vora za uspostavljanje trajnog mira sa legitimnim predstavnicima Srbije i 

Crne Gore opravdano je samo pod uvjetom ako druga strana prihvati 
međunarodno priznate granice Republike Bosne i Hercegovine, prista- 
ne na restituciju pređašnjeg stanja u Bosni i Hercegovini, posebno u od- 
nosu na vraćanje prognanika, te ako se pri tome, u skladu sa stavom 
međunarodne zajednice, ne dozvoli pozivanje na politiku gotovog čina. 

10. Predstavnici Republike Bosne i Hercegovine pregovorima o 
miru ne smiju dati pristanak na postavljanje međunarodnih vojnih snaga 
između agresorskih i odbrambenih formacija na dostignutim linijama. 
Jedina linija razgraničenja sa agresorom jest međunarodno priznata 
granica Bosne i Hercegovine. 

11. Kongres podržava stavove i zaključke OUN i drugih međuna- 
rodno-pravnih organizacija koje otvoreno ističu da počinjeni zločini ne 
smiju ostati nekažnjeni. Zbog toga Kongres zahtijeva da osim legalnih 
institucija Republike Bosne i Hercegovine i nevladine organizacije i dalje 
intenzivno prikupljaju i sistematiziraju sve dokumente o ratnim zločinima. 

12. Kongres zahtijeva od OUN (Savjeta Bezbjednosti) da se u listu 
ratnih zločina uvrsti i silovanje žena, djevojaka, djevojčica i da se odmah 
donese rezolucija sa pratečim mehanizmima za hitno puštanje ratnih ženskih 
zatočenika, uključujući i nasilno gravidne, iz koncentracionih logora i zatvora. 

13- Zalažemo se za ostvarivanje međunarodne pozicije koja će 
Republici Bosni i Hercegovini osigurati efikasno i što svestranije uključi- 
vanje u sve evropske i svjetske razvojne i ukupne ekonomske i kultur- 
no-historijske tokove. Posebne obzire treba imati prema prijateljskim 
državama i međunarodnim faktorima koji na razne načine pomažu oslobo- 
dilačku borbu naroda Bosne i Hercegovine. 

14. Posebno se ističe potreba da se u Republici Bosni i Hercegovini 
i po završetku rata sa mnogo obzira uspostavljaju pokidane veze između 
pojedinih bosanskohercegovačkih naroda. 

15. Kongres inzistira na tome da bosanskomuslimansko (boš- 
njačko) društvo u budućnosti mora obnavljati i dopunjavati svoju histo- 
rijsku memoriju, a istovremeno svoj život organizirati tako da više nikada 
ne bude ovisno o tuđoj milosti i pomoći. 

16. Kongres smatra da su bosanski Muslimani (Bošnjaci) dužni 
stalno i svestrano brinuti se o svojim sunarodnicima u inozemstvu, među 
kojima su veće muslimanske zajednice u Sandžaku, na Kosovu, u 
Hrvatskoj, Makedoniji i Sloveniji. 

Ratni kongres Bosanskomuslimanskih intelektualaca, 
22. decembar 1992. VKB, Sarajevo, 1994, 183-185. 

Prilogbr. 13. 

Adib Đozić 

SPOMEN-DANI I GODINE BOSNE I BOŠNJAKA 

• O prvim stanovnicima Bosne i Hercegovine iz paleolitskog 
doba govore crteži i pronađena oruđa u pećini Badanj kraj 
Stoca, a koji su, prema procjenama, stari oko 13 000 godina. 

• Prvi pisani dokumenti o stanovnicima Bosne vezani su za ilirska 
plemena Desiđijate, Japode i dr. Japodi 171. g. p.n.e. ratuju 
protiv Rimskog carstva. 

• Oko 950. godine u djelu De administranto imperio vizantijski 
car i pisac Konstantin Porfirogenet piše o zemlji Bosni. To je, 
do sada, prvi pisani pomen imena Bosna “Horion Bosona". 

• Prvi, po imenu poznati, samostalni politički svjetovni vladar Bos- 
ne jeste ban Borić, koji se spominje u vremenu 1134-1164. g. 

• Ime Bošnjanin u izvanbosanskim prostorima prvi put se spo- 
minje u carskoj tituli Manojla Komnena 1166. godine. U 
domaćim izvorima prvi put se spominje u Povelji bana Stjepana 
II Kotromanića 1322. godine. 

• Najstariji sačuvani pisani dokument o postojanju bosanske 
države, pisan bosanskim jezikom, jeste Povelja bana Kulina, 
napisana Dubrovčanima 1189. godine. 

• Prvi poznati bosanski vladar koji je imao svoj grb je ban Matej 
Ninoslav (1232-1250). 

• Dominikanci su 1233. godine preuzeli vršenje inkvizicijske 
službe u Bosni, po odobrenju pape Grgura IX, sa ciljem 
suzbijanja učenja Crkve bosanske. 

• Prvi put 1291. godine u Bosnu dolaze franjevci, gdje su vre- 
menom postali jedan od vrlo značajnih činilaca etno-političkog, 
kulturnog i vjerskog života Bosne. 

• Crkva bosanska kao autonomni i autohtoni bosanski duhovno- 
-idejni subjektivitet prvi put se pominje 1323. godine. 

• Ban Stjepan II Kotromanić prodao je Dubrovčanima 1333- 
godine Humsko primorje od Stona do Gruda (u Konavlima) 
sa poluotokom Pelješcem. 

• Prva franjevačka bosanska vikarija osnovana je 1340. godine. 

• Od domaćih vladara prvi kovani bosanski novac, koji se nazivao 
dinarius (dinar), počeo je kovati Stjepan II Kotromanič 1322-1353. 

• Prvi bosanski kralj Tvrtko I Kotromanić krunisan je 1377. godine. 

• U Bosnu su više puta, prema podacima iz 1387. godine, dolazili 
“heretici iz Italije" da u Bosni izučavaju heretičku znanost “od 
učitelja koji tamo borave". 

• Prvi poznati spomen bosanskog jezika nalazi se u jednom notar- 
skom spisu grada Kotora, kada je mletački knez 1436. godine 
kupio djevojku “bosanskog roda i heretičke vjere, zvanu bosan- 
skim jezikom Djevenu." 

• Prva džamija u Bosni i Hercegovini sagrađena je u Ustikolini 
30-ih godina 15. stoljeća. 

• Naziv bosansko pismo sreće se prvi put 1530. godine. 

• Srednjovjekovna staleška skupština, koja je davala saglasnost 
na sve važnije odluke vladara, u izvorima se najčešće spominje 
pod imenom “Stanak sve zemlje Bosne,“ ali i “Sva Bosna,“ 
“Sav rusag bosanski.“ 

• Srednjovjekovni naziv Hum, dio srednjovjekovne bosanske 
države, od 1448. godine po tituli hercega Stjepana Kosače, 
nazvan je Hercegovom zemljom, to jest Hercegovinom. 

• Početkom maja 1463- godine, sultan Mehmed II Fatih je sa 
velikom vojskom prešao Drinu, gdje su mu se, bez ikakvog 
otpora, predali bosanski knezovi Pavlovići i Kovačevići. 

• Sultan Mehmed II Fatih izdao je 28. 5. 1464. godine Ahdnamu 
bosanskim franjevcima, kojom im jamči, uz pismenu “obavezu", 
mir i slobodu vjeroispovijesti. 

• Stjepan Vukčič Kosača umro je 3- 6. 1466. godine. Njegov sin je 
prvi paša Hercegovine, poznat pod imenom Ahmed-paša 
Hercegović. 

• Prvi, po vremenu i ugledu, značajan filozof, skolastik i teolog 
Bosanac je Juraj Dragišić, rodom iz Srebrenice (1450-1520). 

• Prvi osmanski popis stanovništva Bosanskog sandžaka izvršen 
je 1469- godine. 

• U Goraždu je u crkvi svetog Đorđa, koju je sagradio 1446. 
godine herceg Stjepan Kosaća, počela sa radom prva štampa- 
rija u Bosni i Heregovini 1519. godine. 

• Gazi Husrev-begova medresa osnovana je u Sarajevu 8. 1. 1537. g. 

• Nakon izgona iz Spanije, prvi Jevreji dolaze u Sarajevo 1541. 
godine, stalno se nastanjuju u Bosni od 1565. godine. 

• Prvi pravoslavni manastir, sagrađen u Bosni uz dozvolu osman- 
skih vlasti, podignut je u Papraći kod Zvornika 1547. godine. 

• Mehmed-paša Sokolović imenovan je velikim vezirom 2.1. 1565. 
godine. 

• Najstariji do sada sačuvani putopis na hadž napisao je 1616. h. 
Jusuf Livnjak. 

• Hasan Kjafija Pruščak, najpoznatiji i najprevođeniji znanstvenik 
Bošnjak, koji je pisao na orijentalnim jezicima, umro je 1616. 
godine. Napisao je 17 djela iz raznih oblasti društvenih znanosti: 
filozofije, logike, sociologije, teologije, prava, historije i 
lingvistike. 

• Muhamed Hevaji Uskufi 1631. godine piše prvi tursko-bosan- 
ski rječnik u stihovima Maqb li rif poznatiji pod imenom 
Potur šabidija. 

• Eugen Savojski, prilikom upada u Bosnu 23/24. X 1697. godine 
je spalio Sarajevo i sa sobom u izgnanstvo odveo mnogo 
stanovnika katoličke vjere. 

• Mirovnim ugovorom, potpisanim između članica Svete lige i 
Osmanskog carstva u Sremskim Karlovcima 26. januara 1699- 
godine, nakon Bečkog rata, utvrđene su i međunarodno prizna- 
te sjeverne i sjeverozapadne granice Bosne i Hercegovine, koje 
su icientične sadašnjim granicama. 

• Boj pod Banjom Lukom 1737. godine prvi je samosvjesni i 
samoorganizirani primjer bošnjačke odbrane Bosne. 

• Prva Povijest Bosne na turskom jeziku štampana je 3. 1- 1741. 
godine u Istanbulu. 

• Hasanaginica je prva bošnjačka narodna pjesma ponuđena 
evropskoj kulturi 1774. godine prijevodom na italijanski jezik i 
1789- godine Geteovim prijevodom na njemački jezik. 

• Jedina Bošnjakinja alhamijado pjesnik je Umihana Čuvidina, ro- 
đena 1794. godine u Sarajevu. 

• Husein-kapetan Gradaščević 1831. godine Autonomnim pokre- 
tom postavlja pitanje legitimiteta osmanske vlasti u Bosni. 

• Mostar je 1833- gociine postao službeno sjedište Hercegovačkog 
sandžaka. Do tada je to bila Foča. 

• Mehmed Šakir Kurtćehajić, rođen 1844. godine u Bijelom 
Polju, prvi je bošnjački novinar. Početkom 1868. godine, bio 
je urednik zvaničnog lista Bosna. 


330 






Prilozi 


• u Sarajevu je 16. 5. 1866. godine izašao prvi broj službenog 
lista Bosna, koji pokreće Vilajetska štamparija. Stampan je 
bosanskim jezikom, sa dva pisma, ćirilicom i arebicom. 

• Prvi udžbenik, štampan u Vilajetskoj štampariji, objavljen je pod 
naslovom Bnkvarza osnovne škole u Vilajetu bosanskom (1867). 
Prva čitankaza osnovne škole u Vilajetu bosanskom objavljena 
je u Sarajevu 1868. godine. Oba ova udžbenika štampana su o 
trošku Vilajetske štamparije ćirilicom i namijenjena su nastavi 
u srpskim školama u Bosni. 

• Safvet-beg Bašagić, rođen 1870. godine u Nevesinju, jedan je od 
najistaknutijih Bošnjaka u posljednjih 200 godina. Daroviti je 
pjesnik i književnik, historičar, prevodilac i pisac tekstova 
vjerskog sadržaja, istinski rodoljub i politički prvak. Od pobožnih 
spjevova najvažniji je Mevlud koji je doživio mnogo izdanja i 
postao svojinom cijelog bošnjačkog naroda. 

• Jedini šejhul-islam Bošnjak h. Mehmed Refik-ef. Hadžiabdić 
rođen je u Rogatici, a umro u Istanbulu 20. 4. 1871. godine. 

• Prva knjiga štampana arebicom u Bosni i Hercegovini 18 7 5. god. 
je Ilmihal Sehletul-vasUl, autora Omera Hume. 

• Učesnici Berlinskog kongresa (13. 7. - 13. 8. 18 7 8.) povjerili su 
mandat Austrougarskoj monarhiji da u Bosni i Hercegovini 
uspostavi okupacionu upravu. 

• Prva bosanskohercegovačka poštanska marka izdata je 1. jula 
1879. godine. 

• Prvi reisu-l-ulema u Bosni i Hercegovini Mustafa Hilmi Hadžiome- 
rovič imenovan je 17. 10. 1882. godine. 

• Mehmed-beg Kapetanović Ljubušak je prvi Bošnjak koji je svoj 
rad Risalei ahlak objavio na latinici 1883. godine, umjesto do 
tada tradicionalnih arebice i ćirilice. 

• Prvi list Bošnjaka Vatan za vrijeme austrougarske uprave u 
Bosni i Hercegovini izašao je 12. 9. 1884. god. 

• U Sarajevu je 1. 2. 1888. godine osnovan Zemaljski muzej. 

• Prvo bošnjačko društvo u Bosni i Hercegovini Sarajevska čitao- 
nica osnovano je 1888. god. 

• Prvi broj lista Bošnjak štampan je 2. jula 1891. godine. List je 
izlazio skoro 20 godina. 

• Prvi Bošnjak koji je stekao titulu doktora znanosti je Ah- 
med-beg Defterdarević iz Trebinja. On je na čast doktora 

pravnih znanosti promoviran na Bečkom sveučilištu 1898. 
godine. 

• Velika gimnazija u Tuzli osnovana je septembra 1899. god. 

• Prvi bošnjački književni list pisan latinicom (Behar) pokrenut 
je 1900. godine. 

• Bošnjačko humanitarno i kulturno-prosvjetno društvo Gajret 
osnovano je 1903. godine. 

• Ševala Iblizovič - Zildžič prva je Bošnjakinja liječnica, rođena 
1903- godine. 

• Prva politička stranka Bošnjaka utemeljena je 3. 11. 1906. 
godine, a zvala se Muslimanska narodna organizacija (MNO). 

• Aneksija Bosne i Hercegovine provedena je 3. oktobra 1908. 
godine. 

• Usvajanjem Statuta za autonomnu upravu islamskih vjerskih i 
vjersko-mearifskih poslova u Bosni i Hercegovini 15. 4. 1909- 
godine završen je desetogodišnji period autonomne borbe 
Bošnjaka za vjersku i vakufsko-mearifsku autonomiju. 

• Ustav (Zemaljski štatut) Bosne i Hercegovine donesen je 20. 2. 
1910. godine i u politički život uveden Zemaljski sabor. 

• U Arapuši kod Bosanske Krupe 28. 12. 1870. god. rođen je h. 
Džemaludin Čauševič, reisu-l-ulema Bosne i Hercegovine od 
1913. do 1931. godine. Pripadao je reformističkom dijelu 
bošnjačke inteligencije i bio je neosporni duhovni vođa Boš- 
njaka svoga vremena. 

• Prvi predsjednik bosanskog Zemaljskog sabora bio je Ali-beg 
Firdus, rođen u Livnu 1862. godine. 

• U Sarajevu je 1913. godine osnovano muslimansko dobrotvorno 
društvo Merhamet. 

• Odlukom Glavnog odbora Narodnog viječa, izrazito srpskog 
sastava, od 1. 11. 1918. godine Bosna i Hercegovina uključene 
su u sastav KSHS. 

• Naredbom regenta Aleksandra Karađorđeviča 31. 1. 1919- godi- 
ne Narodna vlada Bosne i Hercegovine preimenovana je u Ze- 
maljsku vladu. 

• Jugoslovenska muslimanska organizacija osnovana je 16. 2. 1919- 
godine. Za prvog predsjednika izabran je hadži hafiz Ibrahim 
Maglajlič, muftija iz Tuzle. 

• Sarajevska filharmonija osnovana je jula 1923. godine. 

• U noći između 9- i 10. novembra 1924. godine pošlo je oko 
2000 naoružanih Crnogoraca na Šahoviće i Pavino Polje, gdje 
su pobili i poklali oko 600 Bošnjaka - žena, djece i odraslih. 

• Prvi Bošnjak akademik je Hamdija Kreševljaković. On je u Zag- 
rebu 30. juna 1939- izabran za dopisnog člana Jugoslavenske 
akademije znanosti i umjetnosti. 

• Odlukom Bečke ministarske konferencije 20/21. aprila 1941. 
godine BiH je uključena u NDH. 

• Na prvom zasjedanju ZAVNOBiH-a u Mrkonjić Gradu 1943. izra- 
žena je zajednička volja svih bosanskohercegovačkih naroda i 
donesena odluka da se BiH konstituira kao posebna federalna 
jedinica u okviru nove demokratske i federativne Jugoslavije. 

• U Sarajevu je 22. 5. 1945. godine osnovan Glavni odbor Musli- 
mana BiH, a u jesen iste godine osnovano je bošnjačko kulturno- 
-prosvjetno društvo Preporod. (1947. godine raspušten je Glavni 
odbor Muslimana, a 1949- ugašen je rad Preporoda). 

• Prvo zasjedanje Ustavotvorne skupštine NRBiH počelo je 
11.11. 1946. g. Ona je potvrdila sve odluke 2. zasjedanja ZAVNOBiH-a. 

• UstavotvornaskupštinaNRBiHjenasjednicama 28-31 12. 1946. 
godine usvojila i proglasila prvi Ustav NRBiH. BiH je njime 
definirana kao “narodna država republikanskog oblika.” 

• Prva skupština Univerziteta u Sarajevu održana je 2. 12. 1949- 
godine. 

• Naučno društvo Republike Bosne i Ilercegovine, preteča 
današnje Akademije nauka i umjetnosti BiH, osnovano je 1952. 
godine. 

• U osnovnim načelima Ustava SRBiH 1963- godine etnička 
posebnost Bošnjaka izražava se tako da se oni pišu velikim 
početnim slovom M, kao Muslimani, a ne muslimani. 

• U februaru 1968. godine, u zaključcima 17. sjednice CKSKBiH 
izričito se kaže i potvrđuje da su “Muslimani (Bošnjaci, op. 
A.Đ.) poseban narod.” 

• Tek popisom stanovništva 1971. godine Bošnjaci se u nacional- 
nom smislu imenuju i izjašnjavaju kao “Muslimani.” 

• Prvi slobodni višestranački izbori u BiH održani su u novembru 
1991. godine. 

• Skupština SRBiH, na zajedničkoj sjednici viječa, održanoj 24. i 
25. januara 1992. godine donijela je Odluku o raspisivanju 
referenduma za utvrđivanje statusa Bosne i Hercegovine. 

• Na referendumu, održanom 29- 2. i 1. 3. 1992. godine, građani 
Bosne i Hercegovine izjasnili su se za samostalnu, nezavisnu i 
suverenu državu. 

• Evropska zajednica priznala je 6. 4. 1992. godine državno-pravni 
subjektivitet Republike Bosne i Hercegovine. Istog dana je 
počela srpsko-crnogorska agresija na Bosnu i Hercegovinu. 

• Armija Republike Bosne i Hercegovine formirana je 15. 4. 1992. 
godine. 

• Sa agresorskih položaja iznad Sarajeva 25/26. 8. 1992. godine, 
zapaljena je Nacionalna i univerzitetska biblioteka BiH 
(Vijećnica). 

• Savjet bezbjednosti Ujedinjenih nacija Rezolucijom broj 752 od 
18. maja 1992. godine, utvrđuje činjenicu agresije na Republiku 
Bosnu i Hercegovinu. 

• Republika Bosna i Hercegovina primljena je 21. 5. 1992. godine 
u članstvo Ujedinjenih nacija, na osnovu Rezolucije 755. 

• Odlukom Drugog bošnjačkog sabora, održanog u Sarajevu 
28. 9. 1993. godine, Bošnjacima je vraceno njihovo historijsko 
nacionalno ime. 

• Savjet bezbjednosti 16. 4. 1993. godine usvojilo je Rezoluciju br. 
819 o proglašenju Srebrenice za “zaštićenu zonu,” čime je ovo 
područje stavljeno pod izravnu vojnu kontrolu UN-a. 

• Vojska RS-a u periodu od 11. 7. do 16. 7. 1995. god. u zaštićenoj 
zoni Srebrenica, izvršila je zločin genocida, ubivši preko 8.000 
bošnjačkih civila, starosti od 12 do 75 godina. 

• Dejtonski mirovni sporazum parafiran je u Dejtonu 21.11.1995. 
god., a potpisan u Parizu 14. 12. 1995. god. 

• Ustav države Bosne i Hercegovine, na osnovu odredbi 
Dejtonskog mirovnog sporazuma, potpisan je 14. 12. 1995. 
godine. 

• U Potočarima kod Srebrenice 31. 3. 2003. godine prvi je dan 
ukopa žrtava genocida izvršenog nad Bošnjacima Srebrenice 
jula 1995. godine. 

Adib Đozić, sin majke Nezire, rođene 
Alemić, i oca Nurije, rođen je 16. jula 1953. 
u Đozićima (Izabojna) kod Srebrenice, 
Bosna i Hercegovina. 

Osnovnu školu završio je u Srebrenici, srednju u Bijeljini. Studij 
sociologije na Fakultetu političkih nauka u Sarajevu završio je 
1976. i stekao zvanje profesora Sociologije. 

U toku Agresije na Bosnu i Hercegovinu 1992-1995. bio je pripadnik 
Armije Republike Bosne i Hercegovine. 

Danas, živi i radi u Srebrenici i Tuzli. 

Do sada se bavio znanstvenim, privrednim i političkim radom. 


Znanstveni rad 

Interdisciplinarni postdiplomski studij na Univerzitetu u Sarajevu 
uspješno je okončao odbranom magistarskog rada 1985. na 
temu: Socijalistička samoupravna demokratija i nacionalni odnosi u 
Bosni i Hercegovini (mentor prof. dr. Atif Purivatra). 

Za višeg asistenta na nastavnom predmetu Sociologija Univerziteta 
u Tuzli izabran je 14. februara 1995. 

Doktorirao je na Fakultetu političkih nauka u Sarajevu 5. aprila 2002. 
i stekao zvanje doktora socioloških znanosti (mentor prof. dr Nijaz 
Duraković). 

Do sada je objavio više znanstvenih i stručnih radova u časopisima, 
zbornicima i listovima. 

Učestvovao na nekoliko domačih i međunarodnih znanstvenih 
skupova, kao i na promocijama knjiga i monografija. 

Radi na Univerzitetu u Tuzli kao docent na nastavnom predmetu 
Sociologija. 

Privredni rad 

Nakon završetka studija zapošljava se u GP Radnik, Srebrenica. 

Kao direktor uspješno je rukovodio GRO Radnik, Srebrenica u pe- 
riodu 1983-1988., i RO Srebrenica kamen 1989-1992. 


Politički rad 

a. Do izbijanja Agresije na Bosnu i Hercegovinu 1992. bio je predsjednik 
OK SSRN-a Srebrenica u periodu 1988-1989. i vijećnik Skupštine 
Općine Srebrenica. 

b. U međunarodno priznatoj državi Bosni i Hercegovini bio je: 

član Glavnog odbora SDA, mandat 1997-2001., 

kandidat za predsjednika manjeg bosanskohercegovačkog entiteta 
(RS) na općim izborima 1996. (dobio 208.506 glasova), 

u prvoj Vladi Tuzlansko-podrinjskog kantona nekoliko mjeseci 1995. 
obavljao funkciju zamjenika ministra za boračka pitanja, 

ministar za rad, socijalnu politiku i izbjeglice u Vladi Tuzlanskog 
kantona 1997, 1998. i 1999. 

RECENZIJA RUKOPISA POD NASLOVOM 
BOŠNJAČKA NACIJA, 

AUTORA DR. ADIBA ĐOZIĆA 


Nakon pažljivo iščitanog tekstapod radnim naslovom “Bošnjačka 
nacija’’ autora dr. Adiba Đoziča, o ovom akademski veomazahtjevriom 
i nadasve tematski aktuelnom rukopisu, dajemo sljedeće 


MIŠLJENJE 


U metodološkom smislu tekst se pored uobičajenih uvodnih 
napomena, zaključnih razmatranja i bibliografije, sastoji iz dva 
segmenta i to, autorove elaboracije etnogeneze bošnjačke nactje , 
uključujući u to i kritičku analizu povijesne biti iste, te rasvjetljavanje 
ishodišta svakovrsnih zapreka koje su stajale naputu njenog afimiiranja 
kao političkog subjekta na južnoslavenskompodručju, a sve to izloženo 
u četiri poglavlja (Osvrt na teorijsko nasljede o naciji; Osobenosti 
profiliranja bošnjačke nacije; Kontroverze oko nacionalnog imena; 
Nacionaliziranje Bošnjaka) s jedne kao i tematski korespodentnih 
historijsko-dokumentarnih priloga koji su, pored znanstveno-povijesne 
relevantnosti, bili manje poznati, odnosno dostupni široj javnosti, s 
druge strane. 

Ustvari, radi se o tekstu doktorske disertacije gospodina Adiba 
Đozića koja je uspješno odbranjena na Fakultetu političkih nauka 





Univerziteta u Sarajevu u 2002. godini. Tezaje sadržajno dopunjena i 
prilagođena za objavljivanje. U tom smislu priložen je i set tematski 
korespodentnih dokumentamo-historijskih tekstova. 

Radi se o rijetko uspjelom naučno-istraživačkom poduhvatu koji 
ima ambicija da na metodološki i naučno korektan način, bez ideoloških 
naboja i historiografskih stereotipa, cjelovito, a ne fragmentamo elabo- 
rirapitanje Bošnjaka u svjetlu savremenih teorija o naciji i nacionalnom 
pitanju. Postoji bogata literatura iz ove oblasti, ali što se tiče bošnjačke 
nacije, rad dr. Adiba Đozičaje unekolikopionirskipoduhvat. Toposebno 
sa aspekta historijskog, kulturno-tradicijskog, političkog i, u krajnjemu, 
civilizacijskog samjeravanja Bosne i Bošnjaka spram tendencija 
moderne nacionalne emancipacije. Đr. Đozič je pokušao sintetički 
prezentirati društveno-povijesnu bit bošnjačkog naroda. U tom smislu 
ova studija je vrijedan naučno-istraživački poduhvat i smion pokušaj 
da se zapletena i zapretena sudbina bošnjačke nacije naučno objasni. 

Suočen sa politički osjetljivom i naučno neobrađenom proble- 
matikom, autor se našao pred dvostrukim izazovom: kako sjedne strane 
koncipirati i primjeriti sadržaj svoga istraživanja jednoj složenoj, a uz 
to upublicističkom smislu “kontaminiranoj” raznim ideološkim predra- 
sudama i stereotipima-tematskoj oblasti, a, s druge strane, opet, kako u 
kritičkom sa raznim etničkim stereotipijama koje se tiču prezentiranja 
povijesnogiskustva i bitiBošnjaka odnosno njihovognacionalnogprofili- 
ranja, izbječi opasnost da i sam ne upadne u ideologizaciju pri sagleda- 
vanju i elaboriranju ovog fenomena? 

Tema je očito izazovna i autor je morao primijeniti multidisci- 
plinarni pristup, kako sociološko-politološki tako i historiografski, 
etnološki, kulturološki, duhovno-tradicijski uključujuči i demografsko- 
-statistički i druge aspekte. 

Evidentne su i poteškoče sa kojima se dr. Đozič zbog takve 
konceptualizacije rada morao suočiti naplanu harmoniziranja ukupnog 
metodološkog koncepta. Autor je taj izazov doista uspješno riješio. U 
tiajkračem, riječ je o uspjelom naučno-istraživačkom poduhvatu, koji 
će doprinijeti ne samo uklanjaju stereotipa u prezentiranju bošnjačke 
nacije, već i u smislu poticaja za dalja i produbljena istraživanja 
ukupnog povijesnog iskustva bosansko-hercegovačkog društva, čija je 
kvintensenca i sama bošnjačka nacija. 

Ono što treba naglasiti kao poseban doseg Đozićeve studije jeste 
njegov kritički diskurs, sposobnost da afirmira vlastiti autorski uklon, 




odnosno da na argumentiran i znanstveno utemeljen način ospori odre- 
denja stajališta kod niza čak veoma relevantnih teoretičara koji su se 
havili proučavanjem Bosne i Bošnjaka, ili, pak, da demistificira 
stereotipe u tematskom području koje istražuje. On, dakle, ne pati od 
“'strahopoštovanja ” i za ovdašnjeprilike nerijetke snishodljivostiprema 
"historiografskim autoritetima” i teoretičarima opčenito, več, kritički 
odvažno problematizira i odbacuje njihove promašaje i zablude 
Istovremeno, on se nimalo ne libi poduprijeti vlastito stajalište sa sta- 
vovima drugih autora, za koje je uvjeren da su u znanstvenom smislu 
korektni. 

S prepoznatljivom akribičnošću, metodološkom konzistentnošcu 
i dosljednim kritičkimpristupom, dr. Đozićelaborira ovu izazovnu tetnu 
On je čvrsto oslonjen na izvorno naučnu, arhivsku i ostalu građu, 
uključujući ipažljivo odabranu literaturu kojom se služio sve u kontekstu 
postavljenog hipotetičkog okvira koga izlaže rigoroznoj naučnojprovjeri. 

Pored ostalog, autor je nastojao objasniti ishodišta i karakter 
osporavanja sistematskog negiranja, potiranja temeljnih atributa 
bošnjačke nacije. Autorovo elaboriranje problema političkih i drugih 
motiva za apostrofirani negacijski odnos prema bošnjačkoj naciji u 
politološko-sociološkom i etnološkom smislu općenito, izuzetno važno, 
pogotovo u kontekstu aktualnih političkih turbulencija unutar 
bosanskohercegovačkog društva i države. U tom kontekstu cijenimo ovu 
studiju vrijednim naučno-istraživačkim doprinosom nauci. 

Ono što bismo autoru posebno željeli sugerirati jeste to da nastavi 
istraživanja u ovoj oblasti, pogotovo u nekim segmentima koji se tiču 
povijesnog iskustva Bošnjaka, a koji su manje zastupljeni u ovoj studiji. 
Recimo, problem kontinuiranih unutarbošnjačkih ideoloških ipolitičkih 
sukoba, koji su doprinosili dodatnom stradanju tog naroda kroz 
historiju, ili, zašto se ciklično u suštinskom smislu isti izazovi i pitanja 
pojavljuju pred bošnjačkim narodom, kao što su: sudbina države Bosne 
i Hercegovine, njene neovisnosti, opstanak Bošnjaka i njihove duhovno- 
kulturne supstance i tome sl., a da se isti nikako ne uspijevaju riješiti, 
od Gradaščevićevog pokreta za autonomiju Bosne, preko Spahinog 
političkog aktivizma u okviru JMO dvadesetih godina prošlog stolječa, 
pa do Izetbegoviča i SDA iz najnovijeg vremena? 

S obzirom na to da se doista radi o gotovo pionirskom naučno- 
istraživačkom poduhvatu, o problematici koja se tek počela ozbiljno 
naučno promatrati i izučavati, te o zrelom, metodološki izvrsno osmi- 





sljenom, i korektno elahoriranom radu, miga svesrdno preporučujemo, 
uz nadu da će on imati širu čitalačku publiku. 

